
MAREA ALIANŢĂ 


Duminică 7 decembrie 1941 şi mai departe 

„Niciun american nu va gândi rău despre mine dacă declar 
că faptul de a avea Statele Unite de partea noastră a fost 
pentru mine cea mai mare bucurie.” 


Sram PN 


(BULGARIA) 


Atacul german impotriva Rusiei 
Capitolul | ALIATUL NOSTRU SOVIETIC 


Intrarea Rusiei în război a fost bine venită dar nu a 
însemnat un ajutor imediat pentru noi. Armatele germane 
erau atât de puternice încât multe luni au putut menţine 
ameninţarea cu invazia împotriva Angliei şi, în acelaşi timp, 
să se avânte în Rusia. Aproape toate părerile militare 
responsabile susțineau că armata rusă va fi curând învinsă 
şi distrusă în mare măsură. Faptul că guvernul a permis ca 

Forţele aeriene sovietice să fie surprinse la sol şi că 
pregătirile militare erau departe de a fi complete le-a dat 
ruşilor un start prost. Armatele ruseşti au avut pierderi 
îngrozitoare, în ciuda rezistenţei eroice, a unei conduceri 
despoticc competente a războiului şi a începereii unui 
nemilos război de gherilă în spatele înaintării germane, a 
avut loc o retragere generală de circa şase, şapte sute de 
kilometri pe toată întinderea de o mie opt sute de kilometri 
a frontului rusesc, până la sud de Leningrad. Puterea 
guvernului sovietic, tăria poporului rus, nemăsuratele lor 
rezerve umane, vasta mărime a ţării, rigorile iernii ruseşti, 
au fost factorii care au ruinat în cele din urmă armatele lui 
Hitler. Dar niciunul dintre aceşti factori nu era evident în 
1941. Preşedintele Roosevelt a fost considerat foarte 
îndrăzneţ atunci când a proclamat, în septembrie, că frontul 
rusesc va rezista şi că Moscova nu va fi cucerită. Forţa şi 
patriotismul glorios al poporului rus a susţinut această 
opinie. 

Chiar şi în august 1942, după vizita mea la Moscova şi 
după conferințele de acolo, generalul Brooke, care m-a 
însoţit, a aderat la opinia că munţii Caucaz vor fi trecuţi şi 
bazinul Mării Caspice va fi dominat de forţele germane, iar 
noi ne-am pregătit în consecinţă pe scara cea mai mare 
pentru o campanie defensivă în Siria şi Persia. În ansamblu, 
eu aveam o părere mai aspră decât consilierii mei militari 
despre puterea de rezistenţă a ruşilor. Eu mă bazam cu 
încredere pe asigurarea pe care mi-o dăduse Stalin la 
Moscova, că va ţine linia frontului în Caucaz şi că germanii 
nu vor ajunge în niciun caz la Marea Caspică. Dar 
catadieseau să ne dea atât de puţine informaţii despre 
resursele şi intenţiile sovietice, încât toate părerile, oricare 
ar fi fost ele, erau doar speculaţii. 

Este adevărat că intrarea Rusiei în război a abătut atacul 
aerian german de la Marea Britanie şi a micşorat 
ameninţarea invaziei. Ne-a dat o uşurare importantă în 
Mediterana. Pe de altă parte, ne-a impus sacrificii şi eforturi 

materiale foarte grele. În cele din urmă, începuserăm să fim 
bine echipaj. In sfârşit, fabricile noastre de muncii revărsau 
produse de tot felul. Armatele noastre din Libia şi Egipt se 
aflau angajate în acţiuni grele şi pretindeau ultimele tipuri 
de arme, iar mai presus de luate, tancuri şi avioane. 
Armatele britanice din ţară aşteptau de mult promisele 
echipamente care, cu toate complicațiile tot mai ample, se 
scurgeau în sfârşit spre ele. În acel moment, a trebuit să ne 
lipsim de o foarte mare parte din arme şi din aprovizionarea 
vitală cu tot felul de produse, inclusiv cauciuc şi petrol. Pe 
noi a căzut povara organizării de convoaie cu materiale 
britanice dar mai ales din Statele Unite şi a* ajungerii lor la 
Murmansk şi Arhanghelsk, prin toate pericolele şi rigorile 
trecerii Arcticii. Toate furnizările americane constituiau o 
reducere din ceea ce fusese, sau urma să fie, transportat cu 
succes peste Atlantic şi destinat nouă înşine. Pentru a face 
acest uriaş transfer şi a renunţ la ajutorul american mereu 
crescând fără a stingheri campania noastră din deşertul 
vestic, a trebuit să restrângem toate pregătirile pe care le 
cerca 'prudenta pentru apărarea peninsulei Malaya, a 
imperiului nostru oriental şi a posesiunilor, împotriva 
amenințării crescânde dinpartea Japoniei. 

Fără a ataca în cât de mică măsură concluzia pe care o va 
susţine istoria, că rezistenţa rusă a frânt forţa armatelor 
germane şi a rănit mortal energiile vitale ale naţiunii 
germane, este drept să arătăm clar că, timp de peste un an 
după ce Rusia s-a implicat în război, ea a constituit pentru 
noui o povară şi nu un ajutor. Cu toate acestea, ne-am 
bucurat să avem alături de noi în luptă această naţiune 
puternică şi am simţit cu toţii că, chiar dacă armatele 
sovietice ar fi fost împinse până la munţii Urali, Uniunea 
Sovietică va reprezenta totuşi o forţă imensă şi dacă va 
persevera în război, va constitui, în cele din urmă, o forţă 
decisivă. 


xxx 


Până când nu a devenit ţinta lui Hitler, guvernului sovietic 
părea să nu-i pese de nimeni decât de el însuşi. După 
aceea, bineînţeles, această stare de spirit a devenit şi mai 
evidentă. Până acum el privise cu calm împietrit 
distrugerea frontului în Franţa în 1940 şi eforturile noastre 
zadarnice de a crea un front în Balcani. Ba chiar a dat un 
important ajutor economic Germaniei naziste şi a ajutat-o în 
multe privinţe minore. Acum, odată păcălit şi luat prin 
surprindere, se afla el însuşi sub spada de foc germană. 
Primul impuls, corespunzând politicii lui îndelungate, a fost 
să ceară tot sprijinul posibil de la Marea Britanie şi de la 
Imperiul ei, trecând cu vederea ceea ce a însemnat relaţia 
dintre Stalin şi Hitler, relaţie care, timp de opt luni, a 
îndepărtat minţile sovietice de la continua concentrare 
germană în est. Guvernul sovietic nu a ezitat să facă apel în 
termeni urgenţi şi stridenţi la Britania, hărţuită şi aflată în 
luptă, să trimită muniţiile care îi lipseau şi ei. A cerut 
Statelor Unite să îndrume spre Uniunea Sovietică cele mai 
mari cantităţi de materiale, pe care contam noi, şi, mai 
presus de toate, încă din 1941, pretindeau debarcări 
britanice în Europa, indiferent de riscuri şi costuri, pentru a 
crea un al doilea front. Comuniştii britanici, care au făcut în 
fabrici tot răul pe care îl puteau face, din fericire nu prea 
mare, şi care  denunţaseră „războiul capitalist şi 
imperialist”, au întors-o din nou, peste noapte, şi au început 
să mâzgălească pe ziduri noua lozincă: „Al doilea front, 
acum.” 

Noi n-am lăsat însă ca aceste fapte, într-un fel ruşinoase, 
să ne tulbure gândurile şi ne-am îndreptat privirea spre 
sacrificiile eroice ale poporului rus aflat sub calamităţile pe 
care guvernul lor li le-a adus pe cap, şi spre apărarea 
pasionată a patriei lor. Acest lucru, a făcut ca totul să fie 
iertai, atât timp cât a durat lupta. 

Ruşii nu au înţeles niciodată, câtuşi de puţin, natura unei 
operaţiuni cu amfibii, necesară pentru debarcare şi pentru 

întreţinerea unei armate mari pe o coastă ostilă, bine 
apărată. Chiar şi americanii nu cunoşteau atunci dificultăţile 
unei asemenea acţiuni. În punctul de invazie, era 
indispensabilă nu doar superioritatea pe mare ci şi în 
văzduh. In plus, mai exista un al treilea factor vital. Baza 
oricărei debarcări de succes, în condiţiile unei rezistenţe 
dure, era o vastă armada de vase de debarcare special 
construite, mai ales vase pentru debarcarea tancurilor de 
diverse tipuri. Pentru crearea acestei armade, după cum se 
va vedea, am făcut mult timp tot ce am putut. Darcanua 
putut fi gata, nici pe scară mai redusă, până în 1943, iar 
puterea acesteia, după cum se recunoaşte acum, nu a 
putut fi dezvoltată pe o scară suficientă decât în 1944. În 
perioada în care eram acum, în vara lui 1941, nu 
stăpâneam cerul inamicului deasupra Europei, în afară de 
zona Pas de Calais, unde existau însă cele mai puternice 
fortificaţii germane. Vasele de debarcare abia începeau să 
fie construite. Nu aveam încă în Britania o armată atât de 
mare, atât de bine instruită şi de bine echipată ca aceea pe 
aire ar fi trebuit să o întâlnim pe pământ francez. Totuşi, o 
Niagara de prostii şi false afirmaţii se mai revarsă încă în 
legătură în problemele celui de al doilea front. Desigur, nu 
existau speranţe ca guvernul sovietic să fie convins, în 
momentul respectiv sau în oricare altul. Stalin mi-a sugerat 
chiar, cu o ocazie, mai târziu, că, dacă britanicii se tem, el 
ar fi dispus să trimită trei sau patru Corpuri de armata 
ruseşti să facă treaba. Nu era în puterea mea, din lipsă de 
vase de transport şi a altor condiţii fizice, să-l fac să se ţină 
de cuvânt. 

Nu am primit niciun răspuns din partea guvernului sovietic 
la emisiunea mea de radio destinată Rusiei şi întregii lumi 
din ziua atacului german, decât doar că fragmente din 
aceasta au apărut în ziarul Pravda şi în alte organe 
guvernamentale şi că ni s-a cerut să primim o Misiune 
militară rusă. Tăcerea la nivel superior era descurajantă şi 
am socotit de datoria mea să sparg gheaţa. Înţelegeam că 

poate erau timizi, având în vedere tot ce se întâmplase de 
la începutul războiului, între sovietici şi Aliaţii occidentali şi, 
amintindu-mi cele întâmplate cu douăzeci de ani înainte 
între mine şi guvernul revoluţionar bolşevic. La 7 iulie deci, 
m-am adresat lui Stalin, exprimându-mi intenţia noastră de 
a da poporului rus tot ajutorul ce stătea în puterea noastră. 
In 10, am încercat din nou. Comunicările oficiale treceau 
prin cele două ministere de Externe, dar abia în data de 19 
am primit prima comunicare directă din partea lui Stalin. 
După ce-mi mulțumea pentru cele două telegrame, el 
spunea: 

Poate că nu este locul să menţionez că poziţia forţelor 
sovietice pe front rămâne încordată... De aceea, mi se pare 
că situaţia militară a Uniunii Sovietice, cât şi a Marii Britanii, 
ar fi considerabil îmbunătăţită dacă s-ar putea stabili un 
front împotriva lui Hitler în partea de nord-vest a Franţei şi 
în nord, în Arctica. 

Un front în nordul Franţei nu numai că ar întoarce forţele 
lui Hitler din est, dar, în acelaşi timp, ar face imposibilă o 
invadare a Marii Britanii din partea lui Hitler. Crearea 
frontului mai sus menţionat ar fi populară în rândul armatei 
britanice precum şi al populaţiei din sudul Angliei. 

Imi dau seama pe deplin de dificultăţile în crearea unui 
asemenea front. Cred totuşi că, în ciuda dificultăţilor, 
acesta ar trebui creat, nu doar în interesul cauzei comune ci 
şi în interesul Marii Britanii însăşi. Acesta este momentul cel 
mai propice pentru crearea unui asemenea front, pentru că 
acum trupele lui Hitler sunt îndreptate spre est şi încă nu au 
avut ocazia să-şi consolideze poziţia ocupată în est. 

În nord este şi mai uşor de creat un front. Aici, pentru 
Marea Britanie ar fi necesare doar operaţiuni navale şi 
aeriene, fără debarcare de trupe sau de artilerie. Forţele 
sovietice militare, navale şi aeriene, ar lua parte la o 
asemenea operaţiune. Am saluta dacă Marea Britanie ar 
putea transfera pe acest teatru de război, ceva în jurul a 
uneia sau mai multor divizii uşoare de voluntari norvegieni, 

care ar putea fi folosite în nordul Norvegiei, pentru a 
organiza o răscoală împotriva germanilor. 

Astfel, presiunea rusă pentru deschiderea unui al doilea 
front a fost iniţiată chiar de la începutul corespondenţei 
noastre şi tema a revenit mereu în relaţiile noastre 
următoare, fără să se ţină seama de realităţile fizice, cu 
excepţia Nordului îndepărtat. Această primă telegramă a 
mea de la Stalin conţinea singurul semn de mustrare de 
cuget pe care l-am sesizat vreodată în atitudinea sovietică. 
In aceasta, el a justificat trecerea sovietică de cealaltă 
parte în înţelegerea lui cu Hitler înainte de izbucnirea 
războiului, accentuând, aşa cum făcusem eu înainte, pe 
nevoia strategică a ruşilor de a ţine armatele germane cât 
se poate de departe spre vest, în Polonia, ca să câştige 
timp pentru dezvoltarea forţei militare sovietice. Eu nu am 
subestimat niciodată acest lucru şi îmi puteam permite să 
răspund în termeni înţelegători. 

Din primul moment, am făcut tot posibilul să ajut cu 
muniții şi aprovizionare, atât prin faptul că am consimţit 
severe deturnări din partea Statelor Unite, cât şi prin 
sacrificiile britanice pe care le-am făcut. La începutul lui 
septembrie, echivalentul a două escadrile de avioane 
Hurricane au fost expediate pe vasul Argus la Murmansk, ca 
să ajute la apărarea bazei navale şi să coopereze cu forţele 
ruseşti din regiune. La 11 septembrie, escadrilele erau în 
acţiune şi au luptat vitejeşte timp de trei luni. Îmi dădeam 
foarte bine seama că, In primele zile ale alianţei noastre, 
puteam face foarte puţin şi am încercat să umplu acest vid 
cu politeţe şi să edific prin telegrame personale frecvente 
acelaşi gen de relaţii plăcute pe care le-am dezvoltat cu 
preşedintele. În lunga serie moscovită, am primit 
numeroase reproşuri şi doar rareori un cuvânt bun. În multe 
cazuri, telegramele rămâneau fără niciun răspuns sau 
acesta întârzia zile în şir. 

Guvernul sovietic avea impresia că ne face nouă o mare 
favoare că luptă în propria ţară pentru propria lui viaţă. Cu 

cât luptau ruşii mai mult cu atât creştea datoria noastră. Nu 
era un punct de vedere echitabil. De două sau trei ori, în 
această lungă corespondenţă, a trebuit să protestez în 
limbaj dur, în special împotriva prostului tratament al 
marinarilor noştri care transportau, cu atâtea pericole, 
aprovizionarea la Murmansk şi  Arhanghelsk. Totuşi, 
aproape invariabil, suportam intimidările şi reproşurile „cu o 
ridicare din umeri răbdătoare; căci îngăduinţa este 
emblema” tuturor celor care trebuie să aibă de-a face cu 
Kremlinul. În plus, am lăsat totdeauna să treacă de la mine, 
din cauza presiunii sub care se aflau Stalin şi națiunea rusă 
cutezătoare. 


x k x 


În această relatare, nu va fi posibil să se facă mai mult 
decât să se prezinte cititorului trăsăturile marcante ale noii 
lupte colosalc ale armatelor şi populațiilor, începute acum. 
În primele luni, germanii au pătruns cu ghearele şi cu dinții 
patru sute de kilometri în interiorul Rusiei dar, la sfârşitul lui 
iulie, a apărut o ciocnire fundamentală de păreri între Hitler 
şi Brauchitsch, comandantul şef. Brauchitsch susţinea că 
Grupul de armată al lui Timoşenko, care era în faţa 
Moscovei, forma principala forţă rusească şi trebuia înfrânt 
primul. Aceasta era doctrina ortodoxă. În consecinţă, 
Brauchitsch considera că Moscova, principalul centru 
nervos militar, politic şi industrial al întregii Rusii, trebuia 
cucerită. Hitler nu era de acord. HI dorea să câştige teren şi 
să distrugă armatele ruse pe frontul cel mai larg. In nord, el 
a cerut capturarea Leningradului, iar în sud, Bazinul 
industrial al Doneţului, Crimeea şi intrarea în rezervele de 
petrol ale Rusiei din Caucaz. Între timp, Moscova putea să 
aştepte. 

După discuţii vehemente, Hitler a trecut peste voinţa 
şefilor lui miliari. Grupul armatei de nord, cu întăririle de la 
centru, a primit ordin să forţeze operaţiunile în direcţia 

Leningrad. Grupul central al armatei era destinat 
defensivei. Trebuia să se trimită un grup Panzer spre sud, 
care să-i atace din flanc pe ruşii care erau urmăriţi peste 
Nipru de Rundstedt. |n această acţiune, germanii 
prosperau. La începutul lui septembrie, o vastă pungă de 
forţe ruseşti se forma în jurul Kievului şi peste o jumătate 
de milion de oameni au fost ucişi sau capturați în lupta 
disperată care a durat toată luna aceea. In nord, nu se 
puteau pretinde aceleaşi succese. Leningradul era încercuit 
dar nu cucerit. Decizia lui Hitler nu fusese corectă. Acum, el 
îşi schimbase părerea şi îndreptase puterea atacului din 
nou spre centru. Asediatorilor Leningradului li s-a ordonat 
să-şi desprindă forţele mobile şi o parte a forţei aeriene 
ajutătoare, pentru a întări un nou atac asupra Moscovei. 
Grupul Panzer, care fusese trimis în sud la von Rundstedt, 
s-a întors din nou să se alăture asaltului. La sfârşitul lui 
septembrie, se refacuse scena pentru lovitura centrală, 
respinsă mai înainte, în timp ce armatele din sud 
înaintaseră spre est de Donul inferior, de unde li se 
deschidea Caucazul. g 

Dar acum, povestea avea o altă față. In ciuda pierderilor 
înfricoşătoare, rezistența rusă rămânea puternică şi 
neclintită. Soldații luptau până la moarte şi armatele 
căpătau experienţă şi îndemânare. Partizanii se ridicau în 
spatele fronturilor germane şi hărţuiau comunicațiile, într- 
un război nemilos. Sistemul căilor ferate ruseşti capturate 
s-a dovedit nepotrivit, şoselele se stricau sub circulaţia 
grea, iar mişcarea în afara şoselelor, după ploaie, era 
adesea imposibilă. Vehicolele de transport dădeau multe 
semne de uzură. Mai rămâneau doar două luni până la 
temuta iarnă rusească. Putea oare să fie cucerită Moscova 
în acest timp? Şi dacă da, va fi suficient lucrul ăsta? 
Aceasta era întrebarea sorții. Deşi Hitler era încă bucuros 
de victoria de la Kiev, generalii germani puteau să simtă că 
primele lor necazuri erau justificate. 

Fuseseră patru săptămâni de întârziere acolo unde frontul 
devenea acum decisiv. Misiunea de „anihilare a forţelor 
inamicului în Bielorusia”, care fusese ordonată grupului 
armatei centrale, nu fusese încă îndeplinită. 

Dar odată cu înaintarea toamnei şi pe măsură ce criza 
supremă de pe frontul rusesc era iminentă, cererile 
sovietice faţă de noi au devenit tot mai insistente. 


xxx 


Lordul Beaverbrook s-a întors din Statele Unite după ce 
stimulase forţele deja puternice să realizeze o uluitoare 
creştere a producţiei. El devenise acum campionul 
ajutorului pentru Rusia în Cabinetul de Război. Aici, el a 
adus servicii valoroase. Când ne amintim de presiunile care 
erau exercitate asupra noastră ca să pregătim bătălia din 
deşertul Libiei, de îngrijorările adânci în legătură cu Japonia, 
care ne întunecau toate treburile în Malaya şi Orientul 
îndepărtat şi de faptul că tot ce se trimitea în Rusia se 
scotea din nevoile britanice vitale, era într-adevăr necesar 
ca cererile ruseşti să fie susţinute cu vehemenţă la vârful 
gândirii noastre de război. Am încercat să am mereu 
prezente în minte principalele proporţii şi am împărtăşit 
stresurile cu colegii mei. Am îndurat neplăcutul proces de a 
expune propria noastră securitate vitală şi proiectele 
noastre de dragul noului nostru aliat - acru, dispreţuitor, 
rapace şi care, până de curând, fusese indiferent faţă de 
supraviețuirea noastră. 

Când Beaverbrook şi Averell Harriman s-au întors de la 
Washington şi am putut analiza toate perspectivele de 
muniții şi aprovizionare, am avut sentimentul că ei ar trebui 
să se ducă la Moscova să ofere tot ce puteam economisi şi 
îndrăzni să cedăm. Au avut loc discuţii prelungite şi 
dureroase. Departamentele armatei simțeau că parcă li se 
jupuia o parte din pielea lor. Totuşi, am adunat tot ce ne-a 
stat în putere şi am consimţit la renunţări tot mai mari din 

toate materialele cărora le duceau dorul, pentru a putea 
contribui efectiv la rezistenţa sovieticilor. Am adus în faţa 
colegilor mei propunerea de a-l trimite pe Lordul 

Beaverbrook la Moscova, la 28 august. Cabinetul era dornic 
ca el să-i prezinte situaţia lui Stalin, iar preşedintele se 
simţea bine reprezentat de Harriman. 

Ca un act preliminar la această misiune, i-am descris lui 
Stalin poziţia în general, iar în seara de 4 septembrie, 
domnul Maiski a cerut să mă vadă ca să-mi înmâneze 
răspunsul. Acesta era primul mesaj personal din iulie 
încoace. După ce ne mulțumea pentru că îi mai ofeream 
încă două sute de avioane de luptă, a trecut la fondul 
chestiunii. 

„... Relativa stabilizare a frontului, pe care am realizat-o în 
urmă cu trei săptămâni, telegrafia el, Sr-a rupt săptămâna 
trecută, datorită transferării pe frontul de est a treizeci sau 
treizeci şi patru de divizii germane proaspete şi a unei 
enorme cantităţi de tancuri şi avioane, precum şi a unei 
creşteri a activităţii a douăzeci de divizii finlandeze şi 
douăzeci şi şase româneşti. Germanii consideră pericolul 
din vest ca un balon de săpun şi îşi transferă toate forţele în 
est tară teamă, fiind convinşi că nu există un al doilea front 
în vest şi că nici nu va exista. Germanii consideră posibil să- 
şi zdrobească duşmanii unul câte unul: mai întâi Rusia, apoi 
pe englezi. 

Drept rezultat, noi am pierdut mai mult de jumătate din 
Ucraina şi, în plus, inamicul este la porţile Leningradului... 

Cred că există un singur mijloc de ieşire din această 
situaţie: - să se stabilească în acest an un al doilea front, 
undeva în Balcani sau în Franţa, capabil să scoată de pe 
frontul de răsărit 30 până la 40 de divizii şi, în acelaşi timp, 
să. Se asigure Uniunii Sovietice 30 000 de tone de aluminiu 
la începutul lui octombrie, şi un ajutor /unar minim care să 
se ridice la 400 avioane şi 500 de tancuri (de mărime mică 
sau mijlocie...) „. 

Ambasadorul sovietic, care era însoţit de domnul Eden, a 
stat de vorbă cu mine o qră şi jumătate. El a subliniat în 
termeni amari cum, în ultimele unsprezece săptămâni, 
Rusia a suportat virtual singură greul masacrului german. 
Armatele ruseşti suportă acum greutatea unui atac cum n-a 
mai existat până acum. El a spus că nu vrea să folosească 
un limbaj dramatic, dar că acesta ar putea fi un punct de 
cotitură în istorie. Dacă Rusia Sovietică ar fi înfrântă, cum 
vom putea noi câştiga războiul? Domnul Maiski a subliniat 
gravitatea extremă a crizei de pe frontul rusesc în termeni 
emoţionanţi, care mi-au stârnit simpatia. Dar când am 
simţit imediat dedesubt un aer de ameninţare în apelul lui, 
m-am înfuriat. l-am spus ambasadorului, pe care îl 
cunoşteam de mulţi ani: „Aminteşte-ţi că doar acum patru 
luni, noi, pe această insulă, nu ştiam dacă nu cumva veţi 
intra în război împotriva noastră, de partea Germaniei. De 
fapt, am crezut chiar că, probabil, o veţi face. Chiar şi 
atunci, am avut sentimentul că vom învinge până la urmă. 
Noi nu ne-am gândit că supraviețuirea noastră depinde de 
acţiunea voastră, indiferent care ar fi fost ea. Orice s-ar 
întâmpla şi orice aţi face, voi aveţi cel mai puţin dreptul 
dintre toate popoarele, să ne faceţi reproşuri.” Cum mă 
încălzisem în privinţa subiectului, ambasadorul a exclamat: 
„Mai calm, te rog, dragă domnule Churchill”, dar, după 
aceea, tonul lui s-a schimbat perceptibil. 

Discuţia a continuat pe terenul deja acoperit de schimbul 
de telegrame. 

Ambasadorul a pledat în favoarea unei debarcări imediate 
pe coasta Franţei sau în Ţările de Jos. l-am explicat 
motivele militare care fac imposibil acest lucru şi că o 
asemenea acţiune nu ar putea fi de niciun ajutor pentru 
Rusia. Am spus că am petrecut cinci ore în ziua aceea 
examinând cu specialiştii noştrii mijloacele de a mări mult 
capacitatea căii ferate trans-persicne. Am vorbit despre 
misiunea  Beaverbrook-Harriman şi despre hotărârea 
noastră de a oferi toată aprovizionarea de care ne putem 

lipsi şi pe care o putem transporta. În cele din urmă, 
domnul Hden şi cu mine, i-am spus că suntem gata, în ce 
ne priveşte, să le spunem clar finlandezilor că o să le 
declarăm război dacă înaintează în Rusia, dincolo de 
frontierele lor din 1918. Domnul Maiski nu putea, 
bineînţeles, să-şi abandoneze apelul pentru deschiderea 
imediată a unui al doilea front şi era inutil să mai 
argumentăm. 

Hu am consultat imediat Cabinetul în legătură cu 
problemele ridicate în această convorbire şi în mesajul lui 
Stalin şi, în acea seară, am trimis un răspuns din care 
urmâtoaree paragrafe sunt pertinente: 

„Deşi nu ne place inacţiunea, nu există de fapt 
posibilitatea vreunei acţiuni britanice în vest, în afara 
acţiunii aeriene, care să atragă forţe germane din est 
înainte de instalarea iernii. Nu există nicio şansă de formare 
a unui al doilea front în Balcani fără ajutorul Turciei. Dacă 
lixcclenţa voastră doreşte, pot prezenta toate motivele care 
au dus pe şefii noştri de Stat Major la această concluzie. Ele 
au fost deja discutate cu ambasadorul dumneavoastră azi, 
în conferinţa cu ministrul de Externe şi cu şefii de Stat 
Major. Acţunca, deşi bineintenţionată, va duce doar la 
eşecuri costisitoare şi nu va fi de ajutor nimănui decât lui 
Hitler... 

Suntem gata să facem planuri în comun cu voi, acum. 
Dacă armatele britanice vor fi destul de puternice ca să 
invadeze Europa în 1942, asta depinde de evenimente 
imprevizibile. S-ar putea să fie posibil totuşi să vă ajutăm în 
nordul extrem, când va fi mai întuneric. Sperăm să ridicăm 
armatele noastre din Orientul Mijlociu la cifra de trei sferturi 
de milion, înainte de sfârşitul anului acesta, iar apoi la un 
milion, până în vara anului 1942. De îndată ce forţele 
germano-italiene din Libia vor fi distruse, toate aceste forţe 
vor putea veni în linie pe flancul nostru de sud şi sperăm să 
încurajăm Turcia să menţină măcar o neutralitate loială. 
Între timp, vom continua să lovim Germania din aer cu tot 

mai mare severitate, să ţinem deschise mările iar noi să 
rămânem în viaţă...” 

Am socotit problema atât de importantă încât am trimis 
simultan următoarea telegramă preşedintelui, în timp ce 
impresia mai era proaspătă în mintea mea. 

„Ambasadorul sovietic... a folosit un limbaj de vagă 
importanţă despre gravitatea situaţiei şi despre caracterul 
de cotitură pe care îl va avea răspunsul nostru. Deşi nimic 
din limbajul lui nu a exprimat această presupunere, nu 
putem exclude impresia că ei se pot gândi la termeni 
separați... Am sentimentul că momentul poate fi decisiv. Să 
facem tot ce putem”. 

La 15 septembrie, am primit altă telegramă de la Stalin: 

„Nu mă îndoiesc că guvernul britanic doreşte să vadă 
Uniunea Sovietică victorioasă şi caută căi şi mijloace de a 
atinge acest scop. Dacă, aşa cum consideră el, crearea unui 
al doilea front în vest este imposibilă acum, s-ar putea găsi 
eventual o altă metodă de a se da Uniunii Sovietice un 
ajutor militar activ? 

Mie mi se pare că Marea Britanie ar putea debarca fără 
riscuri, la Arhanghelsk, douăzeci şi cinci sau treizeci de 
divizii, sau să le transporte prin lran Persia spre regiunile 
sudice ale URSS. În felul acesta, s-ar putea stabili o 
colaborare militară între trupele sovietice şi britanice pe 
teritoriul URSS. O situaţie similară a fost în războiul trecut în 
Franţa. Aranjamentul menţionat ar constitui un mare ajutor. 
Ar fi o lovitură serioasă împotriva agresiunii lui Hitler...” 

Este aproape incredibil că şeful guvernului rus, cu toate 
sfaturile specialiştilor militari, putea să se angajeze în 
asemenea  absurdităţi. Părea fără speranţă să aduc 
argumente unui om care gândeşte în termeni absolut ireali, 
aşa că am trimis cel mai bun răspuns pe care l-am putut da. 


x k x 


17 


Între timp, discuţiile Beaverbrook-Harriman de la Londra s- 

au încheiat, iar la 22 septembrie, Comisia aglo-americană 
de aprovizionare a pornit pe crucişătorul London, de la 
Scapa Flow, prin Marea Arctică, spre Arhanghelsk, iar de 
acolo, pe calea aerului, la Moscova. Multe depindeau de cei 
doi. Primirea lor a fost rece, iar discuţiile neprieteneşti. 
Aproape că se considera că nenorocirea în care se aflau 
acum sovieticii era din vina noastră. Generalii şi oficialităţile 
sovietice nu au dat niciun fel de informaţii colegilor lor 
britanici şi americani. Nici nu i-au informat măcar pe ce 
bază s-au estimat necesităţile ruseşti de materiale de 
război, atât de preţioase pentru noi. Misiunea nu a fost 
salutată oficial decât în ultima seară, când membrii ei au 
fost invitaţi la un dineu la Kremlin. Să nu se creadă că o 
asemenea ocazie între oameni preocupaţi de cele mai 
grave probleme nu poate ajuta la avansarea lucfurilor. 
Dimpotrivă, numeroasele discuţii particulare pot crea o 
atmosferă prielnică pentru a se ajunge la o înţelegere. Dar 
acum nu exista o asemenea stare de spirit, aproape de 
parcă noi am fi venit să cerem favoruri. 

Un incident, reţinut de generalul Ismay într-o formă 
oarecum apocrifă şi vioaie, poate fi menţionat pentru a 
arunca o lumină asupra celor relatate. Ordonanţei lui, un 
marinar din Marina Regală, i-a fost arătată Moscova de 
către un ghid al Inturistului. „Acesta, a spus rusul, este 
Hotelul Eden, fost hotelul Ribbentrop. Aici este strada 
Churchill, fostă strada Hitler. Aici este gara Beaverbrook, 
fostă gara Goering. Doreşti o ţigară, camarade?” Marinarul 
a răspuns: „Mulţumesc camarade, fost netrebnic!” Această 
poveste, deşi hazlie, ilustrează totuşi atmosfera întâlnirilor. 

In cele din urmă, s-a ajuns la o înţelegere prietenească. S- 
a semnat un protocol în care se arătau materialele pe care 
Marea Britanie şi Statele Unite le puteau pune la dispoziţia 
Rusiei în perioada octombrie 1941 - iunie 1942. Asta 
implica multe neplăceri pentru planurile noastre militare, 
deja afectate de lipsa de muniții. Totul a căzut asupra 

noastră, pentru că noi nu numai că dădeam producţia 
noastră, dar trebuia să renunţăm la cele mai importante 
muniții pe care altfel americanii ni le-ar fi trimis nouă. Nici 
americanii şi nici noi n-am făcut promisiuni în privinţa 
transportului acestor materiale pe ruta dificilă şi 
periculoasă a Arcticii. Având în vedere reproşurile rostite de 
Stalin când noi am sugerat ca acele convoaie să nu 
navigheze până nu se retrag gheţurile, trebuie notat că tot 
ce am garantat noi a fost că materialele vor fi „puse la 
dispoziţie la centrele de producţie britanice şi americane”. 
Preambulul protocolului se încheia cu cuvintele: „Marea 
Britanie şi Statele Unite vor da ajutor la transportarea 
acestor materiale în Uniunea Sovietică şi vor ajuta la 
livrarea lor.” 

Efectul acestei înțelegeri, mi-a telegrafiat lordul 
Beaverbrook, a constituit o ridicare uriaşă a moralului 
Moscovei. Menţinerea moralului va depinde de livrare... 

Nu consider sigură situația de aici pentru lunile de iarnă, 
dar cred că moralul ar putea să o facă sigură”. 

Deşi generalul Ismay era pe deplin împuternicii şi calificat 
să discute şi să explice conducătorilor sovietici situaţia 
militară în toate variantele ei, Beaverbrook şi Harriman au 
decis să nu-şi complice sarcina cu probleme în care nu se 
putea ajunge la o înţelegere. Deci, la Moscova, nu s-a 
atacat acest aspect. Neoficial, ruşii continuau să ceară 
crearea imediată a unui al doilea front şi păreau total 
impenetrabili față de orice argument care arăta 
imposibilitatea acèstui lucru. Agonia lor este o scuză. 
Ambasadorul nostru brebuia să suporte povara. 

Era deja spre sfârşitul toamnei. La 2 octombrie, Grupul 
central al armatei lui von Beck şi-a reînceput înaintarea 
spre Moscova, cele două armate ale sale mişcându-se 
direct spre capitală dinspre sud-vest, iar un grup Panzer se 
despărţise şi înconjura pe flancuri. Au fost cucerite 
localităţile Orei, la 8 octombrie, şi, o săptămână mai târziu, 
Kalinin, pe ruta Moscova-Leningrad. Cu flancurile astfel 


19 


periclitate şi-sub presiunea puternică a înaintării germane 
centrale, mareşalul Timoşenko şi-a retras forţele pe o linie 
aflată la şaizeci de kilometri vest de Moscova, unde s-a 
oprit din nou ca să lupte. Poziţia ruşilor în acest moment 
era extrem de gravă. Guvernul sovietic, corpul diplomatic şi 
toată industria care putea fi mişcată au fost evacuate din 
oraş, la peste şapte sute de kilometri depărtare spre est, la 
Kuibâşev. La 19 octombrie, Stalin a declarat stare de asediu 
în capitală şi a emis un ordin de zi: „Moscova va fi apărată 
până la capăt.” Comenzile lui erau ascultate cu sfinţenie. 
Deşi grupul de blindate al lui Guderian a avansat de la Orei 
până la Tuia, deşi Moscova era acum înconjurată din trei 
părţi şi aveau loc şi nişte bombardamente aeriene, sfârşitul 
lui octombrie a adus o marcată întărire a rezistenţei ruse şi 
o oprire definitivă a înaintării germane. 

Soția mea simțea profund că incapacitatea noastră de a 
da ajutor militar Rusiei tulbura şi întrista tot mai mult 
națiunea, pe măsură ce treceau lunile şi armatele germane 
înaintau prin stepe. l-am spus că nei nu se punea problema 
unui al doilea front şi că singurul lucru ce se putea face încă 
mult timp era să trimitem aprovizionare de tot felul pe 
scară mare. Domnul Eden şi cu mine am sfătuit-o să 
exploreze posibilitatea de a obţine fonduri prin subscrieri 
voluntare, pentru ajutor medical. Acest lucru fusese deja 
început de Crucea Roşie şi de Ordinul Sfântului loan, iar 
soţia mea fusese invitată de Organizaţia Joint să fie în 
fruntea apelului „Ajutor pentru Rusia”. La sfârşitul lui 
octombrie, sub auspiciile lor, ea a lansat primul apel. 
Imediat a urmat o reacţie generoasă. În următorii patru ani, 
ea s-a devotat acestei sarcini, cu entuziasm şi răspundere. 
In total, s-au adunat aprape opt milioane de lire, prin 
contribuţia atât a celor bogaţi cât şi a celor săraci. Mulţi 
oameni bogaţi au făcut donaţii generoase, dar grosul 

banilor a venit de la subscrierile săptămânale ale masei 
naţiunii. Astfel, sub puternică organizaţie a Crucii Roşii şi a 
Sfântului loanşi în ciuda grelelor pierderi din Arctica, 
convoaie medicale, cu produse chirurgicale şi tot felul de 
bunliri şi aparatură specială şi-au găsit drumul într-un flux 
continuu prin mările îngheţate şi ucigătoare spre vitezele 
armate ruse şi poporul rus. 


Churchill, Roosevelt şi Stalin - la conferința de la Yalta - 
febr. 1945 


Capitolul II ÎNTÂLNIREA MEA CU ROOSEVELT 


Între timp, multe lucruri s-au întâmplat în lumea de limbă 
engleză. La mijlocul lui iulie, domnul Harry Hopkins a sosit 
în Britania, în a doua misiune din partea preşedintelui. 
Prima temă pe care a abordat-o cu mine a fost noua 
situaţie creată de învadarea Rusiei de către Hitler şi ce 
repercusiuni are asupra aprovizionării prin împrumut şi 

închiriere pe care contam din Statele Unite. În al doilea 
rând, un general american, după ce i s-au creat toate 
posibilităţile de inspectare, făcuse un raport care arunca o 
umbră de îndoială asupra capacităţii noastre de a face faţă 
unei invazii. Acest lucru îi produsese îngrijorare 
preşedintelui. În al treilea rând, şi ca o consecinţă, se 
adânciscră îndoielile preşedintelui privind înţelepciunea 
hotărârii noastre de a apăra Egiptul şi Orientul Mijlociu. 
Oare nu pierdeam totul încercând să facem prea mult? În 
sfârşit, era problema aranjării unei întâlniri între mine şi 
Roosevelt, cumva, undeva, curând. 

De data aceasta, Hopkins nu era singur. Mai era la Londra 
un număr de înalţi ofiţerf din armata şi marina Statelor 
Unite, preocupaţi în special de împrumut-închiriere, printre 
care era, mai ales, amiralul Ghormley, care lucra zilnic cu 
Amiralitatea la problema Atlanticului şi la partea ce revenea 
americanilor în soluţionarea acesteia. Am ţinut o şedinţă cu 
cei din cercul lui Hopkins şi cu şefii de Stat Major, în 
noaptea de 24 iulie, la numărul 10 în Downing Street. În 
afară de amiralul Ghormley, Hopkins l-a adus cu el pe 
generalul-maior Chancy, care era numit „observator 
special”, şi pe generalul de brigadă Lee, ataşatul militar 
american. Averell Harriman, care tocmai se întorsese din 
turneul său în Egipt, în care, la îndrumările mele, i se 
arătase totul, completa grupul. 

Hopkins a spus că „oamenii din Statele Unite care deţin 
posturile principale şi iau decizii în chestiuni de apărare” 
sunt de părere că Orientul Mijlociu este o poziţie de 
neapărat pentru Imperiul Britanic şi că se fac mari sacrificii 
pentru menţinerea acestuia. După părerea lor, bătălia 
pentru Atlantic va fi bătălia finală decisivă a războiului şi că 
totul trebuia concentrat asupra ei. Preşedintele, a spus el, e 
mai înclinat să sprijine lupta în Orientul Mijlociu, pentru că 
inamicul trebuie combătut oriunde se găseşte. Generalul 
Chancy a expus atunci cele patru probleme ale Imperiului 
Britanic în următoarea ordine: apărarea Regatului Unit şi a 


22 


liniilor de transport din Atlantic; apărarea Singaporeiui şi a 
liniilor de transport spre Australia şi Noua Zeelandă; 
apărarea în general a rutelor pe ocean; şi, în al patrulea 
rând, apărarea Orientului Mijlociu. Toate erau importante, 
dar el le plasa în această ordine. Generalul Lee era de 
acord cu generalul, Chaney. Generalul Ghormley era 
îngrijorat în legătură cu linia de aprovizionare a Orientului 
Mijlociu, în cazul când muniţiile americane ar fi trebuit să 
meargă acolo în cantităţi mari: Oare aceasta nu va slăbi 
bătălia pentru Atlantic? 

Atunci le-am cerut şefilor de Stat Major britanici să-şi 
exprime părerile. Primul Lord al Mării a explicat de ce se 
simţea şi mai încrezător că poate distruge o armată 
invadatoare anul acesta decât anul trecut. Şeful Statului 
Major al Aerului a arătat cu cât este mai puternică Forţa 
Aeriană regală în comparaţie cu cea germană faţă de 
septembrie trecut şi a vorbit despre forţa noastră crescută 
de a lovi porturile de invazie. Şeful Statului Major Imperial a 
vorbit de asemeni în sens liniştitor şi a spus că armata era 
mult mai puternică acum decât în septembrie anterior. Eu 
am intervenit să explic măsurile speciale pe care le-am luat 
pentru apărarea aerodromurilor, după lecţia din Creta. l-am 
invitat pe vizitatorii noştri să viziteze orice aerodrom care îi 
interesa. „Inamicul poate folosi gazele, dar asta va fi în 
dezavantajul lui, pentru că am aranjat represalii imediate şi 
am avea ţinte admirabil concentrate în orice loc s-ar instala 
pe coastă. Războiul cu gaze ar fi dus şi acasă, în propria lor 
ţară.” Apoi, i-am cerut lui Dill să vorbească despre Orientul 
Mijlociu, iar el a făcut o expunere bine argumentată despre 
unele dintre motivele care fac necesară rămânerea noastră 
acolo. 

La sfârşitul discuţiei, sentimentul meu a fost că prietenii 
noştri americani au fost convinşi de declaraţiile noastre şi 
aii fost impresionați de solidaritatea dintre noi. 

Totuşi, încrederea pe care o simţeam în legătură cu 
apărarea internă nu era extinsă şi la Orientul îndepărtat, în 

cazul când Japonia ar intra în război împotriva noastră. 
Aceste îngrijorări îl tulburau şi pe Sir John Dill. Am avut 
impresia că, în mintea lui, Singapore avea prioritate faţă de 
Cairo. Aceasta era într-adevăr o chestiune tragică, de parcă 
ar fi trebuit să alegi între fiul sau fiica ta, care din ei să fie 
ucis. În ce mă priveşte, eu credeam că, dacă s-ar întâmpla 
ceva în Malaya, aceasta ar însemna doar o cincime faţă de 
ce ar însemna pierderea Egiptului, a Canalului de Suez şi a 
Orientului Mijlociu. Nu toleram ideea de a abandona lupta în 
Egipt şi mă resemnam să plătesc orice daune se cereau în 
Malaya. Acest punct de vedere era împărtăşit şi de colegii 
mei. 

Într-o după-amiază, Harry Hopkins a venit în grădina din 
Downing Street şi ne-am aşezat amândoi la soare. Imediat, 
mi-a spus că preşedintele ar dori foarte mult să aibă o 
întâlnire cu mine, într-un golf singuratic sau altul. Am 
răspuns îndată că sunt sigur că voi primi concediu din 
partea Cabinetului. Treaba s-a aranjat curând. A fost ales 
Golful Placentia în Terra Nova, s-a fixat data de 9 august şi 
ultimul nostru vas de război, Prince of Wales, a primit 
ordine în consecinţă. Aveam cea mai mare dorinţă să mă 
întâlnesc cu domnul Roosevelt, cu care corespondam de 
acum, cu tot mai mare intimitate, de doi ani. In plus, o 
conferinţă între noi doi ar proclama asocierea tot mai 
strânsă a Britanici şi Statelor Unite, ar provoca preocupare 
duşmanilor noştri, ar pune Japonia pe gânduri şi i-ar bucura 
pe prietenii noştri. Erau de asemeni de clarificat multe 
treburi, în legătură cu intervenţia americană în Atlantic, cu 
ajutorul pentru Rusia şi furnizările noastre proprii şi, mai 
presus de toate, ameninţarea crescândă a Japoniei. L-am 
luat cu mine pe Sir Alexander Cadogan, de la Ministerul de 
Externe, pe Lordul Cherwell, coloneii Hollius şi Jacob de la 
Ministerul Apărării şi personalul meu propriu. In plus, mai 

era un număr de înalţi ofiţeri din ramurile tehnică şi 
administrativă. Preşedintele a spus că va aducc cu el şefii 
serviciilor militare de luptă ale Statelor Unite şi pe domnul 
Sumner Welles de la Departamentul de Stat. Era nevoie să 
se păstreze cel mai deplin secret, din cauza marelui număr 
de submarine de buzunar-U care se aflau atunci în Atlantic, 
astfel încât preşedintele, care se afla într-o aşa-zisă 
croazieră de vacanţă, s-a mutat, în larg, pe crucişătorul 
Augusta şi a lăsat în urmă iahtul, ca să inducă în eroare. 
Între timp, Harry Hopkins, deşi nu se simţea bine, a obţinut 
autorizarea lui Roosevelt să zboare la Moscova, o călătorie 
lungă, obositoare şi periculoasă, prin Norvegia, Suedia şi 
Finlanda, pentru a obţine de la Stalin direct, deplina 
cunoaştere a poziţiei şi nevoilor sovietice. El urma să se 
alăture vasului Prince of Wales la Scapa Flow. 

Trenul mare, special, care ducea întreaga noastră 
companie, inclusiv un amplu serviciu de cifrare, m-a luat 
din gara Chequers. Ne-am îmbarcat pe vasul Prince of 
Wales de pe un distrugător, la Scapa. Înainte de lăsarea 
întunericului, în 4 august, vasul Prince of Wales, cu escorta 
lui de distrugătoare, a pornit în apele largi ale Atlanticului. 
Am constatat că Hopkins era epuizat de lungile călătorii şi 
de emoţionantele conferinţe de la Moscova. El ajunsese la 
Scapa, cu două zile înainte, într-o asemenea stare încât 
amiralul l-a pus la pat imediat şi l-a ţinut acolo. Totuşi, el 
era la fel de vesel ca totdeauna, şi-a recăpătat încet 
puterile în cursul călătoriei şi mi-a povestit totul despre 
misiunea lui. Cabinele spaţioase de deasupra elicelor, care 
sunt foarte confortabile în timpul staţionării în port, devin 
aproape de nelocuit din cauza vibraţiilor pe marea 
neliniştită, aşa încât a trebuit să mă mut în cabina 
amiralului, de pe punte, ca să pot lucra şi dormi. 

Mi-a plăcut mult căpitanul nostru, Leach, un bărbat 
fermecător, simpatic şi cu toate calităţile unui marinar 
britanic. Dar, vai! peste patru luni, el şi mulţi dintre 
camarazii lui şi minunatul lui vas s-au scufundat pentru 

totdeauna sub valuri. A doua zi, marea era atât de 
furtunoasă, încât a trebuit să alegem între a încetini sau a 
ne abandona escorta. Amiralul Pound, Prim Lord al Mării, a 
dat instrugiuni. De atunci încolo, am continuat singuri, cu 
mare viteză. Se anunţaseră câteva submarine de buzunar- 
U, pentru evitarea cărora am făcut nişte zig-zaguri ample. 
Se avea grijă să fie tăcere. Puteam primi mesaje, dar nu 
puteam răspunde decât la anumite intervale. Astfel, a 
intervenit o încetinire în rutina mea zilnică şi un straniu 
sentiment de vacanţă pe care nu l-am mai avut de la 
începutul războiului. Pentru prima oară de multe luni, am 
putut citi o carte de plăgpre. Oliver Lyttcâton, ministru de 
stat la Cairo, mi-a dat volumul Căpitanul Horn Blower M. R. 
De C. S. Forester, pe care l-am găsit foarte amuzant. Când 
am avut ocazia, i-am trimis mesajul: „îl găsesc admirabil pe 
Horn Blower.” Acest lucru a produs perturbări în Cartierul 
general din Cairo, unde s-a crezut că „Horn Blower”a era 
codul unei operaţiuni despre care lor nu li se spusese. 

Am ajuns la locul de întâlnire la ora 9 a.m., duminică 9 
august şi, de îndată ce s-au schimbat obişnuitele gesturi de 
politeţe navală, m-am dus pe bordul vasului Augusta şi l-am 
salutat pe preşedintele Roosevelt, care m-a primit cu toate 
onorurile. El stătea în picioare, sprijinit de braţul fiului său 
Elliott, în timp ce se cântau imnurile naţionale, iar apoi mi-a 
făcut cea mai caldă primire. Eu i-am dat o scrisoare din 
partea Regelui şi i-am prezentat pe însoțitorii mei. Apoi au 
început convorbirile între preşedinte şi mine, la care au 
participat şi domnul Summer Welles, Sir Alexander 
Cadogan şi ofiţerii de Stat Major de ambele părţi; 
convorbirile au continuat mai mult sau mai puţin 
permanent în restul zilelor vizitei noastre, uneori de la om 
la om, alteori în conferinţe mai largi. 

Duminică dimineaţa, pe 10 august, domnul Roosevelt a 
venit la bordul vasului Prince of Wales şi, împreună cu 


1 Horn blower « suflătorul din corn (n. t.). 

ofiţerii de Stat Major şi cu mai multe sute de reprezentanţi 
de toate gradele din marina Statelor Unite, am asistat la un 
serviciu divin pe punte. Această slujbă a fost simțită de noi 
toţi ca o expresie adânc emoţionantă a unităţii de credinţă 
a celor două popoare ale noastre şi niciunul dintre cei care 
au participat nu va uita spectacolul din acea dimineaţă 
însorită de pe puntea aglomerată - simbolismul drapelelor 
britanic şi american înfăşurate împreună în jurul altarului, 
preoţii, american şi britanic,  împărţindu-şi citirea 
rugăciunilor; cei mai înalţi ofiţeri de marină, armată şi 
aviaţie din Britania şi Statele Unite, adunaţi în spatele 
preşedintelui şi. Al meu; rândurile strânse ale marinarilor 
britanici şi americani amestecați, împărțind aceleaşi cărţi 
de rugăciuni şi unindu-se fierbinte în rugăciunile şi imnurile 
cunoscute de toţi. 

Am ales eu însumi imnurile „Pentru cei în pericol pe mare” 
şi „înainte, soldaţi creştini”. Am încheiat cu „O, Doamne, 
ajutorul noastru în vremurile trecute”. Fiecare vorbă părea 
măreaţă. Aproape jumătate din cei care cântau aveau să 
moară curând.2 


* 


Preşedintele Roosevelt mi-a spus, la una dintre 
conversații, că el crede că ar fi bine dacă am putea schița o 
declarație comună care să înscrie câteva principii largi ce ar 
trebui să ghideze politicile noastre pe aceeaşi cale. Vrând 
să urmez această sugestie de mare folos, i-am dat în 
aceeaşi duminică o încercare de schiţă a unei asemenea 
declaraţii între noi şi după multe discuţii între noi şi 
dezbateri telegrafice cu Cabinetul de Război din Londra, am 
redactat următorul document: 


2  Sublinierea mea - W. S. C. 

DECLARAŢIA COMUNĂ A PREŞEDINTELUI ŞI A PRIMULUI- 
MINISTRU 

12 august 1941 

Preşedintele Statelor Unite ale Americii şi primul-ministru 
domnul Churchill, reprezentând guvernul Majestății Sale din 
Regatul Unit, întâlnindu-se, au considerat că este drept să 
facă cunoscute anumite principii comune în politicile 
naţionale ale ţărilor respective, pe care îşi bazează 
speranţele pentru un viitor mai bun al lumii. 

În primul rând, ţările lor nu urmăresc vreo mărire 
teritorială sau de alt fel. 

In al doilea rând, nu vor să vadă schimbări teritoriale care 
nu concordă cu dorinţele liber exprimate ale popoatelor în 
cauză. 

In al treilea rând, respectă dreptul tuturor popoarelor de a- 
şi alege forma de guvernământ sub care vor trăi; şi vor ca 
drepturile suverane şi autoguvernarea să fie redate celor 
care au fost lipsiţi de acestea cu forţa. 

In al patrulea rând, se vor strădui ca, respectând 
obligaţiile lor existente, să contribuie ca toate statele, mari 
sau mici, învingătoare sau învinse, să se bucure de accesul, 
în termeni egali, la comerţ şi la materiile prime ale lumii, 
necesare prosperității lor economice. 

In al cincilea rând, dorinţa lor de a determina cea mai 
deplină colaborare între toate naţiunile în domeniul 
economic cu scopul de a asigura tuturor standarde de 
muncă îmbunătăţite, dezvoltare economică şi securitate 
socială. 

In al şaselea rând, după distrugerea finală a tiraniei 
naziste speră să vadă stabilită o pace care să aducă tuturor 
naţiunilor mijloacele de a trăi în siguranţă în graniţele lor şi 
să acorde asistenţă ca toţi oamenii, din toate ţările, să-şi 
trăiască viaţa eliberaţi de teamă şi nevoi. 

In al şaptelea rând, o asemenea pace trebuie să permită 
tuturor oamenilor să traverseze mările şi oceanele fără 
oprelişti. 

În al optulea rând, cred că toate naţiunile din lume trebuie 
să ajungă la abandonarea folosirii forţei, din motive realiste 
şi spirituale. Intrucât nicio viitoare pace nu poate fi 
menţinută dacă armamentele de uscat, mare sau aer 
continuă să fie folosite de naţiuni care ameninţă, sau pot 
ameninţa, cu agresiune în afara frontierelor lor, cred, legat 
de stabilirea unui sistem mai larg şi mai permanent de 
securitate generală, că dezarmarea unor atari naţiuni este 
esenţială. Vor ajuta şi încuraja toate măsurile practicabile 
care să uşureze popoarele iubitoare de pace de povara 
armamentelor. 

Profunda şi ampla importanţă a ceea ce s-a numit „Carta 
Atlanticului” era vizibilă. Însuşi faptul că Statele Unite, 
tehnic încă neutre, s-au alăturat unei puteri beligerante ca 
să facă o asemenea declaraţie era uluitor. Includerea în 
aceasta a referirii la „distrugerea finală a tiraniei naziste” 
(care se baza pe o frază din schiţa mea originală) echivala 
cu o provocare ce, în vremuri normale, ar fi implicat o 
acţiune războinică. În sfârşit, nu cel mai puţin izbitoare 
trăsătură era realismul ultimului paragraf, în care era o 
clară şi îndrăzneață aluzie că, după război, Statele Unite ni 
se vor alătura în dirijarea lumii până la instaurarea unei 
ordini mai bune. 

Conferinţe continue au avut loc şi între şefii marinei şi 
armatei şi s-a ajuns la un mare grad de înţelegere între ei. 
Amenințarea din partea Orientului îndepărtat ne preocupa 
minţile. De câteva luni, guvernele britanic şi american 
acționau faţă de Japonia în acord strâns. La sfârşitul lui 
iulie, japonezii îşi completaseră ocuparea militară a 
Indochinei. Prin acest act clar de agresiune, forţele lor erau 
în poziţie de a-i lovi pe britanici în Malaya şi pe americani în 
Filipine, iar pe olandezi în Indiile orientale. La 24 iulie, 
preşedintele a cerut guvernului japonez ca, drept preludiu 
la o înţelegere generală, Indochina să fie neutralizată şi 
trupele japoneze să fie retrase. Pentru a adăuga greutate 
acestor propuneri, s-a emis un ordin executiv de înghețare 


29 


a tuturor bunurilor japoneze din Statele Unite. Aceasta a 
dus tot comerţul Japoniei la o stagnare! Guvernul britanic a 
acţionat simultan, iar două zile mai târziu, olandezii i-au 
urmat. Aderenţa olandezilor însemna că Japonia era lipsită 
brusc de aprovizionarea ei vitală cu petrol. 


x k x 


Călătoria de întoarcere spre Islanda a fost fără evenimente 
deşi, la un moment dat, a fost nevoie să schimbăm cursul 
din cauza raportării prezenţei în apropiere a submarinelor 
de buzunar-U. Escorta noastră era formată din două 
distrugătoare ale Statelor Unite, în unul aflându-se Ensign 
Franklin D. Roosevelt junior, fiul preşedintelui. În 15, am 
întâlnit un convoi combinat care se îndrepta spre casă, 
format din şaptezeci şi trei de vase, toate în bună ordine şi 
în stare perfectă după o traversare fericită a Atlanticului. 
Era o privelişte îmbucurătoare, iar vasele comerciale erau şi 
ele bucuroase să privească vasul Prince of Wales. 

Am ajuns pe insulă sâmbătă dimineaţa, în 16 august, şi 
am ancorat în fiordul Huais, de unde am călătorit până la 
Reykjavik, într-un distrugător. La sosirea în port, am fost 
salutat deosebit de călduros şi zgomotos de o mare 
mulţime,  primiri asemănătoare  repetându-se oriunde 
prezenţa noastră era recunoscută în timpul şederii, 
culminând cu scene de mare entuziasm la plecarea noastră 
în cursul după-amiezii, în acompaniamentul uratelor şi 
aplauzelor, cum rareori s-au auzit pe străzile Reykjavikului, 
după cum am fost asigurat. 

După o scurtă vizită la Althingishus, ca să prezint 
respectele mele  regentului şi membrilor cabinetului 
islandez, am făcut o trecere în revistă comună a forţelor 
britanice şi americane. A fost un lung marş a câte trei în 
timpul căruia melodia „Marinarii Statelor Unite” mi-a intrat 
atât de mult în memorie încât nu mi-o mai puteam scoate 
din cap. Am găsit timp să văd noile aerodromuri pe care le 

făceam şi să vizitez minunatele izvoare calde şi casele de 
sticlă care sunt destinate să le servească. M-am gândit că 
ele ar trebui folosite la încălzirea Reykjavikului şi am 
încercat să înaintez acest plan chiar în timpul războiului. Mă 
bucur că acum a fost realizat. Am primit salutul, cu fiul 
preşedintelui alături de mine, iar parada a fost o altă 
remarcabilă demonstraţie a solidarităţii anglo-americane. 
La întoarcerea în fiordul Hvals am vizitat vasul Ramillies şi 
m-am adresat reprezentanţilor echipajelor vaselor britanice 
şi americane ancorate, inclusiv distrugătoarelor Hecla şi 
Churchill. Când s-a lăsat întunericul după această lungă şi 
foarte obositoare treabă, am navigat spre Scapa, unde am 
ajuns fără incidente, devreme, în data de 18, iar a doua zi 
am ajuns la Londra. 
permenan e Anda 


La bordul vasului Augusta, în golful Placentioy Churchill îi 
înmânează lui Roosevelt un mesaj din partea Regelui 
La braț cu Roosevelt este fiul său Elliott 


Capitolul III PERSIA ŞI DEŞERTUL 


Nevoia de a transmite muniții şi tot felul de alte 
aprovizionări guvernului sovietic şi extremele dificultăţi ale 

rutei arctice, precum şi viitoarele posibilităţi strategice, au 
făcut de dorit deschiderea unei comunicaţii cât mai ample 
cu Rusia, prin Persia. Nu eram lipsit de îngrijorare faţă de 
începerea unei noi campanii în Orientul Mijlociu, dar 
argumentele ne obligau. Terenurile petroliere ale Persiei 
erau un prim factor de război, iar dacă Rusia ar fi fost 
învinsă, ar fi trebuit să fim gata să le ocupăm noi înşine. ŞI 
apoi mai era ameninţarea faţă de India. Suprimarea revoltei 
din Irak şi ocupaţia anglo-franceză a Siriei, deşi realizate cu 
pierderi minime, zădărniciseră planul oriental al lui Hitler, 
dar dacă ruşii se prăbuşeau, el putea încerca din nou. La 
Teheran se instalase o misiune germană activă şi 
numeroasă, iar prestigiul Germaniei era ridicat. În ajunul 
călătoriei mele la Placentia, organizasem un comitet special 
pentru coordonarea unui plan de operaţiune împotriva 
Persiei, iar în timpul absenței mele, acesta îmi raportase 
telegrafic rezultatele muncii care, întrc, timp, fuseseră 
aprobate de Cabinetul de Război. Era clar că persienii nu-i 
vor da afară pe agenţii şi rezidenții germani din ţară şi că 
va trebui să recurgem la forţă. La 13 august, domnul Eden 
l-a primit pe domnul Maiski la Ministerul de Externe şi s-a 
căzut de acord asupra notelor noastre respective către 
Teheran. O notă comună anglo-rusă din 17 august a primit 
un răspuns nesatisfăcător, iar intrarea forţelor britanice şi 
ruse în Persia a fost fixată pentru ziua de 25. 

In patru zile s-a terminat totul. Rafinăria de la Abadan a 
fost capturată de o brigadă de infantere, care s-a îmbarcat 
la Basra şi a debarcat în zori, pe 25 august. Majoritatea 
forţelor persiene au fost surprinse, dar au scăpat fugind cu 
convoaiele. Au avut loc ceva lupte de stradă şi au fost 
capturate câteva vapoare persiene. În acelaşi timp, am 
capturat portul Khurramshahr dinspre uscat, iar o forţă a 
fost trimisă spre nord la Ahwaz. În timp ce trupele noastre 
se apropiau de Ahwaz, s-a primit ştirea privind ordinul 
şahului de „încetare a focului”, iar generalul persan a 

ordonat trupelor sale să se întoarcă în cazârmă. Pierderile 
noastre au fost de 22 morţi şi 42 răniţi. 

S-a căzut de acord repede. Şi fără probleme, cu ruşii. 
Principalele condiţii impuse guvernului persan au fost 
încetarea oricărei rezistențe, expulzarea germanilor, 
neutralitate în război şi folosirea de către Aiia (i a 
mijloacelor de comunicații persane pentru transmiterea 
aprovizionării de război a Rusiei. Ocuparea în continuare a 
Persiei s-a făcut paşnic. Forțele britanice şi ruse s-au înţeles 
împreună şi Teheranul a fost ocupat în comun la 17 
septembrie, Şahul abdicând cu o zi înainte în favoarea fiului 
său în vârstă de 22 de ani. La 20 septembrie, noul Şah, la 
sfatul Aliaților, a reinstaurat monarhia constituţională, iar 
tatăl său a plecat la scurt timp într-un exil confortabil şi a 
murit la Johannesburg, în iulie 1944. Majoritatea forţelor 
noastre s-au retras din ţară, lăsând doar detaşamente care 
să păzească liniile de comunicaţii, iar din Teheran au fost 
evacuate atât trupele britanice cât şi cele ruseşti, la 18 
octombrie. După aceea, forţele noastre, sub comanda 
generalului  Quinan, au fost angajate în pregătirea 
fortificațiilor împotriva unei posibile incursiuni a armatelor 
germane din Turcia sau Cauaz şi la pregătiri adminstrative 
pentru primirea unor întăriri masive, în cazul în care o 
asemenea incursiune ar părea iminentă. 

Crearea unei rute importante de aprovizionare a Rusiei 
prin Golful Persic a devenit principalul nostru obiectiv. 
Având un guvern prietenos la Teheran, au fost lărgite 
porturile, au fost dezvoltate comunicațiile pe râuri, au fost 
construite drumuri şi reconstruite căi ferate. Din septembrie 
1941, această activitate, începută şi dezvoltată de armata 
britanică şi adoptată şi extinsă de Statele Unite, ne-a 
permis să trimitem în Rusia într-o perioadă de patru ani şi 
jumătate, cinci milioane de tone de materiale. Astfel s-a 
terminat o acţiune de forţă copleşitoare, scurtă dar 
fructuoasă, împotriva unui stat slab şi antic. Britania şi 
Rusia luptau pentru supraviețuirea acestuia. /nter arma 

silent leges. Putem fi bucuroşi că, prin victoria noastră, a 
fost păstrată independenţa Persici. 


XXX 


Acum trebuie să ne întoarcem la teatrul dominant al 
Mediteranei. Generalul Auchinleck preluase oficial comanda 
în Orientul Mojociu la 9 iulie şi am început relaţiile mele cu 
comandantul şef, având mari speranţe; dar un schimb de 
telegrame mi-a arătat clar că existau divergențe serioase 
de vederi şi aprecieri între noi. El propunea să întărească 
Corpul cu o divizie, cât de curând posibil, aprecia nevoia de 
a recuceri Cyrenaica dar nu avea încredere că Tobrukul 
putea fi ţinut după septembrie. El spunea că trăsăturile şi 
armamentul noilor tancuri americane introduceau 
modificări în manevrele tactice şi că trebuia timp ca aceste 
lecții să fie studiate. Era de acord că, până la sfârşitul lui 
iulie, el va avea circa cinci sute de tancuri de croazieră, de 
infanterie şi americane. Totuşi, pentru orice operaţiune, 
avea nevoie de o rezervă de tancuri de 50 la sută, 
permiţând astfel ca 25 la sută să se afle în atelierele de 
reparaţii iar 25 la sută să stea la dispoziţie pentru înlocuiri 
imediate ale pierderilor în luptă. Aceasta era o condiţie 
aproape prohibitivă. Generalii se bucură de asemenea 
lucruri doar în ceruri. lar cei r, are le pretind, nu ajung 
totdeauna acolo. Auchinleck sublinia importanţa timpului, 
atât pentru instruirea individuală şi colectivă, cât şi pentru 
spiritul de echipă care era esenţial pentru eficienţă. El 
considera că nordul (adică un atac german prin Turcia, Siria 
şi Palestina) ar putea deveni frontul principal, mai curând 
decât deşertul. 

Toate acestea mi-au produs o mare dezamăgircă Primele 
decizii ale generalului mă lăsau şi ele perplex. După 
îndelungi persistenţe, reuşisem să aduc în Egipt Brigada a 
50-a britanică. Eram sensibil la propaganda ostilă care 
afirma că politica britanică era de a lupta folosind orice alte 

trupe, în afară de ale sale prqprii şi astfel să evite vărsarea 
de sânge al Regatului Unit. Pierderile britanice în Orientul 
Mijlociu şi inclusiv în Grecia şi Creta au fost de fapt mai 
mari decât cele ale tuturor celorlalte forţe la un loc, dar 
nomenclatura obişnuită dădea false impresii asupra 
faptelor. Diviziile indiene, în care o treime din infanterie şi 
întreaga artilerie erau britanice, nu erau descrise ca divizii 
britanico-indiene. Diviziile blindate, care au suportat greul 
luptei, erau în întregime britanice, dar nu apăreau cu 
numele lor. Faptul că trupele „britanice” nu erau 
menţionate în rapoartele luptelor oferea pretexte unor 
zeflemele ale inamicului şi dădea naştere unor comentarii 
nefavorabile nu doar în Statele Unite ci şi în Australia. Am 
aşteptat cu nerăbdare sosirea Diviziei a 50-a, ca un mijloc 
efectiv de a contracara aceste curente neplăcute. Decizia 
generalului Auchinleck de a alege tocmai această Divizie ca 
să o trimită în Cipru mi se părea desigur nefericită şi dădea 
substanţă reproşurilor la care eram supuşi pe nedrept. Şefii 
de Stat Major din ţară erau şi ei uimiţi, din motive militare, 
că se foloseşte atât de straniu această minunată 
organizaţie umană. 

O hotărâre mult mai serioasă a generalului Auchinleck a 
fost aceea de a amâna orice acţiune în deşertul de vest 
împotriva lui Rommel, mai întâi cu trei luni şi apoi cu peste 
patru luni şi jumătate. Acţiunea lui Wavell din 15 iunie 
„Securea”, se dovedise justificată prin faptul că, deşi am 
fost oarecum înfrânți şi ne-am retras pe poziţiile iniţiale, 
germanii nu au putut să înainteze în toată această perioadă 
prelungită. Comunicaţiile lor, amenințate prin Tobruk, erau 
insuficiente pentru a le aduce întăririle necesare de 
blindate şi chiar de muniţie pentru artilerie, care să-i 
permită lui Rommel mai mult decât să se menţină pe loc 
prin puterea lui de voinţă şi prestigiul său. Alimentarea 
forţelor lui îi impuneau o asemenea povară încât creşterea 
acesteia se putea face doar treptat. In aceste condiţii, el ar 
fi trebuit să fie angajat continuu în luptă de către armata 

britanică, aceasta având ample comunicaţii pe şosele, pe 
căi ferate şi pe mare şi fiind întărită continuu, în ritţp mai 
susţinut, atât cu oameni cât şi cu materiale. 

O a treia idee greşită mi se părea a fi preocuparea 
disproporţionată pentru flancul nostru din nord. Acesta 
cerea, într-adevăr, cea mai serioasă vigilenţă şi justifica 
numeroase pregătiri defensive şi construirea de puternice 
linii fortificate în Palestina şi Siria. Situaţia în această 
regiune devenise însă mult mai bună decât în iunie. Siria 
era cucerită. Revolta din lrak fusese suprimată. Toate 
punctele cheic din deşert erau deţinute de trupele noastre. 

Mai presus de toate, lupta dintre Germania şi Rusia dădea 
o nouă încredere Turciei. In timp ce aceasta era în balanţă, 
nu era nicio şansă ca Germania să ceară trecerea trupelor 
ei prin teritoriul turcesc. Persia fusese adusă în tabăra 
Aliaților prin acţiunea britanică şi rusă. Aceasta ne-a permis 
să depăşim iarna. Intre timp, situaţia generală favoriza o 
acţiune decisivă în Deşertul vestic. 

În schimb, eu nu puteam să nu simt o inflexibilitate în 
atitudinea generalului Auchinleck, care nu era de ajutor 
intereselor pe care le serveam cu toţii. Cărţile scrise după 
război au arătat cum unele elemente subordonate dar 
influente din Statul Major operaţional de la Cairo au deplâns 
decizia de a se trimite armată în Grecia. Nu se ştia cât de 
deplin şi de bună voie acceptase generalul Wavell această 
politică şi cu atât mai puţin cât de insistent îi puseseră 
această problemă Cabinetul de Război şi şefii de Stat Major, 
aproape invitându-l la un răspuns negativ. S-a sugerat că 
Wavell ar fi fost indus în eroare de către politicieni şi că 
întregul lanţ de dezastre a urmat din cauza acceptării 
dorințelor acestora. Acum, ca răsplată a bunătăţii lui, 
fusese înlocuit, după toate victoriile, tocmai în momentul 
înfrângerii. Nu mă îndoiesc că, în aceste cercuri ale Statului 
Major, exista sentimentul că noul comandant nu trebuie să 
se lase presat în aventuri hazardate şi că trebuie să-şi 
acorde timp şi să acţioneze în siguranţă. O asemenea stare 

de spirit fusese împărtăşită probabil şi de generalului 
Auchinleck. Era clar că nu se vor face mari progrese prin 
corespondenţă, aşa că la 1 iulie l-am invitat să vină la 
Londra. Vizita lui scurtă a fost de ajutor din multe puncte de 
vedere. El a intrat în relaţii armonioase cu Cabinetul de 
Război, cu şefii de Stat Major şi cu Ministerul de Război. A 
petrecut un sfârşit de săptămână prelungit, cu mine, la 
Chequers. Pe măsură ce l-am cunoscut mai bine pe acest 
distins ofiţer, de ale cărui calităţi avea să depindă acum, în 
mare măsură, soarta noastră, şi pe măsură ce el a cunoscut 
cercul superior al maşinii de război britanice şi a văzut cât 
de uşor şi neted funcţionează, a sporit încrederea reciprocă. 
Pe de altă parte, nu l-am putut abate de la ideea unei 
amânări prelungite, pentru a pregăti o ofensivă la 1 
noiembrie. Aceasta urma să fie numită „Cruciatul” şi să fie 
cea mai mare operaţiune pe care am lansat-o până acum. 
El i-a şocat pe conslierii mei militari cu toate argumentele 
detaliate pe care le-a adus. Eu personal nu eram convins. 
Dar capacităţile neîndoielnice ale generalului Auchinleck, 
puterea lui de exprimare, personalitatea lui foarte demnă şi 
autoritară, mi-a dat sentimentul că, în fond, s-ar putea să 
aibă dreptate şi, chiai; dacă totuşi greşea, el era cel mai 
bun. De aceea, am cedât în favorarea datei din noiembrie 
pentru ofensivă şi mi-am îndreptat energiile spre a face din 
aceasta un succes. Ne părea tuturor foarte rău că nu-l 
puteam convinge să-i încredinţăm bătălia, atunci când 
aceasta urma să aibă loc, generalului Maitland Wilson. El îl 
prefera în schimb pe generalul Alan Cunningham, a cărui 
reputaţie crescuse după victoriile din Abisinia. Trebuia să 
reuşim cât mai bine, iar lucrul ăsta nu se face cu jumătăţile 
de măsură. Aşa că am împărţit răspunderea, susţinându-i 
decizia. Totuşi, trebuie să notez convingerea mea că 
amânarea cu patru luni şi jumătate cerută de generalul 
Auchinleck pentru a-l angaja în «luptă pe inamic în deşert 
era în aceeaşi măsură o greşeală şi o soluţie nefericită. 

Acum cunoaştem pe deplin cum aprecia înaltul 
Comandament german situaţia lui Rommel. Acesta admira 
mult îndrăzneala lui şi  incredibilul succes care l-a 
încununat, dar îl vedeau totuşi în mare pericol. l-au interzis 
să-şi mai asume riscuri, înainte de a putea fi puternic 
întărit. Poate că, având în vedere prestigiul lui, ne-ar fi 
putut induce în eroare, cu toată poziţia precară în care se 
afla, până când vor putea să-i aducă toate ajutoarele 
posibile. Linia lui de comunicaţii se întindea în urmă pe o 
mie cinci sute de kilometri, până la Tripoli. Benghazi era o 
scurtătură, fie şi numai pentru o parte a aprovizionării şi a 
trupelor proaspete, dar aveau de suportat daune tot mai 
multe la transportul pe mare, spre ambele aceste baze. 
Forţele britanice, şi aşa superioare ca număr, creşteau cu 
fiecare zi. Superioritatea tancurilor germane consta doar în 
calitate şi organizare. Ei erau mai slabi în aer. Aveau puţine 
muniții pentru artilerie şi se temeau că vor trebui să o 
oprească. Tobrukul părea o ameninţare mortală în spatele 
lui Rommel, de unde se putea lansa oricând un atac care i- 
ar fi tăiat comunicațiile. Totuşi, atât timp cât noi rămâneam 
nemişcaţi, el putea fi recunoscător pentru fiecare zi care 
trecea. 

Ambele părţi au folosit vara ca să-şi întărească armatele. 
Pentru noi, reaprovizionarea Maltei era vitală. Pierderea 
Cretei lipsea flota amiralului Cunningham de o bază de 
combustibil destul de apropiată pentru a permite aducerea 
în acţiune a puterii noastre maritime proteguitoare. 
Posibilitatea unui atac aeropurtat asupra Maltei, din Italia, 
creştea, deşi, după cum ştim acum, abia în 1942 Hitler şi 
Mussolini au aprobat un asemenea plan. Bazele aeriene 
inamice, atât cele din Creta cât şi din Cyrenaica, amenințau 
atât de serios ruta convoaielor de la Alexandria la Malta, 
încât a trebuit să depindem în întregime de vest pentru 
trecerea  aprovizonării. La această sarcină, amiralul 
Sommerville, cu forţa H din Gibraltar, a adus servicii 
distinse. Ruta pe care amiralitatea o considerase cea mai 

periculoasă a rămas singura deschisă. Din fericire, în acest 
moment, cerinţele invadării Rusiei l-au obligat pe Hitler să- 
şi retragă forţa aeriană din Sicilia, ceea ce a permis Maltei 
să respire şi ne-a redat supremaţia aeriană deasupra 
Canalului Maltei. Aceasta nu numai că ajuta apropierea 
convoaielor din spre vest ci ne permitea să lovim mai tare 
transporturile şi vasele cu întăriri pentru Rommel. 

Două convoaie considerabile au fost atacate cu succes. 
Trecerea fiecăruia era o operaţiune navală grea. În 
octombrie, peste 60 la sută din aprovizionarea lui Rommel 
a fost scufundată în timpul trecerii. Dar îngrijorările mele nu 
erau uşurate şi am cerut Amiralității eforturi şi mai mari. 
Am dorit în special ca o nouă forţă de suprafaţă să fie cu 
baza la Malta. Politica a fost acceptată, deşi era nevoie de 
timp pentru a fi realizată. În octombrie, o forţă de luptă, 
denumită „Forţa K”, formată din crucişătoarele Aurora şi 
Penelope şi distrugătoarele Lance şi Lovely, s-a adunat la 
Malta. Toate aceste măsuri au avut rolul lor în lupta ce avea 
să înceapă acum. 

Descrierea luptelor moderne îşi pierde sentimentul de 
dramă, pentru că ele se întind pe spaţii largi şi uneori 
durează săptămâni până se decid, în timp ce pe faimoasele 
câmpuri de luptă ale istoriei, soarta naţiunilor şi a imperiilor 
se decidea pe câţiva kilometri pătraţi de teren şi în câteva 
ore. Luptele din deşert dintre forţele blindate şi motorizate 
care se mişcă repede prezintă, în formă extremă, această 
deosebire faţă de trecut. 

Tancurile au înlocuit cavaleria din războaiele trecute cu o 
armă mult mai puternică şi cu bătaie lungă, iar în multe 
aspecte, manevrele lor se aseamănă cu un război naval în 
mări de nisip în loc de mări cu apă sărată. Calitatea de 
luptă a coloanelor blindate, aidoma celei a escadrei de 
crucişătoare, este elementul hotărâtor, şi nu atât poziţia 

unde întâlnesc inamicul sau din ce parte a orizontului apar. 
Diviziile de tancuri, sau brigăzi şi unităţi mai mici, puteau 
forma fronturi în orice direcţie cu atâta rapiditate încât 
pericolele de a fi depăşite din flanc sau luate prin spate sau 
despărțite căpătau o semnificaţie cu mult mai mică. Pe de 
altă parte, totul depindea din moment în moment de 
alimentarea cu combustibil şi muniţie, iar aprovizionarea cu 
ambele este mult mai complicată pentru forţele blindate 
decât pentru vasele independente şi pentru escadrele de 
pe mare. Principiile pe care se bazează arta războiului se 
exprimă deci în termeni noi şi fiecare ciocnire oferea lecţiile 
ei proprii. 

Magnitudinea efortului de război implicat în aceste lupte în 
deşert nu trebuie subestimată. Deşi doar nouăzeci sau o 
sută de mii de trupe de luptă au fost angajate în fiecare 
dintre armate, era nevoie de mase de oameni şi materiale 
de două sau trei ori mai mari, care să-i susţină în încercarea 
lor de măsurare a puterii. Ciocnirea dură de la Sidi Rezegh, 
care a marcat deschiderea ofensivei generalului Auchinleck, 
privită ca un tot, prezintă multe dintre cele mai vii trăsături 
ale războiului. Intervenţia personală a celor doi comandanţi 
şefi era la fel de dominantă şi decisivă, iar miza pusă în joc 
de ambele părţi era la fel de mare ca şi în vremurile vechi. 

Sarcina lui Auchinleck a fost mai întâi să recupereze 
Cyrenaica, distrugând în acest proces blindatele 
duşmanului şi, în al doilea rând, dacă totul mergea bine, să 
ocupe Tripolitania. Pentru aceste scopuri, generalului 
Cunningham i s-a dat comanda nou-numitei Armate a Opta, 
formată din Corpurile de armată al XIII-lea şi al XXX-lea şi 
cuprinzând, împreună cu garnizoana de la Tobruk; circa 
şase divizii, cu trei brigăzi în rezervă şi cu 724 de tancuri. 
Forţele aeriene ale deşertului vestic totalizau 1072 avioane 
de luptă moderne, care se adăugau la cele zece escadrile 
care operau din Malta. La circa o sută de kilometri în 
spatele lui Rommel, era garnizoana de la Tobruk, formată 
din cinci grupuri de brigadă şi o brigadă de blindate. 

Această fortăreață era preocuparea lui constantă şi, până 
acum, ea împiedicase, prin ameninţarea ei strategică, orice 
înaintare spre Egipt. Eliminarea Tobrukului era scopul fixat 
al înaltului Comandament german şi s-au făcut toate 
pregătirile posibile pentru a se începe asaltul 

Cyrenaicct y Egipt împotriva acestuia la 23 noiembrie. 
Armata lui Rommel cuprindea formidabilul Afrika Korps, 
format din diviziile Panzer a 15-a şi a 21-a, din Divizia 
Uşoară a 90-a şi din şapte divizii italiene, dintre care 
niciuna nu era de blindate. Inamicul avea 558 de tancuri. 
Dintre cele medii şi grele, două treimi erau germane şi 
aveau tunuri mai grele decât ale tancurilor noastre. În plus, 
inamicul era mult superior în arme antitanc. Forţele aeriene 
ale Axei constau în momentul atacului din 120 aparate 
germane şi circa 200 aparate italiene. 

Devreme, în 18 noiembrie, pe o ploaie puternică, Armata a 
opta a zvâcnit înainte şi, timp de trei zile, totul a mers bine. 
O parte a Corpului al XXX-lea de armată şi Divizia a 7-a 
blindată britanică au cucerit Sidi Rezegh, dar atunci a fost 

atacată de Afrika Korps, ale cărui blindate fuseseră ţinute 
mai concentrate. In zilele de 21 şi 22, s-a desfăşurat o luptă 
sălbatică, mai mult în jurul şi deasupra aerodromului. În 
această arenă, au fost atrase practic toate blindatele de 
ambele părţi şi se mişcau încolo şi încoace într-o luptă 
violentă, sub focul bateriilor rivale. Armamentul mai 
puternic al tancurilor germane şi numărul mai mare pe care 
l-au adus în punctul de ciocnire le-a dat avantaj. In ciuda 
conducerii eroice şi strălucite a brigadierului Jack Campbell, 
germanii au fost mai tari şi noi am suferit mai mult decât ei 
în ce priveşte tancurile. În noaptea de 22, germanii au 
recucerit Sidi Rezegh. Forţa noastră a pierdut două treimi 
din blindate şi a primit ordin să se retragă vreo treizeci de 
kilometri, pentru a se reorganiza. Aceasta a fost o retragere 
grea, între timp, la 21 noiembrie, când blindatele inamice 
erau în luptă, generalul Cunningham a ordonat Corpului al 
XIII-lea de armată să înainteze. Acesta a capturat cartierul 
general al lui Afrika Korps şi, în 23, ajunsese aproape de 
Sidi Rezegh, de unde tocmai atunci camarazii lor din Divizia 
a 7-a de blindate fusese respinşi. La 24 noiembrie, Freyberg 
şi-a concentrat cea mai mare parte a neo-zeelandezilor săi 
la 7 kilometri est de aerodrom. Se lansase un atac din 
Tobruk şi se lupta dur cu infanteria germană, dar aceasta 
nu a reuşit să spargă linia. Divizia neo-zeelandeză se afla 
lângă Sidi Rezegh, după un marş triumfător. Garnizoana de 
frontieră a inamicului fusese învinsă dar blindatele lui au 
câştigat bătălia împotriva Corpului al XXX-lea de armată. S- 
au schimbat lovituri grele şi pierderi severe, iar bătălia 
stătea în cumpănă. 


XXX 
A urmat acum un episod dramatic care aminteşte de 
cavalcada lui „Job” Stuart în jurul lui Meclellan în 1862, în 


peninsula York Town, din războiul civil din America. Era 
totuşi executată acum cu o forţă blindată care constituia o 


42 


armată în sine şi a cărei distrugere ar fi sortit pieirii restul 
armatei Axei. Rommel a hotărât să ia iniţiativa tactică şi să- 
şi forţeze drumul spre est, spre frontieră, cu blindatele sale, 
în speranţa de a crea un haos atât de mare şi atâta alarmă 
încât să oblige comandamentul nostru să abandoneze lupta 
şi să se retragă. Trebuie să fi avut în minte norocul care a 
răsplătit incursiunea lui precedentă cu blindatele în deşert, 
în bătălia din 15 iunie, şi care a dus la retragerea noastră în 
momentul crucial. Cât de aproape a fost de reuşită de data 
asta se va vedea pe parcursul relatării. 

El a adunat cea mai mare parte din Afrika Korps, care era 
încă cel mai formidabil organism de luptă în câmp şi, 
trecând pe lângă cartierul general al Corpului al XXX-lea şi 
pe lângă două depozite de materiale fără de care nu am fi 
putut continua lupta, el a ajuns la frontieră. Aici, el şi-a 
despărţit forţa în coloane, unele întorcându-se spre nord şi 
spre sud, iar altele intrând treizeci de kilometri în teritoriul 
egiptean. El a produs panică în ariergarda noastră şi a luat 
mulţi prizonieri. Coloanele lor totuşi nu au impresionat 
Divizia a 4-a indiană şi au fost urmărite de detaşamente 
organizate în grabă. Mai presus de toate, Forţa noastră 
aeriană, care acum stăpânea în mare măsură aerul de 
deasupra armatelor în luptă, l-a hărțuit tot timpul şi tot 
drumul. Coloanele lui Rommel, practic nesusţinute de 
aviația lor, au suferit durerile pe care le-au cunoscut şi 
suportat trupele noastre când Germania era aceea care 
domina  văzduhul bătăliilor. În 26, toate blindatele 
inamicului s-au întors spre nord, căutând adăpost în Bardia 
şi în apropiere. A doua zi, s-au grăbit spre vest, înapoi la 
Sidi Rezegh, unde fuseseră chemate de urgenţă. Lovitura 
îndrăzneață a lui Rommel eşuase, dar, după cum se va 
vedea acum, doar un singur om l-a oprit: comandantul şef 
al adversarului. 

Loviturile puternice pe care le-am primit şi impresia de 
dezordine din spatele frontului nostru provocate de raidul 
lui Rommel, i-a făcut pe generalul Cunningham să-i prezinte 

comandantului şef că o continuare a ofensivei noastre ar 
putea duce la anihilarea forţei noastre de tancuri şi ar 
periclita siguranţa Egiptului. Aceasta ar fi însemnat o 
înfrângere recunoscută şi eşecul întregii operaţiuni. În acest 
moment decisiv, generalul Auchinleck a intervenit personal. 
La cererea lui Cunningham, el a zburat cu mareşalul aerului 
Tedder la cartierul general al deşertului şi, cu deplina 
cunoaştere a tuturor pericolelor, i-a ordonat generalului 
Cunningham „să continue să preseze ofensiva împotriva 
duşmanului”. Prin acţiunea personală, Auchinicck a salvat 
astfel bătălia şi şi-a dovedit calităţile deosebite de 
comandant pe câmpul de luptă. 

La întoarcerea sa la Cairo, în 25, a decis să-l înlocuiască 
temporar pe generalul Cunningham cu generalul Ritchie, 
adjunctul său, „pentru că, de nevoie, am ajuns la concluzia 
că Cunningham, deşi a fost admirabil până acum, a început 
să gândească defensiv, în mare parte datorită pierderilor 
noastre mari de tancuri” Ministrul de stat, Oliver Lyttelton, 
a explicat şi a susţinut cu putere decizia comandantului şef. 
l-am telegrafiat imediat acestuia aprobarea noastră. 

Aici, voi lăsa deoparte acest incident, atât de dureros 
pentru viteazul ofiţer în cauză, pentru fratele lui 
comandant-şef-naval şi pentru generalul Auchinleck, care 
era prieten personal cu amândoi. Am admirat în mod 
special comportarea lui Auchinleck de a se ridica deasupra 
oricăror considerente personale şi a oricăror tentaţii de a 
face compromisuri sau a amâna acţiunea. 

Intre timp, Freyberg şi neo-zeelandezii lui, sprijiniți de 
Brigada Armatei l-a de tancuri, presau tare la Sidi Rezegh. 
După două zile de lupte grele, l-au recucerit. Simultan, 
garnizoana din Tobruk şi-a reluat atacul şi, în noaptea de 
26, s-a unit cu forţele ajutătoare. Unele unităţi au intrat în 
Tobrukul asediat. Asta l-a determinat pe Rommel să vină 
înapoi de la Bardia. S-a luptat pe drum, spre Sidi Rezegh, 
fiind atacat în flanc de Divizia a 7-a blindată, care acum 
fusese reorganizată şi dispunea de 120 de tancuri. El a 

recucerit Sidi Rezegh şi a împins îndărăt Brigada neo- 
zeelandeză cu pierderi distrugătoare. Majoritatea s-au 
retras spre sud-est, spre frontieră, unde eroica divizie s-a 
refăcut după pierderea a trei mii de oameni. Garnizoana din 
Tobruk, din nou izolată, s-a menţinut pe terenul câştigat cu 
o hotărâre de neînduplecat. 

Generalul Ritchie şi-a regrupat acum armata, iar Rommel 
a făcut o încercare finală de a-şi salva garnizoanele de la 
frontieră. A fost respins. Atunci a început retragerea 
armatei Axei spre linia de la Gazala. 

La 1 decembrie, Auchinleck s-a dus personal la cartierul 
general de front şi a rămas acolo zece zile cu generalul 
Ritchie. El nu a preluat personal comanda, dar l-a 
supravegheat de aproape pe subordonatul lui. Mie lucrul 
acesta nu mi s-a părut cel mai bun aranjament pentru 
niciunul dintre ei. Totuşi, puterea Armatei a Opta era acum 
predominantă şi, la 10 decembrie, comandantul şef a putut 
să-mi spună: „Se pare că inamicul e în plină retragere spre 
vest... Cred că se poate pretinde acum că asediul 
Tobrukului a fost ridicat. Urmărim viguros inamicul cu 
deplina cooperare a Forţelor Aeriene Regale.” Acum ştim 
din documentele germane că pierderile în bătălie ale 
duşmanului au fost de circa 33 000 de oameni şi 300 de 
tancuri. Pierderile comparabile ale armatei britanice şi 
imperiale în aceeaşi perioadă, au fost în oameni cam la 
jumătate, şi de 278 de tancuri. Nouă zecimi din aceste 
pierderi s-au produs în prima lună a ofensivei. Aici am ajuns 
la un moment de uşurare, ba chiar de bucurie, în legătură 
cu războiul în deşert. 

Dar, în acest moment crucial, puterea noastră navală în 
estul Mediteranei a fost virtual distrusă de o serie de 
dezastre. Intervalul nostru de imunitate şi avantaj s-a 
terminat. Au apărut pe scenă submarinele de buzunar-U. La 
12 noiembrie, în timp ce se întorcea la Gibraltar, după ce 
lansase mai multe avioane la Malta, vasul Ark Royal a fost 
lovit de o torpilă dintr-un submarin de buzunar-U german. 


45 


Toate încercările de a salva vasul au eşuat şi acest faimos 
veteran, care jucase roluri atât de distinse în multe dintre 
problemele noastre, s-a scufundat la doar circa patruzeci de 
kilometri de Gibraltar. Două săptămâni mai târziu, vasul 
Bahram a fost lovit de trei torpile şi s-a scufundat în tot 
atâtea minute, cu pierderea a peste 500 de oameni. Aveau 
să urmeze şi altele. În noaptea de 18 decembrie, un 
submarin italian s-a apropiat de Alexandria şi a lansat „trei 
torpile umane”, fiecare controlată de doi oameni. Ei au 
pătruns în port într-un moment când poarta pentru trecerea 
vapoarelor era deschisă. Ei au fixat bombe cu explozie 
întârziată, care au explodat a doua zi dimineaţă sub vasele 
de război Elisabeth şi Valiant. Ambele vase au fost greu 
avariate şi au devenit o povară nefolositoare, luni de zile. 
Câtva timp, am putut ascunde daunele flotei de luptă, dar 
şi Forţa „K” a fost lovită. Chiar în ziua dezastrului de la 
Alexandria, la Malta a sosit vestea despre un convoi inamic 
important care se îndrepta spre Tripoli. Imediat au ieşit trei 
crucişătoare ca să-i prindă. Apropiindu-se de Tripoli, vasele 
noastre au intrat într-un câmp nou de mine. Au fost 
avariate două crucişătoare, dar au putut să continue 
drumul. Al treilea, intrând în câmpul de mine, a mai lovit 
două şi s-a scufundat. A supravieţuit un singur om din 
echipajul de 700 - şi acesta ca prizonier de război, după ce 
a stat patru zile pe o plută, pe care căpitanul său, R. C. 
O'Connor şi încă treisprezece oameni au pierit. Tot ce mai 
rămăsese din Flota Britanică a Mediteranei de est erau 
câteva distrugătoare şi trei crucişătoare din escadra 
amiralului Vian. 

La 5 decembrie, Hitler, dându-şi în sfârşit seama de 
pericolul mortal al lui Rommel, a ordonat transferarea unui 
întreg corp aerian din Rusia în Sicilia şi Africa de Nord. A 
fost lansată o nouă ofensivă aeriană împotriva Maltei, sub 
conducerea generalului Kesselring. Atacurile asupra insulei 
au atins un nou apogeu şi Malta nu putea face altceva 
decât să se lupte pentru viaţă. La sfârşitul anului, Luftwaffe 

deţinea stăpânirea asupra rutelor pe mare spre Tripoli şi 
astfel a făcut posibilă refacerea armatei lui, Rommel după 
înfrângere. Rareori a fost atât de uluitor ilustrată 
interacţiunea dintre războiul pe mare, în aer şi pe uscat, ca 
în aceste câteva luni. 

Dar acum, toate păleau sub lovitura evenimentelor 
mondiale. 


Capitolul IV PEARL HARBOUR! 

Era 7 decembric 1941, duminică seara. Winant şi Averell 
Harriman erau cu mine la masă, la Chequers. Am dat 
drumul micului meu aparat de radio după ora nouă, când 
au început ştirile. Au fost câteva informaţii despre luptele 
de pe frontul rusesc şi despre frontul britanic din Libia, la 
capătul cărora s-au spus câteva cuvinte despre un atac al 
japonezilor împotriva vaselor americane din Hawaii şi, de 
asemeni, despre atacurile japoneze împotriva vaselor 
britanice din Indiile Orientale olandeze. A urmat o afirmare 
că, după ştiri, domnul Nu-ştiu-cum va face un comentaruiu 
şi că atunci va începe programul Trustul Creierelor, sau aşa 
ceva. Eu personal n-am avut nicio reacţie, dar Averell a 
spus că trebuie să fie ceva, dacă japonezii îi atacă pe 
americani şi” deşi eram obosiţi cu toţii şi ne odihneam, ne- 
am ridicat. Deja Sawyer, valetul, care auzise ce s-a 
întâmplat, a venit în cameră şi a spus, „E adevărat. Am 
auzit şi noi afară. Japonezii i-au atacat pe americani.” A 
urmat o tăcere. La prânzul de la Mantion House, la 11 
noiembrie, spusesem că, dacă Japonia atacă Statele Unite, 
va urma o declaraţie de război britanică „într-o oră”. M-am 
ridicat de la masă şi m-am dus prin hol spre birou, unde se 
lucra permanent. Am cerut legătura cu preşedintele. 
Ambasadorul a ieşit după mine şi, imaginându-şi că voiam 
să fac un pas irevocabil, mi-a spus, „Nu credeţi că ar fi mai 
bine să primiţi mai întâi o confirmare?” 

După două, trei minute, am avut legătura cu domnul 
Roosevelt. „Domnule preşedinte, ce-i povestea asta cu 

Japonia?” „E adevărat, a răspuns el. Ne-au atacat la Peari 
Harbour. Acum suntem toţi în aceeaşi barcă”. 

L-am dat pe Winant la telefon şi a avut loc o conversaţie, 
ambasadorul spunând mai întâi, „Bine” şi apoi, vizibil mai 
grav, „Ah!”. Am luat din nou receptorul şi am zis, „Asta 
simplifică lucrurile, Dumnezeu să fie cu noi”, sau cam aşa 
ceva. Apoi, ne-am întors în hol şi am încercat să ne 
obişnuim minţile cu acest suprem eveniment mondial care 
survenise şi care era de natură atât de uluitoare încât îi 
făcea chiar şi pe cei mai apropiaţi de centru să rămână 
stupefiaţi. Cei doi prieteni ai mei americani au primit şocul 
cu o tărie admirabilă. Habar nu aveam dacă Marina Statelor 
Unite suferise pierderi serioase. Ei nu s-au văitat şi nu s-au 
lamentat că ţara lor era în război. Nu au risipit vorbe de 
reproş sau durere. De fapt, lţi dădeau impresia că au fost 
eliberaţi de o durere îndelungată. 

Parlamentul avea să se întâlnească abia marți, iar membrii 
acestuia erau împrăştiaţi prin ţară. Cu toate dificultățile de 
comunicații, am pus biroul la lucru să-l sune pe Speaker şi 
pe toți cei în cauză, ca să adune a doua zi ambele Camere. 
Am sunat la Ministerul de Externe ca să se pregătească să 
implementeze, fără niciun moment de întârziere, o 
declarație de război împotriva Japoniei, în legătură cu care 
trebuiau îndeplinite nişte formalităţi, şi care urma să fie 
gata pentru şedinţa Camerei; trebuia să se asigure că au 
fost sunaţi şi informaţi toţi membrii Cabinetului de război, 
de asemeni şefii de Stat Major şi miniştrii armatei, care 
presupuneam că primiseră ştirea. 

Niciun american nu va gândi rău despre mine dacă declar 
că faptul de a avea Statele Unite de partea noastră a fost 
pentru mine cea mai mare bucurie. Nu puteam prevedea 
cursul evenimentelor. Nu pretind că am măsurat cu 
acuratețe puterea de război a Japoniei, dar acum, în acest 

moment, ştiam că Statele Unite erau în război până la gât şi 
până la moarte. Şi aşa am câştigat, până la urmă! Da, după 
Dunkerque; după căderea Franţei; după îngrozitorul episod 
de la Oran; după ameninţarea cu invazia, când, în afară de 
Aviaţie şi Marină, noi eram un popor aproape neînarmat; 
după lupta mortală cu submarinele de buzunar-U - prima 
bătălie a Atlanticului câştigată la milimetru; după 
şaptesprezece luni cât am luptat singuri şi după 
nouăsprezece luni de răspundere a mea sub un stres teribil. 
Câştigasem războiul. Anglia va trăi; Britania va trăi; 
Commonwealth-ul de naţiuni şi Imperiul vor trăi. Cât timp 
va dura războiul şi în ce fel se va termina, nimeni nu putea 
spune şi nici nu-i păsa nimănui în acest moment. Din nou, 
în lunga istorie a Insulei noastre, vom ieşi în siguranţă şi 
victorioşi, oricât „de loviți şi mutilaţi am fi. Nu vom fi şterşi 
de pe faţa pământului. Istoria noastră nu se va sfârşi. S-ar 
putea să nici nu trebuiască să murim ca indivizi. Soarta lui 
Hitler era pecetluită. Soarta lui Mussolini era pecetluită. Cât 
îi priveşte pe japonezi, ei vbr fi măcinaţi pulbere. Tot restul 
era doar aplicarea potrivită a unei forţe copleşitoare. 
Imperiul britanic, Uniunea Sovietică şi acum Statele Unite, 
legate toate cu fiecare fărâmă de viaţă şi putere, aveau 
după mine, de două sau chiar de trei ori forţa inamicilor lor. 
Fără îndoială, va dura mult timp. Mă aşteptam la mari 
pierderi în est; dar aceasta nu putea fi decât o fază 
trecătoare. Uniţi, puteam învinge pe oricine în lume. Ne mai 
aşteptau dezastre multe, costuri nemăsurate şi necazuri, 
dar nu mai încăpeau îndoieli în privinţa sfârşitului. 

Oamenii proşti, şi erau mulţi nu numai to ţările duşmane, 
puteau subestima forţa Statelor Unite. Unii spuneau că erau 
moi, alţii că nu vor fi niciodată uniţi. Că se vor ţine la 
distanţă. Nu vor lupta niciodată. Nu vor suporta niciodată să 
piardă sânge. Democraţia lor şi sistemul de alegeri 
recurente le va paraliza efortul de război. Vor fi doar o vagă 
umbră la orizont, pentru prieteni sau duşmani. Acum vom 
vedea slăbiciunea acestui popor, numeros dar îndepărtat, 

bogat şi vorbăreţ. Dar eu studiasem războiul civil american, 
în care s-au luptat la disperare. In vinele mele curgea sânge 
american. M-am gândit la o remarcă pe care mi-o făcuse 
Edward Grey, în urmă cu peste treizeci de ani, „că Statele 
Unite sunt ca un uriaş cazan sub presiune. Odată ce s-a 
aprins focul sub el, nu există o limită a puterii pe care o 
poate genera.” Fiind îmbibat şi saturat de emoţii şi senzaţii, 
m-am dus la culcare şi am dormit somnul celor salvaţi şi 
recunoscători. 

De îndată ce m-am trezit, m-am decis să mă duc imediat 
să-l văd pe Roosevelt. Am ridicat problema în faţa 
Cabinetului, când m-am întâlnit la amiază. Obţinând 
aprobarea lor, m-am dus la rege, iar Majestatea Să şi-a dat 
consimţământul. 

Cabinetul de război a autorizat imediat declaraţia de 
război împotriva Japoniei, pentru care fuseseră făcute toate 
formalităţile oficiale. Cum Eden plecase deja într-o călătorie 
la Moscova iar eu răspundeam de Ministerul de Externe, am 
trimis următoarea scrisoare ambasadorului japonez: 


Ministerul de Externe. 8 decembrie 


Domnule, în seara de 7 decembrie, guvernul Majestății 
Sale din Regatul Unit a aflat că forțe japoneze, fără o 
avertizare prealabilă în forma unei declaraţii de război sau 
a unui ultimatum printr-o declarație de război condiționată, 
au încercat să debarce pe coasta din Malaya şi au 
bombardat Singapore şi Hong Kong. 

Având în vedere aceste acte fără sens de agresiune 
neprovocată făcute cu flagranta încălcare a legilor 
internaţțonale şi în special a Articolului 1 al celei de A Treia 
Convenții de la Haga cu privire la deschiderea ostilităților, 
la care sunt parte atât Japonia cât şi Regatul Unit, 

ambasadorul Majestății Sale la Tokio a fost instruit să 
informeze guvernul imperial japonez în numele guvernului 
Majestății Sale din Regatul Unit că între cele două ţări ale 
noastre există o stare de război. 

Am onoarea, domnule, să fiu cu înaltă consideraţie al 
dumneavoastră supus senator, 

Winston S. Churchill 


Unora nu le plăcea acest stil ceremonial, dar, în fond, când 
ai de omorât un om, nu te costă nimic să fii politicos. 

Parlamentul s-a întrunit la ora 3 p.m. ŞI, în ciuda timpului 
scurt de anunţare, Camera era plină. În cadrul Constituţiei 
britanice, Coroana declară război la sfatul miniştrilor, iar 
Parlamentul este confruntat cu acest fapt. În felul acesta, 
am putut să facem mai mult decât să ne ţinem de cuvânt 
faţă de Statele Unite şi am declarat război Japoniei înainte 
ca congresul să poată acţiona. Guvernul Regal al Olandei a 
făcut şi el o declaraţie. Ambele Camere au fost în 
unanimitate în favoarea deciziei. 

Un timp, nu ni s-au dat amănunte despre ce se întâmplase 
la Peari Harbour, dar acum povestea a fost deja relatată 
exhaustiv. Până la începutul lui 1941, planurile japoneze 
navale de război împotriva Statelor Unite prevedeau ca 
principala lor flotă să dea bătălia în apele din apropierea 
Filipinclor, când americanii, după cum era de aşteptat, îşi 
croiau drum prin Pacific ca să-şi ajute garnizoana din acest 
post înaintat. Idcea unui atac şurpriză la Peari Harbour a 
apărut în mintea amiralului Yamamoto, comandantul şef 
japonez. Pregătirile pentru lovitura trădătoare, înaintea 
oricărei declaraţii de război, au avansat în cel mai mare 
secret iar la 22 noiembrie a fost concentrată în insulele 
Kurile, în nordul Japoniei, o forţă de luptă formată din şase 
port-avioane, cu vase de luptă de sprijin şi cu crucişătoare. 

Data atacului fusese deja fixată pentru duminică 7 
decembrie, iar la 26 noiembrie (data longitudinii estice), 
forţa a navigat sub comanda amiralului Nagumo. 
Menţinându-se departe la nord de Hawaii, în ceața şi 
vânturile acestei latitudini nordice, Nagumo s-a apropiat 
nederanjat de țelul său. Înainte de răsăritul soarelui, în acea 
zi a sorții, a fost lansat atacul de pe o poziţie aflată la circa 
275 de mile nord de Peari Harbour. Au luat parte trei sute 
şaizeci de avioane, cuprinzând toate tipurile de 
bombardiere, escortate de avioane de luptă. La 7.55 a.m. A 
căzut prima bombă. În port erau prezente nouăzeci şi patru 
de vase ale Marinei Statelor Unite. Printre acestea, cele opt 
vase de luptă ale Flotei Pacificului au fost prima ţintă. 
Portavioanele, cu puternice forţe de crucişătoare, erau din 
fericire absente, aflându-se în misiune în altă parte. La ora 
10 a.m., bătălia se terminase şi inamicul s-a retras. În urma 
lui rămânea o flotă sfărâmată, ascunsă într-o mare de foc şi 
fum, şi dorinţa de răzbunare a Statelor Unite. Vasul de luptă 
Arizona explodase, Oklahoma se răsturnase; West Virginia 
şi California se scufundaseră la ancoră şi toate celelalte 
vase de luptă, în afară de Pensy/vania, care era în docuri 
uscate, fuseseră avariate grav. Peste două mii de americani 
şi-au pierdut viaţa şi alţi peste două mii au fost răniţi. 
Stăpânirea asupra Pacificului căzuse în mâinile japonezilor 
iar echilibrul strategic al lumii fusese schimbat fundamental 
pentru moment. În Filipine, unde comanda generalul 
Macărthur, aliaţii noştri americani au suferit un alt set de 
nenorociri. O avertizare care indica o gravă întorsătură în 
relaţiile diplomatice fusese primită la 20 noiembrie. 
Amiralul Hart, comandând modesta Flotă Asiatică a Statelor 
Unite, fusese deja în consultări cu autorităţile navale 
adiacente britanică şi olandeză şi, în conformitate cu planul 
lui de război, începuse să-şi disperseze forţele spre sud, 
unde încerca să adune o forţă de luptă to apele olandeze, 
împreună cu aliaţii lui în perspectivă. El avea la dispoziţie 
un singur crucişător greu şi două uşoare, în afară de o 

duzină de distrugătoare vechi şi diverse vase de artilerie. 
Forţa lui consta aproape în întregime din submarine, din 
care avea douăzeci şi opt. La ora 3 a.m., amiralul Hart a 
interceptat un mesaj cu vestea uluitoare a atacului de la 
Peari Harbour. El i-a avertizat imediat pe to [i cei interesaţi 
că au început ostilitățile, fără să aştepte confirmare de la 
Washington. În zori, bombardierele japoneze în picaj au 
lovit, iar în zilele următoare, atacurile aeriene au continuat 
pe scară tot mai mare. In 10, baza navală de la Cavite era 
complet distrusă de incendii şi, în aceeaşi zi, japonezii au 
făcut prima lor debarcare la nod de Luzon. Dezastrele s-au 
succedat repede. Majoritatea forţelor aeriene americane au 
fost distruse în luptă sau la sol, iar la 20 decembrie, 
rămăşiţele acestora au fost retrase la Port Darwin în 
Australia. Vasele amiralului Hart îşi începuseră dispersarea 
spre sud cu câteva zile mai înainte şi doar submarinele mai 
rămăseseră să-şi dispute marea cu inamicul. La 21 
decembrie, principala forţă de invazie japoneză a debarcat 
în Golful Lingayen, amenințând însăşi Manila, iar după 
aceea, mersul evenimentelor nu a fost deosebit de cel care 
se desfăşurase deja în Malaya, dar apărarea a fost mai 
prelungită. Astfel, planurile îndelung pregătite ale Japoniei 
au explodat într-un foc triumfal. 

Atât Hitler cât şi Statul lui Major erau uimiţi. Jodl spunea la 
procesul lui că Hitler „a venit în totul nopţii în camera mea, 
a hărţii în Prusia orientală ca să transmită această veste 
Feldmareşalului Keitel şi mie însumi. El era complet 
surprins.” Totuşi, în dimineaţa zilei de 8 decembrie, el a dat 
ordin Marinei germane să atace vasele americane, oriunde 
le găseau. Aqpasta a fost cu trei zile înainte de declaraţia 
oficială de război a Germaniei împotriva Statelor Unite. 

Eu am convocat o şedinţă în majoritate cu Amiralitatea, în 
Camera de război a Cabinetului, la ora zece, în seara de 9, 

pentru a revedea poziţia navală. Eram circa o duzină. Am 
încercat să evaluăm această schimbare fundamentală în 
poziţia noastră de război împotriva Japoniei. Pierduserăm 
supremaţia în toate oceanele, în afară de Atlantic. Australia, 
Noua Zeelandă şi toate insulele erau deschise unui atac. 
Aveam în mâini doar arma noastră cheie: Prince of Wales şi 
Repulse ajunseseră la Singapore. Fuseseră trimise în aceste 
ape ca să exercite acea vagă ameninţare pe care 
asemenea vase, de cea mai înaltă calitate, o pot impune 
oricăror calcule navale ostile. Cum trebuia oare să le 
folosim acum? Era clar că trebuiau să se ducă în larg şi să 
se piardă printre nenumăratele insule, în acest sens, eram 
cu toţii de acord. 

Eu credeam că ar trebuie să traverseze Pacificul şi să se 
alăture la ce mai rămăsese din flota americană. Ar fi fost un 
gest mândru în acest moment şi ar fi unit lumea de limbă 
engleză. Acceptasem deja ca Departamentul american al 
Marinei să-şi retragă vasele principale din Atlantic. Astfel, în 
câteva luni, putea fi creată o flotă în dezvoltare pe coasta 
de vest a Americii, capabilă să dea o luptă decisivă pe 
mare, la nevoie. Existenţa unei asemenea flote şi a unui 
asemenea fapt ar fi cel mai bun scut posibil pentru fraţii 
noştri din Australia. Pe toţi ne atrăgea această linie de 
gândire. Dar cum ora era întârziată, am decis să dormim şi 
a doua zi să stabilim ce să facem cu Prince of Wales şi cu 
Repulse. 

După câteva ore, vasele noastre erau pe fundul mării. 

Imi deschideam corespondenţa în ziua de 10, când a sunat 
telefonul de la capul patului meu. Era Primul Lord al Mării. 
Avea o voce neobişnuită. A tuşit şi a înghiţit în sec şi, la 
început, n-am putut să aud clar. „Domnule prim-ministru, 
trebuie să vă raportez că Prince of Wales şi Repulse au fost 
scufundate pmândouă de către japonezi - credem că au 
făcut-o cu aviația. Tom Phillips s-a înecat.” „Eşti sigur că e 
adevărat?” „Nu există nicio îndoială”. Am pus telefonul jos. 
Eram mulţumit că eram singur. În tot războiul, nu am primit 

un şoc mai direct. Cititorii acestor pagini îşi vor da seama 
câte eforturi, speranţe şi planuri s-au năruit cu aceste două 
vase. Învârtindu-mă şi răsucindu-mă în pat, vestea m-a 
pătruns. Nu mai existau vase principale, britanice sau 
americane, în Oceanul Indian sşu în Pacific, în afara 
supravieţuitorilor de la Peari Harbour care se grăbeau 
înapoi, în California. Peste toată întinderea vastă de ape, 
Japonia avea supremaţia, iar noi eram peste tot slabi şi 
dezgoliţi. 

M-am dus la Camera Comunelor dimineaţă, la ora 
unsprezece, când aceasta se întrunea, ca să le spun 
personal cele întâmplate, iar a doua zi le-am făcut o 
declaraţie completă despre noua situaţie. Era multă 
îngrijoprare şi nu puţină nemulţumire în legătură cu bătălia 
lungită din Libia, care era evident că atârna în cumpănă. Nu 
am ascuns deloc perspectiva că ne aşteaptă o pedeapsă 
foarte severă din partea japonezilor. Pe de altă parte, 
victoriile ruse dezvăluiseră eroarea fatală a campaniei în 
răsărit a lui Hitler şi iarna avea să-şi arate puterea. Războiul 
cu submarinele de buzunar-U era sub control, în acest 
moment. În cele din urmă, patru cincimi din lume lupta 
alături de noi. Victoria finală era sigură. În acest sens am şi 
vorbit. 

Am folosit forma cea mai rece a narării faptelor, evitând să 
fac orice promisiuni de victorie în curând. Camera era 
foarte tăcută şi părea că judecata ei era în suspensie. Nici 
nu mă aşteptam la mai mult. 


Capitolul V UN VOIAJ ÎN TIMPUL UNUI RĂZBOI MONDIAL 


Multe motive serioase cereau prezenţa mea la Londra în 
acel moment, când atât de multe se plămădeau. Dar n-am 
avut niciodată nicio îndoială că o înţelegere completă între 
Britania şi Statele Unite depăşea toate ceiclalte probleme şi 
că trebuia să mă duc imediat la Washington, cu cea mai 
puternică echipă de consilieri specialişti de care ne puteam 

lipsi în ţară. Era totuşi prea riscant pentru noi să mergem 
pe calea aerului, în această perioadă, într-o direcţie 
nefavorabilă. In consecinţă, am plecat pe 12 la Clyde. 
Prince of Wales nu mai era, vasul King George Vîl urmărea 
pe Tirpitz. Noul născut Duke of York, putea să ne ducă şi, în 
acelaşi timp, să-şi facă rodajul. Principalele persoane din 
grupul nostru erau Lordul Beaverbrook, membru al 
Cabinetului de Război; amiralul Pound, Primul Lord al Mării; 
mareşalul aerului, Portal, şeful Statului Major al Aerului; şi 
mareşalul Dill, care luase locul generalului Brooke, şeful 
Statului Major Imperial. Preferam ca Brooke să rămână la 
Londra, ca să se obişnuiască cu problemele care îl 
aşteptau. În locul lui, l-am invitat pe Dill, care era în 
continuare în centrul problemelor noastre, având 
încrederea şi respectul tuturor, ca să vină cu mine la 
Washington. Aici avea să i se deschidă o nouă perspectivă. 

Cu mine a mai venit Lordul Moran, care, din 1941, 
devenise consilierul meu medical. Acesta era primul lui 
voiaj cu mine, dar după aceea m-a însoţit în toate 
călătoriile. Probabil că grijii lui neprecupeţite îi datorez 
viaţa. Deşi nu puteam să-l conving să-mi asculte sfaturile 
când era bolnav şi nici nu putea ronta pe obedienţa mea 
implicită la toate instrucţiunile lui, am devenit prieteni 
devotați. Mai mult, am supravieţuit amândoi. 

Se spera să facem călătoria cu o medie de 20 de noduri, în 
şapte zile, având în vedere zig-zagurile şi ocolirile pentru a 
evita submarinele de buzunar-U. Amiralitatea ne-a dus prin 
Canalul Irlandez în Golful Biscaia. Vremea era neplăcută. 
Vântul era puternic şi marea agitată. Trebuia să trecem prin 
locul de trecere a şirului de submarine de buzunar-U din 
porturile vestice ale Franţei spre locurile lor de vânătoare 
din Atlantic. Erau atâtea prin jur, încât Amiralitatea a dat 
ordin căpitanului nostru să nu lase în urmă flotila, dar 
aceasta nu putea face decât şase noduri în marea agitată, 
aşa că am navigat în ritmul acesta în jurul sudului Irlandei, 
timp de patruzeci şi opt de ore. Am trecut la patru sute de 

mile de Brest şi nu am putut să nu-mi amintesc cum au fost 
distruse vasele Prince of Wales şi Repulse prin atac aerian 
cu torpile de la o bază de pe țărm, cu o săptămână mai 
înainte. Norii nu au permis decât câte unui avion din 
escorta noastră aeriană să ni se alăture, dar când m-am 
dus pe punte, am văzut că cerul se înseninează nedorit de 
mult. Totuşi, nu s-a întâmplat nimic, totul a mers bine. 
Vasul cel mare, cu distrugătoarele  însoţitoare, şi-a 
continuat drumul. Dar noi am devenit nerăbdători, din 
cauza vitezei reduse. În a doua noapte ne-am apropiat de 
drumul submarinelor de buzunar-U. Amiralul Pound, care a 
luat decizia, a spus că mai curând o să lovim noi un 
submarin-U decât să fim loviți noi de o torpila. Noaptea era 
întunecoasă. Aşa încât ne-am lăsat distrugătoarele şi am 
trecut repede singuri, cu toată viteza posibilă, în condiţiile 
vremii proaste cace continua. Eram clătinaţi şi valuri mari 
se spărgeau pe punte. Lordul Beaverbrook se plângea că 
putea la fel de bine să fi călătorit cu un submarin. 

Personalul nostru foarte numeros de descifrare putea, 
bineînţeles, să primească mesaje prin radio. Într-o măsură 
limitată, puteam răspunde. Când ni s-a alăturat o nouă 
escortă din Azore, la lumina zilei, aceasta putea primi 
semnale Morse de la noi, codificate, apoi se depărta cu o 
sută de mile sau aşa ceva, pentru a le putea retransmite 
fără să dezvăluie poziţia noastră. Totuşi, aveam un 
sentiment de claustrofobie radio - şi doar eram în mijlocul 
războiului mondial. 

Luptele continuau pe toate teatrele. Hong Kongul fusese 
atacat de Japonia, aproape în acelaşi moment ca şi Peari 
Harbpur. Nu aveam iluzii despre soarta acestuia sub 
impactul copleşitor al puterii japoneze. CO douăsprezece 
luni mai înainte, dezaprobasem întărirea garnizoanei 
noastre. Pierderea ei era sigură şi trebuia să fie redusă la o 
scară simbolică, dar îmi permisesem să-mi schimb poziţia şi 
fuseseră trimise întăriri. De la început, Hong Kongul se afla 
în faţa unei sarcini dincolo de puterile sale. A rezistat o 

săptămână. Fiecare bărbat care putea ţine o armă a luat 
parte la o rezistenţă disperată. Tenacitatea garnizoanei a 
fost comparabilă cu tăria populaţiei civile britanice. În ziua 
de Crăciun, s-a atins limita îndurării şi capitularea a devenit 
inevitabilă. Un nou set de dezastre se profila asupra noastră 
în Malaya. Debarcările erau însoţite de raiduri distrugătoare 
asupra aerodromurilor noastre, care răneau forţa noastră 
aeriană şi aşa slabă şi care au făcut curând aerodromurile 
nordice de nefolosit. La sfârşitul lunii, trupele noastre, 
angajate greu de mai multe ori, erau în acţiune la peste 
două sute de kilometri depărtare de poziţiile deţinute la 
început, iar japonezii debarcaseră cel puţin trei divizii 
complete, inclusiv Garda lor imperială. Calitatea avioanelor 
inamicului, rapid desfăşurate pe aerodromurile capturate, 
depăşea orice aşteptări. Fuseserăm împinşi în defensivă şi 
pierderile noastre erau severe. 

Argumentări şi foarte puţine fapte au avut nevoie de 
corectări. Astfel, deşi nimeni nu avea o sarcină precisă sau 
rigidă, am ajuns la destinaţie cu materiale de doctrină cu un 
caracter constructiv, In care eram uniţi cu toţii. 

Primul material sintetiza motivele pentru care principalul 
nostru obiectiv în campania anului 1942 pe teatrul 
european ar trebui să fie ocuparea de câtre trupele 
britanice şi americane a Coastei Africii şi a Levantului, de la 
Dakar la frontiera Turdei. Al doilea, se ocupa de măsurile ce 
trebuiau luate pentru recăpătarea superiorității în Atlantic şi 
se specifica luna mai 1942 ca luna în care se putea realiza 
acest lucru. Se subinia în special nevoia de a se înmulţi 
portavioanele, prin improvizarea lor în număr mare. Al 
treilea material declara ca obiectiv final eliberarea Europei, 
prin debarcarea unor mari armate anglo-americane, 
oriunde se va considera mai potrivit pe teritoriile cucerite 
de germani, şi am fixat anul 1943 ca dată pentru lovitura 
lor supremă. 

S-au spus atâtea poveşti despiy aversiunea meau 
înrădăcinată faţă de o operaţiune pe scară mare pe 

Continent, încât este important să fie subliniat adevărul. 
Am considerat totdeauna că un asalt decisiv asupra ţărilor 
ocupate de germani, pe cea mai mare scară posibilă, era 
singura cale pe care se putea câştiga războiul şi că vara lui 
1943 trebuie să fie aleasă ca dată a acestui obiectiv. Scara 
operaţiunii fusese deja gândită de mine înainte de sfârşitul 
anului 1941 şi fixată la patruzeci de divizii blindate şi un 
milion de alte trupe, esenţiale pentru faza de începere. 
Când observ numărul de cărţi care s-au scris despre o falsă 
presupunere a atitudinii mele bi această problemă, mă simt 
obligat să atrag atenţia cititorului asupra documentaţiei 
scrise la timpul respectiv, în legătură cu care se vor da şi 
alte exemple, pe măsură ce se desfăşoară relatareaz. 

l-am dat preşedintelui cele trei materiale, înainte de 
Crăciun. l-am explicat că acestea erau părerile mele 
personale şi nu înlăturau niciun fel de comunicaţii oficiale 
între Statele Majore. Le-am exprimat sub forma unor 
memorandumuri pentru Comitetul Şefilor de Stat Major 
britanic. In plus, i-am spus că nu fuseseră scrise special 
doar pentru privirea lui, dar că am considerat important ca 
el să ştie ce era în mintea mea şi ce anume voiam să se 
facă şi că, In ce privea Marea Britanie, voi încerca să le 
transform în acţiune. El le-a citit imediat ce le-a primit şi a 
doua zi a întrebat dacă putea reţine copii. Am acceptat 
bucuros. 

Am simţit că preşedintele gândea foarte mult cam pe 
aceleaşi linii ca şi mine în legătură cu acţiunea în Africa de 
nord franceză. Acum eram aliaţi şi trebuia să acţionăm în 
comun şi pe scară mai mare. Aveam încredere că el şi cu 
mine vom găsi înţelegere în mare măsură şi că terenul a 
fost bine pregătit. Eram deci într-o stare de spirit plină de 
speranţă şi, după cum se va vedea, am obţinut acceptul 
preşedintelui pentru o expediţie în Africa de nord 


3 Cele trei materiale pot fi studiate în Capitolul XXXIV din Marca 
Alianţă. 

(operaţiunea „Torţa”) care a constituit prima noastră 
ofensivă comună, cu amfibii. 

În timp ce este vital să se plănuiască viitorul iar uneori 
este posibil chiar să fie prevăzut în oarecare măsură, nu se 
poete împiedica tulburarea planificării ca urmare a unor 
evenimente deosebii de importante cauzate de acţiunile şi 
contraloviturile inamicului. Toate obiectivele din acele 
memorandumuri au fost realizate de forţele britanice şi 
americane în ordinea propusă. Speranţele mele că 
generalul Auchinleck va curăța Libia în februarie 1942 au 
fost însă dezamăgite. A avut o serie de necazuri dureroase, 
care vor fi descrise imediat. Hitler, poate încurajat de acest 
succes, s-a hotărât asupra unui efort pe scară mai mare ca 
să se lupte pentru Tunis şi a adus circa o sută de mii de 
trupe proaspete acolo, prin Italia şi peste Mediterana. De 
aceea, armatele britanică şi americană au fost implicate 
într-o campanie mai amplă şi mai lungă decât am crezut 
eu, în Africa de nord. Din această cauză, a fost necesară o 
amânare cu patru luni faţă de program. Aliaţii anglo- 
americani nu au obţinut controlul asupra întregii coaste a 
Africii de nord, de la Tunis până în Egipt, decât în mai 1943. 
Planul suprem de traversare a Canalului pentru a elibera 
Franţa, pe care l-am elaborat şi la care am lucrat, nu a 
putut deci fi pus în practică în vara aceea şi a fost amânat, 
din forţă majoră, un an întreg, până în vara anului 1944. 
Reflectarea ulterioară şi deplina cunoaştere pe care o avem 
acum, m-au convins că am fost norocoşi în dezamăgirea 
noastră. Amânarea cu un an a expediției ne-a salvat de la 
ceea ce ar fi fost, la acea dată cel puţin, o acţiune extrem 
de hazardată şi cu posibilitatea unui dezastru care ar fi 
zguduit lumea. Dacă Hitler ar fi fost înţelept, el şi-ar fi redus 
pierderile în Africa de nord şi ar fi venit să ne întâmpine cu 
forţe duble decât a avut în 1944, înainte ca noile armate 
americane şi ofiţerii lor să ajungă la deplina lor maturitate 
şi excelenţă profesională şi cu mult înainte de a fi fost 
construită special acea uriaşă armadă de vase de 

debarcare şi porturi plutitoare. Sunt sigur că, chiar dacă 
operaţiunea „Torţa” s-ar fi terminat, cum speram, în 1942, 
sau chiar dacă nici măcar nu ar fi fost executată, încercarea 
de a traversa Canalul în 1943 ar fi dus la o înfrângere 
sângeroasă de primă mărime, cu reacţii de nemăsurat 
asupra rezultatelor războiului. Am devenit tot mai conştient 
de acest lucru în tot cursul anului 1943 şi, de aceea, am 
acceptat amânarea operaţiunii „Overlord”, înțelegând pe 
deplin dezamăgirea şi furia Aliatului nostru sovietic. 


xxx 


Se intenţionase să mergem cu vaporul în sus pe Potomac 
şi apoi cu maşina la Casa Albă, dar eram cu toţii 
nerăbdători, după aproape zece zile de călătorie pe mare, 
să punem capăt voiajului. De aceea, am aranjat să zburăm 
de la Hampton Roads şi am aterizat, după lăsarea 
întunericului, la 22 decembrie, pe aeroportul din 
Washington. Acolo era preşedintele care ne aştepta în 
maşina lui. l-am strâns mâna cu plăcere. Am ajuns curând 
la Casa Albă, care avea să fie în toate sensurile căminul 
nostru în următoarele trei săptămâni. Aici am fost salutat 
de Doamna Roosevelt, care s-a gândit la tot ce putea face 
mai agreabilă şederea noastră. 

Trebuie să recunosc că mintea mea era atât de 
preocupată de vârtejul evenimentelor şi de sarcinile 
personale pe care le aveam de îndeplinit, încât memoria 
mea, până a nu fi împrospătată, a păstrat doar o vagă 
impresie despre acele zile. Trăsătura lor principală o 
constituiau desigur contactele mele cu preşedintele. Ne 
vedeam timp de câteva ore în fiecare zi şi luam prânzul 
împreună, cu Harry Hopkins ca al treilea. Nu vorbeam 
despre nimic altceva decât de treburi şi am ajuns în mare 
măsură la înţelegere în multe puncte, atât importante cât şi 
mărunte. Cina era o ocazie mai socială'dar tot intimă şi 
prietenească. Preşedintele prepara totdeauna el însuşi 

cocteilurile, iar eu îi împingeam scaunul cu rotile din salon 
la lift, ca un semn de respect şi gândindu-mă la Sir Walter 
Raleigh, care şi-a întins pelerina la picioarele Reginei 
Elizabeth. Mi s-a format o profundă afecţiune, care a 
crescut odată cu anii de camaraderie, faţă de acest 
formidabil politician care şi-a pus voinţa pe scena 
americană timp de aproape zece ani şi a cărui inimă părea 
să răspundă la multe dintre impulsurile care o mişcau pe a 
mea. Cum amândoi, din nevoie sau din obişnuinţă, eram 
obligaţi să ne facem o parte din munci în pat, el mă vizita în 
camera mea oricând se simţea înclinat şi mă încuraja să fac 
şi cu la fel în ce-l priveşte. Hopkins era dincolo de coridor, în 
faţa camerei mele, şi alături de el a fost instalată imediat 
camera hărţii mele de călătorie. Preşedintele era foarte 
interesat de această instituţie pe care o perfecţionase 
căpitanul Pim. Li plăcea să. Vină să studieze cu atenţie 
hărţile mari ale tuturor teatrelor de război, care au acoperit 
curând pereţii şi pe care se înregistrau cu repeziciune şi 
corect mişcările flotelor şi armatelor. Nu peste mult timp, el 
şi-a făcut o cameră a hărților de cea mai înaltă eficienţă. 

Zilele treceau socotite în ore. Curând, mi-am dat seama 
că, după Crăciun, va trebui să mă adresez Congresului 
Statelor Unite şi, câteva zile mai târziu, Parlamentului 
Canadian la Ottawa. Aceste mari ocazii impuneau cerinţe 
grele vieţii şi puterilor mele şi erau ceva în plus faţă de 
consultările noastre zilnice şi de avalanşa treburilor 
curente. 

Crăciunul nostru a fost marcat de festivități simple. 
Tradiţionalul pom de Crăciun a fost ornat în grădina Casei 
Albe, iar preşedintele şi cu mine am ţinut scurte cuvântări 
de la balcon, în faţa uriaşei mulţimi adunate în umbră. În 
ziua de Crăciun, eu şi cu el am mers la biserică împreună şi 
eu mi-am găsit pacea în slujba simplă şi m-am bucurat să 
cânt binecunoscutele imnuri, printre care unul pe care nu-l 
auzisem niciodată „O, micuţ oraş Betleem”. Desigur, 

acestea întăreau credinţa celor care cred în guvernarea 
morală a universului. 


XXX 


Cu inima mişcată, am îndeplinit invitaţia de a mă adresa 
Congresului Statelor Unite. Această ocazie era importantă 
pentru ceea ce eu eram sigur că era o alianţă victorioasă a 
lumii de limbă engleză. Nu mă mai adresasem până atunci 
unui parlament străin. Dar, pentru mine, care puteam 
urmări o descendență pe linie bărbătească, din partea 
mamei mele, de-a lungul a cinci generaţii neîntrerupte, 
pornind de la un locotenent din armata lui George 
Washington, era posibil să simt un drept al sângelui de a 
vorbi reprezentanţilor marii republici despre cauza noastră 
comună. Desigur, era neobişnuit că lucrurile se întâmplau 
astfel, şi din nou am avut sentimentul, şi să fiu iertat că 
menţionez lucruj ăsta, că, oricât de nemeritat, am fost 
hărăzit pentru această sarcină. 

Am petrecut o mare parte a zilei de Crăciun pregătindu-mi 
cuvântarea. Preşedintele mi-a urat noroc în 26 decembrie, 
când am plecat de la Casa Albă spre Capitoliu, însoţit de 
conducătorii Senatului şi ai Camerei Reprezentanţilor. Se 
părea că erau mulţimi de oameni pe largile căi de acces, 
dar precauţiile de securitate, care în Statele Unite merg 
dincolo de obiceiurile britanice, îi ţineau la distanţă, iar în 
jurul nostru, ca escortă, erau două, trei maşini cu poliţişti în 
civil, înarmaţi. Când am ieşit din maşină, am vrut să mă duc 
spre mulţimea care ovaţiona într-o puternică atmosferă de 
frăţie, dar nu era permis aşa ceva. In interior, scena era 
impresionantă şi formidabilă, iar marea sală semicirculară 
care îmi apărea printr-un grilaj de microfoane, era arhiplină. 

Trebuie să mărturisesc că m-am simţit ca acasă şi mai 
sigur pe mine decât fusesem uneori în Camera Comunelor. 
Ce am spus a fost primit cu cea mai mare amabilitate şi 
atenţie. Am stârnit râsete şi aplauze exact acolo unde mă 

aşteptam. Reacţia cea mai puternică am primit-o când, 
vorbind despre atacul japonez, am întrebat: „Ce fel de 
oameni cred ei că suntem noi?” Sentimentul de forţă şi 
voinţă al naţiunii americane s-a îndreptat spre mine din 
această augustă adunare. Cine se putea îndoi că toate vor 
merge bine? După aceea, conducătorii au venit cu mine 
până la mulţimea care înconjura clădirea, ca să-i pot saluta 
de aproape; apoi, oamenii din serviciul secret, cu maşinile 
lor, s-au apropiat şi m-au dus înapoi la Casa Albă, unde 
preşedintele, care ascultase la radio, mi-a spus că am făcut 
o treabă bună. 


x k x 


În 28-29 decembric, am călătorit cu trenul de noapte la 
Ottawa, ca să mă întâlnesc cu Lordul Atholone, 
guvernatorul general. În 29, am participat la o şedinţă a 
Cabinetului de Război canadian iar după aceea, domnul 
Mackenzie King, primul-ministru, mi-a făcut cunoştinţă cu 
şefii opoziţiei conservatoare şi m-a lăsat cu ei. Accşti domni 
erau neîntrecuţi în loialitate şi hotărâre, dar în acelaşi timp 
erau neliniştiţi că nu puteau duce războiul ei înşişi, trebuind 
să asculte cum atâtea sentimente, pe care le susţinuseră 
toată viaţa lor, erau exprimate de oponenții lor liberali. 

În ziua de 30, am vorbit în faţa Parlamentului canadian. 
Pregătirea celor două cuvântări transatlantice ale mele, 
transmise în întreaga lume, în timpul valului de muncă 
executivă care nu se oprea nicio clipă, a fost o treabă foarte 
grea. Vorbitul nu este o povară serioasă pentru un politician 
versat, dar să aleagă ce să spună şi ce să nu spună într-o 
atrmosferă atât de electrică este îngrijorător şi tulburător. 
Am făcut tot ce am putut. Punctul cel mai de succes în 
discursul canadian a fost despre guvernul de la Vichy, cu 
care Canada mai era în relaţii. 

„Ar fi fost de datoria lor în 1940 şi era şi în interesul lor să 
se ducă în Africa de nord, unde ar fi fost în fruntea 

imperiului francez. În Africa, cu ajutorul nostru, ei ar fi avut 
o putere navală copleştitoare. Ar fi avut recunoaşterea 
Statelor Unite şi puteau folosi aurul depus dincolo de mări. 
Dacă ar fi făcut lucrul ăsta, Italia ar fi putut fi scoasă din 
război înainte de sfârşitul lui 1940, iar Franţa şi-ar fi 
menţinut locul ei în consiliile Aliaților şi la masa conferinţei 
învingătorilor. Dar generalii lor i-au indus în eroare. Când le- 
am atras atenţia că Britania va lupta mai departe singură, 
orice-ar face ei, generalii i-au spus primului-ministru şi 
Cabinetului divizat: «Peste trei săptămâni, au să-i rupă 
Angliei gâtul ca unui pui». Dar ce pui! Şi ce gât!!” 

Totul a mers foarte bine. Ca să introduc o retrospectivă, 
am citat cântecul lui Sir Harry Lauder din războiul trecut, 
care începea astfel: 

Dacă privim înapoi la istoria trecutului Putem spune unde 
ne aflăm. 

Vorbele „acel mare bătrân comediant” erau pe notițele 
mele. Pe drum, m-am gândit la cuvântul „menestrel”. Ce 
îmbunătăţire! Mă bucur să ştiu că asculta şi că era încântat 
de referinţă. Mă bucur că am găsit cuvântul potrivit pentru 
cineva care, prin cântecele care îmbărbătau şi prin viaţalui 
curajoasă, a adus servicii nemăsurate rasei scoțiene şi 
imperiului britanic. 

Am avut noroc cu datele acestor discursuri de la 
Washington şi Ottawa. Lie au venit într-un moment în care 
ne puteam bucura de crearca Marii Alianțe cu forţa ei 
potenţială copleşitoare şi înainte ca o cataractă de ruine să 
cadă asupra noastră de pe urma asaltului îndelung şi 
minuţios pregătit al Japoniei. Chiar în timp ce vorbeam, 
puteam simţi cu anticipație loviturile de bici care urmau să 
cadă curând pe pielea noastră goală. Înspăimântătoare 
datorii aveau să plătească nu numai Britania şi Olanda dar 
şi Statele Unite, în Oceanele Pacific şi Indian şi în toate 
insulele şi ţările asiatice ale căror ţărmuri le udă cu valurile 
lor. În faţa noastră, se întindea cu siguranţă o perioadă 
indefinită de dezastre militare. Trebuia să mai îndurăm 

multe luni întunecate şi obositoare de înfrângeri şi de 
pierderi înainte ca lumina să apară din nou. Când m-am 
întors cu trenul la Washington, în ajun de Anul nou, mi s-a 
cerut să mă duc în vagonul plin de numeroşi oameni de 
presă din Statele Unite. Le-am urat un An nou glorios, fără 
să am iluzii. „Pentru 1942. Pentru un an de muncă - un an 
de luptă şi pericole şi un pas lung înainte spre victorie. Fie 
să ieşim cu toţii din el în siguranţă şi cu onoare!!” 


Capitolul VI ACORDURI ANGLO-AMERICANE 


Prima intenţie majoră pe care mi-a prezentat-o domnul 
Roosevelt după sosirea mea din Anglia a fost schiţarea unei 
Declaraţii solemne, care să fie semnată de toate naţiunile 
aflate în război cu Germania şi ltalia, sau cu Japonia. 
Preşedintele şi cu mine, repetându-ne metodele în 
elaborarea Cartei Atlanticului, am pregătit schiţe ale 
Declaraţiei şi le-am unificat. În principiu, în sentimente şi 
chiar în limbaj eram în deplin acord. Acasă, Cabinetul de 
Război a fost surprins şi în acelaşi timp emoţionat de scara 
la care se plănuia Marea Alinaţă. A urmat multă 
corespondenţă rapidă şi au apărut câteva puncte dificile, 
privind guvernele şi autorităţile care ar trebui să semneze 
Declaraţia, precum şi ordinea lor. Noi am acordat bucuroşi 
primul loc Statelor Unite şi, la întoarcerea mea la Casa Albă, 
totul era gata pentru semnarea Pactului Naţiunilor Unite. 
Multe telegrame circulaseră între Washington, Londra şi 
Moscova, dar acum totul era stabilit. Preşedintele şi-a 
exercitat eforturile susţinute pentru a-l convinge pe 
Litvinov, ambasadorul sovietic, revenit în favoruri din cauza 
întorsăturii evenimentelor, să accepte propoziţia „libertate 
religioasă”. El a fost invitat la un prânz cu noi în camera 
preşedintelui, cu un anumit scop. După experienţele dure 
din ţara sa, trebuia să fie ateră. Mai târziu, preşedintele a 
avut o lungă discuţie cu el singur despre sufletul lui şi 
pericolele focului iadului. Relatările pe care mi le-a făcut 

domnul Roosevelt în diverse ocazii despre ce i-a spus 
rusului erau impresionante. Într-adevăr, o dată i-am promis 
domnului Roosevelt că-l voi recomanda pentru funcţia de 
arhiepiscop de Canterbury, dacă va pierde viitoarele alegeri 
prezidenţiale. Totuşi, nu am făcut nicio recomandare 
oficială Cabinetului sau Coroanei asupra acestui punct şi, 
întrucât el a câştigat alegerile din 1944, nici nu s-a ivit 
chestiunea. Litvinov a raportat lui Stalin problema cu 
„libertatea religiei” cu teamă şi tremurând, dar acesta a 
acceptat-o ca o chestiune normală. Cabinetul de Război a 
obţinut şi el admiterea observaţiei cu privire la „asigurările 
sociale”, la care am aderat cordial, eu fiind autorul primului 
Act de asigurare pentru şomaj. 

După o mulţime de telegrame care au curs prin lume timp 
de o săptămână, s-a ajuns la o înţelegere în întreaga Mare 
Alianţă. 

Titlul de „Națiuni Unite” a fost înlocuit de preşedinte cu 
„Puteri asociate”. Am socotit că lucrul ăsta e o mare 
îmbunătăţire. l-am arătat prietenului meu versurile din 
Childe Harold de Byron: 

Aicea, unde naţiuni unite s-au războit crunt pentru 
libertate 

Ai noştri fraţi jertfitu-s-au luptând 

lar asta nu o vom uita nicicând. 

Preşedintele a fost adus cu scaunul cu rotile la mine în 
cameră, pe 1 ianuarie. Fu am ieşit din baie şi am fost de 
acord cu proiectul. Declaraţia nu putea prin ca însăşi să 
câştige bătălii, dar arăta cine eram şi pentru ce luptam. Mai 
târziu, în acea zi, Roosevelt, I. Litvinov şi Soong, care 
reprezenta China, au semnat acest măreț document în 
biroul preşedintelui. A rămas în sarcina Departamentului de 
Stat să adune semnăturile celorlalte douăzeci şi două de 
naţiuni. Textul final trebuie redat aici: 

„Declaraţie comună dată de Statele Unite ale Americii, 
Regatul Unit al Marii Britanii şi Irlandei de Nord, Uniunea 
Republicilor Socialiste Sovietice, China, Australia, Belgia, 

Canada, Costa Rica, Cuba, Cehoslovacia, Republica 
Dominicană, FA Salvador, Grecia, Guatemala, Haiti, 
Honduras, India, Luxemburg Ţările de Jos, Noua Zeelandă, 
Nicaragua, Norvegia, Panama, Polonia, Africa de Sud şi 
Iugoslavia. 

Guvernele semnatare, 

De acord cu programul comun de scopuri şi principii 
cuprinse în Declaraţia comună a Preşedintelui Statelor 
Unite ale Americii şi a primului-ministru al Regatului Unit al 
Marii Britanii şi al Irlandei de Nord, datată 14 august 1941 şi 
cunoscut sub numele de Carta Atlanticului. 

Convinse că victoria deplină asupra inamicilor lor este 
esenţială pentru apărarea vieţii, libertăţii, independenţei şi 
libertăţii religiei şi pentru păstrarea drepturilor omului şi a 
justiţiei în ţările lor, ca şi în alte ţări, şi fiind angajate într-o 
luptă comună împotriva forţelor sălbatice şi brutale care 
caută să subjuge lumea, DECLARA 

(1) Fiecare guvern se obligă să-şi folosească toate 
resursele, militare şi economice, împotriva acelor membri ai 
Pactului Tripartit şi acoliţilor lor cu care guvernul respectiv 
este în război. 

(2) Fiecare guvern se obligă să coopereze cu guvernele 
semnatare de mai sus şi să nu facă armistițiu sau pace 
separată cu inamicii. 

Declaraţia de mai sus, pot adera orice alte naţiuni care 
dau sau pot da ajutor material şi contribuţii în lupta pentru 
victoria împotriva hitlerismului.” 


x k x 


Viitorii istorici pot gândi că rezultatul cel mai valoros şi de 
durată al primei noastre conferinţe de la Washington, 
Arcadia” cum s-a numit ca codificat, a fost crearea acum 
faimosului „Comitet mixt al şefilor de Stat Major”. Cartierul 
general al acestuia era la Washington dar, întrucât şefii de 
Stat Major britanici trebuiau să fie aproape de propriul lor 

guvern, ei erau reprezentaţi de înalţi ofiţeri staţionaţi acolo 
în permanenţă. Aceşti reprezentanţi erau în legătură zilnică, 
de fapt orară, cu Londra şi astfel puteau prezenta şi explica 
colegilor lor din Statele Unite punctul de vedere al şefilor de 
Stat Major britanici asupra fiecărei probleme, la orice 
moment din zi sau din noapte. Conferinţele frecvente care 
se ţineau în diverse părţi ale lumii, la Casablanca, 
Washington, Quebec, Teheran, Malta, Cairo şi Crimea, îi 
întruneau laolaltă chiar pe şefi înşişi, uneori şi pe timp de 
câte două săptămâni. Din cele două sute de întâlniri 
oficiale, ţinute de Comitetul mixt al şefilor de Stat Major în 
cursul războiului, nu mai puţin de optzeci şi nouă au avut 
loc în cadrul acestor conferinţe; şi tocmai la aceste adunări 
so luau majoritatea celor mai importate decizii. 

Procedura obişnuită era ca dimineaţa, devreme, fiecare 
Comitet al şefilor de Stat Major să se adune separat. Mai 
târziu, în cursul zilei, cele două echipe se întâlneau şi 
deveneau una singură; adesea, mai aveau seara încă o 
şedinţă combinată. Ei analizau întregul mers al războiului şi 
supuneau recomandările cu care cădcau de acord, 
preşedintelui şi mie. Discuţiile noastre directe au continuat 
bineînţeles între timp, prin convorbiri şi telegrame, şi eram 
în strâns contact cu propriul nostru Stat Major. Propunerile 
consilierilor profesionişti erau analizate apoi în şedinţe în 
plen şi se dădeau ordinele respective tuturor comandanților 
de pe câmpul* de luptă. Oricât de tăioase erau ciocnirile de 
păreri la adunările Comitetului mixt al şefilor de Stat Major 
şi oricât de sincere şi înfierbântate erau argumentele, 
loialitatea sinceră faţă de cauza comună precumpănea pe 
deasupra intereselor naţionale sau personale. Deciziile la 
care se ajungea şi care erau aprobate de şefii de guverne, 
erau puse în practică de toţi, cu deplină loialitate, mai cu 
seamă de cei ale căror opinii fuseseră respinse. Nu a existat 
niciodată un eşec în a se ajunge la o înţelegere în privinţa 
unei acţiuni sau în legătură cu trimiterea unor instrucţiuni 
clare comandanților din fiecare teatru de război. Fiecare 

ofiţer executiv ştia că ordinele pe care le primea conţineau 
concepţia combinată şi autoritatea ambelor guverne. Nu a 
existat niciodată o maşinărie de război mai eficientă între 
aliaţi şi mă bucur că, cel puţin în fapt dacă nu în formă, 
aceasta mai continuă şi în ziua de azi. 

Ruşii nu erau reprezentaţi în Comitetul mixt al şefilor de 
Stat Major. Ei aveau un front îndepărtat, unic, independent, 
iar prezenţa lor nici nu era necesară şi nu existau mijloace 
pentru o integrare majoră. Era suficient să cunoaştem 
desfăşurarea generală şi perioada mişcărilor lor, iar ei să le 
cunoască pe ale noastre. In aceste probleme, eram în 
strânsă legătură cu ei, în măsura în care o permiteau. La 
timpul potrivit, am să descriu vizitele personale pe care le- 
am făcut la Moscova, Teheran, Yalta şi Potsdam, unde şefii 
de Stat Major ai tuturor celor trei naţiuni s-au întâlnit în 
jurul mesei rotunde.a 


Am menţionat că mareşalul Dill, deşi nu mai era şeful 
Statului Major Imperial, venise cu mine pe vasul Duke of 
York. El şi-a jucat pe deplin rolul în toate discuţiile, nu doar 
cele de pe vas ci şi când ne-am întâlnit cu conducătorii 
americani. Am observat imediat că prestigiul şi influenţa lui 
în rândul acestora era la cel mai înalt nivel. Niciun alt ofiţer 
pe care l-am trimis peste Atlantic în timpul războiului nu a 
căpătat stima şi încrederea americanilor în aceeaşi măsură. 
Personalitatea lui, discreţia şi tactul i-au adus aproape 
imediat încrederea preşedintelui. In acelaşi timp, el a 
stabilit în particular o adevărată camaraderie şi prietenie cu 
generalul Marshall. : 

S-au ordonat extinderi imense în sfera producției. In toate 
acestea, Beaverbrook a dat un impuls puternic. Istoria 
oficială americană privind mobilizarea pentru războr aduce 
mărturii generoase în acest sens. Donald Nelson, director 
executiv al Producţiei americane de război, făcuse deja 

planuri gigantice. „Dar, spune relatarea americană, nevoia 
de îndrăzneală i-a fost imprimată în mod dramatic lui 
Nelson de Lordul Beaverbrook...” Ce s-a întâmplat e cel mai 
bine redat în propriile cuvinte ale domnului Nelson: 

„Lordul Beaverbrook a subliniat faptul că trebuie să ne 
fixăm planuri de producţic mai mari decât în anul 1942, 
pentru a face faţă unui inamic cu resurse şi hotărât. Ela 
arătat că noi încă nu avem experienţa pierderilor de 
materiale inerente unui război ca acesta pe care îl ducem 
acum... Fermentul pe care Lordul Beaverbrook îl infiltrase în 
mintea lui Nelson, îl împărtăşise şi preşedintelui. Intr-o notă 
către preşedinte, Lordul Beaverbrook a fixat producţia ce 
trebuia obţinută în 1942 de Statele Unite, Regatul Unit şi 
Canada, în raport cu cerinţele britanice, ruse şi americane. 
Comparaţia dezvăluia teribile deficienţe în producţia 
planificată pentru 1942. La tancuri, deficitul era de 10 500; 
la avioane de 26 730; la artilerie, de 22 600; iar la puşti de 
1 600000. Cifrrele de producţie trebuiau mărite, scria 
Lordul Beaverbrook, şi îşi baza credinţa privind realizarea 
lor în imensele posibilităţi ale industriei americane”... 
Rezultatul a fost un set de obiective de producţie care le 
depăşeau în magnitudine pe cele propuse de Nelson. 
Preşedintele era convins că însuşi conceptul despre 
capacitatca noastră industrială trebuie revizuit complet. El 
a îndrumat în 1942 îndeplinirea unui program de producţie 
de muniții care cerea să producem 45 000 de avioane de 
luptă, 45 000 de tancuri, 20 000 de tunuri antiaeriene, 14 
000 de tunuri antitanc şi 500000 de mitraliere. 

Aceste cifre remarcabile au fost realizate sau depăşite 
până la sfârşitul anului 1943. În materie de vase, de 
exemplu, noul tonaj construit în S.U.A. A fost următorul: 

1942 5 339000 tone 

1943 12 384000 tone 


x k x 

Continua concentrare a minţii asupra desfăşurării 
războiului în general, discuţiile mele cu preşedintele şi 
consilierii săi, ca şi cu ai mei, cele două discursuri ale mele 
şi călătoria în Canada, laolaltă cu problemele dificile care 
cereau decizii, precum şi toate telegramele schimbate cu 
colegii mei de acasă, au făcut ca această perioadă 
petrecută la Washington să fie nu doar intensă şi laborioasă 
ci şi epuizantă. Prietenii mei americani au gândit că arătam 
obosit şi că aveam nevoie de odihnă. In acest sens, domnul 
Stcâtinius mi-a pus cu amabilitate la dispoziţia mea micuța 
lui vilă de lângă Palm Beach, şi, la 4 ianuarie, am zburat 
acolo şi am găsit timp să mă ocup de câteva probleme 
dificile care mă preocupau. Atacul de la Alexandria cu 
„torpila umană” italiană, care a avariat vasele Qucen 
Elizabeth şi Valiant, a fost deja descris. Această nenorocire, 
ce urma după toate celelalte pierderi din acest moment, 
era inoportună şi tulburătoare. Am sesizat imediat 
gravitatea faptului. Flota de luptă mediteraneană era 
deocamdată inexistentă, iar forţa noastră navală pentru 
apărarea Egiptului împotriva unei invazii pe mare era în 
aşteptare. Părea necesar ca, în această stare de urgenţă, 
să trimit oricâte avioane torpilor puteam strânge de pe 
coasta Angliei. Aceasta a avut, după cum se va vedea, o 
urmare neplăcută. 

Eram de asemeni foarte tulburat de veştile aduse de 
domnul Eden de la Moscova în legătură cu ambițiile 
teritoriale sovietice, în special în statele Baltice. Aceste ţări 
au fost cucerite de Petru cel Mare şi s-au aflat sub 
stăpânirea țarilor. După revoluţia rusă, ele au fost 
avantpostul Europei împotriva bolşevismului. Ele erau ceea 
ce noi numim acum „democraţii sociale”, dar foarte vii şi 
agresive. Hitler le-a cedat ca pe nişte pioni, în înţelegerea 
cu sovieticii, la peeputul războiului, în 1939. A avut loc în 
aceste ţări o severă epurare rusă şi comunistă. Toate 
personalităţile şi elementele dominante au fost lichidate 
într-un fel sau altul. Viaţa acestor popoare puternice se 

desfăşura de atunci pe ascuns. Apoi, după cum vom vedea, 
Hitler a revenit cu o epurare inversă, nazistă, în cele din 
urmă, ca urmare a victoriei generale, sovieticii au căpătat 
din nou controlul. Astfel, pieptenele mortal a trecut înainte, 
înapoi şi iar înainte peste Estonia, Letonia şi Lituania. Nu 
era însă nicio îndoială de partea cui era dreptatea. Statele 
Baltice trebuiau să fie popoare suverane, independente. 


x k x 


Am pornit cu trenul, urmând să mă întorc la Washington în 
9, şi am ajuns la Casa Albă în 11. Acolo am constatat că 
şefii de Stat Major mixt au făcut mari progrese şi că erau 
aproape în armonie cu vederile mele. Preşedintele a 
convocat o şedinţă la 12 ianuarie, când s-a ajuns la o 
înţelegere completă asupra principiilor largi şi asupra 
obiectivelor războiului.  Deosebirile erau restrânse la 
priorităţi şi accente şi totul era determinat de factorul acela 
aspru şi despotic, flota. „Preşedintele... se scrie în 
documentele britanice, a pus mare bază pe organizarea... 
unei expediţii combinate a Statelor Unite şi Britanici în 
Africa de nord. S-a elaborat un program tentativ de a se 
duce în Africa de nord 90 000 de ostaşi din Statele Unite şi 
90000 de ostaşi britanici, împreună cu o considerabilă forţă 
aeriană.” În privinţa „Marii strategii”, şefii de Stat Major au 
căzut de acord că „doar minimum de forje necesare pentru 
apărarea intereselor vitale pe alte teatre de luptă vor trebui 
să fie scoase din operațiunile împotriva Germaniei” Nimeni 
nu a avut mai mult de-a face cu obţinerea acestui punct 
decât generalul Marshall. 

În ziua de 14, mi-am luat rămas bun de la domnul 
Roosevelt. El părea preocupat de pericolele voiajului. 
Prezenţa noastră la Washington devenise de multe zile 
publică pentru lumea întreagă, iar hărţile arătau prezenţa a 
peste douăzeci de submarine de buzunar-U pe drujnul 
nostru spre casă. Am zburat pe o vreme minunată de la 

Norfolk la Bermuda, unde ne aştepta, între recifurile de 
coral, vasul Duke of York cu distrugătoarele din escortă. Am 
călătorit cu un hidroavion Boeing, care mi-a făcut o 
impresie extrem de favorabilă. În timpul călătoriei de trei 
ore, m-am împrietenit cu pilotul şef, căpitanul Kelly Rogers, 
care părea un om cu înalte calităţi şi experinţă. Am preluat 
niţeluş controlul avionului ca să simt maşina aceasta grea 
de peste treizeci de tone în aer. L-am întrebat pe căpitan, 
„Ce-ai zice de un zbor din Bermuda în Anglia? Poate duce 
aparatul destul combustibil?” Sub exteriorul lui flegmatic, a 
devenit vizibil emoţionat. „Bineînţeles că putem face treaba 
asta. Previziunile meteorologice ne anunţă un vânt cu circa 
şaizeci de kilometri pe oră din spatele nostru...” L-am 
întrebat cât e de departe şi el a răspuns: „Peste cinci mii de 
kilometri”. La aceasta, am rămas pe gânduri. 

Totuşi, când am aterizat, am deschis discuţia cu Portal şi 
Pound. În Malaya, aveau loc evenimente formidabile; 
trebuia să ne întoarcem hoţi cât mai repede. Şeful Statului 
Major aerian a spus imediat că el consideră riscul total 
nejustificat şi că nu-şi putea lua răspunderea pentru aşa 
ceva. Primul Lord al Mării l-a susţinut pe colegul lui. Aici era 
vasul Duke of York, cu distrugătoarele lui, gata pregătit 
pentru noi, oferind confort şi siguranţă. Am zis: „Cum 
rămâne cu submarinele de buzunar-U despre care mi-aţi 
vorbit?” Amiralul a făcut un gest sfidător în legătură cu 
acestea, care arăta părerea lui reală faţă de o asemenea 
ameninţare pentru un vas de război rapid şi bine escortat. 
Mi s-a părut că cei doi ofiţeri credeau că planul meu era să 
zbor eu singur şi să-i las pe ei să se întoarcă cu vasul Duke 
of York, aşa că am spus: „Bineînţeles că o să fie loc pentru 
noi toţi.” La aceasta, ei şi-au schimbat vizibil poziţia. După 
o pauză considerabilă, Portal a spus că problema ar putea fi 
studiată şi că o va discuta cu căpitanul hidroavionului şi va 
vedea împreună cu autorităţile meteorologice care este 
previziunea timpului. Am lăsat lucrurile aşa. 

Două ore mai târziu, s-au întors amândoi şi Portal a spus 
că el crede că s-ar putea face treaba. Avionul poate 
îndeplini cu siguranţă sarcina. 

În condiții rezonabile; vremea era excepţional de 
favorabilă, din cauza vântului puternic din spate. Fără 
îndoială, era foarte important să ajungem acasă repede. 
Pound a spus că şi-a format o părere foarte bună despre 
comandantul aeronavei, care avea o experienţă 
neîntrecută. Desigur, exista un risc dar, pe de altă parte, 
trebuiau luate în considerare submarincle-U. Aşadar, am 
stabilit să plecăm, dacă vremea nu se înrăutăţeşte. 
Momentul plecării era a doua zi la 2 p.m. S-a socotit 
necesar să ne reducem bagajele la câteva cutii cu 
documente vitale. Dill urma să rămână la Washington ca 
reprezentantul meu militar personal pe lângă preşedinte. 
Grupul nostru avea să fie format din mine, cei doi şefi de 
Stat Major, împreună cu Max Beaverbrook, Charles Moran şi 
Hollis. Toţi ceilalţi aveau să călătorească pe vasul Duke of 
York. 

M-am trezit devreme a doua zi dimineață în mod 
inconştient cu convingerea că nu trebuie să adorm. Trebuie 
să recunosc că eram cam speriat. M-am gândit la spaţiile 
oceanului şi că nu vom fi niciodată la o distanţă mai mică 
de o mie cinci sute de kilometri de uscat, până ne vom 
apropia de Insulele Britanice. M-am gândit că poate am 
făcut un lucru pripit şi că erau poate prea multe ouă într-un 
singur coş. Am privit întotdeauna cu teamă un zbor peste 
Atlantic. Dar zarurile fuseseră aruncate. Totuşi, trebuie să 
recunosc că, dacă la micul dejun, sau chiar înainte de 
amiază, cineva ar fi venit la mine să-mi raporteze că 
vremea s-a schimbat şi că trebuie să mergem pe mare, m- 
aş fi împăcat uşor cu un voiaj pe un vas splendid, care 
venise atâta drum ca să ne ia. 

Era, după cum prevăzuse căpitanul, o treabă grea să 
decolezi de pe apă. Intr-adevăr, am crezut că n-o să se 
ridice deasupra dealurilor joase care închid portul. Dar nu 

era niciun pericol; eram în mâini bune. Hidroavionul s-a 
ridicat greoi la jumătate de kilometru de recif şi aveam în 
plus câteva sute de metri înălţime. Nu încape îndoială în 
privinţa confortului în aceste bărci-zburătoare. MTşcarea 
era lină, vibrația nu era supărătoare. Am petrecut o după- 
amiază plăcută şi am luat o cină veselă. Avionul are două 
etaje şi se poate urca pe o scară normală spre cabina de 
control. Se lăsase întunericul şi toate informaţiile despre 
vreme erau bune. Zburam acum prin ceaţă deasă, cam la 
două mii de metri înălţime. Se vedeau marginile aripilor cu 
eşapamentul puternic, înflăcărat, trecând peste suprafeţele 
aripilor. La aceste aparate, în vremea aceea, se folosea un 
tub mare de cauciuc care se întindea şi se contracta la 
intervale, ca să se evite formarea pojghiţei de gheaţă. 
Căpitanul mi-a explicat cum funcţionează şi vedeam din 
când în când cum sare gheaţa, când acesta se extindea. M- 
am culcat şi am dormit bine mai multe ore. 


xxx 


M-am trezit chiar înainte de ivirea zorilor şi m-am dus în 
cabina de control. Lumina zilei creştea. Sub noi era o podea 
aproape nespartă de nori. După ce am stat circa o oră pe 
locul copilotului, am simţit o îngrijorare în jurul meu. 
Trebuia să ne apropiem de Anglia dinspre sud-vest şi ar fi 
trebuit deja să trecem peste Insulele Scilly, dar acestea nu 
s-au văzut prin nicio spărtură în podeaua de nori. Cum 
zburasem mai bine de zece ore prin ceaţă şi am văzut o 
singură stea în acest timp, puteam să fim uşor deviaţi de la 
drumul nostru. Comunicaţiile prin radio erau desigur 
eliminate de reglementările normale din timp de război. Era 
evident, din discuţiile care se purtau, că nu ştiam unde ne 
aflăm. Imediat, Portal, care studia poziţia, a vorbit cu 
căpitanul, apoi mi-a spus: „O să o luăm imediat spre nord”. 
Lucrul acesta s-a făcut şi, după vreo jumătate de oră, 
intrând şi ieşind din nori, am zărit Anglia şi curând am ajuns 

deasupra portului Plymouth unde, evitând, baloanele care 
străluceau toate, am aterizat confortabil. 

Când am părăsit avionul, căpitanul a remarcat: „Nu m-am 
simţit niciodată atât de uşurat în viaţa mea ca atunci când 
v-am adus în siguranţă în port.” Pe moment, nu am apreciat 
semnificaţia observaţiei. Mai târziu, am aflat că, dacă ne- 
am fi urmat cursul încă cinci sau şase minute înainte de ao 
fi luat spre nord, am fi ajuns deasupra bateriilor germane 
din Brest. Deviasem prea mult spre sud în cursul nopţii. In 
plus, corecţia decisivă care a fost făcută nu ne-a adus 
dinspre sud-vest ci direct din sud, adică din direcţia 
inamicului şi nu din cea din care eram aşteptaţi. Acest lucru 
a avut ca rezultat că s-a raportat, cum am aflat săptămâni 
mai târziu, că un bombardier inamic se apropie din spre 
Brest şi s-a ordonat ca şase avioane Hurricane din 
Comandamentul de luptă să iasă şi să ne doboare. Totuşi, 
au eşuat în misiune. 

Preşedintelui Roosevelt i-am telegrafiat: „Am ajuns aici cu 
un salt bun din Bermuda şi un vânt de cincizeci de 
kilometri.” 


Capitolul VII CĂDEREA SINGAPORELUI 


Se aştepta să fac o declaraţie completă în faţa 
Parlamentului despre misiunea mea la Washington şi 
despre tot ce s-a întâmplat în cele cinci săptămâni cât 
fusesem plecat. Două fapte îmi stăteau vii în minte. Primul 
era că Marea Alianţă trebuia să câştige războiul în timp. Al 
doilea era că ne aştepta un şir vast, nemăsurat, de 
dezastre, din cauza atacului japonez. Toată lumea putea 
vedea cu imensă uşurare că viaţa noastră ca naţiune şi ca 
imperiu nu mai era în joc. Pe de altă parte, faptul că 
sentimentul pericolului mortal fusese înlăturat în mare 
măsură, dădea libertate tuturor criticilor, prietenoşi sau 
răuvoitori, să arate numeroasele erori care se făcuseră. In 
plus, mulţi s-au considerat datori să îmbunătăţească 

metodele noastre de conducere a războiului şi astfel să 
scurteze povestea înspăimântătoare. Eu însumi eram deja 
profund tulburat de înfrângerile care căzuseră asupra 
noastră şi nimeni nu ştia mai bine decât mine că acestea 
erau abia începutul potopului. Comportarea guvernului 
australian, criticile bine informate ale ziarelor, strânsoarea 
vicleană şi constantă a douăzeci sau treizeci de membri 
capabili ai Parlamentului, atmosfera grupurilor de presiune, 
îmi dădeau impresia unei opinii publice jenate, nefericite, 
uluite, deşi superficială, care se învârtea şi se înălța în jurul 
meu din toate părţile. 

Pe de altă parte, îmi dădeam seama de tăria poziţiei mele. 
Mă puteam baza pe bunăvoința poporului pentru rolul pe 
care l-am avut în supraviețuirea lui în 1940. Nu subestimam 
fluxul amplu, adânc, al fidelității naţionale, care mă purta 
înainte. Cabinetul de război şi şefii de Stat Major îmi arătau 
cea mai înaltă loialitate. Eram sigur pe mine. Am arătat 
clar, celor din jurul meu, cum cerea ocazia, că nu voi 
consimţi la nici cea mai mică îngrădire a autorităţii şi 
răspunderii mele personale. Presa era plină de sugestii ca 
eu să rămân prim-ministru, şi să ţin discursurile, dar să 
cedez altcuiva controlul asupra războiului. Am hotărât să nu 
cedez nici unei părţi, să-mi asum principala şi directa 
răspundere personală şi să cer un vot de încredere Camerei 
Comunelor. Mi-am amintit acea zicală franţuzească 
înţeleaptă: „On ne règne sur les ames que par le calme,"s 

Mai presus de toate, era necesar să avertizez Camera şi 
ţara despre pericolele care ne aşteptau. Nu există o mai 
mare greşeală în conducerea publică decât să dai speranţe 
false care să fie curând spulberate. Poporul britanic poate 
face faţă pericolului şi nenorocirii, cu putere şi curaj, dar 
nu-i place să fie dezamăgit sau să descopere că cei 
răspunzători de treburile lui locuiesc în paradisul nebunilor. 
Am simţit că este vital, nu doar pentru poziţia mea ci 


5 Nu domneşti asupra sufletelor decât prin calm (n. t.). 

pentru întreaga conducerc a războiului, să reduc viitoarele 
calamităţi, descriind situaţia imediată în termenii cei mai 
întunecaţi. Era posibil să fac lucrul acesta în acest moment, 
fără să prejudiciez situaţia militară şi fără să tulbur 
încrederea în victoria finală, pe care toţi erau acum 
îndreptăţiţi să o simtă. În ciuda şocurilor şi stresurilor pe 
care le aduceau fiecare zi, eu nu resimţeam cele 
douăsprezece-paisprezece ore de concentrare a gândirii pe 
care le cerea o compunere originală de zece mii de cuvinte 
pe un subiect vast, multilateral, şi, în timp ce flăcările 
războiului nefericit din deşert îmi atingeau picioarele, am 
reuşit să-mi pregătesc cuvântarea şi aprecierea asupra 
situaţiei. 


x k x 


Chiar înainte de plecarea mea de la Casa Albă, speranţele 
mele de victorie, prin care Rommel să fie distrus, se 
risipiseră; Rommel scăpase. Rezultatele succeselor lui 
Auchinleck la Sidi Rezegh şi la Gazala nu fuseseră decisive. 
Reînvierea forței aeriene a inamicului în Mediterana, în 
decembrie şi ianuarie, şi practic dispariția timp de câteva 
luni a supremației noastre pe mare, avea să-l lipsească de 
fructele victoriei pentru care se luptase atât de greu şi 
aşteptase foarte mult. Prestigiul pe care el ni-l dăduse în 
elaborarea tuturor planurilor noastre de atacare anglo- 
americană a Africii de nord franceze era definitiv slăbit iar 
operaţiunea era amânată cu luni de zile. 

Ce era mai rău avea să vină de-acum încolo. Spaţiul ne 
interzice o descriere arflănunţită a dezastrului militar care 
avea să ruineze, pentru a doua oară în acelaşi colţ fatal şi 
cu un mai târziu, întreaga campanie britanică din deşert din 
anul 1942. Este suficient să spunem că, în 21 ianuarie, de 
pe poziţia lui de la Aghelia, Rommel a lansat o recunoaştere 
în forţă, constând din trei coloane, formate fiecare din câte 
o mie de vehicole de infanterie motorizată, susţinute de 

tancuri. Acestea şi-au croit drum repede printre spaţiile 
dintre trupele noastre de contact, care nu aveau blindate 
alături de ele şi cărora li s-a ordonat să se retragă. Rommel 
s-a dovedit din nou un maestru al luptei în deşert şi, 
păcălindu-i pe comandanții noştri, a recucerit cea mai mare 
parte din Cyrenaica. O retragere de peste patru sute de 
kilometri a ruinat speranţele noastre şi am pierdut Benghazi 
şi toate proviziile pe care generalul Auchinleck le strânsese 
pentru sperata lui ofensivă de la mijlocul lui februarie. 
Generalul Ritchie şi-a adunat forţele masacrate în apropiere 
de Gazala şi Tobruk. Aici, urmăritori şi urmăriţi şi-au tras 
sufletul şi s-au uitat urât unii la alţii, până la sfârşitul lui 
mai, când Rommel a putut să lovească din nou. 


x k x 


La 27 ianuarie, a început dezbaterea şi eu am expus 
situația noastră în faţa Camerei. Puteam vedea că membrii 
ei erau într-o stare de spirit certărcață, pentru că, atunci 
când am cerut, de îndată ce am ajuns acasă, ca viitoarea 
mea expunere să fie înregistrată electric ca să poată fi 
folosită pentru a fi transmisă în Imperiu şi în Statele Unite, 
s-au făcut obiecţii pe diverse motive care nu aveau nicio 
legătură cu necesităţile actuale. Atunci, mi-am retras 
cererea, cu toate că ea nu ar fi fost respinsă în niciun alt 
Parlament din lume. Într-o asemenea atmosferă, m-am 
ridicat să vorbesc. 

Le-am relatat câte ceva despre bătălia din deşert, dar 
Camera bineînțeles că nu a apreciat semnificaţia 
contraloviturii lui Rommel, pentru că nu i se putea da nicio 
idee despre planurile mai ample care aveau să fie 
declanşate de o rapidă cucerire a Tripolitaniei de către 
britanici. Pierderea  Benghaziului şi  Agedabiei, care 
devenise deja publică, părea să fie o parte a deciinului 
războiului din deşert. În plus, în acel moment, nu aveam 
informaţii precise despre ce se întâmplase şi de ce. 

Am ajuns imediat la goliciunea noastră în Orientul 
îndepărtat: 

Nu a existat niciodată un moment, nu ar fi putut exista 
niciodată un moment, în care Marea Britanie sau Imperiul 
britanic, să poată lupta singure cu Germania şi Italia, să 
poată duce bătălia pentru Britania, bătălia pentru Atlantic şi 
bătălia pentru Orientul Mijlociu şi în acelaşi timp să fi fost 
bine pregătită în Birmania, în peninsula Malaya şi, în 
general, în Orientul îndepărtat, în faţa atacului unui vast 
imperiu militar ca Japonia, care avea peste şaptezeci de 
divizii mobile, a treia flotă în lume, o mare forţă aeriană şi 
beneficia de munca asiduă a optzeci sau nouăzeci de 
milioane de asiatici îndrăzneţi şi războinici. Dacă am fi 
început să ne împrăştiem forţele în aceste imense regiuni 
ale Orientului îndepărtat, am fi fost ruinaţi. Dacă am fi 
deplasat mari armate care erau necesare urgent pe 
fronturile războiului spre regiuni care nu erau în război şi 
care s-ar fi putut să nu fie niciodată în război, am fi greşit 
total, am fi irosit şansa, care acum devenise mai mult decât 
o şansă, ca noi toţi să ieşim în siguranţă din nenorocirea 
teribilă în care fuseserăm scufundaţi... 

S-a luat decizia să ne dăm contribuţia la ajutorarea Rusiei, 
să încercăm să-l batem pe Rommel şi să formăm un front 
mai puternic din Levant la Marea Caspică. Urmarea acestei 
decizii a fost că a stat în puterea noastră să facem doar o 
pregătire moderată şi parţială în Orientul îndepărtat, 
împotriva pericolului ipotetic al unui atac japonezi Şaizeci 
de mii de oameni erau concentrați la Singapore, dar s-a 
acordat prioritate Văii Nilului în ce priveşte avioanele 
moderne, tancurile şi artileria antiaeriană şi antitanc. 

A trebuit să rețin atenţia Camerei timp de două ore. Au 
primit ce au dorit, fără mare entuziasm. Dar am avut 
impresia că nu au rămas neconvinşi de argumentare. 
Având în vedere ceea ce intuiam că ne aşteaptă, m-am 
gândit că era bine să arăt lucrurile într-o lumină cât mai 

nefavorabilă şi să nu fac promisiuni, fără să exclud însă 
speranţa. 

Dezbaterile au durat trei zile. Dar tonul mi s-a părut 
extrem de prietenos. Nu încăpea îndoială ce va face 
Camera. Colegii mei din Cabinetul de Război, în frunte cu 
domnul Attelee, susțineau cu vigoare şi chiar cu duritate 
poziţia guvernului. În 29, a trebuit să mă relaxez. În acel 
moment mă temeam că nu vor exista divergențe. Am 
încercat prin tatonări să-i determin pe criticii noştri să facă 
„lobby” împotriva noastră, fără să ofensez însă adunarea 
care devenise deja reconciliântă, dar nimic din ce am 
îndrăznit să spun nu a putut determina vreuna dintre 
figurile nemulţumite din partidele Conservator, Laburist şi 
Liberal să voteze nefavorabil. Din fericire, când s-a propus 
votarea, votul de încredere a fost cerut de Partidul Laburist 
Independent, care număra trei parlamentari. Doi dintre ei 
au fost chemaţi să numere voturile, iar rezultatul a fost de 
patru sute şaizeci şi patru pentru şi unul contra. l-am fost 
recunoscător lui James Maxton, liderul minorităţii, că a pus 
capăt problemei. Presa a făcut atâta caz, încât au sosit 
telegrame de uşurare şi felicitări din întreaga lume a 
Aliaților. Cele mai calde au fost de la prietenii mei 
americani de ia Casa Albă. l-am trimis felicitări 
preşedintelui pentru aniversarea a şaizeci de ani. „E 
nostim, mi-a telegrafiat el, că am intrat în acelaşi deceniu 
cu dumneata”. Cicălitorii din presă nu erau totuşi lipsiţi de 
resurse. Ei se răsuceau cu viteza veveriţelor. Ce inutil a fost 
să se ceară un vot de încredere. Cine ar fi visat vreodată să 
provoace guvernul naţional? Aceste „voci ţipătoare”, cum 
le-am numit eu, erau doar vestitorii catastrofelor ce se 
apropiau. 


x x 


Am considerat imposibil să facem o cercetare prin Comisia 
Regală asupra condiţiilor căderii Singaporelui, în timp ce 

continua războiul. Nu ne puteam permite să risipim oameni, 
timp şi energie. Parlamentul a acceptat acest punct de 
vedere; dar din spirit de dreptate pentru ofiţerii şi oamenii 
în cauză, trebuia să se facă o cercetare a condiţiilor, 
imediat ce avea să înceteze lupta. Dar acest lucru nu a fost 
stabilit de guvern până acum. * Anii au trecut şi mulţi dintre 
martori sunt morţi. S-ar putea întâmpla să nu avem 
niciodată o pronunțare oficială a unui tribunal competent 
asupra celui mai rău dezastru şi a celei mai mari capitulări 
din istoria britanică. In aceste pagini, eu nu încerc să mă 
pun în locul unui asemenea tribunal sau să pronunt o opinie 
asupra comportării unor indivizi. Am înregistrat în altă 
partes faptele deosebite, aşa cum le văd eu. Din acestea şi 
din documentele scrise la vremea respectivă, cititorul 
trebuie să-şi formeze părerea lui proprie. 

Este cel puţin discutabil dacă ar fi fost mai bine să ne 
concentrăm toate forţele în apărarea Insulei Singapore, 
oprind înaintara japoneză în peninsula Malaya eu forţe 
mobile uşoare. Decizia comandantului de la faţa locului, pe 
care eu am aprobat-o, a fost să dea bătălia pentru 
Singapore la Johore, dar să amâne apropierea inamicului de 
acel loc cât mai mult posibil. Apărarea țărmului a constat 
dintr-o retragere continuă, cu acţiuni grele de ariergardă. 
Trupele şi comandanții angajaţi merită tot creditul. Totuşi, 
acţiunea  înghiţea toate întăririle, îndată ce veneau. 
Inamicul avea toate avantajele. Se făcuseră înainte de 
război studii amănunțite asupra terenului şi condiţiilor. S-au 
făcut planuri la scară mare şi infiltrări secrete de agenţi, 
inclusiv chiar rezerve secrete de biciclete japoneze pentru 
ciclişti. Fuseseră adunate forţe superioare şi rezerve mari, 
dintre care unele nici nu erau necesare. Toate diviziile 
japoneze erau obişnuite cu războiul în junglă. 

Stăpânirea aerului de către japonezi, după cum s-a arătat, 
datorită amarnicelor noastre nevoi în alte locuri, a fost un 


6 The Hinge of Fate: cap. VI. 

alt fapt mortal. Principala forţă de luptă a armatei pe care 
am trimis-o în apărarea Singaporelui şi aproape toate 
întăririle trimise după declararea războiului de către 
japonezi, erau obosite în lupta din peninsulă şi, când au 
traversat drumul pe dig unde trcbuia să fie terenul lor de 
luptă supremă, avântul lor dispăruse. Aici s-au alăturat 
garnizoanei, mărind numărul dar nu şi puterea acesteia. 
Armata care trebuia să dea bătălia decisivă pentru 
Singapore şi care fusese trimisă cu acest suprem obiectiv 
pe acest teatru al războiului, nu reuşise încă să se 
concentreze înainte de începerca atacului japonez. Puteau 
fi o sută de mii de oameni; dar nu mai erau o armată. 


x k x 


Curând, a devenit clar că generalul Wavell, acum 
comandant suprem aliat al acelor regiuni estice, avea deja 
îndoieli în privința capacității noastre de a menține o 
apărare prelungită a Singaporelui. Eu contasem mult pe 
insulă şi fortăreață ca să reziste unui asediu care ar fi cerut 
debarcarea, transportarea şi amplasarea de artilerie grea 
de către japonezi. Înainte de a pleca din Washington, încă 
mă gândeam la o rezistenţă de cel puţin două luni. Am 
urmărit cu  nelinişte dar fără intervenţie efectivă 
consumarea forţelor noastre în retragerea lor prin peninsula 
Malaya. Pe de altă parte, câştigaserăm timp preţios. 

Dar, la 16 ianuarie, Wavell a telegrafiat: „Până de curând 
toate planurile noastre au fost bazate pe respingerea 
atacurilor de pe mare a insulei Singapore şi pe reținerea 
atacurilor pe uscat la Sohore sau mai departe la nord, dar 
nu s-a făcut nimic sau aproape nimic pentru construirea de 
fortificaţii în partea de nord a insulei, pentru a se evita 
traversarea Strâmtorii Sohore, deşi s-au făcut aranjamente 
pentru aruncarea în aer a drumului de pe dig. Cele mai 
grele dintre tunurile fortăreței au şasiu rulant, dar 
traiectoria lor plată le face inutilizabile pentru activitatea de 

antibaterie. Nu pot garanta să domin bateriile de asediu ale 
inamicului cu acestea...” 

Am citit acest pasaj în dimineaţa de 19 cu sentimente de 
surprindere dureroasă. Deci nu existau fortificații 
permanente care să acopere partea dinspre uscat a bazei 
navale şi a oraşului! In plus, ceea ce era şi mai uluitor, nu 
au fost luate niciun fel de măsuri semnificative ca să se 
construiască fortificaţii de câmp, de către niciunul dintre 
comandanţi, de la începutul războiului şi mai cu seamă de 
când japonezii s-au instalat în Indochina. Nici măcar nu 
menţionaseră faptul că aceste fortificaţii nu existau. 

Tot ceea ce văzusem sau citisem despre război m-a 
convins că, având în vedere puterea de foc modernă, 
câteva, săptămâni ar fi fost suficiente pentru crearea unor 
fortificaţii puternice de câmp şi ca să limiteze frontul de 
atac al duşmanului. In plus, nu-mi trecuse niciodată prin 
minte că faimoasa fortăreață nu era apărată din spate de 
un cerc de forturi cu caracter permanent. Nu pot înţelege 
cum de n-am ştiut lucrul ăsta. Dar niciunul dintre ofiţerii de 
la faţa locului şi nici dintre consilierii mei profesionişti din 
ţară nu şi-au dat seama de nevoia aceasta strângentă. 
Oricum, niciunul dintre ei nu mi-a atras atenţia asupra 
acestui fapt - nici măcar cei care au văzut telegrama mea, 
bazată pe falsa mea presupunere că va fi necesar un asediu 
normal. Am citit despre Plevna din 1877, unde, înaintea erei 
armelor automate, turcii au improvizat fortificaţii, chiar sub 
nasul asaltului rusesc; şi am examinat Verdunul în 1917, 
unde o armată care stătea în şi între forturi răspândite, 
făcuse cu un an înainte fapte atât de glorioase. Imi 
pusesem încrederea în faptul că inamicul va trebui să 
folosească artileria pe scară foarte mare ca să pulverizeze 
întăriturile noastre de la Singapore şi în crearea unor 
dificultăţi aproape prohibitive pe care le-ar implica o 
asemena concentrare de artilerie şi adunarea de muniţie pe 
liniile de comunicațiile de-a lungul Malayei. lar acum, brusc, 
totul dispărea şi vedeam în faţa mea spectacolul hidos al 

unei insule aproape goale şi al trupelor obosite, dacă nu 
epuizate, retrăgându-se. 

Nu scriu toate astea ca să mă scuz. Ar fi trebuit să ştiu. 
Consilierii mei ar fi trebuit să ştie şi ar fi trebuit să mi se 
spună. Motivul pentru care nu am întrebat lucrul acesta, 
printre miile de întrebări pe care le-am pus, este că nu-mi 
trecea prin minte că Singapore nu ar avea fortificaţii spre 
uscat, la fel cum n-aş fi conceput ca un vas să fie lansat 
fără să aibă fund. Cunosc diversele motivări care au fost 
date pentru eşec; preocuparea trupelor cu instrucţia şi cu 
edificarea fortificațiilor în Malaya de nord; lipsa de forţă de 
muncă civilă; limitele financiare antebelice şi controlul 
centralizat al Ministerului de Război; faptul că rolul armatei 
a fost să apere baza navală, situată pe malul de nord al 
insulei, şi că datoria lor era să lupte în faţa malului şi nu de- 
a lungul lui. Eu nu consider valabile aceste motive. Ar fi 
trebuit să se construiască fortificaţii. 

Reacţia mea imediată a fost să repar neglijenţa în măsura 
în care permitea timpul, dar, când m-am trezit în dimineaţa 
de 21, deasupra corespondenţei mele era următoarea 
telegramă pesimistă de la generalul Wavell: 

Ofiţerul pe care l-am trimis la Singapore după planurile de 
apărare a insulei s-a întors. Se fac acum scheme de apărare 
a părţii de nord a insulei. Numărul de soldaţi necesari 
pentru apărarea efectivă a insulei este la fel de mare, dacă 
nu mai mare decât cel pentru apărarea Johoreluiz. l-am 
ordonat lui Percival comandantul şef să ducă bătălia în 
Johore, dar să elaboreze planuri de rezistenţă prelungită pe 
insulă cât mai mult posibil, în ipoteza că pierde bătălia de la 
Johore. Trebuie totuşi să vă atenţionez că mă îndoiesc că 
insula mai poate fi apărată mult dacă se pierde Johore. 
Tunurile fortăreței sunt în mare parte aşezate pentru a fi 
folosite împotriva vapoarelor şi au muniţie doar în acest 


7  Sublinierea mea (n. a.). 

scop; multe pot trage doar în direcţia mării.. O parte a 
garnizoanei a fost deja trimisă la Johore, iar trupele rămase 
sunt de o valoare îndoielnică. Imi pare rău că vă dau o 
imagine deprimantă, dar nu vreau să aveţi o imagine falsă 
asupra fortăreței. Fortificațiile  Singaporelui au fost 
construite doar pentru a întâmpina un atac dinspre mare. 
Încă mai sper că Johore să poată fi apărat până la sosirea 
convoiului următor. 

Am rămas mult timp pe gânduri în legătură cu mesajul. 
Până acum, gândisem doar să însufleţesc şi pe cât posibil 
să împing disperata apărare a insulei, a fortăreței şi a 
oraşului şi, oricum, aceasta era atitudinea care trebuia 
menţinută dacă nu se ordona o schimbare a politicii. Dar 
acum am început să mă gândesc mai mult la Birmania şi la 
întăririle aflate în drum spre Singapore. Acestea puteau să 
piară sau să fie îndrumate în altă direcţie. Era încă timp să 
le întoarcem spre nord, spre Rangoon. De aceea, am 
pregătit următoarea minută pentru şefii de Stat Major şi i- 
am dat-o generalului Ismay la timp pentru şedinţa lor de la 
11.30 a.m., în ziua de 21. Mărturisesc însă că încă nu eram 
hotărât. Mă bazam pe prietenii şi consilierii mei. Sufeream 
cu toţii foarte mult în timpul acela. 

Având în vedere telegrama foarte proastă primită de la 
generalul Wavell, trebuie să analizăm întreaga poziţie 
diseară în Comitetul de Apărare.» 

1. Am comis deja greşeala de care mă temeam... Forţele 
care puteau face un front solid la Johore, sau oricum de-a 
lungul coastei de la Singapore, au fost sfărâmate. Nu a fost 
construită nicio linie de fortificaţii în partea dinspre uscat. 
Marina nu a făcut fortificaţii în vederea unei întoarceri a 
inamicului spre coasta de vest a peninsulei. Generalul 
Wavell şi-a exprimat părerea că pentru apărarea insulei 
Singapore va fi nevoie de mai multe trupe decât pentru 


8 Acest lucru nu e corect. Majoritatea tunurilor puteau trage şi înspre 
uscat. 

câştigarea bătăliei la Johore. Bătălia de la Johore e aproape 
cu siguranţă pierdută. 

Mesajul lui lasă puţine speranţe pentru o apărare 
prelungită. Este evident că o asemenea apărare s-ar realiza 
doar cu preţul tuturor întăririlor aflate acum pe drum. Dacă 
generalul Wavell se îndoieşte că se poate obţine o 
întârziere de peste câteva săptămâni, se naşte întrebarea 
dacă nu ar trebui să aruncăm imediat în aer docurile, 
bateriile şi atelierele şi să concentrăm totul asupra apărării 
Birmaniei şi a menţinerii drumului prin Birmania. 

2. Mie mi se pare că această întrebare trebuie privită 
drept în faţă şi pusă direct generalului Wavell. Care ar fi 
valoarea Singaporelui pentru inamic mai presus de a 
numeroaselor porturi din sud-vestul Pacificului, dacă e 
demolat serios din punct de vedere militar şi naval? Pe de 
altă parte, pierderea Birmaniei ar fi foarte dăunătoare. Ne- 
ar rupe de chinezi, ale căror trupe au avut cele mai mari 
succese dintre toate cele angajate în lupta împotriva 
japonezilor. S-ar putea ca, încurcând lucrurile şi ezitând, să 
luăm o decizie nepotrivită şi să pierdem atât Singapore cât 
şi drumul prin Birmania. Desigur că decizia depinde de cât 
timp poate fi menţinută apărarea insulei Singapore. Dacă e 
vorba doar de câteva săptămâni, nu merită să pierdem 
toate întăririle şi aviația. 

3. În plus, trebuie să luăm în considerare că această 
cădere a Singaporelui, însoţită şi de căderea Corregidorului, 
va fi un şoc teribil pentru India, care poate fi susţinută doar 
prin sosirea unor forţe puternice şi o acţiune de succes pe 
frontul Birmaniei. 

Rog să se ia în considerare toate acestea azi-dimineaţă. 

Şefii de Stat Major nu au ajuns la o concluzie definită şi, 
când ne-am întâlnit seara la Comitetul de Apărare, 
precumpănea o poziţie de neangajare la un pas atât de 
grav. Reacţia directă iniţială îi revenea generalului Wavell în 
calitate de comandant suprem aliat. Personal, am 
considerat situaţia atât de dificilă încât nu am făcut presiuni 

în privinţa noului meu punct de vedere, ceea ce ar fi trebuit 
să fac dacă aş fi fost hotărât. Niciunul dintre noi nu putea 
prevedea colapsul apărării care avea să survină peste mai 
puţin de trei săptămâni. Mai era nevoie de o zi sau două de 
gândire. 

Sir Earle Page, reprezentantul Australiei, nu a participat, 
bineînţeles, la Comitetul Şefilor de Stat Major şi nici nu l-am 
invitat la Comitetul Apărării. Într-un fel sau altul, i s-a arătat 
minuta mea către şefii de Stat Major. El a telegrafiat 
imediat guvernului său, iar la 24 ianuarie am primit un 
mesaj de la primul-ministru australian, domnul Curtin, din 
care următoarele pasaje sunt relevante: 

Page a raportat că în Comitetului Apărării se ia în 
considerare evacuarea din Malaya şi Singapore. După toate 
asigurările care mi s-au dat, evacuarea Singaporelui va fi 
privită aici ca o trădare de neiertat... Noi am înţeles că 
fortăreaţa urma să fie făcută de necucerit şi oricum trebuia 
să fie capabilă să reziste un timp prelungit, până la sosirea 
flotei principale. 

Chiar şi într-o întoarcere de urgenţă a întăririlor, aceasta 
ar trebui să se facă spre Indiile Orientale olandeze şi nu 
spre Birmania. Orice altceva ar fi adânc nemulţumitor şi ar 
putea forţa Indiile Orientale olandeze să facă pace 
separată. 

Credincioşi fluxului propus de întăriri, noi am acţionat şi 
ne-am îndeplinit partea noastră din înţelegere. Ne aşteptăm 
să nu puneţi în cumpănă întregul ţel, prin evacuarea 
Singaporelui. 

Trebuie să avem înţelegere faţă de starea de spirit în care 
se afla guvernul australian din cauza hidoasei eficienţe a 
maşinii de război japoneze. Pierduserăm supremaţia în 
Pacific; cele mai bune trei divizii ale australienilor erau în 
Egipt iar o a patra la Singapore. Membrii guvernului şi-au 

dat seama că Singapore era într-un pericol mortal şi se 
temeau de o invazie a Australiei însăşi. Toate marile lor 
oraşe, cuprinzând mai mult de jumătate din populaţia 
întregului continent, erau pe coasta mării. Îi aştepta 
perspectiva unui exod în masă spre interior şi organizarea 
unei gherile, fără arsenale şi aprovizionare. Ajutorul din 
partea ţării mamă era departe iar puterea Statelor Unite în 
apele Australiei putea fi edificată doar cu încctul. Eu nu 
credeam că japonezii vor invada Australia, aflată la peste 
patru mii cinci sute de kilometri peste ocean, când aveau 
atâtea prăzi atrăgătoare la îndemână, în Indiile Orientale 
olandeze şi în Malaya. Cabinetul australian vedea scena în 
altă lumină şi de aceea prevestiri rele îl presau. Chiar şi în 
aceste condiţii de constrângere, la ci se păstrau rigide 
diviziunile între partide. Majoritatea guvernului laburist era 
doar de doi membri. Întâmpinau opoziţie în privinţa 
serviciului militar obligatoriu chiar şi pentru apărarea 
internă. Deşi opoziţia făcea parte din Consiliul de Război, nu 
se formase un guvern naţional. 

Totuşi, telegrama domnului Curtin era atât serioasă cât şi 
neobişnuită. Expresia „trădare de neiertat” nu era în 
concordanţă cu adevărul sau cu faptele militare. Se apropia 
un dezastru înfiorător. Puteam oare să-l evităm? Cum 
stătea balanţa pierderii şi câştigului? În acest moment, 
destinaţia unor forţe importante era încă sub controlul 
nostru. Nu e nicio „trădare” în examinarea unor probleme 
cu un ochi realist. In plus, Consiliul de Război australian nu 
putea aprecia ansamblul situaţiei. Altfel, nu ar fi îndemnat 
la completa neglijare a Birmaniei, care s-a dovedit prin 
evenimente că era singurul loc pentru care aveam 
mijloacele să-l salvăm. 

Nu ar fi adevărat să spunem că mesajul domnului Curtin a 
decis, chestiunea. Dacă am fi fost cu toţii de acord asupra 
politicii, am fi pus chestiunea, aşa cum am sugerat, „direct” 
lui Wavell. Am fost conştient însă de o întărire a opiniei 
împotriva abandonării renumitei poziţii-cheie în Orientul 

îndepărtat. Efectul care s-ar fi produs în întreaga lume, mai 
ales în Statele Unite, în legătură cu o „scufundare” 
britanică, în timp ce americanii continuau să lupte cu 
încăpățânare în Corregidor, era greu de imaginat. Nu 
încape îndoială că ar fi trebuit să fie o decizie pur militară. 
Totuşi, printr-o înţelegere generală, sau acceptare, s-au 
făcut toate eforturile pentru întărirea Singaporelui şi 
susţinerea apărării acestuia. Divizia a 18-a britanică, din 
care o parte debarcase deja, şi-a continuat drumul. 

Totuşi, valoarea acestor întăriri era mai mică decât o 
sugerează numărul lor. Urmau să ajungă pe poziţii tactice şi 
să fie aruncate într-o bătălie pierdută, de îndată ce 
debarcau. Se puneau speranţe mari în avioanele de luptă 
Hurricane, din care fusese trimisă o cantitate considerabilă. 
Acestea măcar erau avioane de calitate, care se puteau 
măsura cu japonezii. Ele au fost adunate în mare grabă şi 
şi-au luat zborul. Câteva zile, într-adevăr, au provocat mari 
daune, dar condiţiile erau străine piloților nou veniţi şi 
superioritatea numerică a japonezilor a început tot mai mult 
să-şi ceară drepturile. Forţele noastre se topeau repede. 
Japonezii aveau acum cinci divizii complete. Au coborât 
repede de-a lungul coastei şi, în ziua de 27 ianuarie, 
generalul Percival a hotărât să se retragă în insula 
Singapore. Pentru a ajunge acolo, fiecare om şi maşină 
trebuia să treacă pe drumul digului. Cea mai mare parte a 
unei brigăzi a fost pierdută în prima etapă, dar, în 
dimineaţa zilei de 31 ianuarie, restul forţelor lacusc 
traversarea şi drumul a fost aruncat în aer în urma lor. 

In ţară nu ne mai făceam iluzii în privinţa unei apărări 
prelungite. Singura întrebare era cât va dura. Tunurile grele 
de pe coastă, care puteau trage spre nord, nu erau de mare 
folos, cu muniţia lor limitată, împotriva unei regiuni 
acoperite de junglă, în care se aduna inamicul. O singură 
escadrilă de avioane de luptă mai rămăsese pe insulă şi un 
singur aerodrom putea fi folosit. Pierderile şi risipa 
reduseseră numeric garnizoana acum concentrată, de la 

106 000, cât apreciase Ministerul Războiului, la circa 85 000 
de oameni, inclusiv unităţi administrative şi diverse corpuri 
non-combatante. Din acest total, probabil 70 000 erau 
înarmaţi. Pregătirea fortificațiilor de câmp şi a obstacolelor, 
deşi reprezenta un mare efort local, n-avea nicio legătură 
cu nevoile mortale de acum. Nu existau fortificaţii 
permanente pe frontul care urma să fie atacat. Avântul 
armatei fusese mult redus de lunga retragere şi de luptele 
grele din peninsulă. În spate era oraşul Singapore, care 
adăpostea o populaţie de un milion, formată din multe rase 
şi o mulţime de refugiaţi. 

În dimineața de 8 februarie, patrulele au raportat că 
inamicul îşi masa oamenii în plantațiile din nord-vestul 
insulei şi poziţiile noastre se aflau sub tir greu de artilerie. 
La 10.45 p.m. Primele valuri de asalt au trecut strâmtoarea 
Johorc, transportate în vase de debarcare blindate, aduse 
ca rezultat al unei planificări îndelungi şi atente, la locurile 
de lansare de pe şosele. Au urmat lupte grele, iar multe 
vase au fost scufundate, dar australienii erau puţini pe 
uscat, iar grupuri ale inamicului au debarcat pe mai în 
multe locuri. În a doua seară, un nou atac similar a avut loc 
şi din nou inamicul a reuşit să pună piciorul pe uscat. Ziua 
de 11 februarie a fost o zi de luptă confuză pe tot frontul. 
Drumul pe dig a fost reparat repede de inamic, de îndată ce 
trupele noastre de acoperire s-au retras. Garda imperială 
japoneză a avansat, trecând pe el în noaptea aceea. Pe 
data de 13, a fost pus în practică planul pentru evacuarea 
la Java, pe mare, a circa trei mii de persoane nominalizate. 
Cei care au primit ordin să plece erau telegrafişti, 
tehnicieni, ofiţeri de Stat Major, infirmiere şi alţii, ale căror 
servicii erau de o valoare deosebită pentru continuarea 
războiului. 

Deja, condiţiile în oraşul Singapore erau acum şocante. 
Forţa de muncă civilă se prăbuşise, lipsa aprovizionării cu 
apă părea iminentă, iar rezervele de hrană şi muniţie 
pentru trupe fuseseră serios reduse prin pierderea unor 
depozite aflate acum în mâinile inamicului. În acest timp, 
programul de distrugere organizată începuse. Puştile de pe 
fortificațiile fixe şi aproape toate tunurile de câmp şi cele 
antiaeriene au fost distruse, împreună cu echipamente şi 
documente secrete. Combustibilul pentru aviaţie şi bombe 
a fost ars sau făcut să explodeze. S-au ivit unele confuzii în 
legătură cu distrugerea bazei navale. S-au dat ordine, docul 
plutitor a fost scufundat, iar chesenul şi maşinăria de 
pompat a docului uscat au fost distruse, dar multe lucruri 
din planul întreg au fost lăsate neîndeplinite. În 14, Wavell 
mi-a trimis următorul mesaj care părea concludent: 

Am primit telegrama de la Percival că inamicul este 
aproape de oraş şi că trupele lui sunt incapabile să mai 
contraatace. l-am ordonat să continue să provoace 
maximum de daune inamicului, prin lupta casă-cu-casă 
dacă e necesar. Mă tem totuşi că rezistenţa nu va fi prea 
îndelungată. 

Cititorul îşi va aminti minuta mea din 21 ianuarie către 
şefii de Stat Major în legătură cu abandonarea apărării 
Singaporelui şi îndreptarea întăririlor spre Rangoon şi cum 
nu am făcut presiuni în favoarea acestui punct de vedere. 
Când toate inimile noastre s-au întărit ca să luptăm la 
Singapore, singura şansă de succes şi de fapt de a câştiga 
timp, ceea ce era singurul lucru pe care-l puteam spera, era 
de a da ordine imperative ca să se lupte cu disperare până 
la capăt. Aceste ordine au fost acceptate şi susţinute de 
generalul Wavel, care a făcut într-adevăr mari presiuni 
asupra generalului Percival. Totdeauna este corect ca, 
oricare ar fi îndoielile la vârful conducerii războiului, 

generalul de la faţa locului să nu aibă cunoştinţă de ele şi 
să primească instrucţiuni simple şi clare. Dar acum, când 
era sigur că totul era pierdut la Singapore, eram sigur că 
era greşit să oblig la o inutilă vărsare de sânge, fără 
speranţă de victorie, să forţez la o luptă groaznică de 
stradă, în marele oraş cu populaţia lui foarte numeroasă, 
neajutorată şi acum lovită de panică. l-am spus generalului 
Brooke părerea mea şi am constatat că şi el era de acord să 
nu mai facem presiuni din ţară asupra generalului Wavell şi 
să-l autorizăm să ia inevitabila decizie, pentru care vom 
împărţi răspunderea. 

Duminică 15 februarie 1942 a fost ziua capitulării. Mai 
erau rezerve de alimente pentru militari doar pentru câteva 
zile, muniţiile erau foarte puţine şi practic nu mai era 
benzină pentru vehicole. Mai rău decât toate, proviziile de 
apă puteau să mai dureze doar douăzeci şi patru de ore. 
Generalului Percival i s-au sugerat două alternative din 
partea comandanților superiori: contraatac sau capitulare, 
prima depăşind capacitatea trupelor epuizate. El a decis să 
capituleze. Japonezii au cerut şi au primit capitularea 
necondiționată. Ostilitățile au încetat la 8.30 p.m. 

Summary of Losses 


pai Gross Tons 
British 1,144,000 
Others 2,106,000 
: Total 3,250,000 


Bătălia pentru Atlantic Vase comerciale scufundate de 
submarinele de buzunar-U în Altlantic 

În ciuda unei reorganizări a guvernului, poziţia mea nu 
fusese afectată în toată această perioadă de tensiune 
politică şi schimbări din ţară şi de dezastre în străinătate. 
Eram prea ocupat cu treburile de fiecare oră ca să am timp 
să jelesc prea mult. Autoritatea mea personală părea chiar 
mărită din cauza nesiguranţei care îi afecta pe unii dintre 
colegii mei sau pe viitorii colegi. Eu nu sufeream de dorinţa 
de a fi eliberat de răspunderile mele. Tot ce doream era 
acceptarea voinţei mele, după o discuţie rezonabilă. 
Nenorocirile nu au făcut decât să ne apropie, pe mine şi pe 
şefii de Stat Major, iar această unitate era resimţită în tot 
cercul guvernului. Nu existau şoapte de întrigă sau 
dizidenţă, nici în mult mai numerosul grup al miniştrilor din 
Cabinet. Totuşi, din afară veneau presiuni de a se schimba 
metoda mea de conducere a războiului, în vederea obţinerii 
de rezultate mai bune decât până acum. „Suntem toţi 
alături de primul-ministru, dar el are prea multe de făcut. Ar 
trebui să fie eliberat de uncie dintre poverile care cad 
asupra lui.” Acesta era punctul de vedere persistent şi se 
elaborau multe teorii. Dar cu eram total hotărât să-mi 
păstrez întreaga putere în conducerea războiului. Acest 
lucru putea fi exercitat doar prin îmbinarea funcţiei de prim- 
ministru cu cea de ministru al Apărării. Apar mai multe 
dificultăţi şi se consumă mai multă strădanie pentru 
depăşirea opoziţiei şi ajustarea divergenţelor şi a punctelor 
de vedere confiictuale, decât dacă ai dreptul să dai singur 
decizii. Este foarte important ca la vârf să existe o singură 
minte care să hotărască pentru întregul domeniu, ajutată şi 
corectată cu credinţă, dar nu divizată în integritatea ei. 
Bineînţeles că nu aş fi rămas nicio oră prim-ministru dacă 
mi s-ar fi luat funcţia de ministru al Apărării. Faptul că acest 
lucru era larg cunoscut, oprea orice provocări, chiar şi în 
condiţiile cele mai nefavorabile, şi multe sugestii bine 
intenţionate cu privire la crearea unor comitete şi altor 
forme de maşinării impersonale Sr-au prăbuşit. Trebuie să 

exprim recunoştinţa mea faţă de toţi cei care m-au 
să reuşesc. 


- THE CRISIS OF THE 
U-BOAT WAR 
August Ist, 1942- 

ay 21st, 1943 


Summary of Losses 


EA Gross Tons 
British  4974,000 
Others 1,786,000 
Total 3,760,000 . 


ajutat 

Bătălia pentru Atlantic 
Vase comerciale scufundate de submarine de buzunar-u în 
Atlantic 


Dar anul 1942 avea să ne ofere multe şocuri dure. În 
primele şase luni, toate au mers prost. În Atlantic, anul 
1942 s-a dovedit anul cel mai dur din tot războiul. Flota 
submarinelor de buzunar-U a crescut la aproape două sute 
cincizeci, dintre care amiralul Doenitz putea raporta o sută 
unităţi operaţionale, la care se adăugau încă cincisprezece 
în fiecare lună. Ele făceau ravagii în apele americane, 
aproape necontrolate. La sfârşitul lui ianuarie, dincolo de 
coastele Statelor Unite şi Canadei au fost scufundate 
treizeci şi unu de vase, de aproape 200 000 de tone. 

Curând atacul s-a răspândit spre sud, dincolo de Hampton 
Roads şi de Capul Hatteras, iar de acolo spre coasta 
Floridei. Marele drum al mării era plin de vase fără apărare, 
americane şi ale Aliaților. Pe acest drum circula încolo şi 
încoace preţioasa flotă a tancurilor, într-o procesiune 
continuă din porturile petroliere ale Venezuelci şi din Golful 
Mexicului; iar aici şi în Caraibe, dintre mulţimea de ţinte, 
submarinele de buzunar-U căutau drept pradă doar 
tancurile petroliere. Erau atacate şi vasele neutre de toate 
felurile.  Săptămână de săptămână creştea scara 
masacrelor. În februarie, ele au distrus în Atlantic şaptezeci 
şi unu de vapoare cu o capacitate de 384000 de tone, toate 
acestea, în afară de două fiind seu fundate în zona 
americană. Acesta a fost cel mai mare procent de pierdere 
pe care l-am suferit până acum. Curând avea să fie depăşit. 
Toate aceste distrugeri, depăşind cu mult tot ce se 
cunoscuse în acest război, dar neatingând totuşi cifrele 
catastrofale din cea mai rea perioadă a lui 1917, au fost 
provocate de nu mai mult de douăsprezece sau 
cincisprezece submarine care acționau deodată în această 
regiune. Protecţia asigurată de marina americană a fost 

timp de câteva luni absolut neadecvată. Este într-adevăr 
surprinzător că, timp de doi ani cât a durat extinderea 
războiului total spre continentul american, nu s-au luat mai 
multe măsuri împotriva acestui masacru. În cadrul politicii 
preşedintelui de a da „tot ajutorul Britanici pentru război” s- 
a făcut mult pentru noi. Obţinusem cincizeci de 
distrugătoare vechi americane şi zece cutere. În schimb, 
noi am dat nepreţuitele vase din Indiile de vest. Dar aliaţilor 
noştri le lipseau acum aceste vase. După Peari Harbour, 
Pacificul făcea presiuni mari asupra Marinei Statelor Unite. 
Totuşi, cu toate informaţiile pe care le aveau cu privire la 
măsurile noastre de protecţie, atât înainte cât şi în timpul 
luptei, este surprinzător faptul că nu s-au făcut planuri 
pentru convoaie de coastă şi de înmulţire a vaselor mici. 
Nici apărarea aeriană a coastei nu a fost dezvoltată. Forţa 
aeriană a armatei americane, care controla aproape toate 
avioanele militare cu baze pe coastă, nu fusese instruită în 
lupta antisubmarine, în timp ce marina, echipată cu 
avioane plutitoare şi amfibii, nu avea mijloacele să o 
realizeze, iar în aceste luni cruciale, un sistem american 
cţicient de apărare a fost realizat cu paşi nesiguri, dureroşi. 

Dezastrul nostru putea fi şi mai mare dacă germanii şi-ar fi 
trimis vasele grele de suprafaţă să facă raiduri în Atlantic, 
dar Hitler era obsedat de ideeea că noi intenţionăm să 
invadăm nordul Norvegiei la o dată apropiată. Cu mintea lui 
puternic axată pe o singură direcţie, el a sacrificat o şansă 
strălucitoare şi a concentrat toate vasele mari de suprafaţă 
pe care le avea disponibile şi multe preţioase submarine-U 
în apele Norvegiei. „Norvegia, a zis el, este zona destinului 
în acest război.” Era, într-adevăr, după cum îşi dă seama 
cititorul, foarte importantă, dar în acest timp, şansa 
Germanici se afla în Atlantic. Degeaba argumentau amiralii 
în favoarea unei ofensive navale. Fuhrerul lor a rămas 
neclintit, iar decizia lui strategică a fost întărită de lipsa de 
combustibil. Deja, în ianuarie, el trimisese vasul Tirpitz, 
singurul lui vas de război, dar cel mai puternic din lume, la 

Trondheim şi, în 12, s-a hotărât să-şi recheme în porturile 
din ţară crucişătoarele Schamhorst şi Gneisenau, care 
fuseseră blocate aproape un an la Brest. Acest lucru a dus 
la un incident care a provocat atâta agitaţie şi gălăgie în 
Anglia, încât cere o digresiune. 


x k x 


Pierderile serioase din Mediterana şi deteriorarea 
temporară a întregii noastre flote orientale ne-a forțat să 
trimitem aproape toate avioanele noastre cu torpile să 
protejeze Egiptul împotriva unei potențiale invazii dinspre 
mare. Dar se făcuseră toate pregătirile posibile ca să 
urmărim portul Brest şi să atacăm orice ieşire din el, cu 
bombe şi torpile din aer şi de pe mare. Au fost aşezate şi 
mine pe presupusa rută, atât în canal cât şi lângă coasta 
olandeză. Amiralitatea se aştepta ca trecerea strâmtorii 
Dover să se încerce noaptea; dar amiralul german a 
preferat să folosească noaptea ca să evite patrulele noastre 
în momentul când a părăsit Brestul, şi să treacă ziua prin 
dreptul bateriilor de la Dover. El a navigat din Brest înainte 
de miezul nopţii, în 11. 

Dimineaţa zilei de 12 era ceţoasă, iar când au fost 
descoperite vasele inamicului, radarul avioanelor noastre 
de patrulă s-a defectat. Radarul de pe coastă nu le-a 
detectat nici el. Pe atunci, am considerat acest lucru un 
accident nefericit. După război, am aflat că generalul 
Martind, şeful Radarului german, făcuse un plan atent. 
Bruiajul german, până atunci ineficicnt, a fost înviorat de 
multe echipamente noi dar, pentru ca nimic să nu dea de 
bănuit, a fost pus în aplicare treptat, aşa încât bruiajul să 
apară doar niţeluş mai rău cu fiecare zi. Operatorii noştri nu 
se plângeau deci pe nedrept dar nimeni nu bănuia nimic 
neobişnuit. Totuşi, până în 12 februarie, bruiajul devenise 
atât de puternic, încât radarul nostru care urmărea marea 
era de fapt nefolositor. Abia la 11.25 a.m., Amiralitatea a 

primit vestea. Până atunci, crucişătoarele care fugeau cu 
puternica lor escortă aeriană şi de distrugătoare erau la 
treizeci de kilometri dincolo de Boulogne. Curând după- 
amiază, bateriile de la Dover au deschis focul cu tunurile lor 
grele şi prima forţă de luptă de cinci torpiloare au fost date 
la apă şi au atacat. Şase avioane Swordfish, purtătoare de 
torpile, din Maivston, Kent, conduse de căpitanul de rangul 
trei Esmonde (care condusese primul atac împotriva lui 
Bismarck), au pornit fără să aştepte mai mult de zece 
wioane Spitfire de sprijin. Avioanele Swordfish, atacate dur 
de avioanele de luptă inamice, şi-au descărcat torpilele 
asupra duşmanului, dar cu un preţ greu. Niciunul nu s-a mai 
întors şi doar vinci supraviețuitori au fost salvaţi. Lui 
Esmonde i s-a conferit post-mortem decorația Crucea 
Victoriei. Valuri succesive de bombardiere şi bombardiere 
cu torpile au asaltat inamicul până la căderca nopţii. Au fost 
multe lupte amare şi confuze cu avioanele de luptă 
germane, în care noi am suferit pierderi mai mari decât 
inamicul superior numeric. Când crucişătoarele germane au 
trecut de coasta olandeză, pe la 3.30 p.m., cinci 
distrugătoare de la Harwich au încercat un atac, lansându-şi 
torpilele de la circa 3000 de metri, sub un tir teribil. 
Neatinsă nici de bateriile din Dover, nici de torpile, escadra 
şi-a continuat drumul şi, în dimineaţa zilei de 13, toate 
vasele lor au ajuns acasă. Vestea a uluit publicul britanic 
care nu putea înţelege ceea ce lor li se părea a fi o dovadă 
că germanii au supremaţia în Canalul Mânecii. Serviciul 
nostru secret a aflat curând că atât Schamhorst cât şi 
Gneisenau au căzut victimă minelor noastre lansate din aer. 
Au trecut şase luni până când Schamhorst a putut să intre 
din nou în funcţiune, iar Gneisenau n-a mai apărut în tot 
cursul războiului. Totuşi, acest lucru nu putea fi dat 
publicităţii şi furia naţională era vehementă. 

Pentru a linişti plângerile, s-a făcut o anchetă oficială care 
a raportat faptele publicabile. Văzut în perspectivă mai 
largă, episodul a fost în mare măsură în avantajul nostru. 

„Când am să vorbesc la postul de radio, lunea viitoare, mi-a 
telegrafiat preşedintele, am să spun o vorbă despre acei 
oameni care consideră episodul din Canal ca o înfrângere. 
Sunt din ce în ce mai convins că adunarea tuturor vaselor 
germane în Germania face mai simplă problema noastră, 
comună din Atlanticul de nord.” Dar pe atunci, asta arăta 
foarte urât pentru toată lumea din Marea Alianţă, în afara 
cercurilor noastre cele mai secrete. 


x k x 


Între timp, de-a lungul coastei Atlanticului domnea, în 
continuare, nebunia. Un comandant de submarin de 
buzunar-U i-a raportat lui Doenitz că un număr de zece ori 
mai març de submarine ar putea găsi ţinte simple. 
Rămânând la fund în cursul zilei, ele îşi foloseau viteza 
mare la suprafaţă pentru a-şi alege prada cea mai bogată. 
Aproape fiecare torpilă a lor îşi cerea victima, iar când îşi 
terminau torpilele, tunul lor era aproape la fel de eficient. 
Orăşelele de pe malul Atlanticului, unde pentru câtva timp 
partea dinspre apă rămânea luminată, auzeau în fiecare 
noapte zgomotul luptei, vedeau vasele arzând, 
scufundându-se în larg, şi îi salvau pe supraviețuitori şi 
răniţi. Era o furie amară împotriva Administraţiei, care se 
simţea foarte jenată, dar pe americani e mai uşor să-i înfurii 
decât să-i sperii. 

La Londra am marcat aceste nenorociri cu îngrijorare şi 
durere. La 10 februarie, am oferit Marinei americane fără să 
mi se ceară, douăzeci şi patru de traulere antisubmarin, 
dintre cele mai bine echipate, şi zece corvete cu echipajele 
lor instruite. Acestea au fost salutate de Aliatul nostru şi 
primul a sosit la New York în martie. Era puţin, dar era tot 
ce ne puteam permite. „Asta era tot ce-a dat Anglia. Era tot 
ce-avea de dat.” Convoaiele de coastă nu puteau începe 
drumul până nu se făcea o organizare şi până nu se adunau 
escortele. Vasele de luptă existente şi avioanele au fost 

folosite la început doar pentru patrularea sectoarelor 
amenințate. Inamicul le evita uşor şi vâna în alte locuri. 

Principalul accent cădea acum între Charleston şi New York, 
în timp ce câte un singur submarin U se învârtea prin 
Caraibe şi Golful Mexicului, cu o libertate şi o insolenţă greu 
de suportat. Scufundările ajunseseră la aproape jumătate 
de milion de tone, majoritatea având loc la patru sute 
cincizeci de kilometri de coasta americană, iar aproape 
jumătate din vasele scufundate erau petroliere. Doar două 
submarine de buzunar-U au fost scufundate de avioane 
americane în apele americane, iar prima distrugere în afara 
coastei americanc de către un vas de suprafaţă nu a avut 
loc decât în 14 aprilie, de către distrugătorul american 
Raper. 

În Europa, martie s-a încheiat cu strălucita şi eroica faptă 
de la St. Nazaire. Acesta era singurul loc de-a lungul coastei 
Atlanticului unde Tirpitz putea fi băgat în docuri pentru 
reparaţii, dacă avea daune. Dacă docul, unul dintre cele 
mai mari din lume, putea fi distrus, o ieşire a lui Tirpitz de la 
Trodheim în Atlantic ar fi devenit mult mai riscantă şi se 
putea considera că nu merita să fie făcută. Comandourile 
noastre abia aşteptau prada, iar acesta era un fapt de 
glorie legat strâns de o înaltă strategie. O expediţie de 
distrugătoare şi vase uşoare de coastă, condusă de 
comandantul Ryder din Marina Regală şi de colonelul 
Newman de la Regimentul Exeter, a plecat de la Falmouth 
în după-amiaza zilei de 26 martie, ducând circa două sute 
cincizeci de oameni din trupe de comando. Aveau de 
străbătut şase sute de kilometri prin apele controlate de 
patrule inamice şi şapte kilometri în sus, în estuarul Loarei. 

Scopul era distrugerea porţilor ecluzei mari. Vasul 
Campbeltown, unul dintre cele cincizeci de distrugătoare 
vechi americane, ducând în burta lui trei tone de explozibil 
puternic, a intrat în poarta ecluzei sub un tir apropiat şi 
ucigaş. Aici, sub conducerea comandantului Beattie, vasul a 
fost sabordat, iar detonatoarele principalelor încărcături de 


103 


explozibil fuseseră fixate să explodeze mai târziu. De pe 
puntea vasului, maiorul Copeland cu un grup de debarcare 
au sărit pe mai ca să distrugă maşinăria docului. Germanii i- 
au primit cu o forţă copleşitoare şi a început o luptă 
furioasă. In afară de cinci persoane, toţi cei din grupul de 
debarcare au fost ucişi sau capturați. Vasul comandantului 
Ryder a rămas întreg în mod miraculos, în ciuda tirului din 
toate direcţiile, ieşind în largul mării cu rămăşiţele forţelor 
sale şi ajungând acasă în siguranţă. Dar marea explozie 
abia urma. Ceva se stricase la detonator. Abia a doua zi, 
când un număr mare de ofiţeri germani şi tehnicieni 
examinau epava vasului Campbeltown intrat în poartă, 
acesta a explodat cu o forţă devastatoare, omorând sute de 
germani şi distrugând marea ecluză pentru tot restul 
războiului. Germanii au tratat cu respect prizonierii, dintre 
care patru au primit medalia Crucea Victoriei, dar i-au 
pedepsit cu severitate pe francezii curajoşi care, la primul 
impuls, au alergat din toate părţile să ajute ceea ce 
credeau ei că era avangarda eliberării. 

La 1 aprilie, în sfârşit, Marina Statelor Unite a putut să 
pornească un sistem parţial de convoaie. La început, acesta 
a fost încercat doar ziua, pe o distanţă de o sută optzeci de 
kilometri de locuri de ancorare protejate, pentru grupuri de 
vase aflate sub escortă; iar noaptea, transportul pe apă 
stătea pe loc. In fiecare zi, erau peste o sută şi douăzeci de 
vase care aveau nevoie de protecţie, între Florida şi New 
York. Întârzierile constituiau o nenorocire sub altă formă. 
Abia în 14 mai, a navigat primul convoi complet organizat, 
de la Hampton Roads la Key West. După aecea, sistemul a 
fost extins spre nord, la New York şi Halifax, iar la sfârşitul 
lunii, traseul întreg de-a lungul coastei de răsărit, de la Key 
West spre nord, a fost în cele din urmă completat. Uşurarea 
a fost imediată, iar pierderile au scăzut. 

În consecinţă, amiralul Doenitz şi-a schimbat punctul de 
atac în Caraibe şi în Golful Mexicului, unde încă nu 
funcționau convoaiele, întinzându-se mai departe, 
submarinele de buzunar-U au Început să apară dincolo de 
coasta Braziliei şi în râul St. Lawrence. Abia la sfârşitul 
anului a devenit efectiv un sistem complet de convoaie care 
acoperea toate aceste imense mări. Dar, în luna iunie, s-a 
simţit o îmbunătăţire a situaţiei, iar ultimele zile ale lui iulie 
pot fi considerate drept încheierea teribilului masacru de-a 
lungul coastei americane. In decurs de şapte luni, pierderile 
Aliaților numai de pe urma submarinelor-U s-au ridicat la 
peste trei milioane tone, care includeau 181 vase britanice 
de 1 130000 de tone. Mai puţin de o zecime au fost 
pierderile la convoaie. Toate acestea l-au costat pe 
duşman, până în iulie, nu mai mult de paisprezece 
submarine-U, scufundate în Atlantic şi în oceanele Arctice, 
iar dintre acestea, doar şase au fost distruse în apele 
nordamericane. 

După aceea, am recăpătat iniţiativa. Doar în iulie, cinci 
submarine-U au fost distruse în apropiere de coasta 
Atlanticului, iar în plus, alte şase vase germane şi trei 
italiene au fost distruse în alte locuri. Acest total de 
paisprezece vase scufundate în cursul lunii, din care 
jumătate de către escortcie de convoaie, ne-a încurajat. Era 
cea mai bună realizare de până atunci, dar numărul de noi 
submarine care intrau în serviciu în fiecare lună depăşea 
încă ritmul distrugerilor noastre. In plus, când începeam să 
câştigăm, amiralul Doenitz îşi muta submarinele-U. În 
oceanele în care avea loc de manevră, câştiga totdeauna o 
scurtă perioadă de imunitate, mutându-se într-o zonă nouă. 
In mai, un convoi transatlantic a pierdut şapte vase la circa 
o mie de kilometri vest de Irlanda. Acţiunea a fost urmată 
de un masacru în Gibraltar şi de reapariţia submarinelor de 
buzunar-U în jurul portului Freetown. Din nou, Hitler ne-a 
venit în ajutor, insistând ca un grup de submarine-U să fie 
ţinute pregătite să respingă o încercare a Aliaților de a 

ocupa Azorele şi Madeira. Ideea lui în această privinţă nu 
era total greşită, dar cerința lui a coincis cu sfârşitul zilelor 
liniştite pe coasta americană. 

Atacul submarinelor-U era cel mai mare rău pentru noi. Ar 
fi fost înţelept din partea germanilor să mizeze totul pe ele. 
Îmi aminteam că tatăl meu spunea: „În politică, dacă ai pus 
mâna pe un lucru bun, ţine-te de el.” Acesta este şi un 
important principiu strategic. La fel cum Goering şi-a 
schimbat ţintele aeriene în bătălia pentru Britania în 1940, 
la fel acum, războiul submarinclor-U a fost cumva slăbit de 
dragul atracției competiţiei. Oricum, acesta a constituit un 
eveniment îngrozitor, într-un moment foarte prost. 

Ar fi bine să părăsesc deocamdată aici cursul 
evenimentelor din alte locuri şi să înregistrez pe scurt 
desfăşurarea bătăliei pentru Atlantic până la sfârşitul anului 
1942. 

În august, submarinele-U şi-au îndreptat atenţia spre zona 
din jurul Trinidadului şi a coastei de nord a Braziliei, unde li 
se ofereau ţintele cele mai atrăgătoare: vapoarele încărcate 
cu bauxită destinată Statelor Unite pentru industria 
aviatică, şi fluxul de vase care plecau cu provizii spre 
Orientul Mijlociu. Alte  submarine-U acționau lângă 
Freetown; unele ajungeau spre sud, până la Capul Bunei 
Speranţe, iar câteva pătrunseseră până în Oceanul Indian. 
Un timp ne-a îngrijorat sudul Atlanticului. Aici, în 
septembrie şi octombrie, cinci mari vase de linie, care 
navigau independent, au fost scufundate, dar toate 
transporturile noastre de trupe care se îndreptau spre 
Orientul Mijlociu în convoi, au trecut neatinse. Printre 
vasele mari pierdute a fost şi Laconia, de aproape 20000 de 
tone, care transporta spre Anglia două mii de prizonieri de 
război italieni. Mulţi s-au înecat. 

Bătălia principală a trecut acum din nou de-a lungul 
rutelor marilor convoaie din nordul Atlanticului. 
Submarincle-U au început deja să respecte puterea aviaţiei 
şi, în noile lor atacuri, lucrau aproape în întregime în 
secţiunea centrală, dincolo de raza de acţiune a avioanelor 
cu baza în Islanda şi în Terra Nova. Două convoaie au avut 
pagube mari în august, unul pierzând unsprezece vase, iar 
în cursul acestei luni, submarinele-U au scufundat 108 
vase, cu o capacitate de peste o jumătate de milion de 
tone. În septembrie şi octombrie, germanii au revenit la 
practica anterioară a atacurilor de zi pe sub apă. Datorită 
unui număr mai mare de submarinc-U, lucrau acum în 
„haită de lupi”, şi întrucât resursele noastre erau limitate, 
nu am putut evita mari pierderi în convoaie şi am simţit 
foarte acut, în cadrul Comandamentului de coastă, lipsa 
avioanelor cu rază foarte lungă de acţiune. Acoperirea 
aeriană încă nu se întindea mai mult de nouă sute de 
kilometri de la baza de pe coastă şi doar vreo şase sute de 
kilometri de la Terra Nova, lăsând o mare zonă nepăzită în 
centrul Oceanului Atlantic, unde escortele de suprafaţă nu 
puteau primi ajutor din aer. In această situaţie supărătoare, 
aviatorii noştri făceau tot ce puteau. 

Escortele navale nu puteau să se depărteze mult de 
convoi şi să rupă concentrarea pe flancuri. Altfel, când 
„haitele de lupi”, atacau, acestea ar fi putut să pătrundă în 
apărarea noastră. Singurul remediu era să înconjurăm 
fiecare convoi cu destule avioane ca să găsim şi să obligăm 
fiecare submarin să se scufutyţie şi astfel să asigurăm o 
linie neatacabilă. Dar nici asta nu era destul. Trebuia să le 
căutăm şi să le atacăm viguros pe mare sau din aer, 
oriunde le puteam găsi. Avioanele, echipajele de aviatic 
instruite şi armele aeriene erau încă prea puţine, dar acum 
am făcut un început formând un „grup de sprijin” cu forţe 
de suprafaţă. 

Ideea fusese susţinută de mult, dar lipseau mijloacele. 
Primul dintre aceste grupuri de sprijin, care mai târziu au 

devenit un foarte puternic factor în războiul contra 
submarinelor-U, consta din două şalupe, patru fregate din 
cele noi, ieşite acum din atelierele constructorilor, şi patru 
distrugătoare, cu echipaje bine instruite şi experimentate şi 
cu ultimele tipuri de arme, lucrând independent de 
escortele convoaielor şi fără să fie încurcate de alte 
răspunderi. Sarcina lor era ca, în cooperare cu aviația, să 
caute, să vâneze şi să distrugă submarinele-U. În 1943, 
adesea un avion îndruma un grup de sprijin spre prada lui; 
urmărirea unui submarin-U ducea la altele şi astfel se 
descoperea o „haită”. 

Au fost asigurate şi avioane care să însoţească aceste 
convoaie. La sfârşitul anului 1942, funcționau şase „port- 
avioane de escortă”. Până la urmă, multe au fost construite 
în America, pe lângă altele construite în Marea Britanie, iar 
primul Avenger a navigat cu un convoi în Rusia de nord, în 
septembrie. Ele şi-au făcut efectiv apariţia la sfârşitul lui 
octombrie, cu convoaicle spre Africa de Nord. Echipate cu 
avioane navale Swordfish, ele corespundeau necesităţilor şi 
anume: recunoaştere în adâncime în jur, independenţă faţă 
de baze terestre şi strânsă colaborare cu escortele de 
suprafaţă. Astfel, prin mari străduinţe şi ingeniozitate, am 
început să câştigăm; dar puterea inamicului creştea şi ea şi 
am avut multe eşecuri. 

Între ianuarie şi octombrie 1942, numărul submarinelor de 
buzunar-U a crescut mai mult decât de două ori. 
Operaţionale erau 196, iar convoaiele noastre din Atlanticul 
de nord, erau atacate fioros de haite mai mari ca înainte. 
Toate escortele pentru principalele noastre operaţiuni în 
Africa au trebuit să fie reduse la sânge, iar în noiembrie, 
pierderile noastre pe mare au fost cele mai grele din tot 
războiul, incluzând 117 vase având peste 700000 de tone, 
doar de pe urma submarinelor-U, şi alte 100000 de tone din 
alte cauze. Atât de amenințătoare erau condiţiile în apele 
exterioare, încât, la 4 noiembrie, eu personal am convocat 
un Comitet antisubmarine-U. Puterea acestuia de a lua 

măsuri largi a jucat un rol nu fără însemnătate în acest 
conflict. Intr-un mare efort de a lungi raza de acţiune a 
avioanelor cu radar Liberator, le-am scos din activitate 
până la realizarea îmbunătăţirilor respective. La cererea 
mea, Preşedintele a trimis toate avioanele americane 
potrivite, înzestrate cu ultimele tipuri de radar, casă lucreze 
plecând de la baze din Regatul Unit. Imediat am putut relua 
operaţiunile în golful Biscaia, cu mai multă forţă şi cu 
echipamente mult mai bune. Toate acestea aveau să-şi 
aducă răsplata în 1943. 


Capitolul IX VICTORII NAVALE AMERICANE» ÎN MAREA 
CORALILOR ŞI INSULA MIDWAY 


Evenimente tulburătoare, care au afectat întreg cursul 
războiului au avut loc în Oceanul Pacific. La sfârşitul lui 
martie, prima fază a planului japonez de război a avut un 
succes atât de complet încât i-a surprins şi pe autorii lui. 
Japonia era stăpână în Hong Kong, Siam, Malaya şi în 
aproape întreaga imensă regiune de insule care formează 
Indiile răsăritene olandeze. Trupele japoneze înaintau 
adânc în Birmania. În Filipine, americanii mai luptau încă la 
Corregidor, dar fără speranţă de uşurare. 

Bucuria japonezilor era la zenit. Mânaria faţă de triumfurile 
lor războinice şi încrederea în conducerea lor erau întărite 
de convingerea că puterile occidentale nu aveau voinţa să 
lupte până la moarte. Armatele imperiale se aflau deja la 
frontierele alese cu grijă în planurile lor dinainte de război 
ca limită prudentă a înaintării lor. În cadrul acestei uriaşe 
arii, cuprinzând nemăsurate resurse şi bogății, ei îşi puteau 
consolida cuceririle şi îşi puteau dezvolta nou cucerita 
putere. Planul lor îndelung pregătit a prevăzut o pauză în 
acest stadiu, ca să-şi tragă răsuflarea, să reziste 


9 Vezi, Coral Sea, Midway, and Submarine Actions, de căpitan S. B. 
Morison, Marina Statelor Unite. 

contraatacului american, sau să organizeze o nouă 
înaintare. Dar acum, în ameţeala victoriei, conducătorilor 
japonezi li s-a părut că venise momentul împlinirii destinului 
lor. Nu trebuiau să nu fie demni de acesta. Asemenea idei 
se năşteau nu doar din tentaţiile naturale la care sunt 
expuşi muritorii în faţa succeselor uluitoare, ci şi din raţiuni 
militare serioase. Dacă era mai înţelept să-şi organizeze 
bine noul lor perimetru sau să câştige prin înaintare o mai 
mare adâncime pentru apărare li se părea o problemă 
strategică ce trebuia cântărită. 

După deliberări, la Tokio a fost adoptată linia mai 
ambițioasă. S-a decis să se extindă ocuparea în afară, 
pentru a include insulele Aleutine, insula Midway, Samoa, 
Fiji, Noua Caledonie şi Port Moresby din Noua Guinee de 
Sudo. Această expansiune ar ameninţa Peari Harbour, care 
continua să fie principala bază americană. Dacă aceasta ar 
fi putut fi cucerită, ar fi rupt comunicarea directă Intre 
Statele Unite şi Australia şi ar fi asigurat Japoniei baze 
potrivite de unde să lanseze noi atacuri. 

Înaltul Comandament japonez a dat dovadă de cea mai 
înaltă 


10 Vezi harta teatrului de război din Pacific. 

Teatrul de (= pol din Pacific îndemânare şi îndrăzneală în 
elaborarea şi executarea planurilor lor. 

Totuşi, ei au pornit de la premisa care nu evalua forţele 
mondiale la proporţiile reale. Ei nu au înţeles niciodată forţa 
latentă a Statelor Unite. Ei mai credeau încă, în această 
etapă, că Germania lui Hitler va triumfa în Europa. Simţeau 
în vine avântuf de a conduce Asia, spre cuceriri nemăsurate 
şi spre propria lor glorie. Astfel au fost atraşi într-un joc de 
noroc pe care, dacă l-ar fi câştigat, şi-ar fi prelungit 
dominaţia poate cu un an, dar, întrucât au pierdut, au 
redus-o cu o perioadă egală. In consecinţă, au renunţat la 
un avantaj destul de puternic şi ţinut bine, pentru a obţine 
un domeniu larg şi răspândit, pe care nu aveau puterea să-l 
stăpânească; şi, fiind bătuţi în regiunea aceasta exterioară, 
s-au trezit fără forţele necesare pentru o apărare coerentă 
a zonei interne, vitale. 

Cu toate acestea, în acest moment al luptei mondiale, 
nimeni nu putea fi sigur că Germania nu va înfrânge Rusia 

sau nu o va împinge dincolo de Urali şi apoi să poată să 
vină înapoi şi să invadeze Britania; sau, ca o alternativă, să 
se întindă prin Caucaz şi Persia, ca să dea mâna cu 
avangarda japoneză în India. Pentru a îndrepta situaţia, 
Marea Alianţă avea nevoie de o victorie navală decisivă a 
Statelor Unite, care să aducă după sine preponderența In. 
Pacific, chiar dacă nu s-ar stabili imediat 

Marea Coralilor supremaţia în acest ocean. N-am fost 
lipsiți de această victorie. Am crezut totdeauna că Marina 
americană va recuceri preponderența în Pacific până în 
mai, cu ajutorul pe care îl puteam da noi din sau în Atlantic. 
Asemenea speranţe se bazau doar pe evaluarea noilor 
construcţii britanice şi americane, deja maturizate, de vase 
de luptă, portavioane şi alte vase. Acum putem descric, 

într-o formă restrânsă, strălucita şi uimitoarea bătălie 
navală. 

La sfârşitul lui aprilie 1942, înaltul Comandament japonez 
şi-a început noua politică de expansiune. Aceasta avea să 
includă capturarea Portului Moresby şi ocupatea localităţii 
Tulagi în arhipelagul Solomon, în faţa marii insule 
Guadalcanal. Ocuparea Portului Moresby completa prima 
etapă a dominaţiei lor în Noua Guinee şi asigura mai multă 
securitate bazei navale avansate de la Rabaul, în Noua 
Britanic. Din Noua Guinee şi din Solomon, ei puteau începe 
învăluirea Australiei. Contrainformaţiile americane au aflat 
imediat de concentrări japoneze în aceste ape. S-a 
observat, că de la baza lor principală de la Truk, în insulele 
Caroline, se adunau forţe la Rabaul şi o acţiune spre sud 
era iminentă în mod clar. Era chiar posibil să se prevadă 
ziua de 3 mai ca dată când vor începe operaţiunile. 
Portavioancic americane erau în acest moment larg 
dispersate cu diverse misiuni. Acestea includeau lansarea 
atacului aerian curajos şi spectaculos al generalului 
Doolittie asupra oraşului Tokio, la 18 aprilie. Acest 
eveniment putea într-adevăr să fie un factor în 
determinarea noii politici japoneze. 

Conştient de ameninţarea din sud, amiralul Nimitz a 
început să adune forţa cea mai puternică posibilă în Marea 
Coralilor. Contraamiralul Fletcher era deja acolo, cu 
portavionul Yorktown şi trei crucişătoare grele. La 1 mai i s- 
au alăturat portavionul Lexington şi încă două crucişătoare 
de la Peari Harbour, sub comanda contraamiralului Fitch, iar 
trei zile mai târziu, o escadră comandată de un ofiţer 
britanic, contraamiralul Crace, care cuprindea 
crucişătoarele australiene Australia şi Hobart şi crucişătorul 
american Chicago. 

Singurele portavioane imediat disponibile, Enterprise şi 
Hornet, fuseseră angajate în raidul de la Tokio şi, deşi 
fuseseră trimise în sud cât mai repede posibil, nu au putut 
să se alăture amiralului Fletcher până la mijlocul lui mai. 
Inainte de această dată, bătălia iminentă se dăduse deja. 

La 3 mai, în timp ce îşi făcea plinul în largul mării, la vreo 
şase sute de kilometri sud de Guadalcanal, amiralul 
Fletcher a aflat *că inamicul a debarcat la Tulagi, aparent 
cu obiectivul imediat de a stabili acolo o bază de 
hidroavioane, de unde să observe căile de acces din est de 
Marea Coralilor. Având în vedere ameninţarea clară a 
acestui avanpost, mica garnizoană australiană fusese 
retrasă cu două zile mai înainte. Fletcher a pornit imediat 
să atace insula, doar cu propriul lui grup; grupul lui Fitch 
încă mai făcea plinul. Devreme, a doua zi dimineaţa, 
avioane de pe Yorktown au atacat în forţă Tulagi. Forţele de 
acoperire ale inamicului se retrăseseră totuşi şi rămăseseră 
doar câteva distrugătoare şi vase mici. Rezultatele au fost 
deci dezamăgitoare. 

Următoarele două zile au trecut fără incidente importante, 
dar era evident că o ciocnire majoră nu mai putea fi 
amânată mult timp. Cele trei grupuri ale lui Fletcher erau şi 
ele acolo şi stăteau spre nord-vest, spre Noua Guinee. El 
ştia că forţa de invazie de la Port Moresby plecase de la 
Rabaul, şi avea probabil să treacă prin trecătoarea Sornard 
în arhipelagul Louisiade, în ziua de 7 sau 8. El ştia de 
asemeni că portavioanele inamicului erau în apropiere, dar 
nu ştia poziţia lor. Forţa japoneză de luptă, formată din 
portavioanele Zuikaku şi Shokaku, cu două crucişătoare 
grele de sprijin, venise dinspre sud, de la Truck, ţinându-se 
la est de Solomon, în afara razei de recunoaştere a 
avioanelor, şi intrase în Marea Coralilor dinspre est, în scara 
de 5. In 6, s-au apropiat de Fletcher, iar la un moment dat, 
seara, erau la doar o sută de kilometri depărtare, dar 
niciuna dintre părţi nu ştia de prezenţa celeilalte. In cursul 
nopţii, forţele s-au despărţit şi, în dimineaţa zilei de 7, 

Fletcher a ajuns la poziţia lui, la sud de insulele Louisiade, 
unde intenţiona să lovească forţele de invazie... Acum, el a 
desprins grupul lui Crace care urma să meargă înainte şi să 
acopere ieşirea dinspre sud a trecătorii Jdmard, unde putea 
fi aşteptat inamicul în ziua aceca. Crace a fost imediat 
observat şi, după-amiază, a fost greu atacat de valuri 
succesive de bombardiere torpilor cu baza pe țărm, 
comparabile ca putere cu cele care au scufundat vasele 
Prince of Wales şi Repulse. Prin manevre îndemânatice şi cu 
noroc, niciun vas nu a fost atins şi el a continuat drumul 
spre Port Moresby, până când, auzind că inamicul s-a întors, 
s-a retras spre sud. 

Între timp, portavioanele inamice, despre care amiralul 
Fletcher tot nu avea nicio ştire, au rămas principala lui 
preocupare. În zori, a început o largă căutare şi, la 8.15 
a.m., a fost răsplătit, raportându-i-se că două portavioane şi 
patru crucişătoare japoneze se aflau la nord de Louisiade. 
De fapt* inamicul observat nu era forţa de luptă ci grupul 
slab de escortă care acoperea transporturile de invazie şi 
care includea portavionul uşor Shoho. Totuşi, Fletcher a 
lovit cu toată puterea şi, trei ore mai târziu, Shoho era 
copleşit şi scufundat. Acest eveniment a lipsit forţa de 
invazie de acoperirea aeriană şi a determinat-o să se 
întoarcă. Astfel că transporturile ce trebuiau să ajungă la 
Port Moresby n-au mai intrat în trecătoarea Jomard şi au 
rămas la nord de Louisiade, până când, în cele din urmă, 
am primit ordin să se retragă. 

Prezenţa lui Fletcher era acum dezvăluită duşmanului şi el 
era într-o situaţie grea. Trebuia să se aştepte la un atac 
duşman în orice moment, iar forţele lui de luptă nu aveau 
să fie reînarmate şi gata de acţiune până după-amiază. Din 


11 Vezi harta Mării Coralilor. 
115 


fericire pentru el, vremea era rea şi se făcea tot mai rea, iar 
inamicul nu avea radar. Portavioanele japoneze erau, de 
fapt, la distanţă de tragere, spre est. Ele au lansat jin atac 
după-amiaza dar, din cauza vremii furtunoase, întunecate, 
avioanele nu şi-au nimerit ţinta, întorcându-se cu mâna 
goală la portavioanele lor, au trecut aproape de forţa lui 
Fletcher şi au fost detectate pe ecranul radarului. Avioane 
de luptă au fost trimise să le intercepteze şi, într-o 
învălmăşeală confuză în întunericul ce se lăsa, multe 
avioane japoneze au fost distruse. Puţine dintre cele 
douăzeci şi şapte de bombardiere care ieşiseră s-au mai 
întors la vasele lor ca să ia parte la bătălia de a doua zi. 

Ambele părţi, ştiind cât de aproape erau una de cealaltă, 
se gândeau la un atac de noapte cu forţe de suprafaţă. 
Ambele au apreciat că era prea riscant. In timpul nopţii, s- 
au depărtat din nou, iar în dimineaţa de 8, norocul vremii se 
întorsese: japonezii aveau acum adăpostul norilor joşi, în 
timp ce vasele lui Fletcher erau scăldate în soare 
strălucitor. A început din nou jocul de-a v-aţi ascunselea. La 
8. 38, un avion de recunoaştere de pe Lexington a localizat 
în sfârşit inamicul şi, cam în acelaşi timp, un semnal 
interceptat a arătat clar că inamicul a depistat şi el 
portavioanele americane. Se apropia o bătălie în toată 
regula între două forţe egale, bine echilibrate. 

Înainte de ora 9 a.m. O forţă de luptă de optzeci şi două 
de avioane a fost lansată şi, la 9.25, toate avioanele erau în 
zbor. Cam în acelaşi timp, inamicul lansa o forţă similară de 
şaizeci şi nouă avioane. Atacul american s-a desfăşurat pe 
la 11 a.m., cel japonez cu vreo douăzeci de minute mai 
târziu. La 11.40, totul se terminase. Avioanele americanc 
au avut probleme cu norii joşi din jurul țintei. Când au găsit- 
o, unul dintre portavioanele inamice s-a îndreptat spre 
acoperire sub o porţiune cu ploaie şi tot atacul a căzut pe 
celălalt, pe Shokaku. Trei bombe l-au lovit şi a luat foc, dar 
daunele erau mai mici decât păreau. Deşi scos din acţiune 
deocamdată, Shokaku a putut pleca acasă pentru reparaţii. 

Zuikaku a rămas neatins. Între timp, pe vreme frumoasă, 
atacul japonez a început împotriva lui Yorktown şi 
Lexington. Prin manevre mai îndemânatice, Yorktown a 
evitat aproape toate atacurile, dar a suferit multe lovituri. O 
bombă a produs multe răniri şi a provocat un incendiu. 
Acesta a fost însă curând stăpânit şi eficienţa de luptă a 
vasului, a fost prea puţin diminuată. Lexington, mai puţin 
îndemânatic, nu a fgst la fel de norocos, fiind lovit de două 
torpile şi de două sau trei bombe. Sfârşitul acţiunii l-a găsit 
în flăcări şi înclinat la babord, cu trei camere a cazanclor 
inundate. Prin eforturi vitejeşti, focurile au fost aduse sub 
control, înclinarea a fost corectată şi vasul a putut curând 
să atingă 25 de noduri. Pierderile în avioane de ambele 
părţi, după această întâlnire, prima în istorie între 
portavioane, au fost cunoscute după război: 33 americane, 
43 japoneze. 

Dacă evenimentele din Marea Coralilor s-ar fi terminat aici, 
balanța s-ar fi înclinat clar în favoarea americanilor. Ei 
scufundaseră portavionul uşor, avariaseră serios vasul 
Shokaku şi determinaseră întoarcerea forței de invazie 
destinată Portului Moresby. Cele două portavioane ale lor 
păreau să fie în stare bună şi singura lor pierdere până în 
acel moment era un petrolier al flotei şi distrugătorul care îl 
păzea, scufundate cu o zi înainte de portavioanele 
japoneze. Dar acum, un dezastru i-a ajuns din urmă. O oră 
după bătălie, Lexington a fost zguduit de o explozie internă. 
Au izbucnit incendii care s-au intensificat şi au devenit 
incontrolabile. 

Eforturile vitejeşti de a salva vasul au fost zadarnice şi, în 
seara aceea, a fost abandonat fără alte pierderi de vieţi şi 
scufundat cu o torpilă americană. Ambele părţi s-au retras 
acum din Marea Coralilor şi ambele au pretins victoria. 
Propaganda japoneză afirma în termeni stridenţi că au fost 

scufundate nu numai ambele portavioane ale amiralului 
Fletcher ci şi un vas de luptă şi un crucişător greu. Propriile 
lor acţiuni după bătălie nu corespundeau cu această 
afirmaţie. Au amânat până în iulie înaintarea spre Port 
Moresby, deşi acum calea le era deschisă. Intreaga scenă 
se schimbase şi lovitura a fost abandonată’ în favoarea unei 
înaintări în adâncime, de la baza pe care o cuceriseră deja 
în Noua Guinee. Aceste zile au marcat limita înaintării 
japoneze pe mare, spre Australia. 

De partea americană, prima necesitate era păstrarea 
forţelor pe portavioane. Amiralul Nimitz îşi dădea seama că 
evenimente mai mari se profilau în continuare în nord şi 
care îl vor solicita cu toată forţa. El era mulţumit că oprise 
deocamdată mişcarea japonezilor în Marea Coralilor şi a 
chemat la Peari Harbour*toate portavioanele sale, inclusiv 
Enterprise şi Hornet, care atunci se grăbeau să i se alăture 
lui Fletcher. În mod înţelept, pierderea vasului Lexington a 
fost ascunsă până după bătălia de la insula Midway, 
întrucât japonezii erau vizibil nesiguri în privinţa stării reale 
a lucrurilor şi căutau informaţii. Această ciocnire a avut un 
efect disproporționat în raport cu importanţa ei strategică. 
Strategic, a fost o victorie americană bine venită, prima 
împotriva Japoniei. Nu se mai văzuse ceva asemănător 
până atunci. Era prima bătălie pe mare în care vasele de 
suprafaţă n-au schimbat niciun foc. Ea a ridicat de asemeni 
la o nouă culme şansele şi pericolele războiului. Vestea a 
izbucnit în lume cu un oarecare efort, aducând o imensă 
uşurare şi încurajare atât Australiei şi Noii Zeelande cât şi 
Statelor Unite. Lecţiile tactice învăţate aici cu un preţ greu, 
au fost aplicate cu deosebit succes în bătălia pentru Insula 
Midway, care avea să înceapă curând. 


x k x 


Înaintarea în Marea Coralilor era doar faza de deschidere a 
politicii japoneze mai ambițioase. Chiar în timpul 

desfăşurării, amiralisimul japonez Yamamoto se pregătea 
să provoace forţa americană în centrul Pacificului, ocupând 
insula Midway cu aerodromul ei, de unde, chiar şi Peari 
Harbour, la o mie cinci sute de kilometri spre est, putea fi 
ameninţat şi eventual dominat. În acelaşi timp, o forţă de 
diversiune avea să ocupe puncte avantajoase în Aleutinele 
de vest. Prin atenta programare în timp a acestor mişcări, 
Yamamoto spera să atragă flota americană în nord ca să 
contracareze ameninţarea în Aleutine şi să-l lase liber să-şi 
arunce întreaga forţă împotriva insulei Midway. Până când 
americanii vor putea interveni aici în forţă, el spera să fi pus 
stăpânire pe insulă şi să fie gata să primească un 
contraatac cu forţe copleşitoare. Importanţa insulei Midway 
pentru americani, ca avanpost pentru Peari Harbour, era de 
aşa natură încât trebuia să determine o ciocnire majoră. 
Yamamoto se simţea încrezător că putea forţa o bătălie 
decisivă în termeni fixaţi de el şi că, având mare 
superioritate, mai ales în vase rapide de război, avea o 
şansă excelentă să-şi anihileze inamicul. Acesta era, în 
mare, planul pe care l-a împărtăşit subordonatului său, 
amiralul Nagumo. Totul depindea de căderea amiralului 
Nimitz în această cursă şi, de asemeni, de faptul dacă nu 
avea şi acesta o contrasurpriză. 

Dar comandantul american era vigilent şi activ. 
Contrainformaţiile lui îl ţineau la curent chiar şi cu data 
când se aştepta să se dea lovitura. Deşi planul împotriva 
insulei Midway putea fi un şiretlic pentru a ascunde o 
lovitură reală împotriva şi. Ului de insule Aleutine şi o 
înaintare spre continentul american, Midway era 
incomparabil mai probabilă ca ţintă şi reprezenta un pericol 
mai mare, aşa că el nu a ezitat să-şi desfăşoare forţele în 
direcţia aceea. Principala lui îngrijorare era că portavioanele 
lui erau probabil mai slabe decât cele patru, foarte 
experimentate, ale lui Nagumo, care au luptat cu mare 
succes de la Peari Harbour până în Ceylon. Altele două din 
acest grup au fost îndrumate spre Marea Coralilor, iar unul 

dintre ele a fost avariat; dar Nimitz, pe de altă parte, 
pierduse vasul Lexington, Yorktown era avariat, Saratoga 
nu i se alăturase, după ce se reparase, iar Wasp era încă în 
Mediterana, unde ajutase Malta. Doar Enterprise şi Hornet, 
care se grăbeau să vină din Pacificul de Sud, şi Yorktown, 
dacă putea fi reparat la timp, puteau fi gata pentru bătălia 
ce se apropia. Amiralul Nimitz nu avea vase de război mai 
aproape decât la San Francisco şi acestea erau prea lente 
ca să poată lupta cu portavioane; Yamamoto avea 
unsprezece, trei dintre ele fiind printre cele mai puternice şi 
rapide din lume. Şansele erau împotriva americanilor, dar 
Nimitz putea conta acum pe un puternic sprijin aerian cu 
baza pe uscat, chiar de pe insula Midway. 


x k x 


În ultima săptămână a lui mai, principala forță a Marinei 
japoneze a început să se mişte de la baze. Prima forță care 
a plecat era cea de diversiune în insulele Aleutine şi care 
urma să atace Dutch Harbour la 3 iunie şi să atragă acolo 
flota americană. După aceea, forţe de debarcare aveau să 
ocupe insulele Attu, Kiska şi Adak, mai departe spre vest. 
Nagumo, cu cele patru portavioane ale lui, urma să 
lovească a doua zi la Midway, iar la 5 iunie, avea să 
sosească forţa de debarcare şi astfel va captura insula. Nu 
se aştepta la o opoziţie serioasă. Yamamoto, cu flota lui de 
luptă, avea să stea în urmă, spre vest, în afara raidului 
avioanelor de recunoaştere, gata să lovească atunci când 
va începe contraatacul american. 

Acesta a fost al doilea moment suprem pentru Peari 
Harbour. Portavioanele Enterprise şi Hornet au sosit din sud 
la 26 mai. Yorktown a apărut a doua zi cu avarii pentru care 
erau necesare trei luni ca să fie reparate; dar, cu o hotărâre 
demnă de această criză, în patruzeci şi opt de ore a fost 
gata pentru luptă şi a fost înarmat cu un grup nou de 
aviaţie. A navigat din nou în ziua de 30, pentru a se alătura 

amiralului Spruance care plecase cu două zile înainte cu 
celelalte două portavioane. 

Amiralul Fletcher rămânea la comandă tactică a forţelor 
combinate. La Midway, aerodromut a fost înţesat cu 
bombardiere, iar forţele terestre pentru apărarea insulei 
erau la cea mai înaltă, Alertă”. Informaţii obţinute din timp 
cu privire la apropierea duşmanului erau imperios necesare 
şi, la 30 mai, a început o căutare continuă. Submarine 
americane stăteau de pază la vest şi la nord de Midway. 
Patru zile au trecut într-un suspans acut. La 3 iunie, ora 9 
a.m., un hidroavion Catalina, care patrula la peste o mic de 
kilometri de Midway, a observat un grup de unsprezece 
vase inamice. Bombardamentul şi atacul cu torpile care a 
urmat a fost fără succes, în afară de lovirea unui tanc 
petrolier cu o torpilă, dar bătălia începuse şi nesiguranța în 
legătură cu intenţiile duşmanului se risipise. Amiralul 
Fletcher, prin sursele lui de contrainformaţii, avea motive 
serioase să creadă că portavioanele inamice se vor apropia 
de Midway dinspre nord-vest şi nu a fost păcălit de 
rapoartele primite în urma primei observări, considerând în 
mod corect că era vorba doar de un grup de transport. El şi- 
a întors portavioanele ca să ajungă la poziţia aleasă de el, 
la circa trei sute de kilometri la nord de Midway, în zorii zilei 
de 4, gata să lovească în flancul lui Nagumo dacă şi când 
va apare. 

Ziua de 4 iunie a început clară şi luminoasă, iar la 5.34 
a.m. O patrulă din Midway a transmis prin radio mult 
aşteptatul semnal care anunţa apropierea portavioanclor 
japoneze. Rapoartele au început să sosească repede, cu 
duiumul. S-au observat multe avioane îndreptându-se spre 
Midway şi au fost văzute vase de război în sprijinul 
portavioanclor. La 6.30 a.m., atacul japonez a început dur şi 
puternic. A întâmpinat o rezistenţă îndârjită şi probabil o 
treime dintre atacatori nu s-au mai întors. S-au produs 
multe daune şi au fost mulţi răniţi, dar aerodromul a rămas 
folosibil. Era timpul să se lanseze un contraatac asupra 

flotei lui Nagumo. Superioritatea lui covârşitoare în avioane 
şi-a cerut dreptul din greu şi rezultatul acestei lovituri 
curajoase, pe care se puneau mari speranţe, a fost 
dezamăgitor. Distrugerea provocată de atacul lor se pare 
totuşi că i-a întunecat judecata comandantului japonez, 
căruia aviatorii lui i-au spus că va fi necesară o nouă 
lovitură la Midway. Îi rămăseseră la bord un număr suficient 
de avioane ca să se ocupe de orice portavion american care 
putea apare, dar nu le aştepta, iar căutările lui s-au făcut cu 
forţe mici şi infructuoase. Acum, a decis să rupă formaţia 
care fusese ţinută pregătită pentru acest scop şi să 
reînarmeze avioanele pentru un nou atac la Midway. |n 
orice caz, era necesar să-şi curețe punţile de zbor ca să-şi 
recupereze avioanele care se întorceau după primul atac. 
Decizia l-a expus unui pericol mortal şi, cu toate că Nagumo 
a aflat de o forţă americană care includea un portavion, 
înspre est, era prea târziu. El a fost condamnat să 
primească în plin greutatea atacului american, având 
punţile de zbor ocupate cu bombardiere nefolosibile, care 
îşi făceau plinul şi se reînarmau. 

Amiralii Fletchet şi Spruance, prin judecata lor rece 
anterioară, erau bine plasați să intervină în acest moment 
crucial. Ei interceptaseră ştirile transmise de dimineaţă 
devreme şi, la 7 a.m., Enterprise şi Hornet au început să 
lanseze o lovitură cu toate avioanele pe care le aveau, în 
afară de cele necesare pentru propria lor apărare. 
Portavionul Yorktown, ale cărui avioane făcuseră 
recunoaşterea de dimineaţă, a întârziat un timp ca să le 
readune, dar forţa sa de atac era iar în aer, imediat după 
ora 9 a.m., când primele valuri de pe celelalte două 
portavioane se apropiau de prada lor. Vremea în zona 
inamicului era noroasă şi, la început, bombardierele în picaj 
nu şi-au găsit ţinta. Grupul de la Hornet, neştiind că 

inamicul plecase, nu l-a mai găsit şi a scăpat lupta. Datorită 
acestei neşanse, primele atacuri au fost făcute doar cu 
avioane torpilor de pe toate trei portavioanele şi, deşi 
foarte curajoase, acestea nu au avut succes în faţa opoziţiei 
copleşitoare. Din patruzeci şi unu de avioane torpilor care 
au atacat, doar şase s-au mai întors. Devotamentul lor a 
fost însă răsplătit. În timp ce ochii japonezilor şi toate 
avioanele de luptă disponibile erau întoarse spre ele, cele 
treizeci şi şapte de bomberdiere în picaj de pe Enterprise şi 

Yorktown au sosit la scena bătăliei. Aproape fără opoziţie, 
bombele lor s-au izbit de vasul amiral al lui Nagumo, de 
vasul Akagi şi sora acestuia Kaga, şi, aproape în acelaşi 
timp, un alt val de şaptesprezece bombardiere de pe 
Yorktown au lovit vasul Soryiu. În câteva minute, punţile 
celor trei vase erau un dezastru, acoperite cu avioane care 
ardeau sau explodau. Încendii îngrozitoare au apărut în 
interior şi curând a devenit clar că toate cele trei vase erau 
sortite pieirii. Amiralul Nagumo n-a putut decât să-şi mute 
steagul pe un crucişător şi să privească cum trei sferturi din 
vasele de sub comanda sa erau mistuite de flăcări. 

Era trecut de amiază când americanii şi-au recuperat 
avioanele. Pierduseră peste şaizeci, dar câştigul fusese 
mare. Dintre portavioanele inamice, nu rămăsese decât 
Hiryu, iar acesta a hotărât să dea o lovitură pentru a salva 
onoarea stindardului Soarelui Răsare. În timp ce piloţii 
americani îşi spuneau poveştile la bordul viului Yorktown, 
după întoarcere, a venit ştirea că se apropia un atac. 
Inamicul, care avea o forţă de circa patruzeci de avioane, 
se apropia viguros şi, cu toate pierderile provocate de 
avioanele de luptă şi de tunuri, a reuşit să nimerească trei 
bombe în Yorktown. Serios avariat, dar cu incendiile sub 
control, acesta a continuat lupta până când H/ryu a lovit din 
nou, de data asta cu torpile. Acest atac s-a dovedit în cele 
din urmă fatal. Deşi vasul a continuat să plutească două 
zile, a fost scufundat de un submarin japonez. 

Portavionul Yorktown a fost răzbunat când încă mai plutea. 
Hiryu a fost observat la 2.45 p.m. Şi, în decurs de o oră, 
douăzeci şi patru de bombardiere în picaj de pe Enterprise 
se îndreptau spre el. La 5 p.m., au lovit şi, în câteva minute, 
era şi el o epavă în flăcări, deşi nu s a scufundat până a 
doua zi dimineaţă. Ultimul portavion din flota de patru a lui 
Nagumo a fost astfel distrus şi, odată cu ele, s-au pierdut 
toate echipajele foarte instruite ale aviaţiei. Acestea nu 
puteau fi niciodată înlocuite. Astfel s-a încheiat bătălia din 4 
iunie, considerată pe bună dreptate punctul de cotitură al 
războiului în Pacific. 

Comandanții americani victorioşi aveau însă să facă faţă 
altor pericole. Amiralisimul japonez, cu formidabila lui flotă 
de luptă, încă mai putea lua cu asalt insula Midway. Forţele 
aeriene americane suferiseră pierderi grele şi nu existau 
vase grele capabile să-l atace cu succes pe Yamamoto, 
dacă acesta voia să-şi continue înaintarea. Amiralul 
Spruance, care acum comanda grupul de portavioane, a 
decis, să nu pornească o urmărire, neştiind ce forţe poate 
avea inamicul şi neavând sprijin greu pentru portavioanele 
sale. El avea neîndoielnic dreptate în decizia sa. Acţiunea 
amiralului Yamamoto de a nu încerca să întoarcă şansa e 
mai greu de înţeles. La început, a hotărât să continue şi a 
ordonat celor patru crucişătoare, cele mai puternice, să 
bombardeze Midway în primele ore ale dimineţii de 5. In 
acelaşi timp, o altă puternică forţă japoneză înainta spre 
nord-est, iar dacă Spruance ar fi ales să urmărească 
rămăşiţele grupului lui Nagumo, putea să fie prins într-o 
dezastruoasă luptă de noapte. Totuşi, în cursul nopţii, 
comandantul japonez şi-a schimbat brusc părerea şi, la 
2.55 a.m. În 5 iunie, a ordonat o retragere generală. 
Raţiunile lui nu sunt deloc clare, dar este evident că 
înfrângerea neaşteptată şi distrugătoare a preţioaselor lui 
portavioane îl afectase adânc. Incă un dezastru avea să mai 

cadă asupra lui. Două dintre crucişătoarele lui, pornind să 
bombardeze Midway, s-au ciocnit în timp ce evitau un atac 
al unui submarin american. Ambele au suferit avarii grave 
şi au fost lăsate în urmă când a început retragerea 
generală. In 6 iunie, aceste vase infirme au fost atacate de 
aviatorii lui Spruance, care au scufundat unul din ele iar pe 
celălalt l-au lăsat gata să se scufunde. Acest vas foarte rău 
lovit, Mogami, a reuşit până la urmă să ajungă la bază. 

După ce au ocupat micile insule Attu şi Kiska din grupul de 
vest al insulelor Aleutine, japonezii s-au retras la fel de 
tăcut cum au venit. 

O reflectare asupra conducerii japoneze în acest timp este 
instructivă. De două ori într-o lună, forțele lor maritime şi 
aeriene au fost desfăşurate într-o bătălie cu îndemânare 
agresivă şi cu hotărâre. De fiecare dată când forţa lor 
aeriană a fost brutalizată, au abandonat țelul, deşi de 
fiecare dată se părea că le era la îndemână. Oamenii din 
acţiunea de la Midway, amiralii Yamamoto, Nagumo şi 
Kondo, erau cei care au plănuit şi au pus în aplicare 
operaţiunile îndrăzneţe şi formidabile care, în patru luni, au 
distrus Flota Aliată în Orientul îndepărtat şi au gotiit Flota 
răsăriteană britanică din Oceanul Indian. Yamamoto s-a 
retras de la Midway pentru că, aşa cum a arătat întregul 
curs al războiului, o flotă fără acoperire aeriană şi la mai 
multe mii de kilometri distanţă de bază, nu putea risca să 
rămână în raza de acţiune a unei forţe însoţite de 
portavioane, cu grupuri de aviaţie în mare măsură intacte. 
El a ordonat forţei de transport să se retragă pentru că ar fi 
fost o sinucidere să atace fără sprijin aerian, o insulă 
apărată de o forţă aeriană şi care fizic era atât de mică 
încât surpriza era imposibilă. 

Rigiditatea planificării japoneze şi tendinţa de a abandona 
obiectivul când planurile lor nu mergeau în conformitate cu 

programul se datora probabil, în mare măsură, limbii lor 
greoaie şi naturii ei imprecise, ecea ce făcea extrem de 
dificilă improvizarea cu ajutorul comunicării semnalizate. 

O altă lecţie iese în evidenţă. Sistemul de contrainformaţii 
american reuşise să pătrundă în secretele cele mai bine 
păzite ale inamicului, cu mult înaintea evenimentelor. Astfel 
că amiralul Nimitz, deşi cel mai slab, a fost capabil să-şi 
concentreze de două ori forţele pe care le avea la timpul şi 
locul potrivit. Când a sunat ceasul, acest lucru s-a dovedit 
decisiv. Importanţa secretului şi consecinţele scurgerii de 
informaţii în timp de război se poate vedea aici. 

Această memorabilă victorie americană a fost de 
importanță cardinală nu doar pentru ansamblul cauzei 
Aliaților. Efectul moral a fost grozav şi instantaneu. Dintr-o 
lovitură, poziția dominantă a japonezilor în Pacific a fost 
răsturnată. Ascendenţa amenințătoare a inamicului, care a 
frustrat strădaniile noastre combinate în Orientul îndepărtat 
timp de şase luni, dispăruse pentru totdeauna. Din acest 
moment, toate gândurile noastre s-au întors cu sobră 
încredere spre ofensivă. Nu ne mai gândeam cu groază 
unde ar putea da japonezii următoarea lovitură, ci unde am 
putea noi lovi cel mai bine, ca să recucerim vastele teritorii 
pe care le ocupaseră japonezii în înaintarea lor. Drumul va 
fi lung şi greu şi mai era nevoie de pregătiri masive pentru 
a obţine victoria în Orient, dar rezultatul nu putea fi pus la 
îndoială; şi nici nevoile Pacificului nu trebuiau să apese prea 
greu asupra marelui efort pe care Statele Unite se 
pregăteau să-l facă în Europa. 

Analele războiului pe mare nu prezintă şocuri mai intense 
şi mai zguduitoare decât aceste două bătălii în care au 

strălucit în splendoare calităţile Marinei, ale Forţelor aeriene 
şi ale rasei americane. Condiţiile noi, neapreciate exact 
până atunci, pe care le-a creat războiul aerian, făceau ca 
viteza de acţiune şi întoarcerile şansei să fie mai intense 
decât se văzuse până atunci. Dar vitejia şi devotamentul 
aviatorilor şi marinarilor americani şi nervii tari şi 
îndemânarea şefilor lor constituiau fundamentul acestei 
situaţii. Când flota japoneză s-a retras spre porturile ei 
îndepărtate de acasă, comandanții ei ştiau nu doar că 
fusese definitiv distrusă forţa lor de portavioane ci şi că 
erau confruntaţi cu o putere de voinţă şi pasiune a 
duşmanilor pe care i-au provocat, situată la nivelul celor 
mai înalte tradiţii ale strămoşilor lor Samurai şi sprijinită de 
o dezvoltare a puterii, numărului şi ştiinţei cărcia nu i se 
putea pune limite. 


Capitolul X „AL DOILEA FRONT ACUM” 


La 8 aprilie, Hopkins şi generalul Marshall au sosit la 
Londra. Ei au adus un memorandum cuprinzător pregătit la 
Statul Major unit al Statelor Unite şi aprobat de preşedinte. 
Importanţa acestuia justifică publicarea lui integrală. 


Operaţiuni în Europa Occidentală 

Aprilie, 1942 

Europa occidentală este considerată ca teatrul favorabil pe 
care să se desfăşoare prima ofensivă majoră a Statelor 
Unite şi a Marii Britanii. Doar acolo pot fi pe deplin folosite 
resursele lor combinate, terestre şi aeriene, acordindu-se 
astfel un sprijin maxim Rusiei. 

Decizia de a lansa această ofensivă trebuie să fie luată 
imediat, din cauza  uriaşelor pregătiri necesare în 
numeroase direcţii. Până va putea fi lansată, inamicul 
trebuie oprit şi ţinut în nesiguranţă în Occident, prin 
şiretenie şi raiduri, acestea din urmă aducând informaţii 
folositoare şi oferind un antrenament valoros. 

Forţele de invazie ar trebui să fie formate din patruzeci şi 
opt de divizii (incluzând nouă divizii de blindate), din care 
partea britanică este de optsprezece divizii (incluzând trei 
de blindate). Forţa aeriană de sprijin se ridică la 5800 
avioane de luptă, dintre care 2550 britanice. 

Esenţa problemei este viteza. Principalii factori de limitare 
sunt lipsa de vase de debarcare şi de transport a forţelor 
necesare din America în Regatul Unit. Fără să afecteze 
angajamentele esențiale pe alte teatre de război, aceste 
forțe pot fi aduse până la 1 aprilie 1943, dar numai dacă 60 
la sută din transport este realizat cu vase noi S.U.A. Dacă 
mişcarea se bazează doar pe vase de transport americane, 
data asaltului trebuie amânată până la sfârşitul verii lui 
1943. 

Va fi nevoie de circa 7000 de vase de debarcare, iar 
programele „actuale de construcţie trebuie mult accelerate, 
pentru a se realiza această cifră. In acelaşi timp, trebuie 
grăbite lucrările pentru primirea şi amplasarea marilor 
contingente americane, terestre şi aeriene. 

Asaltul trebuie dat pe plăji selectate, între Havre şi 
Boulogne, şi trebuie realizat de un prim val de cel puţin 
şase divizii, suplimentate de trupe aeropurtate. Va trebui să 
fie susţinut în ritm de cel puţin 100000 de oameni pe 
săptămână. De îndată ce se asigură capetele de pod pe 
plăji, forţele blindate se vor mişca repede ca să ocupe linia 
Oise - St. Quentin. După aceea, obiectivul următor va fi 
Anvers. 

Întrucât invazia pe această scară nu poate fi organizată 
înainte de 1 aprilie 1943, cel mai devreme, trebuie pregătit 
un plan şi ţinut la zi, pentru acţiunea imediată a unor forţe 
care pot fi disponibile din când în când. Acest plan ar putea 
fi aplicat ca o măsură de urgenţă, fie (a) pentru a folosi 
avantajul unei bruşte dezintegrări a Germaniei, fie (b) „ca 
un sacrificiu” pentru evitarea unei prăbuşiri iminente a 
resurselor ruseşti. În fiecare dintre aceste cazuri, este 
esenţială superioritatea aeriană locală. Pe de altă parte, în 

toamna anului 1942, probabil că nu vor putea fi trimise şi 
menținute mai mult de cinci divizii. În această perioadă, 
principala povară va cădea pe Regatul Unit. De exemplu, la 
15 septembrie, Statele Unite ar putea găsi două divizii şi 
jumătate din cele cinci necesare, dar numai 700 de avioane 
de luptă, aşa încât contribuţia cerută Regatului Unit s-ar 
putea ridica la 5000 de avioane. 

Să lăsăm de-o parte toate celelalte îndatoriri. Prima 
noastră obligaţie imperială era să apărăm India de invazia 
japoneză, care părea că o ameninţă deja. În plus, această 
sarcină avea o legătură decisivă cu întreg războiul. A lăsa 
patru sute de milioane de indieni, supuşi ai Majestății sale, 
de care eram legaţi prin onoare, să fie distruşi şi ocupați de 
japonezi aşa cum fusese China, ar fi fost o faptă ruşinoasă. 
După cum şi să-i lăsăm pe germani şi pe japonezi să-şi dea 
mâna în India sau în Orientul Mijlociu ar implica un dezastru 
nemăsurat pentru cauza Aliaților. Acest lucru se situa în 
capul meu pe un plan egal cu o retragere a Rusiei Sovietice 
în spatele Uralilor, sau chiar cu o pace separată între ei şi 
Germania. La această dată, nu mi se părea posibilă niciuna 
dintre aceste eventualităţi. Aveam încredere în puterea 
forţelor armate şi în națiunea rusă, care îşi apărau 
pământul natal. Totuşi, Imperiul nostru indian, cu toată 
gloria lui, putea fi o pradă uşoară. Trebuia să pun această 
chestiune în faţa trimişilor americani. Fără un ajutor britanic 
activ, India putea fi cucerită în câteva luni. Subjugarea 
Rusiei Sovietice ar fi pentru Hitler o sarcină mai îndelungată 
şi mai costisitoare. Înainte de a realiza acest lucru, 
supremaţia aeriană anglo-americană avea să fie stabilită pe 
deasupra oricăror picdici. Chiar dacă orice altceva ar da 
greş, aceasta va fi o acţiune decisivă în cele din urmă. 

Eram de acord complet cu ceea ce Hopkins numise „un 
asalt frontal asupra inamicului în nordul Franţei”, în 1943. 
Dar ce trebuia făcut în acest interval? Aici era o mare 
diversitate de păreri. Generalul Marshall avansase ideea că 
ar trebui să încercăm să ocupăm Brest sau Cherbourg, 

preferabil acesta din urmă sau chiar ambele, la începutul 
toamnei lui 1942. Operaţiunea trebuia să fie în cea mai 
mare parte britanică. Marina, aviația, două treimi din trupe 
şi vasele de debarcare aşa cum erau, trebuiau să fie 
asigurate de noi. Puteau fi găsite doar două, trei divizii 
americane. Aici, trebuie reţinut că acestea erau foarte de 
curând formate. Sunt necesari cel puţin doi ani şi cadre 
profesioniste foarte bune pentru a forma trupe de primă 
categorie. Acţiunea era deci una în care părerea şefilor de 
Stat Major britanici era în mod natural preponderentă. Era 
clar că aveam nevoie de un studiu tehnic intens al 
problemei. 

Totuşi, eu nu am respins nicicum ideea de la început; dar 
erau şi alte alternative pe care le aveam în minte. Prima 
era un atac asupra Africii de nord franceze (Maroc, Algeria 
şi Tunisia), care era acum cunoscut sub numele de 
„Gimnast” şi care, mai târziu, a fost numit marea 
operaţiune „Torţa”. Mai aveam un al doilea plan alternativ, 
după care am tânjit şi despre care gândeam că putea fi 
realizat la fel de bine ca şi invadarea Africii de nord 
franceze. Acesta era numit Jupiter” şi se referea la 
eliberarea nordului Norvegiei. Aici aveam nevoie de un 
ajutor direct din partea Rusiei. Era singura metodă a unei 
acţiuni militare directe, combinate cu trupele ruseşti, cu 
vase şi aviaţie. Aici era mijlocul de a deschide cel mai larg 
fiux de aprovizionare a Rusiei, asigurându-ne extrema 
nordică a Europei. Aceasta era o acţiune care, trebuind să 
fie dusă într-o regiune arctică, nu implica niciun număr 
mare de oameni şi nici cheltuieli mari de aprovizionare şi 
muniții. Germanii au obţinut foarte ieftin aceste puncte 
strategicc vitale lângă Capul Nord. Ele puteau fi reocupate 
cu un cost mic în comparaţie cu scara la care ajunsese 
acum războiul. 

Alegerea mea era în favoarea acţiunii „Torţa” şi, dacă-aş fi 
putut obţine tot ce doream, aş fi încercat şi. Jupiter”, tot în 
1942. 

Încercarca de a face un cap de pod la Cherbourg mi se 
părea mai dificilă, mai puţin atrăgătoare, de mai puţin 
ajutor şi în fond, mai infructuoasă. Ar fi fost mai bine să 
punem gheara dreaptă pe Africa de nord, să zgândărim cu 
stânga Capul Nord şi să aşteptăm un an, fără să ne riscăm 
dinţii în frontul german fortificat de dincolo de Canal. 

Acestea erau vederile mele atunci şi nu m-am căit 
niciodată pentru ele. Eram totuşi gata să acord „Barosului”, 
cum se numea asaltul de la Cherbourg, şansa de a fi 
discutat, împreună cu alte sugestii, la Comitetul de 
Planificare. Eram aproape sigur că, pe măsură ce va fi privit 
în amănunt, va fi mai puţin agreat. Dacă ar fi fost în 
puterea mea să dau ordine, m-aş fi oprit la „Torţa” şi la 
Jupiter”, bine sincronizate, în toamnă, şi aş fi lăsat să 
transpire câte ceva despre „Baros”, prin zvonuri şi pregătiri 
ostentative. Dar trebuia să lucrez prin influenţă şi 
diplomaţie, ca să mă asigur de o acţiune acceptată şi 
armonioasă cu dragii noştri Aliați, fără al căror ajutor, 
lumea nu putea aştepta decât ruina şi nimic altceva. De 
aceea, nu am deschis discuţia despre aceste alternative la 
şedinţa noastră din 14. 

In legătură cu problema supremă, am primit cu uşurare şi 
bucurie propunerea decisivă a Statelor Unite de a realiza o 
invazie de masă a Germaniei cât de curând posibil, folosind 
Anglia ca trambulină. Am fi putut foarte uşor să fim 
confruntaţi, cum se va vedea, cu planuri americane de a 
acorda o prioritate majoră ajutorării Chinei şi înfrângerii 
Japoniei. Dar, chiar de la început alianţei noastre, după 
Peari Harbour, preşedintele şi generalul Marshall, riditându- 
se deasupra puternicelor curente din opinia publică, au 
văzut în Hitler duşmanul principal şi major. Personal, 
doream să văd armatele britanică şi americană luptând 
umăr la umăr în Europa. Dar nu mă îndoiam nici eu că 
studiul amănuntelor - vase de debarcare şi toate celelalte - 
şi reflectarea asupra strategiei principale a războiului va 
înlătura acţiunea „Barosul”. În final, nicio autoritate militară 

- armată, marină sau aviaţie - de ambele părţi ale 
Atlanticului, nu a fost capabilă să pregătească un 
asemenea plan sau, în măsura în care eram informat, nu 
era gata să-şi ia răspunderea pentru a-l executa. Dorinţa şi 
bunăvoința nu pot depăşi faptele brutale. 

Ca să rezum, eu am urmat totdeauna tema pe care am 
expus-o în memorandumul meu către preşedinte în 
decembrie 1941 şi anume (1) ca armatele britanică şi 
americană eliberatoare să debarce în Europa în 1943. Şi 
cum ar fi putut debarca în plină forţă decât din sudul 
Angliei? Nu trebuia făcut nimic care să împiedice acest 
lucru şi nimic care să-l grăbească. (2) Intre timp, având în 
vedere că ruşii luptau pe o scară gigantică, zi de zi, 
împotriva principalei forţe a armatei germane, noi nu 
putem sta cu mâinile în sân. Trebuia să-i angajăm pe 
duşman. Această hotărâre stătea şi la baza gândirii 
preşedintelui. Ce trebuia deci făcut în acel an, sau în cele 
cinsprezece luni care trebuiau să treacă înaintea unei 
lovituri în forţă dată peste Canal? Evident, ocuparea Africii 
de nord franceze era în sine posibilă şi sănătoasă şi se 
încadra în planul strategic general. 

Eu speram că acest lucru putea fi îmbinat cu un asalt în 
Norvegia şi tot mai credeam că ambele ar fi posibile 
simultan. Dar în aceste discuţii despre lucruri nemăsurabile, 
este un mare pericol dacă pierzi simplitatea şi unicitatea 
scopului. Deşi speram la ambele, şi la „Torţa” şi la Jupiter”, 
n-am avut niciodată intenţia să las ca acţiunea Jupiter” să 
distrugă avântul „Torţei”. Dificultăţile acestea de a 
concentra şi combina, într-o singură lovitură vehementă, 
toate eforturile a două ţări puternice, erau de aşa natură 
încât nu se putea lăsa nicio ambiguitate care să întunece 
înţelegerea. (3) Deci, singurul mod de a umple golul, înainte 
ca mase mari de trupe britanice şi ale Statelor Unite să 
poată fi aduse în Europa în 1943, era ocuparea forţată 
anglo-namericană a Africii de nod franceze, în conjuncţie cu 

înaintarea britanică spre vest, peste deşert, spre Tripoli şi 
Tunis. 

În cele din urmă, când toate celelalte planuri şi 
argumentări s-au epuizat şi au pierit pe drum, aceasta a 
devenit decizia unită a Aliaților occidentali. 


x k x 


În luna mai, am avut alţi vizitatori. Molotov a venit să 
negocieze o alianţă anglo-rusă şi să afle punctul nostru de 
vedere în legătură cu deschiderea unui al doilea front. 
Alianţa a fost încheiată şi al doilea front a fost discutat în 
amănunt. Oaspetele nostru rus şi-a exprimat dorinţa să fie 
cazat la ţară, în afara Londrei, în timpul şederii sale, şi 
atunci eu i-am pus la dispoziţie casa de la Chequers. Între 
timp, eu am rămas la Anexă. Totuşi, în două nopţi, m-am 
dus la Chequers. Aid am avut avantajul de a purta discuţii 
particulare cu Molotov şi cu ambasadorul Maiski, care era 
cel mai bun interpret, traducând repede şi uşor şi având o 
amplă cunoaştere a problemelor. Cu ajutorul unor hărţi 
bune, am încercat să explic ce anume făceam noi şi limitele 
şi caracteristicile capacităţii de război ale unei puteri 
insulare. Am expus de asemeni, pe larg, tehnica 
operaţiunilor amfibii şi am descris pericolele şi dificultăţile 
menţinerii liniei noastre vitale peste Atlantic în situaţia 
atacurilor submarinelor de buzunar-U. Cred că Molotov a 
fost impresionat de toate astea şi a înţeles că problemele 
noastre erau diferite de cele ale unei puteri cu un teritoriu 
vast. In orice caz, ne-am apropiat unul de altul mai mult 
decât în orice alt moment. 

Suspiciunea inveterată cu care îi priveau ruşii pe străini s- 
a văzut printr-un remarcabil incident în timpul şederii lui 
Molotov la Chequers. La sosire, ei au cerut imediat chei 
pentru toate dormitoarele. Ele li s-au asigurat cu oarecare 
dificultate şi, după aceea, oaspeţii noştri şi-au ţinut tot 
timpul camerele încuiate. Când servitorii de la Chequers 

reuşeau să intre să facă paturile, erau tulburaţi găsind 
pistoale sub perne. Cei trei membri principali ai misiunii nu 
erau serviţi doar de proprii lor ofiţeri de poliţie ci şi de două 
femei care aveau grijă de hainele lor şi făceau curăţenie în 
camerele lor. Când trimişii sovietici erau la Londra, aceste 
femei faceau de gardă permanent la camerele stăpânilor 
lor, venind jos la masă câte una. Putem afirma însă că, 
până la urmă, s-au muiat puţin şi chiar au stat de vorbă, 
într-o franceză şchioapă şi prin semne, cu servitorii casei. 

Precauţii extraordinare erau luate pentru siguranţa 
personală a lui Molotov. Camera lui a fost atent controlată 
de ofiţerii săi de poliţie, fiecare dulap şi piesă de mobilier, 
pereţii şi podelele fiind meticulos examinate cu ochi de 
specialişti. Patul a fost obiectul unei atenţii deosebite; 
saltelele au fost pipăite ca să nu aibă cumva maşini 
infernale, iar cuverturile şi cearceafurile în loc să fie bine 
potrivite la colţuri au fost reaşezate de ruşi astfel încât să 
rămână o deschizătură în mijlocul patului, ca ocupantul să 
poată sări într-o clipă. Noaptea se punea un revolver lângă 
pijama şi lângă servietă. E totdeauna bine, mai ales în timp 
de război, să iei măsuri împotriva pericolului, dar trebuie 
făcute eforturi ca să se aprecicze just realtiatea. Cel mai 
simplu test este să te întrebi dacă partea cealaltă are vreun 
interes să omoare persoana în cauză. Eu personal, când am 
vizitat Moscova, mi-am pus toată încrederea în ospitalitatea 
rusească. 


XXX 


Molotov a zburat la Washington şi s-a întors plin de planuri 
de traversare a Canalului în 1942. Noi înşine încă mai 
studiam activ acest lucru în conlucrare cu Statul Major 
american şi deocamdată nu apăruseră decât dificultăţi. Nu 
putea fi niciun rău într-o declaraţie publică ce i-ar putea 
face pe germani să fie atenţi şi, în consecinţă, să-şi ţină cât 
mai multe trupe posibil în vest. Am căzut de acord asupra 

unui comunicat, care a fost publicat la 11 iunie, şi începea 
cu următoarea frază: „In cursul convorbirilor, s-a ajuns la o 
deplină înţelegere în legătură cu sarcinile urgente de a se 
crea un al doilea front Ih Europa în 1942...” 

Am considerat că, în acest efort, mai presus de toate era 
important să nu inducem în eroare Aliatul nostru, în intenţia 
de a-l induce în eroare pe inamic. În momentul când am 
elaborat schiţa comunicatului, i-am înmânat personal lui 
Molotov, în Camera Cabinetului şi în prezenţa câtorva dintre 
colegii mei, un a'ide-memoire care arăta clar că, în timp ce 
ne străduiam să facem planuri, nu ne obligam la acţiune şi 
că nu puteam oferi promisiuni. Când guvernul sovietic ne-a 
făcut reproşuri ulterioare şi când Stalin mi-a ridicat 
problema mie personal, am scos totdeauna acel aide- 
mémoire, subliniind cuvintele „Wu putem oferi promisiuni” 


Aide memoire 


Facem pregătiri pentru o debarcare pe continent în august 
sau septembrie 1942. După cum am mai explicat, 
principalul factor care limitează mărimea forţei de 
debarcare este inexistenţa vaselor speciale de debarcare. 
Este clar totuşi că aceasta nu ar sprijini în întregime nici 
cauza rusă, nici cea a Aliaților, dacă, de dragul unei acţiuni 
cu orice preţ, ne-am angaja într-o operaţiune care să se 
termine cu un dezastru şi să dea inamicului ocazia să se 
glorifise pe seama eşecului nostru. Este imposibil să 
spunem dinainte dacă situaţia va fi de aşa natură încăt să 
facă posibilă acţiunea când va veni vremea. De aceea, nu 
putem face nicio promisiune în această chestiune, dar dacă 
va fi bine şi înţelept, nu vom ezita să punem în practică 
planurile noastre. 


x k x 

În săptămânile care au urmat, părerile profesioniste au 
mers mai departe. Eu îmi concentram toate gândurile la 
„Barosul” şi ceream mereu rapoarte. Dificultăţile operaţiunii 
au devenit curând evidente: Asaltul localităţii Cherbourg cu 
o armată debarcată de pe mare, în faţa opoziţiei germane, 
probabil în număr superior, şi cu fortificaţii puternice, era o 
operaţiune hazardată. Dacă reuşea, Aliaţii ar fi fast opriţi la 
Cherbourg şi în vârful peninsulei Cotentin, trebuind să se 
menţină în această cursă de bombe şi ghiulele timp de 
aproape un an, sub un bombardament şi asalt continuu. Ei 
ar putea fi aprovizionaţi doar prin portul Cherbourg, care ar 
trebui să fie apărat toată iarna şi primăvara împotriva 
atacurilor aeriene, potențial continue şi ocazional 
copleşitoare. Epuizarea pe care ar impune-o o asemenea 
sarcină ar fi de o primă importanţă pentru forţa noastră 
navală şi aeriană. Dacă reuşim, va trebui să ieşim în vară 
din îngustimea peninsulei Cotentin, după atacarea unui şir 
de linii fortificate germane, apărate de oricâte trupe puteau 
aduce germanii. Dar chiar şi aşa, exista o singură cale 
ferată de-a lungul căreia ar putea înainta armata noastră şi 
aceasta va fi probabil distrusă. În plus, nu era vizibil cum ar 
putea să ajute Rusia această acţiune nepromiţătoare. 
Germanii au lăsat în Franţa douăzeci şi cinci de divizii 
mobile. Noi nu am putea avea pregătite decât nouă divizii 
până în august, pentru „Barosul”, iar dintre acestea, şapte 
trebuiau să fie britanice. Deci nu ar fi nevoie să aducă 
divizii germane de pe frontul rusesc. 

Cum aceste fapte şi multe altele se prezentau urât în faţa 
militarilor din Statul Major, se manifesta o anumită lipsă de 
convingere şi ardoare, nu numai printre britanici ci şi 
printre camarazii noştri americani. Necontenitele discuţii de 
Stat Major au continuat în cursul verii. „Barosul” a fost 
abandonat prin asentiment general. Pe de altă parte, eu nu 
am primit un sprijin pozitiv pentru acţiunea irjupiter” - în 
nordul Norvegiei. Am căzut cu toţii de acord asupra unei 
invazii majore peste Canal în 1943. Apărea în mod irezistibil 

întrebarea ce să facem în acest interval? Era imposibil, 
pentru Statele Unite şi Britania, să stea neocupate în timpul 
acesta, fără să lupte decât doar în deşert. Preşedintele era 
hotărât ca americanii să lupte contra germanilor pe scara 
cea mai mare posibilă, încă din 1942. Deci, unde se putea 
realiza acest lucru? Unde în altă parte decât în Africa de 
nord franceză, idee la care preşedintele zâmbise 
totdeauna? Din multe planuri, poate supravieţui cel mai 
potrivit. Eu eram mulţumit să aştept răspunsul. 


Capitolul XI A DOUA MEA VIZITĂ LA WASHINGTON. 
TOBRUK 


Deşi generalul Auchinleck nu se simţise destul de puternic 
ca să preia iniţiativa în deşert, el aştepta cu oarecare 
încredere atacul inamicului. Generalul Ritchie, care 
comanda Armata a Opta, pregătise sub supravegherea lui 
personală o poziţie defensivă complicată, care se întindea 
de la Gazala la Bir Hacheim, pe şaptezeci de kilometri, 
compusă din puncte fortificate numite „cutii”, apărate în 
forţă de brigăzi sau forţe mai numeroase, totul fiind 
acoperit cu un imens câmp minat. În spatele acestora, erau 
ţinute în rezervă toate blindatele şi Corpul al XXX-lea. 

Toate luptele în deşert, în afară de cea de la Alamein, 
începeau cu mişcări rapide, cu întoarcerii largi ale 
blindatelor pe flancul deşertului. Rommel a început pe clar 
de lună, în noaptea de 26-27 mai, şi a pornit înainte cu 
toate blindatele, intenţionând să le angajeze şi să le 
distrugă pe ale noastre şi sperând, după cum ştim acum, să 
pună mâna pe Tobruk în a doua zi a atacului. Acest lucru nu 
a reuşit să-l realizeze şi, la 10 iunie, după multe lupte 
amare şi vitejeşti, generalul Auchinleck ne-a trimis o 
estimare a pierderilor de ambele părţi. Cifrele la tancuri, 
tunuri şi avioane erau satisfăcătoare şi de asemeni precise. 
Dar, în mod firesc, m-a izbit următoarea afirmaţie: 
„Pierderile noastre în oameni sunt estimate foarte 

aproximativ la 10 000, dintre care circa 8000 pot fi 
prizonieri, dar pierderile Diviziei a 5-a indiene nu sunt încă 
precis cunoscute”. Această disproporţie extraordinară între 
morţi şi răniţi pe de-o parte şi prizonieri pe de alta, 
dezvăluia că trebuie să se fi întâmplat ceva neplăcut. Asta 
arăta de asemeni că, la Cairo, cartierul general era în mare 
măsură incapabil să evalueze evenimentul. In răspunsul 
meu, nu m-am ocupat de acest lucru. 

În 12 şi 13 iunie, s-a dat o bătălie crâncenă pentru culmile 
care se întind între El Adem şi „Knightsbridge”. Aceasta a 
fost culmea bătăliilor între tancuri; la sfârşitul ei, inamicii 
erau stăpânii terenului şi blindatele noastre erau grav 
reduse.  „Knightsbridge”, centrul comunicațiilor din 
vecinătate, a trebuit să fie evacuat, după o apărare 
încăpăţânată, iar în 14 a devenit clar că bătălia a luat o 
întorsătură Aitu MSi noi. 


CANNESI IEERRE) 
-r = 


Deşertul vestic 

Domnul Casey, ministrul de stat, mi-a trimis o telegramă 
care sublinia mesajele militare şi conţinca următorul pasaj: 

In ce-l priveşte pe Auchinleck însuşi, am toată încrederea 
posibilă în el, în conducerea şi în felul în care îndrumă lupta 
cu forţele pe care le are la dispoziţie. Singura mea dorinţă 
este ca el să fie în două locuri în acelaşi timp, atât aici, în 
centrul de comandă, cât şi în faţă, ca să conducă personal 
Armata a Opta în luptă. În ultimele zile, m-am gândit chiar 
că ar fi un lucru bun ca el să se ducă în faţă şi să preia 
conducerea luptei, lăsându-l temporar aici pe şeful lui de 
Stat Major ca să-i ţină locul, dar el nu gândeşte la fel şi nu 
vreau să fac presiuni asupra lui. Asta este bătălia lui 
Auchinleck, iar deciziile, care şi aşa îi aparţin, trebuie să le 
ia personal la faţa locului. 

Remarca domnului Casey, despre avantajele ca Auchinleck 
să preia personal comanda bătăliei din deşert, mi-a 
confirmat sentimentul meu personal pe care i-l exprimasem 
generalului cu o lună înainte. Comandantul şef al Orientului 
Mijlociu era jenat şi stânjenit de răspunderile sale prea 
extinse. El se gândea la bătălie, de care depindea toată 
activitatea lui, doar ca la o parte a sarcinii sale. Exista 
mereu pericolul din nord, faţă de care el simţea că e de 
datoria lui să-i acorde importanţă şi pe care, noi cei de 
acasă, aflaţi într-o poziţie mai bună de a judeca, nu o mai 
luam în seamă. 

Aranjamentul pe care-l făcuse era un compromis. El a 
lăsat ca bătălia decisivă să fie dusă de generalul Ritchie, 
care recent încetase să mai fie vice-şeful său de Stat Major. 
In acelaşi timp, îi ţinea pe ofiţer sub o strictă observaţie, 
trimiţându-i mereu instrucţiuni. Abia după ce a avut loc 
dezastrul, s-a convins, în mare măsură la îndemnurile 
ministrului de stat, să facă ce-ar fi trebuit să facă de la 
început şi să preia direct conducerea bătăliei. Acest. Fapt îl 
atribui fşccului său personal, o parte a vinei căzând fără 
îndoială asupra mea şi a colegilor mei, pentru răspunderile 
nefiresc de mari pe care le-am trasat Comandamentului din 

Orientul Mijlociu. Totuşi, noi am făcut tot ce-am putut ca să- 
| uşurăm de aceste poveri prea mari prin sfaturi precise, la 
zi şi atotcuprinzătoare, pe care el nu le-a acceptat însă. 
Personal, cred că, dacă el ar fi preluat de la început 
comanda şi, după cum era în puterea lui, ar fi lăsat la Cairo 
un adjunct care să fie atent spre nord, iar el să se fi ocupat 
de restul treburilor imensului teatru asupra căruia prezida, 
el ar fi putut câştiga bătălia şi, desigur, când a preluat-o 
târziu în ziua aceea, a salvat ce-a mai rămas din ea. 

Cititorul va vedea imediat că aceste impresii mi s-au 
imprimat atât de adânc încât în directiva din 10 august 
către generalul Alexander, i-am arătat clar principala lui 
datorie, fără nicio îndoială. Omul trăieşte şi învaţă. 

Imediat, Tobrukul ne privea cu severitate şi, la fel ca şi în 
anul precedent, nu ne îndoiam că trebuia apărat cu orice 
preţ. Acum, de asemeni, după o amânare inutilă de o lună, 
generalul Auchinleck a chemat Divizia neo-zeelandeză din 
Siria, dar nu la timp ca să ia parte la bătălia pentru Tobruk. 
Noi nu eram satisfăcuţi de ordinele lui către generalul 
Ritchie, care nu-i cercau categoric să apere fortăreaţa. 
Pentru a mă asigura, am trimis următoarea telegramă: 

Suntem bucuroşi că avem asigurarea dumitale că nu ai 
intenţia să  cedezi  Tobrukul. Cabinetul de Război 
interpretează telegrama dumitale în sensul că, dacă va fi 
nevoie, generalul Ritchie va avea atâtea trupe la Tobruk 
câte sunt necesare pentru menţinerea lui sigură. 

Răspunsul nu lăsa nicio îndoială şi am rămas încrezători, 
bazându-ne pe experienţa războiului trecut. În plus, poziţia 
noastră, după cum subliniase generalul Auchinicck, - 
apărea pe hârtie mult mai bună decât în 1941. Aveam o 
armată desfăşurată pe un front fortificat, în apropiere de 
Tobruk, cu o nou construită linie ferată lată, directă, pentru 
susţinerea ei. Nu mai eram organizaţi în linie, având 

comunicațiile dependente în mare măsură de mare, ci, 
conform principiului ortodox al războiului, mergând înapoi 
în unghiuri drepte, din centrul frontului spre baza noastră 
principală. În aceste condiţii, deşi necăjit de cele 
întâmplate, simţeam totuşi, după trecerea în revistă a 
forţelor de ambele părţi şi a dificultăţilor uriaşe ale lui 
Rommel de a se aproviziona, că totul va fi bine. Cu Divizia 
neo-zeelandeză deja nu prea departe şi cu puternice întăriri 
care se apropiau pe mare, nu mai aveam sentimentul că o 
continuare a luptei cu toate forţele de ambele părţi ar mai fi 
în detrimentul nostru în timp. De aceea, nu am anulat 
planurile pe care le făcusem pentru o a doua vizită la 
Washington, unde trebuia să negociem probleme de cea 
mai mare importanţă pentru strategia generală a 
războiului. În acest sens, am fost sprijinit de colegii mei. 

Principalul obiectiv al călătoriei mele era să ajung la o 
decizie finală privind operațiunile pentru 1942-43. 
Autorităţile americane în general şi domnul Stimson şi 
generalul Marshall în particular, ezitau să se decidă imediat 
asupra unui plan care să permită Statelor Unite să Bngajeze 
forţele germane pe uscat şi în văzduh în 1942. In caz 
contrar, era pericol ca şefii de Stat Major americani să ia 
serios în considerare o revizuire a strategiei „Germania mai 
întâi”. O altă problemă îmi mai apăsa mintea. E vorba de 
chestiunea „Aliaje de tub”, codul nostru pentru ce a devenit 
mai târziu bomba atomică. Cercetările şi experienţele 
noastre ajunseseră acum la un punct în care trebuia făcută 
o înţelegere definită cu Statele Unite şi se simţea că acest 
lucru putea fi realizat doar prin discuţii personale între mine 
şi preşedinte. Faptul că, în Cabinetul de Război, s-a decis ca 
eu să părăsesc ţara şi Londra însoţit de şeful Statului Major 
imperial şi de generalul Ismay, în totul bătăliei deşertului, 
arată importanţa pe care o acordam aranjamentului 

gravelor probleme strategice care ne stăteau în faţă. Din 
cauza urgenţei şi crizei situaţiei noastre în aceste zile foarte 
dificile, am decis să plec pe calca aerului şi nu pe mare. 
Asta însemna că vom fi rupţi de întregul flux de informaţii 
doar douăzeci şi patru de ore. S-au făcut aranjamente 
eficiente pentru transmiterea imediată a mesajelor din 
Egipt şi pentru trecerea rapidă şi decodarea tuturor 
rapoartelor. Nu se aşteptau, şi nici nu au apărut, întârzieri 
dăunătoare în luarea deciziilor. 

Deşi acum ştiam riscurile pe care le-am avut în zborul 
nostru de întoarcere din Bermuda, în ianuarie, încrederea 
mea în pilotul şef Kelly Rogers şi în hidroavionui lui Boeing 
era de aşa natură încât am cerut în mod special ca el să 
primească această însărcinare. Am plecat din Stranraer în 
noaptea de 17 iunie, la scurt timp după miezul nopţii. 
Vremea era perfectă şi era lună plină. Am stat două ore sau 
mai mult pe scaunul copilotului, admirând marea lucitoare, 
frământând problemele şi gândindu-mă la bătălia 
îngrijorătoare. Am dormit adânc în „apartamentul mirilor”, 
până am ajuns la Gander, în plină zi. Aici am fi putut să 
facem plinul, dar nu s-a considerat necesar şi, după ce am 
făcut salutul aeroportului, ne-am continuat călătoria. Cum 
ne deplasam odată cu soarele, ziua părea foarte lungă. Am 
luat două prânzuri la interval de şase ore şi ne-am gândit la 
o cină târzie, după sosire. 

Ultimele două ore am zburat deasupra uscatului şi, pe la 
ora şapte, după ora americană, ne-am apropiat de 
Washington. Când am coborât încet spre râul Potomac, am 
observat că vârful monumentului lui Washington, care are 
aproape două sute de metri înălţime, era aproape la nivelul 
nostru şi i-am spus căpitanului Kelly Rogers că ar fi 
deosebit de nefericit dacă am lovi acest obiect dintre toate 
celelalte din lume. El mi-a răspuns că va avea o grijă 
specială să greşească ţinta. Astfel, am coborât în siguranţă 
şi uşor pe Potomac, după o călătorie de douăzeci şi şapte 
de ore de zbor. Lordul Halifax, generalul Marshall şi alte 

câteva oficialități ale Statelor Unite ne-au întâmpinat. Am 
plecat la cină la ambasada britanică. Era prea târziu pentru 
mine să zbor la Hyde Park în noaptea aceca. Am citit 
ultimele telegrame - nu era nimic important - şi am luat o 
cină plăcută în aer liber. Ambasada britanică, aşezată pe o 
înălţime, este unul dintre locurile cele mai răcoroase din 
Washington şi se compară favorabil în acest sens cu Casa 
Albă. 

A doua zi, pe 19 dimineaţa devreme, am zburat la Hyde 
Park. Preşedintele se afla pe aerodromul local şi ne-a văzut 
făcând aterizarea cea mai dură pe care am avu t-o 
vreodată. El m-a salutat cu multă cordialitate şi, conducând 
el însuşi maşina, m-a dus spre stâncile majestoase de 
deasupra râului Hudson unde se află Hyde Park, casa 
familiei lui. Preşedintele m-a condus cu maşina prin toată 
proprietatea, arătându-mi priveliştile minunate. În această 
plimbare, am avut câteva momente de ezitare. Infirmitatea 
domnului Răosevelt îl împiedica să folosească picioarele pe 
frână, ambreiaj sau accelerator. Un aranjament ingenios îi 
permitea să facă totul cu braţele, care erau uimitor de 
puternice şi musculoase. M-a invitat să-i simt bicepşii, 
spunându-mi că un cunoscut campion de lupte îi invidia. Se. 
Asta mă liniştea; dar mărturisesc că, de câteva ori, când 
maşina era pe iarbă pe marginea prăpastiei deasupra 
Hudsonului, speram că mecanismele şi frânele nu se vor 
defecta. Tot timpul am discutat probleme şi, cu toate că 
aveam grijă să nu-i distrag atenţia de la conducerea 
maşinii, am făcut mai multe progrese decât am fi făcut în 
conferinţe oficiale. 

Preşedintele a fost foarte bucuros că l-am adus cu mine pe 
şeful Statului Major imperial. Domeniul de interes era 
totdeauna luminat de amintiri din tinereţe. Întâmplător, 
tatăl preşedintelui îl primise la Hyde Park pe tatăl 
generalului Brooke. Domnul Roosevelt şi-a exprimat în 
consecinţă un viu interes de a-l cunoaşte pe fiu, care 
ajunsese într-o poziţie atât de înaltă. Când s-au întâlnit, 

două zile mai târziu, l-a primit cu cea mai mare cordialitate, 
iar personalitatea şi farmecul generalului Brooke a creat o 
intimitate aproape imediată, care a ajutat mult la mersul 
lucrurilor. 

l-am spus lui Harry Hopkins despre diversele puncte în 
care voiam o dettzic, iar el le-a discutat cu preşedintele, 
aşa încât terenul a fost pregătit şi mintea preşedintelui era 
înarmată în legătură cu fiecare subiect. Dintre acestea, 
„Aliajul de tub” era una dintre cele mai complexe şi, după 
cum s-a dovedit, în mod copleşitor, cea mai importantă. 
Aveam cu mine documentele, dar discuţia a fost amânată 
până a doua zi, în 20, întrucât preşedintele avea nevoie de 
mai multe informaţii de la Washington. Convorbirea noastră 
a avut loc după masa de prânz, într-o cămăruţă mică de la 
parter. Camera era întunecată, ferită de soare. Domnul 
Roosevelt era băgat într-un birou aproape cât camera. 
Harry şedea sau stătea în picioare, în spate. Cei doi prieteni 
americani păreau că nu simt căldura. 

l-am vorbit preşedintelui în termeni generali despre marile 
progrese pe care le-am făcut şi despre faptul că oamenii 
noştri de ştiinţă nu erau convinşi că s-ar putea ajunge la 
rezultate înainte de terminarea actualului război. El a 
răspuns că şi oamenii lui merg înainte, dar nimeni nu putea 
şti dacă va ieşi ceva practic, până nu se va face un 
experiment pe scară mare. Simţeam amândoi pericolul de a 
nu face nimic. Ştiam ce eforturi depuneau germanii pentru 
a-şi procura aprovizionarea cu „apă grea” - un termen 
sinistru, fantastic, nenatural, care a început să se strecoare 
în documentele noastre secrcte. Dar dacă inamicul va face 
o bombă atomică înaintea noastră? Oricât de sceptici am fi 
faţă de afirmaţiile oamenilor de ştiinţă, disputate mult între 
ei şi exprimate într-un jargon de neînțeles pentru laici, nu 

puteam să ne asumăm riscul mortal de a fi depăşiţi în 
această sferă îngrozitoare. 

Am îndemnat cu putere ca să ne unim toate informaţiile, 
să lucrăm împreună pe picior de egalitate şi să împărţim 
rezultatele, dacă vor exista, în mod egal între noi. Problema 
care se ridica era unde să fie instalată întreprinderea de 
cercetare. Ne dădeam deja seama de uriaşele cheltuieli ce 
le implica aşa ceva şi de grava deturnare de resurse şi 
inteligenţă de la alte forme ale eforturilor de război. Având 
în vedere că Marea Britanie era supusă bombardamentelor 
aeriene şi recunoaşterilor frecvente cfectuate de inamic, 
era imposibil să se înalțe pe insulă vastele şi vizibilele 
întreprinderi care erau necesare. Noi ne ştiam măcar la fel 
de avansați ca şi Aliatul nostru. Mai era, desigur, şi 
alternativa Canadei, care avea şi ea de adus o contribuţie 
vitală cu uraniul pe care îl adunase în mod activ. Era o 
decizie grea să se cheltuiască mai multe sute de milioane 
de lire sterline, nu atât pentru bani cât pentru forme 
competitive de energie pentru război, pentru un proiect al 
cărui succes nu-l putea garanta niciun om de ştiinţă de pe 
ambele părţi ale Atlanticului. Cu toate acestea, dacă 
americanii nu ar fi vrut să se angajeze în această treabă, 
noi am fi continuat cu puterile noastre în Canada sau, dacă 
guvernul canadian ar fi dat înapoi, atunci în alt loc din 
Imperiu. Totuşi, am fost foarte bucuros când domnul 
Roosevelt a spus că Statele Unite vor trebui să facă lucrul 
ăsta. Aşa încât am luat în comun decizia şi am stabilit o 
bază de înţelegere. Voi continua povestea asta în alt 
capitol. Dar, între timp, nu mă îndoiesc ca progresele făcute 
în Britania şi încrederea oamenilor noştri de ştiinţă în 
succesul final, pe care le-am împărtăşit preşedintelui, l-au 
îndemnat la această gravă şi hotărâtoare decizie. 


x x 


145 


Târziu, în noaptea de 20, trenul prezidenţial ne-a dus 
înapoi la Washington, unde am ajuns a doua zi la opt 
dimineaţa. Am fost escortaţi serios până la Casa Albă şi din 
nou mi s-a dat camera aceea mare cu aer condiţionat, unde 
am locuit confortabil, cu multe grade sub temperatura din 
majoritatea restului clădirii. Am răsfoit ziarele, am citit o oră 
telegramele, am luat micul dejun, l-am căutat pe Hariy în 
partea opusă a coridorului, apoi m-am dus să-l văd pe 
preşedinte în biroul lui. Generalul Ismay a venit cu mine. 
Atunci, i s-a pus preşedintelui în mână o telegramă. El mi-a 
trecut-o fără nicio vorbă. In ea scria: „Tobruk s-a predat cu 
douăzeci şi cinci de mii de oameni luaţi prizonieri”. Acest 
lucru era atât de surprinzător, că nu-mi venea să cred. De 
aceea i-am cerut lui Ismay să întrebe la Londra, prin 
telefon. In câteva minute, el a adus următorul mesaj, care 
tocmai sosise la amiralul Harwood din Alexandria.* 


Tobruk a căzut, iar situaţia s a deteriorat atât de mult, 
încât există posibilitatea unui atac aerian asupra 
Alexandriei în viitorul apropiat şi, având în vedere că se 
apropie perioada de lună plină, trimit toate unităţile Flotei 
Orientale spr sud de Canal, în aşteptarea evenimentelor. 
Sper să scot vasul Qucen Elizabeth din docuri spre sfârşitul 
săptămâniii.12 

Aceasta a fost cea mai grea lovitură din câte îmi pot 
aminti din timpul războiului. Nu doar efectul militar era 
dureros, dar afecta reputaţia armatei britanice. La 
Singapore, optzeci şi cinci de mii de oameni se predaseră 
unui număr inferior de japonezi. Acum, la Tobruk, o 
garnizoană de douăzeci şi cinci de mii (de fapt treizeci şi 
trei de mii) de soldaţi încercaţi au pus jos armele în faţa a 
jumătate, poate, din numărul lor. Dacă acest lucru era tipic 
pentru armata deşertului, nu puteau fi măsurate dezastrele 


12 Amiralul Harwood a luat această decizie pentru că Alexandria putea 
fi acum atacată de bombardiere în picaj, cu acoperire cu avioane de 
luptă. 

care aşteptau Africa de nord-est. Nu am încercat să-mi 
ascund în faţa preşedintelui şocul pe care l-am primit. Era 
un moment amar. Înfrângerea e un lucru, ruşinea e altul. 
Nimic nu putea depăşi simpatia şi cavalerismul celor doi 
prieteni ai mei. Nu au existat reproşuri; nu s-a rostit nicio 
vorbă rea. „Ce putem face noi ca să ajutăm?”, a întrebat 
Roosevelt. Am răspuns imediat: „Daţi-ne câte tancuri 
Sherman puteţi şi transportaţi-le cu vaporul în Orientul 
Mijlociu cât mai repede posibil”. Preşedintele a trimis după 
generalul Marshall, care a sosit după câteva minute, şi i-a 
spus despre cererea mea. Marshall a răspuns: „Domnule 
preşedinte, tancurile Sherman abia intră în producţie. 
Primele câteva sute au fost trimise la diviziile noastre 
blindate care până acum au trebuit să se mulţumească cu 
echipamente depăşite. Este un lucru groaznic să iei armele 
din mâinile unui alt soldat. Totuşi, dacă nevoia britanicilor 
este atât de mare, au să le aibă; şi am putea să le dăm în 
plus o sută de tunuri autopropulsate de 105 mm”. 

Pentru a completa relatarea, trebuie spus că americanii şi- 
au depăşit promisiunile. Trei sute de tancuri Sherman, cu 
motoarele încă nemontate, şi o sută de tunuri au fost 
încărcate în şase vase ale lor, dintre cele mai rapide, şi 
trimise la Canalul de Suez. Vasul cu toate motoarele 
tancurilor a fost scufundat de un submarin dincolo de 
Bermuda. Fără nicio vorbă din partea noastră, preşedintele 
şi Marshall au pus altă încărcătură de motoare, în alt vas 
rapid, şi l-au trimis să ajungă din urmă convoiul. 

„Prietenul la nevoie se cunoaşte”. 

La 21 iunie, când eram singuri după masa de prânz, Harry 
mi-a spus: „Sunt câțiva ofiţeri americani pe care 
preşedintele ar vrea să-i întâlneşti pentru că sunt foarte 
bine apreciaţi de Marshall şi de el”. De aceea, la ora cinci, 
generalii-maiori Eisenhower şi Clark au fost aduşi în camera 

mea cu aer condiţionat. Am rămas imediat impresidnat de 
aceşti bărbaţi remarcabili dar necunoscuţi până acum. 
Tocmai veniseră de la preşedinte, pe care îl văzuseră 
pentru prima dată. Am discutat aproape numai despre 
importanta invazie peste Canal din 1943, „încercuire” cum i 
se spunea pe atunci, la care fusese probabil concentrată 
gândirea lor. Am avut o conversaţie agreabilă, care a durat 
peste o oră. Eram sigur că cei doi ofiţeri urmau să joace lin 
rol important în ea şi că de aceea au fost trimişi să facă 
cunoştinţă cu mine. Astfel a început o prietenie care, cu 
toate suişurile şi coborâşurile războiului, am păstrat-o cu 
mare satisfacţie până în ziua de azi. 

Între timp, capitularea Tobrukului a reverberat în întreaga 
lume. În 22, eu şi Hopkins luam prânzul cu preşedintele în 
odaia lui. Imediat a sosit domnul Elmer Davis, şeful Biroului 
Informaţii de război, cu un tanc de ziare din New York cu 
titluri înflăcărate, ca „Furie în Anglia”, „Căderea Tobrukului 
poate aduce schimbarea guvernului”, „Churchill va fi supus 
votului de neîncredere” etc. Fusesem invitat de generalul 
Marshall să vizitez o tabără a armatei în Carolina de Sud. 
Trebuia să plecăm cu trenul, cu el şi cu domnul Stimson, în 
noaptea de 23 iunie. Domnul Davis m-a întrebat dacă, 
având în vedere situaţia politică de acasă, consideram 
înţelept să continui programul care, bineînţeles, fusese 
minuţios Qrganizat. Nu ar putea fi interpretat greşit dacă 
inspectez trupe în America în timp ce probleme cu 
consecinţe vitale au loc atât în Africa cât şi la Londra? Am 
răspuns că, desigur, voi face inspecția aşa cum a fost 
plănuită şi că mă îndoiesc că aş putea provoca prin asta un 
„lobby” de douăzeci de membri împotriva guvernului, 
printr-un vot de neîncredere. De fapt, acesta a fost chiar 
numărul de voturi pe care le-au obţinut nemulţumiţii. 

În consecinţă, am pornit a doua noapte, cu trenul, spre 
Carolina de Sud şi am ajuns la Fort Jackson a doua zi 
dimineaţă. Trenul nu s-a oprit într-o gară ci în câmp 
deschis. Era o zi fierbinte şi am ieşit din tren direct pe 

terenul de paradă, care îmi amintea de câmpiile Indiei în 
anotimpul fierbinte. Ne-am dus mai întâi sub un umbrar şi 
am văzut defilând blindatele şi infanteria americană. Apoi, 
am văzut exerciţiile cu paraşuta. Erau impresionante şi 
convingătoare. Nu mai văzusem vreodată o mie de oameni 
sărind deodată din avioane. Mi se dăduse un aparat de 
emisie recepţie portabil, un „Walkie-talkie”. Era prima oară 
când mânuiam un asemenea lucru. După-amiază, am văzut 
diviziile americane produse în masă, făcând exerciţii de 
câmp cu muniţie adevărată. La sfârşit, i-am spus lui Ismay 
(căruia îi sunt îndatorat): „Ce crezi despre asta?” El a 
răspuns: „Să pui aceste trupe împotriva trupelor germane 
ar fi o crimă”. La care eu am zis: „Greşeşti. Sunt un 
material minunat şi vor învăţa repede.” Totuşi, gazdelor 
mele americane le-am repetat părerea mea că e nevoie de 
doi ani sau mai mult ca să pregăteşti un soldat. Desigur că, 
doi ani mai târziu, trupele pe care le-am văzut în Carolina s- 
au purtat ca nişte veterani. 

Am zburat înapoi la Washington în după-amiaza de 24, 
unde am primit diverse rapoarte, iar a doua seară am pornit 
spre Baltimore, unde se afla hidroavionul meu. Preşedintele 
şi-a luat rămas bun la Casa Albă, cu toată graţia şi curtoazia 
lui, iar Harry Hopkins şi Averell Harriman au venit să mă 
conducă. Pasarela îngustă, închisă, care ducea la apă, era 
păzită de poliţişti americani înarmaţi. Părea că este o 
atmosferă tensionată şi ofiţerii arătau serioşi. Inainte de a 
decola, mi s-a spus că unul dintre oamenii de serviciu în 
haine civile fusese prins cu un revolver în mână şi 
mormăind că „îmi va face felul” şi alte câteva expresii cu 
caracter depreciativ. S-au repezit la el şi l-au arestat. După 
aceea, a reieşit că era un nebun. Nebunii sunt un pericol 
special pentru persoanele publice. 

Am coborât la Botwood a doua zi dimineaţă, pentru a face 
plinul, şi am plecat din nou, după o masă cu homar 
proaspăt. După aceea, am mâncat după programul 
stomacului - adică la. Intervalele obişnuite între mese - şi 

am dormit când am putut. Am stat în scaunul copilotului 
când, după ce am zburat peste Irlanda de nord, ne-am 
apropiat în zori de Clyde şi am aterizat în siguranţă. Trenul 
aştepta, cu Peck, unul dintre secretarii mei personali, cu o 
masă de corespondentă şi ziare din ultimele cinci zile. Într-o 
oră, am plecat spre sud. Se părea că pierdusem copleşitor 
alegerile parţiale la Maldon. Acesta era unul dintre 
produsele însoţitoare ale Tobrukului. 


Conferinţa de la Alger, iunie 1943 


Mie mi se părea că acum era un moment neprielnic. M-am 
dus la culcare, am răsfoit prin dosare un timp, apoi am 
dormit patru sau cinci ore, până am ajuns la Londra. Ce 
binecuvântare este darul somnului! Cabinetul de Război se 
tifla pe peron să mă salute la sosire şi, curând, eram la 
lucru în Camera Cabinetului. 


Capitolul XII VOTUL DE NEÎNCREDERE 


Sporovăiala şi criticile presei, acolo unde lucrau condeiele 
cele mai ascuţite şi se ridicau multe voci ţipătoare, şi-au 

găsit echivalentul în activitatea câtorva zeci de membri din 
Camera Comunelor şi într-o atitudine foarte tristă a marii 
noastre majorităţi. In această situaţie, un guvern putea fi 
răsturnat dacă nu printr-un vot, prin acea forţă de opinie 
care l-a făcut pe domnul Chamberlain să renunţe la putere 
în mai 1940. Dar guvernul de coaliţie naţională, fortificat de 
refacerea din februarie, era masiv şi copleşitor ca forţă şi 
unitate. Toţi miniştrii principali stăteau laolaltă în jurul meu, 
fără niciun gând neloial. Se părea că îmi păstrasem 
încrederea tuturor acelora care urmăreau desfăşurarea 
evenimentelor în deplină cunoştinţă de cauză şi împărțeau 
răspunderile. Nimeni nu s-a poticnit. N-a existat nicio 
şoaptă de intrigă. Eram un cerc puternic, de neînfrânt şi 
capabil să suporte orice atac politic extern şi să 
persevereze în cauza comună, în ciuda tuturor 
dezamăgirilor. 

Avusesem o lungă succesiune de nenorociri şi înfrângeri - 
Malaya, Singapore, Birmania; bătălia pierdută a lui 
Auchinleck în deşert; Tobruk, neexplicat şi se părea 
inexplicabil; rapida retragere a armatei deşertului şi 
pierderea tuturor cuceririlor noastre în Libia şi Cyrenaica; 
şase sute de kilometri de retragere spre frontiera Egiptului; 
peste cincizeci de mii de oameni ai noştri morţi, răniţi sau 
prizonieri. Pierdusem mari cantităţi de artilerie, muniții, 
vehicole şi depozite de tot felul. Eram din nou la Mersa 
Matruh, pe vechile poziţii din urmă cu doi ani, dar de data 
asta cu Rommel şi germanii lui triumfători înaintând în 
camioanele capturate de la noi, hrăniţi cu rezervele noastre 
de petrol, trăgând de multe ori cu propriile noastre muniții. 
Incă nişte marşuri, încă un succes şi Mussolini şi Rommel 
aveau să intre împreună în Cairo sau în ruinele acestuia. 
Totul atârna în balanţă şi, după surprinzătoarele insuccese 
pe care le-am suferit şi aflându-ne în faţa unor factori 
necunoscuţi care puteau acţiona, cine putea prezice cum se 
va înclina balanţa? 

Situaţia parlamentară avea nevoie de o definire promptă. 
Părea totuşi destul de dificil să cerem un nou vot de 
încredere din partea Camerei Comunelor, atât de curând 
după cel care a precedat situaţia de la Singapore. A fost 
foarte convenabil aşadar că, la 25 iunie, membrii 
nemulţumiţi au hotărât între ei să pună pe ordinea de zi o 
moţiune de neîncredere. Suna astfel: 

Această Cameră, în timp ce se înclină în faţa eroismului şi 
rezistenţei forţelor armate ale Coroanei aflate în condiţii de 
excepţională dificultate, nu are încrederc în conducerea 
centrală a războiului. 

Moţiunea s-a depus în numele lui Sir John Wardiaw-Milne, 
un membru influent al Partidului Conservator. El era 
preşedintele puternicului Comitet al Finanţelor, format din 
reprezentanţii tuturor partidelor, şi ale cărui rapoarte 
despre cazuri de risipă administrativă şi ineficienţă le-am 
studiat totdeauna cu atenţie. Comitetul avea multe 
informaţii la dispoziţie şi multe contacte cu cercul exterior 
al maşinii noastre de război. Când s-a anunţat că moţiunea 
va fi susţinută de amiralul flotei, Sir Roger Keyes, şi 
sprijinită de fostul secretar de stat pentru război, domnul 
Hore-Belisha, a fost imediat evident că se făcuse o 
provocare serioasă, într-adevăr, în unele ziare şi pe culoare 
se vorbea despre o apropiată criză politică decisivă. 

Am spus imediat că vom da ocazia unor dezbateri publice 
depline şi am fixat pentru aceasta data de 1 iulie. Am simţit 
necesar să fac un singur anunţ şi i-am telegrafiat lui 
Auchinleck: „Când vorbesc la dezbaterea pentru votul de 
neîncredere, joi, pe la ora 4 p.m., consider necesar să anunţ 
că ai preluat comanda, înlocuindu-l pe Ritchie începând din 
25 iunie.” 

Criza bătăliei din Egipt a devenit tot mai gravă şi se 
credea, în mare măsură, că în curând, Cairo şi Alexandria 
vor cădea sub sabia de foc a lui Rommel. Mussolini se 
pregătea într-adevăr să zboare la cartierul general al lui 
Rommel, în ideea de a lua parte la intrarea triumfală a 

acestuia într-unul dintre cele două oraşe sau în ambele. Se 
părea că vom ajunge la un apogeu, atât pe frontul 
parlamentar cât şi pe cel din deşert, în acelaşi moment. 
Când criticii noştri au realizat că se vor confrunta cu 
guvernul nostru naţional unit, o parte a ardoarei lor s-a 
evaporat' şi cel care a introdus moţiunea s-a oferit să o 
retragă, dacă situaţia critică din Egipt făcea ca discuţia 
publică să fie prematură. Totuşi, noi nu aveam intenţia să-i 
lăsăm să scape aşa uşor. Considerând că, timp de aproape 
trei săptămâni, întreaga lume, prieteni sau duşmani, au 
urmărit cu îngrijorare tensiunea militară şi politică 
crescândă, era imposibil să nu ducem lucrurile până la 
capăt. 


x k x 


Dezbaterea a fost deschisă de Sir John Wardiaw-Milne într- 
un discurs îndemânatic în care a pus problema principală. 
Această moţiune nu era „un atac împotriva ofiţerilor de pe 
câmpul de luptă, ci un atac definit asupra conducerii 
centrale de aici, din Londra, şi sper să arăt că toate cauzele 
eşecului nostru se află aici, mai mult decât în Libia sau în 
altă parte. Prima greşală vitală pe care am făcut-o în război 
a fost faptul că am combinat funcţia de prim-ministru cu 
aceea de ministru al Apărării.” El a accentuat asupra 
„îndatoririlor enorme” ce revin celui care deţine ambele 
funcţii. „Trebuie să avem un conducător puternic, cu 
depline puteri, ca şef al Comitetului Şefilor de Stat Major. 
Vreau un om puternic şi independent, care să-şi numească 
generalii şi amiralii şi aşa mai departe. Vreau un om 
puternic care să se ocupe de toate trei ramurile forţelor 
armate ale Coroanei... destul de puternic ca să ceară toate 
armele necesare pentru victorie... care să asigure ca 
generalilor, amiralilor şi mareşalilor aerului să li se permită 
să-şi facă treaba în felul lor şi să nu se amestece nimeni de 
sus în mod inutil. Mai presus de toate, vreau un om care, 

dacă nu obţine ce vrea, să fie gata să-şi dea demisia... Am 
suferit destul ca urmare a lipsei unei examinări atente de 
către primul-ministru a celor ce se întâmplă aici acasă şi, de 
asemeni, de lipsa acelor îndrumări pe care ar trebui să le 
primim de la ministrul Apărării sau alt ofiţer, oricare ar fi 
titulatura lui, care răspunde de forţele armate... Este clar 
pentru orice civil că seria de dezastre din ultimele câteva 
luni şi, de fapt, din ultimii doi ani, se datorează conducerii 
centrale a războiului.” 

Toate acestea prindeau, dar Sir John a făcut atunci o 
digresiune: „Ar fi de dorit o mişcare - dacă Majestatea sa 
Regele şi Alteța Să Regală, vor fi de acord - ca Alteța sa 
Regală, ducele de Gloucester, să fie numit comandant şef al 
armatei britanice  - bineînţeles fără îndatoriri 
administrative.” Acest lucru s-a dovedit dăunător cazului 
susținut, întrucât era considerat ca o propunere de a 
implica familia regală în răspunderi dureros controversate. 
De asemeni, numirea în calitatea de Comandant suprem al 
războiului, cu puteri aproape nelimitate, şi asocierea 
funcției cu aceea a unei Alteţe regale părea să aibă un iz de 
dictatură. De aici încolo, lunga şi amănunţita acuzare părea 
că îşi pierde suflul. Sir John a încheiat: „Camera trebuie să 
arate clar că vrem un om care să-şi consacre tot timpul 
pentru câştigarea războiului, să'răspundă deplin de toate 
forţele armate ale Coroanei şi, când îl vom stabili, Camera 
să-l împuternicească să-şi ducă sarcina cu autoritate şi 
independenţă.” 

Această moţiune a fost susţinută de Sir Roger Keyes. 
Amiralul, îndurerat pentru că fusese înlocuit din funcţia de 
Director al operaţiunilor combinate şi, încă mai mult, de 
faptul că eu nu am fost de acord să-i accept sfatul când era 
acolo, fera reţinut în atacul său datorită îndelungatei lui 
prietenii cu mine. El şi-a îndreptat critica în special asupra 
consilierilor mei de specialitate - menţionându-i bineînţeles 
pe şefii de Stat Major. „Este greu că, de trei ori în cariera sa 
- la Galipoli, în Norvegia şi în Mediterana - primul-ministru a 


154 


fost împiedicat să ducă la îndeplinire lovituri strategice care 
puteau modifica mersul a două războaie, de fiecare dată 
pentru că acei consilieri navali constituţionali au refuzat să 
împartă răspunderea cu el, dacă aceasta implica vreun 
risc.” Inconsistenţa între acest argument şi acela al 
autorului moţiunii nu a trecut neobservată. Unul dintre 
membrii Partidului Laburist Independent, domnul Stephen, 
a întrerupt pentru a sublinia că autorul a propus „un vot de 
neîncredere pe baza faptului că primul-ministru s-a 
amestecat nefiresc în conducerea războiului; în timp ce 
susținătorul lui pare să afirme că, dimpotrivă, a intervenit în 
suficientă măsură la conducerea războiului”. Ideea era 
evidentă pentru Cameră. 

„Aşteptăm de la primul-ministru, a spus amiralul Keyes, 
să-şi pună casa în ordine şi să ralieze din nou ţara în sarcina 
ei uriaşă”. Aici, un alt socialist a făcut o intervenţie 
pertinentă. „Moţiunea este îndreptată împotriva conducerii 
centrale a războiului. Dacă moţiunea este acceptată, 
primul-ministru trebuie să plece; dar onorabilul şi galantul 
membru, face apel la noi să-l păstrăm pe primul-ministru la 
postul său”. „Ar fi, a spus Sir Roger, un dezastru deplorabil 
dacă primul-ministru ar trebui să plece”. Astfel că 
dezbaterea n-a mers bine de la început. 

Totuşi, în continuare, criticii erau în frunte. Noul ministru al 
producţiei, căpitanul Oliver Littcâton, care se ocupa de 
plângerile noastre, a avut un pasaj furtunos în care a relatat 
în întregime, amănunţit, acest aspect. Conservatorii au dat 
guvernului un sprijin consistent, în special prin domnul 
Boothby, care a ţinut un discurs puternic şi folositor. Lordul 
Winterton, decanul de vârstă al Camerei, a reînviat forţa 
atacului şi l-a concentrat asupra mea. „Cine este ministrul 
guvernului care a controlat practic operaţiunea de la 
Narvik? Actualul prim-ministru, care era pe atunci prim Lord 
al Amiralității... Nimeni nu îndrăzneşte să dea vina, acolo 
unde ar trebui să fie constituţional, pe primul-ministru... 
Dacă oriunde avem dezastre, primim acelaşi răspuns, că 


155 


orice s-ar întâmpla nu trebuie să-l învinuim pe primul- 
ministru, ajungem foarte aproape de poziţia morală şi 
intelectuală a poporului german - «Fuhrerul are totdeauna 
dreptate»... În cei treizeci şi şapte de ani de când sunt în 
această Cameră, nu am văzut niciodată asemenea încercări 
de a-l absolui pe primul-ministru de răspundere, cum se 
întâmplă acum... În războiul trecut, nu am avut nimic 
comparabil cu această serie de dezastre. Acum, vedeţi de 
câte a scăpat acest guvern - pentru că «Fuhrerul are 
totdeauna dreptate». Cu toţii suntem de acord că primul- 
ministru a fost generalul curajului şi constantei noastre în 
1940. Dar multe s-au întâmplat din 1940 încoace. Dacă 
această serie de dezastre continuă, onorabilul domn, printr- 
un act de autoabnegare pe eire orice bărbat îl poate 
îndeplini, ar trebui să se ducă la colegii lui - şi sunt mai 
mulţi oameni acum pe banca ministerială potriviţi să fie 
prim-ministru - şi să sugereze ca unul dintre aceştia să 
formeze un guvern, iar onorabilul domn să-şi asume şi el o 
funcţie sub conducerea unuia dintre aceştia. Ar putea s-o 
facă de pildă ca ministru de Externe, pentru că felul în care 
a condus relaţiile noastre ca Rusia şi cu Statele Unite a fost 
perfect”. 

A fost imposibil pentru mine să ascult mai mult de 
jumătate din discursurile dezbaterii animate care a durat 
până aproape de trei noaptea. Trebuia să-mi formulez 
răspunsul pentru a doua zi, dar gândurile mele erau 
concentrate la bătălia care părea că stă în cumpănă în 


Egipt. 

x x 

Dezbaterea, care a durat până în orele mici ale zilei 
următoare, a fost reluată cu o nouă vigoare în 2 iulie. 


Desigur, nu se putea nega libertatea cuvântului sau lipsa 
acesteia. Un membru a mers până acolo încât a spus: 

Avem în ţara asta cinci sau şase generali, membri ai altor 
naţiuni, cehi, polonezi şi francezi, cu toţii instruiți în 
folosirea armelor germane şi a tehnicii germane. Ştiu că ne- 
ar răni mândria, dar nu ar fi oare posibil să-i punem 
temporar pe unii dintre aceştia să răspundă de câmpul de 
luptă până când vom avea oamenii noştri instruiți? E ceva 
rău în a trimite acolo aceşti oameni de acelaşi rang cu 
generalul Ritchic? De ce nu i-am pune pe câmpul de luptă 
să răspundă de trupele noastre? Ei ştiu cum să lupte în 
acest război; ai noştri nu ştiu şi eu spun că e mult mai bine 
să câştigi bătălia şi să salvezi vieţile soldaţilor britanici sub 
conducerea altor membri ai Naţiunilor Unite, decât să le 
pierzi sub conducerea propriilor noştri ofiţeri ineficienţi. 
Primul-ministru trebuie să-şi dea seama că, în ţara asta, 
circula o glumă pe buzele tuturor, că, dacă Rommel ar fi 
fost în armata britanică, el n-ar fi avut decât gradul de 
sergent. * Nu-i aşa? Este o glumă ce circulă în întreaga 
armată. Există un om în armata britanică - şi asta arată 
cum îi folosim pe oamenii noştri instruiți - care a trecut 
peste Ebro, în Spania, 150000 de oameni: Michael Dunbar. 
El este în prezent sergent într-o brigadă de blindate în ţară. 
În Spania, a fost şef de Stat Major; a câştigat bătălia de pe 
Ebro, dar în armata britanică este sergent. Fapt este că 
armata britanică suferă de prejudecata de clasă. Trebuie s- 
o schimbaţi. În cazul când Camera Comunelor nu are 
curajul determine guvernul să schimbe situaţia, o vor face 
evenimentele. Deşi Camera poate să nu mă ia în 
consideraţie azi, o să o facă peste o săptămână. Amintiţi-vă 
vorbele mele lunea sau marţea viitoare. Evenimentele sunt 
cele care critică guvernul. Tot ce facem noi este doar să le 
dăm glas, poate în mod nepotrivit, dar încercăm să o 
facem. 

Principala acuzaţie împotriva guvernului a fost rezumată 
de domnul Hore-Belisha, fostul secretar de stat pentru 
Război. El a încheiat: „S-ar putea să pierdem Egiptul şi s-ar 
putea să nu-l pierdem - mă rog lui Dumnezeu să nu-l 

pierdem - dar având în vedere că primul-ministru a zis că o 
să păstrăm Singapore, că vom păstra Creta, că am 
sfărâmat armata germană în Libia... când am citit că tot el 
spune că vom păstra Egiptul, îngrijorările mele au devenit 
mai mari... Cum poate cineva să-şi pună nădejdea în 
judecăţi care s-au dovedit, în repetate rânduri, că au fost 
greşite? Asta trebuie să decidă Camera Comunelor. Gândiţi- 
vă ce este în joc. Intr-o sută de zile, ne-am pierdut Imperiul 
din Orientul Indepărtat. Ce se va întâmpla în următoarele o 
sută de zile? Fiecare membru să voteze după conştiinţa 
lui.” 

În desfăşurarea dezbaterii, eu am urmat după acest 
puternic discurs. Camera Comunelor era  arhiplină. 
Bineînţeles, am atins toate punctele la care m-am gândit. 
Domnul Hore Belisha se referise la defectele tancurilor 
britanice şi la inferioritatea echipamentelor noastre de 
blindate. El nu era pe o poziţie favorabilă să facă acest 
lucru, din cauza situaţiei dinainte de război a Ministerului 
Războiului. Am putut întoarce roata împotriva lui. 

Ideea cu privire la tanc a fost o concepţie britanică. 
Folosirea forţelor blindate, aşa cum se face acum, a fost în 
mare măsură franceză, după cum arată cartea generalului 
de Gaulle. Germanilor le-a rămas să transforme aceste idei 
în folosul lor. Timp de trei sau patru ani înainte de război, ei 
au lucrat intens, cu obişnuita lor atenţie, la proiectarea şi 
producerea tancurilor şi au studiat practica războiului cu 
blindate. Te-ai fi aşteptat ca şi secretarul de stat pentru 
Război, chiar dacă nu a putut obţine bani pentru o 
producţie pe scară largă, să fi dispus construirea unor 
unicate în mărime naturală „pe care să le testeze 
exhaustiv, să aleagă fabricile şi să le asigure uneltele 
necesare, ca acestea să poată începe o producţie de masă 
a tancurilor şi a armelor antitanc la începutul războiului. 

Când s-a încheiat ceea ce aş putea numi perioada Belisha, 
am rămas cu circa 250 vehicole blindate, dintre care foarte 
puţine aveau măcar un tun cu proiectile de 2 livre. 

Majoritatea acestora au fost distruse sau capturate în 


Franţa. 
Vreau să accept, într-adevăr trebuie să accept, ceea ce 
nobilul Lord Winterton a numit „răspunderea 


constituţională” pentru tot ceea ce s-a întâmplat, şi 
consider că am transmis această răspundere, pentru că nu 
m-am amestecat în mânuirea tehnică a armatelor aflate în 
contact cu inamicul. Dar, înainte de începerca bătăliei, l-am 
îndemnat pe generalul Auchinleck să preia el însuşi 
comanda, pentru că eram sigur că nimic nu avea să se 
întâmple în regiunea de vest a Orientului Mijlociu în luna 
următoare sau în cealaltă, care să fie comparabil în 
importanţă cu lupta aceasta din deşertul de vest şi am 
considerat că el este omul pentru această treabă. El mi-a 
adus mai multe motive ca să nu facă asta, aşa că bătălia a 
fost condusă de generalul Ritchie. După cum am anunţat 
marţi Camera, la 25 iunie, generalul Auchinleck l-a înlocuit 
pe generalul Ritchie şi a preluat el însuşi comanda. Noi am 
aprobat imediat această decizie, dar trebuie să mărturisesc 
foarte sincer că problema nu era una în care să ne putem 
forma o părere finală în ce priveşte ofiţerul înlocuit. Nu pot 
pretinde să-mi formez o părere despre ce s-a întâmplat în 
bătălie. Imi place ca toţi comandanții de pe uscat, de pe 
mare şi din văzduh să simtă că guvernul stă ca un zid 
puternic între ei şi toate formele de critică din partea 
publicului. Ei trebuie să aibă o şansă corectă şi chiar mai 
mult decât o singură şansă. Oamenii pot face greşeli şi 
învaţă din ele. Oamenii pot avea ghinion, iar norocul lor se 
poate schimba. Oricum însă, generalii nu-şi vor asuma 
riscuri dacă nu simt că au în spatele lor un guvern puternic. 
Ei nu-şi vor asuma răspunderi dacă nu simt că nu trebuie să 
se uite peste umăr sau să-şi facă griji despre ce se întâmplă 
în ţară, dacă nu simt că-şi pot concentra privirea asupra 
inamicului. Şi pot adăuga că nu veţi avea un guvern care 
să-şi asume riscuri, dacă nu simte că are în spatele lui o 
majoritate loială, solidă. Uitaţi-vă la lucrurile care ni se cer 

să le facem acum şi închipuiţi-vă la ce fel de atac am fi 
supuşi dacă le-am face şi am eşua. In timp de război, dacă 
vrei servicii, trebuie să oferi loialitate... 

Vreau să spun câteva cuvinte „de mare adevăr şi respect” 
- cum se exprimă în documentele diplomatice - şi sper să 
mi se acorde deplină libertate de dezbatere. Acest 
Parlament are o răspundere specială. A prezidat în perioada 
începutului nenorocirilor care au căzut asupra lumii. 
Datorez mult Camerei şi am speranţa că ea va putea vedea 
sfârşitul acestor nenorociri şi triumful nostru. Acest lucru se 
poate realiza numai dacă, în lunga perioadă care mai 
trebuie probabil traversată, Camera asigură un fundament 
solid guvernului exccutiv responsabil, împuternicit chiar 
prin votul ei. Camera trebuie să fie un factor permanent 
stabilizator în stat şi nu un instrument prin care sccţiunile 
nemulţumite din presă pot să determine o criză după alta. 
Dacă vrem ca democraţia şi instituţiile parlamentare să 
triumfe în acest război, este absolut necesar ca guvernul 
care se bazează pe acestea să poată fi capabil să acţioneze 
şi să îndrăznească. Servitorii Coroanei să nu fie agasaţi cu 
cicăleli şi batjocuri, iar propaganda inamicului să nu fie 
hrănită inutil din propria noastră palmă şi reputaţia noastră 
să nu fie defăimată şi subminată în întreaga lume. 
Dimpotrivă, voinţa întregii Camere trebuie să se manifeste 
în ocaziile importante. Este important ca în problemele 
internaţionale să conteze nu numai cei care vorbesc ci şi 
cei care urmăgesc, ascultă şi judecă. In fond, încă mai 
luptăm pentru vieţile noastre şi pentru cauze mai dragi 
decât însăşi viaţa. Nu avem dreptul să presupunem că 
victoria este sigură; va fi sigură dacă nu eşuăm în 
îndatoririle noastre... Critica sobră şi constructivă, sau 
critica în şedinţe secrete are un rol deosebit, dar datoria 
camerei Comunelor este ori să sprijine guvernul, ori să-l 
schimbe. Dacă nu-l poate schimba, trebuie să-l susţină. Nu 
există o cale de mijloc în timp de război... In străinătate se 

transmit doar cuvântările ostile şi inamicul nostru le 
foloseşte din plin. 

Iniţiatorul votului de neîncredere a propus ca să mi se’ ia 
răspunderile în domeniul apărării, pentru ca o figură 
militară sau un alt personaj, care nu a fost numit, să-şi 
asume conducerea generală a războiului, ca acesta să aibă 
controlul complet asupra Forţelor armate ale Coroanei, să 
fie şeful şefilor de Stat Major, să numească şi să înlăture 
generali şi amirali, să fie totdeauna gata să-şi dea demisia - 
adică să se împotrivească colegilor săi politici, dacă aceştia 
pot fi consideraţi qplegi - în cazul când nu obţine tot ce 
vrea, că acesta ar trebui să aibă în subordine un duce regal 
în calitate de Comandant şef al armatei şi în sfârşit, deşi nu 
s-a menţionat, presupun că acest personaj nenumit, ar 
irebui să considere că primul-ministru este doar - un 
personaj secundar, care să dea explicaţii, să-şi ceară scuze 
şi să ceară iertare Parlamentului atunci când lucrurile merg 
prost, aşa cum merg adesea şi vor mai merge. Aici este 
vorba oricum de politică. Este un sisiem foarte diferit de 
sistemul parlamentar, sub care trăim. O asemena politică 
poate ajunge uşor să fie transformată în dictatură. Vreau să 
arăt cu deplină claritate că, în ce mă priveşte, eu nu voi lua 
parte la un asemenea sistem. 

Sir John J. Wardiaw-Milne a intervenit aici spunând: „Sper 
că onorabilul meu prieten nu a uitat fraza iniţială care era, 
«supun Cabinetului de Război» „? 

Am continuat: 

„Supus Cabinetului de Război”, împotriva căruia acest 
atotputernic potentat nu trebuie să ezite să-şi dea demisia 
de fiecare dată când fiu obţine ce vrea. Rste un glan, dar nu 
este un plan la aire eu personal aş fi interesat să iau parte 
şi nu cred că este un plan pe placul Camerei. 

Impunera unui vot de neîncredere de către membri din 
toate partidele este un eveniment considerabil. Vă rog să 
nu lăsaţi Camera să subestimeze gravitatea lucrului care s- 
a făcut. A fost trâmbiţat în lumea întreagă, spre ruşinea 

noastră, iar când fiecare naţiune aşteaptă să vadă care este 
adevărata hotărâre şi convingere a Camerei Comunelor, 
trebuie să se meargă până la capăt. In întreaga lume, în 
Statele Unite, pot depune mărturie, în Rusia, în îndepărtata 
Chină şi în fiecare ţară subjugată, toţi prietenii noştri 
aşteaptă să afle dacă în Britania este un guvern puternic, 
solid, şi dacă conducerea lui naţională va fi condamnată 
sau nu. Fiecare vot contează. Dacă cei care ne-au atacat 
sunt reduşi la proporţii minime şi votul lor de neîncredere 
faţă de guvernul naţional se transformă într-un vot de 
neîncredere împotriva autorilor acestuia, să n-aveţi nicio 
îndoială că un strigăt de bucurie se va înălța din partea 
fiecărui prieten din Britania şi al fiecărui servitor credincios 
al acestei cauze, iar sunetul dezamăgirii va zbârnâi în 
urechile tiranilor pe care ne străduim să-i răsturnăm. 
Camera a trecut la vot şi moţiunea de „neîncredere” a lui 
Sir John Wardiaw-Milne a fost înfrântă cu 475 de voturi 
contra 25. 

Prietenii mei au aşteptat rezultatul cu reală îngrijorare. Au 
fost încântați de rezultat şi, când m-am trezit, am primit 
felicitările lor. 


x k x 


O curioasă chestiune istorică a fost atinsă în dezbatere de 
către domnul Walter F.lliot când a amintit de relatarea lui 
Macaulay despre administraţia domnului Pitt. „Pitt era în 
fruntea unei naţiuni angajate într-o lupta pe viaţă şi pe 
moarte... Dar fapt este că, pupă opt ani de război, după o 
mare cheltuială de viaţă... şi avere, armata engleză a lui 
Pitt era batjocura întregii Fu rope. Aceasta nu se putea 
mândri cu nici o singură faptă strălucită. Nu se arătase pe 
continent decât pentru a fi înfrântă, alungată, obligată să se 
reîmbarce.” Totuşi, Macaulay a continuat să relateze că Pitt 
era totdeauna susţinut de Camera Comunelor. „Astfel, într- 
o perioadă lungă şi plină de calamităţi, fiecare dezastru 

care se întâmpla în afara zidurilor Parlamentului era, în mod 
regulat, urmat de un triumf în interiorul acestora. În cele 
din urmă, el nu a avut de întâmpinat nicio opoziţie şi, în 
anul 1799, cea mai marejnajoritate care s-a adunat să 
voteze împotriva guvernului a fost de douăzeci şi cinci”. „E 
curios, a spus domnul Elliot, cum se repetă într-un fel 
istoria”. El nu putea şti înainte de vot cât de adevărat era 
lucrul ăsta. Şi eu am fost uimit că cifra de douăzeci şi cinci 
era aproape exactă cu cea pe care o menţionasem 
preşedintelui şi lui Harry Hopkins când eram cu ci la Casa 
Albă, în ziua ştirilor de la Tobruk. 


Capitolul XIII ARMATA A OPTA LA STRÂMTOARE 


Capturarea Tobrukului fără un asediu îndelungat a 
revoluţionat planurile Axei. Până atunci, se intenţionase ca, 
după ocuparea acestuia, Rommel să stea la frontiera 
Egiptului, iar Malta să fie luată cu forţe apropiate şi 
transportate pe mare. Încă în 21 iunie, Mussolini a repetat 
aceste ordine. In ziua de după căderea Tobrukului, Rommel 
a raportat că propune să distrugă mica forţă britanică 
rămasă la frontieră şi astfel să deschidă calea spre Egipt. 
Situaţia şi moralul forţelor sale, marea captură de muniții şi 
aprovizionare şi slăbiciunea poziţiei britanice îndemna la 
urmărire „în inima Egiptuluil'. El cerea aprobare. A sosit de 
asemeni o scrisoare de la Hitler, prin care se făceau 
presiuni asupra lui Mussolini în legătură cu propunerea lui 
Rommel. 

Destinul ne-a oferit o şansă care nu se va repeta a doua 
oară pe acelaşi teatru al războiului... Armata a Opta 
britanică a fost aproape distrusă. La Tobruk, instalaţiile 
portuare sunt aproape intacte. Acum, Ducc, ai o bază 
auxiliară a cărei semnificaţie e cu atât mai mare cu cât 
englezii au construit de acolo o cale ferată care duce 
aproape până în Egipt. Dacă în acest moment rămăşiţele 
Armatei a Opta britanicc nu sunt urmărite până la ultima 

suflare a fiecărui om, se va întâmpla acelaşi lucru ca atunci 
când britanicii au fost lipsiţi de succes, pentru că, ajungând 
aproape de Tripoli, s-au oprit brusc ca să trimită forţe în 
Grecia... 

Zeița bătăliilor îi vizitează pe războinici doar o dată. Acel 
care nu o înhaţă într-un asemenea moment, nu o mai 
prinde niciodată.a3 

Duccic nu avea nevoie să fie convins. Încântat de 
perspectiva de a cuceri Egiptul, el a amânat asaltul asupra 
Maltei până la începutul lui septembrie, iar Rommel - acum 
Feldmareşal, spre surprinderea italienilor - a fost autorizat 
să ocupe trecerea relativ îngustă dintre Alamein şi 
depresiunea Qatar ca punct de plecare pentru viitoare 
operaţiuni al căror obiectiv final era Canalul de Suez. 
Kesselring avea o altă părere. Considerând că poziţia Axei 
în deşert nu va fi niciodată sigură până nu va fi capturată 
Malta, el a fost alarmat de schimbarea planului. El i-a 
subliniat lui Rommel pericolele acestei „întreprinderi 
nesăbuite”. 

Hitler însuşi nu era încrezător în succesul împotriva Maltei, 
deoarece nu avea încredere în capacitatea trupelor italiene, 
care ar fi format cea mai mare parte a expediției. Atacul 
putea foarte bine să eşueze, lotuşi, acum pare sigur că 
pierderea distrugătoare şi dureroasă a Tobrukului a salvat 
insula de necazul suprem. Aceasta este o consolare de care 
niciun bun soldat, implicat sau nu, nu trebuie să se 
folosească. Povara cade mai curând asupra înaltului 
Comandament decât asupra generalilor în cauză şi cu atât 
mai puţin asupra trupelor. 


x k x 


Rommel şi-a organizat repede urmărirea, iar la 24 iunie a 
trecut frontiera Egiptului, opunându-i-se doar coloanele 


13 Citat în Comando Supremo, de Cavallero, pag. 277. 

noastre mobile uşoare şi încăpăţânatele şi minunatele 
escadrile de luptă ale Forţelor Aeriene Regale, care au 
acoperit cu adevărat retragerea Armatei a Opta la Mersa 
Matruh. Poziţia lor aici nu era puternică. În jurul oraşului 
propriu-zis, era un sistem de apărare organizat, dar la sud 
erau doar câteva linii de câmpuri minate neconcctate, 
păzite neadecvat. Ca şi în cazul poziţiei respinse de la 
frontieră, linia Matruh, dacă trebuia să fie ţinută cu succes, 
avea nevoie de o puternică forţă de blindate care să 
păzească flancul de sud. Divizia a 7-a blindată, deşi acum 
refăcută la aproape o sută de tancuri, încă nu era capabilă 
de o asemenea sarcină. 

Generalul Auchinleck a venit personal la Matruh la 25 iunie 
şi a decis să preia personal de la generalul Ritchie comanda 
directă a armatei. Ar fi trebuit să facă asta când i-am cerut- 
o eu, în mai. Ela ajuns repede la concluzia că, la Matruh, nu 
se putea face o oprire finală. Se făcuseră deja aranjamente 
pentru pregătirea şi ocuparea poziţiei de la Ajamein, la o 
sută optzeci de kilometri mai înapoi. S-au dat dispoziţii ca 
inamicul să fie reţinut măcar un timp, iar Divizia neo- 
zeelandeză, care sosise la Matruk din Siria în ziua de 21, a 
fost pusă în cele din urmă în acţiune în 26, la Minga Qaim. 
In seara aceea, inamicul a străpuns frontul Brigăzii a 29 
infanterie indiană, acolo unde câmpul minat era incomplet. 
A doua zi dimineaţă, inamicul s-a scurs prin deschizătură, 
iar apoi, trecând prin spatele neo-zeelandezilor, i-a 
înconjurat şi i-a atacat din trei părţi. Toată ziua au continuat 
lupte disperate, iar la sfârşit se părea că divizia era sortită 
picirii. Generalul Freyberg fusese grav rănit. Dar avea un 
urmaş merituos. Generalul de brigadă Inglis era hotărât să 
iasă din îngcrcuirc. La scurt timp după miezul nopţii, 
Brigada a 4-a neo-zeelandeză s-a deplasat spre est, peste 
teren, cu toate batalioanele desfăşurate şi cu baionetele 
fixate. O mie de metri nu au întâlnit niciun inamic. Apoi a 
izbucnit tirul. Toată brigada a dat asalt în linie. Germanii au 
fost luaţi total prin surprindere şi au fost bătuţi în lupta corp 

la corp sub clar de lună. Restul diviziei a lovit în sud, pe 
rute înconjurătoare. lată cum a descris Rommel episodul: 

Focul viu care a urmat a implicat şi propriul meu Cartier 
general... Schimbul de focuri între forţele mele şi cele neo- 
zeelandeze a atins o intensitate maximă. Curând, cartierul 
meu general a fost înconjurat de vehicole care ardeau, ele 
devenind ţinta tirului continuu al duşmanului, de la mică 
distanţă. M-am săturat după un timp de aşa ceva şi am dat 
ordin ca trupele şi Statul Major să se mute înapoi spre sud- 
cst. Confuzia care a domnit în noaptea aceea este greu de 
imaginat.14 

Astfel, neo-zeelandezii au ieşit din încercuire şi întreaga 
divizie a fost reunită, foarte disciplinată şi înflăcărată, lângă 
poziţia Alamein, la şaizeci de kilometri mai departe. 
Fuseseră atât de puţin dezorganizaţi încât au fost folosiţi 
pentru întărirea fortificațiilor. 

Rămăşiţele Armatei a Opta au fost şi ele aduse înapoi în 
siguranţă, deşi cu dificultate. Trupele erau mai curând 
uluite decât deprimate, dar, având avantajul unor 
comunicaţii scurte şi cu Alexandria aflată doar la şaizeci de 
kilometri distanţă, reorganizarea nu a durat mult. 
Auchinleck, ajuns la comandă directă, părea un alt om faţă 
de strategul care avea un ochi îndreptat spre bătălia 
decisivă iar celălalt spre vagul şi îndepărtatul pericol din 
Siria şi Persia. El s-a gândit imediat să recâştige iniţiativa 
tactică. Încă din 2 iulie, a făcut primul dintr-o serie de 
contraatacuri care au continuat până la mijlocul lunii. 
Acesta au pus la încercare ascendenţa precară a lui 
Rommel. Am trimis încurajările mele a doua zi după 
dezbaterea votului de neîncredere, care fusese un 
acompaniament la canonadă. 

De fapt, comunicațiile lui Rommel erau lungite la limită 
maximă iar trupele lui erau epuizate. Doar o duzină de 
tancuri germane mai erau bune pentru acţiune, iar 


14 Rommel, de Desmond Young, pag. 269. 

superioritatea forţelor aeriene britanice, mai ales în avioane 
de luptă, devenea din nou dominantă. Rommel a raportat la 
4 iulie că suspendă atacurile şi trece la defensivă un timp, 
pentru a se regrupa şi a-şi reface forţele. El mai era totuşi 
încrezător că va ocupa Egiptul, iar părerea lui era 
împărtăşită de Mussolini şi de Hitler. Într-adevăr, Fihrcrul, 
fără nicio referire la italieni sau la propria lui superioritate 
navală, a amânat atacul împotriva Maltei până la încheierea 
cuceririi Egiptului. 

Contraatacurile lui Auchinleck l-au presat foarte tare 
Rommel, în primele două săptămâni ale lui iulie. Apoi, el a 
acceptat provocarea şi, din 15 iulie până în 20 iulie, şi-a 
reînnoit încercările de a rupe linia britanică. La 21, a trebuit 
să raporteze că a fost oprit. „Criza există în continuare.” În 
26, se gândea să se retragă la frontieră. Se plângea că a 
primit puţin sprijin; nu avea destui oameni, tancuri şi 
artilerie; forţa aeriană britanică era extrem de activă. ŞI 
astfel, lupta s-a mişcat înainte şi înapoi, până la sfârşitul 
lunii, când ambele părţi care se luptaseră au rămas 
nemişcate. Armata a Opta, sub conducerea lui Auchinleck, 
trecuse prin furtună şi, în situaţia ei încăpăţânată, luase 
şapte mii de prizonieri. Egiptul era încă în siguranţă. Tocmai 
în acel moment, când eram în poziţia cea mai slabă politic 
şi fără nicio luminiţă de succes militar, trebuia să obţin de 
la Statele Unite decizia care, de bine sau de rău, a dominat 
următorii doi ani ai războiului. Aceasta era abandonarea 
oricăror planuri de traversare a Canalului în 1942 şi 
ocuparea Africii de nord franceze în toamnă sau iarnă, cu o 
mare expediţie anglo-americană. 


x x 
Studiasem atent mintea preşedintelui şi reacţiile ei, cu 
câtva timp în urmă, şi eram sigur că el era puternic atras de 


planul cu Africa de nord. Acesta a fost totdeauna țelul meu, 
cum s-a arătat în documentele mele din 1941. Toţi cei din 

cercul nostru britanic erau deja convinşi că o traversare a 
Canalului în 1942 ar eşua, iar militarii din ambele părţi ale 
oceanului nu erau gata să recomande un asemenea plan 
sau să-şi asume răspunderea pentru el. Eu am susţinut 
problema cu toată forţa pe care o aveam şi în termenii cei 
mai clari, într-o importantă telegramă către preşedinte, 
care purta data de 8 iulie: 

1. Niciun general, amiral sau mareşal al aerului britanic nu 
e pregătit să recomande „Barosul” ca o operaţiune 
practicabilă în 1942. Şefii de Stat Major au raportat: 
„Condiţiile care ar face «Barosul» * o întreprindere 
sănătoasă, de bun-simţ, nu e probabil să se îndeplinească”. 
Ei trimit acum documentatea lor la şefii dumitale de Stat 
Major. 

2. Adunarea de vase de transport o facem noi, din motive 
de camuflaj, deşi implică pentru Britania o pierdere de 
importuri de circa 250 000 de tone. Dar mult mai serios 
este faptul că, după părerea lui Mountbatten, dacă 
întrerupem instruirea trupelor, ar trebui, în afara pierderii 
de vase de debarcare, etc. Să întârziem principala invazie a 
Franţei cu cel puţin două sau trei luni, chiar dacă 
operaţiunea ar fi fără succes şi ar trebui să retragem 
trupele după o scurtă şedere acolo. 

3. În eventualitatea unei instalări efectuate şi menținute, 
aceasta ar trebui să fie întreţinută, iar efortul de 
bombardare a Germanici va trebui să fie redus mult. Toată 
energia noastră va fi implicată în apărarea acelui cap de 
pod. Posibilitatea organizării unei operaţiuni pe scară mare 
în 1943 ar fi împiedicată, dacă nu ruinată. Toate resursele 
noastre ar fi absorbite pe un front foarte îngust, singurul 
deschis. Trebuie spus deci că o acţiune permanentă în 1942 
s-ar termina probabil cu un dezastru, ceea ce va deteriora 
în mod decisiv perspectivele unei acţiuni ample, bine 
organizate, în 1943. 

4. Sunt şi cu personal sigur că Africa de nord franceză 
„Gimnast” este pe departe cea mai bună alegere pentru a 

uşura frontul rusesc în 1942. Acest lucru a fost totdeauna în 
armonie cu ideile dumitale. De fapt e ideea dumitale. Aici 
este adevăratul al doilea front în 1942. Am consultat 
Cabinetul şi Comitetul Apărării şi am fost cu toţii de acord. 
Aceasta este lovitura cea mai sigură şi mai fructuoasă care 
poate fi dată în această toamnă. 

5. Noi putem desigur ajuta în toate felurile, prin 
transferarea de forţe de debarcare, americane sau 
britanice, din Regatul Unit spre „Gimnast” şi cu vase de 
debarcare, de transport, etc. Voi puteţi, dacă vreţi, să daţi 
lovitura parţial de aici, iar în rest direct peste Atlantic. 

6. Trebuie înţeles clar că nu putem conta pe o invitaţie sau 
o garanţie de la Vichy. Dar nicio rezistenţă nu va fi 
comparabilă cu cea oferită de armata germană la Pas de 
Calais. Într-adevăr, ar putea fi o pretinsă rezistenţă. Cu cât 
eşti mai puternic, cu atât mai puţină rezistenţă va fi. 
Aceasta este mai curând o chestiune politică decât una 
militară. Mic mi se pare că n-ar trebui să aruncăm singura 
mare lovitură strategică posibilă pentru noi în teatrul de 
război occidental în acest an cardinal. 

7. În afară de cele de mai sus, studiem din greu 
posibilitatea unei operaţiuni în nordul Norvegiei sau, dacă 
aceasta se va dovedi impracticabilă, în altă parte în 
Norvegia. Dificultăţile sunt mari, datorită pericolului aviaţiei 
cu baza la mal, care poate ataca vasele noastre. Avem 
dificultăţi înfricoşătoare cu convoaiele ruseşti. Cu atât mai 
mult este necesar să curăţim drumul şi să menţinem 
contactul cu Rusia. 

Dar înainte de decizia finală pentru acţiune, a urmat o 
pauză. Tensiuni puternice au apărut în conducerea supremă 
americană a războiului. Generalul Marshall era distanțat la 
fel de mult de amiralul King ca Europa de Pacific. Niciunul 
dintre ei nu era însă înclinat spre acţiunea comună din 
Africa de nord. În această situaţie de stagnare, atracţia 
Africii de nord a devenit tot mai puternică pentru 
preşedinte. Calitățile feldmareşalului Dill i-au câştigat 

încrederea tuturor şcolilor de gândire, iar tactul lui a făcut 
să-şi păstreze bunăvoința preşedintelui. Acesta era sigur de 
forţa argumentelor împotriva „Barosului”. A plasat acţiunea 
pe primul plan al comunicărilor cu noi ca să-l convingă pe 
generalul Marshall că ar avea toate şansele. Dar dacă 
nimeni nu voia să se atingă de ea, ce putea face? Era valul 
opiniei Statului Major american care susţinea: „Dacă nu se 
poate face nimic anul acesta în Europa, hai să ne 
concentrăm asupra Japoniei şi astfel să aducem laolaltă 
armata şi marina Statelor Unite şi să-i aducem laolaltă pe 
generalul Marshall şi amiralul King.” 

Preşedintele s-a opus şi a înlăturat această tendinţă fatală 
de gândire. El era convins că armata Statelor Unite trebuia 
să lupte împotriva Germaniei în 1942. Unde putea fi asta, 
dacă nu în Africa de nord? „Acesta era copilul lui secret de 
război”, spune domnul Stimson. Forţa argumentării şi a 
minţii preşedintelui spre această concluzie era fără replică. 
Sâmbătă 14 iulie, generalul Marshall, amiralul King şi Harry 
Hopkins au aterizat la Prest Wick şi au călătorit cu trenul la 
Londra. Aici au intrat imediat în conferinţă cu şefii militari 
americani stabiliţi acum în capitală, Eisenhower, Clark, 
Stark şi Spantz. A fost reînnoită dezbaterea despre 
„Barosul”. Printre conducătorii americani era încă puternică 
opinia în favoarea pedalării exclusiv pe această operaţiune. 
Doar preşedintele părea să fi fost impresionat de 
argumentele mele. El schiţase pentru delegaţie cel mai 
masiv şi îndemânatic document privind politica de război pe 
care l-am văzut vreodată ieşit din mâna lui.* 


Memorandum pentru onorabilul Harry |. Hopkins, generalul 
Marshall şi amiralul King. 

Subiectul: Instrucţiuni pentru conferinţa de la Ixindra 

16 iulie, 42 

1. Veţi pleca imediat la Londra ca reprezentanţii mei 
personali, în vederea consultării cu autorităţile britanice în 
legătură cu conducerca războiului. 

2. Schimbările militare şi strategice au fost atât de mari de 
la vizita domnului Churchill la Washington încât a devenit 
necesar să se ajungă imediat la o înţelegere privind 
planurile operaţionale comune între britanici şi noi pe două 
linii: 

(a) Planuri definite pentru balanţa lui 1942. 

(b) Planuri tentative pentru 1943 care, bineînţeles, vor fi 
supuse schimbării în lumina celor ce vor surveni în 1942, 
dar care trebuie iniţiate de pe acum în toate cazurile privind 
pregătirea în 1942 pentru operaţiunile din 1943. 

3. (a) Telul comun al Naţiunilor Unite trebuie să fie 
înfrângerea puterilor Axei. Nu poate exista niciun 
compromis în această privinţă. 

(b) Trebuie să ne concentrăm eţprturile şi să evităm 
dispersarea. 

(e) Folosirea absolut coordonată a forţelor britanice şi 
americane este esenţială. 

(d) Toate forţele disponibile, americane şi britanice, 
trebuie puse în acţiune cât de repede se poate şi să fie 
folosite în mod profitabil. 

(e) Este de cea mai mare importanţă ca trupele terestre 
ale Statelor Unite să fie aduse în acţiune împotriva 
inamicului în 1942. 

4. Promisiunile materiale, britanice şi americane făcute 
Rusiei trebuie să fie realizate cu bună-credinţă. Dacă se 
foloseşte ruta persană pentru livrări, să se dea preferinţă 
materialului de luptă. Acest ajutor trebuie să continue atâta 
timp cât este posibilă livrarea, iar ruşii trebuie încurajați să 
continue rezistenţa. Doar o prăbuşire completă, care pare 
de neînchipuit, poate modifica această hotărâre din partea 
noastră. 

5. in legătură cu 1942, veţi investiga cu atenţie 
posibilitatea executării „Barosului”. O asemenea operaţiune 
ar susţine în mod definit Rusia în acest an. „Barosul” este 
de o asemenea importantă e Robert Sherwood, Roosevelt 
and Hopkins, peg. 603-5. 

Încât toate raţiunile cer realizarea operaţiunii. Trebuie să 

cereţi cu insistenţă pregătiri imediate, cuprinzătoare, 
pentru aceasta, care să fie făcute viguros şi să fie 
executate indiferent dacă prăbuşirea Rusiei devine sau nu 
iminentă. În cazul în care prăbuşirea Rusiei devine 
probabilă, „Barosul” devine nu doar de dorit ci imperativ. 
Principalul obiectiv al acţiunii „Barosul” este sustragerea 
pozitivă a forţelor aeriene germane de pe frontul rusesc. 

6. Doar dacă sunteţi total convinşi că „Barosul” este 
imposibil de executat cu şanse rezonabile de a servi 
scopului intenţionat, informaţi-mă. 

7. Dacă „Barosul” este, în cele din urmă, scos definitiv din 
imagine, vreau să analizaţi situaţia mondială aşa cum este 
acum şi să determinaţi un alt loc unde să lupte trupele 
Statelor Unite în 1942* 


Actualul meu punct de vedere asupra imaginii lumii este 
următorul: (a) Dacă Rusia menţine împotriva ei o 
importantă forţă germană, „încercuirca” invazia în Europa 
devine posibilă în 1943, iar planurile pentru „încercuire” 
trebuie luate imediat în studiu şi să se facă pregătiri pentru 
ea. 

8. Orientul Mijlociu trebuie ţinut cât de bine posibil, fie că 
Rusia se prăbuşeşte, fie că nu. Vreau să luaţi în considerare 
efectele pierderii Orientului Mijlociu. Asemenea pierdere ar 
însemna următoarele în seric: 

1. Pierderea Egiptului şi a Canalului de Suez. 

2. Pierderea Siriei. 

3. Pierderea puţurilor petrolifere din Mosul. 

4. Pierderea Golfului Persic, prin atacuri din nord şi vest, 
odată cu accesul la tot petrolul din Golful Persic. 

5. Germania şi Japonia îşi vor strânge mâinile şi vom 
pierde probabil Oceanul Indian. 

6. Probabilitatea foarte importantă a ocupării de către 
germani a Tunisului, Algerului, Marocului, Dakarului şi a 
tăierii rutei între Freetown şi Liberia. 

7. Pericol serios pentru transportul pe apă în Atlanticul de 
Sud şi pericolul serios pentru Brazilia şi întreaga coastă de 
est a Americii de Sud. Includ în posibilităţile de mai sus 
folosirea de către germani a Spaniei, Portugaliei şi a 
teritoriilor lor. 

8. Veţi determina cele mai bune metode de a include 
definit unul sau ambele din următoarele elemente: 

(a) Trimiterea de ajutor şi forţe terestre în Golful Persic, în 
Siria şi Egipt. 

(b) O nouă operaţiune în Maroc şi Algeria, cu intenţia de a 
pătrunde pe uşa din dos împotriva armatelor lui Rommel 
Atitudinea trupelor franceze coloniale este încă 
necunoscută. 15 

9. Sunt împotriva unui efort general american în Pacific 
împotriva Japoniei în vederea înfrângerii ei cât mai curând 
posibil. Este de cea mai mare importanţă să apreciem că 
înfrângerea Japoniei nu înfrânge Germania şi că o 
concentrare americană împotriva Japoniei, anul acesta sau 
în 1943, măreşte şansa dominaţiei germane totale în 
Europa sau Africa. Pe de altă parte, este clar că înfrângerea 
Germanici sau reținerea Germaniei în 1942 şi 1943, 
înseamnă, în cele din urmă, înfrângerea probabilă a 
Germaniei pe teatrele de luptă din Europa, Africa şi Orientul 
Apropiat. Înfrângerea Germaniei însealrină înfrângerea 
Japoniei, probabil fără să se tragă un foc sau să se piardă o 
viață. 16 

10. Vă rog reţineţi trei principii cardinale - viteză de 
decizic cu privire la planuri, unitatea planurilor, atacul 
îmbinat cu apărarea, dar nu doar apărare. Aceasta implică 
obiectivul imediat al forţelor Statelor Unite de a lupta 
împotriva germanilor în 1942. 

11. Sper să se ajungă la o înţelegere totală în decurs de o 
săptămână de la sosirea voastră. 


15 Sublinierea mea - W. S.C 


16 Sublinierea mea - W. S.C 

Franklin D. Roosevelt Comandant-şef 


Dar, în ciuda acestui ultim îndemn, generalul Marshall mi-a 
spus în după-amiaza de 22 iulie că el şi colegii lui au ajuns 
la un impas în discuţiile lor cu şefii de Stat Major britanici şi 
că vor trebui să-i raporteze preşedintelui, cerând 
instrucţiuni. 

Am răspuns că eu împătăşesc dorinţa fierbinte a 
preşedintelui şi a consilierilor lui militari de a „angaja 
inamicul cu cea mai mare forţă posibilă şi cât mai curând 
posibil”, dar că eram sigur că, având forţe limitate la 
dispoziţia noastră, nu trebuie să ne simţim justificaţi să 
încercăm acţiunea  „Barosul” în 1942. Am subliniat 
numeroasele posibilităţi nefavorabile care stau în faţa 
noastră. S-ar putea, de exemplu, să se producă o prăbuşire 
a Rusiei, sau germanii ar putea ajunge în Caucaz sau ar 
putea să-l învingă pe generalul Auchinleck şi să ocupe Delta 
Nilului şi Canalul de Suez, sau ar putea să se stabilească în 
altă parte în nordul Africii şi în Africa de vest şi astfel să 
pună o povară aproape prohibitivă asupra transportului 
nostru pe mare. Cu toate acestea, o neînțelegere între 
Marea Britanie şi America ar avea consecinţe mult mai mari 
decât toate posibilităţile de mai sus. S-a căzut deci de acord 
ca şefii de Stat Major să raporteze preşedintelui că britanicii 
nu erau pregătiţi să meargă mai departe cu acţiunea 
„Barosul” şi să ceară instrucţiuni. 

Domnul Roosevelt a răspuns imediat că nu era surprins de 
rezultatul dezamăgitor al convorbirilor de la Londra. A fost 
de acord că nu avea rost să se continue să se facă presiuni 
cu acţiunea „Barosul” în faţa opoziţiei britanice şi a dat 
instrucţiuni delegaţiei sale să ajungă la o decizie cu noi 
privind o operaţiune care să implice forţe terestre 
americane aduse în acţiune împotriva inamicului în 1943. 
Astfel a căzut „Barosul” şi a apărut în discuţie „Gimnastul”. 
Marshall şi King, deşi dezamăgiţi în mod firesc, s-au înclinat 

în faţa deciziei comandantului şef şi a prevalat din nou cea 
mai mare bunăvoință între noi toţi. 

Acum m-am grăbit să botez din nou favoritul meu 
„Gimnast”, iar variantele acestuia au dispărut din numele 
noastre codificate. La 24 iulie, la indicaţia mea către şefii de 
Stat Major, numele nou al operaţiunii a devenit „Torţa”. La 
25 iulie, preşedintele i-a telegrafiat lui Hopkins că planurile 
de debarcare în Africa de nord trebuie să aibă loc „nu mai 
târziu de 30 octombrie” şi să înceapă imediat pregătirile. În 
seara aceea, prietenii noştri au pornit în călătoria de 
întoarcere la Washington. 

S-a căzut deci de acord şi s-au luat hotărâri în concordanţă 
cu vechile mele idei şi ale colegilor mei militari şi politici. 
Aceasta era o mare bucurie pentru mine, mai ales că a 
venit în momentul cel mai întunecat, după cum mi se părea 
mie. Planurile la care ţineam au fost adoptate în fiecare 
punct, în afară de unul singur. Doar pe. Jupiter” (acţiunea 
din Norvegia) n-am putut-o introduce, deşi meritele 
acesteia nu au fost negate. Totuşi, eu nu am, abandonat 
încă planul, dar, în cele din urmă, nu am reuşit să-l 
îndeplinesc. 

Feldmareşalul Dill a telegrafiat din Washington: 
„Preşedintele s-a dus la Hyde Park pentru o scurtă odihnă 
dar, înainte de a pleca, a emis ordine să se meargă cu toată 
puterea înainte pentru «Torța», cât mai curând posibil. A 
cerut Statului Major combinat să-i spună, la 4 august, data 
cea mai apropiată la care se poate face debarcarea. Mai 
există riscuri în Pacific, dar preşedintele e hotărât în 
această privinţă.” 

In mintea americanilor, „încercuirea” în 1943 era exclousă 
prin acceptarea „Torţei”. „Nu trebuie să ne certăm pentru 
asta. Acum vrem doar ca mintea noastră să fie îndreptată 
spre «Torța»... Fie ca treaba pe care o doriţi să fie un 
succes aşa cum îl merită curajul şi imaginaţia.” 

Mesajul a ajuns la mine la miezul nopţii de 1 august 1942, 
pe aeroportul Lyncham, unde mă aflam gata de plecare 

într-o călătorie despre care voi da explicaţii în următorul 
capitol şi o voi relata. 


Capitolul XIV CĂLĂTORIA MEA LA CAIRO. SCHIMBARE ÎN 
COMANDĂ 


Îndoielile pe care le aveam în legătură cu înaltul 
comandament din Orientul Mijlociu erau alimentate 
permanent de raportele pe care le primeam din multe 
locuri. Devenise urgent necesar să mă duc acolo şi să 
rezolv problemele decisive în faţa locului. La început, s-a 
acceptat ca această călătorie să fie făcută prin Gibraltar şi 
Takoradi, apoi peste Africa centrală, la Cairo implicând cinci 
sau şase zile de zbor. Totuşi, în acest moment a sosit în 
Anglia un tânăr pilot american, căpitanul Vanderkloot, care 
tocmai zburase din Statele Unite cu avionul „Comando”, un 
aparat Liberator căruia i se scoseseră lăcaşurile pentru 
bombe, iar în locul lor fuseseră făcute nişte îmbunătăţiri 
pentru pasageri. Această maşinărie era cu siguranţă 
capabilă să zboare pe ruta prescrisă cu o bună marjă de 
siguranţă pe tot parcursul. Portal, şeful Statului Major al 
Aerului, l-a întâlni pe pilot şi i-a pus întrebări despre* 
„Comando”. Vanderkloot, care zburase deja circa un milion 
şi jumătate de kilometri, a întrebat de ce trebuia să zboare 
ocolit, pe la Takoradi, Kano, Fort Lamy, El Obcid, etc. El a 
spus că putea face un singur salt, din Gibraltar până la 
Cairo, decolând de la Gibraltar spre est, după-amiază, 
întorcându-se brusc spre sud deasupra teritoriului Spaniei 
sau Vickyului, pe înserat, apoi s-o ţină spre est până ajunge 
la Nill, la Assiout, unde o întoarcere spre nord ne-ar duce în 
aproximativ o oră la terenul de aterizare de la Cairo, la 
nord-vest de Piramide. Acest lucru schimba întreaga 
imagine. Puteam fi la Cairo în două zile. Portal a fost 
convins. 

Eram cu toţii îngrijoraţi de reacţia guvernului sovietic la 
neplăcuta dar inevitabila veste că nu va avea loc o 

debarcare în 1942. S-a întâmplat că, în 28 iulie, am avut 
onoarea să-l primesc pe Rege la cină, şi la Cabinetul de 
Război, în Camera consolidată din grădina din Downing 
Street numărul 10, pe care o foloseam pentru dineuri. Am 
primit aprobarea în particular de la Majestatea Să pentru 
călătoria mea şi, imediat după ce a plecat, i-am adus pe 
miniştri, care erau într-o bună stare de spirit, în Camera 
Cabinetului şi le-am comunicat problema. S-a stabilit să 
plec în orice caz la Cairo şi să-i propun lui Stalin să mă duc 
să mă întâlnesc cu el. În consecinţă, pe 30 i-am telegrafiat 
după cum urmează: 

1. Faccm aranjamente preliminare pentru un nou efort ca 
să expediem un convoi mare prin Arhanghelsk, în prima 
săptămână a lui septembrie. 

2. Doresc, dacă mă invitaţi, să vin personal să vă întâlnesc 
la Astrahan, în Caucaz, sau într-un alt loc similar, 
convenabil pentru o întâlnire. Am putea în acest caz să 
trecem în revistă războiul împreună şi să luăm decizii 
mână-n mână. Aş putea să vă expun planurile pe care le- 
am făcut cu preşedintele Roosevelt pentru o acţiune 
ofensivă în 1942. Aş putea aduce cu mine pe şeful Statului 
Major imperial. 

3. Pornesc curând spre Cairo. Am treburi serioase acolo, 
după cum vă închipuiţi. De acolo, voi fixa, dacă doriţi, o 
dată convenabilă pentru întâlnirea noastră, care ar putea, 
în ce mă priveşte, să fie între 10 şi 13 august, dacă totul 
merge bine. 

4. Cabinetul de Război a sprijinit propunerea mea. 

Răspunsul a venit a doua zi. 

În numele guvernului sovietic, vă invit în U.R.S.S. Să-i 
întâlniți pe membrii guvernului... Cred că cel mai potrivit loc 
de întâlnire ar fi Moscova, întrucât nici eu, nici membrii 
guvernului şi oamenii din conducerea Statului Major general 
nu putem părăsi capitala într-un moment de luptă atât de 
intensă împotriva germanilor. Prezenţa şefului Statului 
Major imperial ar fi extrem de dorită. 

Vă rog fixaţi singur, data, în concordanţă cu timpul 
necesar pentru incheicrca treburilor de la Cairo. Puteţi fi 
sigur dinainte că data îmi va conveni. 

Permiteţi să vă exprim recunoştinţa pentru că aţi consimţit 
să expediaţi următorul convoi cu materiale de război pentru 
U.R.S.S. La începutul lui septembrie. În ciuda extremei 
dificultăţi de a scoate aviația de pe frontul de luptă, vom 
lua toate măsurile posibile pentru a mări protecţia aeriană 
a convoiului. 

Astfel, s-a aranjat totul şi am pornit după miezul nopţii, 
duminică 2 august, de la Lyneham, cu bombardierul 
„Comando”. Aceasta era o călătorie foarte dificilă, după 
confortul din hidroavioanele Boeing. Bombardierul era pe 
atunci neîncălzit şi curenţi tăioşi ca o lamă pătrundeau prin 
crăpături. Nu erau paturi, doar două priciuri în cabina din 
spate, unde eu şi Lordul Moran am putut să ne întindem. 
Erau pături destule pentru toţi. Am zburat jos deasupra 
sudului Angliei, ca să fim recunoscuţi de bateriile noastre, 
care fuseseră avertizate, dar erau totuşi în stare de 
„Alertă”. Când am ajuns deasupra mării, am părăsit cabina 
de comandă şi m-am dus să mă odihnesc cu ajutorul unei 
pilule bune de dormit. Am ajuns la Gibraltar fără probleme, 
în dimineaţa de 3 august, am petrecut ziua uitându-ne în 
jurul fortăreței şi, la 6 p.m., am pornit spre Cairo, un salt de 
3000 de kilometri sau mai mult, întrucât ocolirile necesare 
pentru evitarea avioanelor inamice din jurul bătăliei din 
deşert erau considerabile. Pentru a avea la îndemână mai 
mult combustibil, Vanderkloot nu a continuat de-a lungul 
Mediteranei până la căderea întunericului, ci a zburat direct 
peste zona spaniolă şi a teritoriului aproape ostil de la 
Vichy. De aceea, întrucât aveam până la căderea nopţii o 
escortă înarmată, formată din patru avioane, am violat de 
fapt neutralitatea ambelor regiuni. Nimeni nu ne-a atacat în 
aer şi nici nu am ajuns în raza de acţiune a vreunui tun din 
vreun oraş important. Totuşi, am fost bucuros când 
întunericul şi-a lăsat vălul peste peisajul aspru şi am putut 

să ne retragem în spaţiile de dormit pe care le putea oferi 
„Comando”. Ar fi fost foarte neplăcut să facem o aterizare 
forţată pe teren neutru şi chiar o coborâre în deşert, deşi 
preferabilă, ar fi ridicat şi ea probleme aparte. Totuşi, toate 
cele patru motoareale lui „Comando” torceau fericite şi eu 
am dormit dus în noaptea înstelată. 

Aveam obiceiul, în aceste călătorii, să şed în locul 
copilotului, înainte de răsăritul soarelui, iar când am ajuns 
acolo, în dimineaţa de 4 august, în zorii palizi, lucitori, 
panglica argintie, unduitoare şi nesfârşită a Nilului se 
întindea veselă în faţa* noastră. Adesea am văzut 
crăpându-se de ziuă pe Nill. Pe timp de război şi de pace, 
am călătorit pe uscat sau pe apă, aproape toată lungimea 
râului, în afară de „Bucle Gondola”, de la lacul Victoria până 
la mare. Niciodată însă sclipirea luminii zilei pe apele lui nu 
a fost atât de binevenită pentru mine. 

Acum, pentru scurt timp, am devenit „omul de la faţa 
locului”. În loc să stau acasă şi să aştept veştile de pe front, 
puteam să le trimit eu însumi. Era emoţionant. 

La Cairo trebuiau rezolvate următoarele probleme: 
Generalul Auchinleck sau Statul lui Major îşi pierduseră oare 
încrederea în armata deşertului? Dacă da, el trebuia să fie 
eliberat, dar cine i-ar putea urma? Când e vorba de un 
comandant de cel mai înalt caracter şi de înaltă calitate, 
capabil şi hotărât, o asemenea decizie este greu de luat. 
Pentru a-mi întări judecata, l-am chemat pe generalul Smits 
să vină din Africa de Sud la locul luptei, iar el era deja la 
ambasadă, la sosirea mea. Am petrecut dimineaţa 
împreună şi i-am spus toate necazurile noastre şi 
posibilităţile pe care le aveam. După-amiază, am avut o 
lungă discuţie cu Auchinleck care mi-a explicat foarte clar 
poziţia militară. După masa de prânz, a doua zi, a sosit 
generalul Wavell din India şi, la ora şase, am ţinut o şedinţă 

despre Orientul Mijlociu, la care au participat toate 
autorităţile; Amuts, Cassey, care îi urmase lui Lyttelton ca 
ministru de stat în Orientul Mijlociu, generalul Brooke şeful 
Statului Major imperial, Wavell, Auchinleck, amiralul 
Harwood şi Tedder de la aviaţie. Am depus o activitate 
intensă, înţelegându-ne în mare măsură. Dar tot timpul, 
gândul meu se întorcea la prima problemă a 
comandamentului. 

Nu e posibil să te ocupi de schimbări de un asemenea 
caracter fără să treci în revistă alternativele. În această 
parte a problemei, şeful Statului Major Imperial, care are 
sarcina de a aprecia calitatea generalilor noştri, era 
consilierul meu. l-am oferit mai întâi lui însuşi comanda în 
Orientul Mijlociu. Generalului Brooke i-ar fi plăcut desigur 
foarte mult această numire într-o funcţie operativă şi ştiam 
că nimeni nu ar corespunde mai bine. El s-a gândit la 
propunere şi a discutat-o cu generalul Smuts, a doua zi. In 
cele din urmă, a răspuns că a fost şeful Statului Major doar 
opt luni, considera că îi acord toată încrederea şi maşinăria 
Statului Major funcţiona bine. O nouă schimbare în acest 
moment ar putea provoca o dislocare temporară într-un 
moment critic. S-ar putea de asemeni ca, din motive de 
delicateţe, el să nu fi vrut să fie răspunzător de sfatul de a-l 
înlocui pe generalul Auchinleck, ca apoi să-i ia el însuşi 
locul. Reputația lui era prea înaltă pentru o asemenea 
imputare, dar acum trebuia să caut în altă parte. 

Alexander şi Montgomery luptaseră amândoi cu el, în 
bătălia care ne-a permis să ne întoarccm la Dunkerque, în 
mai 1940. Am admirat amândoi minunata comportare a lui 
Alexander în campania fără speranţă pe aire o susţinusem 
în Birmania. Reputația lui Montgomery era înaltă. Dacă 
decidcam să-l eliberăm pe Auchinleck, nu aveam îndoială 
că lui Alexander trebuia să i se ordone să poarte povara în 
Orientul Mijlociu. Dar sentimentele Armatei a Opta nu 
trebuiau uitate. Oare nu va fi înat ca un reproş adus lor şi 
comandanților de toate gradele, dacă doi bărbaţi erau 

trimişi din Anglia să-i înlăture pe toţi care au luptat în 
deşert? Aici, generalul Gort, unul dintre comandanții de 
corp de armată, părea să corespundă în toate privinţele 
necesităţii. Trupele îi erau devotate şi nu-şi căpătase 
degeaba titlul de „Nimicitorul”. Dar pe lângă asta, exista 
părerea pe care mi-a raportat-o Brooke şi anume că acesta 
era foarte obosit şi avea nevoie de odihnă. În acest 
moment, era prea devreme să luăm o decizie. Făcusem tot 
acest drum ca să am şansa să văd şi să aud ce era posibil 
în scurtul timp pe care îl mai aveam la dispoziţie. 


xxx 


Ospitalitatea ambasadorului nostru, Sir Miles Lampson, a 
fost princiară. Am dormit în dormitorul lui cu aer condiţionat 
şi am lucrat în biroul lui cu aer condiţionat. Era deosebit de 
cald şi acestea erau singurele două camere din casă în care 
temperatura era plăcută. In aceste locuri, de altfel 
agreabile, am rămas o săptămână, simțind atmosfera, 
ascultând opinii şi vizitând frontul sau marile tabere de la 
est de Cairo, în regiunea Kassassim, unde soseau acum 
mereu întăririle noastre puternice. 

la 5 august, am vizitat poziţia Alamein. Am călătorit cu 
generalul Auchinleck în maşina lui, spre flancul drept 
extrem al liniei, la vest de El Ruwcisat. Apoi, am continuat 
de-a luungul frontului spre cartierul lui general, unde ni s-a 
dat micul dejun într-un cub de beton cu sârmă ghimpată, 
plin de muşte şi de personaje militare importante. Am cerut 
să fie aduşi diverşi ofiţeri dar, mai presus de toţi, generalul 
Gott, „Nimicitorul”. Se spunea că era ostenit de munca 
grea. Asta voiam să constat. După ce am tăcut cunoştinţă 
cu diverşi comandanţi de divizii şi de corpuri care erau 
prezenţi, am cerut ca generalul Gott să meargă cu mine cu 
maşina la aeroport, unde era următoarea mea oprire. Unul 
dintre ofiţerii de Stat Major ai lui Auchinleck a protestat că 
asta l-ar îndepărta cu o oră de la drumul lui, dar eu am 

insistat ca el să vină cu mine. Şi aici a fost prima şi ultima 
mea întâlnire cu Gott. În timp ce ne hurducăiam şi săream 
pe drumul prost, m-am uitat în ochii lui limpezi, albaştri şi i- 
am pus întrebări despre el însuşi. Era obosit, avea vreo 
părere de exprimat? Gott a spus că, fără îndoială, era obosit 
şi nu i-ar place nimic mai mult decât o permisie de trei luni 
în Anglia, pe care nu o văzuse de câţiva ani, dar s-a 
declarat capabil de noi eforturi imediate şi gata să 
primească orice responsabilitate i s-ar încredința. Ne-am 
despărţit la aeroport, la ora două, în după-amiaza aceea de 
5 august. La aceeaşi oră, două zile mai târziu, a fost ucis de 
inamic aproape în acelaşi spaţiu aerian în care zburam eu 
acum. 

La aeroport, am fost predat vicemareşalului aerului 
Conningham care, sub ordinele lui Todder, comanda toată 
forţa aeriană care lucrase cu armata şi fără activitatea 
căreia, suprema retragere de circa şapte sute de kilometri 
nu s-ar fi realizat fără dezastre şi mai mari decât cele 
suferite. Am zburat mai bine de un sfert de oră spre 
cartierul lui general, unde ni s-a dat prânzul şi unde erau 
adunaţi toţi ofiţerii aerului, de la căpitan de grup în sus. 
Eram conştient de o atmosferă de nervozitate în rândul 
gazdelor mele, încă din momentul sosirii. Mâncarea fusese 
comandată de la hotelul Shepheard. O maşină specială 
aducea bunătăţile de la Cairo. Dar aceasta se rătăcise. Se 
făceau eforturi nebuneşti să fie găsită. In cele din urmă, a 
sosit. 

Aceasta s-a dovedit a fi o întâmplare nostimă, în mijlocul 
grijilor - o adevărată oază într-un deşert foarte mare. Nu 
era greu de văzut cât de critică era aviația faţă de armată 
şi că atât cei din aviaţie cât şi cei din armată erau uimiţi de 
ghinionul pe care îl” avuseseră forţele noastre superioare. 
Seara, am zburat din nou la Cairo şi i-am raportat domnului 
Attlee impresia mea generală. Toată ziua următoare, am 
petrecut-o cu Brooke şi Smuts şi cu schiţarea telegramelor 
necesare pentru Cabinet. Problemele care trebuiau acum 

rezolvate nu afectau doar înaltele personalităţi, ci şi 
întreaga structură de comandă pe acest vast teatru de 
război. Am simţit totdeauna că numele de „Orientul 
Mijlociu” pentru Egipt, Levant, Siria şi Turcia era prost ales. 
Acesta era Orientul Apropiat. Persia şi Irak erau Orientul 
Mijlociu; India, Birmania şi Malaya erau Orientul; iar China şi 
Japonia, Orientul îndepărtat. Dar, mai important decât 
schimbarea numelor, am simţit că era necesar să împart 
comandamentul existent al Orientului Mijlociu, care era 
mult prea divers şi întins. Acum era momentul să facem 
această schimbare în organizare. În consecinţă, la 8.15 p.m. 
l-am telegrafiat domnului Attelee următoarele: 

Am ajuns la concluzia că este necesară o schimbare 
drastică şi imediată în înaltul comandament. 

2. De aceea, propun ca acest Comandament al Orientului 
Mijlociu să fie reorganizat în două comandamente separate 
şi anume: 

(a) „Comandamentul Orientului Apropiat” cuprinzând 
Egiptul, Palestina şi Siria, cu centrul la Cairo, şi (b) 
„Comandamentul Orientului Mijlociu”, cuprinzând Persia şi 
Irak, cu centrul la Basra sau Bagdad. 

Armatele a Opta şi a Noua intră în cadrul primului, iar 
Armata a Zecea în al doilea comandament. 


3. Generalului Auchinleck să i se ofere postul de 
comandant şef al noului comandament al Orientului 
Mijlociu. 


4. Generalul Alexander să fie numit comandantul şef al 
Orientului Apropiat. 

5. Generalul Montgomery să-l înlocuiască pe Alexander la 
operaţiunea „Torţa”. Imi pare rău că trebuie să-l iau pe 
Alexander de la „Torţa”, dar Mongomery este calificat pe 
deplin să-i urmeze în acest post. 

6. Generalul Gott să comande Armata a Opta, sub 
Alexander. 

Cele de mai sus constituie schimbările majore simultane 
pe care le cere gravitatea şi urgenţa situaţiei de aici. Aş fi 

recunoscător colegilor mei din Cabinetul de Război dacă le- 
ar aproba. Smuts şi şeful Statului Major Imperial vor să vă 
transmit că ei sunt de acord că, printre numeroasele 
dificultăţi şi alternative, aceasta este linia bună de urmat. 
Ministrul de Stat este şi el pe deplin de acord. Nu mă 
îndoiesc că schimbările vor da un nou impuls viguros 
armatei şi vor reface încrederea în comandament, care, 
spre regretul meu, acum nu există. Aici trebuie să subliniez 
nevoia unui nou început şi a unei acţiuni vehemente, ca să 
se anime această întreagă vastă organizare, care este încă 
uluită şi oarecum dezlânată. Cabinetul de Război va 
înţelege că victoria asupra lui Rommel, în august sau 
septembrie, poate avea un efect decisiv asupra atitudinii 
francezilor în nordul Africii, când va începe operaţiunea 
„Torţa”. 

Cabinetul de Război a acceptat punctul meu de vedere 
despre schimbările drastice şi imediate din înaltul 
Comandament. A aprobat cu căldură alegerea generalului 
Alexander şi a anunţat că el va părăsi imediat Anglia. 
Totuşi, membrilor Cabinetului nu le plăcea ideea de a 
reorganiza Comandamentul din Orientul Mijlociu în două 
comandamente separate. Li se părea că motivele care au 
dus la crearea Comandamentului unificat, erau acum mai 
puternice decât în decembrie 1941, când a fost luată 
decizia în acest sens. Au fost de acord ca Montgomery să ia 
locul lui Alexander la „Torţa” şi l-au chemat imediat la 
Londra. În sfârşit, erau mulţumiţi să lase celelalte numiri în 
seama mea. 

A doua zi dimineaţa, am trimis noi explicaţii la propunerea 
mea. Cabinetul de Război a răspuns că nu i-am înlăturat în 
totalitate îndoielile, dar cum eram la faţa locului, cu Smuts 
şi cu şeful Statului Major Imperial, care amândoi erau de 
acord cu propunerea, era gata să aprobe acţiunea propusă. 
Totuşi, susțineau eu putere că denumirea în continuare de 
comandant şef al Orientului Mijlociu, în cazul în care 
generalul Auchinleck avea să comande în Persia şi Irak, va 

duce la confuzie şi interpretări greşite. Am considerat că 
aveau dreptate şi le-am acceptat sfatul. 


x k x 


Am petrecut toată ziua de 7 august vizitând Divizia 51 
Highland, care tocmai debarcase. Când urcam scara, după 
cină, la ambasadă, m-am întâlnit cu colonelul Jacob, acum 
Sir lan. „Păcat de Gott”, a spus el. „Ce s-a întâmplat?” „A 
fost doborât azi după-amiază, în timp ce zbura spre Cairo.” 
Am fost îndurerat şi m-am simţit sărăcit la pierderea acestui 
minunat soldat, căruia mă hotărâsem să-i încredinţez cea 
mai directă sarcină de luptă în viitoarea bătălie. Toate 
planurile mele se prăbuşiseră, înlocuirea lui Auchinleck de 
la Comanda supremă trebuia să fie echilibrată cu numirea 
lui Gott la Armata a Opta, cu toată experienţa lui în deşert 
şi cu prestigiul lui, iar totul să fie acoperit de preluarea 
Orientului Mijlociu de către Alexander. Acum, ce avea să se 
întâmple? Nu putea încăpea îndoială cine trebuia să fie 
succesorul lui şi i-am telegrafiat domnului Attlee: „Şeful 
Statului Major Imperial îl recomandă în mod decisiv pe 
Montgomery pentru Armata a Opta. Smuts şi cu mine 
considerăm că postul trebuie ocupat imediat. Te rog, 
trimite-l cu un’ avion special cât mai repede posibil. 
Anunţă-mă când o să sosească.” 

Se părea că în 7 august la 11.15, p.m., Cabinetul de 
Război se adunase deja ca să se ocupe de telegrama mea 
din ziua aceea, care tocmai fusse decodificată. Discuţiile 
continuau încă, atunci când un secretar a adus noul meu 
mesaj în care anunţam că Gott era mort şi ceream ca 
generalul Mongtgomery să fie trimis imediat. Mi s a spus că 
a fost un moment greu pentru prietenii noştri din Downing 
Street. Totuşi, după cum am observat de mai multe ori, ei 
trecuseră prin multe şi au luat-o cu seriozitate. Au stat până 
aproape în zori, au fost de acord cu toate propunerile mele 

esenţiale şi au dat ordinele necesare în legătură cu 
Montgomery. 

Când am trimis mesajul către Cabinet spunându-le despre 
moartea lui Gott, cerusem ca generalului Eisenhower să nu 
i se spună că am propus să i-l dăm pe Montgomery în locul 
lui Alexander. Dar era prea târziu, i se spusese deja. 
Următoarea schimbare de plan implica o dislocare 
supărătoare în pregătirea operaţiunii „Torţa”. Alexander 
fusese ales să comande Armata întâia britanică în această 
mare acţiune. El începuse deja să lucreze cu generalul 
Eisenhower. Ei se înțelegeau minunat, ca totdeauna. Acum, 
Alexander îi fusese luat pentru Orientul Mijlociu. Ismay a 
fost trimis să-i anunţe vestea lui Eisenhower şi să-i 
transmită scuzele mele pentru această ruptură a 
continuității şi tulburare a contactelor pe care le-a cerut 
necesitatea războiului. Ismay a lăudat calităţile strălucite 
ale lui Montgomery pe câmpul de luptă. Montgomery a 
ajuns la cartierul general al lui Eisenhower aproape imediat 
şi au avut loc toate politeţurile unei întâlniri de genul acesta 
între comandanţi de armate de diferite naţiuni împletite 
într-o singură acţiune. Chiar a doua zi dimineaţă, în 8, 
Eisenhower a trebuit să fie informat că Montgomery trebuia 
să zboare în acea zi la Cairo, ca să comande Armata a Opta. 
Şi această sarcină i-a revenit lui Ismay. Eisenhower era un 
om cu mintea larg deschisă, practic, tratând evenimentele 
aşa cum veneau, cu un altruism rece. Totuşi, el s-a simţit 
descumpănit de cele două schimbări în două zile în acest 
post vital, în marea operaţiune ce i se încredinţase. Trebuia 
acum să salute un al treilea comandant britanic. Ne putem 
mira oare că l-a întrebat pe Ismay: „Britanicii iau oare în 
serios operaţiunea «Torţa»?” Totuşi, moartea lui Gott era 
un fapt de război, pe care un bun soldat îl înţelege. 
Generalul Anderson a fost numit să umple golul, iar 

Montgomery a pornit cu Ismay spre aeroport, acesta având 
o oră sau mai mult ca să-i expună fundalul acestor bruşte 
schimbări. 

Circula o poveste - din păcate neautentificată - despre 
această conversație. Montgomery a vorbit despre 
dificultăţile şi hazardul carierei de militar. „Ca militar, şi-a 
dăruit toată viaţa profesiunii şi a trăit mulţi ani de studiu şi 
abţineri. În cele din urmă, i-a zâmbit norocul, a avut o 
sclipire de succes, a fost avansat, i s-a ivit oportunitatea, a 
avut o comandă importantă. A cucerit o victorie, a devenit 
faimos în lume, numele lui era pe buzele tuturor. Apoi, 
norocul s-a schimbat. Dintr-o lovitură, toată munca de-o 
viaţă s-a risipit, poate nu din vina lui proprie, şi a fost 
aruncat în catalogul nesfârşit al eşecurilor militare. „Dar, a 
protestat Ismay, n-ar trebui s-o iei chiar aşa de rău. In 
Orientul Mijlociu se adună o armată foarte bună. S-ar putea 
să nu te îndrepţi spre dezastru”. „Ce! a exclamat 
Montgomery înălțându-se în maşină. Ce vrei să spui? Eu 
vorbeam despre Rommel!” 

Acum, cu trebuia să-l informez pe generalul Auchinleck că 
urmează să fie înlocuit la comandă şi, întrucât învăţasem 
din experienţe anterioare că asemenea lucruri neplăcute e 
mai bine să fie făcute în scris decât oral, l-am trimis pe 
colonelul Jacob cu avionul la cartierul lui general, cu 
următoarea scrisoare: 


Cairo 8 august, 1942 

Dragă domnule general Auchinleck, 

1. La 23 iunie, ai pus în telegrama către şeful Statului 
Major Imperial problema de a fi înlocuit de la comandă şi ai 
menţionat numele generalului Alexander ca posibil 
succesor. În acel moment de criză pentru armată, guvernul 
Majestății Sale nu a vrut să facă uz de oferta dumitale 

înţeleaptă. În acelaşi timp, ai preluat comanda efectivă a 
bătăliei, aşa cum dorisem eu de mult şi cum ţi-am sugerat 
în telegrama mea din 20 mai. Ai oprit valul potrivnic şi, în 
momentul de faţa, frontul este stabilizat. 

2. Cabinetul de Război a decis acum, pe baza motivelor pe 
care le-ai invocat, că este momentul pentru o schimbare. S- 
a propus ca lrakul şi Persia să fie desprinse de actualul 
teatru de război din Orientul Mijlociu. Alexander va fi numit 
să comande Orientul Mijlociu, Montgomery să comande 
Armata a Opta, iar eu îţi ofer comanda Irakului şi Persiei, 
inclusiv a Armatei a Zecea, cu cartierul general la Basra sau 
Bagdad. Este adevărat că aceasta sferă este astăzi mai 
mică decât Orientul Mijlociu, dar s-ar putea ca, în câteva 
luni, să devină scena unor operaţiuni decisive, iar întăririle 
pentru Armata a Zecea sunt deja pe drum. În acest teatru 
de război, despre care ai o experienţă specială, îţi vei 
păstra asocierile cu India. Sper deci că te vei supune 
dorinţei şi îndrumărilor mele cu acelaşi spirit public 
dezinteresat de care ai dat dovadă în toate ocaziile. 
Alexander va sosi aproape imediat şi sper că, la începutul 
săptămânii viitoare, bineînţeles în conformitate cu mişcările 
inamicului, va fi posibil să se transfere responsabilităţile pe 
frontul de luptă din vest, cu tot calmul şi eficienţa. 

3. Aş fi foarte bucuros să te văd în orice moment, dacă 
doreşti. 

Crede-mă, al dumitale cu sinceritate, Winston S. Churchill 

P. S. Colonelul Jacob, purtătorul scrisorii, a fost însărcinat 
de asemeni de mine să exprime condoleanţe pentru 
pierderea bruscă a generalului Gott. 


Seara, Jacob s-a întors. Auchinleck a primit lovitura cu 
demnitate militară. Nu voia să accepte noua comandă şi 
avea să vină să mă vadă a doua zi. Jacob scrie în jurnalul 
lui: 

Primul-ministru dormea. S-a trezit la ora şase şi a trebuit 
să-i relatez cum am putut mai bine ce s-a întâmplat între 
mine şi generalul Auchinleck. Şeful Statului Major Imperial 
ni s-a alăturat... Mintea primului-ministru este fixată absolut 
asupra înfrângerii lui Rommel şi a aducerii generalului 
Alexander ca să răspundă de operaţiunile din deşertul de 
vest. El nu poate să înţeleagă cum un om poate rămâne la 
Cairo în timp ce în deşert se întâmplă evenimente mari şi 
să lase în seajna altcuiva conducerea acestora. El umblă de 
colo colo în acest punct şi are de gând să reuşească. 
„Rommel, Rommel, Rommel, Rommel” a exclamat el. „Ce 
este oare mai important decât să-l baţi pe el?” 

Generalul Auchinleck a ajuns la Cairo imediat după-amiază 
şi am avut o conversaţie de o oră, care a fost în acelaşi 
timp tristă şi impecabilă. 

Generalul Alexander a venit să mă vadă în seara aceea şi 
au fost redactate ultimele aranjamente pentru schimbarea 
comenzii. Am raportat la Londra această realizare, într-o 
telegramă în care următorul pasaj este crucial: 

Am dat generalului Alexander următoarea directivă care îi 
place foarte mult şi la care aderă şeful Statului Major 
Imperial: 

1. Prima şi principala dumitale datorie este să capturezi 
sau să distrugi, la prima ocazie, armata gemano-italiană 
comandată de feldmareşalul Rommel, împreună cu toată 
aprovizionarea lui şi instalaţiile din Egipt şi Libia. 

2. Vei preda sau vei face să fie predate alte îndatoriri ce 
ţin de comanda dumitale, fără prejudicierea sarcinei 
descrise în paragraful 1, care trebuie considerată cea mai 
importantă pentru interesele Majestății Sale. 

S-ar putea să devină posibil, într-o fază ulterioară a 
războiului, să se schimbe accentul acestei directive, dar 
sunt sigur că simplitatea sarcinii şi unicitatea scopului sunt 
imperative acum. 

Răspunsul lui Alexander va fi înregistrat în cursul 
evenimentelor, după şase luni. 

Capitolul XV MOSCOVA. PRIMA ÎNTÂLNIRE 


Târziu, în noaptea de 10 august, după un dineu cu 
notabilităţile la plăcuta ambasadă din Cairo, am pornit spre 
Moscova. Grupul meu, care umplea trei avioane, includea 
acum pe şeful Statului Major Imperial, pe generalul Wavell 
care vorbea ruseşte, pe mareşalul aerului Todder şi pe Sir 
Alexander Cadogan. Averell Harriman sosise în ultima 
vreme din America, la cererea mea specială către 
preşedinte. El şi cu mine călătoream împreună. În zori, ne 
apropiam de munţii din Kurdistan. Vremea era bună şi 
Vanderkloot se afla în bună dispoziţie. Când ne-am apropiat 
de aceşti munţi colţuroşi, am întrebat la ce înălţime 
intenţiona să-i treacă. El a spus că o înălţime de trei mii de 
metri va fi suficientă. Totuşi, uitându-mă pe hartă, am găsit 
câteva vârfuri de peste trei mii şi chiar de patru mii de 
metri şi se părea că era şi unul de şase sau şase mii cinci 
sute de metri, deşi acela era mai departe. Dacă nu eşti 
brusc înconjurat de nori, îţi poţi croi drum şerpuit peste 
munţi, în siguranţă. Totuşi, am cerut să zburăm la patru mii 
de metri şi am început să sugem din tuburile de oxigen. Pe 
la 8.30 a.m., când coboram spre aeroportul din Teheran şi 
eram aproape de sol, am observat altimetrui arătând o mie 
cinci sute de metri şi am remarcat cu ignoranță: „Mai bine 
ar fi să reparaţi asta înainte de a decola din nou”. Dar 
Wanderkloot a zis: „Aeroportul de la Teheran e la peste o 
mie trei sute de metri înălţime deasupra nivelului mării.” 

Sir Reader Bullard, ministrul Majestății Sale la Teheran, m- 
a întâmpinat la sosire. El era un britanic dur, cu îndelungată 
experienţă în Persia şi lipsit de iluzii. 

» Era prea târziu să sărim peste şirul de nord al munţilor 
Elburz înainte de lăsarea întunericului şi am fost grațios 
invitat la un prânz cu şahul, într-un palat cu o piscină 
frumoasă printre copaci mari, pe un loc abrupt din munţi. 
Cel mai înalt vârf pe care l-am observat dimineaţa strălucea 

în roz portocaliu. După-amiază, în grădina legaţiei britanice, 
a avut loc o lungă conferinţă cu Averell Harriman şi diverse 
autorităţi britanice şi americane de la căile ferate şi s-a 
decis ca Statele Unite să preia întreaga cale ferată, de la 
Golf până la Marea Caspică. Această cale ferată recent 
terminată de o firmă britanică, era o remarcabilă realizare 
inginerească. Erau 390 poduri importante pe drumul ei prin 
cheile înguste ale munţilor. Harriman a spus că preşedintele 
doreşte să preia întreaga răspundere de a o exploata la 
deplina capacitate şi putea asigura locomotive, material 
rulant şi oameni calificaţi din unităţi militare, într-o măsură 
care nouă ne era imposibilă. Eu am fost deci de acord cu 
acest transfer, supus unor prevederi în legătură cu 
prioritatea cerinţelor noastre militare esenţiale. Din cauza 
căldurii şi a zgomotului din Teheran, unde se pare că 
fiecare persan are o maşină şi claxonează tot timpul, am 
dormit la reşedinţa de vară a legaţiei britanice, înconjurată 
de copaci înalţi, la circa trei sute de metri deasupra 
oraşului. 

La 6.30 a doua zi dimineaţa, miercuri 12 august, am pornit 
şi am câştigat înălţime în timp ce zburam peste valea mare 
care duce la Tabriz, apoi am cotit spre nord, spre Enzeli, la 
Caspica. Am traversat şi acest şir de munţi la peste trei mii 
de metri, evitând atât norii cât şi vârfurile. Acum, în avion 
erau doi ofiţeri ruşi şi guvernul sovietic îşi asuma 
răspunderea pentru drumul nostru şi pentru sosirea în 
siguranţă. Uriaşul munte îmbrăcat în zăpadă sclipea spre 
est. Am observat că zburam singuri. Un mesaj prin radio 
explica faptul că al doilea avion al nostru, cu şeful Statului 
Major Imperial, Wavell, Cadogan şi alţii, a trebuit să se 
întoarcă la Teheran din cauza unor probleme la motor. 
După două ore, în faţa noastră străluceau apele Mării 
Caspice. Jos era Enzeli. Nu văzusem niciodată Marea Capică 
dar mi-am amintit că, în urmă cu un sfert de secol, ca 
secretar de stat la Ministerul Războiului, am moştenit o 
flotă care aproape un an a stăpânit apele ei palide, placide. 

Am coborât la o înălţime unde nu mai era nevoie de oxigen. 
Pe malul de apus, pe care îl vedeam clar, se întindea Baku 
şi câmpurile lui petrolifere. Armatele germane erau acum 
atât de aproape de marea Caspică, încât drumul nostru s-a 
îndreptat spre Kuibâşev, ţinându-ne departe de Stalingrad 
şi de regiunile unde se dădeau lupte. Aceasta ne-a dus 
aproape de delta râului Volga. Cât se putea vedea cu 
ochiul, se întindea vastul spaţiu al Rusiei, cafeniu şi plat, cu 
foarte puţine urme de locuinţe omeneşti. Ici, colo, parcele 
rectilinii de arături dezvăluiau câte o fermă de stat. Mult 
timp, puternica Volgă strălucea în meandre, curgând între 
marginile ei largi, întunecate de miaştini. Uneori, o şosea, 
dreaptă ca o riglă, mergea de la un orizont la celălalt. După 
o oră, am coborât din nou în cabină şi am dormit. 

M-am gândit la misiunea mea în acest stat bolşevic trist, 
sinistru, pe care m-am străduit atât de tare să-l strangulez 
de la naştere şi pe care, până la apariţia lui Hitler, îl 
privisem ca pe duşmanul de moarte, al libertăţii şi 
civilizaţiei. Ce era acum de datoria mea să le spun? 
Generalul Wavell, care avea înclinații literare, a rezumat 
totul într-o poezie. Erau mai multe strofe şi ultimul vers al 
fiecăreia era „Nu, unui al doilea front în nouă sute patruzeci 
şi doi”. Era ca şi când am fi dus un bloc mare de gheaţă la 
Polul Nord. Totuşi, eram sigur că trebuie să le expun 
personal faptele şi să scot la iveală totul, faţă-n faţă cu 
Stalin, mai curând decât să mă încred în telegrame şi 
intermediari. Cel puţin asta arăta că ne interesa soarta lor 
şi că înţelegeam ce înseamnă lupta lor pentru războiul 
general. Noi am urât întotdeauna regimul lor vicios şi, până 
când i-a lovit flagelul german, ei s-ar fi uitat cu indiferenţă 
cum noi suntem măturaţi de pe faţa pământului şi şi-ar fi 
împărţit bucuroşi cu Hitler imperiul nostru din Orient. 

Vremea fiind frumoasă, vântul favorabil şi nevoia mea de 
a ajunge la Moscova urgentă, s-a aranjat să tăiem colţul la 
Kuibâşev şi să ne îndreptăm direct spre capitală. Mă tem că 
un splendid banchet şi primirea în stilul adevărat al 

ospitalităţii ruseşti au fost lăsate la o parte. Pe la ora cinci, 
fleşele şi cupolele Moscovei au început să se vadă. Am 
făcut un cerc în jurul oraşului pe o linie prescrisă cu atenţie 
şi pe care fuseseră anunţate toate bateriile şi am aterizat 
pe aeroport, pe care aveam să-l revizitez în timpul luptei. 

Aici se afla Molotov cu un grup de generali ruşi şi cu 
întregul corp diplomatic, şi un mare număr de fotografi şi 
reporteri, obişnuit la asemenea ocazii. O puternică gardă de 
onoare, impecabilă ca îmbrăcăminte şi ţinută militară, a 
fost inspectată şi apoi a defilat prin faţa noastră, după ce 
fanfara a cântat imnurile naţionale ale celor trei mari puteri 
a căror unitate însemna pieirea lui Hitler. Am fost condus la 
microfon şi am ţinut o scurtă cuvântare. Averell Harriman a 
vorbit în numele Statelor Unite. El urma să stea la 
ambasada americană. Molotov m-a condus cu maşina lui la 
reşedinţa fixată pentru mine, la 12 kilometri de Moscova, 
„Vila de stat numărul 7”. În timp ce treceam pe străzile 
Moscovei, care părea foarte goală, am lăsat în jos fereastra 
pentru puţin aer şi, spre surprinderea mea, am simţit că 
sticla era groasă de peste cinci centimetri. Aceasta depăşea 
orice recorduri, din experienţa mea. „Ministrul spune că e 
mai prudent” a zis interpretul Pavlov. În ceva mai mult de o 
jumărate de oră, am ajuns la vilă. 

După tot scufundatul şi spălatul necesar, am fost ospătaţi 
în sufragerie cu tot felul de mâncăruri alese şi băuturi, 
inclusiv bineînţeles icre negre şi vodcă, dar şi cu multe alte 
feluri şi vinuri din Franţa şi Germania, mult peste starea 
noastră de spirit şi puterea de a le consuma. În plus, aveam 
prea puţin timp înainte de a porni spre Moscova. l-am spus 
lui Molotov că voi fi gata să-l văd pe Stalin în seara aceea, 
iar el a propus ora şapte. 

Am ajuns la Kremlin şi m-am întâlnit pentru prima dată cu 
marele şef revoluţionar, om de stat şi războinic profund rus, 
cu care aveam să am de-a face în următorii trei ani într-o 
asociaţie strânsă, riguroasă, dar totdeauna emoţionantă şi 
uneori chiar veselă. Conferinţa noastră a durat aproape 

patru ore. Cum al doilea avion al nostru, cu Brooke, Wavell 
şi Cadogan, nu sosise, erau prezenţi doar Stalin, Molotov, 
Voroşilov, eu, Harriman, ambasadorul nostru şi interpreţii. 
Mi-am bazat această relatare pe notările pe care le ţineam, 
pe propria mea memorie şi pe telegramele pe care le-am 
trimis acasă atunci. Primele două ore au fost triste şi 
sumbre. Am început imediat cu problema celui de al doilea 
front, spunând că doream să vorbesc deschis şi voiam să-l 
invit pe Stalin să fie şi el deschis. Nu aş fi venit la Moscova 
dacă el nu s-ar fi simţit sigur că putea discuta realităţile. 
Când Molotov a venit la Londra, eu îi spusesem că încercăm 
să facem planuri pentru o diversiune în Franţa. l-am spus 
de asemeni clar lui Molotov că nu puteam face promisiuni în 
legătură cu 1942 şi i-am dat lui Molotov un memorandum în 
acest sens. De atunci, s-a făcut o examinare exhaustivă 
anglo-americană a problemei. Guvernele britanic şi 
american nu se simt în stare să-şi asume o operaţiune 
majoră în septembrie, ultima lună în care se putea conta pe 
vreme. Dar, după cum Stalin ştia, se pregăteau pentru o 
foarte mare operaţiune în 1943. In acest scop, era plănuit 
ca un milion de trupe americane să ajungă în Regatul Unit 
la locul de adunare, până în primăvara lui 1943, formând o 
forţă expediţionară de 27 de divizii, la care guvernul 
britanic era pregătit să adauge 21 de divizii. Aproape 
jumătate din această forţă va fi de blindate. Până acum, 
doar două divizii şi jumătate americane ajunseseră în 
Regatul Unit, dar marele transport va avea loc în octombrie, 
noiembrie şi decembrie. 

l-am spus lui Stalin că îmi dădeam seama că acest plan nu 
oferea niciun ajutor Rusiei în 1942, dar consideram posibil 
ca în 1943, când planul avea să fie gata, s-ar putea ca 
germanii să aibă în vest o armată mai puternică decât au 
acum. La acest punct, faţa lui Stalin s-a strâns într-o 
încruntare, dar nu m-a întrerupt. Am spus atunci că aveam 
motive bune împotriva unui atac pe coasta franceză în 
1942. Aveam vase care să debarce pe o coastă fortificată şi 

să arunce pe mai doar şase divizii, pe care să le menţinem 
acolo. Dacă ar avea succes, ar putea fi trimise alte divizii, 
dar factorul limitativ erau vasele de debarcare, ce se 
construiau acum în număr mare în Regatul Unit şi în special 
în Statele Unite. Faţă de o divizie, cât putea fi transportată 
anul acesta, anul viitor vor putea fi transportate de opt sau 
zece ori mai multe. 

Stalin, care începuse să arate foarte întunecat, părea 
neconvins de argumentarea mea şi a întrebat dacă nu 
putea fi atacată nicio parte a coastei franceze. l-am arătat o 
hartă care indica dificultăţile de a face o umbrelă aeriană, 
oriunde în afara strâmtorii propriu-zise. Nu părea să 
înţeleagă şi a pus nişte întrebări despre raza avioanelor de 
luptă. Nu puteau să se ducă şi să se întoarcă în tot acest 
timp? Am explicat că, într-adevăr, puteau să vină şi să 
plece, dar nu vor mai avea timp să lupte şi am adăugat că o 
umbrelă aeriană, ca să fie de vreun folos, trebuia să fie 
menţinută deschisă. El a spus atunci că în Franţa nu era nici 
o singură divizie germană de valoare, o afirmaţie pe care 
eu am contestat-o. În Franţa erau douăzeci şi cinci de divizii 
germane, dintre care nouă erau de primă linie. El a clătinat 
din cap. Am spus că am adus cu mine pe şeful Statului 
Major Imperial şi pe generalul Sir Archibald Wavell, ca 
asemenea puncte să poată fi examinate în amănunt cu 
Statul Major general rus. Era un punct dincolo de care 
oamenii de stat nu puteau duce discuţii de acest gen. 

Stalin, a cărui încruntare se accentuase deja mult, a spus 
că, din căte înţelege, noi nu putem crea un al doilea front 
cu o forţă mare şi nu vrem să debarcăm nici măcar şase 
divizii. Am spus că aşa este. Am puteadebarca şase divizii, 
dar debarcarea lor ar face mai mult rău decât bine, pentru 
că ar dăuna mult operaţiunii mari plănuite pentru anul 
viitor. Războiul e război, dar nu nebunie şi ar fi o nebunie să 
cauţi un dezastru care nu va ajuta nimănui. Am zis că mă 
temeam că vestea pe care am adus-o nu era bună. Dacă 
aruncând acolo 150 000 sau 200 000 de oameni l-am putea 

ajuta retrăgând de pe frontul din Rusia apreciabile forţe 
germane, nu ne-am da înapoi de la această acţiune din 
motive de pierderi. Dar dacă această acţiune n-ar scoate 
niciun om de pe acest front şi ar strica perspectivele pentru 
1943, ar fi o eroare mare. 

Stalin, care devenise neliniştit, a spus că vederile lui 
despre război erau diferite. Un om care nu era pregătit să-şi 
asume riscuri, nu putea câştiga un război. De ce ne 
temeam atât de tare de germani? El nu putea înţelege. 
Experienţa lui arăta că trupele trebuie să sângereze în 
bătălie. Dacă nu sângerează trupele, nu ai idee care este 
valoarea lor. Am vrut să ştiu dacă şi-a pus vreodată 
întrebarea, de ce nu a debarcat Hitler în Anglia în 1940, 
când era în culmea puterii iar noi aveam doar 20 000 de 
soldaţi instruiți, 200 de tunuri şi 50 de tancuri. El n-a venit. 
Motivul a fost că lui Hitler îi era teamă de operaţiunea asta. 
Nu era atât de uşor de traversat Canalul. Stalin a răspuns 
că aceasta nu era o analogie. Debarcara lui Hitler în Anglia 
ar fi întâmpinat rezistenţa» porului, în timp ce, în cazul 
debarcării britanicilor în Franţa, poporul ar fi de partea 
britanicilor. Am subliniat că era cu atât mai important deci 
ca printr-o eventuală retragere să nu expunem poporul 
francez răzbunării lui Hitler şi să nu mai putem conta pe ei 
pentru marea operaţiune din 1943. 

A urmat o tăcere apăsătoare. Stalin a spus, în cele din 
urmă că, dacă noi nu putem face o debarcare în Franţa anul 
acesta, el nu era îndreptăţit să o ceară sau să insiste 
asupra ei, dar era obligat să spună că nu era de acord cu 
argumentele mele. 


x k x 


Atunci am desfăşurat o hartă cu sudul Europei, Mediterana 
şi Africa de Nord. Ce era un „Al doilea front”? Doar o 
debarcare pe o coastă fortificată în partea opusă Angliei? 
Sau putea lua forma unei alte acțiuni mari care sa poată fi 

folositoare cauzei comune? Am crezut că e mai bine să-l 
aduc spre sud, în etape. Dacă, de exemplu, am putea ţine 
inamicul la Pas de Calais prin concentrări de trupe în 

Britania şi, în acelaşi timp, să atacăm în altă parte - de 
exemplu, în Loara sau în Gironde, sau alternativ, la Scheldt 
- lucrul ăsta era plin de promisiuni. Aici era o imagine 
generală a operaţiunii mari de anul viitor. Stalin se temea 
că ideea nu era realizabilă. Am spus că va fi într-adevăr 
greu să debarcăm un milion de oameni, dar că va trebui să 
perseverăm şi să” încercăm. 

Am trecut apoi la bombardarea. Germaniei, care dădea 
satisfacţii generale. Stalin a subliniat necesitatea de a se 
lovi moralul populaţiei germane. El a spus că acorda cea 
mai mare importanţă bombardamentelor şi că ştia că 
raidurile noastre aveau un efect teribil în Germania. 

După acest interludiu, care a relaxat încordarea, Stalin a 
remarcat că, din lunga noastră discuţie, se părea că nu vom 
avea nici acţiunea „Barosul” nici „încercuirca”, şi ne vom 
mulţumi cu bombardarea Germaniei. Am decis să trec 
peste ce era mai rău şi să creez un fundal potrivit pentru 
proiectul pe care voiam să-l prezint. Deci nu am încercat 
imediat să înlătur întunecarea. Doar cerusem anume să fie 
o discuţie directă, între prieteni şi camarazi aflaţi în pericol. 
Totuşi, a predominat curtoazia şi demnitatea. 


x k x 


Venise momentul să aduc în acţiune „Torţa”. Am spus că 
vreau să revin la problema celui de al doilea front în 1942, 
pentru care venisem de fapt. Eu nu consideram că Franţa 
era unicul loc pentru o asemenea operaţiune. Mai erau şi 
alte locuri, iar noi şi americanii ne-am decis asupra unui alt 
plan pe care am fost autorizat de preşedintele american să 
i-l împărtăşesc lui Stalin în secret. Acum voi face acest 
lucru. Am subliniat necesitatca vitală a secretului. La 

aceasta, Stalin s-a ridicat şi a rânjit, spunând că speră că 
nimic în legătură cu asta nu va apare în presa britanică. 

Apoi, am început să explic cu precizie operaţiunea „Torţa”. 
În timp ce făceam relatarea, Stalin a devenit foarte 
interesat. Prima lui întrebare a fost, ce se va întâmpla în 
Spania şi în Franţa de la Vichy. Ceva mai târziu, a remarcat 
că, din punct de vedere militar, operaţiunea era justă, dar 
avea îndoieli asupra efectelor politice ale acesteia în Franţa. 
El a întrebat în special despre date iar eu am spus că nu 
mai târziu de 30 octombrie, dar preşedintele şi noi toţi ne 
străduim să o tragem mai înainte, la 7 octombrie. Acest 
lucru a părut o mare uşurare pentru cei trei ruşi. 

Apoi, am descris avantajele militare legate de eliberarea 
Mediteranei, pentru momentul când va fi posibil de deschis 
un nou front. În septembrie, trebuie să învingem în Egipt, 
iar în octombrie, în Africa de Nord, ţinând în tot acest timp 
inamicul în nordul Franţei. Dacă am putea termina anul 
posedând Africa de Nord, am putea ameninţa pântecele 
Europei lui Hitler, iar această operaţiune trebuie 
considerată în conjuncţie cu cea din 1943. Asta este ceea 
ce noi şi americanii am decis să facem. 

Pentru a ilustra punctul meu de vedere, am desenat între 
timp un crocodil şi i-am explicat lui Stalin, cu ajutorul 
acestei imagini, intenţia noastră de a ataca pântecele 
moale al crocodilului, în timp ce îi atacam botul puternic. lar 
Stalin, al cărui interes atinsese acum cel mai înalt nivel, a 
spus: „Să vă ajute Dumnezeu în această acţiune”. 

Am subliniat că noi voiam să îi uşurăm pe ruşi. Dacă am 
încerca asta în nordul Franţei, am fi respinşi. Dacă încercăm 
în nordul Africii, avem o şansă bună de victorie, apoi o să 
putem ajuta în Europa. Dacă am putea câştiga Africa de 
Nord, Hitler va trebui să-şi aducă forţa aeriană înapoi. Altfel, 
i-am distruge aliaţii, chiar şi Italia de exemplu, făcând o 
debarcare. Operaţiunea ar avea o influenţă importantă 
asupra Turcici şi asupra sudului Europei şi mă temeam doar 
că Hitler ar putea să ne-o ia înainte. Dacă am cuceri anul 

acesta Africa de Nord, l-am putea ataca mortal pe Hitler 
anul viitor. Acest lucru a marcat o cotitură în convorbirea 
noastră. 

Stalin a început să prezinte atunci diverse dificultăţi 
politice. Oare o ocupare anglo-americană a regiunilor 
„Torţei” nu va fi greşit înţeleasă în Franţa? Ce aveam de 
gând cu de Gaulle? Eu am spus că, în această etapă, nu 
vrem ca el să intervină în operaţiune. Franţa de la Vichy era 
în stare să tragă asupra lui de Gaulle, dar nu în americani. 
Harriman a susţinut cu putere acest lucru, referindu-se la 
informaţii pe care se baza preşedintele, de la agenţi 
americani aflaţi pe teritoriile „Torţei” precum şi pe părerea 
amiralului Leahy. * 


x k x 


În acest punct, se părea că Stalin a sesizat avantajele 
strategice ale operaţiunii „Torţa”. El a găsit patru rațiuni 
principale în favoarea ei: mai întâi, îl va lovi pe Rommel din 
spate; în al doilea rând, va intimida Spania; în al treilea 
rând, va produce lupte între germani şi francezi în Franţa; şi 
în al patrulea rând, expune Italia tăişului războiului. 

Am fost adânc impresionat de această remarcabilă 
afirmaţie. Arăta din partea dictatorului rus, stăpânirea 
rapidă şi completă a unei probleme, până atunci nouă 
pentru el. Foarte puţine persoane în viaţă ar fi putut 
înţelege în câteva minute raţiunile cu care mă luptasem de 
atâtea luni. El a văzut totul dintr-o clipire. 

Eu am menţionat o a cincea rațiune, şi anume, * scurtarea 
rutei pe mare prin Mediterana. Stalin era preocupat dacă 
puteam trece prin strâmtoarea Gibraltar. Am spus că va fi 
în regulă. l-am Sorbit de asemeni despre schimbările din 
comandamentul din Egipt şi de hotărârea noastră de a da 
acolo o bătălie decisivă în august sau septembrie. In cele 
din urmă, era clar că le plăcea tuturor „Torţa”, deşi Molotov 
a întrebat dacă nu ar putea începe în septembrie. 

Atunci am adăugat: „Franţa e demoralizată şi vrem să o 


înveselim”. Franța  înţelesese cele întâmplate în 
Madagascar şi Siria. Sosirea americanilor va aduce națiunea 
franceză de partea noastră. Il va intimida pe Franco. 


Germanii ar putea spune imediat francezilor: „Daţi-ne flota 
la Toulon”. Aceasta ar stârni din nou antagonismele dintre 
Vichy şi Hitler. 

Atunci, am expus perspectiva de a îndrepta o forţă aeriană 
anglo-americană spre flancul de sud al armatelor ruse, 
pentru a apăra Marea Caspică şi munţii Caucaz şi, în 
general, ca să lupte pe acel teatru al războiului. Totuşi, nu 
am intrat în amănunte şi, desigur, trebuia să dăm mai întâi 
bătălia din Egipt şi nu aveam încă planurile preşedintelui cu 
privire la contribuţia americană. Dacă lui Stalin îi va plăcea 
ideea, ne vom apuca să lucrăm în amănunt la ea. El a 
răspuns că vor fi foarte recunoscători pentru un asemena 
ajutor, dar că amănuntele de locaţie, etc., vor cere un 
studiu. Eu eram foarte interesat în acest proiect, pentru că 
ar ducc la lupte dure între forţele aeriene anglo-americane 
şi germani, ceea ce va contribui în mare măsură la 
obţinerea stăpânirii văzduhului în condiţii mai favorabile 
decât să căutăm necazuri la Pas de Calais. 

Apoi, ne-am adunat în jurul unui glob mare şi i-am explicat 
lui Stalin uriaşele avantaje ale curăţirii Mediteranei de 
inamici. l-am spus lui Stalin că îi voi sta la dispoziţie dacă 
va dori să mă vadă din nou. El mi-a răspuns că obiceiul rus 
este ca oaspetele să-şi exprime dorinţele şi că era gata să 
mă primească în orice moment. El ştia acum ce era mai rău 
şi totuşi ne-am despărţit într-o atmosferă de bunăvoință. 

Întâlnirea durase aproape patru ore. A fost nevoie de o 
jumătate de oră sau mai mult ca să ajungem la Vila de stat 
numărul 7. Deşi eram obosit” am dictat telegrama către 
Cabinetul de Război şi către preşedinte, după miezul nopţii, 
iar apoi, cu sentimentul că se spărsese gheaţa şi se 
stabilise un contact uman, am dormit bine şi mult. 

Capitolul XVI MOSCOVA. O LEGĂTURĂ STABILITĂ 


A doua zi dimineaţa târziu, m-am trezit în locuinţa mea 
luxoasă. Era joi 13 august, - pentru mine totdeauna „Ziua 
Blenheim”. Aranjasem să-l vizitez pe Molotov la Kremlin la 
amiază, ca să-i explic mai clar şi pe deplin caracterul 
diverselor operaţiuni pe care le aveam în gând. Am 
subliniat cât de dăunător ar fi pentru cauza comună dacă, 
datorită învinuirilor reciproce în legătură cu abandonarea 
acţiunii „Barosul”, am fi obligaţi să discutăm public 
împotriva unei asemenea operaţiuni. Am explicat de 
asemeni mai amănunţit importanţa politică a „Torţei”. El a 
ascultat afabil, dar nu a contribuit cu nimic. l-am propus să- 
| văd din nou pe Stalin la 10 p.m. In seara aceea, iar mai 
târziu, în cursul zilei, am fost anunţat că ora 11 ar fi mai 
convenabilă şi, cum subiectele de discutat aveau să fie 
aceleaşi ca şi cele de cu o seară înainte, m-au întrebat dacă 
aş dori să-l aduc şi pe Harriman. Am răspuns „Da”, şi că voi 
aduce de asemeni pe Cadogan, Brooke, Wavell şi Todder 
care între timp sosiseră în siguranţă de la Teheran cu un 
avion rusesc. Ar fi putut avea un incendiu foarte periculos 
în avionul lor Liberator. 

Inainte de a părăsi camera acestui diplomat urban, rigid, 
m-am întors spre el şi i-am spus: „Stalin ar face o mare 
greşeală dacă ne-ar trata dur acum când am ajuns atât de 
departe”. Pentru prima dată, Molotov s-a relaxat. „Stalin, a 
spus el, e un om foarte înţelept. Puteţi fi siguri că, oricum, 
el argumentează, el înţelege totul. Am să-i comunic ce 
spuneţi”. 

M-am întors la timp pentru masa de prânz la Vila de stat 
numărul şapte. Afară, vremea era minunată. Era exact aşa 
cum ne place cel mai mult în Anglia - când avem aşa ceva. 
M-am gândit să explorăm domeniul. Vila de stat numărul 
şapte era o casă frumoasă, mare, nouă, de ţară, aşezată pe 
o pajişte întinsă, cu grădini, într-o pădurice de brad de vreo 
douăzeci de acri. Erau alei agreabile şi era plăcut ca, în 

vremea frumoasă de august, să stai întins pe iarbă sau pe 
ace de pin. Erau mai multe fântâni şi un tanc mare de sticlă 
plin cu tot felul de peştişori aurii care erau atât de 
domesticiţi încât îţi mâncau din mână. Mi-am făcut obiceiul 
să-i hrănesc în fiecare zi. În jurul terenului era un zid de 
vreo cinci metri înălţime, păzit în ambele părţi de poliţie şi 
soldaţi în număr considerabil. La vreo sută de metri de 
casă, era un adăpost antiaerian. La prima ocazie, am fost 
conduşi acolo. Era de ultimul tip şi foarte luxos. Ascensoare 
în ambele capete te duceau în jos, la douăzeci şi şase sau 
treizeci de metri în pământ. Acolo erau opt sau zece 
camere mari, în interiorul unei cutii de beton de o grosime 
masivă. Camerele erau despărțite între ele cu uşi grele, 
glisante. Lumina era strălucitoare. Mobila era stil, 
somptuoasă şi viu colorată. Mă atrăgeau mai mult peştişorii 
aurii. 


x k x 


Am plecat cu toţii spre Kremlin la 11 p.m. Şi am fost 
primiţi doar de Stalin şi Molotov, cu interpretul lor. Atunci a 
început o discuţie foarte neplăcută. Am spus că el trebuie 
să înţeleagă că noi ne-am hotărât asupra cursului pe care 
trebuie să-l urmăm şi că reproşurile erau inutile. Am 
polemizat circa două ore, timp în care el a spus multe 
lucruri neplăcute, mai ales despre faptul că noi ne temem 
prea mult să ne luptăm cu germanii şi că, dacă am încerca, 
aşa cum fac ruşii, am constata că nu e chiar atât de rău; că 
ne-am încălcat promisiunea în legătură cu „Barosul”; că am 
eşuat în livrarea materialelor promise Rusiei şi că am trimis 
doar rămăşiţele după ce am păstrat tot ce aveam nevoie 
pentru noi înşine. Se părea că aceste plângeri erau 
adresate atât Marii Britanii cât şi Statelor Unite. 

Am respins direct toate aceste învinuiri, dar fără înţepături 
de niciun fel. Bănuiesc că nu era obişnuit să fie contrazis în 
repetate rânduri, dar nu s-a înfuriat deloc, nici măcar nus-a 

agitat. Şi-a reafirmat părerea că ar fi posibil, pentru 
britanici şi americani, să debarce şase sau opt divizii în 
peninsula Cherbourg, odată ce vor avea dominaţia în aer. El 
avea sentimentul că, dacă armata britanică ar lupta contra 
germanilor tot atât cât şi armata rusă, n-ar fi atât de 
speriată de aceştia. Ruşii precum şi Forţele Aeriene Regale 
au arătat, într-adevăr, că e posibil să-i baţi pe germani. 
Infanteria britanică ar putea să facă la fel, cu condiţia să 
acţioneze în acelaşi timp cu ruşii. 

M-am prefăcut că am trecut peste remarcile făcute de 
Stalin pe seama vitejiei armatei ruse. Propunerea unei 
debarcări la Cherbourg nu ţine seama de existenţa 
Canalului. În cele din urmă, Stalin a spus că nu putem 
continua aşa. El trebuia să accepte decizia noastră. Apoi 
ne-a invitat brusc la dineu în seara următoare, la ora opt. 

Acceptând invitaţia, am spus că voi pleca în zori cu avionul 
în dimineaţa următoare, adică în 15. losif părea cumva 
preocupat de treaba asta şi a întrebat dacă nu puteam să 
stau mai mult. Am spus, da, desigur, dacă se poate face un 
lucru bun şi că, oricum, voi mai aştepta o zi. Apoi am 
afirmat că nu simţeam camaraderie în atitudinea lui. 
Călătorisem atât de departe ca să stabilesc o relaţie bună 
de lucru. Noi am depus eforturi să ajutăm Rusia şi vom 
continua să facem asta. Fuseserăm lăsaţi să luptăm singuri 
timp de un an împotriva Germaniei şi Italiei. Acum, când 
cele trei mari naţiuni sunt aliate, victoria era sigură, cu 
condiţia să nu ne despărţim, iar eu am fost niţeluş cam 
animat la acest pasaj şi, înainte de a se putea traduce, ela 
remarcat că îi place tonul exprimării mele. După aceea, 
discuţia a început din nou într-o atmosferă ceva mai puţin 
încordată. 

El s-a lansat într-o discuţie despre două mortiere ruseşti 
de tranşee care trag cu rachete şi care, afirma el, erau 
devastatoare ca efect, oferindu-se să organizeze o 
demonstraţie pentru specialiştii noştri, dacă pot aştepta. A 
spus că va lăsa să primim toate informaţiile despre ele, dar 

nu ar trebui să dăm ceva în schimb? N-ar trebui să existe o 
înţelegere cu privire la informaţii despre invenţii? Am spus 
că le vom da totul fără nicio tocmeală, cu excepţia acelor 
aparate care, dacă sunt duse în avioane peste liniile 
duşmane iar acestea sunt doborâte, ar face ca 
bombardarea Germaniei de către noi să devină mai dificilă. 

El a fost de asemeni de acord ca autorităţile lui militare să 
se întâlnească cu generalii noştri, iar acest lucru a fost 
aranjat pentru ora trei după-amiază. Am spus că ei vor avea 
nevoie de cel puţin patru ore ca să intre deplin în toate 
chestiunile tehnice implicate în acţiunile  „Barosul”, 
„Încercuirea:74 şi „Torţa”. El a observat, la un moment dat, 
că „Torţa” era „corectă din punct de vedere militar”, dar că 
partea politică cerea mai multă delicateţe - adică, mai 
multă atenţie la felul cum era mânuită. Din când în când, el 
revenea la „Barosul”, mormăind în legătură cu această 
acţiune. Când a spus că nu ne-am ţinut de promisiune, eu 
am replicat: „Resping afirmaţia asta. Ne-am ţinut toate 
promisiunile” şi m-am referit la acel aide-memoire pe care i 
l-am dat lui Molotov. * El şi-a cerut un fel de scuze, spunând 
că îşi exprimă părerile sincere şi oneste, că nu exista 
neîncredere între noi ci doar un punct de vedere diferit. 

În cele din urmă, am întrebat despre Caucaz. Va apăra 
lanţul de munţi şi cu câte divizii? La aceasta, el a trimis 
după o hartă în relief şi, cu o aparentă sinceritate şi 
evidentă cunoaştere, a explicat tăria acestei bariere, pentru 
care a spus că avea la dispoziţie douăzeci şi cinci de divizii. 
El a arătat diversele trecători şi a spus că vor fi apărate. Am 
întrebat dacă erau fortificate, iar el a spus, „Da, desigur”. 
Linia de front rusească, la care inamicul încă nu ajunsese, 
era la nord de şirul principal. El a spus că vor trebui să 
reziste două luni, până când zăpada va face munţii de 
netrecut. S-a declarat încrezător în capacitatea lor de a face 

lucrul ăsta şi a relatat de asemeni amănunţit despre forţa 
flotei de la Marea Neagră, care era adunată la Batumi. 

Toată această parte a discuţiei a fost mai uşoară, dar când 
Harriman a întrebat despre planurile de a aduce avioane 
americane peste Siberia, la care ruşii consimţiseră abia 
recent, după îndelungi presiuni americane, el a replicat 
scurt: „Războaiele nu se câştigă cu avioanele”. Harriman 
m-a susţinut în permanenţă şi niciunul dintre noi nu a cedat 
niciun centimetru şi nici nu am rostit vreun cuvânt amar. 
Stalin şi-a roastit salutul şi mi-a întins mâna la plecare, iar 


eu i-am luat-o. 
» x * 


În 14 august, am raportat Cabinetului de Război: 

Ne-am întrebat care este explicaţia acestui spectacol şi a 
transformării petrecute, având în vedere terenul ferm pe 
care ajunseserăm seara trecută. Cred, cel mai probabil, că 
în Consiliul Comisarilor, vestea pe care am adus-o nu a fost 
primită la fel de bine cum a primit-o el. S-ar putea ca acesta 
să aibă mai multă putere decât credem noi şi mai puţine 
cunoştinţe. Poate se punea bine pe lângă comisari pentru 
viitoare scopuri şi, în beneficiul lor şi al lui, se elibera de sub 
presiune. Cadogan spune că o asemenea transformare dură 
a urmat şi după începerea interviurilor lui Eden de la 
Crăciun, iar Harriman spune că aceeaşi tehnică a fost 
folosită şi cu prilejul misiunii lui Beaverbrook. 

Părerea mea întemeiată este că, în inima lui, în măsura în 
care are una, Stalin ştie că avem dreptate şi că şase divizii 
în „Barosul” nu-l vor ajuta în acest an. În plus, sunt sigur că 
judecata lui militară, sigură şi rapidă, îl face un puternic 
sprijinitor al „Torţei”. Cred că nu e imposibil să revină la 
sentimente mai bune. Cu această speranţă, cu perseverez. 
Oricum, cred că a fost mai bine să o spunem aşa decât 
altfel. N-a existat niciun moment sugestia că ei nu vor 
continua lupta, iar eu cred că Stalin e foarte încrezător că 
va câştiga... 

În scara aceea, am participat la un dineu oficial la Kremlin, 
unde erau prezente vreo patruzeci de persoane, incluzând 
mai mulţi comandanţi militari, membri ai Biroului politic şi 
alte înalte oficialități. Stalin şi Molotov au făcut onorurile de 
gazdă în mod cordial. Aceste dineuri erau destul de lungi şi, 
de la început, s-au propus numeroase toasturi şi s-a 
răspuns cu foarte scurte cuvântări. S-au spus tot felul de 
poveşti prosteşti despre aceste obiceiuri sovietice, care ar fi 
devenit chefuri cu băutură. Nu e niciun adevăr în ele. 
Mareşalul şi colegii săi au băut toasturile din pahare mici, 
luând doar câte o înghiţitură cu fiecare ocazie. Eu am fost 
politicos. 

În timpul dineului, Stalin a vorbit cu mine în mod volubil, 
prin interpretul Pavlov. „În urmă cu câţiva ani, a spus el, am 
avut vizita domnului George Bernard Shaw şi a lui Lady 
Astor”. Lady Astor a sugerat ca domnul Lloyd George să fie 
invitat să viziteze Moscova, la care Stalin a răspuns: „De ce 
ar trebui să-l invităm? El a fost capul intervenţiei.” La 
aceasta, Lady Astor a răspuns: „Nu-i adevărat. Churchill a 
fost cel care l-a indus în eroare.” „Oricum, a spus Stalin, 
Lloyd George a fost capul guvernului şi aparţinea stângii. El 
era răspunzător, iar nouă ne place un inamic direct mai 
mult decât un pretins prieten.” „Ei, a spus Lady Astor, 
Churchill e în sfârşit terminat”. „Nu sunt atât de sigur, 
răspunsese Stalin. Dacă apare o criză gravă, poporul englez 
ar putea reveni la calul cel bătrân”. În acest punct, am 
întrerupt şi am spus: „E cam mult în ce a zis ea. Am fost 
foarte activ în intervenţie, şi nu doresc să credeţi altceva”. 
El a zâmbit amical, aşa că am continuat: „M-aţi iertat?” 
Premierul Stalin, spuse interpretul Pavlov, zice că totul 
aparţine trecutului, iar trecutul aparţine lui Dumnezeu.” 

Intr-o convorbire de mai târziu cu Stalin, i-am zis: „Lordul 
Beaverbrook mi-a povestit că, atunci când a fost în misiune 
la Moscova, în octombrie 1941, l-aţi întrebat: Ce-a vrut 
Churchill să înţeleagă când a zis în Parlament că m-a 
atenţionat cu privire la un atac german iminent?” 

„Bineînţeles că da, i-am răspuns eu, referindu-mă la 
telegrama pe care v-am trimis-o în aprilie 1941” şi am scos 
telegrama pe care Sir Stafford Gripps o predase cu 
întârziere. Când s-a tradus şi i-a fost citită, Stalin a ridicat 
din umeri: „îmi amintesc. Nu aveam nevoie de nicio 
avertizare. Am ştiut că va veni războiul, dar am crezut că o 
să mai pot câştiga şase luni sau aşa ceva”. De dragul 
cauzei comune, m-am abținut să întreb ce s-ar fi întâmplat 
cu noi toţi dacă noi ne-am fi prăbuşit definitiv în timp ce el îi 
dădea lui Hitler atâtea materiale valoroase, timp şi ajutor. 

Cât de curând am putut, am dat domnului Attlee şi 
preşedintelui o relatare mai oficială despre banchet. 

1. Dineul s-a desfăşurat într-o atmosferă prietenoasă şi cu 
ceremoniile ruseşti obişnuite. Wavell a ţinut un excelent 
discurs în limba rusă. Eu am toastat pentru sănătata lui 
Stalin, iar Cadogan, pentru moartea şi condamnarea 
nazismului. Deşi am stat la dreapta lui Stalin, nu am avut 
ocazia să discut despre lucruri serioase. Stalin şi cu mine 
am fost fotografiaţi împreună şi de asemeni cu Harriman. 
Stalin a ţinut un discurs cam lung, propunând un toast 
pentru „Serviciul de contrainformaţii britanice” Intelligence 
Service, n. L) în cursul căruia a făcut o curioasă referire la 
Dardanele în 1915, spunând că britanicii au câştigat iar 
germanii şi turcii se retrăgeau, dar noi nu ştiam asta 
deoarece contrainformaţiile erau proaste. Această imagine, 
deşi inexactă, S fost evident intenţionată ca un compliment 
la adresa mea. 

2. Am plecat pe la 1.30 a.m., întrucât îmi era teamă că se 
va lungi şi eram obosit. Când mi-am luat rămas bun de la 
Stalin, el mi-a spus că orice deosebiri care există erau doar 
de metodă. Am spus că vom încerca să înlăturăm şi aceste 
deosebiri prin fapte. După o strângere de mână cordială, 
am plecat pornind prin camera oarecum aglomerată, dar el 
s-a grăbit după mine şi m-a însoţit pe o distanţă enormă, 
prin coridoar şi scări, până la uşa de la intrare, unde din 
nou ne-am strâns mâinile. 

3. Poate că relatarea mea despre întâlnirea de joi a avut 
un punct de vedere prea întunecat. Simt că trebuie să le 
acord circumstanţe atenuante pentru dezamăgirea cu 
adevărat dureroasă pe care o simt ei aici din cauză că nu 
putem face nimic mai mult ca să-i ajutăm în lupta lor 
uriaşă. In cele din urmă, au înghiţit această pilulă amară. 
Acum, totul pentru noi trebuie să se axeze pe grăbirea 
acţiunii „Torţa” şi pe înfrângerea lui Rommel. 

Am fost ofensat de multe lucruri care s-au spus la 
conferințele noastre. Am ţinut seama de încordarea în care 
se află conducătorii sovietici, cu vastul lor front care arde şi 
sângerează pe aproape 3000 de kilometri şi cu germanii la 
doar şaptezeci şi cinci de kilometri de Moscova şi avansând 
spre Marea Caspică. Discuţiile militare tehnice nu au mers 
bine. Generalii noştri au pus tot felul de întrebări, la care 
colegii lor sovietici nu erau autorizaţi. Să dea răspunsuri. 
Singura cerere sovietică a fost un „Al doilea front ACUM”. 
La sfârşit, Brooke a fost cam brutal şi conferinţa militară s-a 
încheiat cam abrupt. 

Trebuia să plecăm în zori, pe 16. Cu o seară înainte, la ora 
şapte, m-am dus la Stalin să-mi iau rămas bun. Am avut o 
convorbire folositoare şi importantă. Am întrebat în mod 
special dacă va putea apăra trecerile munţilor Caucaz şi să- 
i împiedice pe germani de a ajunge la Caspica şi de a lua 
trenurile petrolifere de la Baku, cu tot ce înseamnă asta, ca 
apoi să se îndrepte spre sud, prin Turcia sau Persia. Ela 
întins harta şi apoi a spus cu încredere liniştită: „Îi vom opri. 
Nu vor traversa munţii”. Apoi a adăugat: „Sunt zvonuri că 
turcii au să ne atace în Turkestan. Dacă au s-o facă, am să 
mă pot ocupa şi de ei.” l-am spus că nu era pericol de aşa 
ceva. Turcii vor să rămână în afara războiului şi, cu 
siguranţă, nu se vor certa cu Anglia. Conversaţia noastră de 
o oră s-a apropiat de sfârşit iar cu m-am ridicat să-mi iau 
rămas bun. Stalin a părut brusc jenat şi a spus într-un ton 
mai cordial decât folosise cu mine până atunci: „Plccaţi în 
zori. De ce n-am merge la mine acasă să bem ceva?” Am 

spus că cu sunt totdeauna în favoarea unei asemenea 
politici. Aşa încât m-a condus, prin numeroase culoare şi 
camere, până am ajuns la o alee liniştită în interiorul 

Kremlinului şi, după vreo două sute de metri, am ajuns la 
apartamentul în care locuia. El mi-a arătat camerele lui, 
care erau de mărime moderată, simple, pline de demnitate, 
în număr de patru - o sufragerie, o cameră de lucru, un 
dormitor şi o cameră de baie mare. Imediat a apărut o 
îngrijitoare foarte bătrână şi apoi o fată drăguță, cu părul 
roşcat, care l-a sărutat îndatoritoare pe tatăl ci. El m-a privit 
cu o sclipirc în ochi: „Vezi, chiar şi noi bolşevicii avem o 
viaţă de familie.” Fiica lui Stalin a început să aşeze masa, 
iar în scurt timp, îngrijitoarea a apărut cu câteva platouri. 
Intre timp, Stalin desfundase diverse sticle, care începuseră 
să formeze o armată impozantă. Apoi a spus: „Dece nu l- 
am chema şi pe Molotov? El se îngrijorează în legătură cu 
comunicatul. L-am putea rezolva aici. Molotov are o calitate 
- poate să bea.” Mi-am dat seama atunci că va fi un dineu. 
Eu plănuisem să cinez la Vila de stat numărul şapte, unde 
mă aştepta generalul Anders, comandantul polonez, dar i- 
am spus noului şi excelentului meu interpret, maiorul Birse, 
să telefoneze că nu mă voi întoarce decât după miezul 
nopţii. Imediat a sosit Molotov. Ne-am aşezat şi, cu cei doi 
interpreţi, eram în număr de cinci. Maiorul Birse trăise 
douăzeci de ani la Moscova şi s-a împăcat foarte bine cu 
mareşalul, cu care a întreţinut câtva timp o conversaţie la 
care cu nu am putut participa. 

Am stat la masă de la 8.30 p.m. Până la 2.30 a doua zi 
dimineaţă, ceea ce, împreună cu întrevederea mea 
anterioară, însemna un total de peste şapte ore. Dineul a 
fost evident improvizat, într-o inspiraţie de moment, dar 
treptat sosea tot mai multă mâncare. Noi ciuguleam de ici 
de colo, cum se pare că este obiceiul rusesc, dintr-o lungă 
succesiune de feluri de soi, şi am sorbit o varietate de 
vinuri. Molotov a adoptat maniera cea mai afabilă, iar Stalin 
îl tachina fără milă. 

Imediat am vorbit de convoaiele pentru Rusia. Asta l-a 
făcut să exprime o remarcă brutală, dură, despre 
distrugerea aproape totală a unui convoi în Arctica, în iunie. 

„Domnul Stalin întreabă, a spus Pavlov, cu oarecare 
ezitare, dacă marina britanică nu are sentimentul gloriei?” 
Eu am răspuns: „Trebuie să aflaţi de la mine că ceea ce s-a 
făcut a fost just. Eu ştiu multe despre marină şi despre 
războiul pe mare.” „Asta înseamnă, a zis Stalin, că eu nu 
ştiu nimic”. „Rusia este un animal de uscat, am răspuns eu, 
britanici sunt animale de mare.” El a tăcut, apoi şi-a 
recăpătat buna dispoziţie. Am întors discuţia spre Molotov. 
„Cunoştea mareşalul că ministrul lui de Externe, cu ocazia 
recentei sale vizite la Washington, a spus că e hotărât să 
facă o vizită la New York, el singur, şi că întârzierea la 
întoarcere nu s-a datorat vreunei defecţiuni a avionului ci 
pentru că plecase de unul singur?!” 

Deşi, la un dineu rusesc, aproape orice se poate spune în 
glumă, Molotov a arătat cam serios auzind asta. Dar faţa lui 
Stalin s-a luminat de veselie când a spus: 

„Nu a fost la New York. S-a dus la Chicago, unde locuiesc 
ceilalţi gangsteri.” 

Relaţiile fiind astfel complet refăcute, conversaţia a 
continuat. Am deschis discuţia despre o debarcare britanică 
în Norvegia cu sprijin rusesc şi am explicat cum, dacă am 
putea lul* Capul Nord în timpul iernii şi să-i distrugem pe 
nemți acolo, calea coinoaielor ar fi deschisă. Această idee, 
după cum s-a văzut, a constituit unul dintre planurile mele 
favorite. Stalin părea foarte atras de idee şi, după ce am 
discutat despre căi şi mijloace, am căzut de acord că 
trebuie să o realizăm, dacă se poate. 


x k x 


Trecuse deja de miezul nopţii şi Cadogan nu apăruse cu 
schiţa comunicatului. 

„Spune-mi, am întrebat eu, stresul acestui război a fost 
pentru dumneata personal la fel de greu ca şi trecerea prin 
politica de colectivizare a agriculturii?” 

Această întrebare l-a stârnit imediat pe mareşal. 

„Ah, nu, a spus el, politica de colectivizare a agriculturii a 
fost o luptă teribilă”. 

„Am crezut că ai să o consideri dificilă, am zis, pentru că 
nu aveai de-a face cu câteva mii de aristocrați şi mari 
moşieri ci cu milioane de oameni mărunți.” „Zece milioane, 
a spus ridicând mâinile. A fost înspăimântător. A durat 
patru ani. A fost absolut necesar pentru Rusia, dacă voiam 
să evităm foametea periodică, să arăm cu tractoarele. 
Trebuie să ne mecanizăm agricultura. Când dădeam 
ţăranilor tractoare, erau toate stricate în câteva luni. Doar 
fermele colective cu ateliere, puteau mânui tractoarele. Ne- 
am străduit mult să explicăm asta ţăranilor. Nu avea rost să 
argumentezi cu ei. După ce i-ai spus tot ce se poate unui 
ţăran, el zice că trebuie să se ducă acasă şi să-şi consulte 
nevasta şi trebuie să-şi consulte ciobanul.” Pentru mine, 
aceasta din urmă era o exprimare nouă în chestiunea 
respectivă. 

„După ce ai discutat cu ei, el răspunde mereu că nu vrea 
gospodărie colectivă şi s-ar descurca mai curând fără 
tractoare.” 

„Aceştia erau cei care îi numiţi culaci?” 

„Da”, a răspuns el, dar nu a repetat cuvântul. După o 
pauză a zis: „Totul a fost foarte greu şi rău - dar a fost 
necesar”. „Ce s-a întâmplat?” am întrebat. „Ei bine”, a 
răspuns el, mulţi au fost de acord să meargă cu noi. Unora 
li s-a dat pământ ca să-l cultive, în provincia Tomsk sau în 
provincia Irkuțk, sau mai departe în nord, dar cea mai mare 
parte au fost foarte nepopulari şi au fost şterşi de pe faţa 
pământului de muncitorii de pe moşiile lor.” 

A urmat o pauză considerabilă. Apoi: „Noi nu numai că am 
îmbunătăţit aprovizionarea cu alimente, dar am îmbunătăţit 
peste măsură calitatea cerealelor. Se cultivau tot felul de 

cereale. Acum, nimeni nu are voie să semene decât cereale 
standard sovietice, dintr-un capăt în altul al ţării. Dacă nu 
fac aşa, sunt sever pedepsiţi. Asta înseamnă tot o 
îmbunătăţire a aprovizionării cu alimente.” 

Inregistrez aceste amintiri aşa cum îmi vin în minte şi îmi 
amintesc impresia puternică pe care am avut-o în 
momentul în care milioane de femei şi bărbaţi au fost şterşi 
de pe faţa pământului sau deplasaţi pentru totdeauna. Va 
veni, fără îndoială, o generaţie pentru care nenorocirile lor 
vor fi necunoscute, dar va fi sigură că are mai multă 
mâncare şi va binecuvânta numele lui Stalin. Nu am repetat 
vorbele lui Burke: „Dacă nu pot avea reformă fără 
nedreptate” n-o să fac reforma”. Cu al doilea război 
mondial, care continua în jurul nostru, mi se părea zadarnic 
să faci morală cu glas tare. 

Pe la ora 1 a.m., Cadogan a sosit cu schiţa comunicatului 
şi ne-am pus pe lucru ca să-l aducem în forma finală. A fost 
adus pe masă un considerabil purcel de lapte. Până acum, 
Stalin a gustat doar din felurile de mâncare, dar acum era 
ora unu şi jumătate dimineaţa şi era aproximativ ora lui de 
cină. L-a invitat pe Cadogan să i se alăture, iar când 
prietenul nostru s-a scuzat, gazda noastră s-a aruncat 
asupra victimei de unul singur. După aceea, s-a dus brusc 
în camera alăturată, să primească rapoartele de pe toate 
sectoarele frontului, care i se aduceau de la 2 a.m. Încolo. 
Au trecut circa douăzeci de minute până s-a întors, iar între 
timp noi am căzut de acord cu privire la comunicat. În 
sfârşit, la 2.30 a.m., am spus că trebuie să plec. Aveam o 
jumătate de oră de mers cu maşina până la vilă şi tot atâta 
până la aeroport. Aveam o durere de cap teribilă, care 
pentru mine era foarte neobişnuită. Mai trebuia să-l văd şi 
pe generalul Anders. L-am rugat pe Molotov să nu vină să 
mă conducă în zori, pentru că era în mod clar ostenit. El m- 
a privit cu reproş, ca şi când ar fi vrut să spună: „Chiar crezi 
că aş putea să nu mă aflu acolo?” 

Am decolat la 5.30 a.m. Eram bucuros să dorm în avion şi 
nu-mi aduc aminte de nimic din peisaj sau din călătorie, 
până când am ajuns la piciorul Caspicei şi am început să 
urcăm deasupra munţilor Elburz. La Teheran nu m-am dus 
la legaţie, ci la răcoroasa şi liniştita reşedinţă de vară, sus, 
deasupra oraşului. Aici mă aşteptau o grămadă de 
telegrame. Plănuisem o conferinţă a doua zi, la Bagdad, cu 
majoritata înaltelor noastre autorităţi din Persia şi Irak, dar 
simţeam că nu puteam face faţă căldurii de la Bagdad la 
amiază, în august, şi era destul de uşor să o schimb la 
Cairo. Am cinat în seara aceea cu cei de la legaţie şi am 
fost mulţumit să uit de toate grijile până dimineaţa. 


atu Aae., ii rE ERNER 


Cei Trei Mari cu specialiştii lor la masa conferinței (Yalta). 


Capitolul XVII ÎNCORDARE ŞI SUSPANS 

La 19 august am făcut o nouă vizită pe frontul din deşert. 
Am mers cu Alexander în maşina lui, din Cairo pe lângă 
Piramide, vreo două sute de kilometri prin deşert, până la 
mare, la Abusir. M-am bucurat de tot ce mi-a spus. Când 
umbrele s-au lungit, am ajuns la Cartierul general al lui 

Montgomery la Burg-El-Arab. Aici, caravana faimoasă de 
mai târziu era instalată între dune de nisip şi apa 
sclipitoare. Generalul mi-a oferit propria lui căsuţă mobilă 
împărţită în dormitor şi birou. După călătoria lungă cu 
maşina, am făcut toţi o baie delicioasă. „Toate armatele fac 
baie acum pe coasta asta”, a spus Montgomery în timp ce 
eram înfăşuraţi în prosoape. El a făcut un gest cu braţul 
spre vest. La trei sute de metri mai încolo, circa o mie de 
oameni de-ai noştri făceau sport pe plajă. Deşi ştiam 
răspunsul, am întrebat: „De ce Cabinetul de Război face 
cheltuieli ca să trimită trupelor chiloţi albi de baie? Cu 
siguranţă că ar trebui să fie făcută economic în această 
privinţă”. De fapt, erau bronzaţi şi arşi peste tot, în afară de 
locul unde purtau şorturile. 

Cum se mai schimbă moda! Când am mărşăluit la 
Omdurman, cu patruzeci şi patru de ani înainte, teoria era 
că soarele african nu trebuie cu niciun preţ să-ţi atingă 
pielea. Regulile erau stricte. Aveam prinse de hainele kaki 
bucăţi speciale pentru spate. Era o abatere militară să apari 
fără cască. Eram sfătuiţi să purtăm lenjerie de corp groasă, 
după obiceiul arab, căpătat de o mie de ani de experienţă. 
lar acum, la jumătatea secolului douăzei, mulţi soldaţi albi 
îşi îndeplineau treburile zilnice cu capul descoperit şi goi, 
purtând doar un fel de pânză în jurul coapselor. Se pare că 
nu le făcea niciun rău. Deşi procesul de trecere de la alb la 
bronzat necesita câteva săptămâni şi expuneri treptate, 
insolaţiile erau rare. MB întreb cum explică medicii toate 
astea. 

După aceea, ne-am îmbrăcat pentru cină - hainele mele 
cu fermoar se îmbracă într-un minut - şi ne-am întâlnit în 
camera hărţii a lui Montgomery. Aici, el ne-a făcut o 
expunere foarte frumoasă a situaţiei, dovedind că, în 
câteva zile, îşi însuşise bine toate problemele. El a prezis 
corect următorul atac al lui Rommel şi a explicat cum are 
de gând să-l primească. Totul se dovedea just şi corect. 
Apoi, a descris planul de a lua el însuşi ofensiva. Avea totuşi 

nevoie de şase săptămâni ca să pună ordine în Armata a 
Opta. Avea de gând să reformeze diviziile ca unităţi tactice 
integrale. Trebuia să aşteptăm până când noile divizii îşi vor 
fi luat locul pe front şi până ce tancurile Scherman vor fi 
aduse. Atunci aveau să fie trei corpuri de armată, fiecare 
sub comanda unui ofiţer experimentat, pe care el şi 
Alexander îi cunoşteau bine. Mai presus de toate, artileria 
va fi folosită cum nu a fost posibil niciodată până acum în 
deşert. El vorbea despre sfârşitul lui septembrie. Eu eram 
dezamăgit de dală, dar şi aceasta depindea de Rommel. 
Informaţiile noastre arătau că o lovitură din partea lui era 
iminentă. Eram şi eu deja pe deplin informat şi eram 
mulţumit că el va încerca o mişcare largă de învăluire în 
jurul flancului nostru din deşert ca să ajungă la Cairo şi că 
se va da o bătălie de manevră pentru mijloacele lui de 
comunicaţie. 

In acea vreme, mă gândeam mult la înfrângerea lui 
Napoleon în 1814. Şi el s-a gândit să lovească mijloacele de 
comunicaţie, dar Aliaţii au intrat direct într-un Paris aproape 
deschis. Am considerat de cea mai mare importanţă ca 
oraşul Cairo să fie apărat de fiecare bărbat în uniformă care 
nu este necesar Armatei a Opta. Doar în felul acesta, 
armata de câmp va avea deplină libertate de manevre şi va 
putea risca să-şi lase flancul înconjurat înainte de a lovi. Cu 
mare plăcere, am aflat că eram cu toţii de acord. Deşi eram 
nerăbdător să trecem la o acţiune ofensivă cât mai curând 
posibil, salutam perspectiva ca Rommel să-şi rupă dinţii pe 
noi înainte ca principalul nostru atac să fie lansat. Dar vom 
avea oare timp să ne organizăm apărarea oraşului Cairo? 
Multe semne arătau că acel comandant îndrăzneţ, care era 
în faţa noastră doar la vreo douăzeci de kilometri 
depărtare, îşi va da lovitura supremă înainte de sfârşitul lui 
august. In orice zi, a spus prietenul meu, el poate hotărî să- 
şi continue stăpânirea. Două sau trei săptămâni de 
întârziere ar fi în favoarea noastră. 

La 20 august, am pornit devreme să vedem viitorul câmp 
de luptă şi vitezele trupe care urmau să reziste. Am fost 
dus în punctul-cheie, la sud-est de Ruweisat. Aici, printre 
curbele dure unduite şi crestăturile deşertului, se afla masa 
blindatelor noastre, camuflate, ascunse şi dispersate, totuşi 
tactic concentrate. Aici l-am întâlnit pe tânărul brigadier 
Roberts, care comanda în acel moment toate forţele 
noastre blindate din acea poziţie vitală. Cele mai bune 
tancuri ale noastre erau sub comanda lui. Montgomery mi-a 
explicat dispunerea artileriei noastre de toate tipurile. 
Fiecare scobitură a deşertului era plină de baterii ascunse, 
camuflate. Trei sau patru sute de tunuri vor trage în 
blindatele germane, înainte de a le arunca în luptă pe ale 
noastre. 

Deşi, bineînţeles, nu era permisă nicio adunare de trupe 
sub continua recunoaştere aeriană a inamicului, am văzut 
în acea zi mulţi soldaţi, care m-au salutat cu zâmbete şi 
urale. Am inspectat propriul meu regiment. Al 4-lea Husarzi, 
măcar atâţia câţi au îndrăznit să adune laolaltă - vreo 
cincizeci sau şaizeci - lângă cimitirul frontului, în care 
câţiva camarazi ai lor fuseseră înmormântați de curând. 
Toate astea erau emoţionante, dar din ele se năştea 
sentimentul reînvierii elanului Armatei. Toată lumea vorbea 
de schimbarea de după preluarea comenzii de către 
Montgomery. Simţeam adevărul acesta cu bucurie şi 
reconfortare. 

Urma să luăm prânzul cu Bernard Freyberg. Mintea mea s- 
a întors la o vizită similară pe care i-o făcusem în Flandra, la 
postul lui de luptă din valea râului Scarpe, cu un sfert de 
secol în urmă, când el comanda deja o brigadă. Atunci, el 
mi-a oferit să mă ducă la o plimbare de-a lungul 
avanposturilor sale. Dar cunoscându-l pe el şi cunoscând 
linia frontului său, am refuzat. Acum era invers. Am sperat 
să văd cel puţin un post de observaţie avansat al acestor 

splendizi neo-zeelandezi, care erau în contact cu inamicul la 
vreo şapte kilometri mai departe. Atitudinea lui Alexander 
arăta că nu ar interzice, ci mai curând că ar însoţi expediţia. 
Dar Bernard Freyberg a refuzat net să-şi asume 
răspunderea, iar asta nu era o chestiune în care să se dea 
ordine, nici măcar din partea celei mai înalte autorităţi. Intr- 
adevăr, am intrat în cortul fierbinte al popotei lui şi ni s-a 
oferit prânzul, mult mai minunat decât cel pe care l-am 
mâncat pe Scarpe. Aceasta era o amiază de august în 
deşert. Piesa de rezistenţă a mesei era o supă fierbinte din 
conserve de scoică neo-zeelandeze, din care nu am mâncat 
decât atât cât era politicos. Curând, a sosit Montgomery, 
care ne părăsise cu câtva timp mai înainte. Freyberg a ieşit 
să-l salute şi i-a spus că i se păstrase locul şi era aşteptat la 
masă, dar „Monty”, cum i se spunea, îşi făcuse deja o 
regulă să nu accepte ospitalitatea nici unuia dintre 
comandanții subordonați lui. Aşa încât a stat afară în 
maşina lui, mâncând un sandvici auster şi bându-şi 
limonada, cu toate tabieturile. Şi Napoleon a fost, probabil, 
mai distant, în interesul disciplinei. Dur aux grands era una 
dintre maximele lui. Dar cu siguranţă că ar fi fost servit cu 
un excelent pui fript, din propriul lui fourgon. Maribourough 
ar fi intrat şi ar fi băut un vin bun cu ofiţerii lui - cred că şi 
Cromwell ar fi făcut la fel. Tehnica variază, dar se pare că 
rezultatele au fost bune în toate aceste cazuri. 

Ne-am petrecut toată după-amiaza printre soldaţi şi era 
trecut de şapte când ne-am întors la caravană şi la valurile 
plăcute ale plajei. Eram atât de încântat de tot ceea ce 
văzusem încât nu eram deloc obosit şi am stat de vorbă 
până târziu. Înainte ca Montgomery să se ducă să se culce 
la ora zece, în conformitate cu rutină lui, mi-a cerut să scriu 
ceva în jurnalul lui personal. Am făcut asta acum şi în mai 
multe ocazii în cursul lungului război. lată aici ce-am scris 
de data asta: 

„Fie ca aniversarea de la Blenheim, care marchează 
începutul noii comenzi, să-i aducă comandantului şef al 

Armatei a Opta şi trupelor lui faima şi norocul pe care le vor 
merita cu siguranţă.” 

La 22 august am vizitat grotele de la Tura, lângă Cairo, 
unde se făceau lucrări vitale de reparaţii. Din aceste grote, 
cu mult timp în urmă, au fost târâte pietrele pentru 
Piramide. Acum ele erau foarte bine venite. La faţa locului, 
totul arăta foarte bine şi eficient şi se depusese o mare 
cantitate de muncă, zi şi noapte, de către o masă de 
oameni calificaţi. Dar eu aveam criteriile mele de fapte şi 
cifre şi am rămas nesatisfăcut. Scara era mult prea mică. 
Vina iniţială era a faraonilor care nu au construit piramide 
mai multe şi mai mari. Alte răspunderi erau mai greu de 
stabilit. 

Am petrecut restul zilei zburând de la un aeroport la altul, 
inspectând instalaţiile şi stând de vorbă cu oamenii de la 
sol. Într-un loc, au fost adunaţi două sau trei mii de aviatori. 
Am vizitat de asemeni brigadă cu brigadă, Divizia Hichland, 
care tocmai sosise. Era târziu când am ajuns înapoi la 
ambasadă. 

În timpul acestor ultme zile ale vizitei, toate gândurile 
mele se îndreptau spre bătălia iminentă. In orice moment, 
Rommel putea ataca, având o devastatoare cantitate de 
blindate. Putea veni pe la Piramide, nefiind oprit decât de 
un singur canal până ajungea la Nil, care curgea senin la 
marginea pajiştii reşedinţei. Bebeluşul lui Lady Lampton 
zâmbea din căruciorul aşezat printre palmieri. Mă uitam 
peste râu, la întinderile plate de dincolo. Totul era liniştit şi 
paşnic, dar i-am sugerat mamei că era foarte cald şi praf la 
Cairo şi nu putea fi bine pentru copil. „De ce nu trimiteţi 
copilul la brizele răcoroase din Liban?” Dar ea nu mi-a 
acceptat sfatul şi nimeni nu poate spune că nu a judecat 
bine situaţia militară. 

În acord deplin cu generalul Alexander şi cu şeful Statului 
Major Imperial, am întreprins o serie de măsuri extreme 
pentru apărarea oraşului Cairo şi a conductelor de apă care 
mergeau spre nord, spre mare. Au fost construite şanţuri 

pentru puşcaşi şi posturi de mitraliere, podurile au fost 
minate şi pe drumurile de acces s-a pus sârmă ghimpată, 
iar inundaţiile puteau fi provocate pe întregul front larg. 
Toţi lucrătorii ministerului, numărând mii de ofiţeri de Stat 
Major şi funcţionari în uniformă, au fost înarmaţi cu puşti şi 
li s-a ordonat să-şi ia posturile în primire dacă va fi nevoie, 
de-a lungul liniei de apă, fortificată. Divizia a 51-a Hichland 
nu era considerată încă „bună pentru deşert” dar acestor 
minunaţi oameni li s-a ordonat să ocupe noua linie de front 
pe Nil. Poziţia era foarte puternică din cauza relativ 
puţinelor drumuri de dig care să traverseze delta canalizată 
inundată sau inundabilă Părea practic posibi să opreşti 
pătrunderea blindatelor pe aceste drumuri. În mod normal, 
apărarea oraşului Cairo aparţinea generalului britanic care 
comanda armata egipteană, ale cărei forţe erau şi ele 
amplasate. M-am gândit totuşi să dau răspunderea, în caz 
de urgenţă, generalului Maitland-Wilson-” Jumbo” - care 
fusese numit la comandamentul din Persia-lrak, dar al cărui 
cartier general în aceste săptămâni critice se forma la 
Cairo. Lui i-am emis o directivă ca să-l informez de întregul 
plan de apărare şi ca să-şi asume răspunderea din 
momentul în care generalul Alexander îi va spune că oraşul 
Cairo era în pericol. 

Acum trebuia să plec spre casă, tocmai în ajunul bătăliei, 
şi să mă întorc la treburi mult mai largi dar nu mai puţin 
decisive. Obţinusem deja aprobarea Cabinetului pentru 
directiva care trebuia dată generalului Alexander. El era 
acum autoritatea supremă cu care aveam de-a face în 
Orientul Mijlociu. Montgomery şi Armata a Opta erau sub 
conducerea lui. La fel, la nevoie, era şi Maitland-Wilson şi 
apărarea oraşului Cairo. „Alex”, cum îi spuneam eu de mult, 
se mutase deja, împreună cu cartierul lui general, în deşert, 
lângă Piramide. Rece, vesel, înțelegând totul, el inspira 
pretutindeni linişte şi profundă încredere. 

Am decolat de pe aeroportul din deşert la 7.15 p.m. În 23 
august. Şi eu am dormit somnul celor drepţi până după 
ivirea zorilor. Când am urcat prin lăcaşul bombelor spre 
cabina lui „Comando”, ne apropiam deja de Gibraltar. 
Trebuie să spun că zborul părea foarte periculos. Atmosfera 
era scăldată în ceața dimineţii. Nu se vedea nici la o sută 
de metri şi zburam la nu mai mult de zece metri deasupra 
mării. L-am întrebat pe Vanderkloot dacă era în regulă şi i- 
am spus că sper să nu lovim stânca Gibraltarului. 
Răspunsurile lui nu erau foarte liniştitoare, dar el se simţea 
suficicnt de sigur de ruta lui ca să nu se urce prea sus 
deasupra mării, ceea ce eu personal aş fi fost bucuros să 
facă. Am mai mers aşa încă patru sau cinci minute, apoi 
brusc am intrat într-o zonă limpede, iar deasupra se înălța 
strălucind marele perete prăpăstios al Gibraltarului, şi se 
vedea fâşia de teritoriu neutru care îl unea de Spania şi de 
muntele care se numea Fotoliul Reginei Spaniei. După trei 
sau patru ore de zbor prin ceaţă, Vanderkloot fusese exact. 
Am trecut pe lângă peretele de stâncă la câteva sute de 
metri distanţă, fără să trebuiască să ne schimbăm mersul şi 
am făcut o aterizare perfectă. Eu tot mai cred că trebuia să 
mergem mai la înălţime şi să ocolim în cerc, în jur, o oră 
sau două. Aveam combustibil şi nu eram presaţi de timp. 
Dar a fost o performanţă frumoasă. Ne-am petrecut 
dimineaţa cu guvernatorul, iar după-amiază am zburat spre 
casă, trecând deasupra golfului Biscaya, când s-a lăsat 
întunericul. 

Când am pornit în misiunea mea la Cairo şi Moscova, 
comandantul pentru operaţiunea „Torţa” nu fusese încă 
ales. Eu sugerasem, la 31 iulie, că dacă generalul Marshall 
era desemnat comandantul suprem al operaţiunii de 
traversare a Canalului în 1943, generalul Eisenhower ar 

trebui să fie locţiitorul şi precursorul lui la Londra şi să 
lucreze la „Torţa” pe care o va comanda el însuşi, având pe 
generalul Alexander ca secund. Părerile au mers mai 
departe pe această linie şi, înainte de a pleca din Cairo spre 
Moscova, preşedintele mi-a trimis acordul lui. Totuşi, mai 
erau multe de hotărât pentru definitivarea planurilor 
noastre şi, în prima zi după întoarcera mea la Londra, 
generalii Eisenhower şi Clark au venit la mine la cină să 
discutăm situaţia operaţiunii. 

Eram în acest timp în relaţii foarte strânse şi plăcute cu 
aceşti doi ofiţeri americani. Din momentul când au sosit, în 
iunie, aranjasem un prânz săptămânal în Downing Street 
10, marţea. Aceste întâlniri păreau a fi un succes. Eram 
aproape totdeauna singur cu ei şi discutam toate 
problemele noastre, pe faţă şi pe dos, de parcă am fi fost 
toţi din aceeaşi ţară. Am avut de asemeni şi un număr de 
discuţii neoficiale în sufrageria noastră de jos, pe la ora 
zece seara, şi care ţineau uneori până târziu. De câteva ori, 
generalii americani au venit la Chequers pentru o noapte 
sau pentru sfârşitul săptămânii. Nimic altceva nu se discuta 
cu aceste ocazii, decât de-ale noastre. Sunt sigur că aceste 
relaţii erau necesare pentru conducerea războiului şi nu aş 
fi înţeles întreaga situaţie fără ei. 

La 22 septembrie, la o întâlnire a şefilor de Stat Major, pe 
care am prezidat-o şi la care era prezent Eisenhower, s-a 
luat decizia finală. Data operaţiunii „Torţa” a fost stabilită 
pentru 8 noiembrie. 

În mijlocul tuturor acestora, Rommel şi-a dat lovitura 
hotărâtă, dar care s-a dovedit a fi şi ultima, spre Cairo. 
Până ce aceasta s-a terminat, gândurile mele erau la deşert 
şi la încercarea iminentă a puterii acolo. Aveam deplină 
încredere în noii noştri comandanţi şi eram sigur că 
superioritatea noastră numerică în trupe, blindate şi forţe 

aeriene era mai mare ca oricând înainte. Dar, după 
surprizele neplăcute din cei doi ani care au trecut, era greu 
să-mi înlătur îngrijorarea. Cum fusesem atât de curând pe 
terenul unde avea să se ducă bătălia şi aveam atât de vie 
în minte imaginea deşertului cu scobituri şi unduiri, cu 
bateriile şi tancurile lui ascunse şi armata noastră ghemuită 
pentru un contraasalt, întreaga scenă era pentru mine 
luminată. O nouă înfrângere nu ar fi doar un dezastru în 
sine, dar ar dăuna prestigiului şi influenţei britanice în 
discuţiile pe care le aveam cu aliaţii noştri americani. Pe de 
altă parte, dacă Rommel era respins, încrederea crescândă 
şi sentimentul că norocul se întoarce în favoarea noastră ne 
va ajuta să ajungem la o înţelegere în toate celelalte 
probleme ale noastre. 

Generalul Alexander îmi promisese că-mi transmite 
cuvântul „Zip” (pe care l-am luat de pe hainele pe care le 
purtam atât de des), când bătălia va începe cu adevărat. 
„Ce părere ai acum, l-am întrebat eu la 28 august, asupra 
probabilității ca „îp» să înceapă în luna asta? Părerea 
contrainformaţiilor militare nu o consideră ca iminentă. Cele 
mai bune urări.” El a răspuns, „De acum încolo, «Eip» poate 
fi în orice zi. Şansele împotrivă cresc până la 2 septembrie, 
când poate fi considerat improbabil.” In data de 3 - am 
primit semnalul monosilabic „Zip” şi am telegrafiat lui 
Roosevelt şi lui Stalin: „Rommel a început atacul pentru 
care ne-am pregătit. S-ar putea ca acum să se ducă o 
bătălie importantă.” 

Planul lui Rommel, dedus corect de Montgomery, a fost de 
a-şi trece blindatele prin slab apăratul câmp de mine din 
partea de sud a frontului britanic şi apoi să se întoarcă spre 
nord şi să lovească poziţiile noastre din flanc şi din spate. 
Terenul critic pentru succesul acestei manevre era coama 
de la Alam Haifa, iar dispozitivul lui Montgomery era în 
principal făcut ca să se asigure ca aceasta să nu cadă în 
mâinile inamicului. 

În noaptea de 30 august, cele două divizii blindate ale lui 
Afrika Korps german au pătruns în cordonul minat şi, a 
doua zi dimineaţă, s-au mişcat în depresiunea Ragil. Divizia 
a 7-a Blindată a noastră s-a retras din faţa lor şi s-a oprit în 
flancul dinspre est. În nordul blindatelor germane, două 
divizii blindate şi una motorizată italiene au încercat să 
treacă de câmpul minat. Nu au prea avut succes. Era mai 
adânc decât se aşteptau şi s-au trezit sub un tir sever, 
stânjenitor, din partea artileriei Diviziei neo-zeelandeze. 
Totuşi, a 90-a Divizie uşoară germană a pătruns, în vederea 
formării unui pivot pentru întoarcerea blindatelor spre nord. 
În celălalt capăt al liniei, se dădeau atacuri simultane în 
dreptul Diviziei a 5-a indiană şi a Diviziei a 9-a australiană; 
acestea au fost respinse după o luptă dărză. Din 
depresiunea Ragil, blindatele germano-italiene aveau 
opțiunea de a lovi în nord, spre coama Alamhalfa, sau spre 
nord-est, spre | lammam. Montgomery spera că nu vor lua 
această din urmă direcție. Prefera să lupte pe terenul ales 
de el, pe coamă. O hartă care arăta drumuri uşoare pentru 
tancuri în acea direcţie şi altele proaste spre est, i-au fost 
plantate lui Rommel. Generalul von Thoma, capturat două 
luni mai târziu, a declarat că această falsă informaţie a avut 
efectul scontat. Era sigur acum că bătălia va lua forma 
precisă pe care o dorea Montgomery. In seara de 31, o 
lovitură spre nord a fost respinsă şi masa de blindate a 
duşmanului a făcut tabără pentru o noapte, petrecută 
neconfortabil sub focul continuu al artileriei şi sub un 
violent bombardament aerian. A doua zi dimineaţă, au 
avansat din nou spre centrul liniei britanice, unde era 
concentrată acum Divizia a 10-a blindată, pentru a-i 
întâmpina. Nisipul era mult mai greu decât fuseseră făcuţi 
să creadă, iar rezistenţa mult mai puternică decât 
speraseră. Atacul, deşi reluat după-amiază, a eşuat. 
Rommel era acum adânc angajat. Italienii se prăbuşiseră. 
Rommel nu spera să-şi întărcască blindatele, căci înaintarea 
şi mersul greoi îi consumase mult din combustibilul şi aşa 

redus. El auzise probabil şi de scufundarea a încă trei 
tancuri petroliere în Mediterana. Astfel, la 2 septembrie, 
blindatele lui au luat poziţie defensivă şi au aşteptat atacul. 

Montgomery n-a aşteptat invitaţie şi Rommel nu avea altă 
alternativă decât să se retragă. In 3, a început mişcarea, 
prin hărţuiala din flanc a Diviziei a 7-a blindate britanice, 
care a distrus multe vehicole de transport neblindate. În 
noaptea aceea, a început contraatacul britanic, nu 
împotriva blindatelor inamicului ci a diviziilor a 90-a uşoară 
şi Trieste motorizată. Dacă acestea puteau fi înfrânte, 
atunci golurile din câmpurile minate puteau fi blocate 
înainte ca blindatele germane să se poată întoarce şi ieşi 
prin ele. Divizia neo-zeelandeză dădea atacuri puternice, 
dar rezistenţa era îndârjită şi Afrika Korps a reuşit să scape. 
Montgomery a oprit acum urmărirea. Plănuia să ia iniţiativa 
la timpul potrivit, dar nu acum. El era mulţumit că a respins 
ultimul atac al lui Rommel, în Egipt, cu pierderi atât de mari 
pentru acesta. Cu costuri relativ mici, Armata a Opta şi 
Forţa aeriană a deşertului au dat o lovitură grea inamicului 
şi au provocat o nouă criză în aprovizionarea lui. Din 
documente capturate mai târziu, ştim că Rommel era la 
mare ananghie şi că făcuse cereri insistente ca să 
primească ajutor. Ştim de asemeni că el era în acea vreme 
un om obosit, bolnav. Consecințele de la Alam Haifa, cum a 
fost numită ciocnirea, s-au văzut două luni mai târziu. 

Deşi cele două mari operaţiuni ale noastre în Mediterana 
erau acum stabilite şi toate pregătirile mergeau înainte, 
perioada de aşteptare era o perioadă de extremă încordare, 
deşi reținută. Cei din cercul interior, care ştiau, erau 
îngrijoraţi de ce avea să se întâmple. Toţi cei ce nu ştiau, 
erau neliniştiţi pentru că nu se întâmpla nimic. 

Eram acum de douăzeci şi opt de luni în fruntea treburilor, 
timp în care am suportat o seric aproape neîntreruptă de 

înfrângeri militare. Am supravieţuit prăbuşirii Franţei şi 
atacurilor aeriene asupra Britanici. Nu am fost invadaţi. Încă 
mai ţineam Egiptul. Eram în viaţă, deşi eram încolţiţi, dar 
asta era tot. Pe de altă parte, ce cataractă de dezastre a 
căzut pe noi! Un fiasco la Dakar, pierderea cuceririlor 
noastre de la italieni în deşert, tragedia Greciei, pierderea 
Cretei, necazurile războiului cu japonezii, pierderea Hong- 
Kongului, ocuparea Indiilor de est olandeze, catastrofa de la 
Singapore, cucerirea Birmaniei de către japonezi, 
înfrângerea lui Auchinleck în deşert, capitularea de la 
Tobruk, eşecul, cum a fost considerât, de la Dieppe - toate 
acestea au fost inele amare într-un lanţ de nenorociri şi 
frustrări care nu are asemănare în istoria noastră. Faptul că 
nu mai eram singuri şi că două dintre cel mai puternice 
naţiuni din lume erau acum în alianţă, luptând cu disperare 
alături de noi, ne dădea asigurarea victoriei finale. Dar 
acest lucru, înlăturând sentimentul de pericol mortal, făcea 
mai liberă critica. Oare era straniu că întregul caracter şi 
sistem de conducere a războiului, de care eram 
răspunzător, fusese pus sub semnul întrebării şi criticat? 

E într-adevăr remarcabil că, în această situaţie întunecată, 
eu nu am fost îndepărtat de la putere, sau confruntat cu 
cereri de schimbare a metodelor mele, ceea ce se ştia că 
nu voi accepta niciodată. Atunci aş fi dispărut de pe scenă 
cu o povară de calamităţi pe umeri şi recolta care avea să 
se culeagă, în cele din urmă, ar fi fost atribuită târziei mele 
dispariţii. Pentru că, într-adevăr, întregul aspect al 
războiului era gata să se transforme. De aici încolo, tot mai 
multe succese, abia întunecate de câte un necaz, aveau să 
fie soarta noastei. Deşi lupta avea să fie lungă şi grea, 
cerând tuturor cele mai mari eforturi, ajunsesem în vârful 
trecătoarei, iar drumul nostru spre victorie nu era doar 
sigur şi cert, ci însoțit constant de evenimente 
îmbucurătoare. Nu mi s-a luat dreptul de a participa la 
această nouă fază a războiului, datorită unităţii şi forţei 
Cabinetului de Război, încrederii pe care mi-o păstrau 

colegii mei politici şi prpfesionişti, loialității permanente a 
Parlamentului şi bunăvoinţei persistente a naţiunii. Asta 
arată ce rol mare are norocul în treburile omeneşti şi cât de 
puţin ar trebui să ne îngrijorăm de altceva decât de a face 
tot ce putem. 

Intre timp, am găsit o oarecare uşurare în examinarea 
propunerilor pe care le elabora Ministerul de Externe în 
consultare cu Departamentul de Stat de la Washington, cu 
privire la viitorul guvernării mondiale de după război. 
Ministrul de Externe a făcut să circule în octombrie în 
Cabinetul de Război, un document important pe această 
temă, intitulat „Planul celor patru puteri”, în cadrul căruia 
conducerea supremă ar fi revenit unui consiliu compus din 
Marea Britanie, Statele Unite, Rusia şi China. Mă bucur că 
am găsit puterea să-mi pun pe hârtie propriile mele opinii, 
în următoarea minută dăre ministrul de Externe, datată 21 
octombrie 1942: 

1. In ciuda presiunii evenimentelor am să mă străduiesc să 
scriu un răspuns. Pare foarte simplu să alegi aceste patru 
mari puteri. Dar nu putem spune ce fel de Rusie şi ce fel de 
cereri ruseşti vom avea de întâmpinat. Ceva mai târziu, ar fi 
poate posibil. Cât priveşte China, nu pot privi guvernul de la 
Ciunţin ca reprezentând o mare putere. Cu siguranţă că 
Statele Unite se vor opune oricărei încercări de a se lichida 
Imperiul britanic de peste mări. 

2. Trebuie să mărturisesc că gândurile mele rămân în 
principal la Europa, la reînvierea gloriei Europei, continentul 
părinte al naţiunilor moderne şi al civilizaţiei. Ar fi un 
dezastru nemăsurat dacă barbarismul rusesc ar acoperi 
cultura şi independenţa vechilor state ale Europei. Oricât de 
greu este să o spun acum, am încrede că familia europeană 
poate acţiona unită ca unul singur în cadrul unui Consiliu al 
Europei. Mă aştept la nişte State Unite ale Europei, în care 
barierele dintre naţiuni să fie mult minimalizate iar 
călătoriile  nerestrictive să fie posibile. Sper să văd 
economia Europei unită într-un tot. Sper să văd un Consiliu 

format poate din zece unităţi, incluzând fostele mari puteri, 
cu mai multe confederaţii: - Scandinavă, dunăreană, 
balcanică, etc. 

— Care să aibă o poliţie internaţională şi să fie însărcinate 
să menţină Prusia neînarmată. Bineînţeles că va trebui să 
lucrăm cu americanii în multe privinţe şi în stil mare, dar 
Europa este prima noastră grijă şi, cu siguranţă că nu vrem 
să fim închişi cu ruşii şi cu chinezii, când suedezii, 
norvegienii, danezii, olandezii, belgienii, francezii, spaniolii, 
polonezii, cehii şi turcii vor avea întrebările lor arzătoare, 
dorinţa de ajutor din partea noastră şi puterea lor foarte 
mare de a-şi face vocile auzite. Ar fi uşor să lărgim aceste 
subiecte. Din păcate, războiul are cerinţe prioritare asupra 
atenţiei dumitale şi a mele. 

Astfel ne-am apropiat de marele apogeu militar pe care se 
va miza totul. 


Capitolul XVIII BĂTĂLIA DE LA ALAMEIN 


În săptămânile care au urmat schimbărilor în 
comandament, planificarea pregătirilor şi instrucţia au 
continuat la Cairo şi pe front. Armata a Opta a fost întărită 
într-o măsură care nu fusese posibilă până atunci. Diviziile 
a 5l-a şi a 4l-a veniseră de acasă şi deveniseră „bune 
pentru deşert”. Forţa noastră de blindate crescuse la şapte 
brigăzi, cu peste o mie de tancuri, aproape jumătate fiind 
de tip Grant sau Sherman, din Statele Unite; aveam acum o 
superioritate de doi la unu ca număr şi cel puţin un 
echilibru în calitate. O artilerie instruită era masată pentru 
prima oafă în deşertul vestic, pentru a sprijini atacul 
iminent. 

Forţa aeriană din Orientul Mijlociu era subordonată 
concepţiei militare şi cerinţei comandantului şef. Totuşi, sub 
mareşalul aerului Tedder, nu era nevoie de precedente. 
Relaţiile dintre comandantul aerian şi noii generali erau 
agreabile în toate privinţele. Forţa aeriană a deşertului de 

vest, de sub comanda mareşalului aerului Coningham, 
atinsese acum o forţă de 550 de avioane. Mai erau alte 
două grupe în plus faţă de avioanele cu baza la Malta, care 
numărau 650 de avioane, a căror sarcină era să hărţuiască 
porturile inamice şi rtitele de aprovizionare atât pe 
Mediterana cât şi în deşert. lmpreună cu o sută de avioane 
de luptă şi bombardiere mijlocii americane, forţa noastră 
totală se ridica la circa 1200 avioane în funcţiune. 
Alexander ne-a spus în diverse telegrame că, în jur de 24 
octombrie, fusese aleasă data pentru „Sprinten” cum avea 
să se numească operaţiunea, „întrucât nu exista un flanc 
deschis, a spus el, bătălia trebuie în aşa fel regizată încât 
să facem o breşă în frontul inamicului”. Prin aceasta, avea 
să avanseze, pe ziuă, Corpul al X-lea cuprinzând 
principalele blindate, care avea să fie vârful de lance al 
atacului nostru. Acest corp nu va avea toate armele şi 
echipamentele înainte de 1 octombrie. Va avea nevoie apoi 
de o lună de instrucţie pentru misiunea lui. „După părerea 
mea, este esenţial ca atacul iniţial de pătrundere să fie 
lansat în perioada de lună plină. Aceasta va fi o operaţiune 
majoră, care va dura câtva timp şi trebuie făcută o spărtură 
potrivită în liniile inamicului, dacă vrem ca forţele noastre 
blindate să aibă o zi întreagă în care să-şi execute 
operaţiunea decisivă...” 

Săptămânile treceau şi data se apropia. Forţele aeriene îşi 
începuseră 

deja lupta, atacând trupele inamicului, aerodromuri şi 
comunicaţii. O atenţie specială se acorda convoaielor lor. În 
septembrie, au fost scufundate 30 la sută din vasele Axei 
care aprovizionau Africa de nord, în mare măsură prin 
acţiuni aeriene. In octombrie, cifra s-a ridicat la 40 la sută. 
Pierderea de petrol a fost de 66 la sută. În cele patru luni de 
toamnă, au fost distruse peste 200000 de tone de vase ale 
Axei. Aceasta a fost o pierdere serioasă pentru armata lui 
Rommel. In cele din urmă, a venit parola. Generalul 
Alexander a telegrafiat: „Zip!” 

Pe lună plină, la 23 octombrie, aproape o mie de tunuri şi- 
au îndreptat tirul spre bateriile inamicului timp de douăzeci 
de minute, apoi au revenit asupra poziţiilor de infanterie ale 
acestuia. Sub această concentrare de tir, la care s-a 
adăugat bombardamentul aerian, Corpurile XXX (general 
Leese) şi XIII (general Horrocks), au început înaintarea. 
Atacând pe un front de patru divizii, întregul Corp XXX a 
căutat să deschidă două coridoare prin fortificațiile 
inamicului. În spatele lui, veneau cele două divizii blindate 
ale Corpului X (general Lumsden), să exploateze succesul. 
S-au făcut înaintări puternice sub un tir greu şi, până în zori, 
s-au croit drumuri adânci în interior. Inginerii au curăţat 
minele în urma trupelor din înaintare. Dar sistemul de mine 
nu a fost străpuns în adâncime şi nu existau perspective 
rapide ca blindatele noastre să pătrundă. Mai spre sud, 
Divizia l-a sud-africană îşi croia prin luptă drumul înainte, 
pentru a proteja flancul de sud al înaintării, iar Divizia a 4-a 
indiană lansa raiduri de la Ruwcisar, în timp ce diviziile a 7- 
a Blindată şi a 44-a din Corpul XIII au pătruns în fortificațiile 
inamicului aflate în faţa lor. Acest lucru şi-a îndeplinit 
scopul, obligând inamicul să-şi reţină, timp de trei zile, cele 
două divizii blindate ale lui în spatele acestei părţi a 
frontului, în timp ce principala bătălie se dădea în nord. 

Până acum, totuşi, nu se făcuse nicio spărtură în sistemul 
adânc de tâmpuri minate şi fortificaţii ale duşmanujui. În 
orele mici ale zilei de 25, Montgomery a ţinut o conferinţă 

cu principalii săi comandanţi, la care a ordonat ca 
blindatele să înainteze din nou, înainte de ivirea zorilor, aşa 
cum fuseseră instrucţiunile lui iniţiale. Într-adevăr, în cursul 
zilei s-a mai cucerit teren, după lupte grele, dar locul 
cunoscut ca înălţimea Kidney a devenit centrul unei intense 
lupte cu diviziile de blindate a 15-a Panzer şi Ariete, care au 
făcut o serie de contraatacuri. Pe frontul Corpului XIII, 
atacul nostru nu a fost împins mai departe, ca să păstrăm 
intactă Divizia a 7-a blindate, pentru apogeu. Avuseseră loc 
serioase tulburări în comandamentul inamicului. Rommel 
plecase la spital în Germania, la sfârşitul lui septembrie, şi 
locul lui fusese luat de generalul Stumme. La douăzeci şi 
patru ore după începerea luptei, Stumme a murit în urma 
unui atac de cord. Rommel a părăsit spitalul, la cererea lui 
Hitler, şi s-a întors la comandă târziu, în 25. 

Lupte grele au continuat în 26 octombrie, pe întreaga 
pungă a înaintării adânci înfipte în liniile duşmane şi în 
special împotriva  coamei Kidney. Forţa aeriană a 
duşmanului, care fusese liniştită în primele două zile, 
provoca acum în mod clar superioritatea noastră în văzduh. 
Au fost multe lupte, care s-au încheiat în majoritate în 
favoarea noastră. Eforturile Corpului XIII au întârziat, dar nu 
puteau opri mişcarea blindatelor germane spre ecea ce 
ştiau acum că era sectorul decisiv al frontului lor. Mişcarea 
a fost totuşi sever atacată de forţa noastră aeriană. 

In acest moment, o lovitură fructuoasă a fost dată de 
Divizia a 9-a australiană, sub conducerea generalului 
Morshead. Ei au lovit spre nord, din punga formată în 
direcţia mării. Montgomery a fost promt în a exploata acest 
notabil succes. El i-a reţinut pe neo-zeelandezi din 
înaintarea lor spre vest şi a ordonat australienilor să-şi 
continue înaintarea spre nord. Aceasta ameninţa retraecrea 
unei părţi a diviziei germane de infanterie de pe flancul de 
nord. În acelaşi timp, el simţea că impulsul principalului său 
atac începea să slăbească în mijlocul câmpurilor minate şi a 

plasat puternice tunuri antitanc. El şi-a adunat deci forţele 
şi rezervele pentru un salt reînnoit şi reînviat. 

În zilele de 27 şi 28, a avut loc o luptă înverşunată pentru 
Coama Kidney, împotriva atacurilor repetate ale diviziilor 
Panzer a 15-a şi a 21-a, sosite acum din sectorul sudic. 
Generalul Alexander a descris lupta cu aceste cuvinteas: 

La 27 octombrie, a avut loc un mare contraatac de 
blindate, în stil vechi. De cinci ori au atacat cu toate 
tancurile disponibile, atât germane cât şi italiene, dar nu au 
câştigat teren şi au suferit grele pierderi disproporţionate, 
pentru că tancurile noastre, luptând în defensivă, au suferit 
foarte puţin. În 28 octombrie, inamicul a desfăşurat din nou 
o îndelungă şi atentă recunoaştere în cursul dimineţii, ca să 
găsească punctele slabe şi să localizeze tunurile noastre 
antitanc; a urmat un atac concentrat, după-amiază, cu 
soarele apunând în spatele lui. Recunoaşterea a avut mai 
puţin succes ca în vremurile trecute, tancurile cât şi tunurile 
antitanc putând să aibă o rază de acţiune mai lungă. Când 
inamicul a încercat să se concentreze pentru ultimul atac, 
Forţele Aeriene Regale au intervenit din nou pe o scară 
devastatoare. În două ore şi jumătate, bombardierele au 
aruncat optzeci de tone de bombe în perimetrul de 
concentrare, care măsura cinci kilometri pe trei, iar atacul 
inamicului a fost înfrânt chiar înainte de a-şi termina 
adunarea în formaţie. Aceasta a fost ultima ocazie când 
inamicul a încercat să ia iniţiativa. 

În acele zile, de 26 şi 28 octombrie, trei tancuri petroliere 
vitale ale inamicului au fost scufundate prin atac aerian, 
răsplătind astfel lunga serie de operaţiuni care constituiau o 
parte integrantă a luptei pe uscat. 

18 într-o telegramă, datată 9 noiembrie, pc care mi-a trimis-o mie după 
bătălie. 

Montgomery şi-a făcut acum planuri şi dispozitive pentru 
pătrunderea decisivă (operaţiunea „Supraîncărcare”). El a 
scos din linie diviziile a 2-a neo-zeelandeză şi a l-a blindată 
britanică, aceasta din urmă având o deosebită nevoie de 
reorganizare, după aportul ei notabil în respingerea 
blindatelor germane la Kidney. Diviziile a 7-a blindată 
britanică şi a 51-a şi o brigadă din a 44-a, au fost aduse 
laolaltă şi unite într-o nouă rezervă. Pătrunderea avea să fie 
condusă de neo-zeelandezi, de brigăzile britanice de 
infanterie a 151-a şi 152-a şi de Brigada a 9-a blindată 
britanică. 

Minunata înaintare a australienilor, realizată printr-o luptă 
aspră şi necontenită, înclinase întreaga bătălie în favoarea 
noastră. ljă 2 noiembrie ora 1 a.m. A început acţiunea 
„Supraîncărcare”. Sub barajul a 300 de tunuri, brigăzile 
britanice, adăugate Diviziei neo-zeelandeze, au străpuns 
zona apărată, iar a 9-a Blindate a pornit înainte. A constatat 
însă că se formase o nouă linie de apărare bine înzestrată 
cu arme antitanc, situată în faţa lor, de-a lungul liniei 
Rahman. Într-o ciocnire lungă, brigada a suferit mult, dar 
coridorul din spate a fost ţinut deschis aşa că Divizia a l-a 
blindate britanică s-a mişcat înainte prin acesta. Atunci a 
avut loc ultima ciocnire între blindate din această bătălie. 
Toate tancurile inamicului, care mai rămăseseră, au atacut 
pe ale noastre din flancuri şi au fost respinse. Aici s-a 
produs decizia finală; dar chiar şi a doua zi, în 3, când 
raporturile noastre aeriene arătau că începuse mişcarea de 
retragere a inamicului, ariergarda de acoperire de pe linia 
Rahman încă mai ţinea în şah blindatele noastre. A venit un 
ordin de la Hitler care interzicea orice retragere, dar 
problema nu mai era în mâinile germanilor. Mai trebuia 
făcută o singură străpungere. Foarte devreme, în 4 
noiembrie, la şase kilometri la sud de Tel HI Aggagir, 
Brigada a 5-a indiană a lansat un atac organizat rapid, care 
a avut un succes total. Bătălia era acum câştigată şi drumul 

pentru blindatele noastre era în sfârşit liber, ca ele să poată 
lupta în deşertul deschis. 

Rommel era în plină retragere, dar avea motorină doar 
pentru o parte din forţa sa, aşa că germanii, deşi au luptat 
vitejeşte, au dat prioritate vehicolelor. Multe mii de oameni 
din diviziile italiene au fost lăsaţi pierduţi în deşert, cu 
puţină mâncare sau apă şi fără alt viitor decât de a fi băgaţi 
în lagăre de prizonieri. Câmpul de luptă era plin de mase de 
tancuri distruse sau nefolositoare, tunuri şi vehicole. 
Conform propriilor date, diviziile de blindate care au pornit 
lupta cu 240 de tancuri, mai aveau la 5 noiembrie doar 
treizeci şi opt. Forţele aeriene germane abandonaseră 
speranţa de a combate forţele noastre superioare, care 
acum operau aproape nestânjenite, atacând cu toate 
resursele, marile coloanc de oameni şi vehicole care 
înaintau spre vest. Rommel însuşi a plătit un tribut notabil 
importantului rol jucat de Forţele Aeriene Regale. Armata 
lui fusese decisiv înfrântă; locţiitorul lui, generalul von 
Thoma, era în mâinile noastre, împreună cu nouă generali 
italieni. 

Existau bune speranţe de a transforma dezastrul 
duşmanului în anihilare. Divizia neo-zeelandeză a fost 
îndreptată spre Fuka, dar când a ajuns acolo, la 5 
noiembrie, inamicul trecuse deja. Mai era o şansă să li se 
taie drumul duşmanilor la Mersa Matruh, spre care au fost 
aruncate diviziile blindate britanice l-a şi a 7-a. In seara de 
6, ele se apropiaseră de obiectiv, în timp ce inamicul încă 
mai încerca să scape din cursa care se închidea. Dar a venit 
ploaia şi combustibilul era puţin. In ziua de 7, urmărirea 
noastră a fost oprită. Odihna de douăzeci şi patru de ore a 
împiedicat încercuirca completă. Cu toate acestea, patru 
divizii germane şi opt divizii italiene au încetat să existe ca 
formaţiuni de luptă. Au fost luaţi treizeci de mii de 
prizonieri, cu mase enorme de materiale de tot felul. 


19 Desmond Young, Rommel, p. 258. 

Rommel a lăsat înscrisă părerea lui despre rolul jucat de 
tunarii noştri în înfrângerea lui: „Artileria britanică a 
demonstrat încă o dată bine cunoscuta ci excelenţă. Demnă 
de semnalat, în mod special, a fost marea ei mobilitate şi 
viteza de reacţie la cerinţele trupelor de asalt...”20 

Bătălia de la Alamein a fost diferită față de toate luptele 
anterioare din deşert. Frontul era limitat, foarte fortificat şi 
ţinut în forţă. Nu era niciun flanc pe unde să poţi să te 
întorci. O pătrundere trebuia făcută de cel care era mai 
puternic şi voia să ia ofensiva. In felul acesta, ne-am întors 
la bătăliile din primul război mondial, de pe frontul de vest. 
Se repeta aici, în Egipt, acelaşi fel de încercare a puterii 
care s-a prezentat la Cambrai, la sfâşitul lui 1917 şi în multe 
dintre bătăliile din 1918 şi anume: comunicaţii scurte şi 
bune pentru atacatori, folosirea unei mari concentrări de 
artilerie, barajul de tir şi înaintarea tancurilor. 

In toate acestea, generalul Montgomery şi şeful lui, 
Alexander, erau foarte versaţi prin experienţă, studiu şi 
gândire. Montgomery era un mare artilerist. El credea, aşa 
cum a spus Bernard Shaw despre Napoleon, că tunurile 
omoară oamenii. Intotdeauna îl vom vedea încercând să 
aducă trei sau patru sute de tunuri în acţiune, sub o singură 
comandă concertată, în locul hărţuielii cu baterii, care, în 
mod inevitabil, însoțea mişcarea blindatelor în largile spaţii 
ale deşertului. Bineînţeles că totul era pe o scară mult mai 
mică decât în Flandra sau Franţa. Noi am pierdut la Alamein 
13 500 de oameni în douăsprezece zile, dar pierduserăm 
aproape 60 000 în prima zi de luptă pe râul Somme. Pe de 
altă parte, puterea de foc a defensivei crescuse 
înspăimântător faţă de războiul trecut şi, în accie zile, se 
considera totdeauna că o concentrare de doi sau trei la unu 


20 Desmond Young, Rommel, pag. 279. 

era necesară, nu doar în artilerie ci şi în oameni, pentru a 
străpunge şi a rupe o linie atent fortificată. Noi nu aveam o 
asemenea superioritate la Alamein. Frontul inamicului nu 
era format doar din linii succesive de puncte întărite ci 
dintr-o întreagă arie adâncă de asemenea sisteme de 
apărare. lar în faţa tuturor acestora, se întindea un teribil 
scut de câmpuri minate, de o calitate şi densitate 
necunoscute până atunci. Din aceste motive, bătălia de la 
Alamein va constitui pentru totdeauna o pagină glorioasă în 
analele militare britanice. 

Mai este un motiv pentru care va supravieţui. Ea 
marchează de fapt momentul când „s-a întors roata 
norocului.” Aproape că se poate spune: „înainte de Alamein 
n-am avut nicio victorie. După Alamein, n-am mai avut nicio 
înfrângere.” 


Capitolul XIX TORŢA ESTE APRINSĂ 


Înclinarea preşedintelui împotriva lui de Gaulle, contactele 
pe care le avea prin amiralul Leahy cu Vichy, precum şi 
amintirea noastră despre faptul că, înainte cu doi ani, au 
transpirat informaţii despre Dakar, au dus la decizia de a 
reţine faţă de francezii liberi orice informaţii despre „Torţa”. 
Eu nu am contestat aceste hotărâri. Eram totuşi conşticnţi 
de relaţiile noastre britanice cu de Gaulle şi de gravitatea 
afrontului pe care îl va avea de suferit, fiind în mod 
deliberat exclus de la participarea la această acţiune. Am 
plănuit să-i spun despre asta exact înainte de a da lovitura. 
Ca un mijloc de a înmuia această desconsiderare faţă de el 
şi Mişcarea lui, am aranjat să-i încredinţez lui tutela asupra 
Madagascarului. Toate faptele ce au stat în faţa noastră în 
lunile de pregătire şi tot ce am învăţat de atunci justifică 
punctul de vedere că, dacă l-am fi atras pe de Gaulle în 
acţiune, acest lucru ar fi fost foarte dăunător pentru reacţia 
francezilor în Africa de Nord. 

Dar nevoia de a găsi o personalitate franceză proeminentă 
era vizibilă, iar în ochii americanilor şi britanicilor, nimeni 
nu părea mai potrivit decât generalul Giraud, general 
luptător de înalt rang, a cărui fugă dramatică, îndrăzneață, 
din închisoarea din Germania era o poveste ce devenise 
faimoasă. Am menţionat întâlnirea mea cu Giraud în 
1937,21 când am vizitat linia Maginot, din care el comanda 
sectorul principial. El mi-a povestit aventurile lui din primul 
război mondial, ca prizonier scăpat în spatele liniilor 
germane. În calitate de camarazi fugiţi, aveam ceva în 
comun. Acum, fiind comandant de armată, a repetat actul 
temerar din tinereţe într-un mod şi mai senzaţional. 
Americanii au intrat în contact secret cu generalul şi s-au 
făcut planuri să fie adus de pe Riviera la Gibraltar, la 
momentul decisiv. Multe speranţe ale mele se bazau pe 
„King-pin” cum i se spunea în codul nostru şi, nu fără 
pericole pe mare, Giraud şi cei doi fii ai săi au fost 
transportaţi în siguranţă. 


xxx 
Între timp, marea noastră armadă se apropia de scenă. 


Convoaiele care navigau din porturile britanice trebuiau să 
treacă prin golful Biscaia, 


21 Vezi capitolul XIX, Cartea l-a. 

Coasta de nord a Africii traversând toate rutele 
submarinelor de  buzunar-U. Era nevoie de escorte 
puternice şi trebuia cumva să ascundem nu doar 
concentrarea de Vase, care de la începutul lui octombrie 
începuseră să se adune la Clyde şi în alto porturi din vest, ci 
însăşi circulaţia convoaielor. Am avut un succes complet. 
Germanii au fost făcuţi să creadă, de propriile lor 
contrainformaţii, că Dakarul era din nou țelul nostru. La 
sfârşitul lunii, circa patruzeci de submarine de buzunar-U 
germane şi italiene erau staționate la sud şi est de Azorc. 
Au atacat sever un convoi care se întorcea la Sierra Leone 
şi au scufundat treisprezece vase. In aceste condiţii, lucrul 
putea fi suportat. Primele convoaie pentru „Torţa” au plecat 
de la Clyde, în 22 octombrie. Până în 26, toate vasele 
rapide cu trupe erau în drum, iar forţele americane navigau 
spre Casablanca direct din Statele Unite. Intreaga expediţie 
de circa 650 de vase era acum lansată pentru acţiune. 
Vasele au traversat golful Biscaia din Atlantic fără să fie 
văzute de submarinele-U sau de Luftwaffe. 


238 


Toate resursele noastre erau folosite din plin. 
Crucişătoarele noastre păzeau strâmtorile Danemarcei şi 
ieşirile din Marea Nordului, ca să ne ferească de intervenţia 
vaselor inamice de suprafaţă. Altele acopereau căile de 
acces americane de lângă Azorc, iar bombardiere anglo- 
americane au atacat bazele submarinelor de buzunar-U de- 
a lungul coastei franceze de la Atlantic. Vasele din frunte au 
început să intre în Mediterana în noaptea de 5 spre 6 
noiembrie, încă nedetectate. Abia în 7, când convoiul de la 
Alger era la mai puţin de douăzeci de ore depărtare de 
destinaţie, a fost observat dar chiar şi atunci, doar un 
singur vas a fost atacat. 

La 5 noiembrie, cu un zbor hazardat, Eisenhower a ajuns 
la Gibraltar. Fortăreaţa de sub comanda sa a devenit 
cartierul general al şefului primei acţiuni britanice pe scară 
mare. Aici s-a făcut marea concentrare de avioane pentru 
„Torţa”. Întregul istm era aglomerat de aparate, iar 
paisprezece escadrile de avioane de luptă erau adunate 
pentru ora zero. Toată această activitate a avut loc deschis, 
în faţa observatorilor germani, şi puteau spera cel mult că 
se vor gândi că era vorba de întărirea Maltei. Am făcut tot 
posibilul ca ei să creadă asta. Se pare că au crezut. 

Generalul Eisenhower, în memoriile sale, a relatat viu 
experienţele sale pline de îngrijorare în noaptea de 7-8 
noiembrie şi în următoarele câteva zile. El era totdeauna 
foarte bun să suporte stresuri de genul acesta. Miza uriaşă 
care se juca, incertitudinea vremii, din cauza căreia totul se 
putea duce de râpă, veştile fragmentare care soseau, 
extraordinarele complicaţii ale atitudinii franceze, pericolul 
din partea Spaniei, şi toate astea fără a aminti lupta 
propriu-zisă, trebuie să fi constituit o încercare foarte dură 
pentru comandant, ale cărui răspunderi erau enocme şi 
directe. 

Peste toate acestea, a apărut generalul Giraud. El venise 
cu ideea că va fi numit comandant suprem în Africa de nord 
şi că armatele britanică şi americană vor fi puse sub 

autoritatea lui. El însuşi îndemna la o 'debarcare în Franţa, 
în loc de, sau în afară de Africa şi, câtva timp, părea să-şi 
închipuie că această imagine era reală. Argumentările între 
el şi generalul Eisenhower au durat patruzeci şi opt de ore, 
înainte ca bravul francez să fie convins de proporţiile 
acţiunii. Noi toţi am contat prea mult pe „King-pin”, dar 
nimeni nu avea să fie mai puţin dezamăgit de influenţa pe 
care a avut-o pe lângă guvernatorii generali francezi şi la 
Corpul ofiţerilor din Africa de nord. 

Acum a apărut o complicaţie, curioasă dar foarte fericită. 
Amiralul Darlan, după ce şi-a completat turul de inspecţie în 
Africa de nord, s-a reîntors în Franţa. Fiul lui s-a îmbolnăvit 
de poliomielită şi a fost dus la spital la Ajger. Vestea acestei 
situaţii periculoase l-a determinat pe amiral să vină înapoi 
cu avionul în 5 noiembrie. El s-a întâmplat astfel să fie la 
Alger în ajunul debarcării anglo-americane. Aceasta a fost o 
coincidenţă neobişnuită şi formidabilă. Domnul Robert 
Murphy, reprezentantul politic american în Africa de nord, 
spera că el va pleca înainte ca asaltul să atingă malurile. 
Dar Darlan, absorbit de boala fiului său, a mai întârziat o zi, 
locuind în vila unei oficialități franceze, amiralul Fenard. 

Principala noastră speranţă în Alger fusese generalul Juin, 
comandantul militar franccz. Relaţiile lui cu domnul Murphy 
fuseseră strânse, deşi actuala îndrăzneală nu-i fusese 
împărtăşită. Puțin după miezul nopţii, în data de 7, Murphy 
l-a vizitat pe Juin ca să-i spună că bătuse ceasul. O 
puternică armată anglo-americană, sprijinită de forţe 
aeriene şi navale copleşitoare, se apropia şi urma să 
înceapă să debarce în Africa peste câteva ore. Generalul 
Juin, deşi adânc angajat şi loial acţiunii, a fost uluit de 
vestea aceasta. Se concepuse că este stăpân pe situaţie în 
Alger. Dar ştia că prezenţa lui Darlan îi depăşea complet 
autoritatea. La dispoziţia lui erau câţiva tineri francezi 

înflăcăraţi. El ştia prea bine că tot controlul guvernării 
politice şi militare trecuse din mâinile lui în ale ministrului 
amiral. Acum cu siguranţă că nu va fi ascultat. El a întrebat, 
de ce nu i se spusese mai curând de ora zero. Motivele erau 
clare şi faptul nu ar fi creat nicio diferenţă în ce priveşte 
autoritatea lui. Darlan era la faţa locului şi Darlan era 
stăpân pe loialitatea francezilor supuşi Vichyului. Murphy şi 
Juin au decis să-l cheme la telefon pe Darlan şi să-i spună 
să vină imediat la ei. Inainte de ora două, Darlan, trezit din 
somnolenţă de mesajul urgent al generalului Juin, a venit. 
Spunându-i-se despre atacul iminent, el a devenit roşu şi a 
spus: „Am ştiut de multă vreme că britanicii sunt proşti, dar 
am crezut că americanii sunt mai inteligenţi. Încep să cred 
că faceţi tot atât de multe greşeli ca şi ei.” 

Darlan, a cărui aversiune faţă de britanici era notorie, era 
de multă vreme legat de Axă. În mai 1941, el fusese de 
acord să acorde facilităţi germanilor, atât la Dakar cât şi 
pentru trecerea aprovizionării armatelor lui Rommel prin 
Tunisia. La vremea respectivă, această mişcare trădătoare 
fusese oprită de generalul Weygand care comanda în Africa 
de nord şi care a reuşit să-l convingă pe Pétain să refuze 
această cerere germană. Hitler, preocupat deplin în acea 
vreme de campania iminentă în Rusia, nu a făcut presiuni, 
în ciuda sfaturilor contrare din partea Statului Major naval. 
In luna noiembrie a aceluiaşi an, Weygand, considerât 
nedemn de încredere de către germani, a fost înlocuit de la 
comandă. Deşi nu s-a mai auzit nimic despre planurile Axei 
de a se folosi Dakarul împotriva noastră, porturile tunisiene 
au fost deschise transportului naval al Axei şi au jucat un 
rol în aprovizionarea armatelor lui Rommel în vara anului 
1942. Acum, condiţiile se schimbaseră şi, odată cu ele, 
atitudinea lui Darlan, dar orice gânduri o fi avut de a ajuta o 
ocupare anglo-americană a Africii de nord, el mai era încă 
legat de Pétain, în formă şi în fapt. El ştia că, dacă ar trece 
de partea Aliaților, ar deveni personal răspunzător de 
invadarea de către Germania a Franţei neocupate. 

Maximum ce a putut fi convins să facă a fost să-i ceară 
telegrafic lui Pétain libertate de acţiune. În hidoasa 
problemă în care era implicat de lanţul evenimentelor 
dureroase, aceasta era singura cale. 

Curând după ora 1 a.m., în 8 noiembrie, debarcarea 
britanică şi americană a început în multe puncte, la est şi la 
vest de Alger, sub conducerea contraamiralului Burrough 
din Marina Regală. S-au făcut pregătiri atente pentru 
îndrumarea vaselor de debarcare spre plăjile alese. În vest, 
unităţile din frunte ale Brigăzii a 11-a britanice au avut un 
succes total, dar mai la vest, vasele şi ambarcaţiunile care 
îi duceau pe americani au fost deviate cu câţiva kilometri 
faţă de poziţiile plănuite, de către un flux neaşteptat şi, în 
întuneric, s-a creat o oarecare confuzie şi întârziere. Din 
fericire, am câştigat prin surprindere, iar opoziţia de-a 
lungul coastei nu a fost nicăieri serioasă. Stăpânirea a fost 
curând completă. Un avion al ramurei aeriene a flotei, 
observând semnale prieteheşti de la sol, a aterizat pe 
aeroportul de la Blida şi, cu cooperarea comandantului 
francez local, l-a păstrat până la sosirea trupelor Aliate de 
pe plajă. 

Cea mai severă luptă s-a dat chiar în portul Alger. Aici, 
distrugătoarele britanice Broke şi Malcolm au încercat să 
forţeze intrarea şi să debarce trupele americane Rangers 
pe chei, ca s preia portul, să ocupe bateriile şi să împiedice 
plecarea vaselor. Aceasta i-a adus exact în focul bateriilor 
de apărare şi s-a terminat printr-un dezastru. Malcolm a 
fost repede avariat, dar Broke a intrat în port la cea de a 
patra încercare şi a debarcat trupele; mai târziu, a fost grav 
avariat, în timp ce se retrăgea şi, în cele din urmă, s-a 
scufundat. Multe trupe au fost prinse pe țărm şi au trebuit 
să se predea. 

La 5 p.m., Darlan a trimis o telegramă şefului său, în care 
spunea: „Trupe americane au intrat în oraş, în ciuda acţiunii 
noastre de întârziere, şi l-am autorizat pe generalul Juin, 
comandantul şef, să negocieze doar predarea oraşului 

Alger”. Predarea oraşului Alger a început la ora 7 p.m. Din 
acel moment, amiralul Darlan era în mâna americanilor, iar 
generalul Juin şi-a reluat controlul comandamentului, sub 
îndrumarea Aliaților. 

La Oran a fost o opoziţie mai mare. Unităţi regulate 
franceze, care s-au luptat împotriva britanicilor în Siria, şi 
oameni din comandamentul naval, care aveau amintiri 
amare despre atacul nostru asupra flotei franceze în 1940, 
s-au luptat cu o „forţă de şoc” a Statelor Unite. Un batalion 
de paraşutişii americani, care au pornit din Anglia ca să 
ocupe aerodromurile, au fost răspândii deasupra Spaniei, 
datorită furtunii. Elementele din frunte au mers înainte, dar 
sistemul de navigaţie a fost greşit, aşa că au coborât la 
câţiva kilometri depărtare de ţintă. 

Două mici vase de război britanice au încercat să debarce 
un grup de trupe americane în portul Oran. Obiectivul lor, 
ca şi la Alger, era să-i împiedice pe francczi să saboteze 
instalaţiile sau să scoată vasele, şi să trartsforme cât mai 
repede portul într-o bază a aliaţilor. Vasele Wa/ney şi 
Hariland din Marina Regală, ambele cutere de pază a 
coastei, transferate nouă prin sistemul împrumut-închiriere 
şi conduse de căpitanul F. T. Peters, au fost întâmpinate cu 
tir ucigaş de la mică distanţă şi au fost distruse odată cu 
majoritatea celor de la bord. Căpitanul Peters a supravieţuit 
în mod miraculos, ca să-şi găsească moartea doar cu 
câteva zile mai târziu, într-un dezastru aerian, pe când se 
întorcea în Anglia. | s-a acordat postum Crucea Victoria şi 
Crucea americană de merite militare, în zori, distrugătoare 
şi submarine franceze erau active în golful Oran, dar au fost 
seu fundate sau împrăştiate. Bateriile de coastă au fost 
bombardate de forţele navale britanice, inclusiv vasul 
Rodney.” Lupta a continuat până în dimineaţa zilei de 10, 
când americanii au lansat ultimul lor atac asupra oraşului. 
La amiază, francezii au capitulat. „Forţa de şoc occidentală” 
a ajuns pe coasta marocană înainte de ivirea zorilor, în 8 
noiembrie. Principalul asalt a avut loc lângă Casablanca, 

odată cu atacuri prin flanc, spre nord şi sud. Vremea era 
frumoasă, dar ceţoasă, şi valurile pe plajă erau mai mici 
decât ne temuserăm. Mai târziu, ele s-au înrăutățit, dar 
între timp câştigaserăm deja un teren ferm. Un timp, s-au 
dat lupte grele. Pe. Mare a avut loc o acţiune îndârjită. La 
Casablanca se afla noul vas de război neterminat Jean Bart, 
incapabil de mişcare, dar putând să-şi folosească cele patru 
tunuri. Curând, era angajat într-un duel cu vasul de război 
Massachusets, în timp ce flotila franceză, sprijinită de 
crucişătorul Primauguet, a ieşit în larg ca să se opună 
debarcării. Ele au întâlnit întreaga flotă americană. Au fost 
distruse şapte vase şi trei submarine franccze, cu o mie de 
oameni pierduţi. Vasul Jean Bart a luat foc şi a eşuat şi abia 
a doua zi dimineaţă, în 11 noiembrie, rezidentul general 
francez a capitulat din ordinul lui Darlan. „Am pierdut, 
raporta el, toate vasele noastre de luptă şi avioanele, după 
trei zile de lupte violente.” Căpitanul Mercier, de pe 
Primauguet, dorea o victorie a Aliaților, dar a murit pe 
puntea vasului în timpul executării ordinelor lui. Putem fi cu 
toţii recunoscători că viaţa noastră nu a fost sfâşiată de 
asemenea probleme dureroase, când trebuia să lupţi cu 
aliaţii. 


x k x 


Veşti fragmentare despre toate acestea au început să vină 
la generalul Eisenhower, la cartierul său general din 
Gibraltar, şi el se afla acum în faţa unei grave situaţii 
politice. Fusese de acord cu Giraud să-l pună pe el 
comandant al acelor forţe franceze care doreau să se 
ralieze cauzei Aliaților. Acum, apăruse, brusc şi accidental, 
în centrul scenei, un om care putea decide de fapt dacă 
vreunii dintre francezi ar veni la noi în mod ordonat. 
Speranţa că s-ar ralia lui Giraud nu fusese încă testată şi 
primele reacţii nu au fost încurajatoare. De aceea, în 
dimineaţa de 9, noiembrie, generalul Giraud, iar puţin mai 

târziu generalul Clark, ca reprezentant personal al 
generalului Eisenhower, au zburat la Alger. Primirea lui 
Giraud de către comandanții francezi de frunte a fost 
îngheţată. Organizaţia de rezistenţă locală, stimulată de 
agenţi americani şi britanici, se prăbuşise deja. Prima 
conferinţă a lui Clark cu Darlan nu a dus la nici, o 
înţelegere. Era clar că nimeni nu-l va accepta pe Giraud în 
calitate de Comandant suprem francez. A doua zi 
dimineaţa, generalul Clark a aranjm o a doua întâlnire cu 
amiralul. El i-a spus prin radio lui Eisenhower că o 
înţelegere cu Darlan era singura soluţie. Nu era timp să se 
angajeze în discuţii telegrafice cu Washingtonul şi cu 
Londra. Giraud nu era prezent. Darlan ezita, din lipsă de 
instrucţiuni de la Vichy. Clark i-a acordat o jumătate de oră 
ca să se decidă. Amiralul a acceptat în celc din urmă să 
ordoneze „încetarea focului” în întreaga Africă de nord. „In 
numele mareşalului” el şi-a asumat completa autoritate pe 
teritoriile Africii de nord franceze şi a ordonat tuturor 
oficialităților să rămână la posturi. 


x k x 


În Tunisia, Darlan a ordonat rezidentului general francez, 
amiralul Esteva, să se alăture Aliaților. Esteva era, un 
credincios supus al Vichyului. El a urmărit cascada 
evenimentelor cu tot mai mare confuzie şi alarmă. Cum era 
mai aproape de inamic în Sicilia şi la frontiera răsăriteană, 
poziția lui era mai rea decât cea a lui Darlan sau Noguès. 
Înalţii săi subordonați erau la fel de indecişi. Deja, din 9 
noiembrie, unități ale Forjelor aeriene germane ocupaseră 
importantul aerodrom de la El Aouina. În aceeaşi zi, au sosit 
trupe germane şi italiene. Deprimat şi nesigur, Esteva s-a 
agăţat de loialitatea oficială faţă de Vichy, în timp ce forţele 
Axei din Tripolitania veneau dinspre est şi Aliaţii se grăbeau 
dinspre vest. Generalul francez Barré, uluit de o problemă 
de un gen aparte, a mutat în cele din urmă grosul 

garnizoanei franceze spre vest şi s-a pus sub ordinele 
generalului Giraud. Totuşi, la Bizerta, trei vase topilor şi 
nouă submarine s-au predat Axei. 

La Alexandria, unde escadra navală franceză fusese 
imobilizată din 1940, au avut loc pariamentări fără de 
succes. Amiralul Godefroy, comandantul acesteia, persista 
în loialitatea faţă de Vichy, refuzând să recunoască 
autoritatea lui Darlan. Din punctul lui de vedere, până când 
Aliaţii nu cucereau Tunisia, nu puteau pretinde că era în 
puterea lor să elibereze Franţa. Astfel că vasele lui au 
continuat să lenevească până când, între timp, noi am 
cucerit Tunisul. La Dakar, guvernatorul general al Vichyului, 
generalul Boisson, a acceptat ordinul lui Darlan de încetare 
a rezistenţei la 23 noiembrie, dar unităţile marinei franceze 
de acolo au refuzat să se alăture Aliaților. Abia după 
încheierea cuceririi de către noi a întregii Africi de nord, 
vasul de război Richelieu şi cele trei crucişătoare ale 
acestuia s-au raliat cauzei noastre. 


x k x 


Ocuparea anglo-americană a Africii de nord a provocat 
imediat urmări în Franța. Încă din decembrie 1940, 
germanii elaboraseră un plan amănunțit pentru ocuparea 
zonei libere a Franței. Acum, acesta a fost pus în aplicare. 
Principalul obiectiv al lui Hitler era să captureze principalele 
unități ale flotei franceze care se afla la Toulon. Generalul 
Eisenhower era la fel de dornic să pună mâinile pe această 
pradă importantă, dar în timp ce el negocia cu j) arlan şi 
Darlan trimitea mesaje la Vichy, germanii se îndreptau 
rapid spre coasta Mediteranei şi ocupau întreaga Franţă. 
Acest lucru simplifica poziţia amiralului. El putea susţine 
acum, şi cuvântul lui putea fi acceptai de oficialităţile şi 
comandanții locali, că mareşalul Pétain nu mai era un om 
liber. Mişcarea germană a lovit şi nervul vital al lui Darlan. 
Ca şi în 1940, soarta flotei franceze era din nou în balanţă. 

El era singurul om care o putea salva. A acţionat hotărâtor. 
În după-amiaza de 11 noiembrie, el a telegrafiat în Franţa 
Metropolitană că flota de la Toulon trebuia să iasă în larg, 
dacă era în pericol iminent să fie capturată de germani. 

Amiralul Auphan, ministrul Marinei de la Vichy, a vrut să se 
alăture lui Darlan, dar nu avea nicio putere în faţa lui Laval 
şi a atitudinii comandanților francezi de la Toulon. Amiralul 
de Laborde, comandantul Flotei franceze mediteraneene, 
era fanatic antibritanic. Auzind vestea debarcărilor, a vrut 
să iasă în larg să atace convoaiele Aliate. El a respins apelul 
lui Darlan de a trece de partea cealaltă, iar când au venit 
germanii în perimetrul bazei navale franceze, s-a ajuns la o 
înţelegere prin care o zonă liberă în jurul portului avea să 
aibă garnizoană franceză. S-au făcut încercări de a pune 
portul într-o stare serioasă de apărare. Dar, în 18 
noiembrie, germanii au cerut retragerea tuturor trupelor 
francezedin zonă, iar în ziua următoare, Auphan şi-a dat 
demisia. 

Germanii au plănuit acum un coup de main împotriva 
flotei. Operaţiunea a avut loc la 27 noiembrie. Curajul şi 
resursele câtorva ofiţeri, care s-au raliat în cele din urmă, 
inclusiv Laborde, au făcut posibilă sabordarea întregii flote. 
Printre cele şaptezeci şi trei de vase care s-au scufundat în 
port, s-au numărat un vas de război, două crucişătoare de 
război, şapte  crucişătoare, douăzeci şi nouă de 
distrugătoare şi vase torpilor şi şaisprezece submarine. 


x k x 


Mai puțin de o lună mai târziu, amiralul Darlan a fost ucis. 
În după-amiaza de 24 decembrie, mergea cu maşina de la 
vila lui la birou, în Palais d'Eté. La uşa biroului său a fost 
împuşcat de un tânăr de douăzeci de ani pe nume Bonnier 
de la Chapelle. Amiralul a murit în decurs de o oră, pe masa 
de operaţie. Tânărul asasin, după multă convingere, şi-a 
creat o stare de spirit exaltată de a salva Franţa de o 

conducere proastă. A fost judecat de o curte marţială din 
ordinul lui Giraud şi, spre surprinderea lui, a fost împuşcat 
de un pluton de execuţie, la scurt timp după ivirea zorilor, 
în 26. 

Puţini oameni au plătit mai greu decât amiralul Darlan 
pentru erori de judecată şi lipsă de caracter. Era un 
profesionist şi o personalitate puternică. Munca lui de o 
viaţă a fost să reerccze Marina franceză şi a ridicat-o la o 
poziţie pe care nu o mai avusese din vremea regilor 
francezi. El se bucura nu numai de încrederea Corpului de 
ofiţeri de marină ci şi a întregii arme a Marinei. In 
concordanţă cu promisiunile făcute, el ar fi trebuit, în 1940, 
să ordoneze flotelor să se ducă spre Britania, spre Statele 
Unite, spre porturile africane, oriunde în afara porturilor 
aflate sub stăpânire germană. Niciun tratat nu-l obliga să 
facă acest lucru, decât asigurările pe care le dăduse în mod 
voluntar. Dar aceasta a fost hotărârea lui până în acea zi 
mortală de 20 iunie 1940, când a acceptat funcţia de 
ministru al Marinei din mâinile mareşalului Pétain. Atunci, 
probabil influenţat de motive de caracter departamental, el 
a devenit loial guvernului mareşalului Pétain. Incetând de a 
mai fi marinar şi devenind politician, el a schimbat o sferă 
în care avea profunde cunoştinţe cu una în care se ghida în 
principal de prejudecățile lui antibritanice, şi care data, 
după cum am menţionai, de la bătălia de la Trafalgar, unde 
căzuse străbunicul lui. 

În această nouă situaţie, el s-a arătat un om de forţă şi 
hotărâre, care nu a înţeles pe deplin semnificaţia morală a 
multor lucruri pe care le făcea. Ambiţia i-a stimulat erorile. 
Viziunea sa de amiral nu a mers mai departe de Marina lui, 
iar ca ministru n-a mers dincolo de avantajele imediate, 
locale sau personale. Timp de un an şi jumătate, el a fost o 
mare forţă în Franţa sfărâmată. În vremea când noi am 
atacat nordul Africii, el era moştenitorul neîndoielnic al 
bătrânului mareşal. Acum, o suită de evenimente uluitoare 
căzuseră pe capul lui. 

Am relatat despre stresul la care a fost supus. Toată Africa 
de nord şi de vest privea spre el. Invadarea de e tre Hitler a 
Franţei de la Vichy i-a dat puterea şi poate chiar dreptul să 
ia o nouă decizie. El aducea Aliaților anglo-americani exact 
ceea ce aveau nevoie, şi anume o voce franceză pe care s- 
o asculte toţi ofiţerii şi oficialităţile franceze din acest vast 
teatru, acum cufundat în război. El a dat în favoarea 
noastră ultima lui lovitură şi nu e cazul ca cei care au 
beneficiat enorm de trecerea lui de partea noastră să-i 
murdărească memoria. Un judecător sever, imparţial, ar 
putea spune că ar fi trebuit să refuze orice parlamentări cu 
Aliaţii pe care îi rănise şi să-i sfideze până la moarte. Putem 
fi bucuroşi cu toţii că el a luat atitudinea opusă. Asta l-a 
costat viaţa dar, pentru el, nu mai rămăsese prea mult în 
viaţa asta. Părea clar la vremea respectivă că a greşit când 
nu a dus flota franceză în porturi aliate sau neutre, în iunie 
1940; dar a avut dreptate în cea de a doua sa decizie 
hotărâtoare. Probabil că durerea lui cea mai ascuţită a fost 
faptul că nu a putut aduce în tabăra noastră flota de la 
Toulon. Totdeauna a declarat că flota nu trebuie să cadă în 
mâinile germanilor. In această sarcină, nu a eşuat în faţa 
istoriei. Odihnească-se în pace şi să fim recunoscători că nu 
a trebuit să facem faţă încercărilor sub care el s-a frânt. 


Capitolul XX CONFERINŢA DE LA CASABLANCA 


Opinia militarilor americani, nu numai în cele mai înalte 
cercuri, era convingerea ca decizia pentru acţiunea „Torta” 
excludea orice perspectivă pentru o traversare majoră a 
Canalului în Franţa ocupată în 1943. Eu încă nu eram 
convins să accept acest punct de vedere. Încă speram că 
Africa de nord franceză, inclusiv vârful tunisian, ar putea 
cădea în mâinile noastre după câteva luni de luptă. În acest 
caz, principala invazie a Franţei ocupate din Anglia, era încă 
posibilă în iulie sau august 1943. De aceea, doream ca 
adunarea forţelor americane în Britania, atât cât o permitea 

transportul nostru maritim, să continue în acelaşi timp cu 
„torta”. Această idee de a ne folosi mâna stângă în acelaşi 
timp cu cea dreaptă şi că inamicul trebuie să se 
pregătească pentru lovituri din ambele părţi, părea total în 
concordantă cu desfăşurarea războiului. Evenimentele 
aveau să decidă dacă trebuie să traversăm Canalul sau să 
ne urmăm norocul în Mediterana, ori să le facem pe 
amândouă. Părea imperativ, în interesul războiului în 
ansamblu şi în special pentru sprijinirea Rusiei, ca armatele 
anglo-americane să intre în Europa în anul următor, fie din 
vest, fie din est. 

Exista totuşi pericolul să nu facem niciuna, nici alta. Chiar 
în cazul când campania noastră în Algeria şi Tunisia s-ar fi 
desfăşurat repede, puteam să ne mulţumim cu ocuparea 
Sardiniei sau Siciliei sau a amândurora şi să amânăm 
traversarea Canalului până în 1944. Aceasta însemna un an 
pierdut pentru Aliaţii occidentali, cu rezultate care ar putea 
fi fatale, nu chiar pentru supraviețuirea noastră, dar pentru 
o victorie decisivă. Nu puteam continua să pierdem la infinit 
cinci sau şase sute de mii de tone de vase de transport pe 
lună. Un impas era ultima speranţă a Germaniei, înainte de 
a şti ce avea să se întâmple la Alamein sau cu „Torta” şi în 
timp ce lupta din Caucaz părea nedecisă, şefii de Stat Major 
cântăreau toate aceste probleme. Planificatorii în 
subordinea lor erau şi ei ocupați. Rapoartele lor erau, după 
opinia mea, prea negative, iar din ambele părţi ale 
Atlanticului ajunseserăm la un fel de stagnare. Statele 
Majore britanice erau în favoarea Mediteranei şi a unui atac 
împotriva Sardiniei şi Siciliei, având ca obiectiv Italia. 
Specialiştii Statelor Unite abandonaseră orice speranţă de a 
traversa Canalul în 1943, dar aveau grijă să nu se lase 
implicaţi în Mediterana în aşa măsură încât asta să-i 
împiadice în marile lor țeluri pentru 1944. „S-ar părea, 
scriam în noiembrie, că suma tuturor temerilor americane 
se multiplică cu suma tuturor temerilor britanice, la care 
contribuia fiecare armată”. 

Se va spune probabil că mersul evenimentelor a dovedit 
că aveam un punct de vedere prea optimist despre 
perspectivele din nordul Africii şi că Statele Majore 
americane aveau dreptate când considerau al decizia 
pentru acţiunea „Torţa”, pe care am luat-o în iulie, închidea 
posibilitatea trecerii Canalului în 1943. Desigur, asta s-a şi 
întâmplat. Nimeni nu putea prevedea atunci că Hitler va 
face acel imens efort de a întări extremitatea tunisiană, 
trimițând acolo, pe mare şi pe calea aerului, în ciuda unor 
pierderi grele, aproape o sută de mii de oameni din cele 
mai bune trupe ale sale. Aceasta a fost o mare greşeală 
strategică din partea lui. Aceasta a amânat, desigur, cu 
câteva luni, victoria noastră în Africa. Dacă şi-ar fi reţinut 
forţele care au fost capturate sau distruse acolo în mai, şi- 
ar fi putut întări frontul de retragere împotriva Rusiei sau şi- 
ar fi strâns forţele în Normandia, ceea ce ne-ar fi oprit pe 
noi” deşi eram foarte hotărâți să debarcăm în 1943. Acum, 
aproape nimeni nu mai pune sub semnul întrebării 
înţelepciunea deciziei de a aştepta până în 1944. Conştiinţa 
mea e curată că nu l-am minţit şi nu l-am indus în eroare pe 
Stalin. Am făcut tot ce-am putut. Pe de altă parte, dacă am 
fi invadat teritoriul Europei continentale dinspre 
Mediterana, în campania următoare, şi dacă armata anglo- 
americană avea să fie în contact deplin cu inamicul, eu nu 
aş fi fost nemulţumit de decizia pe care soarta şi faptele 
aveau s-o impună. 

Într-adevăr, acum a apărut în Africa de nord o retragere. 
Deşi noi am avut iniţiativa şi avantajul surprizei, adunarea 
forţelor noastre era în mod inevitabil lentă. Debarcarea era 
deralhjată de atacuri aeriene la Alger şi Bone. Lipsea 
transportul pe şosele. Singura linie ferată de coastă, lungă 
de şapte sute cincizeci de kilometri, era în condiţie proastă, 
cu sute de podeţe tubulăre, oricare din ele putând fi 
sabotate. Prin sosirea la Tunis pe calea aerului, a unui mare 
număr de trupe germane, a început o rezistenţă 
încăpăţânată de înaltă clasă. Forţele franceze care ni s-au 

alăturat erau în număr de o sută de mii. Majoritatea erau 
trupe băştinaşe, de bună calitate, dar prost echipate şi 
neorganizate. Generalul Eisenhower a aruncat înainte toate 
unităţile americane pe care putea pune mâna. Am băgat 
acolo tot ce s-a putut. La 28 noiembrie, o brigadă britanică 
de infanterie, cu elemente din Divizia l-a blindată a Statelor 

Unite, au ajuns până aproape de Djedcida, doar la 
optsprezece kilometri de Tunis. Acesta a fost punctul 
culminant al luptei de iarnă. 

Acum a venit anotimpul ploios. Turna cu găleata. 
Aerodromurile noastre improvizate au devenit miaştini. 
Forţele aeriene germane, deşi mai puţin numeroase, lucrau 
de pe aerodromuri bune pentru toate anotimpurile. La 1 
decembrie, ele au contraatacat, stânjenind înaintarea pe 
care o plănuiscrăm şi, în câteva zile, am fost obligaţi să 
revenim la Medjez. Aprovizionarea putea ajunge la trupele 
de înaintare doar pe calea mării şi pe scară mică. Într- 
adevăr, abia dacă le puteam hrăni, cu atât mai puţin să 
facem rezerve. Abia în noaptea de 22 decembrie, a putut fi 
lansai un nou atac. Acesta a avut un oarecare succes iniţial, 
dar, în zori, au început trei zile de ploi torențiale. 
Aerodromurile noastre au devenit inpracticabile şi 
vehicoiele nu se puteau mişca pe drumuri. 

La o conferinţă în ajunul Crăciunului, generalul Eisenhower 
a decis să abandoneze planul de capturare imediată a 
oraşului Tunis şi, până când campania putea reîncepe, voia 
să-şi păzească aerodromurile de pe linia deja cucerită. Deşi 
germanii au suferit importante pierderi pe mare, forţele lor 
din Tunisia creşteau mereu. La sfârşitul lui decembrie, 
numărul germanilor se apropia de cincizeci de mii. 

Intre timp, Armata a Opta acoperise distanţe enorme. 
Rommel reuşise să-şi retragă forţele sfărâmate din Alamein. 
Ariergarda lui era presată din greu, dar o încercare de a i-o 
lua înainte la Benghazi a eşuat. El a făcut o pauză la 
Agheila, în timp ce Montgomery, după lunga lui înaintare, 
se confrunta cu aceleaşi dificultăţi de transport şi 

aprovizionare de care s-au împiedicat şi predecesorii lui. La 
13 decembrie, Rommel a fost dislocat şi aproape înconjurat 
printr-o mişcare largă de învăluire executată de Divizia neo- 
zeelandeză. El a suferit sever, iar Forţa aeriană a deşertului 
a lovit greu asupra transportului său pe şoseaua de coastă. 
Montgomery a putut să-l urmărească la început doar cu 
forţe uşoare. Armata a Opta înaintase o mie opt sute de 
kilometri de la Alamein. După ce a ocupat, în ziua de 
Crăciun, Sirte şi terenurile de aterizare, trupele noastre s-au 
apropiat, la sfârşitul anului, de următoarea poziţie 
principală a lui Rommel, lângă Buerat. 


x k x 


Comitetul şefilor de Stat Major a produs între timp două 
materiale pentru Cabinetul de Război, rezumând părerile 
acestora cu privire la viitoarea strategie. Ajungând la 
concluzii, ei au subliniat existența unei serioase divergente 
între ei şi colegii lor americani. Aceasta era mai curând o 
chestiune de accentuare şi prioritate decât de principii. Şefii 
de Stat Major britanici considerau că cea mai bună politică 
este aceea de a continua viguros cu „Torţa”, însoţită de o 
amplă pregătire pentru trecerea Canalului în 1943, în timp 
ce şefii de Stat Major americani erau de părere că 
principalul efort european trebuie să fie trecerea Canalului 
şi să ne oprim în Africa de nord. Aceasta era o problemă 
crucială. Ea putea fi rezolvată doar de preşedinte şi de mine 
şi, după dezbateri considerabile, am decis să ne întâlnim şi 
să o lămurim la Casablanca. 

Am zburat acolo în 12 ianuarie 1943. Călătoria mea a fost 
niţeluş cam periculoasă. Pentru a încălzi avionul 
„Comando”, au pus în interior un motor cu petrol, care 
făcea gaze şi producea temperaturi foarte ridicate în 
anumite puncte de încălzire. M-am trezit la două dimineaţa, 
când eram deasupra Atlanticului, la 700 de kilometri de 
orice bază, când unul dintre aceste puncte de încălzire îmi 

ardea degetele de la picioare şi mi se părea că, în curând, 
se va roşi, aprinzând păturile. Am coborât de pe priciul meu 
şi l-am trezit pe Peter Portal, care şedea dedesubt, dormind 
pe scaunul lui, şi i-am atras atenta asupra punctului 
supraîncălzit. Ne-am uitat prin cabină şi am mai găsit încă 
două elemente, încălzite la roşu. Apoi am coborât în cala 
bombelor (era un bombardier transformat) şi am găsit doi 
oameni care alimentau cu nădejde încălzitorul cu petrol. 
Am considerât că lucrul acela era periculos din toate 
punctcie de vedere. Punctcic fierbinţi puteau da naştere 
unui incendiu, iar aburii de petrol ar face iminentă o 
explozie. Portal avea aceeaşi părere. Am decis că era mai 
bine să îngheţăm decât să ardem şi am dat ordin să se 
oprească orice încălzire. Ne-am întors să ne odihnim, 
tremurând în aerul rece ca gheata al iernii, la peste două 
mii de metri înălţime, la care trebuia să zburăm ca să fim 
deasupra norilor. Trebuie să recunosc că acest lucru a 
constituit pentru mine un moment neplăcut. 

Când am ajuns la Casablanca, am găsit că» au făcut 
aranjamente bune. Era un hotel mare în suburbia Anfa, cu 
spaţiu pentru membrii din Statul Major britanic şi din cel 
american, şi cu săli mari de conferinte. În jurul hotelului 
erau câteva vile, extrem de confortabile, care au fost 
rezervate pentru preşedinte, pentru mine, oentru generalul 
Giraud şi pentru generalul de Gaulle, dacă avea să vină. 
Întreaga enclavă era înconjurată cu sârmă ghimpată şi 
păzită bine de trupe americane. Eu şi cei din Statul Major 
am ajuns acolo cu două zile înaintea preşedintelui. Am 
făcut nişte plimbări plăcute cu Pound şi cu şefii de Stat 
Major, pe stâncile de pe plajă. Valuri minunate făceau 
enormi nori de spumă şi te minunai că unii au putut ajunge 
pe mai la debarcare. N-a fost nicio zi calmă. Valuri de cinci 
metri înălţime urlau urcându-se pe stânci îngrozitoare. Nu 
era de mirare că atâtea vase de debarcare şi băfei au fost 
răsturnate cu oameni cu tot. Fiul meu, Randolph, a venit şi 
el de pe frontul tunisian. Aveam multe lucruri la care să ne 

gândim, iar cele două zile au trecut repede. Între timp, cei 
de la Statele Majore s-au consultat împreună multe ore în 
fiecare zi. 

Preşedintele a ajuns în după-amiaza de 14. Am avut o 
întâlnire foarte caldă şi prietenoasă şi am avut o mare 
plăcere să-l văd pe marele meu coleg aici pe teritoriul 
cucerit sau eliberat, pe care l-am stabilit amândoi, în ciuda 
sfaturilor pe care i le-au dat toţi specialiştii lui militari. A 
doua zi a sosit generalul Eisenhower, după un zbor plin de 
peripeții. El era foarte dornic să ştie ce linie vor adopta şefii 
de Stat Major combinaţi şi să tină legătura cu ei. Planul lor 
de comandă îl preocupa total. O zi sau două mai târziu, a 
sosit şi Alexander, care ne-a raportat, mie şi preşedintelui, 
despre progresul Armatei a Opta. El a făcut o impresie 
foarte favorabilă asupra preşedintelui, care a fost foarte 
atras de el şi de veştile lui că Armata a Opta va cuceri 
Tripoli în viitorul apropiat. El a subliniat cum Montgomery, 
care avea două corpuri puternice de armată, a lăsat unul pe 
loc şi a luat toate vehicolele ca să înainteze cu unul singur 
şi că acesta va fi destul de puternic ca să-l împingă pe 
Rommel înapoi, prin Tripoli, până la linia de frontieră de la 
Mareth, care era un obstacol foarte serios. Toată lumea s-a 
bucurat mult de această veste şi graţia zâmbitoare şi 
plăcută a lui Alexander a cucerit toate inimile. Încrederea 
lui nerostită era molipsitoare. 

După zece zile de lucru la problema principală, şefii de 
Stat Major au ajuns la o înţelegere. Atât preşedintele cât şi 
eu ţineam legătura zilnic cu munca lor şi cădeam de acord 
între noi în legătură cu ea. S-a stabilit că trebuia să ne 
concentrăm să luăm Tunisul atât cu armata deşertului cât şi 
cu toate forţele ce puteau fi găsite de britanici şi din armata 
lui Eisenhower; s-a mai hotărât ca Alexander să fie 
locţiitorul lui Eisenhower şi virtual însărcinat cu toate 
operaţiunile. În legătură cu al doilea pas imediat, dacă să 
atacăm Sicilia sau Sardinia, s-a ajuns şi aici la o înţelegere. 
Divergenţele nu erau pe linie naţională ci în principal între 

şefii de Stat Major şi planificatorii uniţi. Eu însumi eram 
sigur că Sicilia trebuia să fie următorul obiectiv iar şefii 
Statului Major combinat gândeau la fel. Planificatorii, pe de 
altă parte, împreună cu Lordul Mountbatten, aveau 
sentimentul că trebuia să atacăm Sardinia mai curând 
decât Sicilia, pentru că asta se putea face cu trei luni mai 
devreme; iar Mountbatten îşi impunea punctul de vedere lui 
Hopkins şi celorlalţi. Eu am rămas neclintit şi, având şefii de 
Stat Major în spatele meu, am insistat asupra Siciliei. 
Planificatorii uniţi, respectuoşi dar persistenţi, au arătat 
atunci că treaba nu se poate face până la 30 august. In 
această etapă, am trecut personal în revistă cifrele, cu ei, şi 
după aceea cu preşedintele, iar eu am dat ordin că Ziua-D 
trebuia să fie în perioada favorabilă a lunii, în iulie, sau, 
dacă era posibil, în perioada respectivă din iunie. In timpul 
desfăşurării evenimentului, trupele aeropurtate au intrat în 
acţiune la 9 iulie, iar debarcările au început la 10 iulie. 


x k x 


Între timp, s-a ridicat problema lui de Gaulle. Asasinarea 
lui Darlan, deşi criminală, i-a scutit pe Aliați de jena de a 
lucra cu el. Autoritatea lui a trecut pe nesimţite asupra 
organizaţiei creată în înţelegere cu americanii în lunile 
noiembrie şi decembrie. Giraud a umplut golul. Se 
deschisese calea ca forţele franceze, raliate acum în nordul 
şi nord-vestul Africii, să se unească cu Mişcarea francezilor 
liberi din jurul lui de Gaulle şi să-i cuprindă astfel pe 
francezii din lume aflaţi în afara stăpânirii germane. Era 
acum necesar să vină de Gaulle, iar preşedintele era în 
general de acord cu acest punct de vedere. l-am cerut de 
asemeni domnului Roosevelt să-i telegrafieze şi să-l invite. 
Generalul s-a ţinut foarte mândru şi a refuzat de mai multe 
ori. Atunci, l-am pus pe Eden să facă mari presiuni asupra 
lui, mergând până acolo încât să-i spună că, dacă nu vine, 
vom insista să fie înlocuit de altcineva în fruntea 

Comitetului francez de eliberare de la Londra. În cele din 
urmă, el a sosit la 22 ianuarie. A fost dus la vila lui, lângă 
cea a lui Giraud şi au trecut câteva ore până a fost convins 
să-l întâlnească. Eu am avut o întâlnire furtunoasă cu de 
Gaulle şi i-am arătat clar că, dacă el continuă să fie un 
obstacol, nu vom ezita în cele din urmă să rupem relaţiile 
cu el. A rămas foarte distant şi a ieşit afap din vilă, în 
grădina micuță, cu capul sus. In cele din urmă, a fost 
convins să aibă o discuţie cu Giraud, discuţie care a durat 
două sau trei ore şi care trebuie să fi fost extrem de plăcută 
pentru amândoi. După-amiază, el s-a dus să-l vadă pe 
preşedinte şi, spre uşurarea mea, s-au înţeles neaşteptat 
de bine. Pe preşedinte l-a atras „privirea lui spirituală” dar 
nu se putea face prea mult ca ci doi să ajungă la un acord. 
In aceste pagini, se fac afirmaţii foarte severe despre de. 
Gaulle, bazate pe evenimentele momentului, iar eu am avut 
cu el multe dificultăţi şi antagonisme ascuţite. Totuşi, în 
relaţia noastră era un element dominant. Eu nu-l puteam 
privi ca reprezentând Franţa captivă, prostrată, nici Franţa 
care avea un drept de a-şi decide liberă viitorul. Ştiam că 
nu era un prieten al Angliei. Dar am recunoscut întotdeauna 
în el spiritul şi concepţia pe care cuvârttul „Franţa” le va 
reprezenta întotdeauna în paginile istorici, înţelegeam şi 
admiram comportarea lui arogantă, deşi mă irita. lată ce fel 
de om era - un refugiat, un exilat din ţara sa, unde fusese 
condamnat la moarte, aflat într-o poziţie total dependentă 
de bunăvoința guvernului britanic, iar acum şi de a Statelor 
Unite. Germanii îi cuceriscră ţara. Nu avea niciun loc al lui, 
nicăieri. N-avea importanţă; el îi sfida pe toţi. Întotdeauna, 
chiar când se comporta cel mai rău, părea că exprimă 
personalitatea Franţei - o naţiune mare, cu toată mândria, 
autoritatea şi ambiția ei. Se spunea în glumă că el se 
considera reprezentantul pe pământ al loanei d'Arc pe care 
unul dintre strămoşii săi se presupune că a servit-o ca un 
adept credincios. Asta nu mi se părea mie chiar atât de 
absurd precum arăta. Clemenceau, cu care se spunea de 

asemeni că se compara, era un om de stat mult mai 
înţelept şi înai experimentat. Dar amândoi dădeau impresia 
că sunt francezi ce nu pot fi învinşi. 


x k x 


Încă o chestiune care merită să fie menționată. Într-un 
raport către Cabinetul de Război, am făcut următoarea 
sugestie: 

„.„. Propunem să elaborăm o declaraţie a conferinței 
pentru a fi comunicată presei, la timpul potrivit. Aş fi 
bucuros să ştiu ce ar crede Cabinetul dacă am include în 
această declarație ceva despre intenția fermă a Statelor 
Unite şi a Imperiului Britanic de a continua fără încetare 
războiul, până vom determina «capitularea necondiționată» 
a Germaniei şi Japoniei. Omiterea Italiei ar avea rolul să 
încurajeze o ruptură acolo. Preşedintelui i-a plăcut ideea şi 
asta i-ar stimula pe prietenii noştri din toate ţările...” 

Cititorul trebuie să reţină această telegramă, pentru că 
folosirea de către preşedinte, la o întâlnire ulterioară 
cuzpresa, a cuvintelor „capitulare necondiționată” a ridicat 
probleme care vor reveni în această povestire şi, cu 
siguranţă, vor fi dezbătute pe larg. Există o şcoală de 
gândire, atât în Anglia cât şi în America, potrivit căreia 
expresia aceasta a prelungit războiul şi a cântat în strună 
dictatorilor, care şi-au mânat popoarele şi armatele la 
disperare. Eu personal nu sunt de acord cu aceasta, pentru 
motivele pe care le voi arăta în cursul povestirii. Cu toate 
acestea, cum memoria mea s-a dovedit deficitară în 
anumite puncte, va fi bine să arătăm faptele aşa cum le 
dezvăluie arhiva mea. 

Procescle-verbalc ale Cabinetului de Război arată că 
această telegramă le-a fost prezentată la şedinţa din după- 
amiaza zilei de 20 ianuarie. Discuţia se pare că s-a învârtit 
nu în jurul principiului de „capitulare necondiționată”, ci 
asupra ideii de a face o excepţie în favoarea Italiei, în 

consecinţă, în 21 ianuarie, domnul Attelee şi domnul Eden 
ne-au trimis următorul mesaj: 

Membrii Cabinetului au fost în unanimitate de părere că 
avantajul înclină împotriva excluderii Italiei, din cauza 
nemulțumirilor care se vor crea în Turcia, în Balcani şi în 
alte locuri. Nu suntem convinşi nici că va avea un efect 
favorabil asupra italienilor. Cunoaşterea faptului că multe 
rele se vor abate asupra lor ar putea avea mai curând 
efectul dorit asupra moralului italienilor. 

Deci, nu poate încăpea îndoială că expresia „capitulare 
necondiționată” din declaraţia comună propusă spre 
elaborare a fost menţionată de către mine Cabinetului de 
Război şi că acestă nu a dezaprobat-o în niciun fel. 
Dimpotrivă, singura lui dorinţă a fost ca Italia să nu fie 
omisă. Nu-mi aduc aminte şi nu am înregistrat să se fi 
întâmplat nimic între mine şi preşedinte în această privinţă, 
după ce am primit mesajul Cabinetului şi este foarte posibil 
ca, sub presiunea treburilor, şi mai ales a discuţiilor în 
legătură cu relaţiile între Giraud şi de Gaulle şi întrevederile 
cu ei, problema să nu se mai fi pomenit între noi doi. Între 
timp, declaraţia comună oficială era pregătită de consilierii 
noştri şi de către şefii de Stat Major. Acesta era un 
document exprimat cu grijă şi într-o formă 
corespunzătoare, pe care atât preşedintele cât şi eu l-am 
analizat şi l-am aprobat. Pare probabil că, întrucât nu-mi 
surâdea să aplic termenul de capitulare necondiționată 
Italiei, nu am ridicat problema preşedintelui şi am fost cu 
siguranţă amândoi de acord cu comunicatul pe care l-am 
stabilit cu consilierii noştri. În comunicat nu se menţionează 
„capitularea necondiționată”. Acesta a fost supus 
Cabinetului de Război, care l-a aprobat în forma propusă. 

Cu oarecare sentiment de surprindere l-am auzit pe 
preşedinte spunând, la conferinţa de presă din 24 ianuarie, 
că vom obliga toţi inamicii noştri la „capitulare 
necondiționată”. Era natural să se presupună că acel 
comunicat, asupra căruia se căzuse de acord, să fi înlăturat 


259 


ceva ce s-a spus la discuţii. Generalul Ismay, care ştia exact 
cum lucrează mintea mea de la o zi la alta şi a fost de 
asemeni prezent la toate discuţiile şefilor de Stat Major 
când a fost pregătit comunicatul, a rămas şi el surprins. 

In cuvântarea mea, care a urmat-o pe cea a preşedintelui, 
eu l-am susţinut bineînţeles şi am aderat la cele spuse de 
el. Orice divergențe între noi, fie şi prin omisiune, într-o 
asemenea ocazie şi într-un asemenea moment, ar fi fost 
dăunătoare sau chiar periculoasă pentru efortul nostru de 
război. Eu îmi asum desigur partea mea de răspundere, 
împreună cu Cabinetul de Război britanic. 

Relatarea făcută de preşedinte lui Hopkins pare totuşi 
concludentă: 

„Am avut atâtea probleme până să-i aducem laolaltă pe 
cei doi generali francezi, încât m-am gândit în sinea mea că 
asta a fost la fel de greu ca şi aranjarea unei întâlniri între 
Grant şi Lee - şi brusc a venit conferinţa de presă iar 
Winston şi cu mine n-am avut timp să ne pregătim pentru 
ca şi deodată mi-a răsărit în minte ideea să-l numesc pe 
Grant «Bătrânul capitulare necondiționată» şi următorul 
lucru de care mi-am dat seama a fost că am rostit-o."22 

Nu am sentimentul că această afirmaţie este slăbită în 
vreun fel de faptul că expresia apare în notițele după care a 
vorbit. 

Amintirile din război pot fi vii şi adevărate, dar nu trebuie 
să ai niciodată încredere în ele fără verificare, mai ales 
când este vorba de succesiunea evenimentelor. Cu 
siguranţă că am făcut unele afirmaţii eronate despre 
incidentul cu acea capitulare necondiționată, pentru că am 
spus ceea ce am crezut şi am gândit în acel moment, fără 
să mă uit în procesele-verbale. Nu numai memoria mea a 
făcut greşeli, ci şi domnul Ernest Bevin care a făcut în 
Camera Comunelor, la 21 iulie 1949, o fantomatică relatare 
despre dificultăţile pe care le-a avut în reconstrucţia 


22 Sherwood, Roosevelt ţx Hopkins, pag. 696. 

Germaniei după război, ca urmare a politicii de „capitulare 
necondiționată”, despre care a afirmat că nici el şi nici 
Cabinetul de Război nu au fost consultaţi la vremea 
respectivă. Am replicat, într-o inspiraţie de moment, cu 
aceeaşi inexactitate şi bună-credinţă, că această formulare 
am auzit-o pentru prima dată de pe buzele preşedintelui, la 
conferinţa de presă de la Casablanca. Abia când am ajuns 
acasă şi am căutat în arhiva mea, am descoperit faptele 
aşa cum au fost expuse aici. Mi-am amintit de profesorul 
care, la sfârşitul vieţii, a fost întrebat de elevul lui devotat 
care e ultimul lui sfat. El a răspuns, „verifică-ţi citatele”. 

Folosirea expresiei „capitulare necondiționată”, deşi 
amplu salutată la vremea respectivă, a fost descrisă de 
atunci de diferite autorități ca una dintre marile greşeli ale 
politicii de război anglo-americane. Trebuie să ne ocupăm 
aici de acest lucru. Se spune că asta a prelungit lupta şi a 
făcut mai dificilă refacerea de mai târziu. Eu nu cred că e 
adevărat. Principalul meu motiv pentru care m-am opus 
dintotdeaunä unei declarații alternative asupra condițiilor 
de pace, cum s-a cerut atât de des, a fost că o declarație 
privind condițiile reale asupra cărora ar fi insistat cei trei 
mari Aliați, forțați de către opinia publică să insiste, ar fi 
fost mult mai respingătoare pentru orice mişcare germană 
în favoarea păcii, decât expresia generală „capitulare 
necondiționată1’. Îmi amintesc de câteva încercări care s- 
au făcut de a se schița condițiile de pace care să satisfacă 
ura învingătorilor faţă de Germania. Puse pe hârtie, acestea 
arătau atât de îngrozitor şi depăşeau atât de mult ce s-a 
făcut în realitate încât publicarea lor nu ar fi făcut decât să 
stimuleze rezistenţa germană. Era suficient să fie scrise ca 
să nu fie acceptate. 

În mai multe exprimări în public, am arătat clar la ce ne 
gândeam, preşedintele şi cu mine. 

„Termenul «capitulare necondiționată», am spus în 
Camera Comunelor la 22 februarie 1944, nu înseamnă că 
poporul german va intra în sclavie, sau va fi distrus. 
Înseamnă doar că, în momentul capitulării, aliaţii nu vor fi 
legaţi de niciun pact sau obligație... Capitulare 
necondiționată înseamnă că învingătorii au mână liberă. 
Asta nu înseamnă că se pot comporta barbar şi nici că vor 
să şteargă Germania dintre naţiunile Europei. Dacă suntem 
legaţi de ceva, suntem legaţi de civilizaţie, prin propria 
noastră conştiinţă. Nu trebuie să fim legaţi de germani ca 
rezultat al unei târguieli. Asta înseamnă «capitulare 
necondiţionată»...” 

Nu se poate afirma că, în ultimii ani ai războiului, în 
Germania nu s-ar fi înţeles lucrul acesta.23 

Trebuia acum să ne încheiem treburile. Ultima noastră 
şedinţă oficială şi în plen cu şefii de Stat Major a avut loc la 
23 ianuarie, când aceştia ne-au prezentat raportul lor final 
despre „Desfăşurarea războiului în 194311. Se poate 
rezuma după cum urmează: 

Infrângerea submarinelor de buzunar-U trebuie să rămână 
o primă sarcină a resurselor Naţiunilor Unite. Forţele 
sovietice trebuie susţinute cu cel mai mare volum de 
materiale care poate fi transportat în Rusia. 

Operațiunile pe teatrul european vor fi conduse având ca 
obiectiv înfrângerea Germanici în 1943, cu maximum de 
forţe care pot fi aruncate asupra ei de către Naţiunile Unite. 

Principalele linii de acţiune ofensivă vor fi: 

În Mediterana: 

(a) Ocuparca Siciliei cu scopul de: 

(i) A face mai sigură linia mediteraneană de comunicaţii. 


23 O relatare amplă a acestei probleme se găseşte în The Hinge of 
Fate, capitolul XXXVIII. 

(îi) A îndepărta presiunea germană de pe frontul rusesc. 

(iii) A intensifica presiunea asupra Italiei. 

(b) Crearea unei situaţii în care Turcia să poată fi atrasă ca 
un aliat activ. 

Operațiunile din Pacific şi din Orientul îndepărtat vor 
continua cu obiectivul menţinerii presiunii asupra Japoniei şi 
pentru o ofensivă pe scară mare împotriva Japoniei de 
îndată ce Germania va fi înfrântă. Aceste operaţiuni 
trebuiesc ţinute în asemenea limite încât, după părerea 
şefilor de Stat Major uniţi, să nu împiedice capacitatea 
Naţiunilor Unite de a folosi orice ocazie favorabilă pentru 
înfrângerea decisivă a Germanici în 1943. 

În sfârşit, în dimineaţa zilei de 24, am venit la conferinţa 
de presă, unde de Gaulle şi Giraiid au fost obligaţi să şadă 
în acelaşi rând de scaune, alternând cu preşedintele şi cu 
mine, şi i-am forţat să-şi dea mâna în public, în faţa 
reporterilor şi fotografilor. Am făcut lucrul acesta, dar nu 
poţi privi fotografiile acestui eveniment fără să râzi, chiar şi 
în împrejurările acelor timpuri tragice. Faptul că 
preşedintele şi cu mine eram la Casablanca a fost un secret 
bine păstrat. Când reporterii de presă ne-au văzut pe 
amândoi, şi când li s-a spus că eram acolo de două 
săptămâni, nu le venea să-şi creadă urechilor. 

După căsătoria obligatorie sau „cu pistolul” (cum se 
numea în Statele Unite) a mirelui şi miresei, pentru care se 
trudise atât, preşedintele şi-a ţinut cuvântarea în faţa 
reporterilor iar eu l-am susţinut. 


* 


Preşedintele se pregătea de plecare. Dar eu i-am spus: 
„Nu se poate să fi făcut tot drumul ăsta până în Africa, fără 
să vezi Marrakech. Hai să petrecem două zile acolo. Trebuie 
să fiu cu dumneata când vei vedea apusul soarelui pe 
zăpezile munţilor Atlas.” Am acţionat în acest sens şi 
asupra lui Harry Hopkins. Întâmplător, era acolo o vilă 

încântătoare, despre care nu ştiam nimic, pe care 
viceconsulul american, domnul Kenneth  Pendar, o 
închiriase de la o doamnă americană, doamna Taylor. In 
această vilă urma să stăm preşedintele şi cu mine, iar în 
afara ei era loc destul pentru cei din anturajul nostru. Aşa 
că E-a decis să mergem cu toţii la Marrakech. Roosevelt şi 
cu mine am traversat împreună cu maşina peste 200 de 
kilometri prin deşert - care mi se părea că începe să devină 
mai verde - şi am ajuns la faimoasa oază. Descrierea mea 
despre Marrakech era „Parisul Saharei”, unde toate 
caravanele veneau de secole, din Africa Centrală, pentru a 
fi greu taxate en route de triburile din munţi şi apoi păcălite 
în pieţele din Marrakech, primind în schimb viaţa veselă a 
oraşului, pe care o apreciau foarte mult, şi care includea 
ghicitoare, îmblânzitori de şerpi, mâncăruri şi băutură şi în 
general cele mai mari şi mai bine organizate bordeluri de 
pe continentul african. Toate aceste instituţii aveau o 
îndelungată şi veche reputaţie. 

Am căzut de acord ca eu să ofer prânzul, iar preşedintele 
şi cu mine am mers tot drumul cu maşina, cinci ore, şi am 
discutat multe probleme de ale noastre, dar am atins şi 
teme mai uşoare. Mii de ostaşi americani erau plasați pe 
drum iar avioanele se roteau necontenit deasupra capului. 
Scara am ajuns la vilă, unde am fost primiţi cu multă 
ospitalitate de domnul Pendar. L-am dus pe preşedinte sus 
în turnul vilei. El a fost dus sus cu un scaun şi s-a bucurat 
de un minunat apus de soare pe zăpezile de pe Atlas. Am 
avut o cină foarte veselă, la care au participat circa 
cincisprezece-şaisprezece persoane, şi am cântat cu toţi. Eu 
cântam şi preşedintele s-a alăturat corului, iar la un 
moment dat era gata să încerce un solo. Totuşi, cineva l-a 
întrerupt şi nu l-am mai auzit niciodată. 

llustrul meu coleg urma să plece în zori, pe 25, pentru 
lungul lui zbor prin Lagos şi Dakar şi peste Brazilia, iar apoi 
până la Washington. Ne luaserăm rămas bun în seara 
anterioară, dar el a venit la mine dimineaţa, în drum spre 

avion, să-mi mai spună un la revedere. Eu eram în pat, dar 
nici n-am vrut să aud să-l las să se ducă singur la aeroport, 
aşa că am sărit şi mi-am pus hainele cu fermoar şi, doar în 
papuci şi în această îmbrăcăminte neoficială, am mers cu el 
cu maşina până la aeroport, am intrat în avion ca să-l văd 
instalat comod, admirându-i curajul în ciuda tuturor 
handicapurilor fizice şi eram foarte îngrijorat de călătoria 
hazardată pe care o avea de făcut. Aceste călătorii cu 
avionul trebuiau luate ca un lucru obişnuit în timp de 
război. Eu însă le priveam totdeauna ca pe nişte excursii 
periculoase. Totuşi, totul a decurs bine. M-am întors la vila 
Taylor, unde am mai petrecut două zile, făcând 
corespondenţă cu Cabinetul de Război în legătură cu 
următoarele mele mişcărr şi pictând din turn singurul 
tablou pe care l-am încercat în timpul războiului. 


Conferinţa de /a Casablanca, ianuarie 1943 


Capitolul XXI TURCIA, STALINGRAD ŞI TUNIS 


Scena strategică din Mediterana fusese transformată prin 
ocuparea de către Aliați a Africii de nord, iar prin 
dobândirea unei baze solide pe coasta sudică, a devenit 

posibilă o acţiune de înaintare împotriva inamicului. 
Preşedintele şi cu mine ne-am gândit de mult să deschidem 
o nouă rută spre Rusia şi să lovim în flancul sudic al 
Germaniei. Turcia era cheia tuturor acestor planuri. 
Aducerea Turciei în război de partea noastră fusese de 
multe luni scopul nostru. Acum căpătăm o nouă speranţă şi 
urgenţă. 

Stalin era pe deplin de acord cu domnul Roosevelt şi cu 
mine şi acum voiam să rezolv chestiunea printr-o întâlnire 
personală cu preşedintele Inönü pe pământ turcesc. Erau 
de asemeni multe treburi de rezolvat la Cairo şi speram ca, 
în drum spre casă, să vizitez armata britanică de la Tripoli şi 
să trec şi pe la Alger. Erau multe lucruripe care le puteam 
rezolva la faţa locului şi mai ales să le văd cu ochii mei. De 
aceea, la 20 ianuarie am telefonat de la Casablanca vice- 
prim-ministrului şi ministrului de Externe că propun să zbor 
de la Marrakech la Cairo, să stau acolo două, trei zile şi apoi 
să intru în legătură directă cu turcii. 

Cabinetul de război considera că un contact direct cu 
Turcia era prematur şi m-au îndemnat să mă întorc la 
Londra să dau un raport în faţa Parlamentului în legătură cu 
întâlnirea mea cu domnul Roosevelt, dar, după o dezbatere 
telegrafică, a acceptat planul meu. În consecinţă, în 26, am 
decolat cu avionul „Comando” şi, după o cină extrem de 
bună oferită de domnul Pendar cu mâncăruri de la vila 
Taylor, am dormit bine, apoi m-am dus proaspăt la scaunul 
copilotului, am stat alături de căpitanul Vanderkloot şi am 
văzut împreună, pentru a doua oară, zorile strălucind pe 
apele Nilului. De data aceasta, nu a mai trebuit să ne 
ducem atâfoe departe în sud, pentru că Victoria de la 
Alamein a mutat trupele noastre la peste două mii de 
kilometri mai la vest. Am ajuns la aerodrom la cincisprezece 
kilometri de piramide şi am fost salutaţi la sosire de 
ambasador, Lordul Killearn, şi de Comandamentul din Cairo. 
Apoi am plecat la ambasadă. Aici mi s-a alăturat Sir 
Alexander Cadogan, subsecretar de stat permanent la 

Ministerul de Externe, trimis de Cabinetul de Război la 
cercrea mea. Cu toţii am putut constata situaţia, care 
contrasta cu cea care fusese în august 1942, dându-ne 
sentimente de uşurare şi satisfacţie. 

Imi soseau acum mesaje care spuneau că preşedintele 
turc Ismet Inönü era încântat de ideea întâlnirii propuse şi 
se făceau aranjamente ca aceasta să aibă loc la Adana, pe 
coastă, lângă graniţa turco-siriană, la 30 ianuarie. M-am 
dus cu avionul „Comando” să mă întâlnesc cu turcii. Este 
un zbor de doar patru ore peste Mediterana, cea mai mare 
parte cu vizibilitate asupra Palestinei şi «Siriei, şi îi aveam 
cu mine, dar în alt avion, pe Cadogan şi generalii Brooke, 
Alexander, Wilson şi alţi ofiţeri. Am aterizat cu dificultate pe 
micul aerodrom turc şi abia terminasem cu saluturile şi 
ceremonialul, când un uriaş şarpe emailat a început să iasă 
din defileul muntos, avându-i în el pe preşedinte şi întregul 
guvern turc precum şi pe mareşalul Chakmak. Ei ne-au 
primit cu cea mai mare cordialitate şi cu entuziasm. Trenul 
avea câteva vagoane-salon pentru noi, deoarce în 
împrejurimi nu exista aşa ceva. Am petrecut două nopţi în 
tren, având lungi discuţii cu turcii, şi conversații agreabile 
în cursul meselor cu preşedintele Inönü. 

Discuţiile generale se axau pe două chestiuni: structura 
lumii după război, inclusiv aranjamentele pentru o 
organizaţie internaţională, şi viitoarele relaţii ale Turciei şi 
Rusiei. Dau doar câteva exemple de remarci pe care le-am 
făcut conducătorilor turci, conform proceselor-verbale. Am 
spus că m-am întâlnit cu Molotov şi cu Stalin şi că impresia 
mea era că amândoi doreau o asociere paşnică cu Regatul 
Unit şi Statele Unite. In sfera economicului, ambele puteri 
occidentale aveau multe de oferit Rusiei şi puteau ajuta la 
refacerea pierderilor acesteia. Nu puteam prevedea ce va fi 
în viitorii douăzeci de ani, dar am făcut totuşi un tratat pe 
douăzeci de ani. Mă gândeam că, în viitorii zece ani, Rusia 
se va concentra asupra reconstrucției. Probabil că vor fi 
schimbări: comunismul fusese deja modificat. Consideram 

că trebuie să trăim în bune relaţii cu Rusia, iar dacă Marea 
Şritanie şi Statele Unite acționau împreună şi mențineau o 
forţă aeriană puternică, trebuia să poată menţine o 
perioadă de stabilitate. Rusia ar putea chiar câştiga prin 
aceasta. Ea avea vaste regiuni nedezvoltate - de exemplu 
în Siberia. 

Primul-ministru turc a observat că eu exprimasem părerea 
că Rusia ar putea deveni imperialistă. Aceasta făcea 
necesar ca Turcia să fie foarte prudentă. Am replicat că va 
exista o organizaţie internaţională care va asigura pacea şi 
securitatea şi care va fi mai puternică decât Liga Naţiunilor. 
Am adăugat că nu mă temeam de comunism. El a remarcat 
că era în căutare de ceva mai real. Toată Europa era plină 
de slavi şi comunişti. Toate statele învinse vor deveni 
bolşevice şi slave, dacă Germania era învinsă. Eu am spus 
că lucrurile nu ies totdeauna chiar atât de rău cum se 
aşteaptă; dar dacă ar fi aşa, ar fi mai bine ca Turcia să fie 
puternică şi asociată strâns cu Regatul Unit şi Statele Unite. 
Dacă Rusia ar ataca Turcia fără motiv, întreaga organizaţie 
internaţională despre care am vorbit va fi în favoarea 
Turdei şi, după actualul război, garanţiile vor fi mult mai 
severe, nu numai în privinţa Turciei ci şi în cazul întregii 
Europe. Eu nu voi fi un prieten al Rusii, dacă aceasta ar 
imita Germania. Dacă ar face acest lucru, am aranja cea 
mai bună combinaţie posibilă împotriva ei şi nu voi ezita să- 
i spun asta lui Stalin. 

În timpul acestor discuţii politice generale, şeful Statului 
Major Imperial avea convorbiri militare împreună cu ceilalţi 
înalţi comandanţi ai noştri. Cele două puncte principale 
care trebuiau analizate erau: asigurarea de echipamente 
pentru forţele turceşti, până atunci dependente de orice 
mişcare politică a Turciei, şi pregătirea planurilor de întărire 
a acestora cu unităţi britanice, în eventualitatea intrării 
Turciei în război. Rezultatele acestor discuţii au fost 
materializate într-o înţelegere militară. 

Parlamentările mele cu Turcia aveau ca intenţie pregătirea 
drumului intrării ei în război în toamna anului 1943. Că 
lucrul acesta nu s-a întâmplat după prăbuşirea Italiei şi 
înaintarea Rusiei împotriva Germanici la nord de Marea 
Neagră, aceasta s-a datorat unor evenimente nefericite în 
Marfea Egee, mai târziu în cursul anului, care vor fi descrise 
la locul potrivit. 

M-am întors de la Adana la Cairo, oprindu-mă pe drum în 
Cipru şi apoi din nou la Tripoli. Acesta fusese cucerit de 
armata britanică la 23 ianuarie. Portul a fost găsit foarte 
avariat. Intrarea fusese complet blocată de vase 
scufundate, iar căile de acces fuseseră amplu minate. Acest 
lucru fusese prevăzut, iar primul vas cu aprovizionare a 
intrat în port în 2 februarie. O săptămână mai târziu, se 
operau 200 000 de tone pe zi. Deşi Armata a Opta mai avea 
de călătorit distante mari, întreţinerea ei în timpul înaintării 
de peste două mii de kilometri de la Alamein, încununată cu 
deschiderea rapidă a portului Tripoli, a fost o reuşită 
administrativă pentru care meritul revine generalului 
Lindsell de la Cairo şi generalului Robertson de la Armata a 
Opta. La sfârşitul lunii, Armatei a Opta i s-a alăturat 
„generalul Leclerc, care a condus o forţă mixtă de francezi 
liberi de circa 2500 de oameni, care a parcurs peste două 
mii de kilometri prin deşert, din Africa franceză ecuatorială. 
Leclerc s-a pus fără rezerve sub ordinele lui Montgomery. El 
şi trupele lui aveau să joace un rol de seamă în restul 
campaniei tunisiene. 

Armata a Opta a trecut frontiera în Tunisia la 4 februarie, 
completând astfel cucerirea imperiului italian de către 
Marea Britanie. În concordanţă cu decizia Conferinţei de la 
Casablanca, această armată intra acum sub conducerea 
generalului Eisenhower, având pe generalul Alexander ca 
locţiitor şi comandant executiv în operaţiunile pe uscat. 

Cititorul poate că îşi aminteşte directiva pe care i-o 
dădusem lui Alexander când am plecat din Cairo, cu şase 
luni mai înainte. * El mi-a trimis acum următorul răspuns: 


Domnule, 

Ordinele pe care mi le-aţi dat în august 10, 1942, au fost 
îndeplinite. Inamicii Majestății sale, cu tot ce le aparţinea, 
au fost 

complet eliminaţi din Egipt, Cyrenaica, Libia şi Tripolitania. 
Aştept acum noi instrucţiuni. 

După două zile lungi şi agitate, am plecat cu grupul meu 
să-l vizitez pe Eisenhower şi pe toţi ceilalţi, la Alger. Aici 
încordarea era acută. Asasinarea lui Darlan impunea încă 
multe precauţii în jurul figurilor proeminente. Cabinetul 
continua să arate preocupare faţă de securitatea mea şi, 
evident, voia să mă vadă acasă cât mai curând posibil. 
Acest lucru era însă complimentar. Duminică noaptea, în 7 
februarie 1943, am decolat şi am zburat direct şi în 
siguranţă spre casă. Acesta a fost ultimul meu zbor cu 
avionul „Comando”, care mai târziu a pierit cu toţi cei de la 
bord, dar cu alt pilot şi cu alt echipaj. 

Prima mea sarcină, când am ajuns acasă, a fost să fac o 
prezentare completă în faţa Camerei Comunelor asupra 
Conferinţei de la Casablanca, asupra turneului meu în 
Mediterana şi asupra situaţiei generale. Mi-au trebuit mai 
mult de două ore, în 11 februarie, ca să-mi ţin cuvântarea. 
Dar eram mai obosit de călătoria mea decât îmi dădeam 
seama atunci şi probabil că am răcit. Câteva zile mai târziu, 
răceala şi o durere în gât m-au obligat să stau la pat. În 
scara zilei de 16, când eram singur cu doamna Churchill, 
mi-a crescut brusc temperatura şi Lordul Moran, care mă 
supraveghea, a spus hotărât că aveam o inflamație la baza 
unui plămân. Diagnosticul l-a făcut să-mi prescrie un 
medicament care se numeşte M şi B. A doua zi, mi s-au 
făcut radiografii complicate care au confirmat diagnosticul, 
iar doctorul Geoffrey Marshall de la Spitalul Guy a fost 
chemat la consultaţie. Toate lucrările îmi veneau în fiecare 
oră la Anexă şi mi-am menţinut ritmul de lucru obişnuit, 
deşi nu mă simţeam deloc bine, dar acum îmi dădeam 
seama de o marcată reducere a numărului hârtiilor care 
ajungeau la mine. Când am protestat, medicii, susținuți de 

soţia mea, au argumentat că ar trebui să întrerup complet 
lucrul. Eu nu am fost de acord. Ce era să fac toată ziua? 
Atunci, ci mi-au spus că am pneumonie, la care eu am 
replicat, „Păi, cred că vă puteţi descurca cu aşa ceva. Nu 
aveţi încredere în noul vostru medicament?” Doctorul 
Marshall a spus că el numeşte pneumonia „prietena omului 
în vârstă”. „De ce?” am întrebat eu. „Pentru că îi ia pe 
tăcute.” Eu am dat un răspuns corespunzător, dar am ajuns 
la o înţelegere în următorul sens: Eu voi primi doar 
documentele cele mai importante şi interesante care mi se 
trimit şi voi citi un roman. Am ales Moll Flanders, despre 
care am auzit lucruri foarte bune dar nu găsisem timpul să 
le verific. Cu această înţelegere, mi-am petrecut 
următoarea săptămână cu febră şi stare proastă şi uneori 
m-am simţit foarte bolnav. Între 19 şi 25 sunt zile albe în 
privinţa scurgerii minutelor. Curând, preşedintele, generalul 
Smuts şi alţi prieteni, care au auzit de boala mea, mi-au 
trimis repetate telegrame, sfâtuindu-mă să ascult de sfatul 
medicilor, iar cu m-am ţinut cu credinţă de înţelegerea cu 
ei. Când am terminat romanul Mo// Flanders, i l-am dat 
doctorului Marshall ca să-l bine dispun. Tratamentul a avut 
succes. 


xxx 


În acest timp, Stalin mi-a trimis filmul victoriei de la 
Stalingrad, cu toate luptele disperate minunat redate, iar 
aici e momentul să spun, prea pe scurt, povestea minunatei 
şi decisivei lupte a armatelor ruseşti. 

Înaintarea germană spre Caucaz a culminat şi s-a prăbuşit 
în vara şi toamna anului 1942. La început, multe au mers 
conform planului, deşi nu atât de repede precum speraseră. 
Grupul armatei din sud i-a împins pe ruşi de la cotul Donului 
inferior. Apoi, s-a împărţit în Grupul A, sub comanda lui List 
şi Grupul B, sub conducerea lui Bock, iar la 23 iulie, Hitler le 
dăduse sarcinile. Grupul de armată A trebuia să ocupe 

întreg malul de est al Mării Negre şi terenurile petrolifere 
adiacente, iar Grupul de armată B, după stabilirea unui 
flanc defensiv de-a lungul fluviului Don, trebuia să avanseze 
spre Stalingrad, „să distrugă forţele inamice adunate acolo 
şi să ocupe oraşul”. Trupele din faţa Moscovei vor conduce 
operaţiuni de reţinere, iar Leningradul, la nord, va fi 
capturat la începutul lui septembrie. 

Armata întâia Panzer a generalului Von Kleist, formată din 
cincisprezece divizii, conducea înaintarea spre Caucaz. 
După ce au treut Donul, au înaintat mult, opunându-li-se o 
rezistenţă redusă. Au ajuns la aerodromurile din Maikop la 9 
august, găsindu-le total distruse. Nu au reuşit să ajungă la 
terenurile petrolifere de la Groznâi. Cele de la Baku, cele 
mai mari dintre toate, erau încă la distanţă de trei sute 
cincizeci de kilometri, iar ordinele lui Hitler de ocupare a 
întregului litoral al Mării Negre nu a putut fi dus la 
îndeplinire. Întăriţi cu trupe proaspete, trimise cu trenul de- 
a lungul malului de vest al Caspicii, ruşii se ţineau ferm 
peste tot. Kleist, slăbit prin diversiunea trupelor pentru 
efortul de la Stalingrad, a luptat până în noiembrie la 
poalele munţilor Caucaz. Atunci s-a lăsat iarna. Resursele 
lui erau epuizate. 

Pe frontul grupului de armată B a fost mai mult decât un 
eşec. Atracția Stalingradului îl fascina pe Hitler. Insuşi 
numele oraşului era o provocare. Oraşul era un centru 
industrial şi. Un punct puternic pe flancul defensiv, 
protejând principala lui lovitură spre Caucaz. Acesta a 
devenit un magnet care atrăgea spre el efortul suprem al 
armatei germane şi al forţei ei aeriene. Rezistenţa creştea 
cu fiecare zi. Abia la 15 septembrie, după lupte grele între 
Don şi Volga, s-a ajuns în împrejurimile Stalingradului. 
Atacurile puternice din luna următoare au făcut unele 
progrese cu costuri teribil de sângeroase. Nimic nu-i putea 
copleşi pe ruşi, care luptau cu devotament pasionat în 
ruinele oraşului lor. 

Generalii germani, de mult timp jenaţi, aveau acum 
motive de îngrijorare. După trei luni de lupte, principalele 
obiective ale campaniei, Caucazul, Stalingradul şi 
Leningradul erau încă în mâinile ruşilor. Pierderile fuseseră 
foarte grele iar înlocuirile insuficiente. Hitler, în loc să 
trimită contingente proaspete care să înlocuiască pierderile, 
forma noii divizii instruite. După părera militarilor, era deja 
timpul să se oprească, dar Hitler nu voia să audă. La 
sfârşitul lui septembrie, Haider, şeful de Stat Major al lui 
Hitler, i-a rezistat în cele din urmă stăpânului său şi a fost 
concediat. Hitler şi-a îmboldit înainte armatele. La mijlocul 
lui octombrie, poziţia germană s-a înrăutățit vizibil. Grupul 
de armată B era întins pe un front de o mie de kilometri. 
Armata a şasea a generalului Paulus şi-a extins efortul şi 
acum zăcea epuizată, cu flancurile slab apărate de nişte 
aliaţi de calitate dubioasă. larna era aproape, când ruşii 
aveau să contraatace cu siguranţă. Dacă frontul de la Don 
nu putea fi ţinut, siguranţa armatelor de pe frontul din 
Caucaz era subminată. Dar Hitler nu accepta nicio sugestie 
de retragere. La 10 noiembrie, ruşii au început îndelung şi 
curajos pregătirile asaltului de încercuire, lovind atât la 
nord cât şi la sud de Stalingrad asupra flancurilor slab 
păzite ale germanilor. Patru zile mai târziu, braţele cleştelui 
rusesc s-au întâlnit şi armata a şasea a fost prinsă în cursă 
între Don şi Volga. Paulus a propus să spargă încercuirca. 
Hitler i-a ordonat să reziste pe loc. Cu trecerea zilelor, 
armata era strânsă într-un spaţiu care se comprima tot mai 
mult. La 12 decembric, pe o vreme proastă, germanii au 
tăcut un efort disperat să iasă din cordonul rusesc şi să-şi 
elibereze camarazii asediați. Au eşuat. După aecea, deşi 
Paulus şi armata sa au mai rezistat şapte săptămâni 
îngrozitoare, picirca lor era sigură. 

S-au făcut mari eforturi să fie aprovizionat pe calea 
aerului, dar puţin a ajuns până la ei şi pe seama unor mari 
pierderi în avioane. Frigul era intens; hrana şi muniţiile se 
împuţinaseră iar o epidemie de tifos se adăuga la mizeria 

oamenilor lui. La 8 ianuarie, a respins un ultimatum de a se 
preda, iar în ziua următoare a început ultima fază a luptei, 
cu atacuri violente ruseşti spre vest. Germanii s-au luptat 
cu dârzenie, astfel încât ruşii au câştigat doar şapte 
kilometri în cinci zile. Dar, în cele din urmă, au început să 
cedeze şi, în 17, ruşii erau ta cincisprezece kilometri de 
oraşul Stalingrad. Paulus a aruncat în luptă toţi oamenii 
care puteau ţine o armă în mână, dar fără folos. La 22 
ianuarie, ruşii au înaintat din nou, până când germanii au 
fost aruncaţi la marginile oraşului pe care încercaseră în 
zadar să-l cucerească. Aici, rămăşiţele unei armate cândva 
mari au fost strânse pe un dreptunghi de şase kilometri 
lăţime şi doisprezece lungime. Sub un intens tir de artilerie 
şi bombardament aerian, supraviețuitorii s-au apărat în 
violente lupte de stradă, dar strădania lor era fără speranţă 
şi, pe măsură ce ruşii continuau să înainteze, unităţi 
epuizate au început să se predea de-a valma. Paulus şi 
Statul lui Major au fost capturați, iar la 2 februarie, 
mareşalul Voronov a raportat că orice rezistenţă a încctat şi 
au fost luaţi nouăzeci de mii de prizonieri. Aceştia erau tot 
ce mai rămăsese din douăzeci şi una de divizii germane şi 
una română. Cu aceasta s-a încheiat prodigiosul efort al lui 
Hitler de a cuceri Rusia cu forţa şi a distruge comunismul 
printr-o formă la fel de odioasă de tiranie totalitară. 
Primăvara anului 1943 a marcat punctul de cotitură al 
războiului pe frontul de răsărit. Chiar înainte de Stalingrad, 
marele val rusesc îl măturase pe inamic îndărăt pe toată 
linia frontului. Armata germană din Caucaz a fost retrasă cu 
îndemânare, dar ruşii au presat inamicul la Don şi înapoi, 
dincolo de Don, unde fusese linia de lansare a ofensivei lui 
Hitler din toamna precedentă. Mai la nord, germanii au 
pierdut de asemeni teren, până când au ajuns la peste trei 
sute cincizeci de kilometri depărtare de Moscova. 
Incercuirea Leningradului a fost ruptă. Germanii şi sateliții 
lor au suferit pierderi uriaşe în oameni şi materiale. Terenul 
câştigat cu un an înainte le-a fost luat. Nu mai erau 

superiori ruşilor pe uscat. În văzduh, aveau acum de-a face 
cu puterea crescândă a forţelor aeriene britanice şi 
americane, care operau atât din Britania cât şi din Africa. 


x x 


Totuşi, victoria nu l-a făcut pe Stalin mai binevoitor. Dacă 
ar fi putut veni la Casablanca, cei trei Aliați ar fi putut 
elabora un plan, faţă-n faţă. Dar asta nu a fost să fie şi 
discuţiile s-au purtat prin telegrame. Noi i-am spus despre 
deciziile noastre militare, iar la întoarcerea acasă, cu 
autorizarea preşedintelui, i-am trimis o nouă explicare a 
planurilor noastre şi anume că dorim să eliberăm Tunisia în 
aprilie, să capturăm Sicilia şi să împingem la limită 
pregătirile noastre pentru traversarea Canalului în august 
sau septembrie. 

„... Este evident, a răspuns el cu promptitudine, că, spre 
deosebire de calculele anterioare, sfârşitul operaţiunilor în 
Tunis se aşteaptă să fie în aprilie în loc de februarie. Nu e 
nevoie să vă mai spun cât de dezamăgitoare este o 
asemenea amânare... Este de asemeni) evident din mesajul 
dumitale că stabilirea unui al doilea front, în special în 
Franţa, este prevăzută doar în august-septembrie. Mi se 
pare că actuala poziţie cere grăbirea cât mai mult posibil a 
acţiunii gândite - adică a deschiderii unui al doilea front în 
vest, la o dată considerabil mai avansată decât cea 
indicată. Pentru a nu da inamicului niciun răgaz, este 
extrem de important să se dea lovitura în vest în primăvară 
sau la începutul verii şi nu să fie amânată până în a doua 
jumătate a anului...” 

Şi, cu o lună mai târziu (la 15 martie): 

„Inţelegând pe deplin importanţa Siciliei, trebuie totuşi să 
subliniez că aceasta nu poate înlocui al doilea front în 
Franţa... Consider că este de datoria mea să vă atenţionez 
cât mai puternic, cât de periculoasă ar fi pentru cauza 
noastră comună amânarea în continuare a deschiderii celui 

de al doilea front în Franţa. Acesta este motivul pentru care 
nesiguranța declaraţiilor dumneavoastră privind o viitoare 
ofensivă anglo-americană peste Canal îmi trezeşte grave 
îngrijorări şi simt că nu pot să tac...” 

care simțeau loviturile pe măsură ce creştea forţa noastră, 
iar bombardierele Forţelor Aeriene Regale de acasă au 
preluat atacul asupra nordului Italiei. Flota italiana nu făcea 
nicio încercare de a se amesteca. In afară de prezenţa flotei 
britanice, lipsa combustibilului era serioasă. Erau zile când 
în Sicilia nu exista nicio tonă de petrol pentru vasele de 
escortă care acopereau aprovizionarea pentru Tunis. 

Dar toate acestea nu puteau ascunde faptul că, după 
eşecul nostru de a cuceri Tunisia, în decembrie, lovitura 
noastră iniţială fusese încheiată. Refuzând să recunoască 
faptul că nu putea păzi de pe mare sau din văzduh nici 
măcar îngusta trecere în Sicilia, Hitler a ordonat crearea 
unei noi armate care să facă faţă atacurilor iminente ale 
Aliaților, atât din est cât şi din vest. Rommel, promovat să 
conducă toate trupele Axei, a concentrat două divizii 
germane blindate la est de Faid, ca să împingă înapoi 
Corpul american care i se opunea şi să nu-i permită să vină 
pe flancul lui şi din spate, în timp ce el era angajat în lupte 
cu presiunea dură a Armatei a Opta. Atacul a început la 14 
februarie. Se aşteptase în mod greşit că lovitura va veni 
dinspre Fondouk şi nu dinspre Faid. În consecinţă, Divizia 
blindată a Statelor Unite, sub ordinele generalului 
Alexander, a fost foarte dispersată. În ziua de 17, 
Kasserine, Feriana şi Sheida erau în mâinile germanilor. 
Rommel a lovit atunci spre nord. A urmat o luptă aprigă, 
dar, în 22 la amiază, el a început o retragere în ordine şi, în 
cele din urmă, linia noastră iniţială a fost restabilită. Dar 
Rommel nu era încă terminat. Patru zile mai târziu, el a 
început o serie de atacuri puternice asupra frontului 
Corpului al V-lea britanic. La sud de Medjez, inamicul a fost 
respins fără cuceriri semnificative; spre nord, el a cucerit 
câţiva kilometri, lăsând oraşul, în mod curios, în afară. 


277 


Aproape de coastă, trupele noastre au fost oblicate să se 
retragă treizeci de kilometri, dar apoi s-au menţinut pe 
poziţii. În ultima săptămână a lui februarie, generalul 
Alexander a preluat comanda întregului front. În acelaşi 
timp, în concordanţă cu înţelegerea de la Casablanca, 
mareşalul aerului Tedder a preluat controlul Forţelor 
Aeriene ale Aliaților. Bătălia în Tunisia era acum la apogeu. 
La 6 martie, Rommel a iniţiat patru atacuri, folosind toate 
cele trei divizii germane Panzer împotriva Armatei a Opta, 
care înainta. Fiecare dintre atacuri a fost respins cu pierderi 
grele. Aceasta a fost probabil cea mai mare înfrângere a lui 
Rommel în toată campania lui africană. In plus, a fost 
ultima lui acţiune acolo. Scurt timp după aceea, a fost 
rechemat în Germania şi a fost înlocuit de von Arnim. 

Armata a Opta a înaintat ca să ajungă la principala poziţie 
a inamicului, Linia Marcth. Aceasta era un sistem de 
fortificaţii lung de treizeci de kilometri, construit de francezi 
înainte de război pentru a opri incursiunile italiene în 
Tunisia. Acum, italienii îl foloseau împotriva britanicilor! 
Două săptămâni au fost necesare pentru pregătirea unui 
asalt împotriva unor fortificaţii atât de puternic apărate. 
Lovitura a fost dată în a treia săptămână a lunii martie. 
Inamicul a fost depăşit prin flanc, iar la 7 aprilie, după lupte 
amare şi complicate, o patrulă a Diviziei a 4-a indiană şi 
una din Corpul II al Statelor Unite s-au întâlnit. Salutul 
americanilor „bună, chitrelor”,2a deşi n-a fost înţeles, a fost 
acceptat cu cea mai mare cordialitate. Cele două armate, 
care au pornit de la o distanţă de aproape trei mii de 
kilometri, se uniseră în sfârşit. În 18, un mare convoi aerian 
inamic, de o sută de avioane, a fost surprins de avioanele 
noastre Spitfire şi de Warhawks americane dincolo de Capul 
Bon. Convoiul a fost împrăştiat în confuzie; peste cincizeci 
de avioane au fost doborâte. A doua zi, aparate Kitty Hawk 


24 Nume dat marinarilor britanici de către Marina Statelor Unite, 
datorită folosirii sucului de chitră pe vasele britanice, pentru evitarea 
scorbutului. 

din Africa de Sud au distrus cincisprezece din optsprezece; 
şi, în sfârşit, la 22 aprilie, au fost distruse alte treizeci, 
inclusiv multe încărcate cu petrol, care ardeau pe mare. 
Aceasta a pus practic capăt încercării încăpăţânate a lui 
Hitler, pe care Germania nu şi-o putea permite. Alte 
avioane de transport n-au mai îndrăznit să zboare ziua. 
Realizările lor au fost mari. În cele patru luni, din decembrie 
până în martie, au transportat în Africa peste 40000 de 
oameni şi 14 000 de tone de aprovizionare. 

La 6 mai, Alexander şi-a lansat atacul culminant. Forţele 
aeriene aliate au depus un efort suprem, cu 2500 ieşiri pe 
zi. Forţele Axei fuseseră treptat slăbite şi, în această criză, 
puteau face doar şaizeci de ieşiri drept răspuns. Culminarea 
era aproape. Blocada totală pe mare şi în văzduh a fost 
stabilită. Mişcarea inamiculuii pe mare fusese oprită, efortul 
aerian se terminase. Corpul IX britanic a făcut o pătrundere 
în frontul inamicului. Cele două divizii blindate au trecut pe 
lângă infanterie şi au ajuns la Massicault, la jumătatea 
drumului spre Tunis. A doua zi, 7 mai, au continuat să 
avanseze, Divizia a 7-a blindată a intrat în Tunis, apoi a 
cotit spre nord ca să dea mâna cu forţele Statelor Unite. 
Rezistenţa pe frontul american se sfărâmase în acelaşi timp 
şi Divizia lor a 9-a de infanterie a ajuns la Bizerta. Trei 
divizii germane au fost astfel prinse între trupele aliate şi s- 
au predat la 9 mai. 

Divizia a 6-a blindată, urmată de a 4-a britanică, împreună 
cu Prima divizie blindată în dreapta lor, s-au îndreptat spre 
est, prin şi dincolo de Tunis. Ele au fost reţinute de o 
rezistenţă organizată în grabă într-un defileu lângă mare, 
dar tancurile lor au trecut de-a lungul plajei şi, în seara de 
10 mai, am ajuns la Hammamet, pe coasta de est. In urma 
lor, Divizia a 4-a a trecut în jurul peninsulei Capului Bon fără 
să întâlnească vreo opoziţie. Restul inamicilor au fost prinşi 
în plasă în sud. 

„=. Mă aştept ca orice rezistenţă organizată să se 
prăbuşească în următoarele patruzeci şi opt de ore, 

telegrafia generalul Alexander la 11 mai, iar lichidarea 
finală a tuturor forţelor Axei să aibă loc în următoarele două 
sau trei zile. Apreciez că numărul prizonierilor, până în 
prezent, depăşeşte cifra de 100000, dar aceasta încă nu 
este confirmată şi încă mai vin. leri am văzut o trăsură 
trasă de cai, plină cu germani care se duceau singuri la 
tabăra de prizonieri. Când au trecut, nu ne-am putut opri 
râsul, iar ei au râs de asemeni. Toată povestea semăna mai 
curând cu o zi de curse de cai...” 

Amiralul Cunningham făcuse pregătiri complete pentru 
prăbuşirea finală şi a ordonat tuturor forţelor navale 
disponibile să patruleze strâmtorile ca să împiedice o 
evacuare a Axei, de tip „Dunkerque”. Numele de cod 
potrivit al acestei operaţiuni a fost „Răsplata”. In data de 8, 
el a semnalizat: „Scufundaţi, ardeţi, distrugeţi. Nu lăsaţi să 
treacă nimic.” Dar numai câteva barje au încercat să scape 
şi au fost toate capturate sau scufundate. In 12, încercuirea 
era închisă: Inamicul a depus armele. La 2.15 p.m., în 13 
mai, Alexander mi-a semnalat: 


Domnule, 

Este datoria mea să vă raportez că s-a încheiat campania 
în Tunisia. Orice rezistenţă a inamicului a încetat. Suntem 
stăpânii coastei Africii de nord. 

Nimeni nu se putea îndoi de magnitudinea victoriei la 
Tunis. Era la acelaşi nivel cu Stalingradul. Au fost luaţi 
aproape un sfert de milion de prizonieri. Inamicul a avut 
grele pierderi de vieţi omeneşti. O treime din vasele lor de 
aprovizionare au fost scufundate. Africa era curățată de 
duşmanii nqgştri. Un continent fusese recucerit. Pentru 
prima dată de la începutul războiului, la Londra a fost o 
stare de spirit mai bună. Parlamentul i-a primit pe miniştri 
cu preţuire şi entuziasm şi şi-a transmis mulţumirile către 
comandanţi în cei mai călduroşi termeni. Eu am cerut să 
sune clopotele tuturor bisericilor. Mi-a părut rău că nu le-am 

auzit dangătul, dar aveam treburi mai importante pe partea 
cealaltă a Atlanticului. 


Capitolul XXII OBIECTIVUL ITALIA 


Motivele care m-au făcut să mă grăbesc să mă duc la 
Washington, de îndată ce situaţia din Africa devenise certă, 
erau serioase. Ce trebuia să facem în urma victoriei 
noastre? Fructele ei trebuiau să fie culese doar în vârful 
tunisian sau trebuia să scoatem Italia din cale şi să 
antrenăm Turcia în război de partea noastră? Acestea erau 
întrebări grele, care îşi puteau gâsi răspunsul numai într-o 
conferinţă personală cu preşedintele. După acestea, era 
planul de acţiune pe teatrul indian. Eram conştient de 
divergenţele serioase, mai adânci, care, dacă nu erau 
rezolvate, puteau duce la mari dificultăţi şi la o acţiune 
slabă în restul anului. Eram hotărât să avem o conferinţă la 
cel mai înalt nivel posibil. 

Doctorii nu-mi permiteau să zbor la o înălţime mare, cum 
era necesar pentru un bombardier, şi atunci s-a decis să 
călătoresc pe mare. Am părăsit Londra în noaptea de 4 mai, 
iar a doua zi ne-am urcat la bordul vasului Qucen Mary în 
portul Clyde. Vasul a fost admirabil aranjat pentru toate 
nevoile noastre. Întreaga delegaţie era instalată pe puntea 
principală, care era despărțită de restul vasului. Birouri, săli 
de conferinţă şi, bineînţeles, camera terţii erau gata pentru 
a fi folosite imediat. Din momentul când ne-am urcat la 
bord, munca noastră s-a desfăşurat fără încetare. 
Conferinţa, pe care o botezasem „Trident”, trebuia să 
dureze cel puţin două săptămâni şi intenţiona să acopere 
toate aspectele războiului. Grupul nostru trebuia deci să fie 
mare. „Obişnuiţii” erau toţi în forţă: şefii de Stat Major cu 
un număr suficient de ofiţeri de Stat Major, Lordul Leathers 
cu oficialități importante de la Ministerul Transportului de 
Război, şi Ismay cu membri ai Ministerului meu al Apărării. 
Comandantul şef din India, feldmareşalul Wavell, amiralul 

Pierce erau şi ei cu noi. l-am chemat pentru că eram sigur 
că prietenii noştri americani erau foarte dornici să facem tot 
ce era posibil - şi chiar imposibil - în sensul unor operaţiuni 
imediate în India. Conferinţa trebuia să audă direct părerile 
oamenilor care vor trebui să pună în aplicare sarcinile ce 
aveau să le fie încredințate. 

Erau multe pe care trebuia să le stabilim între noi, înainte 
de a ajunge la Washington, iar acum eram cu toţi sub 
acelaşi acoperiş. Cei de la planificare şi cei de la 
contrainformaţii erau aproape tot timpul în şedinţă. Şefii de 
Stat Major se întâlneau zilnic şi uneori de două ori pe zi. Eu 
am aderat la practica mea obişnuită de a le comunica în 
fiecare dimineaţă gândurile mele sub forma unor minute şi 
directive şi, practic, aveam o discuţie cu ei în fiecare după- 
amiază sau scara. Aceste procesc de tatonare, de triere şi 
de argumentare au continuat în tot cursul călătoriei şi s-a 
ajuns la decizii importante prin paşi măsuraţi. 


x k x 


Trebuia să ne gândim la toate teatrele de luptă deodată. 
Asupra operaţiunilor în Europa după victoria din Africa, 
eram cu toții de acord. La Casablanca se decisesc să 
atacăm Sicilia şi toate pregătirile erau foarte avansate. Şefii 
de Stat Major britanici erau convinşi că un atac asupra 
teritoriului principal al Italiei ar trebui să urmeze sau chiar 
să se interfereze cu ocuparea Siciliei. Ei propuneau 
ocuparea unui cap de pod pe degetul mare al cizmei Italiei, 
care să fie urmat de un alt asalt asupra tocului, ca un 
preludiu la o înaintare spre Bari şi Neapole. Încă pe vapor, 
s-a pregătit un document care prezenta acest punct de 
vedere şi argumentele care fi susțineau, iar acesta a fost 
prezentat şefilor de Stat Major americani, la sosirea la 
Washington, ca o bază de discuţie. 

Am anticipat anumite dificultăţi în a ajunge la o înţelegere 
cu prietenii noştri americani şi asupra celei de a doua sfere 

a acţiunii militare britanice şi anume operaţiunea din India. 
Multe planuri au fost puse pe hârtie, dar aveam puţine de 
arătat în fapt. Preşedintele şi cercul lui încă îndrăgeau idei 
exagerate despre puterea militară pe care o putea exercita 
China, dacă i se dădeau suficiente arme şi echipamente. Ei 
se temeau de asemeni, pe nedrept, de o prăbuşire a Chinei 
dacă nu i se acorda sprijin. Mie nu-mi plăcea deloc ideea de 
a recuceri Birmania prin înaintare de-a lungul mizerabilei 
căi de comunicaţii din Assam. Eu uram junglele, care revin 
oricum învingătorului, şi mă gândţam la folosirea forţelor 
aeriene, a forţelor maritime şi ale operaţiilor cu amfibii în 
puncte cheie. Era totuşi esenţial pentru toate marile 
noastre probleme ca prietenii noştri să nu simtă că am fost 
lenți şi să fie convinşi că suntem gata să facem toate 
eforturile pentru a veni în întâmpinarea dorințelor lor. Ce s- 
a întâmplat în Birmania se va relata mai târziu. 

La 11 mai, am ajuns la insula Staten. Harry Hopkins era 
acolo ca să ne primească şi imediat ne-am îmbarcat în tren 
spre Washington. Preşedintele era pe peron ca să mă salute 
şi m-a dus imediat la vechile mele camere de la Casa Albă. 
A doua zi după-amiază, în 12 mai ora 2.30 p.m. Ne-am 
întâlnit cu toţii în biroul lui oval ca să trecem în revistă şi să 
expunem activitatea pentru conferinţă. _ 

Domnul Roosevelt mi-a cerut să deschid discuţia. In 
conformitate cu procesele-verbale, esenţa gândurilor mele 
a fost următoarea: 

„... Nu trebuia să uităm niciodată că pe frontul rusesc au 
fost 185 de divizii germane. Noi am distrus armata 
germană în Africa, dar curând nu vom mai fi în contact cu 
ea nicăieri. Efortul rusesc a fost prodigios şi noi le suntem 
datori. Cel mai bun mod de a lua greul de pe frontul rusesc 
în 1943 ar fi de a lovi Italia ca să iasă din război, obligându-i 
astfel pe germani să trimită un mare număr de trupe în 
Balcani... Noi aveam o mare armată şi o Forţă aeriană de 
luptă metropolitană în Marea Britanie. Aveam cele mai 
bune şi mai experiemntate trupe în Mediterana. Numai 

britanicii aveau treisprezece divizii în Africa de nord-vest. 
Presupunând că operaţia în Sicilia se termină până la 
sfârşitul lui august, ce trebuie să facă trupele astea de 
acum şi până când în 1944, peste şapte sau opt luni, ar 
putea fi organizată operaţiunea de traversare a Canalului? 
Nu se poate să stea să lenevească: o perioadă atât de 
lungă de aparentă lipsă de acţiune ar avea un efect serios 
asupra Rusiei, care suporta o forţă atât de disproporţionată 
a armatei germane.” 

Domnul Roosevelwa fost de acord că, pentru a uşura 
Rusia, trebuie să-i angajăm în luptă pe germani. Dar el a 
pus sub semnul întrebării faptul că ocuparea Italiei ar obliga 
trupele germane să lupte în altă parte. El considera că cel 
mai bun mod de a forţa Germania să lupte ar fi să lansăm o 
operaţiune peste Canal. 

Am replicat că, deoarece căzusem deja de acord că nu 
putem face asta până în 1944, era imperativ să folosim 
marile noastre armate ca să atacăm Italia. Eu nu 
consideram că era necesară ocuparea întregii peninsule. 
Dacă Italia se prăbuşea, Naţiunile Unite aveau să ocupe 
porturile şi aeroporturile necesare pentru viitoare operaţiuni 
în Balcani şi în sudul Europei. Un guvern italian putea 
controla ţara, sub supraveghere Aliată. Toate aceste 
probleme grave aveau să fie dezbătute de Statul Major 
combinat şi de specialiştii acestuia. 

Pa început, divergenţele păreau de netrecut şi se profila o 
ruptură fără speranţă. In această perioadă, înalții ofiţeri 
americani lăsau să transpire informaţii către senatorii 
democrați şi republicani, care au dus la o dezbatere în 
Senat. Cu răbdare şi perseverenţă, dificultăţile noastre au 
fost treptat depăşite. Faptul că preşedintele şi cu mine 
locuiam alături, unul de celălalt, văzându-ne la orice oră, că 
se ştia că avem aceleaşi păreri şi că preşedintele intenţiona 
să decidă el însuşi asupra problemelor în ultimă instanţă - 
toate acestea, împreună cu activitatea de nepreţuit a lui 
Hopkins, exercitau în general o influenţă dominată de 

înţelegere asupra desfăşurării discuţiilor celor din Statele 
Majore. După o serioasă criză de opinii, alături de cele mai 
agreabile relaţii personale între profesionişti, s-a ajuns la o 
înţelegere aproape totală în legătură cu invadarea Siciliei. 

Dar, deşi atât de multe au mers bine, eu eram extrem de 
preocupat că nu se făcuse nicio recomandare de către 
Statul Major combinat cu privire la continuarea cuceririi 
Siciliei prin invadarea Italiei. Ştiam că gândurile Statului 
Major american se îndreptau spre Sardinia. Ei considerau că 
aceasta trebuia să fie singurul obiectiv pentru puternicele 
forţe care erau adunate în Mediterana, în tot restul anului 
1943. Pe orice bază, militară sau politică, eu deploram 
această perspectivă. Ruşii luptau în fiecare zi pe frontul lor 
uriaş şi sângele lor curgea ca un torent. Trebuia, în acest 
caz, să ţinem inactive trupe bune, de peste un milion şi 
jumătate de oameni, şi toată forţa lor navală şi aeriană, 
timp de aproape un an? 

Preşedintele nu părea gata să-şi preseze consilierii să 
devină mai precişi în legătură cu invadarea Italiei, dar cum 
aceasta era principalul obiectiv pentru care traversasem 
Atlanticul, nu puteam lăsa problema baltă. Hopkins mi-a 
spus mie în particular: „Dacă vrei să-ţi atingi scopul, va 
trebui să mai stai aici o săptămână, dar chiar şi aşa nu poţi 
fi sigur”. Am fost adânc tulburat de acest lucru şi, în 25 mai, 
am făcut personal apel la preşedinte să-l lase pe generalul 
Marshall să vină la Ajger cu mine. Am explicat conferinţei 
că m-aş simţi stânjenit să discut aceste probleme cu 
generalul Eisenhower, fără prezenţa unui reprezentant al 
Statelor Unite la cel mai înalt nivel. Dacă s-ar lua decizii în 
consecinţă, s-ar putea crede că am exercitat o influenţă 
nepotrivită. Am fost deci foarte mulţumit când am auzit că 
generalul Marshall mă va însoţi şi eram sigur că acum va fi 
posibil să aranjăm ca un raport să fie trimis şefilor Statului 
Major Combinat spre a fi luat în considerare. 

A doua zi dimineaţa devreme, şeful Statului Major 
Imperial, Ismay şi restul grupului meu am pornit cu toţii de 

pe râul Potomac, cu un hidroavion. În timpul lungului zbor, 
am avut convorbiri plăcute şi am profitat de timpul liber ca 
să mai scăpăm de o serie de hârtii acumulate. Când ne-am 
apropiat de Gibraltar, ne-am uitat după escorta noastră. 
Dar nu era nicio escortă. Atenţia tuturor s-a îndreptat spre 
un avion necunoscut, despre care, la început, am crezut că 
se interesează de noi. Cum nu s-a apropiat mai mult, am 
tras concluzia că era un spaniol; dar toată lumea părea 
preocupată de el, până a dispărut. Când am aterizat la 5 
p.m., am fost întâmpinați de guvernator. Era prea târziu să 
ne continuăm călătoria la Alger, aşa că ne-a dus la 
mănăstirea unde locuia, călugărițele fiind scoase de acolo 
în urmă cu două secole. 

Nu am plecat din Gibraltar până a doua zi după-amiază. 
Am avut deci ocazia să-i arăt Stânca generalului Marshall şi 
am Bcut cu toţii un pelerinaj de câteva ore, inspectând 
staţia de filtrare care asigura fortăreței în permanenţă apă 
proaspătă, câteva spitale şi un mare număr de trupe. In 
cele din urmă, am coborât să vedem lucrul cu care se 
mândrea în mod special guvernatorul: noua galerie din 
stâncă, tăiată adânc în piatră, cu o baterie de tunuri cu 
tragere rapidă, care apăra istmul şi terenul neutru dintre 
Britania şi Spania. Aici se depusese o cantitate uriaşă de 
muncă şi, în timp ce mergeam de-a lungul ei, părea sigur că 
indiferent ce pericole păşteau Gibraltarul, un atac de pe 
continent nu era unul dintre ele. Mânadria guvernatorului 
pentru realizarea lui a fost împărtăşită de vizitatorii 
britanici. Abia când ne-am luat rămas bun, pe hidroavion, 
generalul Marshall a observat oarecum ezitând: „Am 
admirat galeria dumneavoastră, dar am avut şi, noi una ia 
fel, la Corregidor. Japonezii au tras cu artileria în stâncă, la 
vreo sută şi ceva de metri mai sus, şi, în două sau trei zile, 
au blocat-o cu o imensă cantitate de dărâmături.” 

l-am fost recunoscător pentru avertizare, dar guvernatorul 
părea lovit de trăsnet. Tot zâmbetul i-a dispărut de pe faţă. 

Am decolat după-amiază devreme, cu o duzină de avioane 
Beaufighter care se roteau sus deasupra noastră, iar pe 
înserat am ajuns la aeroportul din Alger, unde ne aşteptau 
generalii Eisenhower şi Bedell Smith, amiralul Andrew 
Cunningham, generalul Alexander şi alţi prieteni. Am mers 
cu maşina direct la vila amiralului Cunningham, aflată 
alături de a generalului Eisenhower, şi pe care mi-a pus-o la 
dispoziţie. 


x k x 


Nu am amintiri mai plăcute despre război decât cele opt 
zile petrecute la Alger şi Tunis. l-am telegrafiat lui Eden să 
vină să mi se alăture ca să fiu sigur că ne uităm unul la altul 
la întâlnirea pe care am aranjat-o între Giraud şi de Gaulle 
şi pentru toate celelalte treburi ale noastre. 

Eram hotărât ca, înainte de a părăsi Africa, să obţin 
decizia de a invada ltalia, dacă Sicilia va fi cucerită. Brooke 
şi cu mine am împărtăşit părerea noastră generalului 
Alexander, amiralului Andrew Cunningham şi mareşalului 
aerului Tedder, iar mai târziu lui Montgomery. Toate aceste 
figuri conducătoare în recentele lupte erau înclinate spre 
acţiune pe scara cea mai mare şi vedeau în cucerirea Italiei 
fructificarea naturală a întregii scrii de victorii, începând cu 
Alamein. Trebuia totuşi să obţinem acceptul marelui nostru 
Aliat. Eisenhower era foarte rezervat. El a ascultat toate 
argumentele noastre şi sunt sigur că a fost de acord cu 
scopul lor. Dar Marshall a rămas până aproape în ultimul 
moment tăcut sau enigmatic. 

Condiţiile întâlnirii noastre erau favorabile britanicilor. Noi 
aveam de trei ori mai multe vase de război şi aproape tot 
atâtea avioane la dispoziţie pentru operaţiune, faţă de 
americani. De la Alamein încoacc, ca să nu mai vorbim de 
anii anteriori, pierdusem în Mediterana de opt ori mai mulţi 
oameni şi de trei ori mai multe vase decât Aliaţii noştri. Dar, 
în afara acestor fapte concludente, care ne asigurau cea 

mai corectă şi atentă consideraţie din partea conducătorilor 
americani, era vorba de faptul că, în ciuda uriaşei noastre 
preponderente ca forţă, noi am continuat să acceptăm ca 
generalul Eisenhower să fie comandant suprem şi să dăm 
întregii campanii caracterul unei acţiuni a Statelor Unite. 
Şefilor americani nu le place să fie depăşiţi în generozitate. 
Niciun popor nu răspunde mai spontan ca americanii la fair 
play. Dacă îi tratezi bine pe americani, ei vor totdeauna să 
te trateze şi mai bine. Totuşi, eu consider că argumentul 
care i-a convins pe americani era copleşitor prin meritele 
lui. 

Am ţinut prima noastră şedinţă la vila generalului 
Eisenhower din Alger, la ora cinci, în 29 mai. Generalul 
Eisenhower, în calitate de gazdă, prezida şi îi avea alături 
pe Marshall şi Bedell Smith. Eu şedeam în partea opusă, cu 
Brooke, Alexander, Cunninham, Tedder, Ismay şi încă alţii. 
Marshall a spus că şefii de Stat Major au afirmat că nu se 
poate lua nicio decizie în privinţa invadării Italiei, până nu 
se ştie rezultatul atacului asupra Siciliei şi situaţia din 
Rusia. Metoda logică ar fi să se pregătească două forţe, 
fiecare cu Statul ei Major, în locuri diferite. Una dintre forţe 
va fi instruită pentru o operaţiune împotriva Sardiniei şi 
Corsicci, iar cealaltă pentru o operaţiune împotriva 
teritoriului principal al Italiei. Când situaţia va fi suficient de 
clară ca să ne permită să facem o alegere, forţele aeriene, 
vasele de debarcare, etc. Necesare, vor fi pasate forţei 
însărcinate cu punerea în aplicare a planului ales. Ike a 
spus imediat că, dacă acţiunea din Sicilia se face uşor, el 
este dispus să intre direct în Italia. Alexander a fost de 
acord. 

Atunci, şeful Statului Major Imperial şi-a ţinut expunerea. 
O luptă grea între ruşi şi germani era iminentă. Şi ar trebui 
să facem tot ce ne stă în putere să-i ajutăm. Ar trebui să-i 
facem pe germani să-şi disperseze forţa. Ei erau deja foarte 
încordaţi şi nu-şi puteau reduce forţele nici în Rusia şi nici în 
Franţa. Singurul loc unde puteau face lucrul acesta era 

Italia. Dacă se constată că cizma Italiei este înţesată de 
trupe, atunci ar trebui să încercăm în altă parte. Dacă Italia 
ar ieşi din război, Germania ar trebui să înlocuiască cele 
douăzeci şi şase de divizii italiene din Balcani şi să 
întărească pasul Brenner, Riviera şi frontierele spaniolă şi 
italiană. Această dispersare era exact ceea aveam nevoie 
ca să traversăm Canalul şi trebuia să facem tot posibilul ca 
să o mărim. 

Eisenhower a declarat apoi că discuţia se pare că i-a 
simplificat problema. Dacă în Sicilia vom reuşi, să spunem, 
într-o săptămână, el va traversa strâmtorile de la Messina şi 
va stabili un cap de pod. Eu mi-am exprimat o părere 
personală că operaţia în Sicilia se va termina până la 15 
august. Dacă va fi aşa, şi dacă efortul nu va fi prea mare, 
va trebui să ne îndreptăm imediat spre degetul mare al 
Italiei, cu condiţia să nu fi fost mutate acolo prea multe 
divizii germane. Balcanii reprezentau un pericol mai mare 
pentru Germania decât pierderea Italiei, mai ales că Turcia 
poate reacţiona în avantajul nostru. 

Atunci, Brooke a desfăşurat toată „forţa noastră din 
Mediterana. Scoţând şapte divizii care urmau să fie trimise 
acasă pentru operaţiunea de traversare a Canalului şi două 
pentru acoperirea obligaţiilor britanice faţă de Turcia, mai 
rămâneau disponibile douăzeci şi şapte de divizii Aliate în 
perimetrul Mediteranci. Cu asemenea forţe în*mână, ar fi 
rău, într-adevăr, dacă nu s-ar întâmpla nimic între lunile 
august sau septembrie şi luna mai din anul următor. 

Deşi multe atârnau în cumpănă, am fost foarte satisfăcut 
de această discuţie de deschidere. Dorința tuturor 
conducătorilor de a merge înainte pe linii îndrăzneţe era 
clară şi am sințit şi eu că rezervele exprimate din cauza 
necunoscutului vor fi clarificate de evenimente, în 
concordanță cu speranțele mele. 

Ne-am întâlnit din nou în după-amiaza zilei de 31 mai. 
Domnul Eden a ajuns la timp ca să fie prezent. Am încercat 
să clarific problemele şi am zis că inima mea înclină spre o 
invazie în sudul Italiei, dar că necesităţile luptei ar putea 
impune o linie diferită. În orice caz, alternativa între sudul 
Italiei şi Sardinia implica deosebirea Intre o companie 
glorioasă şi o simplă convenienţă. Generalul Marshall nu era 
nicidecum ostil unor asemenea idei, dar nu voia să se ia o 
decizie definitivă în acest moment. Ar fi bine să decidem ce 
vom face după ce vom începe atacul împotriva Siciliei. El 
avea sentimentul că era necesar să ştim ceva despre 
reacţiile germane, pentru a determina dacă va fi o 
rezistenţă reală în sudul Italiei; să ştim dacă germanii se 
vor retrage la râul Po şi, de exemplu, dacă îi pot organiza şi 
mânui pe italieni cu oarecare fineţe; ce pregătiri s-au făcut. 
În Sardinia, Corsica sau în Balcani; ce modificări vor face pe 
frontul rusesc. Erau două sau trei feluri în care putea cade 
Italia; multe se pot întâmpla de acum şi până în iulie. El, 
generalul Eisenhower şi şefii Statului Major Combinat îşi 
dădeau pe deplin seama de sentimentele mele în legătură 
cu invadarea ltaliei, dar singura lor dorinţă era să aleagă 
alternativa  „post-Siciâia” care să dea cele mai bune 
rezultate. 

Eu am spus că doream cu mare pasiune să văd ltalia ieşită 
din cale şi Roma în posesia noastră. Nu putam suporta să 
văd o mare armată stând şi lenevind, când ea putea fi 
angajată în a lovi Italia şi a 6 scoate din război. Parlamentul 
şi pbporul vor deveni nerăbdători dacă armata nu va fi 
activă şi eu eram dispus să iau măsuri aproape disperate 
pentru a preveni o asemenea calamitate. 


xxx 
În acest moment, a apărut un incident care, din cauză că 


se leagă de chestiuni care au făcut subiectul unor înţelegeri 
greşite şi al unor controverse după război, trebuie relatat. 

Domnul Eden a comentat, la cererea mea, situaţia din 
Turcia şi a spus că scoaterea ltaliei din război ar contribui 
mult la aducerea Turciei în război. Turcii vor deveni mult 
mai prietenoşi „când trupele noastre vor fi ajuns în 
regiunea Balcanilor”. Eden şi cu mine eram pe deplin de 
acord în legătură cu politica de război, dar mă temeam că 
întorsătura frazei îi putea mira pe prietenii noştri americani. 
În procesul-verbal se afirma: „Primul-ministru a intervenit, 
remarcând cmfatic că el nu susţine trimiterea unei armate 
în Balcani, acum, sau în viitorul apropiat.” Domnul Eden a 
fost de acord că nu va fi necesar să se ducă o armată în 
Balcani, dacă turcii vor începe să aibă reacţii favorabile de 
îndată ce vom fi capabili să constituim o ameninţare 
imediată pentru Balcani. 

Inainte de a ne despărţi, i-am cerut generalului Alexander 
să-şi spună părerea. El a făcut acest lucru într-un discurs 
extrem de impresionant. Asigurarea unui cap de pod pe 
teritoriul principal al Italiei ar trebui să fie o parte a 
planului. Ar fi imposibil pentru noi să câştigăm o mare 
victorie dacă nu o putem exploata înaintând, preferabil în 
sus, în Italia. Toate acestea vor fi totuşi clarificate pe 
măsură ce se va desfăşura operaţiunea în Sicilia. N-ar fi 
imposibil, deşi părea improbabil, ca degetul mare al Italiei 
să fie atât de bine apărat încât să necesite o reorganizare 
completă a operaţiunilor noastre şi noi ar trebui să fim 
pregătiţi să ne mişcăm fără nicio oprire, odată ce începem 
atacul împotriva Siciliei. Războiul modern ne-a permis să 
înaintăm foarte repede cu trupe controlate prin radio de la 
mare distantă şi cu protecţie aeriană şi sprijin asigurat pe o 
arie largă. Inaintarea ar putea deveni mai dificilă pe măsură 
ce avansăm în teritoriul principal al Italiei, dar acesta nu e 
un argument împotrivă ca să înaintăm cât mai mult, în 
condiţiile avântului produs de Sicilia. In război se întâmplă 
adesea incredibilul. În urmă cu doar câteva luni, i-ar fi fost 
imposibil să creadă ce i s-a întâmplat de fapt lui Rommel şi 
acelui Afrika Korps al lui. La câteva săptămâni după aceea, 

ar fi găsit greu de crezut că trei sute de mii de germani s-ar 
putea prăbuşi într-o săptămână. Forţele inamicului au fost 
măturate din văzduh atât de complet, încât am putea face 
o paradă, dacă am vrea, cu toate forţele noastre din Africa 
de nord, pe un singur teren în Tunisia, fără niciun pericol 
din partea avioanelor inamice. 

El a fost imediat sprijinit de amiralul Cunningham, care a 
spus că, dacă totul merge bine în Sicilia, ar trebui să yecem 
imediat strâmtoarea. Eisenhower a încheiat şedinţa 
exprimându-şi aprecierea faţă de călătoria pe care am 
făcut-o, generalul Marshall şi cu mine, ca să clarificăm 
pentru el ce au (acut şefii Statului Major Combinat. El 
înţelegea că era răspunderea lui să obţină informaţii cu 
privire la fazele de început ale invadării Siciliei şi să le 
înainteze la timp şefilor Statului Major Combinat, ca ei să 
decidă planul care va urma, fără o întrerupere sau oprire. El 
nu va trimite doar informaţii ci şi recomandări ferme, 
bazate pe condiţiile momentului. El spera că principalii săi 
trei comandanţi (Alexander, Cunninham şi Tedder) vor avea 
ocazia să comenteze mai oficial asupra acestor probleme, 
deşi el era de acord în totalitate cu ceea ce au spus ei până 
acum. 


x k x 


În următoarele două zile, am călătorit cu avionul şi cu 
maşina spre unele locuri frumoase, devenite istorice prin 
bătăliile date cu o lună în urmă. Generalul Marshall s-a dus 
singur într-un tur american, apoi a călătorit cu generalul 
Alexander şi cu mine, cunoscând toți comandanții şi văzând 
imagini emoţionante, cu trupe. Sentimentul victoriei plutea 
în aer. Întreaga Africă de nord fusese curățată de inamici. 
Un sfert de milion de prizonieri erau adunaţi în lagărele 
noastre. Toţi erau foarte mândri şi încântați. Nu încape 
îndoială că oamenilor le place foarte mult să câştige. M-am 
adresat multor mii de soldaţi la Cartagena, în ruinele unui 

imens amfiteatru. Desigur, ora şi ambianta te împingeau la 
oratorie. N-am idee ce-am spus, dar întregul auditoriu 
aplauda şi ovaţiona, la fel cum probabil predecesorii lor de 
acum două mii de ani au făcut când îi urmăreau pe 
gladiatori luptându-se. 


x k x 


Am avut sentimentul că s-a avansat mult în discuțiile 
noastre şi că toată lumea dorea să atacăm Italia. De aceea, 
rezumând ultima noastră întâlnire din 3 iunie, am tras 
concluziile într-o formă foarte moderată şi l-am lăudat pe 
generalul Eisenhower. 

Eden şi cu mine am zburat împreună spre casă, prin 
Gibraltar. Cum prezenţa mea în Africa de nord fusese 
anunţată amplu, germanii erau excepţional de vigilenţi, iar 
acest lucra a dus la o tragedie care m-a întristat foarte 
mult. Avionul comercial obişnuit trebuia să plece din 
Lisabona, când a apărut un bărbat îndesat, fumând o ţigară 
de foi; s-a crezut că era un pasager pentru avionul 
respectiv. Agenţii germani semnalaseră că eu aş fi la bordul 
avionului. Deşi aceste avioane de pasageri au circulat fără 
probleme luni de zile între Portugalia şi Anglia, un avion 
german de război a primit ordin să atace imediat, iar 
avionul fără apărare a fost doborât cu sânge rece. Au pierit 
treisprezece pasageri şi, printre ei, bine cunoscutul actor 
britanic Leslie Howard, a cărui graţie şi al cărui talent sunt 
şi azi vii pentru noi, prin multe filme încântătoare în care a 
jucat. Brutalitatea germanilor era asemeni prostiei agenţilor 
lor. Este greu de înţeles cum cineva îşi poate imagina că, 
având la dispoziţie toate resursele Marei Britanii, aş fi luat 
un bilet la un avion neînarmat şi neescortat de la Lisabona, 
ca să zbor spre casă în plină. Zi. Noi, desigur, am făcut un 
ocol mare, noaptea, de la Gibraltar spre ocean, şi am ajuns 
acasă fără incidente. Pentru mine a fost un şoc dureros 

când am aflat ce s-a întâmplat altora, în acţiunea de 
necunoscut a Sorţii. 

Cartea IV 
TRIUMF ŞI TRAGEDIE: 1943-1945 


„Copleşitoarea victorie a Marii Alianțe nu a reuşit până 
acum să aducă o pace generală lumii îngrijorate.” 


Capitolul |  CAPTURAREA SICILIEI ŞI CĂDEREA LUI 
MUSSOLINI 


Am ajuns acum la punctul de cotitură al celui de al doilea 
război mondial. Intrarea în luptă a Statelor Unite după 
asaltul japonez de la Peari Harbour ne-a oferit garanţia că 
nu va fi abandonată cauza libertăţii. Agresorii au fost 
împinşi la defensivă, atât în Europa cât şi în Asia. In 
februarie 1943, Stalingradul a marcat întoarcerea roatei în 
Rusia. Până în mai; toate forţele germane şi italiene de pe 
continentul african au fost distruse sau capturate. Victoria 
americanilor în Marea Coralilor şi în Insula Midway, cu un an 
înainte, a oprit expansiunea japoneză în oceanul Pacific. 
Australia şi Noua Zeelandă au fost eliberate de ameninţarea 
cu invazia, iar conducătorii Japoniei erau deja conştienţi că 
atacul lor a trecut de zenit. Hitler mai avea încă de plătit 
pentru eroarea lui fatală de a încerca să cucerească Rusia 
prin invazie. El mai avea încă să-şi risipească forţa imensă 
care îi mai rămăsese pe multe teatre de război, necsenţiale 
pentru rezultatul final. Curând, națiunea germană avea să 
rămână singură în Europa, înconjurată de o lume înarmată, 
furioasă. 

Dar, între supravieţuire şi victorie sunt multe etape. Peste 
doi ani de lupte intense, sângeroase, stăteau în faţa 
noastră a tuturor. De acum încolo însă, pericolul nu era 
distrugerea ci impasul. Armata americană trebuia să se 
maturizeze, iar vasta lor construcţie de vapoare trebuia să 
devină efectivă înainte ca întreaga putere a acestei Mari 
Republici să poată fi aruncată în luptă, întrucât Aliaţii 
occidentali n-ar fi putut lovi Europa lui Hitler, aducând astfel 

războiul la un sfârşit decisiv, dacă nu se producea o altă 
schimbare favorabilă majoră. „Puterea maritimă” anglo- 
americană, un termen modern care exprima puterea 
combinată a forţelor navale şi aeriene bine îmbinate, a 
devenit supremă atât la suprafaţă cât şi în adâncul mărilor 
şi oceanelor, în 1943. Fără aceasta, nu ar fi fost posibilă 
nicio operaţiune amfibie pe scara uriaşă cerută pentru 
eliberarea Europei. Rusia Sovietică ar fi fost lăsată să facă 
faţă întregii forţe ce-i rămăsese lui Hitler, în timp ce cea 
mai mare parte a Europei era în ghearele lui. 


xxx 


Lupta de una singură a Britanici împotriva submarinelor de 
buzunar-U, a navelor magnetice şi a raidurilor de suprafaţă 
din primii doi ani şi jumătate ai războiului a fost deja 
descrisă. Mult aşteptatul eveniment suprem al alianţei cu 
americanii, care a apărut în urma atacului japonez la Peari 
Harbour, părea la început că a mărit pericolele noastre pe 
mare. În 1940 şi 1941, am pierdut patru milioane de tone 
de vase comerciale pe an. În 1942, după ce Statele Unite 
au devenit aliatul nostru, această cifră aproape s-a dublat, 
iar submarinele de buzunar-U scufundau vasele mai repede 
decât puteau Aliaţii să le construiască. In cursul anului 
1943, datorită programului imens de construcţii de vase al 
Statelor Unite, tonajele noi au ajuns să depăşească 
pierderile pe mare datorite tuturor cauzelor, iar în al doilea 
trimestru, s-a văzut, pentru prima dată, că pierderile de 
submarinc-U depăşeau ritmul de construcţie a acestora. 
Avea să vină acum timpul când în Atlantic erau scufundate 
mai multe submarine de buzunar-U decât vase comerciale. 
Dar, înainte de asta, a fost un conflict lung şi amar. 

Bătălia pentru Altantic a fost factorul dominant în tot 
timpul războiului. Niciodată, pentru niciun moment, nu 
puteam uita că tot ce se întâmplă undeva, pe uscat, pe 
mare sau în văzduh, depindea în cele din urmă de rezultatul 

acesteia şi, printre toate celelalte griji, vedeam schimbările 
de zi şi cu zi ale norocului cu speranţă şi cu teamă. 
Povestea strădaniei dure şi necontenite, uneori în condiţii 
grele şi pline de frustrare şi totdeauna în prezenţa unor 
pericole nevăzute, este marcată de incidente şi drame. Dar, 
pentru marinarul sau aviatorul individual, au existat puţine 
momente de bucurie care să spargă monotonia unei 
nesfârşite succesiuni de zile pline de îngrijorare, cu zile fără 
evenimente. Violenţa nu putea fi relaxată. Pe scena 
războiului puteau apare în orice moment izbucniri de noroc 
strălucitor sau tragedii mortale. S-au înregistrat multe 
acţiuni vitejeşti şi fapte de arme incredibile, dar ce au făcut 
cei care au pierit nu se va şti niciodată. Marinarii de pe 
vasele noastre comerciale şi-au arătat cele mai înalte 
calităţi, iar înfrăţirea cu marea n-a apărut mai izbitor decât 
în hotărârea lor de a învinge submarinele de buzunar-u. 

În aprilie 1943, am văzut înclinându-se balanţa în favoarea 
noastră. Haitele de submarine-U erau ţinute sub apă şi 
atacate continuu, în timp ce escortele de suprafaţă şi 
aeriene se ocupau de atacatori. Eram acum destul de 
puternici ca să formăm grupuri independente de flotile care 
să acţioneze ca nişte divizii de cavalerie în afara obligaţiilor 
de escortă. De mult dorisem să văd acest lucru. Erau în 
acţiune două sute treizeci şi cinci de submarine de buzunar- 
U, cel mai mare număr folosit până atunci de germani. 
Echipajele lor începuseră să şovăie. Nu se simțeau 
niciodată în siguranţă. Atacurile lor, chiar când condiţiile le 
erau favorabile, nu-şi prea atingeau ţinta, iar pierderile 
noastre în Atlantic au scăzut cu aproape 300 000 de tone. 
Doar în lune mai au pierit în Atlantic patruzeci de 
submarine-U. Amiralitatea germană îşi urmărea hărţile cu 
atenţie încordată 

THE CRISIS OF THE 
BATTLE 


August Ist, 1942, 
to May 21st,1943 


N 


Summary of losses | 
Gross Pus 
Brifish 1,974,384 
Others 1,786,338 
Total 3,760,722 


Bătălia pentru Atlantic, Vase comerciale scufundate în 
Atlantic de submarinele de boaunar-U 1 august 1942 - 21 


med 1943 


THE GREAT AIR-SEA 
OFFENSIVE 


May 22nd,1943, 
to September 18th,1943 


Summary of Losses 

Bătălia pentru Atlantic. Vase comerciale scufundate în 
Atlantic de submarinele de buzunar-U 22 mai 1943 - 18 
septembrie 1943 

THE THIRD ATIACK ON 
THE CONVOY ROUTES 


Sept. 19th,1943, to 
May 15th,1944 


Summary of Losses 
-~ ` Gross Tons 
British 119,854 
Others 194,936 
. Total 314,790 


A 


Bătălia pentru Atlantic. Vase comerciale scufundate în 
Atlantic de submarinele de buzunar-U 19 sept 1943 - 15 
mai 1944 

şi, la sfârşitul lunii, amiralul Docnitz a rechemat resturile 
flotei să se odihnească sau să lupte în ape mai puţin 
periculoase. În iunie, cifra de scufundări a scăzut la cel mai 
mic nivel de la intrarea în război a Statelor Unite. 
Convoaiele treceau intacte, linia de aprovizionare era 
sigură, bătălia decisivă fusese dată şi câştigată. 

Armatele noastre puteau fi acum lansate peste mare 
împotriva punctului slab al Europei lui Hitler. Extirparea 
puterilor Axei din Africa deschidea convoaielor noastre 
drumul spre Egipt, India şi Australia, protejat, între Gibraltar 
la Suez, pe mare şi în aer, de forţele care acţioneau de pe 
noile baze cucerite. 

Lunga ocolire în jurul Capului, care ne-a costat atât de 
scump timp, efort şi tonaj, avea să. Se termine curând. O 
economie de patruzeci şi cinci de zile, în medie, pentru 
fiecare convoi, cu destinaţia Orientului Mijlociu a mărit 
minunat, dintr-o lovitură, eficienţa transportului nostru pe 
mare. 

Cum înfrângerea submarinelor de buzunar-U a afectat 
evenimentele legate de ele, trebuie să continuăm aici 
povestea lor. Un timp, ele s-au dispersat în apele 
îndepărtate ale Atlanticului de Sud şi în Occanul Indian, 
unde apărarea noastră era relativ slabă, dar unde 
prezentam mai puţine ţinte. Ofensiva noastră aeriană în 
Golful Biscaia continua să se întărească, în iulie, au fost 
scufundate treizeci şi şapte de submarinc-U, majoritatea 
irin atac aerian, iar dintre acestea, aproape jumătate au 
pierit în Golf. N ultimele trei luni ale anului, au fost distruse 
cincizeci şi cinci, în timp ce noi am pierdut doar patruzeci şi 
şapte de vase comerciale. 

În cursul unei toamne furtunoase, submarinele-U s-au 
luptat zadarnic şi cu rezultate neînsemnate ca să-şi 
recapete ascendenţa în Atlanticul de Nord. Deşi, în faţa 
faptelor dure, amiralul Doenitz a trebuit să dea înapoi, el a 
continuat să menţină pe mare tot atâtea submarine de 

buzunar-U ca totdeauna. Dar atacurile lor erau slabe; şi 
rareori încercau să străpungă apărarea noastră. El totuşi nu 
dispera. „Inamicul, a declarat el în ianuarie 1944, a reuşit 
să câştige avantajul în apărare. Va veni ziua când îi voi oferi 
lui Churchill un război de submarine de primă clasă. 
Submarinul ca armă nu a fost înfrânt de ghinioanele din 
1943. Dimpotrivă, a devenit mai puternic. In 1944, care va 
fi un an de succes, dar dur, vom distruge linia de 
aprovizionare a Britanici cu o nouă armă submarină”. 
Accastă încredere nu era total nefondată. În Germania se 
făcea un efort gigantic pentru dezvoltarea unui nou 
submarin-U, care se putea mişca mai repede sub apă şi 
avea o rază de acţiune mai mare. In acelaşi timp, multe 
dintre submarinele mai vechi erau retrase ca să li se pună 
un „Schnorkel” şi să acţioneze în apele de coastă britanice. 
Acest nou aparat le permitea să-şi reîncarce bateriile în 
timp ce erau scufundate, cu ajutorul unui mic tub pentru 
pătrunderea aerului, care rămânea la suprafaţă. Astfel, se 
îmbunătăţea şansa lor de a nu fi detectate din aer şi, 
curând, a devenit evident că submarinele dotate cu acel 
Schnorkel erau construite cu intenţia de a controla trecerea 
Canalului Mânecii în momentul când avea să fie lansată 
invazia Aliaților. Ce s-a întâmplat se va relata la momentul 
potrivit. Acum e timpul să revenim la scena mediteraneană 
şi la luna iulie 1943. 

Generalul Eisenhower considera că Sicilia trebuia atacată 
doar dacă scopul nostru era să  curăţăm ruta 
mediteraneană pe mare. Dacă scopul nostru real era să 
invadăm şi să înfrângem Italia, el gândea că obiectivul 
nostru iniţial potrivit erau Sardinia şi Cyrenaica, „întrucât 
aceste insule sunt pe flancul lungii cizme italiene şi vor 
forţa la o mult mai mare dispersare a forţei inamicului în 
Italia, decât simpla ocupare a Siciliei, care este aşezată 
dincolo de degetul muntos al peninsulei.”2s Aceasta era, 

fără îndoială o opinie militară de înaltă autoritate, deşi eu 
nu o împărtăşeam. Dar lorţele politice îşi joacă rolul lor, iar 
capturarea Siciliei şi invadarea directă a ltaliei aveau să 
aducă rezultate mult mai rapide şi cu urmări cu un caracter 
mult mai important. 

„Răguşală”, numele codificat al capturării Siciliei, era o 
acţiune de primă mărime. Deşi eclipsată de evenimentele 
din Normandia, importanţa şi dificultăţile ci nu trebuie 
subestimate. Debarcarea s-a bazat pe experienţa căpătată 
în Africa de nord, iar cei care au făcut planul pentru 
„Overlord” au învăţat mult de pe urma „Răguşelii”. La 
asaltul iniţial, au luat parte aproape 3000 de vase şi 
ambarcaţiuni de debarcare, transportând laolaltă 160 000 
de oameni, 14000 de vehicole, 600 de tancuri şi 1800 de 
tunuri. Aceste forţe au trebuit să fie adunate, instruite, 
echipate şi, în cele din urmă, îmbarcate, în condiţiile 
vastelor impedimente ale războiului cu amfibii, din baze 
larg dispersate în Mediterana, în Marea Britanie şi în Statele 
Unite. În ciuda îngrijorărilor, totul a mers bine şi s-a dovedit 
a fi un exemplu remarcabil de activitate comună a Statului 
Major. Din motive de politică, noi cedaserăm până acum 
Statelor Unite comanda şi conducerea campaniei din Africa 
de nord. Dar acum am intrat într-o etapă nouă - invadarea 
Siciliei şi ce avea să urmeze după asta. S-a căzut de acord 
că acţiunea împotriva Italiei să fie decisă în lumina luptei 
din Sicilia. Cum americanii deveneau mai atraşi de o 
aventură mai amplă, în loc să se mulţumească pentru restul 
anului cu Sardinia, şi în timp ce se desfăşurau perspectivele 
altei campanii comune, am simţit necesar ca britanicii să fie 
cel puţin parteneri egali cu'Aliaţii noştri. Proporția armatelor 
disponibile în iulie era: britanicii, opt divizii; Statele Unite, 
şase. Aviaţie: Statele Unite, 55 la sută; britanicii 45 la sută. 
Forțe navale: 80 la sută britanice. In afară de acestea, mai 
erau armatele britanice considerabile din Orientul Mijlociu şi 
estul Mediteranei, inclusiv Libia, care erau conduse în mod 
independent de generalul Maitland Wilson de la cartierul 

general britanic de la Cairo. În aceste condiţii, nu părea 
prea mult să împărţim în mod egal înaltul comandament. 
lar acest lucru a fost acceptat de bună voie de loialii noştrii 
camarazi. În plus, ni s-a dat conducerea directă a luptei. 
Alexander urma să comande Grupul cincisprezece de 
Armată format din Armata a Şaptea a Statelor Unite, sub 
comanda generalului Patton, şi Armata a Opta britanică, 
sub comanda lui Montgomery. Mareşalul aerului Tedder 
comanda Forţele Aeriene Aliate, iar amiralul Cunningham, 
forţele Navale Aliate. Totul era sub comanda generalului 
Eisenhower. 

La 3 iulie a început atacul aerian intens asupra insulei, cu 
bombardarea aerodromurilor de acolo şi din Sardinia, 
făcându-le pe multe de nefolosit. Avioanele de luptă 
inamice au fost aruncate în defensivă, iar bombardierele cu 
rază lungă de acţiune au fost obligate să se retragă la baze 
din interiorul Italiei. Patru din cele cinci feriboturi care 
circulau în strâmtoarea Messina au fost scufundate. Când 
convoaiele noastre s-au apropiat de insulă, superioritatea în 
văzduh era bine stabilită, iar avioanele şi vasele de război 
ale Axei nu au făcut eforturi serioase pentru a interveni în 
asaltul efectuat de pe mare. Prin planurile noastre de 
acoperire, inamicul a fost ţinut în nesiguranţă până în 
ultimul moment, neştiind unde vom da lovitura. Mişcările 
noastre navale şi pregătirile militare din Egipt sugerau o 
expediţie în Grecia. După căderea Tunisului, ei au trimis 
mai multe avioane în Mediterana, dar escadrilele 
suplimentare nu s-au dus în Sicilia ci în estul Mediteranei, în 
nord-vestul Italiei şi în Sardinia. Ziua de 10 iulie era ziua 
fixată. În dimineaţa zilei de 9, marea armată din est s-a 
întâlnit cu cea din vest la sud de Malta, şi a fost momentul 
ca să se îndrepte cu toată viteza spre plăjile Siciliei. In 
drumul meu spre Chequers, unde urma să aştept asaltul, 
am petrecut o oră în Camera de război a Amiralității. Harta 
acoperea un perete întreg şi arăta cum enormele convoaie, 
escortele şi detaşamentele de sprijin se îndreptau spre 

plăjile de asalt. Aceasta era cea mai mare operaţiune 
amfibie încercată până acum în istorie. Dar totul depindea 
de vreme. 


xxx 


Dimineaţa a fost frumoasă, dar pe la amiază a apărut un 
vânt neplăcut din nord-vest. În cursul după-amiezii, vântul 
s-a intensificat, iar scara devenise foarte puternic, ceea ce 
ar fi făait debarcarea foarte periculoasă, mai ales pe plăjile 
din vest, în sectorul american. Convoaiele cu vasele de 
debarcare, care circulau spre nord de Malta şi din multe 
porturi africane, între Bizerta şi Benghazi, aveau o călătorie 
grea. 

Se făcuseră aranjamente pentru amânarea debarcării în 
caz de necesitate, dar decizia trebuia luată nu mai târziu de 
amiază. Urmărind cu îngrijorare acţiunea, de la Amiralitate, 
Primul Lord al Mării a întrebat prin semnalizare despre 
starea vremii. Amiralul Cunningham a răspuns la ora 8 p.m. 
„Vremea e nefavorabilă, dar operaţiunea continuă”. „Era 
prea târziu pentru o amânare, spunea el, dar eram tare 
îngrijoraţi, mai ales pentru ambarcaţiunile mid care se 
luptau cu marea”. Au fost debarcate cu mare întârziere şi s- 
au răspândit. Multe vase au ajuns târziu dar, din fericire, nu 
s-au produs multe necazuri. Cunningham spune: „Din 
fericire, vântul a slăbit în timpul nopţii, iar în dimineaţa zilei 
de 10 a încetat, lăsând doar valuri obositoare pe plăjile din 
vest. Vremea proastă ne-a ajutat să obţinem surpriza.” 
Amiralul Cunningham continuă: „Planul foarte eficicnt de 
acoperire şi rutele înşelătoare ale convoaielor au avut rolul 
lor. În plus, vigilenţa inamicului a fost fără îndoială relaxată 
datorită fazei nefavorabile a lunii. În cele din urmă, a venit 
vântul, care era aproape atât de periculos încât să facă 
imposibilă debarcarea, măcar în parte, dacă nu în 
întregime. Aceşti factori, aparent nefavorabili, au avut de 
fapt efectul să-i facă pe italienii obosiţi, care au fost alertaţi 

multe nopţi, să se ducă mulţumiţi la culcare, spunând: «În 
noaptea asta nu pot veni. DAR AU VENIT».” 

Forţele aeropurtate au avut ghinion. Mai mult de o treime 
dintre planoarele noastre, care purtau Brigada întâia 
britanică de debarcare aeriană, au fost lansate prea 
devreme de avioanele americane care le tractau şi mulţi 
dintre oamenii transportaţi cu aceasta s-au înecat. Restul 
au fost răspândiţi în sud estul Siciliei şi doar douăsprezece 
planoare au ajuns la podul important care era ţinta lor. Din 
opt ofiţeri şi şaizeci şi cinci de soldaţi care l-au capturat şi l- 
au ţinut douăsprezece ore, până au venit ajutoarele, au 
supravieţuit doar nouăsprezece. Aceasta a fost o faptă de 
arme pierdută. Pe frontul amercian, debarcarea aeriană a 
fost tot dispersată, dar numeroasele mici grupuri, creând 
pericol şi confuzie în interior, au creat panică în diviziile 
italiene de coastă. 

Debarcările de pe mare, sub protecţia continuă a 
avioanelor de luptă, au fost pline de succes pretutindeni. 
Curând, douăsprezece aerodromuri erau în mâinile noastre, 
iar până în 18 iulie, mai rămăseseră doar douăzeci şi cinci 
de avioane germane folosibile pe insulă. O mie o sută de 
avioane, mai mult de jumătate dintre cele germane, au fost 
până la urmă distruse sau avariate. Inamicul, după ce şi-a 
revenit din surpriza iniţială, a luptat cu încăpățânare. 
Dificultăţile terenului erau mari. Drumurile erau înguste şi 
mişcarea în teren era adesea imposibilă fără se te târâi. Pe 
frontul Armatefa Opta, masa uriaşă a muntelui Erna bloca 
drumul şi permitea inamicilor să ne urmărească mişcările. 
Cum ne aflam pe terenurile joase din Catania, malaria făcea 
ravagii printre oamenii noştrii. Cu toate astea, odată ajunşi 
în siguranţă pe mai şi cu forţele noastre aeriene care 
acționau de pe aerodomuri capturate, rezultatul n-a fost 
niciodată sub semnul îndoielii. Contrar speranţelor noastre 
anterioare, cea mai mare parte a germanilor s-au retras cu 
succes peste strâmtoarea Messina, dar, după treizeci şi opt 
de zile de luptă, generalul Alexander a telegrafiat: „La ora 

10 a.m. Azi dimineaţă, 17 august 1943, ultimul soldat 
german a fost alungat din Sicilia şi întreaga insulă este 
acum în mâinile noastre.” 

Urmâtorea noastră mişcare strategică era încă în 
suspensie. Trebuia oare să trecem strâmtoarea Messina şi 
să capturăm degetul Italiei, trebuia să capturăm călcâiul la 
Taranto, sau trebuia să debarcăm mai sus, pe coasta de 
vest, îrt golful Salerno şi să capturăm Neapole? Sau, din 
nou, trebuia să ne restrângem la ocuparea Sardiniei? 
Progresul realizat clarifica acum scena. La 19 iulie, o forţă 
puternică de bombardiere americane a atacat căile ferate şi 
aeroportul din Roma. S-a creat panică, iar şocul a fost dur. 
Prăbuşirea rapidă a Italiei devenea probabilă. Totuşi, 
americanii susțineau că niciuna dintre operaţiunile din alte 
locuri, mai cu seamă „Overlord”, nu trebuia prejudiciată 
printr-o acţiune mai viguroasă în Mediterana. Această 
rezervă avea să provoace multă îngrijorare în timpul 
debarcării de la Salerno. In timp ce se duceau discuţii cam 
tăioase, scena s-a trasformat complet prin căderea lui 
Mussolini. 

Ducele trebuia acum să suporte greul dezastrului militar în 
care dusese ţara după atâţia ani de conducere. El 
exercitase un control aproape absolut şi nu putea arunca 
povara asupra monarhiei, a instituţiilor parlamentare, a 
Partidului Fascist sau a Statului Major. Totul cădea asupra 
lui. Acum, când sentimentul că războiul era pierdut s-a 
răspândit în cercurile bine informate din Italia, vina a căzut 
asupra omului care a împins națiunea atât de imperios în 
tabăra greşită, a perdantului. Aceste convingeri s-au format 
şi s-au răspândit larg în timpul primelor luni ale anului 
1943. Dictatorul singuratic şedea în vârful puterii, în timp 
ce înfrângerile militare şi măcelărirea italienilor în Rusia, 
Tunis şi Sicilia, era un evident preludiu la invazia directă. 

În zadar a făcut schimbări în rândul politicienilor şi al 
generalilor. In februarie, generalul Ambrosio i-a urmat lui 
Cavallero ca şef al Statului Major general italian. Ambrosio, 

împreună cu duccle de Acquaronc, ministrul Curţii, erau 
consilierii personali ai regelui şi aveau încrederea cercului 
regal. De luni de zile, ei sperau să-l răstoarne pe duce şi să 
pună capăt regimului fascist. Dar Mussolini continua să 
ocupe scena europeană, de parcă ar fi fost un factor 
principal. El a primit un afront când noul său şef militar a 
propus imediata retragere a diviziilor italiene din Balcani. El 
privea aceste forţe ca pe o contrapondere a predominării 
germane în Europa. El nu-şi dădea seama că înfrângerile 
din străinătate şi demoralizarea internă îi răpiseră statutul 
lui de aliat al lui Hitler. El ţinea la iluzia puterii şi la 
importanţa ei, când realitatea dispăruse. De aceea, s-a 
opus cererii formidabile a lui Ambrosio. Impresia autorităţii 
lui era totuşi atât de durabilă şi teama de o acţiune a sa 
personală într-o situaţie extremă era atât de mare încât a 
existat o prelungită ezitare în rândul tuturor forţelor 
societăţii italiene, în legătură cu modul de a-l înlătura. Cine 
trebuia, să ia „taurul de coarne?” Astfel a trecut primăvara, 
în condiţiile invaziei unui duşman puternic, care avea forţe 
superioare pe uscat, pe mare şi în văzduh şi care se apropia 
tot mai mult. 

Venise acum momentul de vârf. Din februarie, regele 
taciturn, precaut, constituţional, fusese în contact cu 
mareşalul Badoglio, care fusese înlăturai după dezastrele 
din Grecia din 1940. El a găsit în acesta figura căreia putea 
să-i încredinţeze conducerea statului. S-a făcut un plan 
definit. S-a hotărât că Mussolini să fie arestat în 26 iulie, iar 
generalul Ambrosio a fost de acord să găsească agenţii şi 
să creeze situaţia pentru această lovitură. Generalul a fost 
ajutat în mod neînţelept de elemente ale vechii Gărzi 
Fascite, care căutau o reînnoire a partidului astfel încât, ca 
în numeroase rânduri, ei să nu piardă. Ei vedeau în 
convocarea celui mai înalt organ al partidului, Marele 
Consiliu Fascist, care nu se mai întrunise din 1939, mijlocul 
de a-l confrunta pe duce cu un ultimatum. La 13 iulie, ei s- 
au dus la Mussolini şi l-au convins să convoace o şedinţă 

oficială a Consiliului, la 24 iulie. Cele două mişcări se pare 
că au fost separate şi independente, dar apropierea lor ca 
dată este semnificativă. 

La 19 iulie, însoţit de generalul Ambrosio, Mussolini pleca 
pe calea aerului să se întâlnească cu Hitler, la vila de la 
Feltre lângă Rimini. „Era un parc frumos, răcoros şi umbros, 
scrie Mussolini în memoriile lui, şi o clădire ca un labirint pe 
care unii ai considerat-o aproape stranie. Era ca o grilă de 
cuvinte încrucişate, transformată într-o casă.” S-au făcut 
toate pregătirile pentru a-l primi pe Fuhrer cel puţin două 
zile, dar acesta a plecat în aceeaşi după-amiază. 
„Întâlnirea, spune Mussolini, a fost ca de obicei, cordială, 
dar anturajul şi ofiţerii superiori de la forţele aeriene şi de la 
trupe au avut o atitudine rece”. 

„Fuhrerul a susţinut îndelung necesitatea unui efort 
suprem. El a spus că noua armă secretă va fi gata pentru a 
fi folosită împotriva Angliei la iarnă. Italia trebuia apărată, 
«în aşa fel încât Sicilia să devină pentru inamic ceea ce 
Stalingradul a fost pentru noi.» „z7ltalienii trebuiau să 
asigure atât oamenii cât şi organizarea. Germania nu putea 
asigura întăririle şi echipamentul cerut de italieni, datorită 
presiunilor de pe frontul rusesc. 

Ambrosio l-a îndemnat pe şeful său să-i spună clar lui 
Hitler că Italia nu putea continua războiul. Nu este clar ce 
avantaj ar fi reeşit din asta, dar faptul că Mussolini părea să 
fi rămas aproape siderat, i-a convins în sfârşit pe Ambrosio 
şi pe ceilalţi generali itlaieni prezenţi că de la el nu se mai 
putea aştepta să conducă în continuare. 

În mijlocul discursului lui Hitler asupra situaţiei, o 
oficialitate italiană agitată a intrat cu vestea: „în acest 
moment, Roma este supusă unui violent bombardament 
aerian inamic.” în afara unor promisiuni de întăriri germane 
pentru Sicialia, Mussolini s-a întors la Roma fără să aibă 


26 Mussolini, Mémoires, 1942-43, (ediţia engleză), pag. 50. 


27 Rizzoli, Hitler e Mussolini: Lettere e Documente pag. 173. 

ceva de arătat. Când s-a apropiat de oraş, a zburat într-un 
nor negru de fum care se ridica din sute de vagoane în 
flăcări din gara Littorio. El a avut o audienţă la rege, pe care 
l-a găsit „încruntat şi nervos”. „E o situaţie încordată, a 
spus regele. Nu putem continua mult timp aşa. Sicilia e 
acum a vestului. Germanii au să ne tragă pe sfoară. 
Disciplina trupelor s-a prăbuşit...” Mussolini a răspuns, 
conform proceselor-verbale, că spera să dezangajeze ltalia 
de alianţa Axei, până la 15 septembrie. Data arată cât era 
el de departe de contactul cu realitatea. 

Principalul actor în drama finală a apărut acum în scenă. 
Dino Grandini, un fascist veteran, fost ministru în Britania, 
un om cu o hotărâre personală puternică şi care ura 
declaraţia de război a Italiei împotriva Britanici, dar care, 
până atunci, se supusese forţei evenimentelor, a sosit la 
Roma ca să preia conducerea la întrunirea Marelui Consiliu. 
El şi-a vizitat vechiul conducător la 22 iulie şi i-a spus cu 
brutalitate că intenţiona să propună formarea unui guvern 
naţional şi să restaureze comanda supremă a regelui 
asupra armatei. 


xxx 


În ziua de 24 la ora 5 p.m. S-a întrunit Marele Consiliu. Se 
pare că şeful poliţiei a avut grijă să nu fie tulburaţii de 
violenţă. Muşchetarii lui Mussolini şi garda lui personală au 
fost scutiţi de datoria de a apăra Palazzo Venezia, care a 
fost umplut de poliţişti înarmaţi. Duccic şi-a prezentat 
expunerea, iar membrii Consiliului, îmbrăcaţi toţi în 
uniforma neagră fascistă, au început discuţiile. Mussolini a 
încheiat astfel: „Războiul este totdeauna un război de grup 
- un război al grupului care îl declară, e totdeauna războiul 
unui singur om - războiului omului care l-a declarat. Dacă 
azi el se numeşte războiul lui Mussolini, războiul din 1859 
putea să fie numit războiul lui Cavour. Acum este momentul 
să strângem frâul şi să ne asumăm răspunderea necesară. 

Nu-mi va fi greu să înlocuiesc oameni, să strâng şurubul, să 
aduc forţe încă neangajate în numele ţării noastre, al cărei 
teritoriu este astăzi violat.” 

Grandini a propus atunci o rezoluţie în care chema 
coroana să-şi asume mai multă putere şi pe rege să iasă din 
obscuritate şi să-şi asume răspunderile. El a ţinut, ceea ce 
Mussolini a descris a fi „o filipică violentă”, „discursul unui 
om care îşi vântura, în cele din urmă, o ură de mult 
întreţinută.” Contactele dintre membrii Marelui Consiliu şi 
Curte au devenit evidente. Ginerele lui Mussolini, Ciano, îl 
sprijinea pe Grandini. Toţi cei prezenţi erau acum conştienţi 
că era iminentă o convulsie politică. Dezbaterea a continuat 
până la miezul nopţii, când Scorza, secretar al Partidului 
Fascist, a propus amânarea până a doua zi. Dar Grandini a 
sărit în picioare strigând: „Nu, sunt împotriva propunerii. 
Am început această problemă şi trebuie să o teminăm chiar 
în noaptea asta!” Votarea a avut loc după ora două 
dimineaţa. „Poziţia fiecărui membru al Marelui Consiliu, 
scria Mussolini, putea fi bănuită chiar înainte de votare. Era 
un grup de trădători care negociaseră cu Coroana, un grup 
de complici şi un grup de neinformaţi care probabil nu-ţi 
dădeau seamna de seriozitatea votului, totuşi au votat”. La 
moţiunea lui Grandini, nouăsprezece au răspuns „Da” şi 
şapte „Nu”. Doi s-au abjinut. Mussolini Sr-a ridicat. „Aţi 
provocat o criză a regimului. Cu atât mai rău. Şedinţa este 
închisă”. Secretarul partidului era gata să dea salutul 
ducelui, când Mussolini l-a oprit cu un gest, spunând, „Nu, 
eşti liber”. Au plecat cu toţii în tăcere. Nimeni nu a dormit 
acasă. 

Intre timp, arestarea lui Mussolini era aranjată pe tăcute. 
Ducele de Acquarone, ministrul Curţii, i-a trimis instrucţiuni 
lui Ambrosio, ai cărui adjunct şi agenţi de încredere din 
poliţie şi de la carabinieri au acţionat imediat. Au fost 
preluate în tăcere şi pe neobservate telefoanele cheie, 
cartierul general al poliţiei şi birourile Ministerului de 

Interne. O mică forţă a poliţiei militare a fost postată lângă 
vila regală, dar era invizibilă. 

Mussolini a petrecut dimineaţa de duminică 25 iulie în 
biroul lui şi a vizitat unele cartiere din Roma care au suferit 
de pe urma bombardamentelor. El a cerut să-l vadă pe rege 
şi i s-a acordat o audienţă la ora cinci p.m. „Mă gândeam că 
regele îşi va retrage delegarea autorităţii, din 10 iunie 
1940, privind comanda forţelor armate, comandă la care 
mă gândisem de câtva timp să renunţ. Am intrat deci în vilă 
cu mintea complet lipsită de vreo prevestire, într-o stare 
care, privind înapoi la ea, aş putea s-o numesc într-adevăr, 
total nebănuitoare.” Ajungând la locuinţa regală, a observat 
că peste tot erau întăriri de carabinieri. Regele, în uniformă 
de mareşal, stătea în uşă. Cei doi bărbaţi au intrat în salon. 
Regele a spus: „Dragul meu duce, nu mai e nimic de făcut, 
ltalia s-a fărâmat. Moralul armatei este la pământ. Soldaţii 
nu mai vor să lupte... Votul Marelui Consiliu e teribil - 
nouăsprezece voturi pentru moţiunea lui Grandini şi, printre 
acestea, patru deținători ai Ordinului Bunei Vestiri!... În 
momentul acesta, eşti omul cel mai urât din Italia. Nu mai 
poţi conta decât pe un singur prieten. Ţi-a mai rămas un 
singur prieten şi acela sunt eu. De aceea, îţi spun că nu 
trebuie să te temi pentru siguranţa ta personală, pentru 
care eu am să-ţi asigur protecţie. Eu m-am gândit că omul 
potrivit acum pentru funcţie este mareşalul Badoglio...” 

Mussolini a replicat: „Luaţi o decizie extrem de gravă. O 
criză în acest moment ar însemna să faceţi poporul să 
creadă că se zăreşte pacea, de îndată ce omul care a 
declarat război a fost înlăturat. Lovitura va fi serioasă 
pentru moralul armatei. Criza va fi considerată un triumf 
pentru tandemul Churchill-Stalin, mai ales pentru Stalin. Îmi 
dau seama de ura poporului. Nu mi-a fost greu s-o recunosc 
aseară, în mijlocul Marelui Consiliu. Nu poţi guverna un timp 
atât de îndelungat şi să impui atâtea sacrificii (ară să se 
provoace resentimente. In orice caz, eu doresc noroc 
omului care va lua situaţia în mâini.” Regele l-a însoţit pe 

Mussolini la uşă. „Faţa lui, afirmă Mussolini, era lividă şi 
arăta mai mărunt ca oricând, aproape ca un pitic. Mi-a 
strâns mâna şi a intrat din nou. Eu am coborât cele câteva 
trepte spre maşina mea. Brusc, un căpitan de carabinieri a 
venit la mine şi mi-a spus: «Regele m-a însărcinat cu 
protecţia persoanei dumneavoastră». Eu îmi continuam 
drumul spre maşină, când căpitanul mi-a spus arătând spre 
o ambulanţă care stătea în apropiere; «Nu. Trebuie să 
intrăm acolo!» Am intrat în ambulanţă, împreună cu 
secretarul meu. Un locotenent, trei carabinieri şi doi poliţişti 
în civil au intrat şi ei, ca şi căpitanul, şi s-au aşezat la uşă, 
înarmaţi cu puşti automate. Când uşa s-a închis, ambulanţa 
a promit cu mare viteză. Eu încă credeam, aşa cum spusese 
regele, că totul se făcea pentru protecţia mea.” 

Mai târziu, în acea după-amiază, Badoglio a fost însărcinat 
de rege să formeze un nou Cabinet din şefi ai armatei şi 
civili, iar seara, mareşalul a transmis lumii întregi ştirea prin 
radio. Două zile mai târziu, ducele a fost dus, la ordinul 
mareşalului Badoglio, pentru a fi internat pe insula Ponza. 

Astfel s-a terminat dictatura de douăzeci şi unu de ani a lui 
Mussolini în Italia, timp în care el a ridicat poporul italian de 
la bolşevismul în care putea să alunece în 1919, la o poziţie 
pe care Italia nu o avusese niciodată în Europa până atunci. 
S-a dat un nou impuls vieţii naţionale. A fost edificat 
imperiul italian în Africa de nord. S-au realizat numeroase 
lucrări publice în Italia. În 1935, prin puterea voinţei lui, 
ducele a învins Liga Naţiunilor - „Cinzeci de naţiuni condusă 
de una singură” - şi a fost capabil să încheie cucerirea 
Abisiniei. Regimul lui era mult prea costisitor ca să poată fi 
suportat de poporul italian, dar nu încape îndoială că, în 
perioada lui de succes, a fost pe placul unui mare număr de 
italieni. El era, aşa cum l-am numit în timpul căderii Franţei, 
„legislatorul Italiei”. Alternativa la conducerea lui putea fi o 
Italie comunistă, care ar fi adus pericole şi nefericiri de alt 
caracter, atât poporului italian cât şi Europei. Greşeala lui 
fatală a fost declaraţia de război împotriva Franţei şi a 


313 


Marei Britanii, după victoriile lui Hitler din iunie 1940. Dacă 
nu ar fi făcut asta, el ar fi putut foarte bine să menţină Italia 
într-o poziţie de echilibru şi să fie răsplătit de ambele părţi 
şi să obţină o bogăţie şi prosperitate neobişnuite din luptele 
altor ţări. Chiar când rezultatul războiului a devenit sigur, 
Mussolini ar fi fost bine primit de Aliați. El avea mult de dat 
pentru a scurta războiul. Ar fi putut să-şi aleagă momentul 
ca să-i declare război lui Hitler, cu măestrie şi cu grijă. Într- 
adevăr, el a luat-o pe un drum greşit. Nu a înţeles niciodată 
forţa Britanici, nici calităţile de lungă durată ale rezistenţei 
insulare şi a forţei maritime. Marile lui drumuri vor rămâne 
un monument al puterii lui personale şi al domniei lui 
îndelungate. 


XXX 


În acest timp, Hitler a făcut o uriaşă eroare de strategie şi 
conducere a războiului. Retragerea iminentă a Italiei şi 
înaintarea victorioasă a Rusiei precum şi evidenta pregătire 
a unui atac peste Canal din partea Britanici şi a Statelor 
Unite, ar fi trebuit să-l facă să se concentreze şi să dezvolte 
cea mai puternică armată germană ca o rezervă centrală. 
Doar în acest fel ar fi putut folosi înaltele calităţi ale 
comandamentului german şi ale trupelor de luptă şi, în 
acelaşi timp, să se folosească pe deplin de avantajul 
poziţiei centrale pe care o ocupa, cu liniile ei interioare şi 
comunicațiile remarcabile. Cum a spus generalul Thonjas 
când era prizonier de război în mâinile noastre, „Singura 
noastră şansă este de a crea o situaţie în care să putem 
folosi armata”. Hitler, după cum am mai arătat, în această 
relatare, a creat de fapt o pânză de păianjen dar a uitat 
păianjenul. A încercat să păstreze tot ceea ce cucerise. 
Forțe uriaşe erau răspândite în Balcani şi în Italia, care nu 
puteau juca un rol în deciziile principale. O rezervă centrală, 
din treizeci sau patruzeci de divizii de cea mai înaltă 
calitate şi mobilitate, i-ar fi permis să lovească în oricare 

dintre oponenții săi care ar fi înaintat spre el şi ar fi putut 
duce o luptă majoră cu bune perspective de succes. El ar fi 
putut, de pildă, să-i întâmpine pe britanici şi americani, în a 
patruzecea sau a cincizecea zi după debarcarca lor în 
Normandia un an mai târziu, cu forţe proaspete, mult 
superioare. Nu era nevoie să-şi consume forţa în Italia şi în 
Balcani, iar faptul că a fost determinat să facă lucrul ăsta 
trebuie considerat ca o ratare a ultimei lui şanse. 

Ştiind că avea deschise aceste opţiuni, am vrut şi eu să 
am opţiunea de a presa cu mâna dreaptă asupra Italiei ori 
cu stânga peste Canal, sau cu ambele. Proasta strategie pe 
care a adoptat-o Hitler ne-a permis să ne asumăm 
principalul atac direct în condiţii care ofereau perspective 
bune şi să obţinem succes. 

Hitler s-a întors de la întâlnirea de la Feltre cu convingerea 
că Italia putea fi menţinută în război doar prin epurări în 
Partidul Fascist şi presiuni mai mari ale germanilor asupra 
conducătorilor fascişti. Aniversarea de şaizeci de ani a lui 
Mussolini cădea la 29 iulie, iar Goering a fost ales să-i facă 
o vizită oficială. Dar, în cursul zilei de 25 iulie, au început să 
vină de la Roma rapoarte alarmante către cartierul general 
al lui Hitler. Până seara, devenise clar că Mussolini 
demisionase sau fusese înlăturat şi că Badoglio fusese 
numit de rege succesorul lui. In cele din urmă, s-a decis că 
orice operaţiune majoră împotriva noului guvern italian ar 
cere retragerea de pe frontul de est a mai multor divizii 
decât erau disponibile în eventualitatea aşteptatei ofensive 
ruseşti. S-au făcut planuri de salvare a lui Mussolini, de 
ocupare a Romei şi de sprijinire a fascismului italian oriunde 
era posibil. In cazul când Badoglio ar fi semnat un armistițiu 
cu Aliaţii, s-au făcut alte planuri de capturare a flotei 
italiene, de ocupare a poziţiilor-cheie în toată Italia şi de 
intimidare a garnizoanelor italiene din Balcani şi din Marea 
Egee. 

„Trebuie să acţionăm, le-a spus Hitler consilierilor săi în 26 
iulie. Altfel, anglo-saxonii ne-o vor lua cu un pas înainte şi 

vor ocupa aeroporturile. Partidul Fascist este acum doar 
uluit şi îşi va reveni, sub protecţia liniilor noastre. Partidul 
Fascist este singurul care are voinţa să lupte de partea 
noastră. Trebuie deci să-l repunem în drepturi. Orice motive 
care susţin amânarea sunt greşite; prin asta, riscăm să 
pierdem ltalia în favoarea anglo-saxonilor. Sunt lucruri pe 
care un militar nu le poate înţelege. Doar un om cu viziune 
politică poate indica cu claritate drumul”. 


Capitolul II PORTURI SINTETICE 


Perspectivele victoriei în Sicilia, situaţia din Italia şi 
desfăşurarea războiului m-a făcut să simt nevoia unei noi 
întâlniri în iulie cu preşedintele şi a unei alte conferinţe 
anglo-americane. Roosevelt a fost cel care a sugerat ca 
locul să fie Quebec. Domnul Mackenzie King a salutat 
propunerea şi nimic nu putea fi mai agreabil pentru noi. 
Pentru o întâlnire a celor care au condus politica de război a 
lumii occidentale, niciun alt loc nu putea fi mai bine ales în 
acest moment cardinal, decât vechea citadelă Quebec, la 
porţile Canadei, care dădea spre puternicul râu St. 
Lawrence. 

Preşedintele, deşi accepta cu bucurie ospitalitatea 
Coroanei, nu avea sentimentul că era posibil ca aceasta să 
fie oficial membră a Conferinţei, aşa cum nu era de acord 
cu cereri similare ale Braziliei şi ale altor parteneri din 
cadrul Naţiunilor Unite. Trebuia să ne gândim şi la 
pretenţiile Australiei şi ale altor dominioane. Această 
delicată problemă a fost rezolvată de punctulde vedere larg 
al primului-ministru şi al guvernului canadian, în ce mă 
privea, eu doream să participăm la conferinţă numai noi, 
ţinând seama de toate problemele vitale pe care le aveam 
în comun. O triplă întâlnire a şefilor principalelor trei puteri 
era un obiectiv al viitorului; acum, trebuia să fie o întâlnire 
doar între Britania şi Statele Unite. l-am dat numele 
„Cuadrant”. 

Am plecat din Londra la Clyde, unde ne aştepta vasul 
Qucen Mary, în noaptea de 4 august, cu un tren care 
transporta numerosul personal de care aveam nevoie. Cred 
că eram peste două sute, în afară de circa cincizeci de 
soldaţi din Marina Regală. Scopul conferinţei nu se referea 
doar la campania din Mediterana, ajunsă acum la primul ei 
apogeu, ci mai mult la țelul traversării Canalului în 1944, la 
întreaga conducere a războiului pe teatrul indian şi la 
partea noastră în lupta împotriva Japoniei. Pentru 
traversarea Canalului, am luat cu noi trei ofiţeri trimişi de 
generalul de corp de armată F E. Morgan, şef de Stat Major 
al Comandantului Suprem Aliat, ce urma să fie ales, în final, 
şi care, împreună cu Statul lui Major anglo-american, au 
completat planul nostru comun. Întrucât se examinau toate 
problemele noastre pe teatrele indian şi din Orientul 
îndepărtat, l-am adus cu mine şi pe directorul operaţiunilor 
militare al generalului Wavell, care zburase special din 
India. Am luat cu mine şi un tânăr comandant de brigadieri, 
pe nume Wingate, care se remarcase deja în calitate de 
conducător al armatei neregulate în Abisinia şi s-a distins în 
mod deosebit în luptele din junglă, în Birmania. Aceste noi 
strălucite fapte i-au adus în unele cercuri ale armatei în 
care a luptat, titlul de „Spaima Birmaniei”. Eu auzisem 
multe despre toate astea şi ştiam de asemeni că sioniştii îl 
căutau ca să-l pună comandant şef al unei armate israclite 
în curs de formare. L-am chemat acasă, ca să-mi pot forma 
o părere înainte de a pleca la Quebec. In seara de 4 august, 
eram gata să cinez singur în Downing Street, când am aflat 
că tocmai sosise pe calea aerului şi se afla în clădire. L-am 
invitat imediat să mi se alăture la cină. Nu am discutat mai 
mult de o jumătate de oră şi mi-am dat seama că mă aflu în 
prezenţa unui om de cea mai înaltă calitate. El a intrat 
imediat în temă, arătând cum ar putea fi înfrânți japonezii 
în lupta din junglă, prin grupuri de pătrundere pe rază 
mare, lansate din aer în spatele liniilor inamice. Acest lucru 
mă interesa grozav. Voiam să aud mai mult din ce avea de 

spus şi să-i las să-şi spună povestea în faţa şefilor de stat 
major. 

Am decis imediat să-l iau cu mine în călătorie. l-am spus 
că trenul nostru va pleca la ora zece. Era atunci aproape 
nouă. Wingate abia sosise şi era după un zbor de trei zile, 
venind chiar de pe front şi fără alte haine decât cele pe 
care le avea pe el. Era desigur gata să plece, dar şi-a 
exprimat regretul că nu o va putea vedea pe soţia sa care 
era în Scoţia şi nici nu aflase de sosirea lui. Totuşi, resursele 
biroului meu particular era demne de această ocazie. 
Doamna Wingate a fost trezită acasă de poliţie şi dusă la 
Edinburgh, ca să se alăture trenului nostru pe parcurs şi să 
vină cu noi la Quebec. Ea habar nu avea despre ce era 
vorba, până când, dimineaţa devreme, l-a întâlnit pe soţul 
ei pe un peron în gara Waverley. Am avut o călătorie foarte 
fericită împreună. Cum ştiam cât de mult îi place 
preşedintelui să cunoască figuri de tineri eroi, l-am invitat şi 
pe locotenent-colonclul de aviaţie Guy Gibson, venit de la 
atacul care a distrus barajele Möhne şi Eder. Acestea 
aprovizionau industria din Ruhr şi alimentau cu apă o largă 
suprafaţă de câmpuri, râuri şi canale. Se inventase un tip 
special de mină pentru distrugerea lor, dar trebuia să fie 
aruncată noaptea, de la o înălţime nu mai mare de 
douăzeci de metri. După luni de practică asiduă şi 
concentrată, şaisprezece avioane Lancaster, din Escadrila 
617 a Forţelor Aeriene Regale, au atacat în noaptea de 16 
mai. O jumătate din ele au fost pierdute, dar Gibson a 
rămas până la urmă, învârtindu-se deasupra țintei sub un 
tir năprasnic, ca să-şi îndrume escadrila. El purta acum un 
set remarcabil de decoraţii - Crucea Victoriei, Ordinul 
virtuţii militare şi Crucea virtuţii aviatice - dar nu şi alte 
panglicuţe. Era un lucru unic. 

A venit cu mine şi soţia mea, iar fiica mea Mary, acum 
ofiţet inferior într-o baterie antiaeriană, era aghiotantul 
meu. Ne-am îmbarcat la 5 august, de data asta spre 
Halifax, în Nova Scoţia, în loc de New York. 

Vasul Qucen Mary înainta prin valuri, iar noi am trăit la 
bordul său în tot confortul, cu mâncare ca înainte de război. 
Ca de obicei în asemenea călătorii, lucram toată ziua. 
Personalul nostru de cifru şi crucişătoarele care aşteptau să 
transmită mesajele ce plecau de la noi, ne ţineau la eurent 
cu evenimentele din oră-n oră. În fiecare zi, studiam cu şefii 
de Stat Major diversele aspecte ale problemelor pe care 
urma să le discutăm cu prietenii noştri americani. Cea mai 
suportantă era desigur „Overlord”. 

Intr-o dimineaţă, în cursul călătoriei, la cererea mea, au 
venit la mine comandantul de brigadieri K. G. Melean, şi alţi 
doi ofiţeri din personalul generalului Morgan, şi în timp ce 
eu stăteam în pat în cabina mea spațioasă, au desfăcut o 
hartă mare şi mi-au explicat pe scurt şi clar planul care 
fusese pregătit pentru trecerea Canalului şi asaltul asupra 
Franţei. Cititorul este poate familiarizat cu toate 
argumentele din 1941 şi 1942 asupra acestei chestiuni 
arzătoare, cu toate variantele ci, dar aceasta era prima 
dată, când luam cunoştinţă de întregul plan coerent, 
prezentat cu amănunte precise, atât în număr cât şi în 
tonaje, ca rezultat al unui studiu prelungit al unor ofiţeri din 
ambele naţiuni. 

Alegerea se restrângea la Pas de Calais sau Normandia. 
Prima ne dădea cea mai bună acoperire aeriană, dar aici 
fortificațiile erau celc mai formidabile şi, cu toate că 
promitea un voiaj mai scurt pe mare, acest avantaj era doar 
aparent. In timp ce Dover şi Folkestone sunt mult mai 
aproape de Calais şi Boulogne decât este insula Wight de 
Normandia, porturile lor erau mult prea mici ca să suporte o 
invazie. Majoritatea vaselor noastre ar fi trebuit să 
navigheze din porturile de pe întreaga coastă de sud a 
Angliei şi din estuarul Tamisei şi, oarecum, trebuiau să 
treverseze o grămadă de apă sărată în ambele cazuri. 

Generalul Morgan şi consilierii săi recomandau coasta 
Nornaandiei, care de la început a fost susţinută de 
Mountbatten. Nu mai încăpea acum nicio îndoială că 
această decizie era sănătoasă. Normandia ne dădea cele 
mai mari speranţe. Fortificațiile nu erau atât de puternice 
ca acelea de la Pas de Calais. Marea şi plăjile erau în 
general potrivite şi erau în oarecare măsură ferite de 
vânturile vestice, datorită peninsulei Cotentin şi era destul 
de departe de forţa principală a inamicului. Portul 

Cherbourg putea fi izolat şi capturat la începutul 
operaţiunii. Brest putea fi înconjurat prin flanc şi luat mai 
târziu. 

Toată coasta între Havre şi Cherbourg era, bineînţeles, 
fortificată cu forturi de beton şi mici cazemate, dar cum nu 
era niciun port mare care să cuprindă o armată numeroasă 
în această semi-lună de şaptezeci şi cinci de kilometri de 
plăji nisipoase, se considera că germanii nu ar aduna forţe 
mari pentru sprijinirea malului mării. Fără îndoială că înaltul 
lor Comandament îşi spusese: „Sectorul acesta e bun 
pentru raiduri de până la zece sau douăzeci de mii de 
oameni, dar dacă portul Cherbourg nu e luat intact, nicio 
armată necesară unei invazii nu poate fi debarcată şi 
aprovizionată. Asta e o coastă de raid, dar nu pentru o 
operaţiune mai amplă”. Dacă ar fi existat porturi care să 
poată hrăni mari armate, acesta ar fi fost frontul pe care să 
se lovească. 

Desigur, după cum probabil a văzut cititorul, eu mă 
gândisem de mult la vasele de debarcare a trupelor şi a 
tancurilor. Am fost de asemeni, de mult timp, partizanul 
unor debarcadere cu o parte care să plutească în afară, pe 
mare. S-a muncit mult de atunci la aceste lucruri, în urma 
unei minute pe care, în cursul discuţiilor, i-am trimis-o 

Lordului Mountbatten, şeful Operaţiunilor Combinate, încă 
din mai 1942. 

Ele trebuie să plutească în sus şi în jos, odată cu fluxul. 
Trebuie stăpânită problema ancorării. Vasele trebuie să 
aibă un perete lateral decupat, care să se poată lăsa în jos, 
şi o pasarelă de acostare destul de lungă ca să ajungă la 
debarcader. Să găsiţi cea mai bună soluţie. Nu argumenta 
problema. Dificultăţile vor argumenta ele însele. 

Gândurile mi-au zburat apoi la crearea unei largi suprafeţe 
de apă, apărată de un dig care să spargă valurile, format 
din vase-bloc aduse la faţa locului prin forţă proprie şi apoi 
scufundate într-o poziţie stabilită dinainte. ldcea i-a venit 
comandorului J. Huges-Hullert în iunie 1942, când lucra ca 
şef de Stat Major în orgaoizaţia generalului Morgan. 
Imaginaţia, strădaniile şi experimentările au fost continue, 
iar acum, în august 1943, exista un proiect complet pentru 
construirea a două porturi în mărime naturală, temporare, 
care puteau fi transportate şi puse în funcţiune în câteva 
zile, înainte de debarcarea propriu-zisă. Aceste porturi 
sintetice erau denumite „Dude”, un nume de cod care nu 
dezvăluia caracterul sau scopul lor. 

Intregul proiect era majestuos. Pe plăji, ele aveau să fie 
marele debarcadere, cu partea dinspre mare plutitoare şi 
adăpostită. La aceste debarcadere, vasele vor putea 
descărca în orice moment al fluxului. Pentru a le proteja de 
vânturi şi valuri, se vor răspândi spărgătoare de valuri într- 
un arc amplu spre mare, cuprizând o arie întinsă de ape 
protejate. Astfel adăpostite, vasele vor putea sta la ancoră 
şi descărca, iar tot felul de vase de debarcare vor putea 
circula încolo şi încoace spre şi dinspre plăji. Aceste 
spărgătoare de valuri vor fi formate din structuri de beton şi 
vase bloc scufundate. Eu am descris structuri similare în 
primul război mondial, când m-am gândit că ar putea fi 
folosite la crearea de porturi sintetice. Acum ele urmau să 
formeze o parte principală a marelui plan. 

Noi discuții în următoarele zile au dus la mai multe detalii 
tehnice. Fluxul şi refluxul în Canal creează o diferenţă de 
nivel de peste şapte metri, care corespunde şi de-a lungul 
plăjilor. Vremea este totdeauna nesigură, iar vântul şi 
valurile se pot ridica în câteva ore la forţe irezistibile pentru 
structurile omeneşti, slabe. Nebunii sau proştii, care în 
ultimii doi ani scriau cu creta pe zidurile noastre „Al doilea 
front acum” nu aveau mintea preocupată de asemenea 
probleme. Eu însă m-am gândit mult la ele. 

Acum, eram convins de avantajul enorm de a ataca 
sectorul Havre-Cherbourg, dacă aceste neaşteptate porturi 
puteau fi instalate de la început şi astfel să facă posibilă 
debarcarea şi înaintarea susţinută a unor armate de un 
milion de oameni, care urmau apoi să se ridice la două 
milioane, cu tot echipamentul lor modern şi impedimentele 
inerente. Aceasta înseamna că trebuia să se poată 
descărca cel puţin 12 000 de tone pe zi. 

Trei premise dominante au fost prevăzute atât de creatorii 
planului cât şi de către şefii de Stat Major britanici. Cu 
acestea, eu am fost de acord în totalitate şi, după cum se 
va vedea mai târziu, ele au fost aprobate de americani şi 
acceptate de ruşi. 

1. Trebuie realizată o substanţială reducere a forţei 
avioanelor germane de luptă în Europa de nord-vest, 
înainte ca asaltul să aibă loc. 

2. În momentul lansării operaţiunii, n-ar trebui să existe 
mai mult de douăsprezece divizii mobile germane în nordul 
Franţei, iar germanii să nu aibă posibilitatea să adune mai 
mult de cincisprezece divizii în următoarele două luni. 

3. Trebuie rezolvată problema menţinerii pe plajă a unei 
mari forţe în apele cu flux ale Canalului Mânecii, pentru o 
perioadă prelungită. Pentru a ne asigura de acest lucru, era 
necesar să putem construi cel puţin două porturi sintetice 
efective. 

Eram foarte satisfăcut de perspectiva de a prezenta toată 
povestea preşedintelui, cu sprijinul meu total. Cel puţin asta 
va convinge autorităţile americane că nu eram nesinceri în 
legătură cu operaţiunea „Overlord” şi că nu am precupeţit 
gândire sau timp penfru pregătirea ei. Eu am aranjat să 
adunăm la Quebec cei mai buni specialişti în asemenea 
probleme, din Londra şi Washington. Împreună, ei puteau 
să-şi unească resursele şi să găsească cele mai bune 
răspunsuri la numeroasele probleme tehnice. 


x k x 


Am avut de asemeni numeroase discuţii cu şefii noştri de 
Stat Major, în legătură cu teatrele noastre de război din 
India şi Orientul îndepărtat. Nu aveam lucruri prea bune de 
povestit. O divizie înaintase, la sfârşitul lui 1942, pe coasta 
Arakan din Birmania ca să recucerească portul Akyab. Deşi 
întărită până s-a ajuns la un întreg corp de armată, 
operaţiunea a eşuat şi trupele noastre au trebuit să se 
retragă dincolo de frontiera indiană. 

Deşi erau multe de spus ca explicaţii, aveam sentimentul 
că întreg înaltul Comandament britanic împotriva Japoniei 
trebuia revizuit. Era nevoie de oameni şi de metode noi. Am 
avut de multă vreme sentimentul că nu era bine ca acelaşi 
Comandant şef al Indiei să comande şi operaţiunea din 
Birmania, în afara răspunderilor lui întinse. Mi se părea că o 
viguroasă continuare a operaţiunilor pe scară mare 
împotriva japonezilor în sud-estul Asiei necesita crearea 
unui Comandament Suprem Aliat separat. Şefii de Stat 
Major erau total de acord şi pregăteau un memorandum pe 
această linie, pentru a fi discutat cu colegii lor americani la 
Quebec. Rămânea problema comandantului pentru acest 
nou teatru şi nu aveam îndoială că el trebuia să fie britanic. 
Dintre numeroasele nume care au fost avansate, eu eram 
sigur în mintea mea că amiralul Mountbatten avea calificări 
superioare pentru această mare comandă şi m-am hotărât 

să-i fac preşedintelui această propunere, la prima ocazie. 
Numirea unui ofiţer de rang înalt, cum e acela de 
comandant al Marinei Regale, pe unul dintre teatrele de 
război era un pas neobişnuit; dar fiindcă am pregătit cu 
grijă terenul dinainte, nu am fost surprins că preşedintele a 
fost de acord, cu cordialitate. 

Liste uimitor cât de repede trece un voiaj, când ai destule 
de făcut ca să-ţi ocupe fiecare moment cât eşti treaz. Eu 
aşteptam cu nerăbdare un interval de odihnă şi să mai aud 
şi altceva decât zgomotul necontenit al războiului. Dar cum 
ne apropiam de destinaţie, se părea că vacanţa se 
terminase înainte de a începe. 

Am ajuns la Halifax la 9 august. Marele vas a tras la 
debarcader şi noi ne-am dus direct la trenul nostru. In ciuda 
tuturor precauţiilor de a se păstra secretul, era adunată o 
mare mulţime. În timp ce eu şi suita mea şedeam în salonul 
nostru de la capătul trenului, lumea s-a adunat în jur să ne 
salute. Înainte de a porni, i-am făcut să cânte Frunza de 
arțar Şi O, Canada! Mă temeam că nu ştiau Rule Britania, 
deşi cred că le-ar 11 plăcut dacă am fi avut o orchestră. 
După vreo douăzeci de minute de strângeri de mâini, 
fotografii şi autografe, am plecat spre Quebec. La 17 
august, au sosit preşedintele şi Harry Hopkins, iar Eden şi 
Bracken au venit cu avionul din Anglia. In timp ce se aduna 
delegaţia, ne parveneau ştiri despre mişcări de pace în 
ltalia şi convorbirile noastre s-au ţinut sub impresia 
apropiatei capitulări a Italiei. 

Prima şedinţă plenară s-a ţinut la 19 august. Cea mai 
înaltă prioritate ca o cerinţă prealabilă la „Overlord” s-a dat 
ofensivei combinate de bombardament asupra Germaniei. 
Discuţiile lungi despre operaţiunea „Overlord” au fost apoi 
rezumate în lumina planificării combinate de la Londra, de 
către generalul Morgan. Şefii de Stat Major raportau 
următoarele: 

Operațiunea „Overlord” Operaţiunea va fi principalul efort 
pe uscat şi în aer al Statelor Unite şi Britanici împotriva Axei 
în Europa (Data misiunii, 1 mai 1944). 

Între operațiunea  „Overlord” şi operaţiunile din 
Mediterana, în domeniile în care există o lipsă de resurse, 
resursele existente vor fi distribuite şi folosite având ca 
obiectiv principal asigurarea succesului operațiunii 
„Overlord”. Operațiunile de pe teatrul mediteranean vor fi 
duse cu forțele alocate operațiunii „Trident” Conferința 
anterioară de la Washington din mai, dacă nu intervin 
modificări prin decizia şefilor Statului Major combinat... 

Acest paragraf a produs unele discuţii la şedinţa noastră. 
Eu am subliniat că succesul operaţiunii „Overlord” depindea 
de anumite condiţii care trebuiau îndeplinite, în legătură cu 
forţa relativă. Am accentuat că eram în favoarea operaţiunii 
„Overlord” în 1944, deşi nu fusesem în favaroarea atacării 
porturilor Brest sau Cherbourg în 1942 sau 1943. Obiecţiile 
pe care le-am avut faţă de operaţiunea de traversare a 
Canalului au fost acum îndepărtate. Gândeam că trebuie să 
se facă toate eforturile ca să se mai adauge 25 la sută la 
primul asalt. Asta însemna să se găsească şi alte vase de 
debarcare. Mai aveam timp încă nouă luni şi se puteau face 
multe în acest răstimp. Plăjile alese erau bune şi ar fi mai 
bine dacă s-ar face o debarcare şi în interiorul plăjilor 
peninsulei Cotentin. „Mai presus de toate, am spus, 
pătrunderea iniţială trebuie să fie puternică.” 

Cum Statele Unite aveau comanda în Africa, se căzuse de 
acord mai înainte cu preşedintele şi cu mine ca „Overlord” 
să fie sub comandă britanică, iar eu am propus în acest 
scop, cu aprobarea preşedintelui, pe generalul Brooke, şeful 
Statului Major Imperial, care, dacă vă amintiţi, a comandat 
un corp de armată în bătălia decisivă pe drumul de la 
Dunkerquc, având pe Alexander şi Montgomery ca 
subordonați. L-am informat pe generalul Brooke de această 
intenţie, de la începutul lui 1943. Accastă operaţiune avea 
să înceapă cu forţe britanice şi americane egale şi, întrucât 

urma să aibă baza în Marea Britanie, mi se părea drept să 
facem un asemenea aranjament. Dar, pe măsură ce trecea 
anul şi planul de invazie începea să capete formă, am 
început să devin tot mai impresionat de marea 
preponderență a trupelor americane care aveau să fie 
folosite după ce debarcarea iniţială, în număr egal, va avea 
succes, iar acum, la Qucbec, cu însumi am luat iniţiativa de 
a-i propune preşedintelui că ar trebui numit un comandant 
american pentru expediţia în Franţa. El a fost satisfăcut de 
această sugestie şi îndrăznesc să spun că mintea lui se 
îndreptase în această direcţie. Am căzut deci de acord ca 
un ofiţer american să comande operaţiunea „Overlord” şi 
că Mediterana trebuia încredinţată unui comandant 
britanic, data reală a schimbării depinzând de progresul 
războiului. L-am informat pe generalul Brooke, căruia i-am 
expus cu toată încrederca această schimbare şi motivele ei. 
El a suportat marea dezamăgire cu demnitate soldăţească. 

Cât priveşte Orientul îndepărtat, principala dispută între 
şefii de Stat Major britanici şi americani era pe problema că 
Britania cerca un loc deplin şi corect în războiul împotriva 
Japoniei, din momentul în care Germania avea să fie 
învinsă. Ea cerea să împartă aeroporturile şi bazele pentru 
Marina Regală şi să primească sarcini pentru oricâte divizii 
va putea transporta în Orientul îndepărtat, după ce se va 
termina treaba cu Hitler. l-am presat pe prietenii mei din 
Comitetul şefilor de Stat Major să se lupte pentru această 
chestiune până în pânzele albe, pentru că, în această etapă 
a războiului, mă temeam cel mai mult de* faptul ca nu 
cumva criticii americani să spună: „Anglia, după ce a luat 
tot ce-a putut de la noi ca s-o ajutăm să-l învingă pe Hitler, 
se line în afara războiului cu Japonia şi o să ne lase baltă.” 
Totuşi, la conferinţa de la Quebec, această impresie a fost 
total îndepărtată. Nu s-a ajuns la nicio decizie în legătură cu 

operaţiunile care se vor întreprinde, deşi s-a decis ca 
principalul efort să fie îndreptat spre operaţiuni obiective cu 
scopul de a „stabili comunicaţii pe uscat cu China şi 
îmbunătăţirea şi asigurarea rutei aeriene”. În „conceptul 
strategic general” planurile de război contra Japoniei 
trebuiau să fie astfel făcute încât să ducă la înfrângerea 
Japoniei în următoarele douăsprezece luni după prăbuşirea 
Germaniei. 

În sfârşit, mai era scena mediteraneană. La 10 august, 
Eisenhower a ţinut o şedinţă a comandanților pentru a 
alege, dintr-o varietate de propuneri, mijloacele prin care să 
fie dusă campania în Italia. El trebuia să ţină seama de 
dispoziţiile inamicului în acel moment. Opt din 
douăsprezece divizii germane din Italia se aflau în nord sub 
conducerea lui Rommel, două erau lângă Roma, iar şase 
erau mai departe în sud, sub conducerea lui Kesselring. 
Acestea puteau fi întărite cu alte douăzeci, care fuseseră 
retrase de pe frontul rusesc ca să se refacă în Franţa. Nimic 
din ce puteam aduna noi încă mult timp nu putea egala o 
asemenea forţă, dar britanicii şi americanii erau superiori 
pe mare şi în aer şi aveam iniţiativa. Asaltul spre care se 
îndreptau acum toate unităţile era o acţiune îndrăzneață. S- 
a sperat să ajungem la porturile Neapole şi Taranto, unde 
facilităţile combinate erau de aceeaşi proporţie cu mărimea 
armatelor pe care trebuia să le folosim. Capturarea 
imediată a aerodromurilor era țelul principal. Cele de lângă 
Roma erau deocamdată dincolo de posibilităţile noastre, 
dar la Foggia era un grup important de aerodromuri care 
puteau să fie adaptate pentru bombardiere grele, iar forţele 
noastre aeriene tactice căutau altele în călcâiul Italiei, la 
Monte Corvino, lângă Salerno. 

Generalul Eisenhower a decis să pornească asaltul la 
începutul lui septembrie, cu un atac peste strâmtoarea 
Messina, cu coborâri subsidiare pe coasta calabreză. Acesta 
urma să fie preludiul capturării oraşului Neapole 
(operaţiunea „Avalanşa”) de către un corp american de 

armată şi de unul britanic, care să debarce pe plăjile bune 
din golful Salerno. Acesta se afla la extremitatea razei de 
acţiune a avioanelor de luptă ce porneau de pe 
aerodromurile capturate din Sicilia. Cât mai curând după 
debarcare, forţele aliate vor porni spre nord să captureze 
Neapole. 

Şcgii Statului Major Combinat ne-au sfătuit să acceptăm 
acest plan şi să autorizăm ocuparea Sardiniei şi Corsicii ca o 
a doua prioritate. Am făcut lucrul acesta cu bucurie; era 
exact ceea ce am sperat şi pentru ce ne-am luptat. Mai 
târziu, s-a propus să se debarce o divizie aeropurtată care 
să captureze aeroporturile de la sud de Roma. Şi acest 
lucru a fost acceptat. Condiţiile în care această chestiune a 
fost anulată vor fi relatate la timpul potrivit. 


Capitolul III INVADAREA ITALIEI 


Conferinţa de la Quebec s-a terminat la 24 august, iar 
notabilii noştri colegi au plecat şi s-au dispersat. Au zburat 
în toate direcţiile, ca schijele unui obuz. După atâtea studii 
şi argumentări, exista o dorinţă generală pentru câteva zile 
de odihnă. Unul dintre prietenii mei canadieni, colonelul 
Clarke, care fusese ataşat pe lângă mine de guvernul 
dominionului în cursul lucrărilor, avea o fermă la peste o 
sută de kilometri, între munţi şi păduri de brazi, de unde 
ziarele îşi obţin materia primă pentru hârtie, şi a dorit să ne 
ducă acolo, în călătoria vieţii. Aici era Lacul Zăpezilor, o 
enormă întindere de apă zăgăzuită, despre care se spunea 
că are cei mai mari păstrăvi. Brooke şi Portal erau pescari 
înfocaţi şi pricepuţi şi s-a făcut un plan pentru ei, printre 
alte planuri ale conferinţei, ca să vedem ce pot să facă. Le- 
am promis să mă alătur şi eu lor mai târziu, dacă voi putea, 
dar mă angajasem să ţin o cuvântare la radio în 31 şi asta 
îmi plutea deasupra capului ca un vultur pe cer. Am rămas 
câteva zile în Citadelă, plimbându-mă o oră în fiecare după- 
amiază şi privind glorioasa panoramă a lui St. Lawrence şi 

gândindu-mă la toate poveştile despre Wolfe şi Quebec. 
Promisesem să*trec cu maşina prin oraş şi am avut o 
frumoasă primire din partea populaţiei. Am asistat la o 
şedinţă a Cabinetului canadian şi le-am spus tot ce nu ştiau 
încă despre Conferinţă şi despre război. Am avut onoarea 
să fiu făcut Consilier privat al Cabinetului dominionului. 
Acest compliment mi s-a făcut la insistența vechiului meu 
prieten de patruzeci de ani şi coleg de încredere, domnul 
Mackenzie King. 

Erau atât de multe care puteau fi spuse şi care nu puteau 
fi spuse în cuvântarea de la radio, că nu mă puteam gândi 
la nimic, aşa încât mintea mea revenea mereu la Lacul 
Zăpezilor, de unde veneau deja informaţii sclipitoare de la 
cei care se aflau acolo. M-am gândit că puteam îmbina 
pescuitul în timpul zilei cu pregătirea discursului seara. M- 
am hotărât să-l fac pe colonelul Clarke să se ţină de cuvânt 
şi să mă ducă cu maşina acolo împreună cu soţia mea. Am 
observat că amiralul Pound nu plecase la lac cu ceilalţi doi 
şefi de Stat Major şi i-am sugerat să vină cu noi acum. Un 
ofiţer din personalul lui a zis că are multă treabă după 
conferinţă. Am fost surprins de rolul docil pe care l-a avut în 
discuţiile navale, dar când mi-a răspuns că nu se putea 
duce la pescuit, m-am temut că lucrurile nu stau bine. Noi 
am lucrat împreună în cea mai 

strânsă camaraderie, din primele zile ale războiului, îi 
cunoşteam valoarea şi curajul. Mai ştiam că acasă se trezea 
la patru sau cinci dimineața, pentru câteva ore de pescuit 
înainte de a se duce la Amiralitate, oricând avea cea mai 
mică ocazie. Totuşi, el a rărrcas în camera lui şi nu l-am 
văzut până la plecare. 

Am avut o minunată zi de călătorie cu maşina pe valea 
râului şi, după ce am dormit la un han pe drum, soţia mea 
şi cu mine am ajuns la cabana spațioasă de pe lac. Brooke 
şi Portal plecau a doua zi. Era cu atât mai bine. lii au prins 
câte o sută de peşti pe zi fiecare şi, dacă mai continuau în 
ritmul ăsta, ar fi scăzut apreciabil nivelul lacului. Soţia mea 
şi cu mine am ieşit pe lac în bărci separate, câteva ore, şi 
cu toate că nu suntem specialişti, am prins o mulţime de 
peşti minunaţi. Ni se dădeau câte odată undiţe cu trei 
cârlige separate şi am prins trei peşti deodată. Nu ştiu dacă 

lucrul acesta e corect. Nu ne-au lipsit păstrăvii proaspeţi la 
mesele excclente. Preşedintele ar fi vrut şi el să vină acolo, 
dar alte treburi îl chemau. l-am trimis la Hyde Park cel mai 
mare peşte pe care l-am prins. Progresam cu discursul 
pentru radio, dar o compunere originală e mult mai 
istovitoare decât discuţiile şi pescuitul. 

Ne-am întors la Quebec în noaptea de 29. Am luat parte la 
o altă şedinţă a Cabinetului canadian şi, la timpul potrivit în 
data de 31, înainte de a pleca spre Washington, m-am 
adresat poporului canadian şi lumii Aliate. A doua zi, am 
ajuns la Casa Albă. Preşedintele şi cu mine şedeam de 
vorbă, după cină, în biroul lui, iar amiralul Pound a venit să 
ne vadă într-o problemă navală. Preşedintele i-a pus câteva 
întrebări în legătură cu aspectele generale ale războiului şi 
m-am îndurerat văzând că prietenul meu de încredere de la 
marină îşi pierduse precizia deosebită a faptelor care îl 
caracteriza. Atât preşedintele cât şi eu eram siguri că el era 
foarte bolnav. A doua zi dimineaţă, Pound a venit să mă 
vadă în camera mea mare, dormitor şi cameră de zi în 
acelaşi timp, şi mi-a spus direct: „Domnule prim-ministru, 
am venit să-mi dau demisia. Am avut un accident cerebral 
şi partea dreaptă mi-e paralizată în mare măsură. Am 
crezut că va trece, dar se înrăutăţeşte cu fiecare zi şi nu 
mai corespund sarcinii.” Am acceptat imediat demisia 
Primului Lord şi i-am exprimat profunda simpatie faţă de 
situaţia lui. l-am spus că, din acel moment, era eliberat de 
orice răspundere şi l-am îndemnat să se odihnească câteva 
zile şi apoi să vină acasă cu mine, cu vasul Renown. El era 
complet stăpân pe sine şi toată comportarea lui era plină 
de demnitate. De îndată ce a ieşit din cameră, am 
telegrafiat la Amiralitate, punându-l pe viceamiralul Syfret 
în funcţia de răspundere chiar din acel moment, în 
aşteptarea numirii unui Prim Lord al Mării. 

În timpul discuţiilor de la Quebec, evenimentele în Italia 
merserseră înainte. Preşedintele şi cu mine am dus în acele 
zile critice negocieri secrete de armistițiu cu guvernul 
Badoglio şi am urmărit de asemeni cu îngrijorare şi 
îndeaproape, aranjamentele militare pentru o debarcare pe 
pământ italian. 

Mi-am prelungit în mod deliberat şederea în Statele Unite 
pentru a fi în strâns contact cu prietenii noştri americani în 
acest moment crucial în problemele italiene. În ziua sosirii 
mele la Washington, prima ştire definită şi oficială care s-a 
primit a fost că Badoglio a fost de acord să capituleze în 
faţa Aliaților şi, la 3 septembrie, într-o livadă de măslini de 
lângă Siracusa, generalul Castellano a semnat în termeni 
militari capitularea Italiei. Înaintea ivirii zorilor, în aceeaşi zi, 
Armata a Opta britanică a traversat strâmtoarea Messina, 
ca să intre pe teritoriul principal al Italiei. 

Rămânea acum să coordonăm termenii capitulării italiene 
cu strategia noastră militară. Generalul american Taylor, de 
la Divizia 82-a aeropurtată, a fost trimis la Roma la 7 
septembrie. Misiunea lui secretă era de a aranja cu Statul 
Major general italian ca aerodromurile din jurul capitalei să 
fie ocupate în noaptea de 9. Dar situaţia se schimbase 
radical de când generalul Castellano ceruse protecţia 
Aliaților. Germanii aveau la îndemână forţe puternice şi 
păreau a fi în posesia aerodromurilor. Armata italiană era 
demoralizată şi lipsită de muniţie. Păreri divizate erau în 
jurul lui Badoglio. Taylor a cerut să-l vadă. Totul atârna în 
cumpănă. Conducătorii italieni se temeau că un anunţ cu 
privire la capitulare, care fusese deja semnată, ar duce la 
imediata ocupare a Romei de către germani şi la sfârşitul 
guvernului Badoglio. La ora două dimineaţa, în 8 
septembrie, generalul Taylor s-a întâlnit cu Badoglio care, 
întrucât aerodromurile erau pierdute, s-a rugat pentru o 
amânare a anunţării prin radio a termenilor armistiţiului. El, 
de fapt, telegrafiase deja la Alger că securitatea 

aerodrumurilor din Roma nu putea fi garantată. Debarcarea 
aeriană a fost deci suspendată. 

Einsenhowcr trebuia să ia acum o decizie rapidă. Atacul la 
Salerno urma să fie lansat peste mai puţin de douăzeci şi 
patru de ore. El a refuzat cererea lui Badoglio şi, la ora 6 
p.m., a transmis prin radio anunţul armistiţiului, urmat de 
textul declaraţiei, pe care însuşi mareşalul Badoglio a 
anunţat-o cu o oră mai târziu de la Roma. Capitularea Italiei 
fusese realizată. 

In noaptea de 8 spre 9 septembrie, forţele germane au 
început încercuirea Romei. Badoglio şi familia regală s-au 
instalat în stare de asediu în clădirea Ministerului de Război. 
Au urmat discuţii rapide, într-o armosferă de încordare 
crescândă şi panică. La orele mici, un convoi de cinci maşini 
a trecut prin porţile de est ale Romei, pe drumul spre portul 
de la Marea Adriatică, Pescara. Aici, două corvete au luat la 
bord grupul, format din familia regală, cu Badoglio şi 
oficialităţile importante din guvernul lui. Ei au ajuns la 
Brindisi în dimineaţa zilei de 10 septembrie, când s-a 
instalat rapid un guvern italian antifascist, pe teritoriul 
ocupat de forţele Aliate. 

După plecarea transfugilor, mareşalul veteran Caviglia, 
învingătorul de la Vittorio Veneto în primul război mondial, 
a sosit la Roma să-şi asume răspunderea negocierior cu 
forţele germane care se adunau în jurul oraşului. Lupte 
uşoare aveau deja loc la porţile oraşului. Unele unităţi 
regulate ale armatei italiene şi grupuri de partizani formate 
din cetăţeni din Roma au angajat forţele germane la 
marginea oraşului. la 11 septembrie, opoziţia a încetat prin 
semnarea unei suspendări a ostilităţilor, iar diviziile naziste 
erau libere să se mişte prin oraş. 

Intre timp, după lăsarea întunericului, în 8 septembrie, la 
instrucţiunile Aliaților, principalele vase din flota italiană au 
părăsit Genova şi Spezia, într-o călătorie îndrăzneață, ca să 
se predea la Malta, neprotejate nici de aviația italiană, nici 
de cea a Aliaților. A doua zi dimineaţa, în timp ce înaintau 

de-a lungul coastei de vest a Sardiniei, au fost atacate de 
avioane germane de la bazele din Franţa. Vasul amiral 
Roma a fost lovit şi a făcut explozie, cu mare pierdere de 
vieţi, inclusiv comandantul şef, amiralul Bergamini. Vasul 
de război /ta/lia a fost şi el atins. Lăsând câteva 
ambarcaţiuni uşoare să salveze supraviețuitorii, restul flotei 
şi-a continuat drumul dureros. În ziua de 10, a fost 
întâmpinată de forţe britanice, inclusiv Warspite şi Valiant 
care, de atâtea ori, au urmărit vasele italiene în alte 
condiţii, şi le-au escortat până la Malta. O escadră, de la 
Taranto, incluzând două vase de război, a plecat şi ea, în 
ziua de 9, iar în dimineaţa zilei de 11, amiralul Cunningham 
a informat Amiralitatea că „flota italiană de luptă este acum 
ancorată sub tunurile fortăreței Malta”. 

În ansamblu, până acum, lucrurile au mers lin pentru 
Aliați. După ce a traversat strâmtoarea Messina, Armata a 
Opta nu a întâlnit practic opoziţie. Reggio a fost luat repede 
şi a început înaintarea pe drumurile înguste, deluroase, ale 
Calabriei. „Germanii, telegrafia Alexander în 6 septembrie, 
îşi fac acţiunea de ariergardă mai mult distrugând decât 
trăgând cu arma... La Reggio, azi-dimineaţă, nu se auzea 
niciun zgomot de avertizare şi nu se vedea niciun inamic. 
Dimpotrivă, în această zi frumoasă de vară, ambarcaţiuni 
de tot felul circulau înainte şi înapoi între Sicilia şi teritoriul 
principal, cărând oameni, provizii şi muniţie. În acest peisaj 
frumos, părea mai curând o regată în timp de pace şinuo 
operaţiune serioasă de război.” Au fost puţine lupte, dar 
înaintarea era dificilă datorită dificultăţilor fizice ale 
terenului şi distrugerilor făcute de inamic cu mica dar bine 
mânuita lui ariergardă. 

Dar, în noaptea de 8, Alexander mi-a trimis mesajul lui 
„Zip”. Se plănuise ca eu şi cei din grupul nostru, care nu 
zburaserăm încă spre Anglia, să plecăm acasă pe mare, iar 

vasul Renown ne aştepta la Halifax. Am întrerupt călătoria, 
ca să-mi iau rămas bun de la preşedinte şi astfel că eram 
cu el la Hyde Park când a început bătălia de la Salerno. Mi- 
am reluat călătoria cu trenul în noaptea de 12, ca să ajung 
la Halifax în dimineaţa de 14. Diversele rapoarte care au 
ajuns la mine, în cursul călătoriei, precum şi ziarele, m-au 
îngrijorat adânc. Era evident că se desfăşura o luptă foarte 
critică şi prelungită. Preocuparea mea era cu atât mai mare 
cu cât eu am făcut mereu presiuni pentru o debarcare de 
pe mare şi simţeam o răspundere specială pentru succesul 
ei. Surpriza, violenţa şi viteza sunt esenţa oricărei debarcări 
cu amfibii. După primele douăzeci şi patru de ore, avantajul 
puterii pe mare de a lovi acolo unde vrei poate dispare. 
Unde erau zece oameni, pot fi în curând zece mii. Mintea 
mea se întorcea peste ani. M-am gândit la generalul 
Stopford, care a aşteptat aproape trei zile pe plaja golfului 
Suvla, în 1915, în timp ce Mustafa Kemal a mărşăluit cu 
două divizii turceşti de la liniile de la Bulair spre câmpul de 
luptă până atunci neapărat. Am avut o experienţă mai 
recentă, când generalul Auchinicck a rămas la cartierul lui 
general din Cairo supraveghind în mod ortodox, din vârf şi 
din centru, sfera amplă şi variată a comandamentului său, 
în timp ce bătălia, pe care se baza totul, se decidea 
împotriva lui în deşert. Eu aveam cea mai mare încredere în 
Alexander dar şi aşa am petrecut o zi dureroasă, în timp ce 
trenul nostru traversa plăcutele întinderi ale Noii Scoţii. În 
cele din urmă, am scris următorul mesaj pentru Alexander, 
simțind cu siguranţă că el nu va avea resentimente. A fost 
transmis după ce am început călătoria cu vaporul: 

„Sper că urmăreşti mai presus de toate bătălia «Avalanşa» 
care domină totul. Niciunul. Dintre comandanții angajaţi nu 
a dus până acum o bătălie pe scară mare. Bătălia din golful 
Suvla a fost pierdută pentru că Hamilton a fost sfătuit de 
şeful lui de Stat Major să rămână într-un punct central de 
unde să ştie totul. Dacă ar fi fost la faţa locului, ar fi putut 
salva spectacolul. De la această distanţă şi cu diferenţa de 

fus orar, eu nu pot pretinde să judec, dar simt de datoria 
mea să aduc în faţa dumitale experienţa mea din trecut. 

2. Nimic nu trebuie să lipsească din ce ar putea susţine 
bătălia decisivă pentru Neapole...” 

Răspunsul lui a fost prompt şi reconfortant. El se afla deja 
la Salerno. „Mulţumiri, a replicat el, pentru oferta 
dumneavoastră de ajutor. Se face tot ce este posibil ca 
«Avalanşa» să fie un succes. Soarta ei se va decide în 
următoarele câteva zile.” 

Am fost de asemeni liniştit afând că amiralul Cunningham 
nu a ezitat să-şi pericliteze vasele de război aproape de 
mal, ca să sprijine armata, în data de 14, el a trimis vasele 
Warspite şi Valiant, care tocmai sosiseră la Malta, ca să 
asigure predarea principalelor vase din flota italiană. A 
doua zi, ele erau în-acţiune şi bombardamentul lor cu tunuri 
grele, corect dirijat din văzduh, a impresionat atât pe 
prieteni cât şi pe duşmani şi a contribuit mult la înfrângerea 
inamicului. Din nefericire, în ziua de 16, Warspitea fost 
avariat de un nou tip de bombă zburătoare, de care 
auzisem ceva şi aveam să şflăm mai multe. 

A fost o uşurare când ne-am îmbarcat pe Renown. 
Splendidul vas stătea de-a lungul cheiului. Amiralul Pound 
era deja pe vas, venind direct de la Washington. Se ţinea la 
fel de drept ca totdeauna şi nimeni care l-ar fi privit n-ar fi 
visat măcar că era bolnav. L-am invitat să vină la masa 
noastră în timpul călătoriei spre casă, dar el a spus că 
preferă să ia masa în cabină, cu ofiţerul lui din personal. A 
murit la 21 octombrie, ziua luptei de ia Trafalgar. A fost 
pentru mine un adevărat camarad, atât la Amiralitate cât şi 
în Comitetul şefilor de Stat Major. A fost urmat în postul de 
Prim Lord al Mării de amiralul Sir Andrew Cunningham. 


x x 


În timp ce noi ne urmam cursul în zigzag pe ocean, s-a dat 
o lovitură remarcabilă la Taranto, pentru care toată lauda 

pentru riscurile bine cunoscute, se cuvine nu doar lui 
Alexander ci şi amiralului Cunningham, pe care a căzut 
toată povara executării acţiunii. Portul acela de primă 
categorie putea să sencască unei întregi armate. Lui 
Alexander i se părea că merita să îndrăznească, pentru a 
obţine capitularea italienilor. Nu existau avioane de 
transport care să ridice Divizia l-a aeropurtată britanică, nici 
vase obişnuite aire să o transporte pe mare. Şase mii dintre 
aceşti oameni au fost aleşi şi îmbarcaţi pe vase britanice de 
război şi, în 9 septembrie, ziua debarcării pe plăjile de la 
Salerno, Marina Regală a intrat îndrăzneață în portul 
Taranto şi a depus trupele pe mal, fără nicio opoziţie. Unul 
dintre crucişătoarele noastre, care a lovit o mină, a fost 
singura pierdere * 


Tot timpul, bătălia de la Salerno a continuat. Telegramele 
curgeau. Alexander era destul de amabil să mă ţină deplin 
informat, iar mesajele lui vii pot fi citite în legătură cu 
întregul eveniment. Timp de trei zile critice, problema a stat 
în cumpănă, dar după lupte grele, în care am avut 
momente de grave pericole, germanii nu au reuşit să ne 
arunce înapoi în mare. Kesselring şi-a dat seama că nu 
putea reuşi. Pivotându-şi dreapta pe terenurile înalte de 
deasupra portului Salerno, el a început să-şi retragă toată 
linia frontului. Armata a Opta, împinsă înainte de 
Montgomery, a făcut joncţiunea cu a Cincea, greu presată. 
Corpul X britanic şi Corpul VI al Statelor Unite, în dreapta 
lui, au împins îndărăt ariergarda inamicului în jurul 
Vezuviului, au trecut de ruinele de la Pompei şi Herculanum 
şi au intrat în Neapole, la 1 octombrie. Învinsesem. 


Capitolul IV IMPAS ÎN MEDITERANAza 


28 Vezi harta Creta ţi Marea Egee, cap. XIX, Cartea II. 

La câteva zile după întoarcerea mea de la Halifax, îi 
trimisesem generalului Einsenhowcr o telegramă care ar 
trebui reţinută” atunci când se citeşte relatarea mea despre 
toamnă şi iarnă. Al doilea paragraf căuta să stabilească 
proporţiile efortului în special în cazul că se iveau unele 
dificultăţi, proporţii ce trebuiau respectate în diferitele 
noastre acţiuni. Aceste proporţii nu trebuie desconsiderate 
de cei care vor să înţeleagă controversele de care se ocupă 
acest capitol. Războiul prezintă problema folosirii corecte a 
mijloacelor disponibile şi nu poate fi rezumat la expresia 
„Câte un singur lucru pe rând.” 

1. Întrucât am făcut presiuni pentru acţiune în mai multe 
direcţii, am sentimentul că trebuie să pun în faţa dumitalc 
priorităţile pe care mi le impun cu însumi când mă gândesc 
la aceste obiective dorite. 

2. Patru cincimi din efortul nostru ar trebui concentrat în 
ltalia. O zecime ar trebui folosit pentru a ne asigura în 
Corsica (care se va termina curând) şi în Adriatica. Zecimea 
care rămâne trebuie concentrată la Rhodos. Aceasta se 
aplică desigur la factorii limitativi. Aceştia, pe câte 
presupun, sunt în special vasele de debarcare şi de asalt şi 
ambarcaţiunile navale uşoare. 

3. Trimit aceasta ca un ghid sumar, după gândul meu, 
doar pentru că nu vreau să ai sentimentul că fac presiuni 
pentru toate, în toate direcţiile, fără să înţeleg cât de amare 
sunt limitele dumitale. 

Eisenhower a răspuns a doua zi: 

Examinăm cu grijă resursele pentru a da Orientului 
Mijlociu sprijinul necesar în acest proiect şi sunt sigur că 
putem răspunde cerinţelor minime ale Orientului Mijlociu. 

Când Montgomery va putea să-şi aducă grosul forţelor 
înainte pentru a sprijini dreapta Armatei a Cincea, lucrurile 
vor începe să se mişte mai repede pe frontul de la Neapole. 
Aşa cum se întâmplă totdeauna, după primele etape ale 
unei operaţiuni combinate, ne-am întins foarte mult, atât 

strategic cât şi administrativ. Lucrăm din greu ca să 
îmbunătăţim situaţia şi veţi avea veşti bune în curând. 

Acest răspuns nu a fost atât de precis pe cât sperasem, 
nereferindu-se la ceea ce considerasem a fi partea cea mai 
importantă a mesajului meu şi anume, mica proporţie de 
trupe necesară pentru acţiuni subsidiare, şi aveam destule 
de felul ăsta. 

Capitularea Italiei ne-a dat şansa de a obţine o pradă 
bogată în Marea Egee cu costuri şi eforturi foarte mici. 
Garnizoanele italiene au ascultat de ordinele regelui şi ale 
mareşalului Badoglio şi voiau să treacă de partea noastră, 
dacă noi puteam ajunge la ele înainte de a fi copicşite şi 
dezarmate de germanii din insule. Aceştia erau inferiori ca 
număr, dar era probabil că, de câtva timp, germanii 
deveniseră bănuitori faţă de fidelitatea aliatului lor şi îşi 
făcuseră planuri. Rhodos, Leros şi Cos erau insule fortărețe 
care, de mult, fuseseră pentru noi obiective strategice de 
categorie înaltă în sfera secundară, iar ocuparea lor fusese 
aprobată în mod special de şefii Statului Major Combinat în 
sumarul final al deciziilor de la Quebec din 10 septembrie. 
Rhodos era cheia grupului, pentru că avea aerodromuri 
bune de pe care puteam apăra orice altă insulă pe care o 
ocupam şi ne puteam completa controlul naval asupra 
acestor ape. În plus, forţele aeriene britanice din Egipt şi 
Cyrenaica, puteau păzi Egiptul la fel de bine, dacă uncie s- 
ar fi mutat în Rhodos. Mie mi se părea să dai cu piciorul 
norocului dacă nu culegeam aceste comori. Supremaţia 
aeriană şi navală în Marea Egee era la îndemâna noastră. 
Acest efect putea fi decisiv şi asupra Turciei, pe atunci 
adânc mişcată de prăbuşirea Italiei. Dacă puteam folosi 
Marea Egee şi Dardanclele, drumul scurt spre Rusia era 
stabilit. Nu ar mai fi nevoie de convoaiele periculoase şi 
costisitoare prin Arctica sau lunga şi obositoarea linie de 
aprovizionare prin Golful Persic. 

Generalul Wilson era dornic de acţiune, iar planurile şi 
pregătirile pentru capturarea insulei Rhodos fuseseră 

perfectate de câteva luni în comandamentul Orientului 
Mijlociu. În august, Divizia a s-a indiană a fost instruită, a 
făcut repetiţii pentru această acţiune şi a fost pregătită să 
se îmbrace la 1 septembrie. Dar presiunile americane ca să 
ne dispersăm vasele de asalt instruite din Mediterana fie 
spre vest, pentru pregătirea operaturii „Overlord” încă 
îndepărtată, fie spre teatrul indian, erau foarte puternice. 
Înţelegerile făcute înaintea prăbuşirii Italiei şi potrivite unei 
situaţii cu totul diferite, erau riguros invocate, cel puţin la 
nivel secundar şi, la 26 august, în urma unei decizii minore 
la Conferinţa de la Washington din luna mai anterioară, şefii 
Statului Major Combinat au ordonat expedierea în Orientul 
îndepărtat, într-o operaţiune împotriva coastei Birmanici, a 
vaselor care ar fi putut transporta trupele în Rhodos. Astfel, 
planurile bine concepute ale lui Wilson pentru o acţiune 
rapidă în Dodecanez au fost dur împiedicate. El a trimis cu 
mare promptitudine mici grupuri, pe mare şi pe calea 
aerului, într-un număr de alte insule, dar odată ce nu ne-a 
revenit Rhodosul, câştigurile noastre în Marea Egee au 
devenit precare. Doar o puternică folosire a forţei aeriene 
putea să ne dea ceea ce aveam nevoie. Ar fi fost nevoie de 
foarte puţin timp dacă ar fi existat un acord. Generalul 
Eisenhower şi Statul lui Major păreau însă că nu-şi 

Hopkins, epuizat de călătorie, a fost bolnav două, trei zile, 
dar Marshall a început imediat discuţii cu şefii noştri de Stat 
Major. Nu se putea aranja conferința oficială cu Comitetul 
Apărării până marti, 14. Între timp, eu am discutat din nou 
toată situația cu şefii de Stat Major, precum şi cu colegii 
mei. Eram cu toţii uşuraţi de* intenţiile vizibil puternice ale 
americanilor de a interveni în Europa şi de a da principala 
prioritate înfrângrii lui Hitler. Aceasta a fost totdeauna baza 
gândirii noastre strategice. Pe de altă parte, nici eu şi nici 
consilierii noştri profesionişti nu găseam niciun plan practic 

de traversare a Canalului cu o mare armată anglo- 
americană şi de debarcare în Franţa înainte de sfârşitul 
verii 1943. Acesta a fost dintotdeauna, după cum am mai 
arătat, țelul şi programul meu. Mai era în faţa noastră şi 
noua idee americană a unei debarcări preliminare de 
urgenţă pe o scară mai mică dar totuşi substanţială, în 
toamna anului 1942. Eram gata să studiem lucrul acesta 
precum şi orice alt plan de diversiune, atât de dragul 
Rusiei, cât şi pentru întregul mers al războiului. 

În noaptea de 14, Comitetul Apărării s-a întâlnit cu 
prietenii noştri americani în Downing Street 10. Discuţia a 
fost crucială şi concluzia a fost unanimă. Am fost cu toţii de 
acord că trebuie să fie realizată o operaţiune de traversare 
a Canalului în 1943. A fost numită, dar nu de mine, „Razie”. 

Dar, în planificarea acestei gigantice acţiuni, noi nu aveam 
posibilitatea 


* Sublinierea mea - W. S.C 


x x 


Totul era pregătit cu o bogăţie totalitară. Aveam la 
dispoziţie, ca aghiotant, un ofiţer uriaş, care arăta splendid 
(cred că avea o origine princiară în regimul țarist), care era 
şi gazda noastră şi era un model de politeţe şi atenţie. Un 
număr de servitori veterani, în haine albe şi cu zâmbete 
largi, serveau musafirii la fiecare dorinţă sau mişcare. O 
masă lungă din sufragerie şi mai multe mese lângă perete 
erau încărcate cu toate delicatesele şi stimulentele pe care 
le poate procura puterea supremă. Am fost condus printr-o 
cameră spațioasă, pentru recepții, într-un dormitor cu o 
baie de aproape aceeaşi mărime. Lumina electrică 
strălucitoare, aproape ameţitoare, dezvăluia curăţenia fără 
pată. Curgea apă fierbinte şi rece. Doream o baie caldă, 
după lungimea şi căldura călătoriei. Totul a fost pregătit 
într-un moment. Am observat că bazinele nu aveau 

robinete separate pentru apă caldă şi rece şi că nu aveau 
dopuri. Apa caldă şi rece pornea dintr-o dată, dintr-un 
singur robinet, amestecându-se la temperatura dorită. În 
pliy, nu-ţi spălat mâinile în chiuvetă ci sub jetul de apă. Am 
adoptat sistemul şi acasă. Dacă nu este lipsă de apă, 
acesta e cu mult mai bun. 


dau seama ce era la vârful degetelor noastre, deşi noi ne 
puseserăm în mod voluntar toate resursele noastre 
considerabile în mâinile lor. 


x k x 


Acum ştim cât de adânc alarmaţi erau germanii de 
amenințarea mortala pe care se aşteptau să o dezvoltăm 
pe flancul lor de sud-est. La o conferință la cartierul general 
al Führerului, la 24 septembrie, atât reprezentanții armatei 
cât şi ai marinei au cerut cu insistență evacuarea Cretei şi a 
altor insule din Marea Egee, cât mai era timp. Ei au 
subliniat că aceste baze avansate au fost capturate pentru 
operaţiuni ofensive în Mediterana răsăriteană, dar că acum 
situaţia era total schimbată. Ei au subliniat nevoia de a 
evita pierderea de trupe şi de materiale, care vor fi de o 
importanţă decisivă pentru apărarea continentului. Hitler nu 
le-a acceptat părerile. El a insistat că nu putea ordona 
evacuarea, în special în Creta şi Dodecanez, din cauza 
repercusiunilor politice care ar urma. El a spus: „Atitudinea 
aliaţilor noştri din sud-est şi atitudinea Turciei este 
determinată doar de încrederea lor în forţa noastră. 
Abandonarea insulelor ar crea o impresie dintre cele mai 
nefavorabile.” In această decizie de a lupta pentru insulele 
din Marea Egee, el era justificat de evenimente. El obținea 
un mare profit într-un teatru subsidiar, cu costuri mici 

pentru principala poziţie strategică. În Balcani greşea, în 
Marea Egee avea dreptate. 

Un timp, treburile noastre au prosperat în insulele mici. 
Până la sfârşitul lunii spetembrie, au fost ocupate insulele 
Cos, Leros şi Samos, fiecare de către un batalion, iar nişte 
detaşamente au ocupat un număr de alte insule. 
Garnizoanele italiene, unde au fost întâlnite, au fost destul 
de prietenoase, dar lăudatele lor fortificaţii de coastă şi 
antiaeriene au fost găsite în stare proastă, iar transportul 
armelor noastre mai grele şi al vehiculelor nu era posibil cu 
vasele pe care le aveam la dispoziţie. 

In afară de Rhodos, insula Cos era cea mai importantă din 
punct de vedere strategic. Ea singură avea un aerodrom de 
pe care puteau acţiona avioanele noastre de luptă. Acesta a 
fost pus urgent în funcţiune şi au fost aduse pentru 
apărarea ei douăzeci şi patru de tunuri Bofors. În mod 
natural, ea a devenit obiectivul primului contraatac al 
inamicului şi, în zori, la 3 octombrie, paraşutişti germani au 
coborât pe aeroportul central şi au copleşit compania 
solitară care îl apăra. Restul batalionului, din nordul insulei, 
a fost înconjurat de o debarcare a inamicului de pe mare, 
pe care marina, din cauza unui eveniment nefericit, nu a 
putut-o intercepta. Insula a căzut. 

La 22 septembrie, Wilson a raportat nevoile sale minime şi 
modeste pentru o nouă încercare la Rhodos. Folosind divizia 
a 10-a indiană şi o parte a unei brigăzi de blindate, el cerea 
doar escortă navală şi forţe de bombardament, trei vase de 
debarcat tancuri, câteva vase de transportat motorizate, un 
vas spital şi destule avioane de transport care să ridice în 
aer un batalion de paraşutişti. Eram foarte tulburat de 
incapacitatea noastră de a sprijini aceste operaţiuni şi i-am 
telegrafiat generalului Eisenhower. Micile ajutoare necesare 
mi se păreau un lucru foarte mic de ceruţ de la prietenii 
noştri americani. Concesiile pe care le-au făcut presiunilor 
mele necontenite din ultimele trei luni fuseseră răsplătite 
de succese uimitoare. Avioane de debarcare pentru o 

singură divizie, câteva zile de ajutor din partea forţelor 
aeriene Aliate şi Rhodos va fi a noastră. Germanii, care 
acum stăpâneau din nou situaţia, şi-au mutat multe 
avioane în Marea Hgee pentru a frustra tocmai ideea pe 
care o aveam în minte. La 7 octombrie am pus problema în 
faţa preşedintelui şi am arătat scopul ei, dar am fost 
îndurerat primind o telegramă care practic era egală cu un 
refuz şi m-a lăsat pe mine, care intervenisem deja pentru 
aprobarea lui şi a şefilor lui de Stat Major, să fac faţă 
loviturii ce avea să urmeze. Forţele negative, care fuseseră 
atât de puţin copleşite, şi-au reluat controlul. lată ce a spus 
domnul Roosevelt: 

Nu vreau să-l forţez pe Eisenhower la o diversiune care 
limitează perspectivele dezvoltării cu succes şi repede a 
operaţiunii italiene spre o linie sigură, la nord de Roma. 

Mă opun oricărei diversiuni care, după părerea lui 
Eisenhower, ar periclita securitatea actualei lui situaţii din 
ltalia, a cărei desfăşurare este tot mai lentă, având în 
vedere bine cunoscutele caracteristici ale oponentului lui, 
care se bucură de o superioritate marcată în trupe terestre 
şi divizii Panzer. 

Părerea mea este că nicio diversiune de forţe sau 
echipamente nu trebuie să prejudicieze acţiunea „Overlord” 
aşa cum a fost plănuită. Şefii de Stat Major americani sunt 
de aceeaşi părere. Transmit o copie a acestui mesaj lui 
Eisenhower. 

Am remarcat în special fraza „Părerea mea este că nicio 
diversiune de forţe nu trebuie să prejudicieze acţiunea 
«Overlord» aşa cum a fost plănuită.” A pretinde că o 
întârziere de şase săptămâni în reîntoarcerea a nouă vase 
de debarcare pentru „Overlord” din cele peste cinci sute 
implicate, care oricum mai aveau de aşteptat şase luni, ar 
compromite o operaţiune din mai 1944, însemna să 
respingi orice simţ al proporţiilor. La 8 octombrie, am făcut 
deci un nou apel onest. Privind înapoi la rezultatele 
favorabile ample care au urmat călătoriei mele cu generalul 

Marshall la Alger, în iunie, din care a izvorât tot norocul 
nostru, m-am gândit că aş putea cere o procedură 
asemănătoare şi am făcut toate pregătirile să zbor imediat 
la Tunis, unde se adunau în conferinţă comandanții şefi. 

Dar răspunsul domnului Roosevelt mi-a distrus ultima 
speranţă. El considera că participarea mea acolo ar fi 
nepotrivită. În consecinţă, am anulat zborul propus. În 
momentul critic al conferinţei, s-au primit înformaţii că 
Hitler a decis să-şi întărească armata în Italia şi să ducă o 
luptă principală la sud de Roma. Acest lucru a înclinat 
balanţa împotriva micii întăriri cerute pentru atacul asupra 
insulei Rhodos. 

Deşi pot să înţeleg cum, în situaţia schimbată, a fost 
afectată opinia generalilor angajaţi în campania noastră din 
Italia, eu am rămas - şi rămân convins în sufletul meu, că 
ocuparea insulei Rhodos ar fi putut fi realizată. Totuşi, m- 
am supus, eu cea mai ascuţită durere din tot războiul. Dacă 
trebuie să te supui, este păcat să nu o faci cu toată graţia 
posibilă. Când atâtea lucruri grave ne păşteau, eu nu 
puteam risca o discordie în relaţiile mele personale cu 
preşedintele. M-am folosit deci de vestea din Italia pentru a 
accepta ceea ce am considerat şi consider că a fost o 
decizie fără spirit de previziune. 

Nimic nu s-a câştigat cu precauţia exagerată. Capturarea 
Romei s-a dovedit că a durat opt luni. De douăzeci de ori 
cantitatea de vase care ar fi ajutat la capturarea un ulei 
Rhodos în două săptămâni, a fost folosită în toamnă şi iarnă 
pentr i a transporta bazele anglo-americane de 
bombardiere grele din Africa în Italia. Insula Rhodos a 
rămas un ghimpe în coasta noastră. Turcia, văzând inerția 
extraordinară a Aliaților aproape de malurile ei, a devenit 
mult mai rezervată şi ne-a refuzat aerodromurile ei.2s 


29 Batalionul 4 Buffs şi Batalionul de Fuzilieri Irlandezi, Primul Batalion 
al Regelui. 

Statul Major american şi-a întărit acum punctul de vedere; 
preţul trebuia plătit de britanici. Deşi ne străduiam să ne 
menţinem poziţia în „Leros, soarta micii noastre forţe de 
acolo era practic pecetluită. Garnizoana fusese ridicată la 
forţa unei brigăzi - trei batalioane britanice, bune, de 
infanterie, care suportaseră tot asediul şi foametea de la 
Malta* şi îşi mai refăceau încă forţele şi greutatea fizică. 
Amiralitatea a făcut tot ce-a putut, iar generalul Eisenhower 
a trimis două grupe de avioane de luptă cu rază lungă de 
acţiune în Orientul Mijlociu, ca o măsură temporară. Acolo, 
ele şi-au făcut imediat simțită prezenţa. Dar la 12 
octombrie au fost retrase. După aceea, inamicul a avut 
supremaţia în aer iar vasele noastre nu puteau opera decât 
noaptea ca să nu sufere pierderi distrugătoare. La 12 
noiembrie, devreme, germanii au apărut pe mal, iar după- 
amiază, şase sute de paraşutişti au despărţit în două 
apărarea. În ultima etapă, ostaşii din garnizoana de la 
Samos şi Royal Vest Kent au fost trimişi la Leros, dar totul 
se terminase. Au căzut ei înşişi pradă. Cu prea puţin sprijin 
aerian şi atacați puternic de avioane inamice, batalioanele 
au continuat să lupte până în seara de 16 când, epuizați, n- 
au mai putut lupta. Toate speranţele noastre în Marea Egee 
eşuaseră deocamdată. Am încercat imediat să evacuăm 
mica garnizoană din Samoa şi din alte insule şi să salvăm 
supraviețuitorii din Leros. Peste o mie de trupe britanice şi 
greceşti au fost evacuate, precum şi mulţi italieni prietenoşi 
şi prizonieri germani, dar prevederile noastre navale au fost 
din nou mari. Şase distrugătoare şi două submarine au fost 
scufundate de avioane sau mine, iar patru distrugătoare şi 
patru crucişătoare au fost avariate. Aceste încercări au fost 
împărtăşite de Marina greacă, aceasta jucând tot timpul un 
rol plin de vitejie. 

Am relatat episoadele dureroase din insulele Rhodos şi 
Leros cu oarecare amănunţime. Ele constituie, din fericire 

pe scară mică, cea mai acută divergență pe care am avut-o 
vreodată cu generalul Eisenhower. Timp de multe luni, în 
faţa unor rezistenţe interminabile, eu am limpezit drumul 
pentru campania lui victorioasă în Italia. În loc să câştigăm 
doar Sardinia, noi am stabilit un mare grup de armate pe 
teritoriul continental al Italiei. Corsica a fost un supliment în 
mâinile noastre. Am atras o parte importantă a rezervelor 
germane de pe alte teatre ale războiului. Poporul şi 
guvernul italian mi s-au alăturat. Italia a declarat război 
împotriva Germaniei. Hota lor s-a adăugat flotei noastre. 
Mussolini devenise un transfug. Eliberarea Romei nu părea 
departe. Nouăsprezece divizii germane, abandonate de 
camarazii lor italieni, erau răspândite în Balcani, unde noi 
nu am folosit nicio mie de ofiţeri şi soldaţi. Data operaţiunii 
„Overlord” nu fusese afectată în mod decisiv. 

Eu am fost instrumentul care a contribuit la 
disponibilizarea din rândul forţelor britanice şi imperiale din 
Egipt, a patru divizii de primă categorie, peste cele care 
fuseseră considerate posibile. Noi nu numai că am ajutat 
Statul Major anglo-american al generalului Eisenhower în 
cariera lui glorioasă, dar le-am furnizat resurse substanţiale 
neaşteptate, fără de care s-ar fi putut întâmpla un dezastru. 
Am fost îndurerat că micile cereri pe care le făcusem, în 
scopuri strategice aproape la fel de importante ca şi cele 
deja realizate, au întâmpinat rezistenţă şi au fost refuzate 
cu atâta încăpățânare. Bineînţeles că atunci când câştigi un 
război, aproape totul se consideră că a fost drept şi 
înţelept. Ar fi fost totuşi uşor, dacă nu existau aceste 
refuzuri pedante în probleme minore, să fi adăugat 
controlul asupra Mării Egee, şi foarte probabil, alăturarea 
Turciei la toate roadele campaniei italiene. 


x k x 


În acelaşi timp, Hitler, la sfatul lui Kesselring, şi-a schimbat 
părerea despre strategia italiană. Până atunci, intenţionase 

să-şi retragă armatele dincolo de Roma şi să ţină doar 
nordul italiei. Acum, el le-a ordonat să lupte cât de departe 
posibil spre sud. Linia aleasă, aşa numita „Winsterstellung”, 
trecea prin spatele râului Sangro, pe partea muntoasă a 
Italiei, spre gura râului Garidliano în vest. Relieful ţării, 
munţii abrupți şi râurile repezi, făceau ca această poziţie, 
cu o adâncime de câţiva kilometri, să fie extrem de 
puternică. După un război de retragere continuă în Africa, 
Sicilia şi Italia, trupele germane doreau să revină şi să 
lupte. Aveau acum nouăsprezece divizii în Italia, iar Aliaţii 
aveau echivalentul a treisprezece divizii. Era nevoie de 
multă întărire şi multe consolidări pentru a menţine 
cuceririle noastre rapide şi strălucite. Toate acestea au 
însemnat o povară pentru transportul nostru naval. Primele 
eforturi de tatonare la linia frontului german nu au avut 
succes. Oamenii noştri luptau din greu de două luni, 
vremea era neprielnică, iar trupele aveau nevoie de odihnă 
şi regrupare. S-au făcut capete de pod peste râuri, dar 
principalele fortificaţii ale inamicului se aflau pe terenurile 
înalte de dincolo. Dar vremea rea, cu ploaie, noroi şi râuri 
umflate, au amânat atacul Armatei a opta până la 28 
noiembrie, dar atunci, acesta a făcut progrese bune. 

După o săptămână de lupte grele, ajunseserăm la 
cincisprezece kilometri dincolo de râul Sangro. Dar inamicul 
încă se ţinea ferm, şi îi veneau întăriri din nordul Italiei. S-a 
mai câştigat ceva teren în decembrie, dar nu au fost 
capturate obiective vitale, iar vremea de iarnă a încheiat 
operaţiunile active. Armata a Cincea a Statelor Unite (care 
includea Corpul X britanic) sub comanda generalului Clark, 
a luptat în sus pe şoseau spre Cassino şi a atacat 
fortificațiile principalei poziţii germane. Inamicul era bine 
situat pe munţi, de unde se vedea şoseaua de ambele părţi. 
Formidabilul masiv Monte Cassino a fost atacat din vest şi, 
în cele din urmă, curăţat de inamici, după o luptă dură. Dar 
abia la începutul noului an, Armata a Cincea a fost pe 
deplin aliniată de-a lungul râului Garigliano şi al aflucntului 

acestuia, Rapido, în faţa î 
faimoasei mănăstiri. 

Poziţia în Italia se schimbase însă mult în dezavantajul 
nostru. Germanii erau puternic întăriţi şi li s-a ordonat să 
reziste şi să nu se retragă. Aliaţii, dimjxtrivă, îşi trimiteau 
opt dintre cele mai bune divizii din Italia şi din Mediterana 
înapoi în Anglia, pentru atacul peste Canal din 1944. Cele 
patru divizii în plus pe care le adunaserăm sau le 
trimiseserăm nu reparau pierderea. A intervenit un impas 
care nu s-a schimbat timp de opt luni de lupte grele. 

Lotuşi, în ciuda acestor dezamăgiri, campania din Italia a 
atras acolo douăzeci de divizii germane bune. Am numit 
asta al Treilea Front. Dacă mai adăugăm garnizoanele din 
Balcani, ţinute acolo de teama unui atac, aproape patruzeci 
de divizii erau reţinute cu faţa spre Aliați în regiunea 
mediteraneană. Al doilea front al nostru în Europa de nord- 
vest nu intrase încă în luptă, dar existenţa lui era reală. 
Circa cel puţin treizeci de divizii i se opunea, iar numărul 
acesta a crescut la şaizeci când invazia s-a apropiai. 
Bombardamentul nostru strategic din Britania forţa 
inamicul să îndrepte au număr mare de oameni şi mase de 
material pentru apărarea patriei sale. Acestea nu erau 
contribuţii neglijabile pentru ruşi pe ceea ce aveau tot 
dreptul să-l numească Primul Front. 


nălţimii muntelui Cassino şi a 


x k x 


Trebuie să închei acest capitol cu un rezumat. 

In această perioadă a războiului, toate combinaţiile 
strategice ale Puterilor Occidentale erau restrânse şi 
distorsionate de lipsa de tancuri, de nave mari de 
debarcare a tancurilor şi pentru transportul nu atât al 
tancurilor cât al vehiculelor de tot felul. Literele „LSP4 
(nave de debarcare, tancuri) au rămas imprimate în minţile 
tuturor acelora care s-au ocupat de probleme militare în 
aceea perioadă. Am invadat Italia în forţă. Aveam acolo o 

armată care, dacă nu era sprijinită, putea fi de-a dreptul 
aruncată, dându-i lui Hitler cel mai mare triumf pe care l-a 
avut de la căderea Franţei. Pe de altă parte, nu se putea 
pune problema să nu realizăm agiunâa „Overlord” în 1944. 
Tot ce am cerut a fost o amânare cu două luni, dacă va fi 
necesar - adică de la o dată oarecare din mai 1944, la o 
dată în iulie. Aceasta avea să rezolve problema vaselor de 
debarcare. 

În loc să fie nevoite să se întoarcă în Anglia toamna târziu, 
în 1943, înaintea furtunilor de iarnă, puteau veni la 
începutul primăverii lui 1944. Dacă totuşi se insistă, în mod 
pedant, pentru o dată din luna mai şi se vorbea de 1 mai, 
pericolul pentru armata Aliaților din Italia părea fără 
remediere. Dacă se permitea unor vase de debarcare 
necesare operaţiunii „Overlord” să rămână în Mediterana 
peste iarnă, nu va fi nicio dificultate în a face un succes din 
campania italiană. In regiunea mediteraneană se aflau 
mase de trupe care nu intraseră în acţiune: trei sau patru 
divizii franceze, două sau trei divizii americane, cel puţin 
patru britanice (incluzându-i pe polonezi) sau controlate de 
britanici. Singurul lucru care împiedica intrarea acestora în 
operaţunile efective din Italia erau acele vase de debarcare, 
iar principalul lucru care ne împiedica să le obţinem era 
insistența asupra unei date timpurii pentru întoarcerea lor 
în Britania. 

Cititorul acestei neraţiuni nu trebuie să înţeleagă greşit şi 
să creadă, (a) că eu voiam să abandonăm acţiunea 
„Overlord”, (b) că voiam să lipsesc „Overlord” de forţe 
vitale, sau (e) că eu mă gândeam la o campanie cu armate 
care să opereze în peninsula balcanică. Acestea sunt 
legende. Niciodată nu mi-a trecut prin minte o asemenea 
dorinţă. Dacă mi se dădea o amânare de şase săptămâni 
sau două luni faţă de 1 mai ca dată pentru „Overlord”, 
puteam folosi mai multe luni vasele de debarcare în 
Mediterana pentru a aduce trupe cu adevărat eficiente în 
Italia şi astfel am fi putut nu numai să ocupăm Roma, dar 

să atragem divizii germane de pe frontul rusesc sau chiar şi 
de pe fronturile din Normandia. Toate aceste probleme au 
fost discutate la Washington, fără să dau atenţie 
caracterului limitat al problemelor de care se ocupa 
argumentarea mea. 

Cum vom vedea imediat, până la urmă, tot ce am cerut s- 
a realizat. Vasele de debarcare nu numai că au fost puse la 
dispoziţie ca să fie menținute în Mediterana, dar mi s-a 
permis chiar să desfăşurăm operaţiunea Anzio în ianuarie. 
Acest lucru nu a împiedicat lansarea cu succes a operaţiunii 
„Overlord” la 6 iunie, cu forţe adecvate. Ce întâmplat totuşi 
a fost că lupta îndelungată pentru încercarea de a obţine 
aceste mici ajutoare şi pentru a împiedica distrugerea unui 
vast front în vederea conformării unei date rigide, a dus la 
prelungirea nesatisfăcătoare a operaţiunilor din Italia. 


Capitolul V CONVOAIE ARCTICE 


În apele Arcticii anul 1942 s-a încheiat cu o acţiune 
curajoasă a destrugâtoarelor britanice care escortau un 
convoi spre nordul Rusiei, care a dus la o criză în înaltul 
Comandament german şi la înlăturarea amiralului Raeder 
de la controlul asupra problemelor navale. Între ianuarie şi 
martie, în lunile de o întunccime aproape totală, au pornit 
în acest voiaj periculos încă două convoaie de patruzeci şi 
două de vase, precum şi şase vase care navigau 
independent. Am spus patruzeci. In aceeaşi perioadă, 
treizeci şi şase au fost aduse înapoi, în siguranţă, din 
porturile ruseşti, iar cinci au fost pierdute. Revenirea luminii 
a făcut ca inamicul să atace mai uşor convoaicle. Tot ce 
mai rămăsese din flota germană, inclusiv vasul Tirpitz, se 
concentrase acum în apele norvegiene şi prezeta o 
ameninţare formidabilă şi continuă pe o mare parte a rutei. 
Bătălia din Atlantic împotriva submarinelor de buzunar-u se 
îndrepta spre o criză violentă. Răspunderea ce apăsa pe 
distrugătoarele noastre era peste puteri. Convoiul din 


351 


martie a trebuit să fie amânat, iar în aprilie, amiralitatea a 
propus, iar eu am fost de acord, ca aprovizionarea Rusiei pe 
această rută să fie suspendată până la noaptea din toamnă. 


XXX 


Decizia a fost luată cu adânc regret, din cauza luptelor 
teribile de pe frontul rusesc care au caracterizat anul 1943. 
După  dezgheţul din primăvară, ambele părţi s-au 
concentrat pentru o luptă îngrozitoare. Ruşii aveau acum 
preponderență atât pe uscat cât şi în văzduh, iar germanii 
puteau avea puţine speranţe pentru o victorie finală. Nu au 
obţinut avantaje care să le compenseze pierderile grele, iar 
noile tancuri „Tigru”, pe care au contat pentru succes, au 
fost distruse de artileria rusă. Armata lor fusese slăbită de 
campania anterioară din Rusia şi diluată prin includerea 
unor aliaţi de categoria a doua. Acum, când au început să 
cadă loviturile ruşilor, au fost incapabili să le pareze. Trei 
bătăliii uriaşe, la Kursk, Orel şi Harkov, toate în decurs de 
două luni, au dus la ruina armatei germane pe frontul de 
est. Peste tot, aceasta era învinsă şi copleşită. Planul 
rusesc, oricât era de vast, nu a depăşit niciodată resursele 
acestora. Ruşii nu şi-au dovedit noua superioritate doar pe 
uscat. In aer, celor circa 2500 de avioane germane li se 
opuneau cel puţin de două ori atâtea avioane 

ruseşti, a câror eficienţă se îmbunătăţise mult. În această 
perioadă a războiului, forţa aeriană germană era la apogeul 
ei, numărând în total circa 6000 de avioane. 

Faptul că mai puţin de jumătate păreau fi folosite pentru 
sprijinirea acestei campanii cruciale este o dovadă 
suficientă a valorii ce o reprezentau pentru Rusia 
operaţiunile noastre din Mediterana şi a eforturilor crescute 
ale bombardamentelor aliate cu baza în Britania. Germanii 
simțeau lovitura în special în avioane de luptă. Deşi erau 
inferiori numeric pe frontul de est, în septembrie germanii 
au trebuit să-şi reducă şi mai mult efectivele pentru a se 
apăra în vest, unde, în iarnă, au fost desfăşurate aproape 
trei sferturi din forţa totală a avioanelor de luptă germane. 
Loviturile rapide şi succesive ale ruşilor nu dădeau 
germanilor ocazia să-şi folosească aşa cum trebuie 
resursele aeriene. Unităţi aeriene erau mutate frecvent de 
la un sector la altul al luptei, pentru a face faţă unor noi 
crize şi, oriunde se duceau, lăsând un gol în urma lor, 
găseau avioanele ruseşti cu o forţă copleşitoare. 

În septembrie, germanii erau în retragere pe tot frontul de 
sud, din faţa Moscovei până la Marea Neagră. Ruşii au 
înaintat în urmărirea lor. Înspre nord, un atac rusesc a 
cucerit, la 25 septembrie, oraşul Smolensk. Fără îndoială că 
germanii sperau să rămână la Nipru, următoarea mare linie, 
situată de-a lungul unui râu mare, dar la începutuflui 
octombrie, ruşii îl trecuseră, la nord de Kiev şi la sud la 
Pereiaslav şi Kremenciug. Mai spre sud, a fost cucerit 
Dnepropetrovsk, în 25 octombrie. Germanii mai erau la vest 
de Nipru doar la gurile râului; tot restul fusese pierdut. 
Retragerea puternicii garnizoane germane din Crimeea a 
fost tăiată. Kievul, înconjurat din flancuri, a căzut la 6 
noiembrie, cu mulţi prizonieri. In decembric, după o 
urmărire din trei luni, armatele germane din Rusia centrală 
şi de sud au fost împinse înapoi peste trei sute de kilometri 
şi, neputând să ţină linia de la Nipru, au rămas deschişi şi 
vulnerabili într-o campanic de iarnă în care, după cum ştiau 

dintr-o experienţă amară, oponenții lor excclau. Aceasta a 
fost măreaţa poveste rusească din 1943. 


XXX 


Era natural ca guvernul sovietic să privească plin de 
reproş la suspendarea convoaielor de care aveau nevoie 
armatele lor. În seara zilei de 21 septembrie, Molotov a 
trimis după ambasadorul nostru la Moscova şi i-a cerut să 
fie reluată navigația. El a subliniat că flota italiană a fost 
eliminată şi că submarinele de buzunar abandonaseră 
Atlanticul de nord * pentru ruta sudică. Calea ferată din 
Persia nu putea transporta suficient. De trei luni, Uniunea 
Sovietică efectua o ofensivă amplă şi foarte istovitoare şi 
totuşi, în 1943, primiseră mai puţin de o treime faţă de 
aprovizionarea din anul anterior. Guvernul sovietic a 
„insistat” de aceea pentru urgenta reluare a convoaielor şi 
se aşteaptă ca guvernul Majestății Sale să ia toate măsurile 
necesare în următoarele câteva zile. 

9 Când ne-am întâlnit la Londra, în noaptea de 29, pentru 
a discuta toate acestea, aveam în faţă un nou fapt plăcut. 
Vasul Tirpitz fusese avariat de îndrăzneţul şi eroicul atac al 
submarinelor noastre pitice. Din şase vase care au 
participat, două au trecut prin sistemele de fortificaţie. 
Comandanții lor, locotenentul Cameron şi locotenentul 
Place, salvaţi de germani, au supravieţuit ca prizonieri de 
război şi au primit Crucea Victoria. Mai târziu, 
recunoaşterea aeriană a dovedit că vasul de război era 
greu avariat şi că trebuia revizuit în docuri înainte de a 
putea intra din nou în acţiune. Vasul Litzow plecase deja în 
Marea Baltică. Obţinuserăm astfel o uşurare de câteva luni 
în apele arctice. 

Dar domnul Eden avea plângen serioase faţă de 
comportarea ruşilor cu oamenii noştri şi, în consecinţă, am 
trimis următoarea telegramă lui Stalin: 

Este o mare plăcere pentru mine să vă spun că plănuim să 
expediem pe mare o serie de patru convoaie spre nordul 
Rusiei în noiembrie, decembrie, ianuarie şi februarie, 
fiecare fiind format aproximativ din treizeci şi cinci de vase, 
britanice şi americane... 

Pentru a evita noi acuzaţii de încălcare a încrederii din 
partea sovieticilor, dacă eforturile noastre de a-i ajuta se 
vor dovedi zadarnice, am înserat un paragraf de siguranţă: 

Totuşi, trebuie să menţionez în scris că acesta nu este un. 
Contract sau un târg ci mai curând o expresie a hotărârii 
noastre solemne şi sincere. Pe această bază, am ordonat 
măsurile necesare ce trebuie luate pentru trimiterea 
acestor patru convoaie de câte treizeci şi cinci de vase. 

Apoi, am continuat cu lista noastră de nemulțumiri în 
legătură cu modul cum sunt trataţi oamenii noştri în nordul 
Rusiei. 

Actualul număr al personalului naval este sub cel necesar 
chiar şi pentru cerinţele noastre actuale, dat fiind că trebuie 
să trimitem oamenii acasă fără să avem alţii în schimb. 
Autorităţile dumneavoastră civile au refuzat toate vizele 
pentru oameni care să plece în nordul Rusiei, chiar şi 
pentru a-i schimba pe cei care trebuiau de mult să fie 
schimbaţi. Domnul Molotov a făcut presiuni asupra 
guvernului Majestății Sale ca acesta să fie de acord ca 
numărul personalului militar britanic din nordul Rusiei să 
nu-l depăşească pe cel al personalului militar rus şi al 
delegaţiei comerciale din ţara noastră. Nu am putut 
accepta această propunere, întrucât activitatea lor nu este 
similară, iar numărul de oameni necesari operaţiunilor de 
război nu poate fi determinat în mod atât de nepractic. 

Trebuie deci să vă cer să fiți de acord cu acordarea 
imediată a vizelor pentru personalul suplimentar necesar 
acum, şi să ne daţi asigurarea dumneavoastră că, pe viitor, 
nu veţi opri acordarea vizelor atunci când considerăm 
necesar să le cerem în legătură cu ajutorul pe care vi-l dăm 
în nordul Rusiei. Subliniez că, din cei circa o sută şaptezeci 

de membri ai personalului naval britanic aflat îţi prezent îţi 
nord, o sută cincizeci ar fi trebuit înlocuiţi în urmă cu câteva 
luni, dar nu s-au acordat vizele sovietice. Starea sănătăţii 
acestor oameni, neobişnuiţi cu clima şi alte condiţii, face 
foarte necesară înlocuirea lor fără întârziere... 

Trebuie să vă cer de asemeni ajutorul în remedierea 
condiţiilor în care se află personalul nostru militar şi 
marinarii din nordul Rusiei. Aceşti oameni sunt desigur 
angajaţi în operaţiuni împotriva inamicului, în interesul 
nostru comun şi în special pentru a transporta 
aprovizionarea trimisă de Aliați ţării dumneavoastră. Cred 
că veţi recunoaşte că ei au o situaţie complet diferită de a 
persoanelor individuale obişnuite care vor să vină pe 
teritoriul Rusiei. Totuşi, ei sunt supuşi de autorităţile 
dumneavoastră următoarelor restricţii, care mie mi se par 
nepotrivite pentru oameni trimişi de un aliat să ducă la 
îndeplinire operaţiuni de cel mai mare interes pentru 
Uniunea Sovietică: 

(a) Nimeni nu are voie să debarce de pe un vas al M. S. 
Sau din vase comerciale britanice decât cu bărci sovietice 
în prezenţa unei oficialități sovietice şi cu examinarea 
documentelor cu fiecare trecere. 

(b) Nimeni de pe vasele britanice de război nu are voie să 
circule de-a lungul unui vas comercial britanic, fără ca 
autorităţile sovietice să fie anunţate dinainte. Acest lucru se 
aplică şi amiralului britanic răspunzător. 

(e) Ofițerii şi soldaţii britanici trebuie să obţină permise 
speciale înainte de a putea cobori de pe vas pe uscat sau 
între două staţii britanice de pe mal. Aceste permise sunt 
adesea întârziate mult datorită dizlocărilor activităţii în 
curs. 

(d) Nu se pot debarca provizii, bagaje sau poşta de la 
forţele operaţionale decât în prezenţa unei oficialități 
sovietice şi sunt necesare multe formalităţi pentru 
transportarea proviziilor şi poştei. 

(e) Poşta particulară a militarilor este supusă cenzurii, 
deşi, pentru o forţă operaţională de genul acesta, cenzura 
ar trebui lăsată, după părerea noastră, în seama 
autorităţilor militare britanice. 

Impunerea acestor restricţii face o impresie neplăcută 
asupra ofiţerilor şi soldaţilor, şi afectează relaţiile anglo- 
sovietice şi ar fi foarte dăunătoare dacă Parlamentul ar auzi 
despre acestea. Efectul cumulat al acestor formalităţi a fost 
stânjenitor pentru o performanţă eficientă în îndeplinirea 
îndatoririlor oamenilor şi, în mai multe ocazii, în operaţiuni 
importante şi urgente. Personalul sovietic de aici nu este 
supus unor asemenea restricţii... Am încredere, domnule 
Stalin, că veţi considera posibilă o netezire a acestor 
dificultăţi într-un spirit prietenesc, ca să ne putem ajuta cu 
toate puterile unii pe alţii şi cauza comună. 

Acestea erau cereri modeste în raport cu eforturile pe care 
urma să le facem acum. N-am primit răspunsul lui Stalin 
timp de două săptămâni. Aceasta este replica pe care am 
primit-o: 

Am primit mesajul dumitale din 1 octombrie în care mă 
informezi în privinţa intenţiei de a trimite patru convoaie în 
Uniunea Sovietică pe ruta nordică în noiembrie, decembrie, 
ianuarie şi februarie. Totuşi, această comunicare îşi pierde 
valoarea prin afirmaţia că această intenţie de a trimite 
convoaie în nord, în U.R.S.S., nu e nicio obligaţie, nicio 
înţelegere, ci doar o declaraţie, care, după cum se poate 
înţelege, este una la care partea britanică poate renunţa 
independent de influenţa pe care aceasta o poate avea 
asupra armatelor sovietice de pe front. Trebuie să spun că 
nu pot fi de acord cu un asemenea mod de a pune 
problema. Aprovizionarea din partea guvernului britanic 
către U.R.S.S., cu armament şi alte bunuri militare, nu 
poate fi considerată alt fel decât ca o obligaţie care, prin 
înţelegeri speciale între ţările noastre şi-a asumat-o 
guvernul britanic din respect pentru U.R.S.S. Care susţine 

pe umerii ei, deja al treilea an, enorma greutate a luptei cu 
inamicul comun al Alianţilor - Germania hitleristă. 

După cum a arătat experienţa, livrarea de armament şi de 
aprovizionare militară către U.R.S.S. Prin porturile din Persia 
nu poate compensa în niciun fel acele livrări care nu au fost 
făcute pe ruta nordică... Pusă astfel problema, nu poate fi 
considerată altfel decât ca un refuz al guvernului britanic 
de a-şi îndeplini obligaţiile pe care şi le-a asumat şi ca un 
fel de ameninţare adresată U.R.S.S. 

În ce priveşte menţinonarea unor puncte presupus 
controversate în declaraţia domnului Molotov, trebuie să 
afirm că nu găsesc niciun fundament pentru o asemenea 
remarcă... Nu văd necesitatea măririi numărului militarilor 
britanici în nordul U.R.S.S., întrucât marea majoritate a 
militarilor britanici care se află deja acolo nu sunt folosiţi în 
mod adecvat şi multe luni au stat şi au lenevit, după cum s- 
a subliniat de mai multe ori de către partea sovietică... Mai 
sunt şi fapte regretabile ale unor militari britanici 
individuali, care au încercat de mai multe ori, să recruteze 
cetăţeni sovietici pentru contrainformaţii, pe bază de 
mituire. Asemenea situaţii, supărătoare pentru cetăţenii 
sovietici, au dat naştere în mod natural unor incidente care 
au dus la complicaţii nedorite. 

Cu privire la menţinerea formalităţilor şi anumitor restricţii 
care există în porturile nordice, trebuie avut în vedere că 
asemenea formalităţi şi restricţii sunt inevitabile în zone 
aflate în apropierea frontului şi pe front şi nu trebuie să 
uităm situaţia de război existentă în U.R.S.S... Cu toate 
acesteal autorităţile sovietice au acordat numeroase 
privilegii în acest sens militarilor britanici şi marinarilor, 
despre care ambasada britanică a fost informată încă din 
martie trecut. Astfel că menţionarea de către dumneata a 
unor numeroase formalităţi şi restricţii se bazează pe 
informaţii incorecte. 

Cu privire la chestiunea cenzurii şi controlului asupra 
militarilor britanici, nu am obiecţii dacă cenzura poştei 

particulare pentru personalul din porturile nordice va fi 
făcută de autorităţile britanice, în condiţii de reciprocitate... 
l-am comentat preşedintelui: „Am primit acum o 
telegramă despre care cred că veţi simţi că nu este exact 
ceea ce ai spera de la un domn de dragul căruia urmează 
să facem o acţiune neplăcută, extremă şi costisitoare... 
Cred, sau cel puţin sper, că acest mesaj vine mai curând 
din partea aparatului şi nu a lui Stalin, întrucât au fost 
necesare douăsprezece zile ca să fie pregătit. Aparatul 
sovietic e convins că poate obţine orice prin brutalitate şi 
sunt sigur că e o chestiune de importanţă comună să le 
arătăm că acest lucru nu e totdeauna adevărat.” 


x k x 


În data de 18, i-am cerut ambasadorului sovietic să vină 
să mă vadă. Era prima ocazie când îl întâlneam pe domnul 
Gusev, care îi urmase lui Maiski; el mi-a transmis salutările 
mareşalului Stalin şi ale lui Molotov şi eu i-am spus ce 
reputaţie bună şi-a făcut cu noi în Canada. După aceste 
complimente, am avut o scurtă discuţie despre al doilea 
front. l-am vorbit cu sinceritate despre marea dorinţă pe 
care o aveam de a colabora cu Rusia şi a fi prieteni cu ca, 
cum noi considerăm că ea ar trebui să aibă un loc 
important în lume după război, că ea trebuie să salute 
acest lucru şi că noi vom face tot ce putem ca să crcăm 
bune relaţii între ea şi Statele Unite. 

Apoi, m-am întors la telegrama lui Stalin despre convoaie. 
Am spus foarte scurt că nu cred că acest mesaj va ajuta 
situaţia, că mi-a provocat multa durere, că mă tem că orice 
răspuns pe care l-aş trimite nu ar face decât să 
înrăutăţească lucrurile, că ministrul nostru de Externe este 
la Moscova şi am lăsat în seama lui să rezolve problema la 
faţa locului şi de aecea nu doresc să primesc mesajul. 
Atunci, i-am înmânat ambasadorului un plic. Gusev l-a 
desfăcut să vadă ce era înăuntru şi recunoscând mesajul, 

mi-a spus că primise instrucţiuni să mi-l înmâneze mie. Eu i- 
am zis atunci: „Nu sunt pregătit să-l primesc” şi m-am 
ridicat ca să-i indic în mod prictenesc că s-a încheiat 
convorbirea noastră. M-am dus spre uşă şi am deschis-o. 
Am avut o mică conversaţie în uşă despre venirea lui la un 
prânz, în viitorul apropiat, ca să discute cu doamna 
Churchill nişte probleme legate de fondul pentru Rusia care 
ajunsese acum la patru milioane de lire. Nu i-am dat 
domnului Gusev şansa să revină la chestiunea convoaielor 
sau să-mi dea plicul înapoi, m-am înclinat şi el a ieşit. 

Cabinetul de Război a sprijinit refuzul meu de a primi 
telegrama lui Stalin. Era desigur un incident diplomatic 
neobişnuit şi, după cum am aflat mai târziu, a impresionat 
guvernul sovietic. De fapt, Molotov s-a referit de mai multe 
ori la el, în conversații. Chiar înainte de a fi raportat la 
Moscova, în cercurile sovietice se produsese nelinişte. La 19 
octombrie, domnul Eden, care sosise acolo pentru o 
îndelung plănuită conferinţă a miniştrilor de Externe ai celor 
trei Aliați principali, a telegrafiat că Molotov a venit la el, la 
ambasadă, şi i-a spus că guvernul său apreciază mult 
convoaicle şi le-a simţit cu tristeţe lipsa. Ruta nordică era 
calea cea mai scurtă şi rapidă de a primi aprovizionare 
pentru front, unde ruşii treceau printr-o perioadă dificilă. 
Trebuia spartă linia germană de fortificaţii de iarna. Molotov 
a promis să vorbească despre toate astea cu Stalin şi să 
aranjeze o întâlnire. 

Discuţia importantă a avut loc în 21. Între timp, pentru a 
întări poziţia lui Eden şi la sugestia lui, am suspendat 
plecarea distrugătoarelor britanice, care era prima mişcare 
în reluarea convoaielor. In cele din urmă, s-a aranjat 
reluarea convoaielor. Primul a pornit în noiembrie şi un al 
doilea a urmat în decembrie. La un loc, cuprindeau 
şaptezeci şi două de vase. Au ajuns toate în siguranţă şi, în 
acelaşi timp, convoaiele goale au fost aduse înapoi cu 
succes. 

Convoiul din decembrie, care urma să plece, avea să ne 
aducă un angajament naval satisfăcător. Avarierea vasului 
Tirpitz l-a lăsat pe Schamhorst să rămână singurul vas greu 
inamic în nordul Norvegiei. El a venit din fiordul Alten cu 
cinci distrugătoare, în ajunul Crăciunului 1943, ca sa atace 
convoiul la peste şaptezeci de kilometri sud de insula Bear. 
Escorta întărită a convoiului cuprindea paisprezece 
distrugătoare, cu o forţă de acoperire formată din trei 
crucişătoare. Comandantul şef, amiralul Fraser, se afla spre 
sud-vest, în vasul amiral Duke of York, cu cu crucişătorul 
Jamaica şi patru distrugătoare. 

Schamhorst a încercat de două ori să atace convoiul. De 
fiecare dată, a fost interceptat şi angajat de crucişătoarele 
şi distrugătoarele din escortă, iar după o luptă nedecisă, în 
care atât Schamhorst cât şi crucişătorul britanic Norfolk au 
fost lovite, germanii au întrerupt acţiunea şi Sr-au retras 
spre sud, urmăriţi şi semnalaţi. De crucişătoarele noastre. 
Distrugătoarele germane nu au luat parte la luptă şi nu au 
fost văzute, între timp, comandantul şef se apropia cu 
viteză maximă prin marea înfuriată. La 4.17 p.m., când 
înserarea arctică trecuse de mult, vasul Duke of York a 
detectat inamicul prin radar la distanţă de treizeci şi cinci 
de kilometri. Schamhorst nu-şi dădea seama că i se apropia 
sfârşitul, până când, la 4.50 p.m., Duke of York a deschis 
focul cu obuze... în acelaşi timp, amiralul Fraser a trimis 
cele patru distrugătoare ale lui să atace când se va ivi 
ocazia. Unul dintre acestea avea echipaj din Marina Regală 
norvegiană. Schamhorst a fost surprins s-a întors spre est. 
Într-o luptă pe fugă, a fost atins de câteva ori, dar a putut, 
datorită vitezei lui superioare, să se depărteze. Totuşi pe la 
6.20 p.m., a devenit vizibil că viteza începea să-i scadă şi 
distrugătoarele noastre au putut să se apropie din ambele 
flancuri. Pe la ora 7 p.m., ele au atacat toate. Patru torpile 
au lovit. Un singur distrugător a fost lovit. 

Schamhorst s-a întors ca să scape de distrugătoare şi 
astfel Duke of York a putut să se apropie repede, şi să 
redeschidă focul cu efect zdrobitor. După o jumătate de 
oră, lupta inegală dintre un vas de război şi un crucişător 
rănit s-a terminat şi Duke of York a lăsat crucişătoarele să 
termine treaba. Schamhorst s-a scufundat curând şi din cei 
1970 ofiţeri şi soldaţi de la bord, inclusiv viceamiralul Bey, 
noi am putut salva doar treizeci şi şase de oameni. 

Deşi soarta lui Tirpitz, avariat, l-a reţinut aproape un an, 
scufundarea vasului Schamhorst nu numai că a înlăturat cel 
mai mare pericol pentru convoaiele noastre dar a dat mai 
multă libertate flotei noastre. Nu mai trebuia să fim 
pregătiţi în orice moment pentru posibilitatea ca vase grele 
germane să apară în Atlantic când doreau. Era o uşurare 
importantă. În aprilie 1944, când erau semne că Tirpitz 
fusese reparat suficient ca să se mişte pentru refacere într- 
un port baltic, avioane de pe portavioanele Victorious şi 
Furious, l-au atacat cu bombe grele şi a fost din nou 
imobilizat. Ele au reuşit să-i provoace noi daune, ceea cea 
făcut ca vasul Tirpitz să fie mutat din fiordul Tromsö care 
era cu trei sute de kilometri mai aproape de Britania şi la 
extremitatea razei de acţiune a bombardierelor noastre 
grele. Germanii pierduseră acum speranţa să mai ducă 
vasul acasă pentru reparaţii şi îl scoseseră dintre unităţile 
de luptă pe mare. La 12 noiembrie, douăzeci şi nouă de 
avioane speciale Lancaster ale Forţelor Aeriene Regale, 
inclusiv cele din Escadrila 617, faimoasă pentru acţiunea de 
la barajul MOhne, au dat lovitura decisivă cu bombe de 
şase mii de kilograme. Au trebuit să zboare peste 3000 de 
kilometri, de la bazele lor din Scoţia, dar vremea a fost 
bună şi trei bombe şi-au atins ţinta. Tirpitz s-a scufundat la 
ancoră, peste jumătate din echipajul de 1900 de oameni 
fiind ucis, cu preţul unui singur bombardier, al cărui echipaj 
a supravieţuit. 

Toate vasele grele britanice puteau acum să se mişte 
libere spre Orientul îndepărtat. 

În tot războiul, au fost pierdute nouăzeci şi unu de vase 
comerciale pe ruta arctică, ceea ce reprezenta 7,8 la sută 
din vasele încărcate care ieşeau şi 3,8 la sută din cele care 
se întorceau. Doar cincizeci şi cinci dintre acestea erau în 
convoaie cu escortă. Din circa patru milioane tone cargo 
transportate din America şi Regatul Unit, s-a pierdut o 
optime. In această activitate febrilă, Marina comercială a 
pierdut 829 de vieţi, în timp ce Marina Regală a plătit un 
preţ mai greu. Au fost scufundate două crucişătoare şi 
şaptesprezece alte vase de război şi au murit 1840 de 
ofiţeri şi soldaţi. 

Cele patruzeci de convoaie pentru Rusia au transportat 
materiale în uriaşa valoare de 428000 000 lire, Incluzând 
5000 de tancuri şi peste 7000 de avioane, doar din Britania. 
Aşadar, ne-am împlinit promisiunea, în ciuda numeroaselor 
vorbe grele ale conducătorilor sovietici şi a atitudinii lor 
dure faţă de marinarii noştri salvatori. 


Capitolul VI TEHERAN - DESCHIDEREA 


Abia mă întorsesem acasă după vizita mea în Citadela, la 
Casa Albă şi la Hyde Park, din timpul Conferinţei de la 
Quebec din august şi septembrie 1943, când am reluat 
tema unei întâlniri a celor trei şefi de guverne care urma în 
mod logic convorbirilor anglo-americane. În principiu, exista 
înţelegere că aceasta era urgentă şi împerativă, dar cine n- 
a trecut prin asta, nu poate măsura îngrijorările şi 
complicațiile legate de fixarea timpului şi locului şi a 
condiţiilor acestei prime conferinţe a celor care erau numiţi 
atunci cei Trei Mari. 

Mai multe aspecte serioase ale iminentei Conferinţe îmi 
absorbeau gândurile. Alegerea unui comandant suprem 
pentru „Overlord” şi intrarea noastră în Europia în 1944 prin 
trecerea Canalului, era urgentă. Acest lucru afecta în modul 
cel mai direct conducerea militară a războiului şi ridica un 

număr de probleme personale importante şi delicate. La 
Conferinţa de la Quebec, căzusem de acord cu preşedintele 
că operaţiunea „Overlord” trebuie să revină unui ofiţer 
american şi l-am informat în acest sens pe generalul 
Brooke, căruia îi oferisem anterior sarcina. Am înţeles de la 
domnul Roosevelt că-l va alege pe generalul Marshall, iar 
acest lucru era pe deplin satisfăcător pentru noi. Totuşi, 
între Quebec şi întâlnirea noastră de la Cairo, am devenit 
conştient că preşedintele nu se hotărâse definitiv în 
legătură cu Marshall. Niciun fel de alte aranjamente nu se 
puteau face, bineînţeles, înainte de a se lua principala 
decizie. Între timp, au apărut unele zvonuri în presa 
americană şi existau perspectivele unei reacţii a 
Parlamentului la Londra. 

Am considerat de asemeni foarte important ca Statele 
Majore, britanic şi american şi mai presus de acestea 
preşedintele şi cu mine, să ajungem la o înţelegere 
generală cu privire la politica acţiunii „Overlord” şi influenţa 
acesteia asupra Mediteranei. Era implicată întreaga forţă 
armată de peste mări a celor două ţări ale noastre, iar 
forţele britanice urmau să fie egale cu cele americane la 
începutul acţiunii „Overlord”, de două ori mai puternice 
decât cele americane din Italia şi de trei ori mai puternice 
decât restul forţelor din Mediterana. Desigur că trebuia să 
ajungem la o înţelegere solidă, înainte de a invita 
reprezentanţii sovietici, politici sau militari, să ni se alăture. 
Preşedintele părea în favoarea ideii, dar nu şi a momentului 
desfăşurării. In cercurile guvernamentale americane apărea 
un puternic curent de opinie care dorea să se obţină 
încrederea ruşilor chiar şi pe seama coordonării efortului de 
război anglo-american. Eu, pe de altă parte, simţeam că era 
de cea mai mare importanţă să-i întâlnim pe ruşi cu un 
punct de vedere clar şi unit în problemele importante în 
legătură cu  „Overlord” şi în chestiunea înaltului 
Comandament. Eu doream ca lucrările să aibă trei etape:” 
mai întâi, o largă înţelegere anglo-americană la Cairo; în al 

doilea rând, o Conferinţă supremă a celor trei şefi de 
guvern ale celor trei mari puteri la Teheran; şi, în al treilea 
rând, la întoarcerea de la Cairo, discutarea problemelor pur 
anglo-americane, în legătură cu războiul în Oceanul Indian 
şi pe teatrul indian, care erau desigur urgente. Eu nu 
doream ca timpul scurt pe care n-aveam la dispoziţie să fie 
absorbit în ceea ce erau în fond chestiuni relativ minore, 
când decizii implicând cursul întregului război cereau măcar 
decizii provizorii. Domnul Roosevelt a fost de acord să vină 
mai întâi la Cairo, dar voia să vină şi Molotov şi, de 
asemeni, să vină şi chinezii. Totuşi, nimic nu-l convingea pe 
Stalin să-şi compromită relaţiile cu japonezii, intrând într-o 
conferinţă cu trei dintre inamicii acestora. Deci, orice 
problemă de participare a unor reprezentanţi sovietici la 
Cairo era astfel anulată. Aceasta era în sine o mare uşurare. 
A fost obţinută totuşi, dar cu neplăceri serioase şi cu un 
cost în consecinţă. 


x k x 


La 12 noiembrie după-amiază, am navigat cu personalul 
meu particular cu vasul Renown de la Plymouth într-o 
călătorie care avea să mă ţină departe de Anglia timp de 
peste două luni. După ce am trecut pe la AJger şi Malta, am 
ajuns la Alexandria în dimineața zilei de 21. Am zburat 
imediat spre terenul de aterizare din deşert, de lângă 
piramide. Aici, domnul Casey a pus la dispoziția mea 
agreabila vilă pe care o folosea. Ne aflam într-o largă 
întindere de pădure de la Kasserine, împănzită de vile şi 
grădini ale magnaţilor cosmopoliţi din Cairo. Generalisimul 
Cian Kai-Şi cu doamna fuseseră deja ascunși la vreo şapte 
sute de metri mai departe. Preşedintele urma să ocupe 
spaţioasa vilă a ambasadorului american, Kirk, la vreo cinci 
kilometri pe drumul spre Cairo. M-am dus la aerodromul din 
deşert ca să-l salut, când a sosit a doua zi dimineaţa cu 

„Vaca sfântă”, şi am călătorit împreună cu maşina până la 
vila lui. 

Statul Major s-a întrunit repede. Cartierul general al 
tuturor şefilor de Stat Major, britanici şi americani, era la 
Hotelul Mena House, în faţa piramidelor, iar eu eram doar la 
şapte sute de metri distanţă de ei. Peste tot foiau soldaţi şi 
tunuri antiaeriene şi cele mai stricte cordoane păzeau toate 
căile de acces. Toată lumea s-a apucat imediat de lucru la 
diverse nivele, la uriaşul volum de chestiuni care trebuiau 
hotărâte sau modificate. 

De ceea ce ne temeam prin prezenţa lui Cian Kai-Şi, s-a 
întâmplat acum în fapt. Discuţiile Statelor Majore britanice 
şi americane au fost, din păcate, distrase de povestea 
chineză, care era lungă, complicată şi minora. In plus, după 
cum se va vedea, preşedintele, care avea o părere 
exagerată despre sfera indo-chineză, s-a închis curând în 
lungi discuţii cu generalisimul. Orice speranţă de a-l 
convinge pe Cian şi soţia lui să se ducă să viziteze 
piramidele şi să se distreze până la întoarcerea noastră de 
la Teheran, a căzut baltă, având ca rezultat faptul că 
problemele chineze au ocupat la Cairo primul loc şi nu 
ultimul. Preşedintele, în ciuda argumentelor mele, a făcut 
chinezilor promisiunea unei considerabile operaţiuni amfibii 
în golful Bengal în următoarele câteva luni. Aceasta ar fi 
lipsit operaţiunea „Overlord” de vase de debarcare pentru 
trupe şi pentru tancuri, care au devenit acum un 
impediment mult mai mare decât în timpul proiectelor mele 
privind Turcia şi Marea Egee. Aceasta ar fi dăunat dureros 
uriaşei operaţiuni pe care o desfăşuram în ltalia. La 29 
noiembrie, am scris şefilor de* Stat Major: „Primul-ministru 
doreşte să se specifice în procesele-verbale faptul că el a 
refuzat în mod categoric cererea generalisimului ca să ne 
asumăm o operaţiune cu amfibii simultan cu operaţiunile pe 
uscat din Birmania.” Abia când ne-am întors de la Teheran 
la Cairo, l-am convins pe preşedinte să-şi retracteze 

promisiunea. Chiar şi aşa, au apărut numeroase complicaţii. 
Despre acestea voi vorbi în curând. 

Eu, desigur, am găsit ocazia să-l vizitez pe generalisim la 
vila lui, unde el şi soţia lui erau instalaţi cum se cuvine. Era 
prima dată când îl întâlneam pe Cian Kai-Si. Am fost 
impresionat de personalitatea lui calmă, rezervată şi 
eficientă. În acel moment, el era în punctul culminant al 
puterii şi faimei lui. În ochii americanilor, el era una dintre 
forţele dominante ale lumii. El era desigur un apărător al 
Chinei, împotriva invaziei japoneze. Era un puternic 
anticomunist. În cercurile americane, se accepta ideea că el 
va fi şeful celei de a patra mari puteri din lume după 
cucerirea victoriei. Toate aceste păreri şi valori au fost de 
atunci abandonate de mulţi dintre cei care le susțineau. Eu, 
care în acele zile nu împărtăşeam estimările excesive 
priviilti puterea lui Cian Kai-Şi sau ajutorul în viitor al Chinei, 
pot înregistra faptul că generalisimul mai servea încă 
aceleaşi cauze, care, în vremea respectivă i-au adus un atât 
de mare renume. Totuşi de atunci a fost bătut de comunişti 
în propria lui ţară, ceea ce e un lucru foarte rău, când se 
întâmplă. Am avut o foarte plăcută conversaţie cu doamna 
Cian  Kai-Şi, găsind-o o personalitate remarcabilă şi 
fermecătoare. Preşedintele a pus să fim fotografiaţi toţi 
împreună, la una dintre întâlnirile noastre la vila lui şi, cu 
toate că generalisimul şi soţia sa sunt acum consideraţi de 
mulţi dintre foştii guvernanţi ca reacţionari, răi şi corupți, 
eu sunt bucuros să o păstrez ca o amintire. 

La 24 noiembrie, preşedintele a ţinut o şedinţă a şefilor 
Statului Major Combinat, fără prezenţa delegaţiei chineze, 
pentru a discuta operaţiunile din Europa şi Mediterana. 
Trebuia să trecem în revistă cele două teatre de război şi să 
schimbăm păreri între noi, înainte de a ne duce la Teheran. 
Preşedintele a început arătând efectele pe care le-ar avea 

asupra operaţiunii „Overlord” orice acţiuni pe care le-am 
întreprinde între timp în Mediterana, inclusiv problema 
intrării Turciei în război. 

Când am vorbit cu, am spus că „Overlord” rămâne pe 
primul plan, dar că această operaţiune nu trebuie să fie un 
asemenea tiran încât să împiedice orice altă activitate în 
Mediterana: de exemplu, o oarecare flexibilitate în folosirea 
vaselor de debarcare ar trebui acceptată. Generalul 
Alexander a cerut ca plecarea acestora pentru „Overlord” 
să fie amânată de la mijlocul lui decembrie la mijlocul lui 
ianuarie. S-a comandat să fie construite în Britania şi 
Canada încă optzeci de vase de debarcare pentru tancuri. 
Ar trebui să faceţi chiar mai multe. S-ar putea constata că 
punctele aflate în discuţie între Statele Majore britanic şi 
american s-ar referi probabil doar la o zecime din resursele 
noastre comune aflate în afară de Pacific. Cu siguranţă că 
se putea aranja o oarecare elasticitate. Oricum, eu voiam 
să înlătur orice idee că noi am slăbi, am amâna sau că am 
voi să ieşim din operaţiunea „Overlord”. Eram băgaţi în ea 
până-n gât. Pentru a rezuma, am spus că programul pe 
care îl susţineam eu era să încercăm să cucerim Roma în 
ianuarie şi Rhodos în februarie; să reînnoim aprovizionarea 
iugoslavilor, să stabilim aranjamentele privind comanda şi 
să deschidem Marea Egee, în funcţie de rezultatele unei 
abordări a Turciei; toate pregătirile pentru „Overlord” să 
meargă cu toată viteza înainte, în cadrul politicii pentru 
Mediterana. 

Domnul Eden ni s-a alăturat acum, venind din Anglia, unde 
zburase după discuţiile de la Moscova. Sosirea lui a fost de 
mare ajutor pentru mine. In drumul de întoarcere de la 
Moscova, el şi generalul Ismay s-au întâlnit cu ministrul de 
Externe turc şi cu alţi turci. Domnul Eden a subliniat că are 
nevoie urgentă de baze aeriene în sud-vestul Anatoliei. El a 
explicat că situaţia noastră militară la Leros şi Samos era 
precară, datorită superiorității aeriene germane. Ambele 
locuri fuseseră deja pierdute de atunci. Domnul Eden s-a 

oprit şi asupra avantajelor ce ar deriva din intrarea Turciei 
în război. În primul rând, i-ar obliga pe bulgari să-şi 
concentreze forţele la graniţă şi astfel să-i oblige pe 
germani să înlocuiască trupele bulgăreşti din Grecia şi 
lugoslavia, care se ridicau cam la zece divizii. In al doilea 
rând, ar fi posibil să atacăm acea ţintă care ar putea fi 
decisivă - sondele petrolifere de la Ploieşti. În al treilea 
rând, cromul turcesc nu ar mai ajunge în Germania. |n 
sfârşit, ar mai fi un avantaj moral. Intrarea Turciei în război 
ar putea foarte bine să grăbească procesul de dezintegrare 
în Germania şi printre sateliți. La toate aceste argumente, 
delegaţia turcă a rămas nemişcată. Ba au şi spus că 
acordarea de baze în Anatolia ar fi egală cu o intervenţie în 
război, iar dacă interveneau în război, nimic nu-i împiedica 
pe germani la represalii împotriva Constantinopolului, 
Angorei sau Smirnei. Au refuzat să fie reconfortaţi de faptul 
că le-am da destule avioane de luptă ca să facă faţă 
oricărui atac aerian pe care l-ar putea lansa germanii şi că 
germanii erau atât de întinşi peste tot încât nu aveau divizii 
disponibile ca să atace Turcia. Singurul rezultat al discuţiilor 
a fost că delegaţia turcă a promis să raporteze guvernului 
ei. Având în vedere ce se întâmplase în Marea Egee sub 
ochii lor, turcii nu pot fi învinuiți pentru precauţia lor. 

În sfârşit, era problema Înaltului Comandament. Nici 
preşedintele şi nici altcineva din cercul lui apropiat nu s-a 
referit la asta în niciun fel de ocazii, oficiale sau neoficiale, 
dar totdeauna prieteneşti, când veneam în contact. Astfel, 
eu am rămas sub impresia că generalul Marshall va 
conduce operaţiunea „Overlord”, că generalul Eisenhower îi 
va urma la Washington şi că îmi va reveni mie, 
reprezentând guvernul Majestății Sale, să aleg comandantul 
în Mediterana, despre care nu mă îndoiam atunci că va fi 
Alexander, care ducea deja războiul în Italia. Aici au rămas 
lucrurile până la întoarcerea la Cairo. 

Au fost multe relatări deformate asupra liniei pe care am 
adoptat-o, cu deplinul acord al şefilor de Stat Major 
britanici, la Tripla Conferinţă de la Teheran. A devenit o 
legendă în America faptul că eu mă străduiam să opresc 
acea acţiune de traversare a Canalului numită „Overlord”, 
şi că am încercat în zadar să-i atrag pe Aliați într-o invazie 
în masă în Balcani sau într-o campanie amplă în Mediterana 
de est, care ar anihila-o în mod efectiv. Multe asemenea 
nonsensuri au fost deja expuse şi respinse în capitolele 
anterioare, dar s-ar putea să merite să arăt ceea ce s-a 
căutat de fapt şi ceea ce am obţinut, în mare măsură. 

„Overlord”, acum plănuită în mare amănunţime, urma să 
fie lansată în mai sau iunie, sau cel mai târziu la începutul 
lui iulie 1944. Trupele şi vasele care urmau să le transporte 
aveau în continuare prioritate. În al doilea rând, marea 
armată anglo-americană din Italia trebuia să fie ajutată să 
reuşească să captureze Roma şi să avanseze, ca să asigure 
aerodromurile de la nord de capitală, de unde deveneau 
posibile atacurile aeriene asupra sudului Germaniei. După 
cucerirea acestora, nu va mai trebui să se înainteze în Italia 
dincolo de linia Pisa-Rimini, adică nu trebuia să ne extidem 
frontul în partea mai largă a peninsulei italiene. Dacă 
inamicul va opune rezistenţă la aceste operaţiuni, vor fi 
atrase şi reţinute forţe germane foarte mari, iar italienii vor 
avea şansa „să muncească” şi să ţină mereu aprinsă 
flacăra războiului pe frontul ostil. 

În acel moment, eu nu mă opuneam unei debarcări în 
sudul Franţei, de-a lungul Rivierei, cu Marsilia şi Toulon ca 
obiective şi, după aceea, o înaintare anglo-americană spre 
nord pe valea Ronului, în ajutorul principalei invazii peste 
Canal. Alternativ, preferam o mişcare la dreapta din nordul 
Italiei, fosolind peninsula Istria şi defileul de la Ljubijana, 
spre Viena. Am fost încântat când preşedintele a sugerat 
lucrul ăsta şi am încercat, cum se va vedea, sa-l angajez în 
această acţiune. Dacă germanii ar opune rezistenţă, am 

atrage multe dintre diviziile lor de pe frontul rusesc sau al 
Canalului. Dacă nu ar rezista, am elibera cu costuri minime 
regiuni uriaşe, de neevaluat. Eu eram sigur că ni s-ar opune 
rezistenţă şi astfel am ajuta în mod decisiv operaţiunea 
„Overlord”. 

Cea de a treia cerere a mea a fost ca partea de esta 
Mediteranei, cu toate prăzile pe care le putea oferi, să nu 
fie neglijată cu condiţia că să nu fie absorbită acolo nicio 
forţă care ar putea fi folosită la trecerea Canalului. In toate 
acestea, am aderat la propunerea pe care o menţionasem 
generalului Eisenhower în urmă cu două luni - şi anume: 
patru cincimi în Italia, o zecime în Corsica şi în Adriatica şi o 
zecime în Mediterana răsăriteană. De la aceasta nu m-am 
abătut nici măcar un centimetru într-un an. 

În legătură cu primele două elemente, am căzut cu toţii de 
acord, britanici, ruşi şi americani, implicând nouă zecimi din 
forţa noastră disponibilă. Trebuia să mai pledez însă pentru 
folosirea efectivă a unei zecimi din forţa noastră în estul 
Mediteranei. Proştii vor argumenta: „N-ar fi fost mai bine să 
se concentreze totul asupra operaţiunii decisive şi să se 
înlăture toate celelalte posibilități ca fiind simple 
diversiuni?”. Dar acest lucru ignorează faptele esențiale. 
Toate vasele disponibile din emisfera vestică erau deja 
angajate până la ultima tonă în pregătirea operațiunii 
„Overlord” şi pentru menţinerea frontului nostru din Italia. 
Chiar dacă mai găseam vase, ele nu puteau fi folosite, 
pentru că programele de debarcare umpleau până la limita 
maximă toate porturile şi taberele implicate. lar cât privea 
estul Mediteranei, nu era nevoie acolo de nimic ce se putea 
folosi în altă parte. Forța aeriană masată pentru apărarea 
Egiptului îşi putea face la fel de bine datoria, dacă nu mai 
bine, de pe o frontieră mai avansată. Toate trupele, două 
sau trei divizii din afară, erau deja pe acel teatru al 
războiului şi nu era nevoie de vase, în afara celor localc, 
care să le transporte pe fronturile mai importante. Folosirea 
activă, viguroasă a cestor forțe, care altfel stau doar să 

privească, ar putea aduce mari prejudicii inamicului. Dacă 
insula Rhodos ar fi ocupată, am putea domina toată Marea 
Egee cu forţele noastre aeriene şi am stabili un contact 
direct pe mare cu Turcia. Dacă, pe de altă parte, Turcia ar 
putea fi convinsă să intre în război, sau să-şi încalce 
neutralitatea împrumutându-ne aerodromurile pe care noi i 
le-am construit, am putea de asemeni domina Marea Egee 
iar capturarea Rhodosului n-ar mai fi necesară. În ambele 
cazuri treaba ar funcţiona. 

Şi, bineînţeles, principalul era Turcia. Dacă puteam câştiga 
Turcia de partea noastră, ar fi fost posibil să dominăm 
Marea Neagră cu submarine şi forţe navale uşoare fără să 
scoatem un singur om, vas sau avion din principalele şi 
decisivele bătălii şi să dăm totodată Rusiei o mână de 
ajutor efectuând aprovizionarea pentru armata ei pe o rută 
mult mai puţin costisitoare, mult mai rapidă şi mult mai 
abundentă decât cea Arctică sau prin Golful Persic. 

Aceasta a fost tripla temă cu care am făcut presiuni 
asupra preşedintelui şi asupra lui Stalin, cu fiecare ocazie, 
neezitând să repet argumentele, fără remuşcare. Pe Stalin 
l-aş fi putut câştiga, dar preşedintele se opunea, datorită 
prejudecăţilor consilierilor săi militari, şi trecea de la un 
argument la altul, iar rezultatul a fost că toate aceste ocazii 
subsidiare dar strălucite au fost aruncate fără a fi folosite. 
Prietenii noştri americani erau întăriţi în încăpăţânarea lor 
de gândul că „oricum, l-am oprit pe Churchill să ne bage în 
Balcani.” O asemenea idee nu mi-a trecut niciodată prin 
minte. 

Consider că renunţarea la folosinţa unor forţe, altfel 
inutilizabile, pentru a aduce Turcia în război şi a domina 
Marea Egee a fost o eroare în conducerea războiului, care 
nu poate fi scuzată de faptul că, în ciuda acestui lucru, 
victoria a fost câştigată. 

Prima şedinţă plenară a fost ţinută la ambasada sovietică, 
duminică 28 noiembrie, la ora 4 p.m. Sala de conferinţă era 
spațioasă şi frumoasă şi ne-am aşezat la o masă mare, 
rotundă. Eu îi aveam cu mine pe Eden, pe Dill, pe cei trei 
şefi de Stat Major şi pe Ismay. Preşedintele îi avea pe Harry 
Hopkins, pe amiralul Leahy, pe amiralul King şi încă doi 
ofiţeri. Generalul Marshall şi generalul Arnold nu erau 
prezenţi: „Ei nu au înţeles bine ora întâlnirii, spune biograful 
lui Hopkins, şi s-au dus să facă un tur de vizită în jurul 
Teheranului.” Eu l-am avut pe minunatul meu interpret de 
anul trecut, maiorul Birse. Pavlov şi-a făcut din nou serviciul 
pentru sovietici, iar domnul Bohlen, o figură nouă, a fost 
interpret pentru Statele Unite. Doar Molotov şi mareşalul 
Voroşilov îl însoțeau pe Stalin. El şi cu mine stăteam 
aproape faţă-n faţă. Discuţia din prima zi a ajuns la un 
punct crucial. Procesul-verbal spune: 

Mareşalul Stalin a adresat următoarele întrebări primului- 
ministru: 

Întrebare: „Am dreptate dacă mă gândesc că invazia în 
Franţa se va face cu treizeci şi cinci de divizii?” 

Răspuns: „Da. Divizii deosebit de puternice.” 

Întrebare: „Se intenţionează ca această operaţiune să fie 
realizată de forţele actualmente în Italia?” 

Răspuns: „Nu. Şapte divizii au fost sau sunt în curs de a fi 
retrase din ltalia şi Africa de nord pentru a lua parte la 
«Overlord». Aceste divizii sunt necesare pentru a completa 
cel» treizeci şi cinci divizii menţionate în prima dumitalc 
întrebare. După ce acestea vor fi retrase, vor rămâne circa 
douăzeci şi două de divizii în Mediterana, pentru ltalia şi 
alte obiective. Unele dintre ele ar putea fi folosite fie pentru 
o operaţiune în sudul Franţei, fie pentru a ne mişca din 
capul Adriaticii spre Dunăre. Ambele aceste operaţiuni vor 
fi corelate în timp cu «Overlord». Între timp, n-ar fi greu să 
ne lipsim de două sau trei divizii ca să luăm insulele din 
Marea Egee.” 

Conferinţele oficiale au fost presărate cu unele convorbiri 
mai importante între Roosevelt, Stalin şi mine la mesele de 
prânz şi la cină. Aici erau prea puţine lucruri care nu puteau 
fi spuse şi privite cu bună dispoziţie. În seara aceasta, 
preşedintele era oaspetele nostru la cină. Eram un grup de 
zece sau unsprezece, inclusiv interpreţii, şi, curând, 
conversaţia a devenit generală şi serioasă. 

După cină, în timp ce ne plimbam prin cameră, l-am 
condus pe Stalin la o canapea şi i-am sugerat să discutăm 
puţin despre ce avea să se întâmple după câştigarea 
răsboiului. El a fost de acord şi ne-am aşezat. Eden ni s-a 
alăturat. „Haideţi, a spus mareşalul, să luăm în considerare 
ce se poate întâmpla cel mai rău”. El gândea că Germania 
avea toate posibilităţile să-şi revină după acest răsboi şi ar 
putea începe un alt război într-un timp relativ scurt. El se 
temea de reînvierea naţionalismului german. După 
Versailles, pacea părea asigurată, dar Germania şi-a revenit 
foarte repede. Trebuie de aceea să stabilim un organism 
puternic care să împiedice Germania să mai provoace un 
nou război. El era convins că ea îşi va reveni. Când am 
întrebat, „Cât de curând?” el a replicat, „Între cincisprezece 
şi douăzeci de ani”. Eu am zis că lumea trebuie să fie 
asigurată pentru cel puţin cincizeci de ani. Dacă aveau să 
fie doar cincisprezece, douăzeci de ani, înseamnă că ne-am 
trădat soldaţii. 

Stalin considera că trebuie puse constrângeri asupra 
capacităţii de producţie a Germaniei. Germanii sunt un 
popor îndemânatic, foarte muncitor şi cu resurse şi se vor 
reface repede. Am replicat că vor trebui să existe anumite 
măsuri de control. Eu le-aş interzice aviația, civilă şi 
militară, şi aş interzice sistemul de Stat Major General. „Ai 
interzice, a întrebat Stalin, ceasornicarilor şi fabricilor de 
mobile să producă piese pentru obuzel? Germanii au 
produs puşti de jucărie pe care sute de mii de oameni au 
învăţat să tragă cu arma”. 

„Nimic nu e dat odată pentru totdeauna, am spus eu. 
Lumea merge înainte. Noi acum am învăţat ceva. Datoria 
noastră este să facem o lume sigură timp de cel puţin 
cincizeci de ani, prin dezarmarea Germaniei, împiedicând 
reînarmarca, supraveghind fabricile germane, înterzicându- 
le aviația şi făcând unele schimbări teritoriale cu caracter 
major. Totul revine la întrebarea dacă Marea Britanie, 
Statele Unite şi U.R.S.S. Vor putea păstra o prietenie 
strânsă şi vor supraveghea Germania în interesul lor 
comun. Trebuie să nu ne temem să dăm ordine, de îndată 
ce vedem vreun pericol.” 

„A existat un control şi după războiul trecut, a spus Stalin, 
dar a eşuat.”. 

„Atunci nu aveam experienţă, am replicat eu. Războiul 
trecut n-a fost în aceeaşi măsură un război naţional, iar 
Rusia nu a luat parte la Conferinţa de pace. De data asta va 
fi altfel.” Eu aveam sentimentul că Prusia trebuia izolată şi 
redusă, că Bavaria, Austria şi Ungaria ar putea forma o 
confederație largă, paşnică, neagresivă. Am gândit că 
Prusia trebuia tratată mai aspru decât celelalte părţi ale 
Reichului, determinându-le pe acestea să nu-şi mai pună 
soarta în mâinile Prusiei. Trebuie reţinut că acestea erau 
stări de spirit din timp de război. 

„Totul e foarte bun, dar insuficient”, a fost comentariul lui 
Stalin. 

„Rusia, am continuat eu, va avea armata ei, Marea 
Britanie şi Statele Unite vor avea Marinele şi Forţele lor 
Aeriene. În plus, toate trei ţările vor dispune de celelalte 
resurse ale lor. Toate vor fi puternic înarmate şi nu trebuie 
să-şi asume nicio obligaţie să se dezarmeze. Noi suntem cei 
care păzim pacea lumii. Dacă noi eşuăm, s-ar putea să fie o 
sută de ani de haos. Dacă suntem puternici, ne putem 
îndeplini misiunea. Mai e şi altceva, am continuat cu, în 
afară de menţinerea păcii. Cele trei puteri vor trebui să 
îndrume viitorul omenirii. Nu vreau să impun vreun sistem 
nici unei naţiuni. Eu cer doar libertate şi dreptul tuturor 

naţiunilor de a se dezvolta cum vor. Noi trei trebuie să 
rămânem prieteni ca să asigurăm cămine fericite în toate 
ţările.” 

Stalin a întrebat din nou ce se va întâmpla cu Germania. 
Eu am răspuns că nu sunt împotriva oamenilor muncitori 
din Germania ci doar împotriva conducătorilor şi a 
combinațiilor periculoase. El a spus că erau mulţi oameni 
muncitori în diviziile germane care au luptat la ordin. Când 
i-a întrebat pe prizonierii care proveneau din clasele 
muncitoare (aşa apare în procesul-verbal, dar el probabil 
voia să spună „Partidul Comunist”) de ce luptau pentru 
Hitler, ei au răspuns că executau ordinele. 

EI îi împuşca pe asemenea prizonieri. 

Apoi, am sugerat că ar trebui să discutăm problema 
poloneză. El a fost de acord şi m-a invitat pe mine să încep. 
Eu am spus că noi am declarat război din cauza Poloniei. 
Polonia era deci Importantă pentru noi. Nimic nu era mai 
important decât securitatea frontierei de vest a Rusiei. Dar 
eu nu am dat chezăşie pentru frontiere. Voiam o discuţie de 
la inima la inimă cu ruşii în legătură cu asta. Când 
mareşalul Stalin avea să simtă că vrea să ne spună ce 
crede despre lucrul ăsta, problema putea fi discutată şi 
puteam ajunge la o înţelegere, iar mareşalul trebuia să-mi 
spună ce anume era necesar pentru apărarea frontierei de 
vest a Rusiei. După acest război în Europa, care s-ar putea 
termina în 1944, Uniunea Sovietică avea să fie copleşitor de 
puternică şi Rusia va avea o mare răspundere în orice 
decizie pe care o va lua în legătură cu Polonia. Personal, 
credeam că Polonia se putea deplasa mai spre vest, ca 
soldaţii care iau doi paşi „la stânga apropiat.” Dacă Polonia 
îi călca pe germani pe bătătură, nu aveam ce face, dar 
trebuia să existe o Polonie puternică. Polonia era un 
instrument necesar în orchestra Europei. 

Stalin a spus că poporul polonez îşi avea cultura şi limba 
lui care trebuie să existe. Acesta nu putea fi extirpat. 

„Trebuie să încercăm să trasăm linii de frontieră?” am 
întrebat eu. 

„Da”. 

„Eu nu am mandat din partea Parlamentului şi cred că nici 
Preşedintele nu are, ca să definim vreo linie de frontieră. 
Dar am putea acum, la Teheran, să vedem dacă noi, cei trei 
şefi de guverne, lucrând în concordanţă, ne-am putea 
forma o politică pe care să o recomandăm polonezilor şi să-i 
sfătuim să o accepte”. 

Stalin a întrebat dacă asta era posibil fără participarea 
polonezilor. Eu am spus, „Da” şi că, după ce cădem de 
acord între noi, putem să ne ducem la polonezi mai târziu. 
Domnul Eden a remarcat în legătură cu asta că a rămas 
foarte uluit de afirmaţia lui Stalin, din după-amiaza aecea, 
că polonezii s-ar putea deplasa spre vest până la Oder. El 
vedea în asta o speranţă şi era foarte încurajat. Stalin a 
întrebat dacă noi credeam că el avea să înghită Polonia. 
Eden a spus că el nu ştia cât voiau să îngjită ruşii. Cât vor 
lăsa nedigerat? Stalin a spus că ruşii nu vor nimic din ce 
aparţine altor popoare, deşi s-ar putea să muşte ceva din 
Germania. Eden a spus că Polonia ar putea câştiga în vest 
ceea ce a pierdut în est. Stalin a replicat că e posibil, dar el 
nu ştie despre ce e vorba. Atunci, eu am demonstrat, cu 
ajutorul a trei chibrituri, ideea mea despre mişcarea 
Poloniei spre vest. Acest lucru i-a plăcut lui Stalin şi, în 


această atmosferă, grupul nostru s-a despărţit pe moment. 
XXX 


Dimineaţa de 29 a fost ocupată de o conferinţă a şefilor 
militari britanici, soviet ici şi americani. Cum ştiam că 
Roosevelt şi Stalin au avut deja o conversaţie particulară şi 
stăteau de fapt în aceeaşi ambasadă, am sugerat că 
preşedintele şi cu mine am putea lua prânzul împreună, 
înainte de a doua şedinţă plenară din după-amiaza aceea. 

Roosevelt a refuzat totuşi şi l-a trimis la mine pe Harriman 
să-mi explice că nu voia ca Stalin să ştie că el şi cu mine ne 
întâlnim în particular. Am fost surprins de lucrul ăsta, 
pentru că am considerat că trebuie să ne tratăm unul pe 
celălalt cu aceeaşi încredere. După prânz, preşedintele a 
avut o nouă întrevedere cu Stalin şi Molotov, la care s-au 
discutat multe probleme importante, incluzând în special 
planul domnului Roosevelt pentru guvernarea lumii 
posthelice. Aceasta ar urma să fie realizată de cei „Patru 
poliţişti” şi” anume U.R.S.S., Statele Unite, Marea Britanie şi 
China. Stalin n-a reacţionat favorabil la asta. El a spus că 
cei „Patru poliţişti” nu vor fi acceptaţi cu plăcere de 
naţiunile mici din Europa. El nu credea că China va fi foarte 
puternică la sfârşitul războiului şi, chiar dacă va fi, 
popoarele europene vor avea resentimente dacă li s-ar 
impune autoritatea Chinei. În acest sens, conducătorul 
sovietic a dovedit desigur că prevedea mai bine viitorul şi 
că avea un mai bun simţ al valorilor decât preşedintele. 
Când Stalin a propus, ca o alternativă, să existe un comitet 
pentru Europa şi un altul pentru Orientul îndepărtat, iar 
comitetul european să fie format din Britania, Rusia, Statele 
Unite şi posibil una sau alta dintre naţiunile europene - 
preşedintele a replicat că asta ar fi ceva similar cu ideea 
mea despre crearea unor comitete regionale, unul pentru 
Europa, unul pentru Orientul îndepărtat şi unul pentru 
America. Se pare că el nu a înţeles clar că eu mă gândeam 
şi la un Consiliu Suprem al Naţiunilor Unite, care să fie 
compus din cele trei comitete regionale. Cum nu am fost 
informat decât mult mai târziu despre discuţiile care au 
avut loc, nu am putut să corectez această prezentare 
eronată. 

Inainte de începerea celei de a doua şedinţe plenare a 
noastră, la ora patru, am prezentat, la ordinul regelui, 
Spada de Onoare pe care Majestatea Să a creat-o şi a pus 
să fie făurită pentru comemorarea glorioasei apărări a 
Stalingradului. Marele hol exterior era plin de ofiţeri şi 

soldaţi ruşi. Când, după câteva cuvinte explicative, am 
înmânat splendida armă lui Stalin, el a ridicat-o la buze cu 
un gest foarte impresionant, şi a sărutat teaca. l-a trecut-o 
apoi lui Molotov, care a scăpat-o. A fost dusă afară din sală 
cu mare solemnitate, de o gardă de onoare rusă. Când 
această procesiune s-a depărtat, l-am văzut pe preşedinte 
şezând într-o parte a sălii, vizibil mişcat de ceremonie. Ne- 
am dus apoi în camera de conferinţe şi ne-am aşezat la 
locurile noastre, la masa rotundă, de data asta cu toţi şefii 
de Stat Major, care acum raportau rezultatul muncii lor de 
dimineaţă. 

In discuţiile care au urmat, i-am amintit lui Stalin despre 
cele trei condiţii de care depindea succesul operaţiunii 
„Overlord”. Mai întâi, trebuie să obţinem o reducere 
satisfăcătoare a forţei aeriene de luptă germane în nord- 
vestul Huropei, între perioada de acum, şi data asaltului. În 
al doilea rând, rezervele germane din Franţa şi Ţările de Jos 
trebuie să nu fie, în ziua asaltului, mai mari de 
douăsprezece divizii mobile în plină putere şi de primă 
calitate. In al treilea rând, trebuie ca germanilor să le fie 
imposibil să transfere de pe alte fronturi mai mult de 
cincisprezece divizii de primă calitate, în primele şaizeci de 
zile ale operaţiunii. Pentru a obţine aceste condiţii, va trebui 
să ţinem cât mai mulţi germani posibil în Italia şi lugoslavia. 
Dacă Turcia ar intra în război, aceasta ar fi un ajutor în plus, 
dar nu o condiţie esenţială. Germanii, care se află acum în 
Italia, au venit în cea mai mare parte din Franţa. Dacă 
slăbim presiunea în ltalia, ei se vor întoarce din nou. 
Trebuie să continuăm să angajăm inamicul pe singurul front 
unde putem lupta acum cu el. Dacă îi angajăm cât se poate 
de puternic, în lunile de iarnă, în Mediterana, aceasa ar 
aduce cea mai mare contribuţie posibilă la crearea 
condiţiilor necesare pentru succesul operaţiunii „Overlord”. 

Stalin a întrebat ce se va întâmpla dacă vor exista 
treisprezece sau paisprezece divizii mobile în Franţa şi mai 

mult de cincisprezece eliberate de pe alte fronturi. Acest 
lucru va înlătura acţiunea „Overlord”? 

Am spus: „Nu, desigur că nu”. 

Inainte de a ne despărţi, Stalin s-a uitat la mine peste 
masă şi a zis: „Aş vrea să pun o întrebare foarte directă 
domnului prim-ministru, în legătură cu «Overlord». Primul- 
ministru şi Statul Major britanic cred cu adevărat în 
«Overlord*?” Am replicat: „Dacă se împlinesc condiţiile mai 
sus menţionate când va veni vremea, va fi datoria noastră 
fermă să aruncăm peste Canal toată forţa noastră, până la 
ultima fărâmă.”. Cu asta, ne-am despărţit. 


Capitolul VII TEHERAN: DIFICULTATE ŞI CONCLUZII 


Ziua de 30 noiembrie a fost pentru mine încărcată şi 
memorabilă, împlineam şaizeci şi nouă de ani şi aproape 
terminasem tranzacţiile pentru un lucru foarte important, 
care mă preocupa din totdeauna. Faptul că preşedintele 
avea contacte particulare cu mareşalul Stalin, că locuia la 
ambasada sovietică şi că a evitat tot timpul să mă vadă pe 
mine singur de când am plecat de la Cairo, în ciuda 
relaţiilor noastre strânse de până acum şi a modului în care 
treburile noastre vitale se împleteau, m-a făcut să încerc să 
am o întâlnire directă, personală, cu Stalin. Simţeam că 
liderul rus nu avea o impresie justă despre atitudinea 
britanică. In mintea lui, se forma ideea că, pentru a mă 
exprima scurt, „Churchill şi Statul Major britanic vor să 
oprească operaţiunea «Overlord», dacă pot, pentru că, în 
schimb, vor să invadeze Balcanii...” Era de datoria mea să 
înlătur această dublă greşeală.” 

Data operaţiunii „Overlord” depindea de mişcările unui 
număr relativ redus de vase de debarcare. Aceste vase de 
debarcare nu erau angajate în nicio debarcare în Balcani. 
Preşedintele ne-a angajat într-o operaţiune împotriva 
japonezilor în Golful Bengal. Dacă aceasta era anulată, ar 
exista destule vase de debarcare pentru tot ceea ce doresc 

eu şi anume, putere amfibic pentru debarcarea a două 
divizii împotriva rezistenţei în acelaşi timp pe coastele 
Italiei sau sudului Franţei, şi să realizăm şi „Overlord” aşa 
cum s-a plănuit, în mai. Am căzut de acord cu preşedintele 
ca mai să fie luna aleasă, iar el a abandonat data 
specificată de 1 mai. Acest lucru mi-ar da timpul de care 
aveam nevoie. Dacă l-aş putea convinge pe preşedinte să 
renunţe la promisiunea făcută lui Cian Kai-Şi şi să 
abandoneze planul cu Golful Bengal, care nici nu a fost 
menţionat la conferinţa noastră de la Teheran, ar exista 
suficiente vase de debarcare, atât pentru Mediterana cât şi 
pentru o acţiune „Overlord” punctuală. In realitate, marea 
debarcare a început la 6 iunie, dar această dată a fost 
decisă mult mai târziu, nu la cererea mea, ci din cauza lunii 
şi a vremii. Eu am reuşit de asemeni, când ne-am întors la 
Cairo, după cum se va vedea, să-l conving pe preşedinte să 
abandoneze acţiunea din Golful Bengal. Consider deci că 
am obţinut ceea ce am crezut că este imperativ. Dar la 
Teheran acest lucru era departe de a fi sigur în această 
dimineaţă de noiembrie. Eram hotărât că Stalin trebuia să 
ştie principalele fapte. Nu am considerat că sunt îndreptăţit 
să-i spun că preşedintele şi cu mine am căzut de acord 
asupra lunii mai pentru „Overlord”, Ştiam că Roosevelt voia 
să-i spună personal lucrul acesta la prânzul care avea să 
urmeze după convorbirea mea cu mareşalul. 

Cele cp urmează se bazează pe procesul-verbal întocmit 
de maiorul Birse, interpretul meu de încredere, în legătură 
cu discuţia mea particulară cu Stalin. 


x k x 


Am început prin a-i aminti mareşalului că eram pe 
jumătate american şi că aveam o mare afecțiune pentru 
poporul american. Că ceea ce aveam de spus nu trebuia 
înţeles ca o defăimare a americanilor şi voi fi perfect loial 

faţă de ei, dar că era mai bine ca unele lucruri să fie spuse 
direct între două persoane. 

Noi aveam o preponderență în trupe faţă de americani în 
Mediterana. Erau acolo de două sau trei ori mai multe trupe 
britanice decât americane. De aceea, aveam grijă ca 
armatele din Mediterana să nu fie schilodite, dacă lucru 
acesta se putea evita. Voiam să le folosesc tot timpul. În 
ltalia erau vreo treisprezece sau paisprezece divizii, din 
care nouă sau zece erau britanice. Erau două armate, 
Armata a Cincea, anglo-americană, şi Armata a Opta, care 
era în întregime britanică. Lucrurile s-au prezentat în sensul 
că trebuia să alegem între menţinerea datei operaţiunii 
„Overlord” sau continuarea operaţiunii în Mediterana. Dar 
aceasta nu era toată povestea. Americanii voiau să-mi 
asum o operaţiune amfibie în Golful Bengal, în martie, 
împotriva japonezilor. Eu nu eram încântat de aşa ceva. 
Dacă aveam vasele de debarcare necesare pentru Golful 
Bengal, în Mediterana am avea destule ca să facem tot ce 
doream acolo şi să putem menţine o dată timpurie pentru 
„Overlord”, dar nu între data din Golful Bengal şi 
„Overlord”. Totuşi americanii ne-au impus o dată fixă 
pentru „Overlord”, iar operaţiunile în Mediterana au suferit 
în ultimele două luni. Armata noastră din Italia e cumva 
dezamăgită de scoaterea a şapte divizii. Noi am trimis 
acasă trei divizii, iar americanii patru din ale lor, toate 
pentru pregătirea operaţiunii „Overlord”. De aceea, nu am 
putut să ne folosim pe deplin de prăbuşirea Italiei. Dar asta 
a dovedit totodată sinceritatea pregătirilor noastre pentru 
„Overlord”. Stalin a spus că asta era bine. 

Apoi, m-am întors la problema vaselor de debarcare şi am 
explicat din nou cum şi de ce constituiau ele un 
impediment. Aveam suficiente trupe în Mediterana, chiar şi 
după scoaterea celor şapte divizii, iar în Regatul Unit va fi 
creată o armată de invazie anglo-americană suficientă. 
Totul se învârtea în jurul vaselor de debarcare. Când Stalin 
a făcut, două zile mai târziu, anunţul lui uluitor, că Rusia va 

intra în război împotriva Japoniei, după capitularea lui 
Hitler, eu le-am sugerat imediat americanilor ca trebuie să 
găsească mai multe vase de debarcare pentru operaţiunile 
aire ni s-au cerut să le realizăm în Oceanul Indian, sau că ar 
putea trimite nişte vase de debarcare din Pacific, care să 
ajute la primul transport pentru „Overlord”. In acest caz, ar 
putea fi destule vase pentru toţi. Dar americanii erau foarte 
sensibili în legătură cu Pacificul. Eu le-am subliniat că 
Japonia va fi bătută mult mai repede dacă Rusia se alătura 
în război împotriva ci şi că, de aceea, ar putea să-şi permită 
să ne dea mai mult ajutor. 

Problema între mine şi americani era de fapt una foarte 
măruntă. Nu era vorba că eu nu mă înfierbântam după 
„Overlord”. Eu doream să obţin ce aveam nevoie în 
Mediterana şi, în acelaşi timp, să mă ţin de data pentru 
„Overlord”. Amănuntele trebuiau clarificate între Statele 
Majore şi eu am sperat că acest lucru putea fi făcut la Cairo. 
Din nefericire, Cian Kai-Şi fusese acolo şi problemele 
chineze ne-au răpit aproape tot timpul. Dar eram sigur că, 
până la urmă, se vor găsi vase de debarcare pentru toţi. 
Acum, despre operaţiunea „Overlord”. Britanicii vor avea 
gata pentru data fixată din mai sau iunie, aproape 
şaisprezece divizii cu trupele lor de corp, trupe pentru 
vasele de debarcare, antiaeriană şi servicii, un total de ceva 
peste jumătate de milion de oameni. Acestea vor fi unele 
dintre cele mai bune trupe ale noastre, inclusiv oameni 
atrenaţi în luptă în Mediterana. În plus, britanicii vor avea 
tot ce era necesar din partea Marinei Regale pentru 
manevrarea transportului şi protejarea armatei; va mai 
exista şi forţa aeriană metropolitată, de circa 4000 de 
avioane britanice de primă linie, în continuă acţiune. Acum 
începea aducerea trupelor americanc. Până acum, ei au 
trimis în special aviatori şi provizii pentru armată, dar în 
următoarele patru, cinci luni, cred că vor sosi cam 150000 
de oameni, sau mai mulţi, în fiecare lună, ajungând la un 
total de şapte, opt sute de mii până în mai. Infrângerea 

submarinelor în Atlantic a făcut posibilă această mişcare. 
Eu eram în favoarea lansării operaţiunii în sudul Franţei, 
cam în acelaşi timp cu „Overlord” sau în orice moment care 
s-ar considera potrivit. Ar trebui să reținem în Italia trupele 
inamice, iar dintre cele douăzeci şi două sau douăzeci şi trei 
de divizii din Mediterana, cât de multe posibil ar trebui să 
meargă în sudul Franţei, iar restul să rămână în Italia. 

In Italia era iminentă o mare bătălie. Generalul Alexander 
avea sub comanda lui circa o jumătate de milion de 
oameni. Erau treisprezece sau paisprezece divizii Aliate, 
împotriva a nouă sau zece germane. Vremea a fost rea, 
podurile au fost luate de apă, dar în decembrie aveam de 
gând să împingem înainte Armata a Opta cu generalul 
Montogomery în frunte. Se va face o debarcare cu amfibii în 
apropiere de râul Tibru. Intre timp, Armata a Cincea va fi 
angajată ferm să ţină inamicul. S-ar putea transforma într-o 
miniatură a Stalingradului. Nu aveam de gând să înaintăm 
în partea largă a Italiei, ci să ţinem piciorul îngust. 

Stalin a spus că trebuie să mă avertizeze că Armata Roşie 
depindea de succesul invaziei noastre în nordul Franţei. 
Dacă nu va avea loc o operaţiune în mai 1944, atunci 
Armata Roşie va gândi că nu va mai avea loc nicio 
operaţiune în acel an. Vremea va fi proastă şi vor fi 
dificultăţi de transport. Dacă operaţiunea nu va avea loc, el 
nu dorea ca Armata Roşie să fie dezamăgită. Dezamăgirea 
nu făcea dacât să creeze resentimente. Dacă nu va fi o 
schimbare importantă în războiul din Europa în 1944, va fi 
foarte greu pentru ruşi să continue. Erau obosiţi de război. 
El se temea că s-ar putea dezvolta un sentiment de izolare 
în rândul trupelor lui. De aecea, a încercat să afle dacă 
operaţiunea „Overlord” va fi întreprinsă la timp, aşa cum s- 
a promis. Dacă nu, el va trebui să ia măsuri pentru evitarea 
resentimentelor în Armata Roşie. Acest lucru era foarte 
important. 

Eu am spus că „Overlord” va avea loc, cu condiţia ca 
inamicul să nu aducă în Franţa trupe mai numeroase decât 

pot aduna acolo britanicii şi americanii. Dacă germanii ar 
avea treizeci sau patruzeci de divizii în Franţa, eu nu 
credeam că forţa pe care o puteam trece noi peste Canal ar 
putea rezista. Eu nu mă temeam de debarcarea pe mai ci 
de ceea ce se putea întâmpla după treizeci, cincizeci de 
zile. Totuşi, dacă Armata Roşie angaja inamicul iar noi îl 
tineam în Italia şi eventual dacă turcii intrau în război, 
atunci cred că puteam câştiga. 

Stalin a spus că primii paşi ai operaţiunii „Overlord” vor 
avea un efect bun asupra Armatei Roşii, iar dacă el ar şti că 
va avea loc în mai sau iunie, el ar putea deja pregăti lovituri 
împotriva Germaniei. Primăvara era timpul cel mai potrivit. 
Lunile martie şi aprilie erau luni de relaxare, timp în care el 
ar putea concentra trupe şi materiale, iar în mai şi iunie ar 
putea ataca. Germanii nu vor avea trupe pentru Franţa. 
Transferarea diviziilor germane spre răsărit era continuă. 
Germanii se temeau de frontul lor de est, pentru că acesta 
nu avea un Canal care să trebuiască să fie traversat şi nu 
exista o Franţa în care să intre. Germanii se temeau de 
înaintarea Armatei Roşii. Armata Roşie va înainta, dacă va 
vedea că primeşte un ajutor din partea Aliaților. A întrebat 
când va începe operaţiunea „Overlord”. 

Am spus că nu pot dezvălui data operaţiunii „Overlord” 
fără acordul preşedintelui; dar că răspunsul va fi dat la 
prânz şi cred că el va fi satisfăcut. 


x k x 


După un scurt interval, Stalin şi cu mine ne-am îndreptat 
separat spre locuința preşedintelui, la prânzul „Celor trei” 
(cu interpreţii noştri), la care ne invitase. Roosevelt i-a spus 
atunci că am căzut amândoi de acord ca operaţiunea 
„Overlord” să fie lansată în cursul lunii mai. Stalin era 
evident foarte mulţumit şi uşurat de acest angajament 
solemn şi direct pe care îl luam amândoi. Conversaţia s-a 
îndreptat asupra unor subiecte mai uşoare şi singurul lucru 

pe care trebuie să îl notez este problema ieşirii Rusiei la 
mări şi oceane. Eu m-am gândit totdeauna că era un lucru 
greşit, capabil să dea naştere unor conflicte dezastruoase, 
dacă unei ţări cu un asemenea teritoriu ca Imperiul rusesc, 
cu o populaţie de aproape două sute de milioane, i se 
interzicea în lunile de iarnă orice acces efectiv în apele 
largi. 

După un scurt interval, a început a treia şedinţă plenară, 
ca şi înainte, la ambasada rusă, la ora patru. Era prezentă 
toată lumea şi număram aproape treizeci de persoane. 
Generalul Brooke a anunţat atunci că, după o şedinţă 
combinată, şefii de Stat Major ai Statelor Unite şi cei 
britanici ne-au recomandat să lansăm operațiunea 
„Overlord” în luna mai, „împreună cu o operaţiune de 
spirjin împotriva sudului Franţei, pe cea mai mare scară 
permisă de vasele de debarcare ce vor fi disponibile în 
momentul respectiv.” Stalin a spus că înţelege importanţa 
deciziei şi dificultăţile inerente realizării ei. Perioada 
periculoasă pentru operaţiunea „Overlord” se va produce 
după debarcare. In acel moment, germanii ar putea 
transfera trupe din est pentru a crea dificultăţi maxime 
pentru „Overlord”. Pentru a împiedica orice mişcare din est 
a unor forţe germane considerabile, el se angaja să 
organizeze o ofensivă rusă pe scară mare în maiso. Eu am 
întrebat dacă vor exista dificultăţi între cele trei State 
Majore privind planurile de acoperire. Stalin a explicat că 
ruşii au folosit în mod considerabil păcălirea inamicului cu 
machete de tancuri, avioane şi aerodromuri. Inducerea în 
eroare s-a dovedit şi ea eficientă. El era de acord că Statele 
Majore să colaboreze în scopul găsirii în comun a unor 
planuri de acoperire şi inducere în eroare. „In război, am 
spus eu, adevărul este atât de preţios încât trebuie păzit cu 
o gardă de minciuni.” Stalin şi camarazii lui au apreciat 
mult această remarcă atunci când a fost tradusă şi, cu 


30 Principalul atac rusesc a început la 23 iunie. 

această notă de veselie, s-a încheiat conferinţa noastră 
oficială. 


x k x 


Până acum, ne-am adunat la conferinte sau mese la 
ambasada sovietică. Am pretins totuşi că trebuie să fiu şi 
eu gazdă la al treilea dineu care să se ţină la legația 
britanică. Lucrul nu putea fi disputat. Marea Britanie şi eu 
însumi eram primii la alfabet şi, ca vârstă, eu aveam mai 
mult cu patru sau cinci ani decât Roosevelt sau Stalin. 
Dintre cele trei guverne, al nostru exista cu secole înaintea 
celorlalte; aş fi putut adăuga, dar n-am făcut-o, că noi eram 
de cel mai mult timp în război; şi, în sfârşit, 30 noiembrie 
era ziua mea de naştere. Aceste argumente, în special 
ultimul, au fost concludente şi toate pregătirile au fost 
făcute de ministrul nostru, pentru un dineu de aproape 
patruzeci de persoane, incluzându-i nu doar pe şefii politici 
să militari ci şi pe unii dintre funcţionarii superiori. Poliţia 
politică sovietică N. K. V. D. A insistat să percheziţioneze 
legația britanică de sus şi până jos, uitându-se după fiecare 
uşă şi sub fiecare pernă, înainte ca Stalin să apară; iar circa 
cincizeci de poliţişti ruşi înarmaţi, sub comanda generalului 
lor, Sr-au postat lângă toate uşile şi ferestrele. Cei de la 
serviciul de securitate american erau şi ei foarte vizibili. 
Totuşi, totul s-a petrecut agreabil. Stalin, sosit cu o pază 
puternică, era în cea mai bună stare de spirit, iar 
preşedintele, în scaunul lui cu rotile, ne zâmbea tuturor cu 
plăcere şi bunăvoință. 

Aceasta a fost o ocazie memorabilă în viaţa mea. În 
dreapta mea şedea preşedintele Statelor Unite, în stânga 
stăpânul Rusiei. Impreună, controlau o mare preponderență 
în forţele navale ale lumii şi trei sferturi din forţele ei 
aeriene şi puteau conduce armate de aproape douăzeci de 
milioane de oameni, angajaţi în cel mai teribil dintre 
războiaiele care au existat până acum în istoria umană. Nu 

puteam să nu mă bucur de lungul drum pe care l-am făcut 
pe calea spre victorie, din vara lui 1940, când rămâseserăm 
singuri şi, în afară de marină şi aviaţie, eram practic 
neînarmaţi împotriva triumfătoarei şi neatinsei puteri a 
Germaniei şi Italiei, care aveau aproape toată Europa şi 
resursele acesteia în mâinile lor. Domnul Roosevelt mi-a dat 
cadou de aniversare un frumos vas de porțelan persan, 
care, deşi s-a spart în bucățele în drumul spre casă, a fost 
minunat reconstituit şi e una dintre comorile mele. 

În timpul dineului, am avut o conversaţie foarte plăcută cu 
ambii mei auguşti oaspeţi: Stalin a repetat întrebarea pe 
care a pus-o la conferinţă: „Cine va comanda operaţiune 
«Overlord»?” Eu am spus că preşedintele nu s-a hotărât 
încă, dar că eu eram aproape sigur că va fi generalul 
Marshall, care şedea nu prea departe, în partea opusă 
nouă, şi aşa fusese şi până acum. Era evident foarte 
bucuros auzind asta. El a vorbit atunci de generalul Brooke. 
El considera că acestuia nu-i plăceau ruşii. Fusese foarte 
abrupt şi dur cu ei la prima întâlnire de la Moscova din 
august 1942. L-am liniştit, asigurându-l că militarii pot fi 
duri şi tăioşi cu colegii lor de profesie când se ocupă de 
probleme de război. Stalin a spus că de asta îi place şi mai 
mult. El l-a privit intens pe Brooke în partea opusă a 
camerei. 

Când a venit vremea, am propus un toast în sănătatea 
iluştirlor noştri oaspeţi, iar preşedintele mi-a urat mie 
sănătate şi la mulţi ani fericiţi. A fost urmat de Stalin care a 
vorbit în acelaşi sens. 

Apoi s-au propus numeroase toasturi neoficiale, după 
obiceiul rusesc, care este desigur foarte potrivit unor 
banchete de felul ăsta. Hopkins a ţinut un discurs învelit 
într-un ton vesel, în cursul căruia a spus că făcuse „un 
foarte lung şi atent studiu al Constituţiei britanice, care este 
nescrisă, şi a Cabinetului de Război, a cărui autoritate şi 
compoziţie nu sunt definite specific.” Ca rezultat al 
studiului, a spus el, „am înţeles că prevederile Constituţiei 

britanice şi puterile Cabinetului de Război sunt exact ceea 
ce vrea Winston Churchill să fie în orice moment dat”. Asta 
a provocat un râs general. Cititorul acestei povestiri ştie cât 
de puţin adevăr era în această afirmaţie glumeaţă. E 
adevărat că am primit o măsură de sprijin loial în 
conducerea războiului din partea Parlamentului şi a 
colegilor mei de Cabinet, care ar putea fi fără precedent, şi 
că erau foarte puţine probleme mari în care să mă 
contrazică, dar am amintit cu oarecare mândrie celor doi 
mari camarazi ai mei, în mai multe ocazii, că eram singurul 
din trinitatea noastră care putea în orice moment să fie 
înlăturat de la putere de un vot al Camerei Comunelor liber 
alese prin sufragiu universal, sau puteam fi controlat zi de 
zi de opinia unui Cabinet de Război reprezentând toate 
partidele din stat. Legislatura preşedintelui era fixă, dar 
puterile lui, nu doar ca preşedinte ci şi în calitate de 
comandat-şef, erau aproape absolute în cadrul Constituţiei 
americane. Stalin părea să fie, şi era cu siguranţă în acel 
moment, atoputernic în Rusia. Ei puteau ordona; eu trebuia 
să conving şi să atrag. Eram bucuros că lucrurile stăteau 
aşa. Procesul era laborios, dar nu aveam motive să mă 
plâng de felul cum acţiona. 

Pe măsură ce se desfăşura dineul, au mai fost cuvântări şi 
majoritatea figurilor principale, inclusiv Molotov şi generalul 
Marshall, şi-au adus contribuţia. Dar cuvântarea care mi-a 
rămas în memorie a venit de la generalul Brooke. Citez 
relatarea pe care a fost atât de amabil să mi-o scrie. 

„La jumătatea dineului, a spus el, preşedintele, foarte 
amabil, a toastat în sănătatea mea, referindu-se la vremea 
când tatăl meu l-a vizitat pe tatăl lui la Hyde Park. Tocmai 
când termina şi mă gândeam ce uşor îmi va fi să răspund la 
vorbe atât de bune, Stalin s-a ridicat şi a spus că va încheia 
toastul. Atunci, el a început să spună că eu nu am reuşit să 
arăt adevărate sentimente de prietenie faţă de Armata 
Roşie, că nu apreciam cu adevărat calităţile ei şi că speră 


390 


că în viitor voi putea arăta mai multă camaraderie faţă de 
soldaţii Armatei Roşii! 

Am fost foarte surprins de aceste acuzaţii, întrucât nu-mi 
dădeam seama pe ce se bazau. Totuşi, am văzut destul din 
Stalin până acum ca să ştiu că, dacă aş rămâne pasiv 
ascultând aceste insulte, aş pierde orice respect pe care l- 
ar fi putut avea vreodată pentru mine şi că va continua 
asemenea atacuri şi în viitor. 

De aceea, m-am ridicat să-i mulţumesc profund 
preşedintelui pentru cuvinteie foarte bune şi apoi m-am 
întors spre Stalin cu aproximativ următoarele cuvinte: 

«Acum, domnule mareşal, pot să mă ocup de toastul 
dumneavoastră. Sunt surprins că aţi considerat necesar să 
ridicaţi împotriva mea acuzaţii care sunt total nefondate. Vă 
aminţiti că  azi-dimineaţă, când discutam planuri de 
acoperire, domnul Churchill a spus că «în război, adevărul 
are o escortă de minciuni». Vă veţi aminti de asemeni că 
chiar dumneavoastră ne-aţi spus că, în toate marile 
ofensive, intenţiile adevărate le păstraţi ascunse de lumea 
din afară. Ne-aţi spus că toate machetele de tancuri şi de 
avioane erau totdeauna masate pe acele fronturi care nu 
erau de un interes imediat, în timp ce adevăratele intenţii 
erau învăluite într-o mantie a secretului total. 

Ei bine, domnule mareşal, aţi fost indus în eroare de 
machetele de tancuri şi de avioane şi nu aţi văzut acele 
sentimente de adevărată prietenie pe care le am pentru 
Armata Roşie, nici nu aţi văzut sentimentele de adevărată 
camaraderie pe care le am'faţă de toţi membrii ei.» ,„ 

În timp ce acestea se traduceau de către Pavlov, frază cu 
frază, lui Stalin, i-am urmărit cu atenţie expresia. Era 
inscrutabil. Dar, la sfârşit, s-a întors spre mine şi a spus cu 
evidentă bucurie: „îmi place omul ăsta. Pare sincer. Trebuie 
să stau de vorbă cu el mai târziu...” 

În cele din urmă, ne-am mutat în anticameră, iar aici toată 
lumea se mişca în grupuri schimbătoare. Am simţit că era 
un sentiment mai mare de solidaritate şi bună camaraderie 

decât atinsesem până acum în Marea alianţă. Nu-i 
invitasem pe Randolph şi pe Sarah la dineu, deşi au intrat 
când s-a ţinut toastul pentru aniversarea mea, dar acum 
Stalin i-a zărit şi i-a salutat foarte călduros şi, desigur, 
preşedintele îi cunoştea bine. Mişcându-mă în jur, l-am 
văzut pe Stalin într-un mic grup, faţă-n faţă cu „Brookie” 
cum îi spuneam eu. Relatarea generalului continuă: 

„Când am ieşit din cameră, primul-ministru mi-a spus că 
se simţise cumva nervos gândindu-se la ce am să mai zic, 
când m-am referit la «adevăr» şi «minciuni». Totuşi, el m-a 
încurajat, spunând că răspunsul meu la toast a avut un 
efect bun asupra lui Stalin. Atunci, am decis să revin la atac 
în anticameră. M-am dus la Stalin şi i-am spus cât de 
surprins şi îndurerat eram că a găsit necesar să-mi aducă 
asemenea acuzaţii în toastul lui. El a răspuns imediat prin 
Pavlov: «Cele mai bune prietenii sunt cele bazate pe 
înţelegeri greşite», şi mi-a strâns călduros mâna...” 

Mi se părea că toţi norii dispăruseră şi că, de fapt, 
încrederea lui Stalin în prietenul meu era stabilită pe o bază 
de respect şi bunăvoință, care a rămas neclintită cât am 
lucrat împreună. 

Trebuie să fi fost două după miezul nopţii, când ne-am 
despărţit în sfârşit. Mareşalul s-a resemnat cu escorta lui şi 
a plecat, iar preşedintele a fost condus la apartamentul lui 
din ambasada sovietică. M-am dus la culcare obosit dar 
mulţumit, fiind sigur, că s-a făcut numai bine. Cu siguranţă 
că, pentru mine, a fost o aniversare fericită. 


x k x 


La 1 decembrie discuțiile noastre lungi şi dure de la 
Teheran s-au încheiat. Concluziile militare au stabilit în 
ansamblu viitorul războiului. Invazia peste Canal a fost 
fixată pentru mai, depinzând bineînţeles de flux şi de lună. 
Debarcarea urma să fie ajutată de o ofensivă rusă 
reînnoită. La prima vedere, mi-a plăcut propusa debarcare 

pe malul sudic francez cu o parte a armatelor Aliate din 
Italia. Proiectul nu a fost examinat în amănunt, dar faptul că 
atât americanii cât şi ruşii erau în favoarea lui, făcea mai 
uşoară asigurarea vaselor de debarcare necesare 
succesului campaniei noastre italiene şi capturării Romei, 
fără de care operaţiunea ar fi fost un eşec. Eu ei? în desigur 
mai atras de sugestia alternativă a preşedintelui, privind 
debarcarea spre dreapta din Italia, prin Istria şi Triest, 
având ca ultim ţel să ajungă la Viena prin trecătoarea de la 
Ljubijana. Toate acestea erau la distanţă de cinci sau şase 
luni. Va fi timp suficient să facem o alegere definitivă, pe 
măsură ce va avansa războiul general, mai ales dacă 
armatele noastre din Italia nu vor fi paralizate din hpsa 
modestelor lor cereri de vase de debarcare. Existau multe 
posibilităţi, amfibii şi  semiamfibii. Mă aşteptam ca 
operaţiunea aeropurtată din Golful Bengal să fie 
abandonată şi, după cum se va vedea în capitolul următor, 
s-a dovedit că am avut dreptate. Eram bucuros că s-au 
păstrat mai multe opţiuni importante. Eforturile noastre 
importante aveau să fie reînnoite pentrxi a atrage Turcia în 
război, cu tot ce putea însoţi acest fapt Ih Marea gee, şi 
decurgea din el în zona Mării Negre. În această privinţă, 
aveam să fim dezamăgiţi. Trecând în revistă întreaga scenă 
militară, când ne-am despărţit într-o atmosferă de prietenie 
şi unitate în scopuri imediate, eu personal eram foarte 
mulţumit. 

Aspectele politice erau din nou mai îndepărtate şi 
speculative. Era clar că acestea depindeau de rezultatele 
marilor bătălii care abia urmau să fie date şi, după aceea, 
de starea de spirit a fiecărui Aliat când victoria avea să fie 
câştigată. Nu ar fi fost drept ca, la Teheran, democraţiile 
occidentale să-şi bazeze planurile pe bănuieli cu privire la 
atitudinea Rusiei la ora triumfului şi când toate pericolele 
aveau să fie înlăturate. Promisiunea lui Stalin de a intra în 
război împotriva Japoniei, de îndată ce Hitler avea să fie 
răsturnat şi armatele lui învinse, era de cea mai mare 

importanţă. Speranţa viitorului era în terminarea cât mai 
rapidă a războiului şi în stabilirea unui instrument mondial 
care să evite un alt război, bazat pe forţa combinată a trei 
mari puteri ai căror conducători şi-au dat mâinile cu 
prietenie în jurul mesei. 

Am obţinut o uşurare a situaţiei pentru Finlanda, care în 
ansamblu funcţionează şi azi. Frontierele noii Polonii au fost 
în mare schiţate, atât în est cât şi în vest. „Linia Curzon”, 
subiect de interpretare, în est, şi linia Oder în vest, păreau 
să ofere un cămin adevărat şi de durată pentru națiunea 
poloneză, după toate suferinţele ei. În acea vreme, 
chestiunea în legătură cu zona dintre râul Neisse de est şi 
cel de vest, care curg împreună şi formează râul Oder, nu 
apăruse încă. Atunci când a izbucnit în iulie 1945, în mod 
violent şi în condiţii total diferite, la Conferinţa de la 
Potsdam, eu am declarat imediat că Marea Britanie aderă 
doar la tributarul de est. Şi aceasta este în continuare 
poziţia mea. 

Problema supremă privind tratamentul ce va fi acordat 
Germanici de către învingători putea să constituie în acel 
moment, doar subiectul unei „treceri în revistă preliminare 
a unei vaste probleme politice” şi, după cum a descris-o 
Stalin, „foarte preliminară.” Trebuie amintii că eram în 
mijlocul unei lupte înfricoşătoare cu forţa puterii naziste. 
Toate nenorocirile războiului din jurul nostru şi toate 
frământările dintre Aliați, privind pedepsirea duşmanului 
comun, toate acestea ne dominau minţile. Proiectul tentativ 
al preşedintelui de împărţire a Germaniei în cinci state 
autoguvernate şi două teritorii sub controlul Naţiunilor 
Unite, era desigur cu mult mai acceptabil pentru Stalin 
decât propunerea făcută de mine de izolare a Prusiei şi de 
constituire a Confederaţiei Dunărene sau a unei Germanii 
de sud şi a unei Confederații Dunărene. Acesta era punctul 
meu personal de vedere. Dar nu mă căiesc deloc că l-am 
prezentat în condiţiile pe care le aveam la Teheran. 

Ne temeam cu toţii de forţa unei Germanii unite. Prusia 
avea o mare istorie a ei proprie. Ar fi fost posibil, gândeam 
eu, să facem cu ea o pace dură dar onorabilă şi, în acelaşi 
timp, să refacem în forme moderne ceea ce a fost în linii 
generale Imperiul austro-ungar, despre care se spusese 
foarte bine că, „Dacă nu ar fi existat, ar fi trebuit inventat.” 
Aici ar fi vorba de o mare regiune, în care nu ar domni doar 
pacea ci şi prietenia, şi care s-ar putea realiza mult mai 
repede decât orice altă Soluţie. Astfel, s-ar putea forma o 
Europă unită, în care învingători şi învinşi să poată găsi o 
bază sigură pentru viaţă şi libertate pentru milioanele de 
oameni frământaţi. 

Nu simt nicio ruptiiră în continutitatea gândurilor mele în 
această sferă imensă. Dar schimbări vaste şi dezastruoase 
au căzut pe capul nostru în domeniul realului. Frontierele 
poloneze există doar cu numele, iar Polonia zace tremurând 
în strânsoarea ruso-comunistă. Germania a fost într-adevăr 
împărţită, dar numai într-o diviziune hidoasă, în zone de 
ocupaţie militară. Despre această tragedie nu se poate 
spune decât că NU POATE DURA. 

Capitolul VIII CARTAGINA ŞI MARRAKECH 


la 2 decembric, m-am întors la Cairo de la Teheran şi am 
fost din nou instalat în vila de lângă piramide. Preşedintele 
a sosit în aceeaşi seară şi ne-am reluat discuţiile intime în 
legătură cu întreaga scenă a războiului şi cu convorbirile 
noastre cu Stalin. Intre timp, şefii Statului Major Combinat, 
după ce s-au împrospătat cu o vizită la lerusalim în drumul 
de întoarcere de la Teheran, aveau să-şi continue discuţiile 
despre treburile lor importante de a doua zi. Amiralul 
Mountbatten s-a întors în India după ce a prezentat planul 
revizuit pe care fusese instruit să-l facă pentru un atac cu 
amfibii în insulele Andaman (Operaţiunea  „Corsar”). 
Aceasta ar absorbi vasele de debarcare vital necesare, ce-i 
fuseseră trimise deja din Mediterana. Am dorit să fac o 
ultimă încercare de a-i câştiga pe americani la acţiunea 
alternativă împotriva insulei Rhodos. 

În scara următoare, am cinat din nou cu preşedintele. 
Eden era cu mine. Am rămas la masă până după miezul 
nopţii, discutând încă punctele noastre de divergență. Eu 
împărtăşeam punctul de vedere al şefilor noştri de Stat 
Major, care erau foarte îngrijoraţi de promisiunea pe care 
preşedintele i-o făcuse generalisimului Cian Kai-Şi înainte 
de Teheran, de a lansa în curând un atac aerian în golful 
Bengal. Acest lucru ar fi măturat speranţele şi planurile 
mele de a ocupa Rhodos; de care, după părerea mea, 
depindea în mare măsură intrarea Turciei în război. Dar 
Roosevelt era în favoarea acelei operaţiuni. Când şefii 
noştri de Stat Major au ridicat problema în conferințele 
militare, Statele Majore americane pur şi simplu au refuzat 
să discute chestiunea. Spuneau că preşedintele luase 
hotărârea şi ei nu aveau altă alegere decât să se supună. 

In după-amiaza zilei de 4 decembrie, am ţinut prima 
şedinţă plenară după Teheran, dar am avansat foarte puţin. 
Preşedintele a început prin a spune că trebuie să plece în 6 

decembrie şi că toate rapoartele ambelor părţi trebuiau să 
fie gata pentru înţelegerea finală, până în seara de 
duminică 5 decembrie. In afară de chestiunea intrării 
Turciei în război, singurul punct important părea a fi unul 
relativ neînsemnat şi anume folosirea unei duzini de vase 
de debarcare şi echiparea lor. Era de neînchipuit ca cineva 
să fie înfrânt de o chestiune atât de minoră şi el s-a socotit 
obligat să spună că acest amănunt trebuie înlăturat. 

Eu am spus că nu vreau să părăsesc Conferinţa cu îndoiala 
că delegaţia britanică ar vedea cu mare nelinişte 
răspândirea noastră timpurie. Mai erau multe probleme de 
o importanţă de primă categorie ce trebuiau rezolvate. 
Două evenimente decisive avuseseră loc în ultimele câteva 
zile. Mai întâi, Stalin proclamase în mod voluntar că 
Sovietele vor declara război Japoniei în momentul când 
Germania va fi învinsă. Aceasta ne-ar da baze mai bune 
decât am putea găsi vreodată în China şi face cu atât mai 
important să ne concentrăm ca să transformăm acţiunea 
„Overlord” într-un succes. Ar fi necesar ca Statele Majore să 
analizeze cum va afecta acest fapt operaţiunile din Pacific 
şi din sud-estul Asiei. 

Al doilea eveniment de primă importanţă era decizia de a 
traversa Canalul în mai. Eu însumi aş fi preferat o dată în 
iulie, dar eram hotărât să fac tot ce-mi stătea în putere ca 
data din mai să devină un succes deplin. Era o sarcină care 
le depăşea pe toate celelalte. Până la urmă, aveau să 
participe la ea un milion de americani şi cinci sau şase sute 
de mii de britanici. Erau de aşteptat bătălii îngrozitoare, pe 
o scară cu mult mai mare decât orice am cunoscut până 
acum. Pentru a da cea mai mare şansă operaţiunii 
„Overlord”, se considera necesară o debarcare pe Riviera 
(nume de cod „Nicovala”) care să fie cât mai puternică. Mie 
mi se pare că o criză a armatelor invadatoare va apare în a 
treizecea zi şi ar fi esenţial să se ia toate măsurile, prin 
acţiuni în alte locuri, ca germanii să fie împiedicaţi să-şi 
concentreze o forţă superioară împotriva capetelor noastre 

de pod de pe plăji. De îndată ce forţele operaţiunilor 
„Overlord” şi „Nicovala” vor ajunge în aceeaşi zonă, ele vor 
fi conduse de acelaşi comandant. 

Preşedintele, rezumând discuţiile, a întrebat dacă gândea 
corect că era o înţelegere generală în următoarele puncte: 

(a) Nu trebuie făcut nimic ce ar stânjeni acţiunea 
„Overlord”. 

(b) Nu trebuie făcut nimic ce ar stânjeni acţiunea 
„Nicovala”. 

(c) Cu orice mijloace, trebuie să adunăm destule vase de 
debarcare pentru a opera în estul Mediteranei, dacă Turcia 
se alătură în război. 

(d) Să i se spună amiralului Mountbatten să continue să 
facă tot ce poate în golful Bengal) cu ceea ce i s-a alocat 
deja. 

La acest ultim punct, am sugerat că s-ar putea să fie 
necesar să retragem resurse de la Mountbatten pentru a 
întări operaţiunile „Overlord” şi „Nicovala”. Preşedintele a 
spus că nu poate fi de acord. Aveam o obligaţie morală să 
facem ceva pentru China şi el nu era pregătit să renunţe la 
operaţiunea cu amfibii, decât pentru un motiv foarte bun şi 
deja vizibil. Am răspuns că acest „motiv foarte bun” poate fi 
oferit de suprema noastră aventură în Franţa. În momentul 
de faţă, asaltul „Overlord” pornea doar cu o bază de trei 
divizii, pe când în Sicilia noi am debarcat pe mail, în prima 
zi, nouă divizii. Principala operaţiune avea o marjă foarte 
mică în prezent. 

Revenind la atacul pe Riviera, mi-am exprimat părerea că 
ar trebui să fie plănuit cu o forţă de asalt de cel puţin două 
divizii. Aceasta ar asigura suficiente vase de debarcare 
pentru operaţiunea de luare prin flanc din Italia şi de 
asemeni, dacă Turcia intra în război, să capturăm Rhodos. 
Apoi am arătat că operaţiunile în sud-estul Asiei trebuie 
judecate în legătură cu importanţa predominantă a 
operaţiunii „Overlord”. Am spus că eram surprins de 
cererea de a se cuceri insulele Andaman, despre care am 

aflat de la amiralul Mountbatten. Pe baza promisiunii lui 
Stalin că Rusia va intra în război cu Japonia, operaţiunile din 
Comandamentul Asiei de sud-est şi-au pierdut în mare 
măsură valoarea, în timp ce, pe de altă parte, costul lor s-a 
ridicat într-o măsură prohibitivă. 

Discuţia a continuat în legătură cu problema dacă trebuie 
să persistăm sau nu în proiectul Andaman. Preşedintele s-a 
opus dorinţei britanice de a-l abandona. Nu am ajuns la 
nicio concluzie, decât că şefii de Stat Major au primit 
instrucţiuni să studieze operaţiunea în amănunt. 

La 5 decembrie, ne-am întâlnit din nou, iar raportul 
Statelor Majore Combinate a fost citit cu glas tare de 
preşedinte şi a fost de acord cu acesta. Totul se redusese 
acum la chestiunea Orientului Îndepărtat. Rhodos ieşise din 
vederi, iar eu m-am concentrat asupra obţinerii vaselor de 
debarcare pentru „Nicovala” şi pentru Mediterana. Se 
prezentase acum un factor nou. Aprecicrea 
Comandamentului din sud-estul Asiei cu privire la forţele 
necesare atacului insulelor Andaman fusese uluitoare. 
Preşedintele a spus că 14 000 de ostaşi ar trebui să fie 
suficicnt. In orice caz, cei 50 000 de soldaţi propuşi au rupt 
cu siguranţă şira apărării expediției în insulele Andaman, 
cel puţin în această şedinţă. Pentru moment s-a căzut de 
acord ca Mountbatten să fie întrebat ce operaţiuni amfibii 
îşi putea asuma pe o scară mai mică, cu presupunerea că 
majoritatea vaselor de debarcare şi de asalt erau retrase 
din sud-estul Asiei în următoarele câteva săptămâni. Astfel 
ne-am despărţit, domnul Roosvelt rămânând foarte necăjit. 

Inainte de a putea face altceva, impasul de la Cairo fusese 
invins.  După-amiază, preşedintele,  consultându-se cu 
consilierii săi, a decis să abandoneze planul cu insulele 
Andaman. El mi-a trimis un laconic mesaj particular: 
„Corsarul a ieşit din vederile noastre”. Generalul Ismay îmi 

aminteşte că atunci când i-am spus în mod criptic la telefon 
vestea binevenită că preşedintele şi-a schimbat părerea şi îl 
va informa în acest sens pe Cian Kai-Şi, am spus: „E un 
bărbat mai bun cel care îşi domină spiritul decât cel care 
cucereşte un oraş”. Ne-am întâlnit cu toţii la 7.30 p.m., a 
doua seară, ca să trecem în revistă raportul final al 
Conferinţei. Operaţiunea din sudul Franţei a fost aprobată 
oficial, iar preşedintele a citit anunţul pentru generalisimul 
Cian Kai-Şi, în care îl informa despre decizia sa de a 
abandona planul insulelor Andaman. 

xy» * 

Unul dintre principalele scopuri ale Conferinței noastre de 
la Cairo fusese reluarea convorbirilor cu conducătorii turci. 
Eu i-am telegrafiat preşedintelui Inonu la 1 decembrie, din 
Teheran, sugerându-i să ni se alăture preşedintelui şi mie la 
Cairo. S-a aranjat ca şi Vâşinski să fie prezent. Ideea acestei 
convorbiri a izvorât din întâlnirea dintre Eden şi ministrul 
turc de Externe, la Cairo, la începutul lui noiembrie, când 
Eden se întorcca acasă de la Moscova. Turcii au venit acum 
din nou la Cairo, la 4 decembrie, iar în a doua seară l-am 
invitat la cină pe preşedintele turc. Oaspetele meu a dat 
dovadă de multă precauţie şi, în următoarele întâlniri, a 
arătat în ce măsură consilierii lui erau încă impresionați de 
maşina militară germană. Eu am făcut presiuni puternice. 
Cu Italia ieşită din ai Ic, avantajele intrării Turciei în război 
erau vizibil crescute, iar riscurile micşorate. 

Turcii au plecat curând să raporteze Parlamentului. S-a 
căzut de acord ca, între timp, specialiştii britanici să se 
adune şi să implementeze primele stadii ale stabilirii unei 
forţe aliate în Turcia. Dar chesiunea a rămas aici. Când a 
venit Crăciunul, eu mă resemnasem cu mentalitatea 
Turciei. 

În toate numeroasele noastre discuţii de la Cairo, 
preşedintele nu s-a referit la chestiunea vitală şi urgentă a 
comandantului operațiunii  „Overlord”, iar eu aveam 
impresia că aranjamentul nostru iniţial şi înţelegerea mai 

erau valabile. Dar, în ziua dinaintea plecării lui din Cairo, 
preşedintele mi-a comunicat decizia lui finală. Mergem în 
maşină de la Cairo spre piramide. Atunci, mi-a spus, 
aproape ca din întâmplare, că nu se poate lipsi de generalul 
Marshall, a cărui mare influenţă în fruntea treburilor 
militare şi a conducerii războiului era de nepreţuit şi 
indispensabilă conducerii cu succes a războiului. El a propus 
atunci să-l numească pe Eisenhower la „Overlord” şi mi-a 
cerut părerea. l-am spus că el trebuia să decidă, dar că şi 
noi avem cele mai bune păreri despre generalui Eisenhower 
şi ne vom pune norocul în mâinile lui, cu bunăvoință, din 
inimă. 

Până în acel moment, mă gândeam la Eisenhower ca şef 
de Stat Major al Armatei, în timp ce Marshall va comanda 
operaţiunea „Overlord”. Eisenhower auzise şi el despre aşa 
ceva şi era foarte nefericit de perspectiva de a părăsi 
Mediterana pentru Washington. Acum totul era stabilit. 
Eisenhower la „Overlord”, Marshall rămânea la Washington, 
iar un comandant britanic trebuia numit pentru Mediterana. 

Intreaga poveste a îndelugatei amânări a preşedintelui şi a 
deciziei lui finale este atinsă de biograful domnului Hopkins, 
care afirmă că Roosevelt a luat hotărârea duminică 5 
decembrie, „în ciuda sfatului aproape nerăbdător al lui 
Hopkins şi Stimpson, împotriva cunoscutei preferinţe, atât a 
lui Stalin cât şi a lui Churchill, împotriva propriei sale 
înclinații proclamate.” Apoi, domnul Sherwood citează 
următorul extras dintr-o notă pe care a căpătat-o după 
război de la generalul Marshall: „Dacă-mi aduc aminte, 
afirmă Marshall, preşedintele i-a spus, în completarea 
conversaţiei noastre: «Simt că nu pot dormi noaptea când 
tu eşti plecat din ţară.» „Nu încape îndoială că preşedintele 
a simţit că doar comanda operaţiunii „Overlord” nu era 

suficientă pentru a justifica plecarea din Wa. Shington a 
generalului Marshall. 

În sfârşit, munca noastră se încheiase. Am dat un dineu 
pentru şefii Statului Major Combinat şi pentru încă una sau 
două persoane. Îmi amintesc că m-a izbit optimismul care 
domina în cercurile înalte ale armatei. Exista ideea 
nerostită că Hitler nu va fi destul de puternic ca să facă faţă 
campaniei de primăvară şi că ar putea să se prăbuşească 
chiar înainte ca „Overlord” să fie lansat în vară. Am fost 
atât de impresionat de acest curent de opinie, încât am 
cerut ca fiecare să-şi spună părerea, pe rând. Toate 
autorităţile profesionale erau înclinate să creadă că 
prăbuşirea Germanici era iminentă. Cei trei politicieni 
prezenţi au avut un punct de vedere opus. Desigur, în 
aceste probleme de care depind atât de multe vieţi, există 
totdeauna şi o mare doză de ghicitoare. Sunt atât de multe 
lucruri ce nu pol fi măturate şi calculate. Cine poale şti cât 
de slab este inamicul în spatele fronturilor arzătoare şi a 
măştii de cinism? În ce moment se va frânge puterea 
voinţei lui? În ce moment va fi doborât? 

Preşedintele nu a găsit timp pentru vizite turistice. Dar eu 
nu suportam să-l las să plece fără să vadă Sfinxul. Într-o zi, 
după ceai, i-am spus, „Trebuie să vii acum”. Ne-am dus 
acolo direct cu maşina şi am examinat minunea lumii din 
toate unghiurile. Roosevelt şi cu mine ne-am uitat câteva 
minute la picioarele lui, în'tăcere, în timp ce lăsau umbrele 
înserării. Nu ne-a spus nimic şi şi-a păstrat zâmbetul de 
nescrutat. Nu avea rost să mai aşteptăm mai mult. La 7 
decembrie, mi-am luat rămas bun de la marele meu 
prieten, când şi-a luat zborul de pe aerodromul de lângă 
piramide. 

31 Sherwood, Roosevert and Hopkins, pag. 802-3. Cândva, a existat o 
propunere ca generalul Marshall să comande ambele teatre, adică 
Mediterana şi „Overlord". Aceasta a fost abandonată. 

Eu nu mă simţisem deloc bine în cursul acestei călătorii şi 
Conferinţe, iar când aceasta a ajuns la sfârşit, eram 
conştient că sunt foarte obosit. De exemplu, am observat 
că după baie nu mă mai uscam ci mă întindeam în pat 
înfăşurat în cearceaf până mă uscam în mod natural. După 
miezul nopţii, în 11 decembrie, eu şi grupul meu personal 
am plecat cu avionul nostru spre Tunis. Plănuisem să petrec 
o noapte acolo, la vila generalului Eisenhower, iar a doua zi 
să zbor la Alexander şi apoi la cartierul general al lui 
Montgomery, în ltalia, unde vremea era proastă şi orice 
înaintări erau intermitente. 

Dimineaţa am trecut peste aerodromurile din Turnis. Un 
semnal ne-a îndrumat să nu aterizăm unde ni se spusese şi 
am fost dirijaţi spre alt câmp, la vreo şaizeci de kilometri 
mai departe. Am ieşit cu toţii şi am început să descărcăm 
bagajele. Avea să mai treacă o oră până vor putea sosi 
maşinile. Cum şedeam pe cutiile mele cu documente 
oficialc, m-am simţit absolut epuizat. In acel moment, a 
venit totuşi un mesaj telefonie de la generalul Einsenhower, 
care aştepta la primul aeroport, spunând că am fost 
îndrumați greşit şi că aterizarea era posibilă acolo. Aşa că 
ne-am căţărat din nou în avion şi, după douăzeci de minute, 
eram cu el, foarte aproape de vila lui. Ike, totdeauna 
sufletul ospitalităţii, aşteptase două ore într-o 
imperturbabilă bună dispoziţie. M-am urcat în maşina lui şi, 
după ce am călătorit puţin, i-am spus: „Mi-e teamă că o să 
trebuiască să stau cu dumneata mai mult decât am plănuit. 
Sunt complet la capătul puterilor şi nu mă pot duce pe front 
până nu-mi mai recapăt din puteri.” Toată ziua aceea am 
dormit, iar a doua zi a început febra şi simptome la baza 
plămânului, care indicau o pneumonie. Aşa că, iată, în acest 
moment important, stăteam culcat pe spate între ruinele 
vechii Cartaginc. 

Când radiografiile au arătat că se vedea o umbră pe un 
plămân, am constatat că totul fusese diagnosticat şi 

prevăzut de Lordul Moran. Doctorul Bedford şi alte înalte 
autorităţi medicale din Mediterana şi infirmiere excelente 
au sosit din toate părţile ca prin magic. Admirabilul 
medicament M şi B, care nu-mi producea niciun efect 
negativ, a fost folosit din primul moment, şi, după o 
săptămână de febră, inamicul a fost respins. Deşi Moran a 
notat că, la un moment dat, el considera că problema era 
îndoielnică, eu nu am împărtăşit punctul lui de vedere. Nu 
m-am simţit chiar atât de rău la această criză, ca la aceea 
din februarie. Medicamentul M şi B, pe care eu îl mai 
numeam şi Moran şi Bedford, şi-a făcut treaba foarte 
eficient. Nu încape îndoială că pneumonia este o treabă cu 
totul diferită de ceea ce era înainte de descoperirea acestui 
medicament miraculos. Niciun moment, eu nu mi-am 
abandonat rolul în conducerea treburilor şi nu a fost nicio 
întârziere în deciziile «care se cereau de la mine. 

Sarcina mea imediată, ca ministru britanic al Apărării, 
răspunzător de Cabinetul de Război, era să propun un 
comandant suprem britanic pentru Mediterana. Acest post 
l-am încredinţat generalului Wilson, fiind de asemeni stabilit 
ca generalul Alexander să comande întreaga campanie în 
ltalia, aşa cum făcuse sub generalul Eisenhower. S-a mai 
aranjat de asemeni ca generalul Devers, din armata 
Statelor Unite, să devină adjunctul generalului Wilson în 
Mediterana, mareşalul aerului Tedder să fie adjunctul 
generalului Eisenhower la acţiunea „Overlord”, iar generalul 
Montgomery să comande întreaga forţă de invazie peste 
Canal, până când comandantul suprem va putea să-şi 
transfere în Franţa cartierul său general şi să preia controlul 
operaţional direct. Toate acestea au fost realizate cu cea 
mai mare netezime şi în perfectă înţelegere între 
preşedinte şi mine, cu aprobarea Cabinetului, şi s-a lucrat în 
bună camaraderie şi prietenie între toţi cei în cauză. 

Dar zilele treceau şi eu eram într-o stare proastă. Febra 
creştea şi scădea. Trăiam preocupat de problema mea, de 
război, şi era de parcă acesta izvora chiar din fiinţa mea. 

Doctorii încercau să ţină treburile departe de patul meu, 
dar eu îi sfidam. Ei toţi spuneau: „Nu lucraţi, nu vă gaceţi 
griji...”, în asemenea măsură, încât am încercat să citesc un 
roman. Citisem de mult romanul lui Jane Austen, Simt şi; 
sensibilitate, iar acum m-am gândit că aş vrea să citesc 
Mânarie şi prejudecată. Sarah mi-l citea minunat, stând la 
picioarele patului. Totdeauna am considerat că e mai bun 
decât celălalt. Ce viaţă liniştită aveau oamenii aceia! Mici 
îngrijorări despre revoluţia franceză sau despre luptele 
zdrobitoare ale războaielor napoleoniene. Doar manierele 
care controlau pe cât puteau pasiunile naturale, laolaltă cu 
explicaţii culte ale oricărei nefericiri. Toate astea păreau să 
se potrivească foarte bine cu medicamentul M şi B. 

Într-o dimineaţă, Sarah lipsea de la picioarele patului meu 
şi eram gata să cer cutia cu telegrame în orele interzise, 
când ea intră cu mama ei. Nu aveam idee că soţia mea 
zbura din Anglia ca să mi se alăture. Ea alergase la aeroport 
să zboare cu un avion bimotor Dakota. Vremea era rea, dar 
Lordul Beaverbrook era» vigilent. El a ajuns primul la 
aeroport şi a oprit zborul ei până a putut fi obţinut un avion 
cu patru motoare. (Eu cred că e bine totdeauna să i patru 
motoare când zbori pe distanţe lungi, peste mare). Acum, 
sosise după o călătorie foarte dură, într-un avion neîncălzit, 
în mijlocul iernii. Jock Colville o escortaseşi era un adaos 
bine venit la personalul meu, prin care se transmiteau 
atâtea probleme. „Salutări dragi lui Clemmie” a telegrafiat 
preşedintele. „Mă simt uşurat că ea e cu dumneata ca ofiţer 
superior.” 

Cum zăceam aşa, simțeam că ne aflam la un apogeu al 
războiului. Organizarea operațiunii „Overlord” era cel mai 
mare eveniment şi cea mai mare datorie din lume. Dar oare 
trebuia să sabotăm tot ce aveam în Italia, unde era 
implicată principala forță de peste mări a țării noastre? 

Aveam să o lăsăm o baltă stătătoare din care am scos tot 
peştele pe care l-am dorit? După cum vedeam eu problema, 
campania din Italia, în care erau angajaţi un milion sau 
maimulţi oameni din trupele noastre britanice, controlate 
de britanici sau aliate, era camaradul credincios şi 
indispensabil şi contrapartea principalei operaţiuni de peste 
Canal. Aici, stilul american de gândire exact, logic, pe scară 
mare, de producţie în masă, era formidabil, în viaţă, 
oamenii trebuie să fie învăţaţi în primul rând să se 
„concentreze la esenţial”. Acesta este fără îndoială primul 
pas de ieşire din confuzie şi nehotărâre dar este doar 
primul pas. A doua etapă în război este o armonie generală 
a efortului de război, făcând ca toate să se îmbine laolaltă 
şi până şi cea mai mică forţă de luptă să-şi joace rolul 
deplin, tot timpul. Eram sigur că o campanie viguroasă în 
ltalia în prima jumătate a anului 1944 va fi cel mai mare 
ajutor pentru suprema operaţiune a traversării Canalului, 
spre care se concentrau toate minţile şi se făceau toate 
angajamentele. Dar fiecare lucru pe care ofiţerii mei de Stat 
Major îl puteau pretinde ca fiind „esenţial” sau „vital” şi 
folosirea acestor cuvinte grele trebuia să-mi fie argumentat 
de parcă arta ar purta în sine succesul sau eşecul scopului 
nostru esenţial. Pentru douăzeci sau o duzină de vase de 
debarcare a vehicolelor, trebuie să te lupţi de parcă 
problema principală s-ar baza pe ele. 

Cazul mi se părea brutal de simplu. Toate vasele pe care 
le avem vor fi folosite pentru transportarea în Anglia a tot 
ceea ce vor putea produce Statele Unite în arme şi oameni. 
Cu siguranţă că forţele enorme pe care nu le puteam mişca 
pe mare de pe teatrul italian, îşi puteau juca rolul lor. Fie că 
ar putea cuceri Italia şi imediat să muşte în frontul interior 
german, fie că puteau să atragă mari forţe germane de pe 
frontul pe care urma să-l atacăm trecând Canalul în 
ultimele zile ale lui mai sau începutul lui iunie, cum o vor 
cere luna şi fluxul. 

Impasul în care au ajuns armatele noastre în Italia a fost 
provocat de rezistenţa încăpăţânată a germanilor pe cei o 
sută douăzeci de kilometri de front, de la o mare la alta, îl 
făcuse deja pe generalul Eisenhower să se gândească la un 
atac prin flanc, cu amfibii. El plănuise să debarce cu o 
divizie la sud de Tibru şi să facă un salt spre Roma, în 
conjuncţie cu un atac al armatei principale. Oprirea acestei 
armate şi distanţa punctului de debarcare a făcut pe toată 
lumea să simtă că era nevoie de mai mult de o divizie. Eu 
am fost din totdeauna partizanul „ghearei de pisică” cum îi 
spun eu. N-am reuşit niciodată să transmit această 
manevră puterii maritime, incluziv în înaintările noastre în 
deşert. Totuşi, în Sicilia, generalul Patton a folosit de două 
ori comanda flancului de pe mare cu efect important când a 
avansat de-a lungul coastei de nord a insulei. 

Exista un mare sprijin din partea profesioniştilor. 
Eisenhower era deja de acord în principiu, deşi noua lui 
numire la comanda operaţiunii „Overlord” îi dădea acum un 
simţ diferit al valorilor şi un nou orizont. Alexander, 
comandant suprem adjunct şi comandant al armatelor din 
Italia, considera operaţiunea justă şi necesară; Bedell Smith 
era înflăcărat şi ajuta în toate direcţiile. Acest lucru era 
adevărat şi în privinţa amiralului John Cunningham, care 
deţinea toate cărţile navale, ca şi a mareşalului Tedder. 
Aveam deci un şir întreg de autorităţi din Mediterana. In 
plus, eram sigur că şefii de Stat Major britanici vor agrea 
planul, iar cu acordul lor puteam obţine aprobarea 
Cabinetului de Război. Când nu poţi da ordine, este 
necesară o muncă grea şi îndelungată. 


x k x 


Mi-am început eforturile la 19 decembrie, când şeful 
Statului Major Imperial, în drum spre casă de la cartierul 
general al lui Montgmorey din Italia, a venit să mă vadă la 
Cartagina. Sperasem să mergem acolo împreună, dar boala 

mea m-a împiedicat. Am avut o discuţie cuprinzătoare, iar 
eu am constatat că, pe o cale separată de gândire, 
generalul Brooke a ajuns la aceeaşi concluzie ca şi mine. 
Am fost de acord asupra politicii şi de asemeni că, în timp 
ce eu mă voi ocupa de comandanții de la faţa locului, el să 
facă tot ce poate ca să depăşească dificultăţile de acasă. 

Apoi el a plecat la Londra pe calca aerului. Şefii de Stat 
Major gândiseră evident pe aceleaşi linii şi, după ce au 
ascultat relatarea lui, au telegrafiat în 22: „Suntem pe 
deplin de acord cu dumneata că nu se poate permite ca 
actuala stagnare să continue... Soluţia constă în mod clar în 
a folosi puterea noastră amfibie şi să lovim lateral în flancul 
inamicului, ca să deschidem calca pentru o înaintare rapidă, 
spre Roma... Credem că scopul ar trebui să fie asigurarea 
transportului a două divizii...” După ce explicau că noul 
plan ar implica abandonarea ambelor acţiuni, a aceleia din 
Rhodos şi a unei operaţiuni mai mici pe coasta Arakan din 
Birmania, ei încheiau: „Dacă aprobaţi linia de gândire de 
mai sus, propunem să discutăm chestiunea cu şefii Statului 
Major Combinat în vederea începerii imediate a acţiunii 
acolo.” 

Acesta a dus la o analiză dură a resurselor noastre. Unele 
vase de debarcare pentru operaţiunea suspendată 
împotriva insulelor Andaman erau deja în drum spre 
Mediterana, prin Oceanul Indian. Altele urmau să se 
întoarcă acasă pentru „Overlord”. De toate era o nevoie 
extremă. 

În ziua de Crăciun, am ţinut toată dimineaţa o conferinţă 
la Cartagina. Au fost prezenţi Eisenhower, Alexander, Bedell 
Smith, generalul Wilson, Tedder, amiralul John Cunningham 
şi alţi înalţi ofiţeri. Singurul care nu era prezent era 
generalul Clark al Armatei a Cincea. Aceasta a fost o 
omisiune pe care o regret, întrucât armatei lui i se 
încredința în final operaţiunea şi ar fi trebuit să aibă în 
minte fundalul acesteia. Am fost cu toţii de acord că nu era 
suficient un transport mai mic de două divizii. In acel 

moment, mă gândeam la un asalt cu două divizii din 
Armata a Opta, unde Montgomery, urma să fie înlocuit de 
generalul Leese. Mă gândeam că operaţia cu amfibii implica 
potenţiale riscuri mortale pentru forţele debarcate şi 
preferam să mi le asum cu trupe britanice, pentru că eu 
eram răspunzător faţă de Britania. In plus, forţa ar fi fost 
omogenă, şi nu jumătate şi jumătate. 

Totul se învârtea în jurul vaselor de debarcare care au 
ţinut în frâu toată strategia noastră timp de câteva 
săptămâni. Cu data rigidă prevăzută pentru „Overlord” şi cu 
mişcarea, repararea şi punerea la punct a acestor aproape 
o sută de mici vase, toate planurile erau într-o cămaşă de 
forţă. Am scăpat, deşi loviți, de această nenorocire. Dar 
trebuie să recunosc că eram atât de preocupat să mă lupt 
pentru principii, încât nu am reuşit să obţin, şi de fapt nici 
nu îndrăzneam să cer, necesarul ca greutate şi volum, 
pentru „gheara de pisică”. De fapt, ar fi fost destule vase 
de debarcare şi tancuri pentru operaţiune, aşa cum a fost 
plănuită, şi, după părerea mea, dacă cererile extravagante 
ale maşinii militare ar fi fost reduse, am fi putut, fără a 
dăuna altor angajamente şi promisiuni, să aruncăm pe mal, 
la sud de Tibru, o forţă mai mare cu deplină mobilitate. 
Totuşi, problema a fost disputată în termeni de rutină ai 
cerinţelor armatei şi având în vedere datele exacte, când 
vasele de debarcare puteau fi gata pentru operaţiunea 
„Overlord”, ţinând seama, bineînţeles, că întoarcerea lor 
acasă va avea loc iarna, pe vremea proastă din golful 
Biscaia şi că era necesară o marjă de timp pentru refacerea 
lor. Dacă aş fi cerut transportarea a trei divizii, n-aş fi 
căpătat nimic. Cât de des trebuie omul să se mulţumească 
cu ceea ce poate obţine! Totuşi, e mai bine să faci lucrurile 
aşa cum trebuie. 

La încheierea discuţiei noastre, am trimis următoarea 
telegramă preşedintelui şi una similară acasă. Am avut grijă 
să spun direct faptul esenţial: 

Pentru că am reţinut cincizeci şi şase de vase de 
debarcare în Mediterana atâta timp, mi se pare irațional să 
le expediez fiind vorba doar de încă o săptămână, timp în 
care ar putea oferi servicii decisive. Ce ar putea fi mai 
periculos decât să lăsăm să stagneze lupta în Italia şi să 
mai lâncezească încă trei luni? Nu putem merge înainte, 
lăsând în urmă o treabă neterminată în care sunt antrenați 
o jumătate de milion de oameni. De aceea, celor prezenţi 
aici li s-a părut că trebuie făcut orice efort pentru a 
disponibiliza pentru Anzio două divizii, în jur de 20 ianuarie, 
şi s-au emis ordine în acest sens către generalul Alexander. 
Dacă nu folosim această ocazie, trebuie să ne aşteptăm la 
eşecul campaniei din Mediterana din 1944. Eu sper deci 
sincer că veţi fi de acord cu o întârziere de trei săptămâni a 
întoarcerii celor cincizeci şi şase de vase de debarcare şi că 
toate autorităţile vor fi instruite să se asigure că 
operaţiunea „Overlord” din mai nu suferă prejudicii din 
această cauză... 

XXX 

Lordul Moran a considerat că este posibil ca eu să 
părăsesc Cartagina după Crăciun, dar a insistat că trebuie 
să am trei săptămâni de convalescenţă undeva. Şi unde 
putea fi mai bine decât la minunata vilă de la Marrakech, 
unde preşedintele şi cu mine am stat după Casablanca, în 
urmă cu un an? Toate planurile fuseseră făcute în ultimele 
câteva zile. Urma să fiu oaspetele armatei Statelor Unite la 
Marrakech. Se considera de asemeni că stătusem destul de 
mult timp la Cartagina ca să fiu localizat. Mici vase trebuiau 
să patruleze necontenit în golf în faţa vilei, în caz că un 
submarin-U ar apare acolo pentru un raid surpriză. Ar putea 
avea loc, de asemeni, un atac aerian cu rază lungă de 
acţiune. Aveam propria mea protecţie, un batalion din 
Gărzile Goldstream. Eram prea bolnav sau prea ocupat, ca 
să fiu consultat în problema asta, dar vedeam în dragul 
meu Marrakech un paradis unde îmi puteam recăpăta 
puterile. 

În faţa vilei, a fost adusă o minunată gardă de oameni din 
Goldstream. Nu-mi dădusem seama cât de mult mă slăbise 
boala. Mi-a fost greu să merg de-a lungul şirului şi să mă 
urc în maşină. Zborul la trei mii de metri a fost plănuit pe 
baza previziunii meteorologice că va fi vreme bună. Totuşi, 
când am ajuns la înălţimele Tunisiei, care se ridicau în jurul 
nostru, am văzut adunându-se o mulţime de nori mari, 
mişcători şi cam negri, iar după câteva ore, eram mai mult 
în ceaţă decât în soare. Întotdeauna am avut reţineri în 
privinţa zborului printre ceea ce eu numeam „nori umpluţi” 
- adică nori cu munţi în interiorul lor - iar un zbor complicat, 
prin diverse văi din faţa noastră, pentru a ne menţine la o 
înălţime sub trei mii de metri, mi se părea o propunere 
incorectă pentru ceilalţi din avion. De aceea, l-am chemat 
pe pilot şi i-am cerut să zboare la cel puţin şapte sute de 
metri deasupra celui mai înalt munte aflat la o sută 
cincizeci de kilometri distanţă de ruta lui. Lordul Moran a 
fost de acord. S-a administrat oxigenul adus special pentru 
această călătorie. Am urcat în albastrul cerului. M-am simţit 
bine şi am făcut o aterizare perfectă pe la ora patru, pe 
aerodromul din Marrakech. Cel de al doilea avion al nostru, 
care respectase strict instrucţiunile, a avut un zbor greu şi 
foarte periculos printre diferitele defilcuri şi trecători, multe 
fiind traversate având doar o vedere infimă asupra munţilor 
înalţi. La această înălţime mică, vremea nu era deloc bună. 
Avionul a ajuns în siguranţă, la o oră după noi, cu o uşă 
ruptă şi aproape toată lumea avusese rău de avion. Imi 
părea rău că au avut atâtea neplăceri şi riscuri de suferit 
din cauza mea. Ar fi putut zbura tot drumul confortabil, sub 
cer albastru, la patru mii sau chiar trei mii cinci sute de 
metri. 

Nimic nu putea depăşi confortul, ba chiar luxul, noii mele 
locuinţe, precum şi bunăvoința tuturor celor în cauză. Dar 
un lucru îmi domina mintea peste toate celelalte - ce 
răspuns va da preşedintele la telegrama mea? In timp ce 
mă gândeam la rezistenţa tristă, greoaie, care nu ţinea 

seamă de moment şi proporţie, pe care am întâmpinat-o la 
toate proiectele privind Mediterana, aşteptam răspunsul cu 
adâncă îngrijorare. Eu cerusem o acţiune periculoasă pe 
coasta italiană şi o posibilă întârziere de trei săptămâni de 
la data de 1 mai - sau patru dacă aveam să ţinem seama 
de fazele lunii - pentru data traversării Canalului. 
Câştigasem aprobarea comandanților de la faţa locului. 
Şefii de Stat Major britanici au fost întotdeauna de acord în 
principiu şi acum erau satisfăcuţi de amănunte. Dar ce vor 
spune mericanii de o amânare cu patru săptămâni a 
operaţiunii „Overlord”? Totuşi, când cineva este foarte 
obosit, binecuvântarea somnului nu este totdeauna 
respinsă. 

Trebuie să mărturisesc că am primit cu bucurie 
amestecată cu surprindere, la 28 decembrie, o telegramă 
de la domnul Roosevelt care era de acord să amân plecarea 
celor cincizeci şi şase de vase de debarcare „cu condiţia ca 
«Overlord» să rămână operaţiunea cea mai importantă şi să 
fie realizată la data la care am căzut de acord la Cairo şi 
Teheran.” „Mulţumesc lui Dumnezeu, am răspuns eu, 
pentru decizia bună care ne angajează din nou uniţi la o 
mare acţiune...” 

Statele Majore de acasă, mai ales Amiralitatea, au făcut 
mari eforturi pentru realizarea „ghearei de pisică” şi eu m- 
am grăbit să le felicit. Telegrama preşedintelui era o 
minune. Eram sigur că datoram asta nu doar bunăvoinţei lui 
ci şi echilibrului minţii lui Marshall, loialității lui Eisenhower 
faţă de spectacolul pe care urma să-l părăsească în curând 
şi diplomaţiei active, cunoscătoare, înarmată cu fapte, a lui 
Bedell Smith. În aceeaşi zi, Alexander ne-a trimis planul lui. 
După ce a conferit cu generalul Mark Clark şi cu generalul 
Brian Robertson, el a adecis să folosească o divizie 
americană şi una britanică. Blindatele, trupele de 
paraşutişti şi comandourile vor fi pe o bază de jumătate şi 
jumătate, iar totul va fi sub comanda unui comandant de 
corp de armată american. Atacul va avea loc în jur de 20 

ianuarie. Cu zece zile înainte, el avea să lanseze o mare 
ofensivă la muntele Cassino, ca să atragă rezervele 
germane. Va urma înaintarea armatei principale. Eu eram 
foarte mulţumit. Până aici, toate bune. 

Eram hotărât să ajung acasă înainte de lovitura de la 
Anzio. De aceea, la 14 ianuarie, am zburat cu toţii pe o 
vreme frumoasă spre Gibraltar, unde mă aştepta vasul 
George V. În 15, vasul a ieşit din golful Algeciras în larg, în 
Atlantic, şi apoi spre Plymouth. După o călătorie 
odihnitoare, am fost întâmpinați de Cabinetul de Război şi 
de şefii de Stat Major, care păreau să fie cu adevărat 
bucuroşi că mă vedeau venit înapoi. Fusesem plecat din 
Anglia mai bine de două luni şi ei au trecut prin multe 
îngrijorări, atât din cauza bolii mele cât şi a activităţilor. 
Era, într-adevăr, o întoarcere acasă şi m-am simţit adânc 
recunosetător tuturor acestor prieteni şi colaboratori de 
încredere. 


Capitolul IX MAREŞALUL TITO. FRĂMÂNTAREA GREACĂ 


Cititorul trebuie să se întoarcă acum la o poveste mândră 
şi sumbră pe aire principala mea naraţiune a ocolit-o. După 
invazia lui Hitler şi cucerârea ei în aprilie 1941, lugoslavia a 
fost scena unor evenimente înfricoşătoare. Regele-copil s-a 
refugiat în Anglia cu acei miniştri ai guvernului prinţului 
Paul şi alţi mimbri ai guvernului, care au sfidat asaltul 
german. În munţi, a început din nou lupta aspră de gherilă, 
cu care sârbii rezistaseră turcilor timp de secole. Generalul 
Mihailovic a fost primul şi cel mai important susţinător al 
acesteia, iar în jurul lui s-a raliat elita supraviețuitoare a 
lugoslaviei. În tumultul îngrijorării lumii privind războiul, 
lupta lor a fost abia vizibilă. Ea aprţine „sumei inestimabile 
a durerii umane”. Mihailovic a suferit, ca şef de gherilă, de 
faptul că mulţi dintre cei care l-au urmat erau oameni bine 
cunoscuţi, cu relaţii şi prieteni în Serbia, cu proprietăţi şi 
legături cunoscute în alte locuri. Germanii au dus o politică 

de şantaj criminal. Ei au aplicat represalii pentru activităţile 
de gherila, înpuşcând grupuri de patru, cinci sute de 
persoane din Belgrad. Sub aceasta presiune, Mihailovic a 
ajuns treptat în situaţia că unii dintre comandanții săi au 
făcut înţelegeri cu trupele germane şi italiene să fie lăsaţi în 
pacc în anumite regiuni muntoase şi, în schimb, ei să facă 
foarte puţin sau nimic împotriva inamicului. Cei care s-au 
opus trimfători unor asemenea lucruri, îi pot înfiera numele, 
dar istoria, mai discriminatorie, nu trebuie să-l şteargă din 
lista patrioţilor sârbi. În toamna lui 1941, rezistenţa sârbilor 
faţă de teroarea germană a rămas doar o umbră. Lupta 
naţională putea fi susţinută doar de valoarea înnăscută a 
oamenilor simpli. lar asta nu lipsea. 

Un război pentru existenţă, sălbatic şi furios, a izbucnit ca 
o flacără în rândul partizanilor, împotriva germanilor. 
Printre partizani, Tito era în frunte, o figură proeminentă şi 
curând dominantă. Tito, cum îşi spunea el însuşi, era un 
comunist cu educaţie sovietică şi care până la invadarea 
Rusiei de Hitler şi după ce lugoslavia a fost asaltată, 
aţâţase la greve politice de-a lungul coastei dalmate, în 
concordanţă cu politica generală a Cominternului. Dar, 
odată ce în sufletul şi în mintea sa, doctrina comunstă s-a 
contopit cu ardoarea luptei pentru ţara natală, aflată în 
chinuri extreme, el a devenit un conducător cu aderenţi 
care nu aveau prea mult de pierdut în afară de viaţa lor, şi 
care erau gata să moară, iar dacă puteau să moară, erau 
gata şi să ucidă. Acest lucru i-a confruntat pe germani cu o 
problemă care nu putea fi rezolvată prin execuţia în masă a 
unor notabilităţi sau persoane de vază. S-au trezit 
confruntaţi cu oameni disperaţi, care trebuiau să fie vânaţi 
în bârlogul lor. Partizanii lui Tito luau armele din mâinile 
germanilor. Ei au crescut repede ca număr. Niciun fel de 
represalii, oricât de sângeroase, asupra ostaticilor din sate 
nu îi oprea. Pentru ei era vorba de moarte sau libertate. În 
curând, au început să le provoace germanilor daune mari şi 
au devenit stăpânii unor vaste regiuni. 

Era inevitabil ca partizanii să ajungă la certuri sălbatice cu 
acei concctăţeni ai lor care rezistau cu jumătate de inimă 
sau făceau târguieli pentru imunitate cu duşmanul comun. 
Partizanii violau în mod deliberat orice înţelegere făcută cu 
inamicul de către cetnici - cum se numeau ce-i ce-l urmau 
pe generalul Mihailovic. Atunci, germanii împuşcau ostatecii 
cetnici şi, ca răzbunare, aceştia dădeau informaţii despre 
partizani. Toate acestea se întâmplau sporadic şi 
incontrolabil, în acele regiuni muntoase, sălbatice. Era o 
tragedie într-o tragedie. 

* 


Am urmărit aceste evenimente, printre alte preocupări, 
atât cât era posibil. În afară de o picătură de aprovizionare 
aruncată din avion, noi nu i-am putut ajuta. Cartierul nostru 
general din Orientul Mijlociu era răspunzător de toate 
operaţiunile din acest teatru şi menținea un sistem de 
agenţi şi de legături cu adepţii lui Mihailovic. In vara lui 
1943, când am pătruns în Sicilia şi în Italia, Balcanii şi în 
special lugoslavia nu mi-au părăsit gândurile. Până în acest 
moment misiunile noastre au mers doar la grupurile lui 
Mihailovic, care reprezentau rezistenţa oficială faţă de 
germani, şi la guvernul iugoslav de la Cairo. In mai 1943, 
am luat o atitudine nouă. S-a decis să trimitem grupuri mici 
de ofiţeri britanici şi şefi de Stat Major Imperial care să 
stabilească legături cu partizanii iugoslavi, în ciuda faptului 
că, între ei şi cetnici, se ducea o luptă crudă şi că Tito 
ducea lupta, în calitate de comunist, nu doar împotriva 
invadatorilor germani ci şi împotriva monarhiei sârbe şi a lui 
Mihailovic. La sfârşitul acelei luni, căpitanul Deakin, 
absolvent de la Oxford, care mă ajutase timp de cinci ani 
înainte de război cu munca mea literară, a fost lansat cu 
paraşuta ca să stabilească o misiune pe lângă Tito. Au mai 
urmat şi alte misiuni şi, până în iunie, s-au adunat multe 
fapte. La 6 iunie, şefii de Stat Major au raportat: „Este clar, 
din informaţiile existente la Ministerul de Război, că cetnicii 
sunt compromişi fără speranţă din cauza relaţiilor lor cu 

Axa în Herţegovina şi Muntenegru. În recentele lupte din 
această din urmă regiune, partizanii bine organizaţi şi nu 
cetnicii au fost cei care au reţinut forţele Axei.” 

Spre sfârşitul lunii, atenţia mi-a fost atrasă spre 
chestiunea obţinerii celor mai bune rezultate împotriva Axei 
din partea rezistenţei locale din lugoslavia. Cerând 
informaţii complete, am prezidat o conferinţă a şefilor de 
Stat Major, în Downing Street, la 23 iunie. În cursul 
discuţiei, am subliniat marea valoare a sprijinirii cât mai 
mult posibil a mişcării iugoslave anti-Axă, care menținea în 
acea regiune treizeci şi trei de divizii ale Axei. Lucru acesta 
era atât de important încât am indicat să se asigure micul 
număr de avioane suplimentare necesar măririi ajutorului 
nostru, dacă va fi necesar, chiar pe seama bombardării 
Germaniei şi a războiului contra submarinelor de buzunar-L. 

Inainte de a pleca la Quebec, am decis să netezesc calea 
unor viitoare acţiuni în Balcani, numind un ofiţer superior 
care să conducă o misiune mai mare la partizanii din 
regiune, cu autoritatea de a-mi face recomandări directe 
privind viitoarea noastră acţiune faţă de ei. Domnul Fitzroy 
Macelean era membru al Parlamentului, un om cu un 
caracter îndrăzneţ şi cu instruire de Ministru de Externe. 
Această misiune a fost paraşutată în lugoslavia în 
septembrie 1943, unde a găsit o situaţie revoluţionarizată. 
Vestea capitulării Italiei ajunsese la iugoslavi doar prin 
anunţul oficial, transmis prin radio. Dar, în ciuda oricărei 
avertizări a lui Tito din partea noastră, Tito a acţionat rapid 
şi fructuos. În câteva săptămâni, şase divizii italiene au fost 
dezarmate de forţele de partizani, iar altele două li s-au 
alăturat în luptă împotriva germanilor. Cu echipamentul 
italian, iugoslavii au putut acum să înarmeze încă 80 000 
de oameni şi să ocupe pe moment majoritatea coastei 
Adriaticii. Aceasta era o bună şansă de a ne întări poziţia în 
Marea Adriatică, în legătură cu frontul italian. Armata 
partizanilor iugoslavi, totalizând 200000 de oameni, deşi 
lupta în principal ca gherilă, era angajată într-o acţiune 

largă împotriva germanilor, care îşi continuau represaliile 
violente cu tot mai mare furie. 


x k x 


Un efect al acestei activități sporite în lugoslavia a fost 
exacerbarea conflictului între Tito şi Mihailovic. Forţa 
militară crescândă a lui Tito a ridicat, într-o formă tot mai 
acută, problema poziţiei precare a monarhiei iugoslave şi a 
guvernului exilat. Până la sfârşitul războiului, s-au făcut 
eforturi sincere şi prelungite la Londra şi în Iugoslavia 
pentru a se ajunge la un compromis între ambele părţi. Am 
sperat că ruşii îşi vor folosi bunele oficii în această 
chestiune. Când domnul Eden s-a dus la Moscova, în 
octombrie 1943, subiectul a fost pus pe agenda Conferinţei. 
El a făcut o declaraţie sinceră şi corectă a atitudinii noastre, 
în speranţa de a obţine o politică comună a Aliaților faţă de 
lugoslavia, dar ruşii nu au arătat nicio dorinţă să-şi unească 
informaţiile cu ale noastre şi nici să discute un plan de 
acţiune. 

Chiar şi după multe săptămâni, am văzut că există prea 
puţine perspective pentru vreun aranjament funcţional între 
forţele ostile din lugoslavia. l-am telegrafiat lui Roosevelt: 
„Lupta are caracterul cel mai crud şi mai sângeros, cu 
represalii nemiloase şi execuţii de ostatici făcute de huni... 
Sperăm să aplanăm curând certurile grecilor, dar 
divergenţele între partizanii lui Tito şi sârbii lui Mihailovic 
sunt foarte adânci.” 

Previziunea întunecată s-a dovedit justă. La sfârşitul lui 
noiembrie, Tito a convocat un Congres politic al mişcării lui 
la Jajce, în Bosnia, şi nu numai că a instaurat un guvern 
provizoriu ca „singura autoritate iugoslavă”, dar a şi 
abrogat oficial toate drepturile guvernului regal iugoslav de 
la Cairo. Regelui i s-a interzis intrarea în ţară până după 
eliberare. Partizanii s-au instalat, fără îndoială, ca elemente 
conducătoare ale rezistenţei în lugoslavia, mai ales după 

capitularea Italiei. Dar era important să nu se ia nicio 
decizie politică în legătură cu viitorul regim din lugoslavia în 
condiţiile ocupaţiei, ale războiului civil şi ale politicii 
emigranților. Figura tragică a lui Mihailovic devenise 
principalul obstacol. Noi trebuia să menţinem contacte 
militare strânse cu partizanii şi, de aceea, să-l convingem 
pe rege să-l demită pe Mihail6vic din funcţia sa de ministru 
al Războiului. La începutul lui decembrie, ne-am retras 
oficial sprijinul acordat lui Mihailovic şi am rechemat 
misiunea britanică ce acţiona pe teritoriul lui. 

Pe acest fundal problemele lugoslaviei au fost luate în 
considerare la Conferinţa de la Teheran. Deşi s-a decis de 
către cei trei Aliați să se dea cel mai mare sprijin 
partizanilor, rolul iugoslavilor în război a fost desconsiderat 
de Stalin ca fiind de importanţă minorlă şi ruşii chiar au 
contestat cifrele noastre cu privire la numărul diviziilor Axei 
în Balcani. Totuşi, guvernul sovietic a fost de acord să 
trimită o misiune rusă la Tito, ca rezultat al iniţiativei 
domnului Eden. Ei voiau de asemeni să ţină legătura şi cu 
Mihailovic. 

La întoarcerea mea de la Teheran la Cairo, l-am văzut pe 
regele Petru şi i-am vorbit despre forţa şi semnificaţia 
mişcării partizanilor şi că s-ar putea să fie necesar să-l 
demită pe Mihailovic din Cabinetul său. Singura speranţă pe 
care o avea regele căe a se întoarce în ţara sa era ca, prin 
medierea noastră, să ajungă la un aranjament provizoriu cu 
Tito, fără întârziere, şi înainte ca partizanii să-şi extindă şi 
mai mult puterea asupra ţării. Ruşii au - promis şi ei că vor 
acţiona pentru un soi de compromis şi am primit sfaturi 
aproape unanime în privinţa liniei pe care să o urmez în 
această situaţie neplăcută. Ofițerii care au colaborat cu Tito 
şi comandanții de misiuni pe lângă Mihailovic mi-au 
prezentat imagini asemănătoare. Ambasadorul britanic pe 
lângă guvernul regal iugoslav, domnul Stevenson, mi-a 
telegrafiat la Ministerul de Externe: „Politica noastră trebuie 
să se bazeze pe trei noi factori: partizanii vor fi conducătorii 

lugoslaviei. Ei reprezintă o asemenea valoare militară 
pentru noi încât trebuie să-i sprijinim pe deplin, 
subordonând considerentele politice celor militare. Este 
extrem de îndoielnic dacă mai putem considera monarhia 
ca un element unificator în Iugoslavia”. 

In ianuarie 1944, fusesem convins de argumentele 
oamenilor pe care îi cunoşteam şi aveam încredere în ei, că 
Mihailovic era o piatră de moară atârnată de gâtul regelui şi 
că acesta nu avea nicio şansă până nu se descotorosca de 
el. Ministrul de Externe a fost de acord şi i-am scris lui Tito 
în acest sens. Dar, timp de încă două luni, ciondăneala 
politică în legătură cu situata din lugoslavia a continuat în 
cercurile emigranților de la Londra. Fiecare zi pierdută 
micşora şansele unui aranjament echilibrat şi abia aproape 
de sfârşitul lui mai, Mihailovic a fost înlăturat şi un politician 
moderat, doctorul Subassic, a fost chemat să formeze o 
nouă administraţie. Nici eu nu am fost în stare să-i aduc 
laolaltă pe Tito şi pe Subassic până nu m-am întâlnit cu ei la 
Neapole, în august, unde, după cum se va relata la timpul 
potrivit, am făcut tot ce am putut ca să uşurez atât 
frământările lugoslaviei, cât şi cele ale vecinei ei din sud, 
Grecia, la ale cărei probleme şi la soarta căreia trebuie să 
ne întoarcem acum. 

După retragerea Aliaților, în 1941, Grecia, ca şi Iugoslavia, 
a fost ocupată de puterile Axei. Prăbuşirea armatei şi 
retragerea regelui şi a guvernului său în exil au reînviat 
controversele amare din politica greacă. Atât în (ară cât şi 
în cercurile greceşti din străinătte, erau aspre critici la 
adresa monarhici care aprobase dictatura generalului 
Metaxas şi astfel se asociase direct cu regimul care fusese 
înfrânt. A fost multă foamete în prima iarnă, uşurată parţial 
de ajutoare ale Crucii Roşii. Ţara era epuizată de război, 
armata era distrusă, dar, în momentul capitulării, au fost 

ascunse arme în munţi şi, în mod sporadic şi pe scară 
minoră, era plănuită o rezistenţă împotriva inamicului. În 
oraşele din centrul Greciei, foametea aducea o mulţime de 
recruți. În 1942, organismul care se autointitula Frontul 
Naţional de Eliberare (cunoscut după inițialele greceşti E. A 
M.) care luase naştere în toamna anterioară, a anunţat 
formarea Armatei Populare de Eliberare (E. L. A S.). În anul 
următor, au fost recrutate mici grupuri de luptă, în timp ce, 
în Epir şi în munţii din nord-vest, rămăşiţe ale armatei 
greceşti şi localnici munteni s-au adunat în jurul colonelului 
Napoleon Zervas. Organizaţia E. A M. - E. L. A S. Era 
dominată de un grup de conducători comunişti. Aderenţii lui 
Zervas, iniţial cu simpatii republicane, au d&venit, odată cu 
trecerea timpului, exclusiv anticomunişti. În jurul acestor 
două centre se aduna rezistenţa împotriva germanilor. Nici 
unii dintre ei nu avea vreo simpatie sau vreun contact 
direct cu guvernul regalist de la Londra. 

In ajunul acţiunii de la Alamein, am decis să atacăm liniile 
de aprovizionare germane care duceau în jos, prin Grecia, 
la Pireu, la portul Atenei şi la o bază importantă pe ruta 
germană spre nordul Africii. Prima Misiune militară 
britanică, sub comanda locotenent-colonelului Myers, a fost 
lansată cu paraşuta şi a luat legătura cu gherilele. A fost 
distrus un viaduct pe principala linie de cale ferată din 
Atena, iar agenţi greci au făcut sabotaje strălucite şi 
îndrăzneţe împotriva vaselor germane în Pireu. În vara 
următoare, misiunile britanice au fost întărite şi s-au făcut 
eforturi speciale pentru a-l convinge pe inamic că vom 
debarca pe scară mare în Grecia, după victoria noastră la 
Tunis. Grupuri anglo-greceşti au aruncat în aer un alt pod 
de cale ferată pe principala linie din Atena, iar alte 
operaţiuni au avut atâta succes încât au fost aduse în 
Grecia două divizii germane, care puteau fi folosite în 
Sicilia. Dar aceasta a fOst ultima contribuţie militară pe care 
gherilele din Grecia au adus-o războiului. 

Cele trei elemente divergente: E. L. A S., numărând 20000 
de oameni şi fiind în mare parte sub control comunist, 
grupurile Zervas, cunoscute ca E. D. E. S. Şi totalizând 5000 
de oameni, şi politicienii regalişti grupaţi la Cairo sau la 
Londra în jurul regelui George al II-lea, credeau acum că 
Aliaţii vor câştiga probabil, aşa că a început o adevărată 
luptă între ei pentru puterea politică, în avantajul 
duşmanului comun. Când italienii au capitulat, în 
septembrie 1943, E. L. A S. A putut obţine cea mai mare 
parte a echipamentului lor, inclusiv armele unei divizii 
întregi, şi astfel a cucerit supremaţia militară. În octombrie, 
forţele E. L. A S. Au atacat forţele E. D. E. S. (Zervas), iar 
cartierul general din Cairo a suspendat orice transport de 
arme pentru prima organizaţie. 

Misiunea noastră de la faţa locului a făcut toate eforturile 
pentru a limita şi a pune capăt războiului civil care s-a 
răspândit în ţara ruinată şi ocupată, iar în februarie 1944, 
ofiţerii britanici au reuşit să stabilească un armistițiu jenant 
între cele două fracțiuni. Dar armatele sovietice erau acum 
la graniţele României şi întrucât creşteau şansele evacuării 
germane din Balcani şi, odată cu aceasta, o posibilă 
revenire a guvernului regal, cu sprijinul britanic, 
conducătorii E. A M. Au decis să încerce un coup d'Etat 
comunist. 

A fost organizat în munţi un Comitet Politic de Eliberare 
Naţională şi vestea a fost transmisă lumii. Aceasta era o 
provocare directă la adresa viitoarei autorităţi a guvernului 
regal şi un semnal de nelinişte pentru forţele armate 
greceşti din Orientul Mijlociu, ca şi în cercurile 
guvernamentale greceşti din străinătate, ha 31 martie un 
grup de ofiţeri din armată, marină şi forţele aeriene, au 
venit la premier, domnul Tsouderos, la Cairo, să ceară 
demisia acestuia. Brigada întâia a armatei greceşti, despre 
care speram că va putea lua parte la campania italiană, s-a 
răsculat împotriva ofiţerilor. Cinci vase din Marina regală 
elenă s-au declarat pentru republică, iar la 8 aprilie, un 

distrugător grecesc a refuzat să iasă în larg dacă nu se 
forma un guvern care să includă reprezentanţi ai E. A M. 

In vremea aceea, răspundeam de Ministerul de Externe, 
domnul Eden fiind absent. Astfel că am avut toate firele 
direct în mâna mea şi, cu sprijinul şi încurajarea mea 
personală, generalul Paget, care comanda forţele britanice 
în Egipt, a înconjurat brigada, care număra 4500 de oameni 
şi peste cincizeci de tunuri, toate desfăşurate în poziţie 
defensivă împotriva noastră. In seara de 23, vasele au fost 
abordate de marinari greci loiali şi, cu circa cincizeci de 
morţi sau răniţi, răzvrătiţii au fost adunaţi şi trimişi la mal. A 
doua zi, brigada s-a predat, a depus armele şi a fost 
evacuată la o tabără de prizonieri de război, unde şefii au 
fost arestaţi. Nu au fost victime printre greci, dar un ofiţer 
britanic a fost ucis. Răsculaţii de pe nave se predaseră 
necondiţionat, douăzeci şi patru de ore mai devreme. 

Între timp regele a sosit la Cairo şi, la 12 aprilie, a dat o 
proclamaţie că va fi format un guvern grec reprezentativ, 
compus în mare măsură din greci din interiorul Greciei. S- 
au luat măsuri ca reprezentanţii greci să fie aduşi în secret 
din Grecia metropolitană,  incluzându-l pe domnul 
Papandreu, conducătorul Partidului Social-Democrat grec, 
iar în 26, el şi-a luat postul în primire. În mai, s-a întrunit o 
conferinţă a tuturor partidelor, inclusiv lideri ai grecilor din 
munţi, la o staţiune montană din Liban. Aici s-a căzut de 
acord, după o dezbatere aprinsă care a durat trei zile, ca să 
se instaleze o administraţie la Cairo, în care să fie 
reprezentate toate grupurile, şi având pe Papandreu ca 
prim-ministru, în timp ce, în munţii Greciei, o organizaţie 
militară unită va continua să lupte împotriva germanilor. 
Dificultăţile şi luptele care stăteau în faţa noastră a tuturor 
în acest centru nervos al Europei şi al lumii vor fi relatate la 
locul lor potrivit. Putem părăsi acum scena aceasta, pentru 
altele nu mai puţin convulsive, dar mai mari. 


Capitolul X LOVITURA DE LA ANZIO 

O retrospectivă este inevitabilă acum, dacă vrem să 
înţelegem situaţia din ltalia. După capitularea din 1943, 
organizarea rezistenţei împotriva germanilor a revenit unui 
Comitet al Eliberării aflat în ilegalitate la Roma şi legat de 
activitatea crescândă a grupurilor de partinzani care acum 
începuseră să activeze în toată peninsula. Membrii acestui 
Comitet erau politicieni scoşi de la putere de Mussolini la 
începutul anilor 1920, sau reprezentanţi ai unor grupuri 
ostile conducerii fasciste. Deasupra tuturor atârna 
ameninţarea unei recrudescenţe a fascismului, la ora 
înfrângerii. Germanii făceau oricum totul ca să-l promoveze. 

Mussolini fusese internat în insula Ponza şi, mai târziu, la 
Maddalena, dincolo de coasta Sardiniei. Temându-se de un 
coup de main german, Badoglio l-a mutat la sfârşitul lui 
august pe fostul lui stăpân într-o mică staţiune montană, 
sus în Abruzzi, în Italia centrală. În graba fugii de la Roma, 
nu s-au dat instrucţiuni poliţiei şi carabinierilor care îl 
păzeau pe dictatorul prăbuşit. În dimineaţa de duminică 12 
septembrie, nouăzeci de paraşutişti germani au aterizat cu 
planoare lângă hotelul unde era închis Mussolini. Acesta a 
fost eliberat, fără pierderi şi a fost dus, cu un avion german 
uşor, la o nouă întâlnire cu Hitler. 

In zilele următoare, cei doi au dezbătut cum să extindă 
viaţa fascismului italian în acele părţi ale Italiei încă 
ocupate de trupele germane. In 15, ducele a anunţat că şi-a 
reluat conducerea fascismului şi că un nou Partid 
Republican - Fascist, epurat şi curăţat de elementele 
trădătoare, va reface în nord un guvern demn de încredere. 
Un moment, s-a părut că vechiul sistem, îmbrăcat în straie 
pseudorevoluţionare, ar putea reînvia. Rezultatul i-a 
dezamăgit pe germani, dar nu mai era cale de întoarcese. 
Au început cele „O sută de zile” ale lui Mussolini care era cu 
inima îndoită. La începutul lui septembrie, şi-a stabilit 
Cartierul general pe malul lacului Garda. Jalnicul guvern din 
umbră este cunoscut sub numele de „Republica de la Salo”. 

Aici s-a desfăşurat tragedia meschină. Dictatorul şi 
legislatorul Italiei timp de peste douăzeci de ani trăia, cu 
amanta lui, în mâinile stăpânilor săi germani, condus de 
voinţa lor, şi ţinut departe de lumea exterioară de către 
paznici şi doctori germani, bine aleşi. 

Capitularea Italiei a prins pe nepregătite armatele ei din 
Balcani, şi numeroase trupe s-au aflat în situaţii disperate, 
între forţele locale de 

Italia centrală ghe 

italiană din Corfu, numărând şapte mii de oameni, a fost 
aproape anihilată de foştii aliaţi. Trupele italiene din insula 
Cefalonia au rezistat până în 22 septembrie. Mulţi dintre 
supraviețuitori au fost împuşcaţi, iar restul au fost 
deportaţi. Unele garnizoane din insulele Mării Egee, au 
reuşit să scape în grupuri mici în Egipt. In Albania, pe 
coasta Dolomiţilor, şi în Iugoslavia, unele detaşamente s-au 
alăturat partizanilor. Cel mai adesea, erau duşi la muncă 
forţată iar ofiţerii erau executaţi. In Muntenegru, cea mai 
mare parte a două divizii italiene a fost organizată de Tito 
în „Divizia Garibaldi”, aire a suferit pierderi grele spre 

sfârşitul războiului. În Balcani şi în Marea Egee, italienii au 
pierdut aproape patruzeci de mii de oameni, după 
apunţarea armistiţiului din 8 septembrie, fără a socoti pe 
cei care au murit în lagărele de deportare. 

Italia însăşi era cufundată în ororile războiului civil. Ofițerii 
şi oamenii din armata italiană staționată în nordul ocupat 
de germani, precum şi patrioţi din oraşe şi sate, au început 
să formeze unităţi de partizani şi să opereze împotriva 
germanilor şi a compatrioţilor lor, care încă mai erau 
susţinători ai ducelui. S-au stabilit contacte cu armatele 
Aliate, la sud de Roma, şi cu guvernul Badoglio. În aceste 
luni, a fost creată o rezistenţă italiană faţă de ocupantul 
german, într-o atmosferă de luptă civilă, asasinate şi 
execuţii. Mişcarea insurgență din Italia centrală şi de nord, 
ca şi în alte părţi ale Europei ocupate, convulsiona toate 
păturile poporului. 

Una dintre realizările lor, nu lipsite de importanţă, a fost 
ajutorul şi sprijinul dat prizonierilor noştri de război, prinşi 
de armistițiu în lagăre din nordul Italiei. Din circa optzeci de 
mii dintre aceşti oameni, vizibil îmbrăcaţi în uniforme de 
luptă şi necunoscând de regulă limba sau geografia ţării, 
cel puţin zece mii au fost ajutaţi de populaţia locală care le- 
a dat haine civile şi au fost îndrumați în siguranţă, 
mulţumită riscurilor asumate de membri ai rezistenţei 
italiene şi de oamenii simpli de la ţară. 

Amărăciunea şi confuzia au crescut la Anul Nou. Republica 
fantomă a lui Mussolini era tot mai presată de către 
germani. Cercurile guvernatoare din jurul lui Badoglio, în 
sud, erau asaltate de intrigi, în Italia, şi dispreţuite de opinia 
publică din Britania şi Statele Unite. Mussolini a fost primul 
care a reacţionat. Când a sosit la Munchen, după ce a 
scăpat, i-a găsit acolo pe fiica lui Edda şi pe soţul ei, contele 
Ciano. Cei doi fugiseră din Roma în momentul capitulării şi, 
cu toate că Ciano votase împotriva socrului său la şedinţa 
Marelui Consiliu, el spera, datorită influenţei soţiei sale, la o 
împăcare. In acele zile, la Munchen, chiar aşa s-a 

întâmplat.” Acest lucru a stârnit indignarea lui Hitler care 
pusese deja familia Ciano în arest la domiciliu, încă de la 
sosire. 

Şovăiala ducelui de a-i pedepsi pe trădătorii fascismului şi 
în special pe Ciano, a fost poate principalul motiv pentru 
care Hitler şi-a făcut o părere atât de proastă despre 
colegul său, în acest moment critic. 

Abia după ce decăderea puterii „Republicii de la Salo” 
ajunsese departe şi  nerăbdarea stăpânilor germani 
devenise mai tăioasă, Mussolini a fost de acord să permită 
un val de răzbunare calculată. Toţi acei lideri ai vechiului 
regim fascist, care votaseră împotriva lui în iulie şi care 
puteau fi prinşi în Italia ocupată de germani, au fost aduşi la 
judecată la sfârşitul anului 1943, în fortăreaţa medievală de 
la Verona. Printre aceştia era şi Ciano. Au fost toţi 
condamnaţi la moarte, fără excepţie. În ciuda rugăminţilor 
şi amenințărilor lui Edda, ducele nu putea da înapoi. În 
ianuarie 1944, grupul, care îl includea nu doar pe Ciano ci şi 
pe mareşalul de Bono, în vârstă de şaptezeci şi opt de ani, 
un coleg din timpul marşului asupra Romei, au fost duşi să 
moară de moartea trădătorilor - să fie împuşcaţi în ceafă, 
legaţi de un scaun. Au murit toţi curajos. 

Sfârşitul lui Ciano era în conformitate cu tragediile 
Renaşterii. Supunerea lui Mussolini la cererile de răzbunare 
ale lui Hitler nu i-au adus decât ruşine, iar mizerabila 
republică neofascistă s-a târât în continuare lângă lacul 
Garda, ca o relicvă a Axei sfărâmate. 

Între timp, noi am petrecut primele săptămâni din ianuarie 
cu intense pregătiri pentru „Prundiş”, cum se numea în 
codul nostru operațiunea Anzio, şi pentru operațiuni 
preliminare ale Armatei a Cincea, care să atragă atenția 
inamicului şi rezervele sale departe de capătul de pod de 
pe plajă. Lupta era grea, pentru că germanii voiau în mod 

clar să nu ne permită să rupem Linia Gustav, care, 
împreună cu muntele Cassino ca element central al ei, era 
ultima poziţie a zonei lor adânci de apărare. In aceşti munţi 
stâncoşi, fusese creat un mare sistem de fortificaţii, cu 
folosirea din plin a cimentului şi fierului. De la posturile lor 
de observaţie de pe înălţimi, inamicul îşi putea îndrepta 
tunurile asupra oricărei mişcări de jos, din vale. Trupele 
noastre făceau mari eforturi care, deşi nu câştigau decât 

puţin teren, aveau efectul dorit asupra inamicului. li 
distrăgea atenţia de la ameninţarea care se apropia de 
flancul lor vulnerabil, dinspre mare, şi l-a făcut să-şi aducă 
trei divizii bune din rezervă, ca să refacă situaţia. 

În după-amiaza zilei de 21, convoaiele pentru Anzio 
ieşiseră în larg, acoperite de aviația noastră. Vremea era 
potrivă pentru o apropiere pe ascuns. Atacurile noastre 
grele asupra aerodromurilor inamice, mai ales la Perugia, 
baza germană de recunoaştere, au ţinut multe dintre 
avioanele lor la sol, iar eu aşteptam cu emoție încordată, 
dar sper reţinută, rezultatele acestei lovituri considerabile. 
În sfârşit, au aflat că al VI-lea Corp, format din diviziile a 3-a 
a Statelor Unite şi l-a britanică, sub comanda generalului 
american Lucas, au debarcat pe plaja de la Anzio la 2 a.m. 
În 22. A întâmpinat o foarte slabă rezistenţă şi practic n-a 
avut nicio pierdere. Până la miezul nopţii, erau pe mai 
26000 de oameni şi peste, 3000 de vehicule. „Se pare, 
semnala Alexander care era la faţa locului, că am reuşit o 
totală surpriză. Am subliniat importanţa de a lovi cu putere 
patrulele mobile, care să fie împiedicate să ia legătura cu 
inamicul, dar până acum n-am primit rapoarte privind 
activitatea lor.” Eu eram pe deplin de acord cu asta, şi am 
răspuns: „Mulţumesc pentru toate mesajele. Sunt foarte 
bucuros că emiţi pretenţii în loc să sapi capete de pod”. 

Dar acum a venit dezastrul şi ruina în privinţa principalului 
scop al acţiunii. Generalul Lucas s-a rezumat la ocuparea 
capetelor de pod şi la aducerca pe mal a echipamentului şi 
vehicolelor. Generalul Penney, care comanda Divizia l-a 

britanică, era dornic să intre în interiorul teritoriului. Totuşi, 
brigada lui de rezervă a fost reţinută cu corpul de armată. 
Atacuri minore de tatonare, date spre Cisterna şi 
Campoleone, au ocupat zilele de 22 şi 23. Comandantul 
expediției nu a făcut încercări de înaintare. În seara de 23, 
erau debarcate în întregime cele două divizii, cu trupele 
aferente, incluzând două comandouri britanice, Rangersii 
din Statele Unite şi paraşutişti, au fost lansați întâmpinând 
multe impedimente. Fortificațiile de pe plajă se întăreau, 
dar oportunitatea pentru care se depusese atâta strădanie 
dispăruse. 

Kesselring a reacţionat repede la această situaţie critică. 
Masa rezervelor era deja angajată împotriva noastră pe 
frontul de la Cassino, dar el a atras toate unităţile pe care le 
avea la dispoziţie şi, în patruzeci şi opt de ore, echivalentul 
a două diviţii era gata să reziste înaintării noastre mai 
departe. In 27, au venit veşti serioase. Brigada de gardă 
înaintase dar încă mai era la vreo trei kilometri de 
Campoleone, iar americanii erau încă la sud de Cisterna. 
Alexander a spus că nici el şi nici generalul Clark nu erau 
mulţumiţi de viteza de înaintare şi că generalul Clark se va 
duce imediat la capul de pod. Eu am răspuns: 

Sunt bucuros să aflu că Clark se duce să viziteze capul de 
pod. Ar fi neplăcut dacă trupele dumitale ar fi oprite acolo, 
iar principala armată nu va putea avansa din sud. 

Dar tocmai asta avea să se întâmple. 

x x 

Între timp, atacurile noastre la poziţia de la Cassino 
continuau. Amenințarea din flanc nu a slăbit hotărârea lui 
Kesselring de a se opune atacurilor noastre. Hotărârea 
germanilor Revenea limpede cum e cristalul, printr-un ordin 
al lui Hitler, pe care am pus mâna în 24. 

Linia Gustav trebuie ţinută cu orice preţ, din cauza 
consecinţelor politice ale unei apărări de succes. Fuhrerul 
aşteaptă o luptă aprigă pentru fiecare metru. 

| s-a dat desigur ascultare. La început, am progresat bine. 
Am traversat râul Rapido, deasupra oraşului Cassino, şi am 
atacat spre sud împotriva Dealului Mânăstirii; dar germanii 
s-au întărit şi au rezistat fanatic şi, la începutul lui februarie, 
forţa noastră obosise. Un corp neo-zeelandez cu trei divizii 
a fost adus din Adriatica şi, în 12, a început cel de al doilea 
atac major al nostru, cu bombardarea mănăstirii însăşr, 
înălţimea pe care se afla mănăsirea supraveghea 
confluenţa râurilor Rapido şi Liri şi era pivotul întregii 
apărări germane. Aceasta se dovedise deja un obstacol 
formidabil, puternic fortificat. Laturile abrupte, măturate de 
tir, erau încununate de faimoasa construcţie care, în 
războaiele anterioare, fusese de mai multe ori jefuită, 
distrusă şi reconstruită. Există controverse dacă ar fi trebuit 
să fie din nou distrusă, în mănăstire nu erau trupe 
germane, dar fortificațiile inamicului aproape că nu erau 
separate de clădirea în. Sine. Aceasta domina întregul 
câmp de luptă şi, natural, generalul Freyberg, comandantul 
Corpului în cauză, a vrut să fie greu bombardată din aer, 
înainte de a lansa atacul infanteriei. Comandantul de 
armată, generalul Mark Clark, a cerut în silă şi a obţinut 
aprobarea de la generalul Alexander, care a acceptat 
răspunderea. Deci, la 15 februarie, după ce călugării au fost 
avertizaţi pe deplin, peste 350 de tone de bombe au fost 
aruncate şi s-au adus daune grele. Zidurile exterioare mari 
şi drumul porţii erau încă în picioare. Rezultatul nu a fost 
bun. Germanii aveau acum scuza să facă ce voiau cu 
dărâmăturile ruinei şi asta le-a dat ocazii' mai bune de 
fortificaţii decât atunci când clădirea era intactă. 

l-a revenit Diviziei a 4-a indiană, care înlocuise recent pe 
americani în partea de nord a mânăstirii, sarcina să atace. 
In două nopţi succesive, au încercat în zadar să ocupe o 
ridicătură care se afla între poziţia lor şi Dealul Mânăstirii. În 
noaptea de 18 februarie, s-a făcut o a treia încercare. Lupta 
era disperată şi toţi oamenii noştri care au ajuns la 
ridicătură au fost ucişi. Mai târziu, în noaptea aceea, o 

brigadă a trecut pe lângă ridicătură şi s-a îndreptat direct 
spre mânăstire, dar a întâlnit o vale foarte minată, 
acoperită de mitraliere inamice aflate la mică distanţă. Aici 
au avut pierderi grele şi au fost opriţi. In timp ce această 
bătălie dârză se ducca pe înălțimile de deasupra lor, divizia 
neo-zeelandeză a reuşit să treacă râul Rapido, dar a fost 
contraatacată de tancuri înainte ca un cap de pod să fie 
asigurat şi au fost obligaţi să treacă râul înapoi. Atacul 
direct asupra muntelui Cassino a eşuat. 

Acum trebuie să revenim la capul de pod. La 30 ianuarie, 
Divizia l-a blindată a Statelor Unite a debarcat la Anzio şi 
Divizia 45-a a Statelor Unite era pe drum. Toate acestea 
trebuiau făcute pe plăjile dificile sau în micul port de 
pescari. Amiralul John Cunningham semnala: „Situaţia, aşa 
cum este acum, se aseamănă foarte puţin cu lovitura de 
trăsnet cu două sau trei divizii, cum era văzută la 
Marrakech, dar puteţi fi sigur că Marinele nu vor precupeţi 
niciun efort ca să asigure resursele victoriei.” Această 
promisiune, după cum se va vedea, a fost îndeplinită cu 
prisosinţă. 

In aceeaşi zi, Corpul al VI-lea a dat primul atac în forţă. S-a 
câştigat ceva teren dar, la 3 februarie, inamicul a lansat un 
contraatac care a împins înapoi Divizia l-a britanică şi 
acesta era, evident, doar un preludiu la altele mai grele ce 
aveau să vină. Citând raportul generalul Wilson, „perimetrul 
a fost închis, iar forţele noastre nu sunt capabile să 
înainteze”. Deşi generalul Lucas realizase surprinderea, el 
nu reuşise să se folosească de ea. Toate acestea au produs 
o mare dezamăgire acasă şi în Statele Unite. Bineînţeles că 
eu nu ştiam ce ordine i se dăduseră generalului Lucas, dar 
este un principiu de bază să ieşi înainte şi să accepţi 
ciocnirea cu inamicul, dar se pare că, încă de la început, 
judecata lui a fost împotriva acestui lucru. Cum am arătat la 

timpul potrivit, am sperat că aruncăm pe mai o pisică 
sălbatică, dar tot ce am obţinut a fost o balenă eşuată. Se 
pare însă că eram încă mai puternici în forţă de luptă decât 
germanii. Uşurinţa cu care şi-au mişcat piesele pe tabla de 
şah şi rapiditatea cu care şi-au astupat spărturile 
periculoase pe care au trebuit să le facă pe frontul lor din 
sud, au fost foarte impresionante. Toate acestea păreau să 
ne dea date foarte proaste pentru „Overlord”. 

Efortul major, aşteptat, de a ne împinge înapoi în mare, a 
început în 16, când inamicul a folosit peste patru divizii, 
sprijinite de 450 de tunuri, într-o lovitură directă spre sud 
de Campoleone. Ordinul special al lui Hitler din aceea zi a 
fost citit trupelor înainte de atac. El cerea ca „abcesul” 
capului nostru de pod să fie eliminat în trei zile. Atacul a 
căzut într-un moment nepotrivit, când diviziile a 45-a 
americană şi a 56-a britanică, transferate de pe frontul de 
la Cassino, tocmai schimbau viteaza noastră Divizie l-a, 
care s-a trezit curând din nou în plină acţiune. S-a făcut o 
pătrundere adâncă, periculoasă, în linia noastră, care a fost 
împinsă înapoi la capul de pod. Totul atârna în cumpănă. Nu 
mai era posibilă o nouă retragere. Chiar şi o scurtă 
înaintare ar fi dat inamicului puterea să-şi folosească nu 
doar tunurile cu rază lungă ci şi să pună un adevărat baraj 
de artilerie pe toate intrările sau plecările. Nu aveam iluzii 
în această chestiune. Era vorba de viaţă sau moarte. 

Dar norocul, până acum nefavorabil, a răsplătit vitejia 
disperată a armatei britanice şi americane. Inaintea celor 
trei zile prevăzute de Hitler, atacul german a fost oprit. 
Apoi, propria lor înaintare a fost atacată prin flanc şi 
înconjurată sub tirul întregii noastre artilerii şi a 
bombardamentului cu orice avion care putea zbura. Lupta 
era intensă, pierderile erau grele de ambele părţi, dar 
bătălia mortală a fost câştigată. 

Hitler a mai făcut încă o încercare pentru că aici acţiona 
puterea voinţei lui - la sfârşitul lui februarie. Divizia a 3-a a 
Statelor Unite, de pe flancul de est, a fost atacată de trei 

divizii germane. Acestea erau slăbite şi zdruncinate de 
eşecul lor anterior. Americanii au rezistat cu încăpățânare şi 
atacul a fost sfărâmat într-o zi, când germanii au pierdut 
mai mult de 2500 de oameni. La 1 martie, Kesselring şi-a 
acceptat eşecul. El a putut frustra expediţia Anzio dar nu a 
putut-o distruge. 

La începutul lui martie, vremea a adus o stagnare. Al 
cincilea element al lui Napoleon - norocul a oprit ambele 
părţi. N-am putut sparge frontul principal de la Cassino, iar 
germanii nu au reuşit nici ei să ne arunce în mare la Anzio. 
În privinţa numărului nu era mare diferenţă între 
combatanți. Acum aveam douăzeci de divizii în Italia, dar 
atât americanii cât şi francezii avuseseră pierderi foarte 
grele. Inamicii aveau, optsprezece sau nouăsprezece divizii 
la sud de Roma, şi încă cinci în nordul Italiei, dar erau şi ei 
obosiţi şi măcinaţi. 

Acum nu mai era nicio speranţă de ieşire din capul de pod 
de la Anzio şi nicio perspectivă de unire între cele două 
forţe ale noastre, separate, până nu se spărgea frontul de 
la Cassino. Prima necesitate era deci să facem cu adevărat 
puternic capul de pod, să schimbăm şi să întărim trupele şi 
să aducem provizii ca să facem faţă unui adevărat asediu ş: 
să asigurăm o altă ieşire. Timpul era scurt, întrucât multe 
dintre vasele de debarcare trebuiau să plece curând pentru 
„Overlord”. Mişcarea lor a fost până acum amânată, dar nu 
mai era posibilă nicio altă întârziere. Marina şi-a pus toată 
forţa în acest efort, cu rezultate admirabile. Tonajul mediu 
zilnic debarcat anterior fusese de 3000, în primele zece zile 
ale lui martie, a fost mai mare decât dublu. 


x k x 


Dar, deşi Anzio nu mai reprezenta o îngrijorare, campania 
din Italia, ca un tot, a tărăgănat. Sperasem că, până acum, 
germanii să fi fost măturaţi la nord de Roma şi că o parte 
substanţială a armatelor noastre să fi fost eliberate pentru 

o debarcare puternică pe coasta Rivierei franceze, pentru a 
ajuta principala invazie peste Canal. Operațiunea 
„Nicovala” fusese acceptată în principiu la Teheran. 
Aceasta urma să devină, în curând, un motiv de 
controversă între noi şi Aliaţii noştri americani. Campania în 
ltalia trebuia desigur să mai fie dusă încă multă vreme, 
înainte ca această problemă să apară, iar nevoia imediată 
era spargerea impasului de pe frontul de la Cassino. Curând 
după eşecul din februarie, am început pregătirile pentru a 
treia luptă de la Cassino, dar vremea rea a amânat-o până 
la 15 martie. 

De data aceasta, oraşul Cassino era obiectivul principal. 
După un bombardament greu, în care s-au cheltuit 1000 
tone de bombe şi 1200 tone de obuze, infanteria noastră a 
avansat. Alexander spunea: „Mie mi se pare incredibil că 
trupele pot rămâne în viaţă după opt ore de atât de 
îngrozitoare bubuială.” Dar au rămas. Divizia l-a germană 
de paraşutişti, poate cea mai bună luptătoare din toată 
armata lor, a luptat cu neo-zeelandezii şi cu indienii printre 
grămezi de moloz. Până la miezul nopţii, cea mai mare 
parte a oraşului era în mâinile noastre, în timp ce Divizia a 
4-a indiană, venind dinspre nord, făcea şi ea progrese bune, 
iar a doua zi erau la două treimi din drumul care urca spre 
Dealul Mănăstirii. Atunci, au început din nou lupte Tancurile 
noastre nu puteau trece marile cratere făcute de 
bombardament şi să urmeze asaltul infanteriei. Au trecut 
aproape două zile până să poată da ajutor. Inamicul infiltra 
întăriri. A început o furtună cu ploi şi s-au desfăşurat lupte 
grele în atacuri şi contraatacuri. Neo-zeelandezii şi indienii 
nu au putut face mai mult. Totuşi, noi stabiliserăm un cap 
de pod ferm peste râul Rapido care, cu o mare buclă făcută 
în inauane peste Garigliano inferior, aveau o mare 
importanţă pentru momentul când avea să vină bătălia 
finală, victorioasă. Aici şi la capul de pod de la Anzio, noi 
am reţinut în centrul Italiei aproape douăzeci de divizii bune 
germane. Multe dintre ele ar fi putut pleca în Franţa. 

Aceasta este povestea luptei de la Anzio; o poveste de 
mare oportunitate şi de speranţe sfărâmate, de începuturi 
îndemânatice de partea noastră şi reveniri rapide ale 
inamicului, de vitejie de ambele părţi. Acum ştim că, la 
începutul lui ianuarie, înaltul Comandament german 
intenţionase să transfere cinci dintre cele mai bune divizii 
ale lor din Italia în nord-vestul Europei. Kesselring a 
protestat susţinând că, într-un asemenea caz, el nu-şi mai 
putea îndeplini ordinele de a lupta la sud de Roma şi va 
trebui să se retragă. Tocmai când discuţia era la apogeu, a 
avut loc debarcareala Anzio. Inaltul Comandament a 
abandonat ideea şi, în loc ca frontul italian să contribuie cu 
forţe în nord-vestul Europei, a avut loc o situaţie inversă. 
Noi nu am ştiut nimic de plan la vremea respectivă, dar s-a 
dovedit că acţiunea agresivă a armatelor noastre în Italia şi 
în special lovitura de la Anzio şi-a adus pe deplin contribuţia 
la succesul operaţiunii „Overlord”. Vom vedea mai departe 
ce rol a jucat în eliberarea Romei. 


Capitolul XI. OVERLORD” 


Gândul care provine din experiența faptică poate fi un frâu 
sau un pinten. Cititorul îşi dă seama că, în timp ce eram 
totdeauna gata să mă alătur Statelor Unite într-un asalt 
direct peste Canal pe malul Franței ocupat de germani, nu 
eram convins că acesta era singurul mod de a câştiga 
războiul şi ştiam că aceasta va fi o aventură foarte grea şi 
plină de hazard. Preţul înfricoşător pe care a trebuit să-l 
plătim în vieţi omeneşti şi sânge pentru marea ofensivă din 
primul război mondial era încă imprimat în mintea mea. 
Încă mi se mai părea, după trecerea unui sfert de secol, că 
fortificațiile de ciment şi fier, înarmate cu arme de foc 
moderne şi pline cu oameni bine instruiți, hotărâți, pot fi 
înfrânte numai prin surprindere în privinţa timpului şi a 
locului, atacându-le prin flanc, sau prin vreun nou 
instrument mecanic de tipul tancului. Superioritatea în 

bombardament, oricât de îngrozitor ar fi, nu este o 
rezolvare finală. Apărătorii pot avea cu uşurinţă şi alte linii 
de fortificaţii în spatele primelor, iar terenul intermediar, 
care ar putea fi cucerit cu artileria, ar deveni un câmp cu 
cratere de netrecut. Acestea erau fructe ale cunoaşterii pe 
care francezii şi britanicii le-au obţinut atât de scump între 
1915-1917. De atunci, au apărut noi factori, dar nu toţi au 
aceeaşi importanţă. Puterea de foc a fortificaţiei a crescut 
mult. Dezvoltarea câmpurilor de mină pe uscat şi pe mare 
era enormă. Pe de altă parte, noi, atacatorii, aveam 
supremaţia aeriană şi puteam debarca un număr mare de 
trupe de paraşutişti în spatele frontului inamic şi, mai 
presus de toate, puteam bloca şi paraliza comunicațiile, cu 
ajutorul cărora inamicul ar fi putut aduce întăriri pentru un 
contraatac. 

În cursul lunilor de iarnă din 1943, generalul Morgan şi 
Statul lui Major Aliat inter arme a lucrat la plan. Într-un 
capitol anterior, am descris cum mi-a fost prezentat planul 
în timpul călătoriei mele la Quebec, pentru Conferinţa 
„Quadrant”. Acolo, schema a fost în general aprobată, dar 
Eisenhower şi Montgomery nu au căzut de acord asupra 
unei trăsături importante. Ei voiau un asalt cu o forţă mai 
mare şi pe un front mai larg, pentru a se câştiga rcpede un 
cap de pod de mărime convenabilă, în care să-şi 
pregătească forţele pentru atac. De asemeni, era important 
să se captureze docurile de la Cherbourg, mai devreme 
decât se plănuise. 

Ei voiau un prim asalt cu cinci divizii în loc de trei. Desigur 
că lucrul acesta era perfect adevărat. Însuşi generalul 
Morgan susţinuse o extindere a debarcării iniţiale, dar nu i 
se dăduseră suficicnte resurse. Dar de unde erau să vină 
navele de debarcare suplimentare? Sud-estul Asiei fusese 
deja lipsit de ele. In Mediterana, erau nave suficiente să 
transporte două divizii, dar acestea erau necesare pentru 
„Nicovala”, asaltul de pe mare în sudul Franţei, care trebuia 
să aibă loc în acelaşi timp cu „Overlord” şi să atragă trupe 

din nord. Dacă „Nicovala” ar fi redusă, ea ar fi prea slabă ca 
să fie de vreun folos. Abia îq martie, generalul Eisenhower, 
conferind cu şefii de Stat Major britanici, a luat decizia 
finală. Şefii de Stat Major americani au fost de acord ca el 
să vorbească în numele lor. Fiind venit recent de pe frontul 
Mediteranei, el ştia totul despre acţiunea „Nicovala”, iar 
acum, în calitate de comandant suprem al operaţiunii 
„Overlord”, el putea judeca mai bine nevoile ambelor 
operaţiuni. S-a căzut de acord să se ia vasele de debarcare 
ale unei singure divizii de la „Nicovala”, pentru a fi folosite 
pentru „Overlord”. Vasele pentru o a doua divizie puteau fi 
găsite amânând  „Overlord” până la perioada fazei 
favorabile a lunii iunie. Producţia de vase de debarcare din 
luna aceea va completa golul. 

De îndată ce mărimea expediției a fost stabilită, se putea 
continua cu instruirea intensă. Nu cea mai mică dintre 
dificultățile noastre era să găsim suficient spațiu. S-a 
aranjat o largă repartizare a spațiului între forțele 
americane şi britanice, prin care britanicii ocupau partea de 
sud-est iar americani pe cea de sud-vest a Angliei. 
Locuitorii din regiunile de coastă au acceptat în mare 
măsură toate inconvenientele. O divizie britanică împreună 
cu componenta ei navală şi-a făcut toată instrucția inițială 
la. Moran Forth în Scoţia. Furtunile de iaână i-au obişnuit 
pentru marea agitată din Ziua D. 

Teoria şi practica operaţiunilor cu amfibii fusese deja 
stabilită de Statul Major combinat al operaţiunilor, sub 
conducerea amiralului Mountbatten, care a fost urmat de 
generalul Laycoch. Acum, trebuiau predate tuturor celor în 
cauză şi însuşite ca ceva în plus faţă de instruirea generală 
aprofundată, necesară pentru războiul modern. Aceasta 
avea loc de multă vreme în Britania şi în America, prin 
exerciţii mari şi mici, cu muniţie adevărată. Mulţi ofiţeri şi 

soldaţi intrau pentru prima dată în luptă, dar se comportau 
toţi ca trupe cu experienţă. 

Lecţiile primite în exerciţiile anterioare pe scară mare, 
precum şi experienţa noastră dură de la Dieppe, au fost 
aplicate în repetiţii finale de toate cele trei arme şi au 
culminat la începutul lunii mai. Toată această activitate nu 
a trecut neobservată de inamic. Noi nu obiectam şi s-au 
făcut eforturi speciale ca ele să fie remarcate de cei care 
urmăreau de la Pas de Calais, fiindcă voiam ca germanii să 
creadă că acolo vom veni. Recunoaşterile aeriene 
constante ne ţineau informaţi cu ce se întâmpla dincolo de 
Canal. Şi, desigur, mai erau şi alte căi pentru a afla. S-au 
făcut multe drumuri în grupuri cu ambarcaţiuni mici, pentru 
rezolvarea vreunui punct  îndoielnic, pentru a auzi 
zgomotele de lângă mal, a examina noi obstacole, sau a 
testa înclinarea şi natura unei plăji. Toate acestea trebuiau 
făcute pe întuneric, cu o apropiere pe tăcute, o 
recunoaştere pe furiş şi o retragere la timp. 

O discuţie complicată a fost alegerea zilei D şi a orei H, 
momentul în care vasele de debarcare vor ajunge la coastă. 
Plecând de la aceasta, trebuiau stabilite multe alte ore. 
Mergând îndărăt. S-a căzut de acord să ne apropiem de 
coasta inamicului pe lumina lunii, pentru că asta ar ajuta 
atât vasele cât şi trupele aeropurtate. O scurtă perioadă de 
zi era de asemeni necesară înainte de ora H, pentru a se da 
ordine de deşfăşurare a vaselor mici şi acuratețe 
bombardamentului de acoperire. Dar dacă intervalul între 
ivirea zorilor şi ora H era prea lung, inamicul avea mai mult 
timp ca să-şi revină din surpriză şi să tragă în trupele 
noastre în timpul debarcării. 

Apoi, mai era fluxul şi refluxul. Dacă debarcam pe flux, 
obstacolele de sub apă vor obstrucţiona apropierea 
noastră; dacă era reflux, atunci trupele aveau de mers prea 
mult pe plăjile expuse. Mai trebuia ţinut seamă şi de mulţi 
alţi factori şi, în cele din urmă, s-a decis să debarcăm în jur 
de trei ore înainte de flux. Dar asta nu era tot. Fluxul varia 

cu patruzeci de minute între coasta de est şi cea de vest, 
iar în unul dintre sectoarele britanice, era o stâncă 
scufundată. Fiecare sector trebuia să aibă o oră H diferită, 
care varia de la un loc la altul cu până la optzeci şi cinci de 
minute. 

Doar în trei zile din perioada lunară erau îndeplinite toate 
aceste condiţii. Primele trei zile din această perioadă, după 
31 mai, data ţintă a generalului Eisenhower, erau 5, 6 şi 7 
iunie. Astfel că s-a ales data de 5 iunie. Dacă vremea nu era 
propice în vreuna dintre aceste zile, întreaga operaţiune 
trebuia amânată cu cel puţin două săptămâni - de fapt cu o 
lună, dacă voiam să aşteptăm luna pe cer. 


x k x 


Desigur că nu trebuia să plănuim doar ce aveam de făcut. 
Inamicul trebuia să ştie că se pregătea o mare invazie; noi 
trebuia să ascundem locul şi timpul atacului şi să-l facem să 
creadă că o să debarcăm în altă parte şi în alt moment. 
Chiar numai acest lucru cerea o uriaşă cantitate de gândire 
şi acţiune. Regiunile de coastă erau interzise vizitatorilor; 
cenzura a fost întărită; scrisorile, după o anumită dată, au 
fost date destinatarilor cu întârziere; ambasadelor le era 
interzis să trimită telegrame cifrate şi chiar valizele lor 
diplomatice erau întârziate. Principala noastră păcăleală era 
să ne prefacem că venim prin strâmtoarea de la Dover. Nu 
ar fi bine nici acum să dezvăluim toate metodele folosite 
pentru inducerea în eroare a inamicului, dar cele vizibile, 
concentrări simulate de trupe în Kent şi Sussex, flote cu 
vase machetă adunate în porturile Cinque, exereţii de 
debarcare pe plăjile din apropiere, activitate radio crescută, 
au fost folosite toate. S-au făcut mai multe recunoașteri în 
locurile unde nu ne duceam decât în locurile reale. 
Rezultatul final a fost admirabil. Înaltul Comandament 
german a crezut dovezile pe care le-am pus la dispoziţia lui. 

Rundstedt, comandantul şef de pe frontul de vest, era 
convins că obiectivul nostru era Pas de Calais. 


x k x 


Concentrarea forțelor de asalt - 170000 de oamenii, 
20000 de vehicole şi multe mii de tone de provizii, toate 
trebuind să fie transportate în primele câteva zile - era în 
sine o sarcină enormă. Din taberele lor obişnuite, trupele 
britanice au fost aduse în sud. Cele trei divizii aeropurtate, 
care urmau să fie lansate în Normandia înainte de asaltul 
pe mare, au fost adunate aproape de aerodromurile de 
unde aveau să pornească. Din locurile lor de adunare, din 
spate, trupele au fost aduse în faţă pentru îmbarcare, pe 
bază de priorităţi bine stabilite, în tabere de triere din 
apropiere de coastă. La taberele de triere, acestea erau 
împărţite în detaşamente corespunzătoare vaselor - sau 
ambarcaţiunilor - în care aveau să fie îmbarcate. Aici, 
fiecare îşi primea ordinele lui. Odată informaţi, nimeni nu 
mai avea voie să părăsească tabăra. Taberele erau şi ele 
situate în apropiere de punctele de îmbarcare. Acestea erau 
porturi sau „întărituri” - adică porţiuni de plajă betonate, 
care să permită îmbarcarea uşoară pe vasele mici. Aici 
aveau să se întâlnească cu vasele Marinei. 

Părea absolut improbabil ca toate aceste mişcări, pe mare 
şi pe uscat, să nu fie observate de inamic. Erau multe ţinte 
tentante pentru aviația lui şi s-au luat toate măsurile de 
prevedere. Aproape şapte mii de tunuri şi rachete şi peste o 
mie de bariere protejau marea de oameni şi vehicule. Dar 
nu se vedea nici urmă de Luftwaffe. Cât de diferite erau 
lucrurile în urmă cu patru ani! Garda interioară, are a 
aşteptat în aceşti ani cu atâta răbdare o treabă serioasă şi- 
o găsise acum. Ea nu numai că deţinea secţiuni din 
apărarea antiaeriană şi de coastă, dar a preluat numeroase 
sarcini de rutină şi de securitate, eliberând alţi soldaţi 
pentru luptă. Intreaga Anglie de sud a devenit o vastă 

tabără militară, plină de oameni instruiți, dornici să vină în 
contact şi să lupte cu germanii dincolo de Canal. 

Luni 15 mai, cu trei săptămâni înainte de ziua D, am ţinut 
o conferinţă finală, la Londra, la cartierul general al lui 
Montgomery, la Şcoala Sf. Paul. Au fost prezenţi regele, 
feldmareşalul Smuts, şefii de Stat Major britanici, 
comandanții expediției şi mulţi dintre ofiţerii lor de Stat 
Major. Pe scenă era şezată o hartă în relief a plăjilor 
Normandiei, şi a  hinterlandulului apropiat, aşa încât 
auditoriul să o poată vedea clar; era astfel construită încât 
ofiţerii care explorau planul puteau merge pe ea ca să arate 
punctele de debarcare. Generalul Eisenhower a deschis 
lucrările conferinţei, iar şedinţa de dimineaţă s-a închis cu 
un cuvânt adresat de Majestatea Sa. Montgomery a ţinut o 
cuvântare impresionantă. El a fost urmat de mai mulţi 
comandanţi de armată, marină şi aviaţie, precum şi de 
ofiţerul principal de administraţie, care s-a referit la 
pregătirile complicate care au fost făcute pentru 
administraţia forţei după ce ajungea la mal. 

Evenimentele începeau acum să se mişte repede şi neted 
spre apogeu, încă nu era niciun semn că inamicul ar fi aflat 
secretul nostru. Am observat nişte întăriri de forţe navale 
uşoare la Cherbourg şi Havre şi o activitate mai susţinută 
de minare în Canal, dar în general inamicul a rămas liniştit, 
aşteptâind un semn de final în legătură cu intenţiile 
noastre. La 28 mai, comandanții subordonați au fost 
informaţi că ziua D va fi 5 iunie. Din acel moment, tot 
personalul implicat a fost „consemnat” în vase, în tabere şi 
în puncte de adunare pe coastă. Toată poşta a fost oprită şi 
mesajele particulare de orice fel au fost întârziate, cu 
excepţia unor cazuri de urgenţă personală. 

Vremea începea acum să ne provoace îngrijorare. Vremea 
frumoasă făcea posibile condiţii schimbătoare, aşa că din 
acel moment, s-au ţinut şedinţe ale comandanților de două 
ori pe zi, pentru studierea rapoartelor meteorologice. La 
prima lor întâlnire, se prevedeau condiţii proaste pentru 

ziua D, cu nori joşi. Acest lucru era de primă importanţă 
pentru forţele aeriene, întrucât afecta atât 
bombardamentele cât şi aterizarea aeropurtatelor. La 2 
iunie, au pornit de la Clyde primele vase de război iar două 
submarine pitice au pornit din Plymouth, care aveau 
misiunea să marcheze ariile de asalt. Data de 3 iunie nu a 
fost prea încurajatoare. Un vânt din vest agita moderat 
marea; erau nori grei care se lăsau jos. Prevederile pentru 5 
iunie erau întunecate. 

În după-amiază aecea, am plecat la Portsmouth cu domnul 
Bevin şi feldmareşalul Smuts şi am văzut un mare număr 
de trupe îmbarcându-se pentru Normandia. Am vizitai vasul 
cartier general al Diviziei a 50-a, apoi am călătorit în jos, pe 
Solent, într-o şalupă, abordind vas după vas. In drumul de 
întoarcere, ne-am oprit la tabăra generalului Eisenhower şi 
i-am urat succes. Ne-am înapoiat apoi la tren pentru o cină 
foarte târzie. În timpul mesei, Ismay a fost chemat la 
telefon de Bedell Smith, care i-a spus că vremea se 
înrăutăţea şi că, probabil, operaţiunea va trebui amânată 
cu douăzeci şi patru de ore. Generalul Eisenhower va 
aştepta până în primele ore ale lui 4 iunie, înainte de a lua 
o decizie definitivă. Între timp, unităţi ale marei armada vor 
continua să se îmbarce, conform programului. 

Ismay s-a întors şi ne-a raportat vestea tristă. Cei care 
văzuseră desfăşurarea din Solent, simțeau că mişcarea era 
imposibil de oprit acum aşa cum nu poţi opri o avalanşă. Ne 
bântuia ideea că, dacă vremea rea continua după 7 iunie, 
combinaţia necesară de lună şi flux nu se mai putea repeta 
mai curând de alte două săptămâni. Intre timp trupele 
fuseseră toate instruite. Era clar că nu puteau fi ţinute pe 
vasele lor la infinit. Cum putea fi evitată o scurgere de 
informaţii? 

Dar îngrijorarea pe care o simţeam fiecare nu era deloc 
posibilă în timpul cinei din tren. Feldmareşalul Smuts era 
foarte amuzant. El a povestit istoria capitularii burilor la 
Verecniging în 1902 - cum i-a impresionat pe colegii burilor 

că nu avea rost să continue lupta şi că trebuie să se lase la 
mila britanilor. El fusese acuzat ca laş şi defetist de proprii 
lui prieteni şi a petrecut cea mai dificilă oră din viaţa lui.'Ân 
cele din urmă, el a învins, s-a dus la Vereeniging şi s-a 
încheiat pacea. El a continuat să vorbească despre 
experienţele lui din perioada izbucnirii celui de al doilea 
război mondial, când a trebuit să treacă de partea opoziţiei 
în Cameră şi să se opună propriului prim-ministru, care voia 
să rămână neutru. 

Ne-am dus la culcare pe la unu şi jumătate. Ismay mi-a 
spus că o să aştepte să afle rezultatul conferinţei de 
dimineaţă. Cum nu puteam face nimic în această privinţă, 
am spus să nu fiu trezit doar ca să aflu rezultatul. La 4.15 
a.m., Eisenhower s-a întâlnit din nou cu comandanții lui şi a 
ascultat de la specialiştii meteorologi raportul prevestitor 
de rele; cer acoperit, plafon jos de nori, vânt puternic din 
sud-vest, cu ploaie şi mare moderată. În silă, el a ordonat 
amânarea atacului cu douăzeci şi patru de ore, iar toată 
mişcarea a fost pusă nu marş-arier, conform unui plan bine 
pregătit. Toate convoiaele de pe mare s-au întors la 
ancorare. Un singur convoi mare, cuprinzând o sută şi 
treizeci de ambarcaţiuni mici, nu a primit mesajul, dar şi 
acesta a fost oprit şi întors fără să trezească bănuiala 
inamicului. A fost o zi grea pentru miile de oameni adunaţi 
în vase de debarcare, în jurul coastei. Americanii, care 
veneau din porturile vestice, aveau cea mai mare distanţă 
de parcurs şi sufereau mai mult. 

Pe la ora 5, în dimineaţa aceea, Bedell Smith a telefonat 
din nou lui Ismay, confirmând amânarea, iar Ismay s-a dus 
la culcare. O jumătate de oră mai târziu, m-am trezit şi am 
trimis după el. Mi-a spus vestea. El afirmă că nu am făcut 
niciun comentariu. 

Orele au trecut încet, până seara la 9.15 p.m., în 4 iunie, 
când a avut loc o altă conferinţă a sorții la cartierul general 
de luptă al lui Eisenhower. Condiţiile erau proaste, tipice 
mai curând pentru decembrie decât pentru iunie, dar 

specialiştii dădeau nişte promisiuni cu privire la o 
îmbunătăţire temporară pentru dimineaţa zilei de 6. După 
aceea, prevesteau revenirea vremii proaste pentru o 
perioadă nedefinită. Pus în faţa alternativei disperate de a 
accepta riscurile imediate sau de a amâna atacul cu cel 
puţin două săptămâni, generalul Eisenhower, la sfatul 
comandanților săi, a ales curajos şi după cum s-a dovedit 
înţelept, să meargă înainte cu operaţiunea sub rezerva 
confirmării stării vremii a doua zi dimineaţa. La 4 a.m., în 5 
iunie, zarurile au fost aruncate în mod irevocabil: invazia va 
fi lansată în 6 iunie. 

Privind retrospectiv, această decizie evocă pe bună 
dreptate admiraţia. A fost amplu justificată de evenimente 
şi a fost în mare măsură justificată de faptul că am câştigat 
pretinsul avantaj al surprizei. Acum ştim că ofiţerii 
meteorologi germani au informat înaltul lor Comandament 
că invazia nu va fi posibilă pe 5 sau 6 iunie, datorită vremii 
furtunoase care poate ţine mai multe zile. 

Toată ziua de 5 iunie, convoaiele ce transportau vârful de 
lance al invaziei, s-au adunat la locul de întâlnire, la sud de 
insula Wight. Apoi, într-un şuvoi fără sfârşit, precedată pe 
un front larg de curăţători de mine şi protejaţi din părţi de 
Marina Aliată şi Forţele Aeriene, cea mai mare armată care 
a părăsit vreodata malurile noastre se îndrepta spre coasta 
Franţei. Condiţiile dure ale mării erau o încercare grea 
pentru trupe în ajunul bătăliei, mai ales datorită lipsei de 
confort a ambarcaţiunilor mici. Totuşi, în ciuda tuturor 
acestor elemente, uriaşa mişcare a fost realizată aproape 
cu precizia unei parăzi şi deşi nu fără pierderi, acestea 
precum şi micile întârzieri care au apărut mai ales la vasele 
mici tractate, nu au avut un efect apreciabil asupra 
evenimentelor. 

În jurul coastelor noastre, reţeaua de apărare era 
pregătită pentru cel mai înalt nivel de activitate. Flota 
internă era alertă faţă de orice mişcare a vaselor germane 
de suprafaţă, în „timp ce patrule aeriene urmăreau coasta 

inamicului, din Norvergia până la Canal. Departe, în larg, pe 
căile de acces vestice şi în Golful Biscaia, avioanele 
Comandamentului de coastă, în mare forţă, sprijinite de 
flotile şi distrugătoare, urmăreau reacţiile inamicului. 
Contrainformaţiile noastre ne spuneau că peste cincizeci de 
submarine de buzunar-U erau concentrate în porturile 
franceze din Biscaia, gata să intervină la momentul 
oportun, în timp ce şedeam în fotoliul meu din Camera 
hărţii din Anexă, a sosit vestea emoţionantă a capturării 
Romei. 


Capitolul XIL ROMA ŞI ZIUA DEBARCĂRII 


Impasul de la Anzio şi Cassino au impus o oprire în 
înaintarea Aliaților în Italia, care a durat aproape două luni. 
Trupele noastre trebuiau să se odihnească şi să se 
regrupeze. Cea mai mare parte a Armatei a Opta a trebuit 
să fie adusă din partea dinspre Adriatica, iar cele două 
armate au trebuit concentrate în vederea următorului asalt. 
Generalul Nilson şi-a folosit toată puterea aeriană ca să-l 
stânjenească şi să-l lovească pe inamic, care, ca şi noi, 
folosea pauza ca să se reorganizeze şi să se aprovizioneze 
pentru bătăliile următoare. 

Puternica aviaţie Aliată s-a unit să atace toate 
comunicațiile pe uscat, în speranţa că îi va izola pe duşmani 
şi că trupele lor vor fi obligate să se retragă din lipsă de 
aprovizionare. Această operaţiune, numită în mod optimist 
„Strangulare”, avea drept scop să blocheze cele trei linii 
principale de cale ferată dinspre nordul Italiei, principalele 
ţinte fiind podurile, viaductele şi alte locuri de strangulare. 
încercau să-i facă pe germani să moară de foame. Efortul a 
durat mai mult de şase săptămâni şi a produs mari daune. 
Mişcarea pe calea ferată a fost oprită până departe, la nord 
de Roma, dar nu au reuşit să obţină tot ce au sperat. 
Lucrând la maximum cu vasele de coastă, transferând 
încărcăturile pe transport auto şi folosind deplin orele de 

întuneric, inamicul s-a străduit să se aprovizioneze. Dar nu 
puteau aduna suficiente rezerve pentru o luptă îndelungată 
şi grea, mai ales că, în luptele dure pe uscat de la sfârşitul 
lui mai, fuseseră mult slăbiţi. joncţiunea armatelor noastre 
separate şi capturarea Romei a avut loc mai repede decât 
am prevăzut. Forţa aeriană germană a suferit mult şi, la 
începutul lui mai, avea doar şapte sute de avioane 
împotriva celor o mie de avioane de luptă ale noastre. 

La data aceea, generalul Clark, de la Armata a Cincea, 
avea pe frontul ce se întindea de la mare la râul Liri peste 
şapte divizii, dintre care patru franceze; de acolo, Armata a 
Opta, condusă acum de generalul Leese, continua linia 
frontului prin Cassino, în munţi, cu un echivalent de 
aproape nouăsprezece divizii. In total, Aliaţii deţineau peste 
douăzeci şi opt de divizii, din care doar echivalentul a trei 
divizii rămânea în sectorul Adriatic. 

Li se opuneau douăzeci şi trei de divizii germane, dar 
aranjamentele noastre de inducere în eroare l-au zăpăcit 
atât de bine pe Kesselring, încât aceste divizii erau larg 
răspândite. Între Cassino şi mare, unde avea să fie date 
principalele noastre lovituri, erau doar patru divizii, iar 
rezervele erau împrăştiate şi la distantă. Atacul nostru a 
venit pe neaşteptate. Germanii făceau înlocuiri în faţa 
frontului britanic şi unul dintre comandanții lof de armată 
plănuise să plece în permisie. 

Marea ofensivă a început la 11 p.m., în 11 mai, când 
artileria ambelor noastre armate, numărând 2000 de tunuri, 
a deschis un tir violent, întărit în zori de întreaga forţă a 
Aviației tactice. După multă luptă grea, inamicul a început 
să slăbească. În dimineaţa de 18 mai, oraşul Cassino a fost 
în sfârşit curăţat de inamici de către Divizia a 4-a britanică, 
iar polonezii şi-au înălţat triumfători steagul lor roşu cu alb 
pe ruinele mănăstirii. Kesselring trimisese întăriri cât de 
repede putuse să le adune, dar acestea soseau fragmentat 
şi erau aruncate imediat în luptă ca să oprească avântul 

înaintării Aliate. Până în 25, germanii erau în plină retragere 
şi urmăriţi aprig pe tot frontul armatei a opta. 

Şase divizii, sub conducerea generalului american 
Truscott, fuseseră adunate în capul de pod de la Anzio şi au 
pornit înainte simultan cu atacul Armatei a Opta. După 
două zile de luptă aprigă, au făcut legătura cu Corpul al Il- 
lea al Statelor Unite. In cele din urmă, forţele noastre s-au 
reunit şi am început să culegem roadele însămânţărilor din 
iarnă. În sud, inamicul era în plină retragere şi Armata 
AjJiată făcea tot ce putea ca să împicdicc mişcarea şi să 
rupă concentrarea. Dar ariergarda încăpăţânată reţinea 
adesea forţele noastre urmăritoare şi retragerea nemților 
nu a degenerat într-o fugă. Regiunea muntoasă nu ne-a 
lăsat să ne folosim marea noastră forţă blindată, care altfel 
ar fi fost utilizată foarte avantajos. 

Dar, în noaptea de 2 iunie, rezistenţa germană s-a frânt, 
iar a doua zi, Corpul de armată al lui Truscott de pe 
dealurile Alban, împreună cu diviziile britanice l-a şi a 5-a, 
în stânga, au. Înaintat spre Roma. Corpul al II-lea american 
era cu puţin înaintea lor. Au găsit majoritatea podurilor 
intacte şi, la 7.15 p.m., în 4 iunie, capul Diviziei lor a 88-a a 
intrat în Piazza Venezia, în inima capitalei. Din multe locuri 
au sosit mesaje de felicitare. Am primit chiar o uşoară 
bătaie pe umăr din partea Ursului. 

La amiază, în ziua Debarcării, 6 iunie 1944, am cerut 
Camerei Comunelor să „ia cunoştinţă oficial de eliberarea 
Romei de către armatele Aliate, sub comanda generalului 
Alexander”, veste care fusese difuzată în seara anterioară. 
Era o intensă emoție în legătură cu debarcarea în Franţa, 
despre care toată lumea ştia că era în desfăşurare în acel 
moment. Cu toate acestea, am acordat zece minute 
campaniei din Italia şi am transmis mulţumiri armatelor 
Aliate de acolo. După aceea, ţinând-o puţin în şah, le-am 
relatat cele întâmplate, în măsura în care eram informaţi 
atunci. După-amiază, m-am simţit îndreptăţit să-l informez 
pe Stalin: 

Totul a început bine. Minele, obstacolele şi bateriile de pe 
uscat au fost depăşite în mare măsură. Aterizările trupelor 
de paraşutişti au avut foarte mult succes şi s-au efectuat pe 
scară mare. Debarcarea infanteriei se desfăşoară rapid şi 
numeroase tancuri şi tunuri motorizate sunt deja pe mal. 
Vremea este moderată spre bună. 

Răspunsul a fost prompt şi cuprindea veşti bine venite, de 
mare importanţă. El a telegrafiat: „Am primit comunicarea 
dumitale despre succesul începutului operațiunii 
«Overlord». Asta ne dă tuturor bucurie şi speranţă pentru 
viitoare succese. Ofensiva de primăvară a forţelor sovietice, 
organizată conform înţelegerii de la Conferinţa de la 
Teheran, va începe pe la mijlocul lui iunie, într-unul dintre 
sectoarele importante ale frontului... La sfârşitul lui iunie şi 
în iulie, operaţiunile ofensive se vor transforma într-o 
ofensivă generală a forţelor sovietice”. 

Eu îi trimiteam deja o relatare mai completă a progresului 
nostru, când a sosit această telegramă. l-am răspuns: „Sunt 
foarte satisfăcut în legătură cu situaţia de până azi 7 iunie. 
Doar pe o singură plajă americană au fost dificultăţi 
serioase, dar astea au fost de acum înlăturate. 20 (XX) de 
gstaşi aeropurtaţi au aterizat în siguranţă în spatele 
flancurilor liniilor inamice şi au stabilit contactul cu forţele 
britanicc şi americane aduse pe mare. Am traversat cu 
pierderi mici. Ne aşteptasem să pierdem circa 10 000 de 
oameni...” 

Stalin a telegrafiat din nou, câteva zile mai târziu: 

Este evident că debarcarea, concepută pe o scară 
grandioasă, a avut succes deplin. Colegii mei şi cu mine nu 
putem decât să recunoaştem că istoria războiului nu 
cunoaşte o altă acţiune asemănătoare din punct de vedere 
al mărimii ei, a concepţiei vaste şi a exccutării ei pline de 
măiestrie. După cum se ştie, Napoleon, la vremea lui, a 
eşuat ruşinos în planul lui de a forţa trecerea Canalului. 
Istericul Hitler, care s-a lăudat timp de doi ani că va trece 
Canalul, nu s-a putut hotărî nici măcar să încârce să-şi 

realizeze ameninţarea. Doar Aliaţii noştri au reuşit să 
realizeze cu onoare acest grandios plan de a forţa Canalul. 
Istoria va înregistra această faptă ca pe o realizare de cel 
mai înalt ordin... 

Cuvântul „grandios” este traducerea din textul rus care mi 
s-a dat. Cred că „măreţ” era ceea ce a vrut să spună Stalin. 
În orice caz, armonia era completă. 


xxx 


La 10 iunie generalul Montgomery a raportat că era destul 
de bine stabilit la mai ca să poată primi o vizită. Atunci am 
pornit cu trenul meu spre Portsmouth, împreună cu Smuts, 
cu Brooke, cu generalul Marshall şi cu amiralul King. Toţi cei 
trei şefi de Stat Major americani veniseră cu avionul în 
Regatul Unit la 8 iunie, pentru eventualitatea că trebuia 
luată o decizie militară în scurt timp. Un distrugător britanic 
şi unul american ne aşteptau, Smuts, Brooke şi cu mine ne- 
am îmbarcat în primul, iar generalul Marshall şi amiralul 
King, cu personalul lor, în celălalt şi am traversat Canalul 
fără incidente, spre fronturile noastre respective. 
Montgomery, zâmbitor şi încrezător, m-a întâmpinat pe 
plajă când coboram din vasul nostru de debarcare. Armata 
lui pătrunsese deja vreo zece, doisprezece kilometri în 
interior. Tirul şi activitatea erau reduse. Vremea era 
strălucitoare. Ne-am plimbat prin domeniuknostru limitat 
dar fertil din Normandia. Era plăcut să vezi prosperitatea de 
la ţară. Câmpurile erau pline de vaci frumoase, roşii şi albe, 
care se încălzeau sau se plimbau la soare. Locuitorii păreau 
vioi şi bine hrăniţi şi făceau semne entuziaste. Cartierul 
general al lui Montgomery, aflat la vreo şapte kilometri în 
interior, era într-un castel cu pajişti şi lacuri în jur. Am luat 
masa într-un cort, cu faţa spre inamic. Generalul era în cea 
mai bună dispoziţie. L-am întrebat cât de departe era 
frontul în realitate. A spus că la vreo cinci kilometri. Am 
întrebat dacă are o linie de front stabilită. Mi-a răspuns: 

„Nu”. „Atunci, cum am putea împiedica o incursiune a 
blindatelor germane care să ne distrugă prânzul?” El a spus 
că nu crede că vor veni. Personalul mi-a relatat că acel 
castel fusese greu bombardat cu o seară înainte şi erau 
destule cratere în jurul lui. l-am spus că îşi asumă un risc 
prea mare, dacă îşi face un obicei din asemenea treburi. 
Orice poate fi făcut o dată sau pentru scurt timp” dar 
rutina, repetarea, tărăgănarea trebuie totdeauna evitate în 
război, pe cât este posibil. Într-adevăr, el Sr-a mutat, două 
zile mai târziu, dar abia după ce el şi Statul lui Major au mai 
plătit-o o dată. Vizita a continuat în bune condițiuni şi, în 
afară de alarme aeriene ocazionale şi tiruri antiaeriene, se 
părea că nu sunt lupte. Am făcut o inspecţie considerabilă 
la capul nostru de pod limitat. Am fost interesat mai ales să 
văd porturile locale Port-en-Bessin, Courseulles şi 
Ouistreham. Noi nu am contat mult pe aceste mici porturi, 
în niciunul dintre planurile noastre pe care le-am făcut 
pentru debarcare. Dar ele s-au dovedit a fi o achiziţie foarte 
valoroasă şi curând se descărcau aici circa două mii de tone 
pe zi. Mă gândeam la aceste fapte plăcute în timp ce 
mergeam cu maşina sau pe jos în jurul zonei cucerite de 
noi, interesantă dar foarte restrânsă. 

Smuts, Brooke şi cu mine am plecat acasă cu distrugătorul 
Kelvin. Amiralul Vian, care acum comanda toate flotilele şi 
vasele uşoare ce păzeau portul Arromanches, era la bord. 
El a propus să mergem să observăm bombardarea poziţiilor 
germane de către vasele de război şi crucişătoarele care 
protejau flancul stâng britanic. În consecinţă, am trecut 
între ceic două vase de război care trăgeau, aflate la circa 
douăzeci de mii de metri, şi escadra de crucişătoare care 
trăgeau, şi ele, la circa o mie patru sute de metri, astfel că, 
în curând, am ajuns la şapte, opt mii de metri de mal, care 
era foarte împădurit. Bombardamentul era uşor dar 
continuu, fără a se primi vreun răspuns din partea 
inamicului. Când eram gata să ne întoarcem, i-am spus lui 
Vian: „Dacă suntem atât de aproape, de ce nu i-am pocni şi 

noi înainte de a pleca acasă?” „Desigur” a răspuns el şi, 
într-un minut sau două, toate tunurile noastre au tras spre 
coasta tăcută. Eram, desigur, în raza artileriei lor, iar 
imediat ce am tras, Vian a făcut ca distrugătorul să se 
răsucească şi să se depărteze în cea mai mare viteză. 
Curând, ne aflam în afară de pericol şi trecuserăm de linia 
crucişătoarelor şi a vaselor de război. Aceasta a fost singura 
dată când m-am aflat la bordul unui vas în timp ce s-a tras 
„cu furie” - dacă putem să ne exprimăm astfel. Am admirat 
spiritul sportiv al amiralului. Şi Smuts era încântat. Am 
dormit adânc în călătoria de patru ore, până la Portsmouth. 
In genral, a fost o zi foarte interesantă şi plăcută. 

Curând după aceea, i-am scris preşedintelui despre 
diverse chestiuni, inclusiv despre vizita lui de Gaulle în 
Franţa, pe care o aranjasem fără să-l consult în prealabil pe 
Roosevelt, şi am adăugat: 

Am avut o zi plăcută luni, pe plajă şi în interior. E o masă 
de vase întinsă pe mai mult de şaptezeci de kilometri de-a 
lungul coastei. Ele sunt tot mai mult protejate împotriva 
vremii de porturile artificiale, ale căror elemente au fost 
fiecare un succes şi, în curând, vor avea o apărare eficientă 
împotriva intemperiilor. Puterea aviaţiei noastre şi a forţelor 
antisubmarine se pare că le asigură protecţia în mare 
măsură. După ce ne-am făcut laborios datoria, ne-am dus şi 
i-am tras una hunului, de pe distrugătorul nostru, dar, deşi 
eram la o distanţă de numai 6000 de metri, el nu ne-a 
onorat cu un răspuns. 

Marshall şi King s-au întors cu trenul meu. Ei au fost foarte 
liniştiţi cu ce au văzut pe frontul american, iar Marshall i-a 
scris o fermecătoare telegramă din Mountbatten, 
spunându-i cât de multe dintre aceste noi vase au fost 
produse sub organizarea lui şi de cât ajutor au fost. Într-una 
dntre telegramele pe care mi le-ai trimis, ai folosit cuvântul 

„formidabil”. Trebuie să recunosc că ceea ce am văzut ar 
putea fi descris doar cu acest cuvânt şi cred că şi ofiţerii 
dumitale vor fi de acord... Cât aş fi dorit să fii acol6! 


Capitolul XIII DIN NORMANDIA LA PARIS 


Hai să vedem acum dispoziţiile şi planurile inamicului, aşa 
cum le ştim în prezent. Mareşalul Rundstedt, cu şaizeci de 
divizii, comanda tot zidul Atlanticului, de la Ţările de Jos la 
Golful Biscaia şi de la Marsilia, de-a lungul coastei de sud a 
Franţei, sub comanda lui, Rommel ţinea coasta din Olanda 
până la Loara, Armata a Cincisprezecea a lui, cu 
şaisprezece divizii, ţinea sectorul dintre Calais şi Boulogne, 
iar Armata a Şaptea a lui avea la îndemână, în Normandia, 
nouă divizii de infanterie şi una de Panzer. Cele zece divizii 
Panzer de pe întreg frontul de vest erau întinse din Belgia 
până la Bordeaux. Ce curios că germanii, acum în 
defensivă, au făcut aceeaşi greşeală ca şi francezii în 1940 
şi şi-au dispersat cea mai puternică forţă a lor de 
contraatac! 

Este într-adevăr remarcabil că vastul, îndelung plănuitul 
asalt a căzut asupra inamicului ca o surpriză, atât în 
privinţa timpului cât şi a locului. Devreme, în 5 iunie, 
Rommel şi-a părăsit cartierul general ca să-l viziteze pe 
Hitler la Berchtesgaden şi se afla în Germania când a căzut 
lovitura. Au existat multe discuţii privind frontul pe care vor 
ataca Aliaţii. Rundstedt a crezut mereu că principala 
noastră lovitură va fi lansată peste strâmtoarea de la 
Dover, întrucât aceasta era ruta cea mai scurtă pe mare şi 
oferea cel mai bun acces spre inima Germaniei. Rommel a 
fost mult timp de aeceaşi părere cu el. Totuşi, se pare că 
Hitler şi Statul lui Major au avut informaţii indicând că 
Normandia va fi principalul teren de luptă.z2 Chiar după ce 
am debarcat, nesiguranţele lor au continuat. Hitler a 


32 Blumcntritt, Von Rundstedt, pag. 218, 219. 

pierdut o întreagă zi critică pentru a se hotărî să lase cele 
două divizii Panzer să întărească frontul. Serviciul de 
contrainformaţii german a supraestimat grosolan numărul 
de divizii şi cantitatea de vase de transport aflate la 
dispoziţie în Anglia. După ei, existau ample resurse pentru o 
a doua mare debarcare, aşa încât Normandia ar putea fi 
doar una preliminară şi subordonată. Abia în a treia 
săptămâpă din iulie, la şase săptămâni după Ziua D, au fost 
trimise în sud rezerve de la Armata a Cincisprezecea de la 
Pas de Calais, ca să se alăture luptei. Măsurile noastre de 
inducere în eroare, atât înainte cât şi după Ziua D, le-au 
creat confuzie în gândire. Succesul acestora a fost 
admirabil şi a avut efecte importante asupra luptei. 

Dar inamicul lupta cu încăpățânare şi nu era uşor de 
înfrânt. În scctorul american, miaştinile de lângă Corentan 
şi de la gurile râului Vire împiedicau mişcările noastre şi, 
peste tot, ţara era potrivită pentru apărare cu infanteria. 
Acele bocage care acoperă o mare parte din Normandia, 
formate dintr-o multitudine de mici câmpuri despărțite de 
maluri cu 


CETATII: 


452 


Normandia şanţuri şi pădurici. Sprijinul artileriei era 
împiedicat de lipsa unor locuri bune de observaţie şi era 
extrem de dificilă folosirea tancurilor. Totuşi, s-au făcut 
progrese bune, exceptând eşecul de a captura Caen. 

Micul dar faimosul oraş avea să fie scena unor amare 
lupte, timp de multe zile. Pentru noi, oraşul era important, 
deoarece avea spre est un teren bun pentru construirea de 
piste de aterizare şi era de asemeni axa în jurul căreia se 
învârtea întregul nostru plan, Montgomery având de gând 
să facă o roată mare spre stânga cu forţele americane. 
Oraşul era la fel de important şi pentru germani. Dacă liniile 
lor erau străpunse, întreaga lor Armată a Şaptea ar fi fost 
împinsă spre sud-est, spre Loara, deschizându-se o spărtură 
între ea şi Armata a Cincisprezecea din nord. In acest caz, 
drumul spre Paris ar fi fost deschis. Astfel, Caen a devenit* 

scena unor atacuri necontenite şi a celei mai încăpăţânate 
apărări, atrăgând spre el o mare parte din diviziile germane 
şi mai ales blindatele lor. Acest lucru a fost un ajutor şi în 
acelaşi timp un impediment. 

Deşi diviziile de rezervă ale Armatei a Cincisprezecea 
germane mai erau încă ţinute intacte la nord de Sena, 
inamicii au primit desigur întăriri din altă parte, iar la 12 
iunie se aflau în acţiune 12 divizii, dintre care patru erau 
Panzer. Asta era mai puţin decât ne-am aşteptat. Ofensiva 
noastră aeriană distrusese toate podurile de pe Sena, 
dincolo de Paris, şi principalul pod de pe Loara. Majoritatea 
trupelor de întărire trebuiau să foloscască drumurile şi căile 
ferate din spaţiul liber dintre Paris şi Orleans şi sufereau zi 
şi noapte atacurile continue şi distrugătoare ale aviaţiei 
noastre. Diviziile lor soseau fragmentate, fără echipament, 
obosite de lungile marşuri de noapte şi erau aruncate în 
luptă îndată ce veneau. Comandamentul german nu avea 
răgazul să formeze o forţă de şoc în spatele frontului pentru 
o contraofensivă puternică, bine organizată. 

La 11 iunie, Aliaţii formaseră un front continuu iar 
avioanele noastre de luptă acționau de pe şase piste 

avansate. Americanii loveau spre vest şi nord şi, după lupte 
grele, ajunseseră în 22 în faţa fortificațiilor exterioare de la 
Cherburg. Inamicul a rezistat până în 26 ca să realizeze 
distrugeri. Acestea au fost atât de serioase, încât 
încărcăturile grele nu puteau fi aduse acolo până la sfârşitul 
lui august. 

Dincolo de câmpul de luptă, alte evenimente au influentat 
viitorul, în noaptea de 12-13 iunie, prima bombă zburătoare 
a căzut asupra Londrei. Ele erau lansate din nordul Franţei, 
din locuri aflate departe de armatele noastre debarcate. 
Cucerirea rapidă a acestora avea să aducă uşurare 
populaţiei noastre civile, aflate din nou sub bombardament. 
O parte a forţei aeriene strategice şi-a reînnoit atacurile 
asupra acestor baze, dar bineînţeles că nu putea fi vorba de 
distorsionarea bătăliei terestre din această cauză. Cum am 
spus în Parlament, oamenii de acasă puteau simţi că împart 
pericolele cu soldaţii lor. 

La 17 iunie, Hitler a ţinut la Margival, lângă Soissons, o 
conferinţă cu Rundstedt şi Rommel. Cei doi generali ai lui i- 
au băgat în cap că e o nebunie să sângereze de moarte 
Armata germană în Normandia. Ei l-au îndemnat ca, înainte 
de a fi distrusă, Armata a Şaptea să se retragă în ordine 
spre Sena, unde, împreună cu Armata a Cincisprezecea, ar 
putea da o luptă defensivă dar mobilă, având măcar 
speranţa unui succes. Dar Hitler nu a fost de acord. Aici, ca 
şi în Rusia şi în Italia, el a cerut să nu fie abandonat niciun 
teren şi toţi să lupte acolo unde se află. Generalii aveau 
desigur dreptate. 

Noi, între timp, ne consolidam forţele. În primele şase zile 
au fost debarcaţi 120 000 de oameni, 54000 de vehicole şi 
104 000 tone de provizii. O uriaşă organizaţie de 
aprovizionare s-a creat imediat. Până în 19 iunie, cele două 
porturi artificiale „Dud”, unul la Arromanches şi celălalt la 

vreo cincisprezece kilometri spre vest, Ih sectorul american, 
căpătau formă. Conductele submarine („Pluto”)* aveau să 
intre în agiune mai târziu, dar, între timp, Port-en-Bessin 
era dezvoltat ca principalul port de aprovizionare cu petrol. 
Dar apoi a început o furtună de patru zile, care a împiedicat 
debarcarea oamenilor sau a materialelor şi a adus multe 
daune structurilor de curând amplasate. Numeroase 
structuri plutitoare, care nu fuseseră construite pentru 
asemenea condiţii, s-au rupt din locul de ancorare şi s-au 
izbit de alte structuri sau de vase ancorate. Portul artificial 
din sectorul american a fost distrus, iar părţile bune au fost 
folosite la repararea portului Arromanches. Furtuna, de o 
putere necunoscută în luna iunie, în ultimii patruzeci de ani, 
a fost un ghinion serios. Eram deja în urmă cu programul de 
descărcare. Astfel că ofensiva a fost amânată, iar la 23 
iunie ne aflam doar pe linia prescrisă pentru data de 11. 

In ultima săptămână din iunie, britanicii au stabilit un cap 
de pod la sud de Caen. Eforturile de a-l extinde la sud şi est 
au fost respinse, iar sectorul sudic a fost atacat de două ori 
de mai multe divizii Panzer. Intr-un conflict violent, 
germanii au fost sever înfrânți, cu pierderi serioase 
provocate din aer şi de artileria noastră puternicăzz. Era 
acum rândul nostru să lovim, iar la 8 iulie a fost lansat un 
atac puternic la Caen, din nord şi nord-vest. Bombardierele 
grele ale Forţelor Aeriene Regale au aruncat mai mult de 
2000 de tone asupra fortificațiilor germane, iar în zori, 
infanteria britanică, împiedicată în mod inevitabil de 
craterele bombelor şi de dărâmăturile clădirilor prăbugşite, a 
făcut progrese simţitoare. Până în 10, tot Caenul din partea 
noastră a râului fusese cucerit şi, până la mijlocul lui iulie, 
treizeci de divizii Ajiate erau pe mal. Jumătate erau 
britanice şi canadiene iar jumătate americane. Impotriva 


33 Aceste atacuri au fost rezultatul instrucţiunilor lui Hitler la 
conferinţa de la Soissons. La 1 iulie Keitel i-a telefonat lui Rundstedt 
şi a întrebat: „Ce să facem?*4 Rundstedt a raspuns: „Faceţi pace, 
idioţilor. Ce puteţi face altceva?" 

acestora, germanii adunaseră douăzeci şi şapte de divizii. 
Dar ei suferiseră deja 160 000 de pierderi, iar generalul 
Eisenhower estima» valoarea lor de luptă la nu mai mult de 
şaisprezece divizii. 

Acum s-a întâmplat un eveniment important. La 17 iulie, 
Rommel a fost grav rănit. Maşina lui a fost atacată de 
avioanele noastre de la mică înălţime şi el a fost dus la 
spital, crezându-se că era pe moarte. Şi-a revenit minunat, 
doar ca să-şi găsească moartea mai târziu, din ordinul lui 
Hitler. La începutul lui iulie, Rundstedt a fost înlocuit la 
comanda supremă a frontului de vest de către von Kluge, 
un general care s-a distins în Rusia, iar în data de 20, a avut 
loc un nou atentat nereuşit la viaţa lui Hitler. Conform 
poveştii celei mai demne de crezare, colonelul von 
Staufenberg a plasat sub masa lui Hitler, la o şedinţă a 
Statului Major, o mică servietă cu o bombă cu explozie 
întârziată. Hitler a fost ferit de efectul deplin al exploziei de 
placa grea a mesei şi de piesele ei de sprijin şi de asemeni, 
de structura uşoară a clădirii însăşi, care a permis o 
răspândire instantanee a presiunii. Câţiva ofiţeri prezenţi au 
fost ucişi, dar Fuhrerul, deşi foarte zdruncinat şi rănit, s-a 
ridicat şi a exclamat: „Cine spune că nu sunt sub protecţia 
specială a lui Dumnezeu?” Toată furia firii lui a'fost stârnită 
de acest complot iar răzbunarea pe care a îndreptat-o 
asupra tuturor celor bănuiţi că ar fi fost amestecați e o 
poveste îngrozitoare. 


XXX 


Ofensiva generală a lui Montgomery, plănuită pentru 18 
iulie, se apropia. Armata britanică a atacat cu trei Corpuri, 
precedată de un şi mai mare bombardament aerian Aliat. 
Aviația germană a fost total împiedicată să intervină. S-au 
făcut progrese bune la est de Caen, până când norii au 
început să deracţr? * avioanele noastre şi aceasta a dus la 
o amânare cu o săptămână a lansării atacului din sectorul 

american. Am socotit că aceasta era o ocazie de a vizita 
Cherbourg şi de a petrece câteva zile în portul artificial 
„Dud”. In data de 20, am zburat direct, cu un avion 
american Dakota, până la terenul lor de aterizare, în 
peninsula Cherbourg, şi am fost condus prin tot portul de 
comandantul american. Aici am văzut pentru prima dată un 
punct de lansare a bombelor zburătoare. Era o treabă 
foarte complicată. Am fost şocat de distrugerile pe care le- 
au făcut germanii în oraş şi am împărtăşit dezamăgirea 
Statului Major pentru întârzierea în punerea în funcţiune a 
portului. Bazinele portului erau semănate des cu mine de 
contact. O mână de scafandri britanici devotați lucrau zi şi 
noapte să le deconecteze înfruntând un pericol de moarte 
pentru ei. Au fost călduros apreciaţi de camarazii lor 
americani. După un drum lung şi periculos cu maşina până 
la capul de pod american, cunoscut sub numele de Plaja 
Utah, m-am urcat la bordul unei ambarcaţiuni torpilor şi, de 
acolo, am avut o trecere grea spre Arromanches. Pe 
măsură ce îmbătrâneşti, răul de mare dispare. N-am 
sucombat ci am dormit adânc, până când am ajuns în apele 
liniştite ale lagunei noastre sintetice. Am trecut la bordul 
crucişătorului Enterprise, unde am rămas timp de trei zile, 
luând cunoştinţă de toată activitatea portului, de care 
depindeau acum în întregime toate armatele şi rezolvându- 
mi în acelaşi timp problemele mele din Londra. 

Nopțile erau foarte agitate, datorită raidurilor a câte unui 
singur avion, şi a mai multor alarme. Ziua studiam întregul 
proces al debarcării proviziilor şi trupelor, atât pe 
debarcadere, care mă interesaseră atât de mult, cât şi pe 
plăji. La un moment dat, i-a venit rândul pe plajă unui vas 
de debarcare de tancuri. Când a ajuns cu prova la uscat, 
podurile de coborâre s-au lăsat în faţă şi tancurile ieşeau 
câte trei, patru din fiecare pod, ajungând pe mal. În mai 
puţin de 8 minute, după ceasul meu cronometru, tancurile 
erau încolonate pe şosea, gata să intre în acţiune. Aceasta 
era o performanţă impresionantă şi tipică pentru ritmul de 

descărcare la care se ajunsese acum. Am fost impresionat 
văzând acele D. V. K. W., transportoarele amfibii 
americane, înotând prin port, căţărându-se pe mai şi apoi 
grăbindu-se în sus, pe deal, unde camioanele aşteptau să 
ducă aprovizionarea la diverse unităţi. De minunata 
eficienţă a acestui sistem, care acum dădea rezultate mai 
mari decât ne-am gândit vreodată, depindeau speranţele 
unei rapide şi victorioase acţiuni. 

In ultima mea zi la Arromanches, am vizitat cartierul 
general al lui Montgomery, la câţiva kilometri în interior. 
Comandantul şef era în cea mai bună stare de spirit, în 
ajunul celei mai mari operaţiuni a lui, pe care mi-a explicat- 
o în amănunt. M-a plimbat printre ruinele Caenului şi peste 
râu şi am mai vizitat şi alte locuri ale frontului britanic. 
Apoi, mi-a pus la dispoziţie avionul lui Storch, capturat, şi 
însuşi comandantul aviaţiei m-a pilotat deasupra poziţiilor 
britanice. Acest avion putea ateriza practic în orice loc, pe 
moment, şi deci se putea zbura la câteva sute de metri 
deasupra solului, putând să realizez o mult mai bună privire 
şi cunoaştere a scenei decât prin orice altă metodă. Am 
vizitat şi câteva puncte ale aviaţiei şi am spus câteva 
cuvinte la adunările ofiţerilor şi soldaţilor. În cele din urmă, 
m-am dus la spitalul de campanie, unde, deşi era o zi 
liniştită, veneau răniţi. Unul dintre sărmanii soldaţi trebuia 
să sufere o operaţie serioasă şi era deja pe masă, gata să 
fie anesteziat. Tocmai mă retrăgeam, când el a spus că mă 
vrea pe mine. A zâmbit în gol şi mi-a sărutat mâna. Am fost 
adânc mişcat şi foarte bucuros când am aflat, mai târziu, că 
operaţia a avut succes deplin. 

În acest timp, ordinele care au ţinut Armata a 
Cincisprezecea germană în spatele Senei au fost anulate şi 
mai Inulte divizii proaspete au fost trimise să întărească 
Armata a Şaptea, foarte presată. Transferarea acestora pe 

calea ferată, pe şosea sau peste Sena cu sistemul 
feriboturilor, care înlocuiau podurile distruse, a fost mult 
întârziată şi afectată de forţele noastre aeriene. Ajutorul, 
mult timp reţinut, a ajuns pe câmpul de luptă prea târziu ca 
să încline balanţa. Ora marelui atac american, sub 
conducerea generalului Omar Bradley, venise în sfârşit. La 
25 iulie, Corpul al VIl-lea a lovit spre sud de St. LO şi a doua 
zi, Corpul al VIll-lea, aflat în dreapta celuilalt, s-a alăturat 
luptei. Bombardamentul Forţelor aeriene ale Statelor Unite 
a fost devastator iar asaltul infanteriei prospera. Apoi, 
blindatele s-au strecurat în faţă şi s-au îndreptat spre 
punctul-cheie Coutances. Calea de scăpare a germanilor pe 
această coastă a Normandiei fusese tăiată, iar întreaga 
fortificaţie germană de la vest de Vire era în pericol şi în 
haos. Şoselele erau încărcate de trupe care se retrăgeau, 
iar bombardierele Aliate şi avioanele de luptă au luat o 
vamă distrugătoare în oameni şi în vehicole. Inaintarea a 
continuat. Avranches a fost luat la 31 iulie şi, curând după 
aceea, s-a cotit la colţul mării, deschizându-se calea spre 
peninsula Bretania. Canadienii, sub conducerea generalului 
Crerar, au făcut un atac simultan de la Caen spre drumul 
Falezei. Acestora li s-au opus efectiv patru divizii Panzer. 
Montgomery, care mai comanda întreaga linie de luptă, a 
transferat atunci greutatea atacului britanic spre celălalt 
front şi a dat ordin Armatei a Două britanice, comandată de 
generalul Dempsey, să dea o nouă lovitură de la Caumont 
la Vire. Precedată din nou de bombardament greu aerian, 
aceasta a început la 30 iulie şi, câteva zile mai târziu, s-a 
ajuns la Vire. 

La 7 august, m-am dus din nou la cartierul general al lui 
Montgomery, pe calea aerului, şi după el mi-a făcut o 
relatare vie cu hărţi, un colonel american a venit sa mă ia la 
generalul Bradley. Drumul a fost ales cu grijă ca să mi se 
arate devastările îngrozitoare ale oraşelor şi satelor prin 
care trupele Statelor Unite şi-au dus luptele. Toate clădirile 
erau pulverizate de bombardamente aeriene. Am ajuns la 

cartierul general al lui Bradley în jurul orei patru. Generalul 
m-a primit cordial, dar am simţit că era o mare încordare, 
întrucât bătălia era în toi şi soseau mesaje la fiecare câteva 
minute. De aceea, mi-am scurtat vizita şi m-am întors cu 
maşina la avionul meu, care mă aştepta. Eram gata să mă 
urc la bord când, spre surprinderea mea, a sosit 
Eisenhower, care zburase de la Londra spre cartierul său 
general şi, aflând despre mişcările mele, m-a interceptat. El 
nu preluase încă propriu-zis comanda armatei pe câmpul de 
luptă de la Montgomery; dar supraveghea totul cu un ochi 
vigilent şi nimeni nu ştia mai bine decât el cum să stea 
aproape de un eveniment foarte important fără să 
deranjeze autoritatea pe care a delegat-o altuia. 


x k x 


Armata a Treia a Statelor Unite, sub comanda generalului 
Patton, se formase deja şi era acum în acţiune. El a detaşat 
două divizii blindate şi trei de infanterie spre vest şi sud, 
pentru a curăța peninsula Bretania. Inamicul, izolat de 
ceilalţi, s-a retras spre porturile sale fortificate. Mişcarea de 
rezistenţă franceză, care aici număra 20000 de oameni, a 
jucat un rol notabil, aşa că peninsula a fost repede cucerită. 
La sfârşitul primei săptămâni din august, în jur de 45 000 
de trupe germane de garnizoană şi rămăşiţele a patru 
divizii fuseseră împinse în perimetre defensive la St. Malo, 
Brest, Lorient şi St. Nazaire. Aici, ei puteau fi blocaţi şi lăsaţi 
să se vestejească, salvând astfel pierderi inutile pe care le- 
ar fi cerut asalturile imediate. 

În timp ce Bretania era curățată în felul acesta, restul 
armatei lui Patton s-a îndreptat spre est, în „cârligul lung” 
care trebuia să-i ducă în spărtura dintre Loara şi Paris şi de- 
a lungul Senei, spre Rouen. În oraşul Laval s-a intrat la 6 
august, iar la Le Mans în 9. Puţini germani au fost găsiţi în 
această vastă regiune, iar principala dificultate era 
aprovizionarea americanilor care înaintau pe distanţe lungi 

şi care se lungeau mereu. În afara unor transporturi aeriene 
limitate, totul trebuia să vină încă de pe plăjile debarcării 
iniţiale şi să treacă prin partea de vest a Normandiei, prin 
Avaranches, ca să ajungă la front. De aceea Avranches a 
devenit un punct de gâtuitură şi a oferit germanilor ocazia 
unui atac care a lovit spre vest, din apropiere de Falaise. 
Ideea a aprins imaginaţia lui Hitler şi el a dat ordin ca o 
forţă maximă să atace Mortain, să-şi facă drum spre 
Avaranches şi astfel să-i taie comunicațiile lui Patton. 
Comandanții germani au condamnat în unanimitate 
proiectul. Dându-şi seama că bătălia pentru Normandia era 
pierdută, ei voiau să folosească diviziile din Armata a 
Cincisprezecea din nord, tocmai sosite, ca să realizeze o 
retragere ordonată spre Sena. Ei considerau că aruncarea 
unor trupe proaspete spre vest însemna doar „să-şi întindă 
gâtul” cu perspectiva clară de a li se tăia. Hitler a insistat să 
se facă aşa cum voia el, iar la 7 august, cinci divizii Panzer 
şi două divizii de infanterie au dat un atac vehement la 
Mortain, dinspre est. 

Lovitura a căzut pe o singură divizie americană, dar 
aceasta s-a ţinut ferm pe poziţie şi alte trei i-au venit în 
ajutor. După cinci zile de lupte grele şi bombardament 
concentrat din văzduh, inamicul a fost împins înapoi în 
derută şi, aşa cum au prezis generalii lor, întregul intrând 
de la Falaise la Mortain era supus unor atacuri convergente 
din trei părţi. Forţele Aliate au înaintat spre germanii 
înghesuiți în buzunarul acela lung şi îngust şi, cu ajutorul 
artileriei, făceau ravagii înspăimântătoare. Germanii s-au 
ţinut cu încăpățânare de deschizătura cleşte de la Falaise la 
Argentan şi, dând prioritate blindatelor, au încercat să 
scoată tot ce au putut. Dar, la 17 august, comanda şi 
controlul s-au prăbuşit şi scena a devenit un dezastru. La 
20 august, cleştele s-a închis şi deşi, până atunci, o parte 
considerabilă a inamicului a reuşit să se strecoare spre est, 
nu mai puţin de opt divizii germane au fost anihilate. Ceea 
ce fusese intrândul de la Falaise devenise acum mormântul 

lor. Von Kluge i-a raportat lui Hitler: „Superioritatea aeriană 
a inamicului este teribilă şi ne distruge aproape toate 
mişcările. Fiecare mişcare a inamicului este însă pregătită 
şi protejată de forţa lui aeriană. Pierderile în oameni şi 
materiale sunt extraordinare. Moralul trupelor a suferit 
foarte mult» sub focul ucigaş continuu al inamicului.” 

Armata a Treia a Statelor Unite, nu numai că a curăţat 
peninsula Bretania şi a contribuit cu un „cârlig scurt” la 
victoria de la Falaise, dar a aruncat înainte trei corpuri spre 
est şi sud-est de Le Mans. La 17 august, au ajuns la 
Orleans, Chartres şi Dreux. Apoi au înaintat spre nord-vest, 
ca să se întâlnească cu britanicii care înaintau spre Rouen. 
Trebuia să se reorganizeze după lupta de la Falaise, iar 
inamicul a găsit mijloace să improvizeze poziţii de 
ariergardă. Totuşi, urmărirea continua cu înfierbântare şi 
toţi germanii de la sud de Sena căutau curând cu disperare 
să se retragă dincolo de ea, sub atacuri aeriene 
distrugătoare. Niciunul dintre podurile distruse la 
bombardamentele anterioare nu fusese refăcut dar erau 
câteva poduri de pontoane şi un serviciu de feribot destul 
de adecvat. Foarte puţine vehicole au putut fi salvate. La 
sud de Rouen au fost abandonate cantităţi uriaşe de 
mijloace de transport. Trupele, atâtea câte au scăpat, nu 
erau în situaţia de a rezista pe malul îndepărtat al râului. 

x» * 

Eisenhower, aflai acum la comanda supremă, era hotărât 
să evite bătălia pentru Paris. Stalingrad şi Varşovia 
arătaseră ororile asalturilor frontale şi ale răscoalelor 
patriotice, aşa că a hotărât să încercuiască oraşul şi să 
forţeze garnizoana să se predea sau să fugă. La 20 august 
venise vremea acţiunii, Patton traversase Sena lângă 
Nantes, iar flancul lui drept ajunsese la Fontainebleau. 
Francezii din ilegalitate s-au răsculat. Poliţia era în grevă, 
Prefectura era în mâinile patrioţilor. Un ofiţer din rezistenţă 
a ajuns la cartierul general al lui Patton cu informaţii vitale, 

iar vineri dimineaţa, acestea i-au fost raportate lui 
Eisenhower la Le Mans. 

Lui Patton îi erau ataşate divizia franceză şi divizia 
blindată, sub comanda generalului Leclerc, care debarcase 
în Normandia la 1 august şi jucase un rol onorabil în 
înaintare. De Gaulle a sosit în aceeaşi zi şi a fost asigurat de 
Comandantul suprem Aliat că, atunci când va veni vremea, 
şi după cum era înţelegerea mai veche, trupele lui Leclerc 
vor intra primele în Paris. Ştirile de seară privind luptele de 
stradă în capitală l-au decis pe Eisenhower să acţioneze, iar 
lui Leclerc i s-a spus să pornească la atac. Ordinele 
operaţiunii, datată 23 august, începea cu aceste cuvinte: 
„Mission (1) s'emparer de Paris...” 

La 24 august, prima lovitură condusă de colonelul Billotte, 
fiul comandantului Grupului întâi al Armatei franceze, care 
a fost ucis în mai 1940, a pornit în sus, de la Orleans. În 
noaptea aceea, o avangardă de tancuri a ajuns la Porte 
d'Orléans şi a intrat în piaţa din faţa Primăriei. A doua zi 
dimineaţa, coloanele de blindate ale lui Billotte deţineau 
ambele maluri ale Senei, vizavi de Cite. După-amiază, 
cartierul general al comandantului german generalul von 
Cholitz, de la Hotel Meurice, era înconjurat. Von Cholitz a 
fost capturat de faţă cm Leclerc. Acesta a fost sfârşitul 
drumului de la Dunkerque la Lake Chad şi din nou acasă. Cu 
voce joasă, Leclerc şi-a exprimat gândurile cu glas tare: 
„Maintenant, ça y est.”, apoi, în germană, s-a prezentat 
învinsului. După o discuţie scurtă şi fermă a fost semnată 
capitularea garnizoanei; unul câte unul, punctele jor cheie 
au fost ocupate de rezistenţă şi de trupele regulate. 

Oraşul a făcut o demonstraţie nebunească. Prizonierii erau 
scuipaţi, colaboraţioniştii erau târâţi pe străzi iar trupele 
eliberatoare erau sărbătorite. Pe această scenă de triumf 
mult amânat, a sosit generalul de Gaulle. La Primărie, în 
compania principalelor figuri ale rezistenţei şi a generalilor 
Leclerc şi Juin, el a apărut pentru prima dată ca liderul 
Franţei libere, în faţa populaţiei care jubila. A fost o 

izbucnire spontană de entuziasm nebunesc. În după-amiaza 
de 26 august, de Gaulle şi-a făcut intrarea oficială, pe jos, 
pe Champs Elysées, spre Place de la Concorde, apoi într-un 
şir de maşini, la Notre Dame. Au fost ceva împuşcături din 
interiorul şi din afara catedralei, trase de colaboraţionişti 
ascunşi. Mulțimea s-a răspândit dar, după un scurt moment 
de panică, solemnul oamagiu adus eliberării Parisului a 
continuat până la sfârşit. 

La 30 august, trupele noastre traversau Sena în multe 
puncte. Pierderile inamicului fuseseră uriaşe, 400000 de 
oameni, jumătate dintre ei prizoneri, 1300 de tancuri, 
30000 de vehicole, 1500 tunuri, Armata a Şaptea germană 
şi diviziile care fuseseră trimise să o întărească erau 
sfâşiate. Capul de pod al Aliaților a fost întârziat de vremea 
proastă şi de hotărârea greşită a lui Hitler. Dar, de îndată ce 
s-a terminat lupta, totul a mers repede, iar Sena a fost 
atinsă cu şase zile înainte de termenul planificat. Au fost 
critici cu privire la încetineala frontului britanic în 
Normandia, iar splendidele înaintări americane din etapele 
ulterioare păreau să indice un mai mare succes în partea 
lor decât în a noastră. Este necesar deci să subliniem că 
întregul plan al campaniei trebuia să pivoteze în jurul 
frontului britanic şi să atragă rezervele inamicului în direcţia 
lor, pentru ca să ajute mişcarea de rotare a americanilor. 
Acest lucru s-a realizat cu hotărâre şi cu lupte grele, „Fără 
marile sacrificii făcute de armatele anglo-canadiene în 
luptele brutale pentru Caen şi Falaise, scria generalul 
Eisenhower în raportul lui oficial, înaintările spectaculoase 
făcute în alte locuri de forţele Aliate nu ar fi avut loc.” 

Gaulle în fruntea unei procesiuni 


Capitolul XIV ITALIA ŞI DEBARCAREA PE RIVIERA 


Eliberarea Normandiei era un eveniment suprem în 
campania europeană din 1944, dar era doar una dintre 
loviturile concentrice împotriva Germanici naziste. In 
răsărit, ruşii năvăleau în Polonia şi în Balcani, iar în sud, 
armatele lui Alexander, din Italia, presau spre râul Po. 
Trebuiau luate acum decizii în legătură cu următoarea 
noastră mişcare în Mediterana şi trebuie notat cu regret că 
acestea au dat ocazie primei divergente importante cu 
privire la înalta strategie, între noi şi prietenii noştri 
americani. 

Destinul victorici finale în Europa fusese schiţat în 
prelungite discuţii la Conferinţa de la Teheran din noiembrie 
1943. Deciziile ei încă ne mai conduceau planurile şi ar fi 
bine să le reamintim. Mai întâi şi întâi, promisesem să 
realizăm operațiunea  „Overlord”. Aceasta era sarcina 

dominantă şi nimeni nu punea în discuţie faptul că aici era 
prima noastră datorie. Dar noi mai aveam încă forţe 
puternice în Mediterana şi se mai punea încă întrebarea, ce 
trebuiau să facă? Hotărâsem că ele trebuiau să captureze 
Roma, ale cărei aerodromuri din apropiere erau necesare 
pentru bombardarea Germanici de sud, apoi să avansăm în 
sus în peninsulă până la linia Pisa-Rimini, iar acolo să ţinem 
cât mai multe divizii inamice posibil. Totuşi, aceasta nu era 
totul. Se căzuse de acord şi asupra unei a treia operaţiuni şi 
anume o operaţiune de debarcare cu amfibii în sudul 
Franţei, şi tocmai la acest proiect avea să intervină 
controversa. Operaţiunea fusese concepută iniţial ca o 
mascare sau o ameninţare pentru a ţine trupele germane 
pe Riviera şi a le împiedica să se alăture luptei din 
Normandia; dar americanii făcuseră presiuni pentru un atac 
real cu zece divizii, iar Stalin îi sprijinise. Am acceptat 
schimbarea, în mare măsură ca să evit diversiuni în 
Birmania, deşi eu mă gândeam la alte căi de a exploata 
succesul din Italia, iar planul căpătase numele de cod 
„Nicovala”. 

Dar aveam mai multe rezerve. Multe forţe urmau să vină 
din Italia, dar trebuia să îndeplinească mai întâi sarcina 
arzătoare şi importantă de a cuceri Roma şi aerodromurile. 
Până se realizau acestea, nu se prea putea să economisim 
sau să luăm forţe de la Alexander, Roma trebuia să cadă, 
înainte ca „Nicovala” să poată începe. Şi trebuia să înceapă 
cam în acelaşi timp cu „Overlord”. Trupele mai aveau mult 
drum de mers până să întâlnească armatele lui Eisenhower 
din Normandia şi, dacă nu debarcau la timp, aveau să 
ajungă prea târziu ca să fie de ajutor, iar bătălia de pe plajă 
avea să se termine. Totul se învârtea în jurul capturării 
Romei. La Teheran, ne aşteptam, încrezători, să ajungem la 
Roma repede, până în primăvară, dar lucrul acesta s-a 
dovedit imposibil. Atacul de la Anzio pentru grăbirea 
capturării Romei a retras opt sau zece divizii germane de 
pe teatrul vital, mai mult chiar decât ne aşteptam să fie 

atrase pe Riviera de operaţiunea „Nicovala”. Aceasta, era, 
de fapt, depăşită, obiectivul fiind deja realizat. Cu toate 
acestea, proiectul Riviera a mers mai departe, de parcă nu 
s-ar fi întâmplat nimic. 

În afară de „Nicovala”, care atârna cumva vag în viitor, 
unele dintre cele mai bune divizii din Italia fuseseră, pe 
bună dreptate, destinate principalei operaţiuni „Overlord” şi 
navigaseră spre Anglia, înainte de sfârşitul anului 1943. 
Alexander fusese astfel slăbit şi Kesselring fusese întărit. 
Germanii trimiseseră întăriri în Italia, paraseră lovitura de la 
Anzio şi ne-au oprit să intrăm în Roma chiar până în ajunul 
zilei D. Lupta dură a înghiţit desigur importante rezerve ale 
inamicului, care ar fi putut altminteri să fie îndreptate în 
Franţa şi, cu siguranţă, că a ajutat astfel operaţiunea 
„Overlord”, în etapele critice de la început; totuşi înaintarea 
noastră în Mediterana a fost grav stânjenită. Vasele de 
debarcare erau alt obstacol. Multe dintre ele au fost trimise 
la „Overlord”. „Nicovala” nu putea fi realizată până ce 
vasele nu veneau înapoi, iar acest lucru depindea de 
evenimentele din Normandia. Faptele acestea fuseseră de 
mult prevăzute şi, încă în 21 martie, generalul Maitland 
Wilson, comandantul suprem în Mediterana, raporta că 
„Nicovala” nu putea fi lansată înainte de sfârşitul lui iulie. 
Mai târziu, a amânat-o pentru mijlocul lui august şi a 
declarat că cel mai bun mod de a ajuta operaţiunea 
„Overlord” era de a abandona orice atac pe Riviera şi a ne 
concentra în Italia. Atât el cât şi Alexander considerau că 
cea mai bună contribuţie a lor la scopul comun ar fi să 
continue să preseze, cu toate mursele, în valea râului Po. 
Mai târziu, cu ajutorul unei operaţiuni cu amfibii împotriva 
peninsulei Istria, în capul Adriaticii, care se întinde la sud de 
Triest, s-ar crea perspective atrăgătoare de înaintare prin 
deschiderea de la Ljubijana, spre Austria şi Ungaria, şi a 
unei lovituri din altă direcţie spre inima Germanici. 

Când Roma a căzut, la 4 iunie, problema a trebuit 
revăzută. Trebuia să mergem mai departe cu „Nicovala” 
sau trebuia să facem un nou plan? 

In mod firesc, generalul Eisenhower voia să-şi întărească 
atacul în nord-vestul Europei cu toate mijloacele 
disponibile. Posibilităţile stratetige din nordul Italiei nu-l 
atrăgeau, dar a consimţit să returneze vasele de debarcare, 
de îndată ce va fi posibil, dacă asta va face ca operaţiunea 
„Nicovala” să fie mai rapidă. Şefii de Stat Major americani 
erau de acord cu Eisenhower, susţinând cu rigiditate 
concentrarea maximă la punctul decisiv, care, în ochii lor, 
însemna doar nord-vestul Europei. Ei erau sprijiniți de 
preşedinte, care se gândea la înţelegerea făcută cu Stalin, 
cu multe luni înainte de Teheran. Dar totul se schimbase 
din cauza întârzierii din Italia. 

Domnul Roosevelt a recunoscut că o înaintare prin 
Ljubijana ar putea reţine trupele germane, dar nu ar atrage 
nimic din trupele lor aflate în Franţa. De aceea, el a cerut ca 
operaţiunea „Nicovala” să fie întreprinsă, bineînţeles, pe 
seama armatelor noastre din Italia, întrucât „după părerea 
mea, resursele Marii Britanii şi a Statelor Unite nu ne vor 
permite să menţinem două teatre majore în războiul 
european, fiecare cu misiuni derisive”. Şefii de Stat Major 
britanici aveau o părere opusă. In loc să debarce pe Riviera, 
ei preferau să trimită trupe din ltalia, pe mare, direct lui 
Eisenhower. Cu multă previziune, ei remarcau: „Noi credem 
că organizarea operaţiunii «Nicovala» pe o scară care să 
permită succesul ar schingiui atât de mult forţele rămase 
ale generalului Alexander, încât orice viitoare activitate ar fi 
limitată la ceva foarte modest”. 

Acest conflict direct de opinii, susţinut cu sinceritate şi 
argumentat cu căldură de ambele părţi, putea fi lămurit, 
eventual, între preşedinte şi mine şi ca atare a avut loc un 
schimb de telegrame. Eu am telegrafiat la 28 iunie: 

„Impasul între şefii noştri de Stat Major ridică probleme 
foarte importante. Principala noastră dorinţă este să-l 

ajutăm pe generalul Eisenhower în modul cel mai rapid şi 
eficient. Dar nu credem că aceasta implică în mod necesar 
ruinarea tuturor problemelor noastre majore în Mediterana 
şi ne deranjează dacă ni se va cere acest lucru... Trebuie să 
te rog foarte onest să examinezi această problemă singur... 
Te rog să-ţi aminteşti cum mi-ai vorbit la Teheran despre 
Istria şi cum am introdus-o eu în Conferinţă în plen. Aceasta 
s-na înfipt foarte adânc în mintea mea, deşi nu este în 
niciun caz problema imediată pe care o avem de hotărât” 

Răspunsul domnului Roosevelt a fost prompt şi negativ. El 
era hotărât să ducă la îndeplinire ceea ce el numea „marea 
strategie” de la Teheran şi anume exploatarea pe deplin a 
operaţiunii „Overlord”, printr-o „înaintare victorioasă în 
ltalia şi un asalt cât mai curând în sudul Franţei”. 
Obiectivele politicc puteau fi importante, dar operaţiunile 
militare, pentru a fi realizate, trebuiau să fie subordonate 
lovirii în inima Germaniei printr-o campanie în Europa. 
Stalin însuşi a fost în favoarea operaţiunii „Nicovala” şi 
clasificase toate celelalte operaţiuni în Mediterana ca fiind 
de mai mică importanţă, iar domnul Roosevelt a declarat că 
nu o putea abandona fără să-l consulte pe el. Preşedintele 
continua: 

Interesul şi speranţele mele se concentrează asupra 
înfrângerii germanilor în faţa lui Eisenhower şi asupra 
intrării în Germania, şi nu să limităm această actiune în 
scopul de a realiza un efori major în Italiaz4 Sunt convins că 
vom avea suficiente forţe în ltalia, chiar cu retragerea 
forţelor pentru „Nicovala”, pentru a-l alunga pe Kesselring 
la nord de linia Pisa-Rimini şi a menţine presiuni grele 
asupra armatei lui, cel puţin în măsura necesară pentru a 
reţine forţa lui actuală. Nu pot concepe că germanii ar plăti, 
cu preţul a încă zece divizii, estimate ca necesare de 
generalul Wilson, pentru a ne ţine în afara nordului Italiei. 


34 Sublinierile melc pe tot parcursul - W. S. C 

Noi putem - şi Wilson confirmă lucrul acesta - să retragem 
imediat cinci divizii (trei americane şi două franceze) din 
Italia, pentru „Nicovala”. Cele douăzeci ji una de divizii 
rămase, plus diverse brigăzi separate, îi vor asigura lui 
Alexander supraviețuirea adecvată pe teren. 

Dar domnul Roosevelt obiecta împotriva acţiunii în 
peninsula Istria şi a loviturii îndreptate spre Viena prin 
deschizătura de la Ljubijana, ceea ce dezvăluia atât 
rigiditatea planurilor militare americane cât şi propria lui 
suspiciune în legătură cu ceea ce el numea o campanie „în 
Balcani”. HI pretindea că Alexander şi Smuts, care erau şi ei 
în favoarea opiniei mele, „din mai multe motive naturale şi 
foarte umane”, erau înclinați să nu ţină seama de două 
consecinţe vitale. Prima, că operaţiunea împiedica „marca 
strategie”, a doua, ea ar dura probabil prea mult şi nu am 
putea desfăşura mai mult de şase divizii. „Nu pot fi de 
acord, scria el, cu folosirea de trupe americane împotriva 
Istriei şi în Balcani, şi nici nu-i văd pe francezi să fie de 
acord cu o asemenea folosire a trupelor lor... Din 
considerente pur politice, eu nu aş supravieţui nici celui mai 
mic eşec în operaţiunea «Overlord», dacă s-ar şti că forțe 
destul de mari au fost îndreptate spre Balcani” 

Nimeni dintre cei implicaţi în aceste discuţii nu s-a gândit 
vreodată să trimită armate în Balcani, dar Istria şi Triest 
erau poziţii strategice şi politice care, după cum se vedea 
foarte clar, puteau exercita reacţii profunde şi ample; 
totuşi, m-am resemnat şi, la 2 iulie, i s-a ordonat 
generalului Wilson să atace sudul Franţei, la 15 august. 
Pregătirile au început imediat, dar cititorul trebuie să 
noteze că „Nicovala” a fost rebotezată „Dragon”. Acest 
lucru s-a făcut în eventualitatea că inamicul ar fi aflat 
sensul numelui de cod iniţial. * 


x k x 


470 


Totuşi, la începutul lui august, s-a produs o schimbare 
marcată pe câmpul de luptă din Normandia şi au urmat 
mari dezvoltări, iar în data de 7, l-am vizitat pe Eisenhower 
la cartierul lui general de lângă Portsmouth şi i-am 
prezentat ultima mea speranţă de a opri un asalt împotriva 
sudului Franţei. După un prânz agreabil, am avut o lungă şi 
serioasă discuţie. Eisenhower îi avea cu el pe Bedell Smith 
şi pe amiralul Ramsay. Eu îl adusesem pe Primul Lord al 
Mării, întrucât mişcarea vaselor era cheia. Pe scurt, am 
propus să continuăm încărcarea expediției „Dragon”, dar 
când trupele aveau să fie în vapoare, să le trimitem prin 
strâmtorile Gibraltarului şi să intrăm în Franţa, la Bordeaux. 
Problema fusese de mult analizată de şefii de Stat Major 
britanici, iar operaţiunea era considerată realizabilă. l-am 
arătat lui Eisenhower o telegramă pe care i-o trimisesem 
preşedintelui, al cărui răspuns nu îl primisem încă, şi am 
făcut tot posibilul să-l conving. Primul Lord al Mării m-a 
sprijinit puternic. Amiralul Ramsay era împotriva schimbării 
planului de către mine. Bedell Smith, dimpotrivă, s-a 
declarat puternic în favoarea acestei schimbări bruşte a 
atacului, care va beneficia de toată surpriza pe care o poate 
oferi puterea maritimă. Eisenhower nu avea resentimente 
faţă de părerile şefului său de Stat Major. El încuraja 
întotdeauna exprimarea liberă a opiniilor în şedinţe la nivel 
înalt, deşi, desigur, tot ce se hotăra se executa cu loialitate. 

Totuşi, nu am putut să-i schimb părerea şi, a doua zi, am 
primit răspunsul preşedintelui. El telegrafia: „Este opinia 
mea bine gândită că operaţiunea «Dragon» trebuie lansată 
aşa cum s-a plănuit, cât mai curând posibil, şi am deplină 
încredere că va avea succes şi va fi de mare ajutor pentru 
Eisenhower în alungarea hunului din Franţa.” 

Nu mai era nimic de făcut. 

Merită să notăm că acum trecusem de acea dată din iulie 
când, pentru prima dată în război, mişcarea marilor armate 
americane în Europa şi creşterea lor în Orientul îndepărtat 
făceau ca numărul americanilor aflaţi în acţiune să fie mai 

mare decât al nostru. Influenţa asupra operaţiunilor Aliate 
este de obicei sporită de mari întăriri. Trebuie amintit de 
asemenea că, dacă ar fi fost acceptate părerile britanice în 
această chestiune strategică, pregătirile tactice ar fi putut 
provoca oarecare întârziere, care şi aceasta ar fi reacţionat 
asupra argumentării generale. 

Am decis acum să mă duc personal în Italia, unde se 
puteau stabili mai uşor unele chestiuni la faţa locului, decât 
prin corespondenţă. Ar fi un avantaj foarte mare să văd 
comandanții şi trupele de la care se cerea atât de mult, 
după ce atât de mult fusese cucerit. Alexander, deşi 
dureros slăbit, îşi pregătea armatele pentru o nouă 
ofensivă. Eu eram dornic să-l întâlnesc pe Tito, care putea 
veni uşor în Italia din insula Vis, unde îl protejam noi. 
Primul-ministru grec, domnul Papandreu, şi câţiva dintre 
colegii lui puteau veni de la Cairo şi urma să facem planuri 
pentru a-i ajuta să se întoarcă la Atena când aveau să plece 
germanii. Am ajuns la Neapole în după-amiaza zilei de 11 
august şi am fost instalat în vila palat, deşi niţeluş distrusă, 
Rivaita, cu o vedere frumoasă spre Vezuviu şi spre golf. 
Aici, generalul Wilson mi-a explicat că se făcuseră toate 
aranjamentele pentru o conferinţă, a doua zi dimineaţa, cu 
Tito şi Subasste, noul premier al guvernului regelui Petru de 
la Londra. Ei sosiseră deja la Neapole şi aveau să ia cina cu 
noi în seara următoare. 

În dimineaţa zilei de 12 august, mareşalul Tito a venit la 
vilă. El purta o magnifică uniformă albastră cu auriu, care 
era foarte strâmtă la guler şi deosebit de nepotrivită cu 
soarele arzător. Uniforma îi fusese dată de ruşi şi, după 
cum am fost informat mai târziu, dantela aurie venea din 
Statele Unite. M- am alăturat lui pe terasa vilei, însoţit de 
generalul de brigadă Macciean şi de un interpret. Am 
sugerat că poate mareşalul ar vrea să vadă camera de 
război a generalului şi ne-am dus înăuntru. Mareşalul, care 
era însoţit de doi paznici cu aspect feroce, fiecare cu armă 
automată, voia să-i aducă înăuntru cu el, în caz de trădare 

din partea noastră. A fost convins, cu oarecare dificultate, 
să renunţe, iar el a propus să-i aducă în schimb la cină, ca 
să-l păzească. 

L-am condus într-o cameră mare, în care hărţile fronturilor 
acopercau pereţii, şi am avut o lungă conversaţie. Am 
arătat pe hartă peninsula Istria. El era în favoarea unui atac 
al nostru şi a promis să ne ajute. Atunci şi în zilele 
următoare, am făcut tot posibilul să întărim şi să 
intensificăm efortul de război iugoslav şi să vindecăm 
ruptura dintre el şi regele Petru. 

In după-amiaza de 14 august, am zburat cu avionul 
Dakota al generalului Wilson în Corsica, să văd debarcarea 
pe Riviera pe care am încercat din greu să o opresc, dar 
căreia îi doream tot succesul. De pe distrugătorul britanic 
Kimbehey, am urmărit lungul şir de ambarcaţiuni de asalt, 
înaintând în şir continuu spre golful St. Tropez. Pe cât 
puteam vedea sau auzi, nu s-a tras niciun foc, nici la 
apropierea  flotilelor, nici pe plăji. Vasele de război au 
încetat să mai tragă, întrucât se părea că nu era nimeni 
acolo... În 16, m-am întors la Nea pole şi m-am odihnit 
acolo noaptea, înainte de a mă duce să-l văd pe Alexander 
pe front. Cel puţin, m-am purtat civilizat faţă de 
operaţiunea „Nicovala-Dragon” şi m-am gândit că era un 
lucru bun că am fost în apropierea scenei, ca să arăt 
interesul pe care i-l purtam. Putem consemna aici, pe scurt, 
ce s-a întâmplat. 

Armata a Şaptea, sub conducerea generalului Patch, 
fusese destinată să realizeze atacul. Şapte divizii fraceze şi 
trei americane, împreună cu o divizie mixtă britanică şi una 
americană aeropurtată, erau sprijinite de nu mai puţin de 
şase vase de război, douăzeci şi unu de crucişătoare şi o 
sută de distrugătoare. In văzduh eram copleşitor de 
superiori, iar în mijlocul germanilor, în sudul Franţei, peste 
25 000 de oameni înarmaţi din rezistenţă erau gata să se 
răscoale. Atacul a avut loc dimineaţa devreme, în 15, între 
Cannes şi Hyères. Pierderile au fost relativ mici şi 

americanii se mişcau repede. În 28, erau dincolo de 
Valence şi Grenoble. Inamicul nu făcea încercări serioase 
să-i oprească, în afara unei lupte dure la Montelimar, cu o 
divizie Panzer. Forţele aeriene tactice ale Aliaților îi tratau 
dur pe germani şi le distrugeau transportul. Inaintarea lui 
Eisenhower din Normandia ajunsese aproape în spatele lor, 
ajungând în 20 august la Sena, la Fontainebleau. Cinci zile 
mai târziu, trecuseră de Troyes. Elementele 
supraviețuitoare ale Armatei a Nouăsprezecea germane, 
ridicându-se la cinci divizii nominale, erau în plină 
retragere, lăsând 50 000 de prizonieri în mâinile noastre. La 
3 septembrie, a fost luat Lyon, Besançon în 8, iar Dijon a 
fost eliberat de mişcarea de rezistenţă în 11. În acea zi, 
operaţiunile „Overlord” şi „Dragon” au făcut joncţiunea la 
Sombernon. În triunghiul din sudv-estul Franţei, prinse de 
aceste lovituri concentrice, erau izolate rămăşiţe ale 
Armatei întâia germană, cu peste 30 000 de oameni, care s- 
au predat de bunăvoie. 

Ca să rezumăm povestea, propunerea iniţială de la 
Teheran, din noiembrie 1943, a fost un atac în sudul Franţei 
care să uşureze presiunea asupra operaţiunii „Overlord”. 
Momentul trebuia să fie cu o săptămână înainte sau după 
ziua D. Toate acestea se schimbaseră însă datorită celor 
întâmplate între timp. Amenințarea latentă din Mediterana 
a fost suficientă ca să menţină zece divizii germane pe 
Riviera. Doar Anzio însemna că echivalentul a patru divizii 
inamice era pierdut pentru celelălalt front. Când, cu ajutorul 
acţiunii de la Anzio, întreaga noastră linie de luptă a 
înaintat, a capturat Roma şi a ameninţat linia gotică, 
germanii au adus în grabă încă opt divizii în ltalia. 
Întârzierea capturării Romei şi expedierea vaselor de 
debarcare ca să ajute la „Overlord” a provocat amânarea 
acţiunii „Nicovala-Dragon” până la mijlocul lui august, adică 
două luni mai târziu decât fusese propusă. De aceea, ea nu 
a afectat nicicum „Overlord”. Fiind lansată cu întârziere, ea 
nu a atras niciun inamic de pe frontul din Normandia. Deci, 

niciunul dintre motivele existente în mintea noastră la 
Teheran nu avea vreo legătură cu ce s-a făcut, iar „Dragon” 
nu a produs nicio dispersare a forţelor care se opuneau 
generalului Eisenhowerzs. De fapt, în loc să-l ajute pe el, el 
a fost acela care a ajutat operaţiunea, amenințând spatele 
germanilor care se retrăgeau pe valea Ronului. Asta nu 
înseamnă că neg faptul că operaţiunea, aşa cum a fost 
realizată până la urmă, a adus un ajutor important 
generalului Eisenhower prin sosirea unei alte armate pe 
flancul lui drept şi deschiderea unei alte linii de comunicaţie 
în acea direcţie. Pentru asta s-a plătit însă un preţ greu. 
Armata din Italia a fost lipsită de oportunitatea de a da o 
lovitură formidabilă germanilor şi, foarte posibil, să ajungă 
la Viena înaintea ruşilor, cu toate consecinţele ce ar fi 
decurs din asta. Dar, după ce s-a ajuns la decizia finală, eu 
am dat desigur tot sprijinul operaţiunii 

„Nicovala-Dragon”, deşi făcusem tot posibilul să o rețin 
sau să o deviez. 


x k x 


În dimineața zilei de 17 august, am plecat cu maşina să 
mă întâlnesc cu generalul Alexander. Am fost încântat să-l 
văd pentru prima dată după victorie şi după intrarea în 
Roma. El m-a condus cu maşina la vechiul front de la 
Cassino, arătându-mi cum se desfăşurase bătălia şi unde au 
avut loc principalele lupte. Alexander i-a adus la cină pe 
principalii săi ofiţeri şi mi-a explicat pe larg dificultăţile şi 
planurile sale. Grupul Cincisprezece de Armată era într- 
adevăr slăbit şi lipsit de resurse. Proiectele noastre ample, 
pe care le îndrăgisem, trebuiau acum abandonate. Era 
totuşi de datoria noastră să reținem pe frontul nostru cât 
mai mulţi germani. Dacă voiam să realizăm acest scop, era 


35 Prima operaţiune majoră în care au luat parte armatele 
„Dragonului", după joncţiunea cu forţele lui Eisenhower, a fost la 
mijlocul lui noiembrie. 

imperativă o ofensivă; dar armata germană, bine integrată, 
era aproape la fel de puternică pe cât era şi a noastră, 
compusă din atâtea contingente şi rase. S-a propus să se 
atace de-a lungul întregului front, cât mai repede, în 26. 
Dreapta noastră se va sprijini pe Adriatică iar obiectivul 
imediat va fi Rimini. Spre vest, sub comanda lui Alexander” 
se afla Armata a Cincea Americană. 

Aceasta fusese epuizată şi mutilată de dragul operaţiunii 
„Nicovala”, dar avea totuşi să avanseze viguros. 

La 19 august am pornit să-l vizitez pe generalul Mark Clark 
la Leghorn. Am luat prânzul în aer liber, lângă mare. În 
discuţiile noastre prieteneşti şi confidenţiale, mi-am dat 
seama cât de dureroasă a fost ruperea în bucăţi a acestei 
bune armate pentru cei care o comandau. Generalul părea 
amărât că armatei sale i s-a răpit ceea ce el considera a fi o 
mare ocazie - iar eu nu puteam să nu fiu de acord. Totuşi, 
va înainta cât va putea mai mult spre stânga britanică şi va 
ţine frontul ferm. Era târziu şi eram foarte obosit când m- 
am întors la castelul din Siena, unde Alexander a venit din 
nou la cină. 

Când scrii lucrurile pe hârtie pentru a reda sau a explica 
problemele ample privind o acţiune, se produce un stres 
mintal. Dar toate acestea îţi rămân mai adânc întipărite în 
minte atunci când vezi şi simţi acţiunea la faţa locului. lată, 
aici se afla această armată splendidă, din care un sfert era 
americană, şi care a fost redusă până acolo încât nu era 
destul de puternică pentru a obţine rezultate decisive 
împotriva uriaşei puteri în defensivă. Cu încă puţin efort, 
doar cu jumătate din ce se luase de la noi, am fi putut 
pătrunde în valea râului Po cu toate posibilităţile 
strălucitoare şi prăzile ce ni se deschideau spre Viena. Dar 
aşa cum erau, forţele noastre, de circa un milion de ostaşi, 
puteau juca doar un rol secundar în orice concepţie 
strategică importantă. Cel mult, ele puteau ţine inamicul pe 
frontul lor, cu costul şi riscul unei ofensive puternice. Cel 
mult, îşi puteau face datoria. Alexander îşi menținea veselia 

lui soldăţească, dar eu m-am dus la culcare cu o stare de 
spirit sumbră. În aceste chestiuni mari, dacă eşuezi în a 
obţine calea pe care o doreşti nu scapi de răspunderea 
pentru adoptarea unei soluţii inferioare. 

Cum ofensiva lui Alexander nu putea începe până în 26, 
am zburat la Roma în dimineaţa zilei de 21. Aici mă aştepta 
un alt set de probleme şi urma să întâlnesc un şir întreg de 
noi persoane. Mai întâi, trebuia să mă ocup de iminenta 
criză greacă, unul dintre principalele motive ale vizitei mele 
în Italia. Zvonurile în legătură cu evacuarea Greciei de către 
germani ridicau intense emoţii şi discordii în Cabinetul 
domnului Papadopulos şi dezvăluiau baza slabă şi falsă pe 
care se sprijinea acţiunea comună. Acest lucru făcea cu 
atât mai necesar ca eu să-l văd pe Papadopulos şi pe cei în 
care avea el încredere. Ne-am întâlnit în seara aceea. Nici 
guvernul lui şi nici statul grec nu aveau arme sau poliţie. El 
ne-a cerut ajutorul pentru a unifica rezistenţa greacă 
împotriva germanilor, în prezent, numai cine nu trebuia 
avea arme şi aceştia erau o minoritate. l-am spus că nu 
puteam face promisiuni şi să-mi asum obligaţia de a trimite 
forţe britanice în Grecia şi că despre o asemenea 
posibilitate nici nu trebuia discutat în public; dar l-am 
sfătuit să-şi transfere imediat guvernul de la Cairo, cu 
atmosfera lui de intrigi, undeva în Italia, în apropierea 
cartierului general al Comandamentului suprem Aliat. A fost 
de acord să facă aceasta. Cât privea viitorul, i-am spus că 
nu avem intenţia să ne amestecăm în dreptul solemn al 
poporului grec de a alege între monarhie şi republică. Dar 
trebuie ca poporul grec în întregime şi nu doar o mână de 
doctrinari să decidă într-o chestiune atât de importantă. 
Deşi eu personal eram loial monarhiei constituţionale care a 
luat formă în Anglia, guvernului Majestății Sale îi este 
indiferent în ce fel se stabileşte chestiunea în Grecia, cu 
condiţia să aibă loc un plebiscit corect. Vom vedea ce s-a 
întâmplat, la timp. 

La Roma, am stat la ambasadă iar ambasadorul nostru, Sir 
Noel Charles, şi soţia mea s-au devotat treburilor şi 
confortului meu. Indrumat de sfatul lui, m-am întâlnit cu 
principalele figuri în acel débris al politicii italiene produs de 
douăzeci de ani de dictatură, de un război dezastruos, de 
revoluţie, de invazie, de ocupaţie, de controlul Aliat şi de 
alte rele. Printre alţii, am avut convorbiri cu signor Bonomi 
şi cu generalul Badoglio, precum şi cu tovarăşul Togliatti, 
care se întorsese în Italia la începutul anului, după o lungă 
şedere în Rusia. Şefii tuturor partidelor din ltalia au fost 
invitaţi să mă cunoască. Niciunul nu avea un mandat 
electoral şi numele partidelor lor, reînviate din trecut, 
fuseseră alese privind cu un ochi spre viitor, „Cum se 
numeşte partidul vostru?! 4 am întrebat un grup. „Noi 
suntem comuniştii creştini”, a răspuns şeful lor. Nu m-am 
putut reţine să nu spun: „Probabil că v-a inspirat mult faptul 
că aveţi catacombele atât de la îndemână”. Se pare că n-au 
înţeles poanta şi, privind înapoi, mă tem că gândurile lor 
trebuie să se fi întors la execuțiile crude pe care germanii le 
făcuseră atât de recent în aceste vechi monumente. 
Trebuie însă să fii iertat atunci când faci referinţe istorice în 
Roma. Oraşul etern, care se înalţă în toate părţile, 
majestuos şi aparent invulnerabil, cu monumentele şi 
palatele lui şi cu splendoarea ruinelor care nu fuseseră 
produse de bombardamente, părea în contrast marcant cu 
micile şi trecătoarele fiinţe care se mişcau între graniţele 
lui. M-am întâlnit pentru prima dată şi cu prinţul moştenitor 
Umberto, care comanda forţele italiene de pe frontul 
nostru. Personalitatea lui puternică şi atrăgătoare, 
înţelegerea situației atât militare cât şi politice, te 
împrospătau şi îţi dădeau un semntiment viu de încredere, 
cum nu am simţit în discuţiile cu politicienii. Eu am sperat 
că el va juca un rol în reconstituirea unei monarhii 
constituţionale într-o Italie liberă, puternică, unită. Totuşi, 
asta nu era treaba mea. 

Devreme, în 24 august, m-am întors pe calea aerului la 
cartierul general al lui Alexander de la Siena, locuind într-un 
castel aflat la o depărtare de câţiva kilometri, iar a doua zi 
după masă am zburat la cartierul general de luptă al 
Armatei a Opta a generalului Leese, pe partea Adriaticii. 
Aici aveam corturi care dădeau spre o privelişte magnifică 
înspre nord: Adriatica, deşi se afla doar la treizeci de 
kilometri, era ascunsă de masa Muntelui Magiore. Generalul 
Leese a spus că barajul care o să acopere înaintarea 
trupelor o să înceapă la miezul nopţii. Noi eram bine plasați 
ca să vedem linia lungă a luminilor făcute de tunurile 
îndepărtate. Bubuitul rapid, continuu, al canonadei îmi 
amintea de primul război mondial. Artileria era folosită 
desigur pe scară mare. După o oră de aşa ceva, am fost 
bucuros să mă duc la culcare, pentru că Alexander plănuise 
o plecare devreme şi o zi lungă pe front. Mi-a promis de 
asemeni că mă va duce unde voi dori eu. 

Alexander şi cu mine am pornit pe la nouă. Aghiotantul lui 
şi Tommy veneau în a doua maşină. Eram deci un grup mic, 
convenabil. inaintarea începuse deja de şase ore şi se 
spunea că merge. Dar, deocamdată, nu se puteau forma 
impresii definite. Mai întâi, am urcat pe o înălţime 
stâncoasă, în vârful căreia era cocoţată o biserică şi un sat. 
Locuitorii, bărbaţi şi femei, au ieşit să ne salute din 
privniţele în care se adăposteau. Era imediat vizibil că locul 
abia fusese bombardat. Zidărie şi sfărâmături acopereau 
singura stradă. „Când s-a oprit povestea asta?” a întrebat 
Alexander micul grup care se adunase în jurul nostru, 
zâmbind cam strâmb. „Cam în jjrmă cu un sfert de oră” au 
răspuns ei. Era o privelişte frumoasă să priveşti de pe acest 
bastion al secolelor trecute. Se putea vedea întregul front al 
ofensivei armatei engleze. Dar, în afară de norişorii de fum 
al ghiulelelor care explodau peste tot la şapte sau opt mii 
de metri depărtare, nu era nimic de văzut. Imediat, 
Alexander a spus că e mai bine să nu stăm mai mult, 
pentru că inamicul va trage în posturi de observaţie ca 

acesta şi s-ar putea să înceapă din nou. Aşa că ne-am dus 
câţiva kilometri spre vest şi am făcut un picnic la prânz, pe 
coasta lată a unui deal care ne oferea o vedere aproape tot 
atât de bună ca şi cea din vârf şi nu putea atrage atenţia. 
S-au primit acum ştiri că trupele noastre au înaintat doi, 
trei kilometri dincolo de râul Metauro. Aici, înfrângerea lui 
Hasdrubal precetluise soarta Cartaginei, aşa că am sugerat 
să-l traversăm şi noi. În consecinţă, ne-am urcat în maşini 
şi, peste o jumătate de, pră, eram dincolo de râu, unde 
drumul şerpuit intra printre livezi de măslini luminate de 
soare. Având ca ghid un ofiţer de la unul dintre batalioanele 
angajate, am avansat până când zgomotul focului puștilor 
şi mitralierelor ne-a arătat că ne apropiam de linia frontului. 
Imediat, mâini avertizatoare ne-au oprit. Se părea că era un 
câmp minat şi era indicat să mergem doar pe unde au 
trecut alte vehicole în siguranţă. Alexander şi aghiotantul 
lui s-au dus în recunoaştere spre o clădire cenuşie de 
piatră, pe care o deţineau trupele noastre şi despre care se 
spunea că oferă o vedere bună de aproape. Era evident 
pentru mine că se dădea o luptă uşoară. După câteva 
minute, a venit aghiotantul şi m-a dus la şeful lui, care 
găsise un loc foarte bun în clădirea de piatră, de fapt un 
vechi castel ce dădea spre o prăpastie destul de mare. Aici 
se vedea tot ce era posibil de văzut. Germanii trăgeau cu 
puştile şi cu mitralierele din tufişuri dese de pe partea mai 
îndepărtată a văii, la vreo cinci sute de metri mai departe. 
Linia noastră a frontului era sub noi. Tirul era nesistematic 
şi intermitent. Dar eram cel mai aproape posibil de inamic 
şi a fost ziua când am auzit cele mai multe împuşcături în 
timpul celui de al doilea război mondial. După vreo 
jumătate de oră, ne-am întors la maşină şi am luat din nou 
drumul spre rău, menţinându-ne atent pe propriile noastre 
urme sau ale altor vehicole. La râu, am întâlnit coloancic de 
infanterie de sprijin, înaintând ca să dea greutate slabei 
noastre linii, iar pe la ora cinci eram din nou acasă la 
cartierul general al generalului Leese, unde ştirile de pe 

întregul front al armatei erau imediat marcate pe hartă. În 
ansamblu, Armata a Opta înaintase din zori circa şapte mii 
de metri pe un front de vreo cincisprezece-şaisprezece 
kilometri şi pierderile nu au fost deloc grele. Era un început 
încurajator. 


x k x 


A doua zi dimineață mi-a sosit multă corespondentă de 
lucru, atât telegrame cât şi valiză diplomatică. Se părea că 
generalul Eisenhower era îngrijorat de apropierea unor 
divizii germane care fuseseră retrase din Italia. Eram 
bucuros că ofensiva noastră, pregătită în condiţii 
deprimante, a început. Am schiţat o telegramă către 
preşedinte, explicându-i poziţia aşa cum am aflat-o de la 
generalii de la faţa locului şi din propriile mele constatări. 
Am vrut să-i transmit într-un mod necontroversat 
sentimentul nostru de frustrare şi, în acelaşi timp, să-i indic 
speranţele mele şi ideile de viitor. Dacă aş putea reînvia 
interesul preşedintelui în această sferă, am putea eventual 
menţine viu scopul nostru privind o înaintare spre Vicna. 
După ce am explicat planul lui Alexander, am încheiat 
astfel: 

N-am uitat niciodată discuţia noastră de la Teheran în 
legătură cu Istria şi sunt sigur că sosirea unei armate 
puternice în Triest şi Istria, în patru sau cinci săptămâni, ar 
avea un efect cu mult înxafara valorilor pur militare. 
Oamenii lui Tito ne-ar aştepta la Istria. Nu pot să-mi 
imaginez care vor fi atunci condiţiile din Ungaria, dar, 
oricum, vom fi în poziţia de a ne folosi deplin de orice nouă 
situaţie importantă. 

Nu am trimis acest mesaj până nu am ajuns la Neapole, de 
unde am plecat în 28, şi nici nu am primit răspuns decât la 
câteva zile după ce am ajuns acasă. Domnul Roosevelt mi-a 
răspuns atunci: 

Îţi împărtăşesc încrederea că diviziile Aliate pe care le 
aveam în Italia sunt suficiente ca să îndeplinească sarcina 
din faţa lor şi că comandantul va duce lupte fără oprire, cu 
scopul de a sfărâma forţele inamicc... Cât priveşte folosirea 
exactă a forţelor din Italia în viitor, asta este o problemă pe 
care o putem discuta curând... Cu actualele condiţii haotice 
ale germanilor din sudul Franţei, sper că joncţiunea forţelor 
din nord şi sud poate fi obţinută la o dată mult mai 
avansată decât s-a anticipat. 

Vom vedea că ambele aceste speranţe s-au dovedit 
zadarnice. Armata pe care am debarcat-o pe Riviera, cu un 
cost atât de dureros pentru operaţiunile noastre din Italia, a 
ajuns prea târziu ca să-l ajute pe Eisenhower în prima luptă 
principală din nord, în timp ce ofensiva lui Alexander n-a 
reuşit, cu o marjă foarte mică, să realizeze succesul pe 
care-l merita şi de care aveam atâta nevoie. Italia nu avea 
să fie în întregime liberă încă opt luni; mişcarea spre 
dreapta, spre Vicna, nu ni s-a aprobat şi, cu excepţia 
Greciei, puterea noastră militară de a influenţa eliberarea 
Europei de sud-est dispăruse. 

x» * 

Restul poveştii se poate spune repede. Atacul armatei a 
Opta prospera şi a început bine. l-a surprins pe germani şi, 
până la 1 spremhric, a pătruns linia gotică pe un front de 
treizeci de kilometri. Până în 18, linia fusese ocolită în 
capătul de est de Armata a Opta şi străpunsă în centru de 
americani. 

Deşi cu preţul unor importante pierderi, se obținuse un 
mare succes şi viitorul arăta plin de speranţă. Dar 
Kesselring a primit noi întăriri, până când diviziile lui 
germane s-au ridicat la douăzeci şi opt în total. Adunând 
două divizii din sectoare mai liniştite, el a început 
contraatacul care, adăugat la dificultăţile noastre de 
aprovizionare prin trecătorile munţilor, a oprit înaintarea 
Aliaților. Apărarea era încăpăţânată, terenul era dificil şi 
ploua tare. Momentul culminant s-a produs lângă Bologna, 

între 20 şi 24 octombrie, când generalul Mark Clark a reuşit 
aproape să treacă prin spatele inamicului care era cu faţa 
spre Armata a Opta. Atunci, după cum spune Alexander, 
„ajutaţi de ploi torențiale şi vânturi puternice şi de 
extenuarea Armatei a Cincea, germanii au ţinut ferm linia”. 
Vremea era îngrozitoare. Ploile puternice au umflat 
nenumăratele râuri şi canalele de irigaţii şi au transformat 
terenurile agricole într-o miaştină, cum fuseseră înainte. In 
afara şoselelor, mişcarea era adesea imposibilă. Trupele 
înaintau cu cea mai mare dificultate. Deşi speranţele unei 
victorii decisive dispăruseră, prima datorie a armatelor din 
ltalia rămăsese aceea de a menţine presiunea şi de a 
împiedica inamicul să trimită ajutoare armatelor germane 
greu presate pe Rin. Aşa că am continuat să luptăm oricând 
se ivea o perioadă de timp suficient de bun. Dar, de la 
mijlocul lui noiembrie, nu a mai fost posibilă nicio ofensivă 
majoră. Se făceau mici înaintări când se oferea o ocazie, 
dar abia în primăvară armatele au fost recompensate cu 
victoria pe care o meritaseră şi pe care aproape o 
cuceriseră în toamnă. 


Capitolul XV VICTORIILE RUSEŞTI 


Cititorul trebuie să se întoarcă acum la lupta din Rusia 
care, ca proporţie, depăşea cu mult operaţiunile de care s-a 
ocupat până acum relatarea mea şi care constituia, 
bineînţeles, baza pe care armatele britanică şi americană 
au apropiat apogeul războiului. Ruşii au dat inamicului lor 
prea puţin timp ca să-şi revină după înfrângerile severe de 
la începutul iernii 1943. La mijlocul lui ianuarie 1944, ei au 
atacat pe un front de vreo 180 de kilometri, de la lacul 
llmen la Leningrad, şi au străpuns fortificațiile din faţa 
oraşului. Mai la sud, la sfârşitul lui februarie, germanii au 
fost împinşi înapoi până la lacul Peipus. Leningradul a fost 
eliberat definitiv şi ruşii se aflau la graniţa statelor baltice. 
Lupte grele la vest de Kiev i-au obligat pe germani să se 

întoarcă spre vechea frontieră a Poloniei. Tot frontul de sud 
era în flăcări şi linia germană era adânc pătrunsă în 
numeroase puncte. O mare pungă de germani încercuiți a 
fost lăsată în urmă, la Kerson, de unde puţini au scăpat. În 
luna martie, ruşii au continuat să preseze, menţinându-şi 
avantajul pe toată linia, ca şi în văzduh. De la Gomei la 
Marea Neagră, invadatorii erau în plină retragere, care nu s- 
a terminat până nu au fost împinşi peste Nistru, în România 
şi Polonia. Apoi, topirea zăpezii în primăvară le-a dat un 
scurt răgaz. Totuşi, în Crimeca mai erau posibile operaţiuni, 
iar în aprilie, ruşii s-au pornit să distrugă Armata - a 
Şaptesprezecea germană şi să recâştige Sevastopolul. 

Magnitudinea acestor victorii a ridicat probleme de largă 
importanţă. Armata Roşie se ivea ameninţător asupra 
Europei centrale şi de est. Ce avea să se întâmple cu 
Polonia, Ungaria, România, Bulgaria şi, mai presus de toate, 
cu Grecia pentru care ne-am străduit atât şi am sacrificat 
atât de mult? Va trece oare Turcia de partea noastră? Va fi 
oare  lugoslavia înecată de potopul rusesc? Europa 
posthelică părea să ia formă şi unele aranjamente politice 
cu sovieticii deveneau urgente. 

La 18 mai, ambasadorul sovietic la Londra a venit la 
Ministerul de Externe ca să discute o sugestie făcută de 
domnul Eden, şi anume ca, pentru moment, U.R.S.S. să 
considere problemele României ca fiind de resortul ci, în 
condiţii de război, şi să ne lase nouă Grecia. Ruşii erau gata 
să accepte treaba asta, dar voiau să ştie dacă ne-am 
consultat cu Statele Unite. Dacă da, ei ar fi de acord. În 
consecinţă, în 21 am trimis o telegramă personală domnului 
Roosevelt. 

Sper că vei putea da acestei propuneri binecuvântarea 
dumitale. Nu vreau, bineînţeles, să tăiem Balcanii în sfere 
de influenţă şi, acceptând aranjamentul, trebuie să arătăm 
clar că acesta se aplică doar în condiţii de război şi nu va 
afecta exercitarea drepturilor şi răspunderilor pe care le va 
avea fiecare dintre cele trei Mari puteri la stabilirea păcii şi, 

ulterior, cu privire la întreaga Europă. Aranjamentul nu va 
implica desigur nicio schimbare în actuala colaborare între 
dumneata şi noi în formularea şi executarea politicii Aliate 
faţă de aceste ţări. Avem sentimentul, totuşi, că 
aranjamentul propus acum va fi folositor pentru prevenirea 
oricăror divergențe de politică între noi şi ei în Balcani. 

Primele reacţii ale Departamentului de stat au fost reci: 
Domnul Huli era nervos la orice sugestii care „ar putea să 
pară că miroase a crearea sau acceptarea ideii de sfere de 
influenţă”, iar la 11 iunie, preşedintele a telegrafiat: 

Pe scurt, recunoaştem că guvernarea militară responsabilă 
din fiecare teritoriu va lua în mod inevitabil deciziile 
necesare în urma evenimentelor militare, dar suntem 
convinşi că tendinţa naturală ca asemenea decizii să se 
extindă la alte domenii decât cele militare ar fi întărită de o 
înţelegere de tipul sugerat. După părerea noastră, acest 
lucru ar avea ca rezultat persistenţa divergenţelor între 
dumneata şi sovietici şi împărţirea regiunii Balcanilor în 
sfere de influenţă, în ciuda intenţiei declarate de a limita 
aranjamentele la chestiuni militare. 

Noi credem că ar fi preferabil să se facă eforturi pentru 
crearea unui aparat consultativ, care să spulbere 
neînțelegerile şi tendinţele spre dezvoltarea unor sfere 
exclusive.» 

Am fost foarte preocupat de acest mesaj şi am răspuns în 
aceeaşi zi: 

Acţiunea este paralizată dacă fiecare trebuie să consulte 
pe fiecare despre orice, înainte de a întreprinde ceva. 
Evenimentele vor lua-o totdeauna înaintea situaţiilor 
schimbătoare din aceste regiuni balcanice. Cineva trebuie 
să aibă puterea de a plănui şi acţiona. Un Comitet 
Consultativ ar fi doar o obstrucţie, şi va fi mereu anulat, în 
cazuri de urgenţă, de schimburile de vederi reciproce între 
dumneata şi mine, sau dintre unul dintre noi şi Stalin. 

Vezi ce s-a întâmplat de Paşte. Am putut face faţă acelei 
răscoale din rândul forţelor armate greceţti, în concordanţă 

cu propriile dumitale păreri. Aceasta pentru că eu am putut 
da tot timpul ordine comandanților militari, care, la început, 
au susţinut concilierea şi, mai presus de toate, să nu se 
folosească forţa sau ameninţarea cu forţa. S-au pierdut 
foarte puţine, vieţii. Situaţia din Grecia s-a îmbunătăţit 
imens şi, dacă se menţine fermitatea, ea va fi salvată din 
confuzie şi dezastru. Ruşii sunt gata să ne lase să luăm 
conducerea în problemele greceşti, ceea ce înseamnă că E. 
A. M.3s Şi tot răul provocat de acesta poate fi controlat de 
forţele naţionale ale Greciei... Dacă, în condiţiile unor 
asemenea dificultăţi, ar fi trebuit să consultăm alte puteri şi 
ar fi început un şir de telegrame în trei sau patru unghiuri, 
singurul rezultat ar fi fost haosul sau neputinţa. 

Mic mi se pare că, având în vedere că ruşii sunt gata să 
invadeze România în forţă şi că vor ajuta România să reia o 
parte a Transilvaniei de la Ungaria în cazul când România 
intră în joc, lucru pe care l-ar putea face având în vedere 
toate acestea, ar fi bine să urmăm exemplul sovietic, având 
în vedere că nici voi şi nici noi nu vom avea trupe acolo şi 
că, oricum, vor face tot ce vor dori ruşii... In rezumat, 
propun ca aranjamentul pe care l-am prezentat în mesajul 
din 31 mai să fie acceptat de probă pe trei luni, după care 
să poată fi revizuit de cele trei puteri. 

La 13 iunie, preşedintele a fost de acord cu această 
propunere, dar a adăugat: „Trebuie să avem grijă să 
arătăm clar că nu stabilim niciun fel de sfere de influenţă 
pentru perioada de după război”. Am împărtăşit acest punct 
de vedere şi i-am răspuns a doua zi: 

iți sunt adânc recunoscător pentru telegrama dumitale. l- 
am cerut ministrului de Externe să-i transmită informaţia lui 
Molotov şi să-i explice clar că raţiunea limitei de trei luni 
este ca să nu judecăm dinainte problema stabilirii sferelor 
de influenţă de după război. 


36 „Frontul de Eliberare Naţională" cunoscut prin inițialele greceşti ca 
E. A M. şi aflate predominant sub control comunist. 

În după-amiaza aceea, am informat Cabinetul de Război 
asupra situaţiei şi s-a căzut de acord că, în condiţia acelei 
limite în timp de trei luni, Ministerui de Externe să 
informeze guvernul sovietic că acceptăm această diviziune 
generală a răspunderii. Acest lucru s-a făcut la 19 iunie. 
Totuşi, preşedintele nu era mulţumit de felul în care am 
acţionat, drept care am primit un mesaj îndurerat în care 
scria: „Noi am fost tulburaţi că oamenii dumitale au 
discutat cu noi problema asta abia după ce ea a fost 
propusă ruşilor.” La 23 iunie, ca răspuns la mustrare, i-am 
schiţat preşedintelui situaţia, aşa cum o văd eu de la 
Londra: 

Ruşii sunt singura putere care poate face ceva în 
România... Pe de altă parte, povara cu Grecia rămâne 
aproape în întregime pe seama noastră şi aşa a fost de 
când am pierdut 40000 de oameni într-o încercare 
zadarnică de a-i ajuta, în 1941. La fel ne-aţi lăsat să ne 
jucăm cartea în Turcia, dar totdeauna în politică te-am 
consultat pe dumneata şi cred că am fost de acord cu 
privire la linia ce trebuie urmată. Ar fi foarte uşor pentru 
mine ca, pe principiul general al alunecării spre stânga, 
care este populară în politica externă, să las lucrurile să se 
maturizeze, până ce regele Greciei va fi probabil obligat 

să abdice şi E. A. M. Va face să domnească teroarea în 
Grecia, obligându-i pe săteni şi alte clase să formeze 
Batalioane de Securitate sub auspiciile germane, pentru a 
evita anarhia totală. Singurul mod de a evita acest lucru 
este să-i conving pe ruşi să nu mai sprijine E. A M. Şi să n-o 
mai împingă înainte cu toată forţa lor. De aceea, am propus 
ruşilor un aranjament care să funcţioneze temporar, pentru 
mai buna conducere a războiului. Aceasta a fost doar o 
propunere şi trebuia prezentată dumitale pentru acceptare! 

Am acţionat de asemeni încercând să adun laolaltă forţele 
lui Tito cu cele din Serbia, ca toţi să adere la guvernul regal 
iugoslav, pe care l-am recunoscut amândoi. Ai fost informat 
şi dumneata, în fiecare etapă, asupra felului cum ducem 
această grea povară care, în prezent, se sprijină doar pe 
noi. Şi aici, nimic nu ar fi mai uşor decât să-l aruncăm pe 
rege şi guvernul regal iugoslav în gura lupilor şi să lăsăm să 
izbucncască în Iugoslavia un război civil, spre bucuria 
germanilor. Eu mă străduiesc să scot ordine din haos, în 
ambele cazuri, şi îmi concentrez toate eforturile împotriva 
duşmanului comun. Te-am ţinut şi pe dumneata mereu 
informat şi sper că-mi acorzi încrederca şi ajutorul în sferele 
de acţiune în care iniţiativa ne aparţine nouă. 

Răspunsul domnului Roosevelt a încheiat această dispută 
ca între prieteni. „Se pare, a telegrafiat el, că amândoi am 
agionat unilateral în mod nepotrivit, într-o direcţie pe care 
amândoi o recunoaştem acum că a fost doar un expedient 
în momentul respectiv. Este esenţial ca totdeauna să fim de 
acord în probleme legate de efortul nostru Aliat de război.” 

„Poţi fi sigur, i-am răspuns eu, că voi căuta totdeauna 
înţelegerea între noi, în toate problemele, înainte, în timpul 
şi după ivirea lor”. 

Dificultăţile au continuat totuşi la nivel guvernamental. 
Stalin, de îndată ce şi-a dat seama că americanii aveau 
îndoieli, a insistat să-i consulte direct şi, în cele din urmă, 
nu am fost în stare să ajungem la o înţelegere finală în 

legătură cu divizarea răspunderilor în peninsula Balcanică. 
La începutul lui august, ruşii au trimis din Italia, printr-un 
subterfugiu, o misiune la E. L. A S., componenta militară a 
E. A M. În nordul Greciei. În lumina opoziţiei oficiale 
americane şi a acestui exemplu de rea-credinţă sovietică, 
am abandonat efortul nostru de a ajunge la o înţelegere 
majoră, până cu două luni mai târziu, când m-am întâlnit cu 
Stalin la Moscova. Până atunci, multe se întâmplaseră pe 
frontul de est. 

În Finlanda, trupele ruseşti, foarte diferite în calitate şi 
armament faţă de cele care au luptat acolo în 1940, au 
străpuns linia de fortificaţii Mannerheim, au redeschis calea 
ferată de la Leningrad la Murmansk, terminalul convoaielor 
noastre arctice, şi, până la sfârşitul lui august, i-au obligat 
pe finlandezi să ceară armistițiu. Principalul lor atac pe 
frontul german a început la 23 iunie. 

Multe oraşe şi sate fuseseră transformate în poziţii 
puternice, cu fortificaţii în jurul lor, dar erau înconjurate 
succesiv şi lichidate, în timp ce Armata Roşie se scurgea 
prin spaţiile dintre ele. La sfârşitul lui iulie, ajunseseră la 
Nicmen, la Kowno şi Grodno. Aici, după o înaintare de 350 
de kilometri în cinci săptămâni, s-au oprit temporar ca să se 
reaprovizioneze. Pierderile germanilor au fost zdrobitoare. 
Douăzeci şi cinci de divizii au încetat să mai existe şi un 
număr egal erau înconjurate în Kourland (Letonia)z7. Doar în 
17 iulie, 57 000 de prizonieri au trecut prin Moscova - cine 
ştie încotro? 

Spre sudul acestor victorii se întindea România. Până spre 
sfârşitul lui august, fusese trecută linia germană de la 
Cernăuţi la Marea Neagră, care bara drumul spre terenurile 
petrolifere de la Ploieşti şi spre Balcani. Linia fusese slăbită 
de retragerea trupelor pentru susţinerea liniei frontului din 
nord şi, sub un violent atac care a început la 22 august, s-a 
dezintegrat rapid. Ajutat cu debarcări pe coastă, ruşii i-au 

terminat repede pe inamici. Au fost pierdute şaisprezece 
divizii germane. La 23 august, un coup detat la Bucureşti, 
organizat de tânărul rege Mihai şi consilierii săi apropiaţi, a 
dus la o completă răsturnare a întregii poziţii militare. 
Armatele române l-au urmat pe regele lor, până la ultimul 
om. Cu trei zile înainte de sosirea trupelor sovietice, forţele 
germane au fost dezarmate sau se retrăseseră dincolo de 
frontiera de nord. Până la 1 septembrie, Bucureştiul a fost 
evacuat de germani. Armatele române s-au dezintegrat şi 
ţara a fost ocupată. Guvernul român a capitulat. Bulgaria, 
după o încercare de ultim moment de a declara război 
Germaniei, a fost copleşită. Indreptându-se spre vest, 
armatele ruseşti au urcat în sus, pe Dunăre şi prin munţii 
Transilvaniei, spre graniţa ungară, în timp ce flancul stâng, 
la sud de Dunăre, s-a aliniat la frontiera lugoslaviei. Aici s- 
au pregătit pentru marea acţiune spre vest, care, în timp, 
avea să-i ducă la Viena. 

In Polonia a fost o tragedie care necesită o relatare mai 
amănunţită. 

XXX 

Spre sfârşitul lui iulie, armatele ruse se aflau în faţa râului 
Vistula şi toate informaţiile indicau că, în viitorul foarte 
apropiat, Polonia va fi în mâinile ruşilor. Conducătorii 
Armatei poloneze din ilegalitate, care era devotată 
guvernului de la Londra, trebuiau acum să decidă când să 
declanşeze o insurecție generală împotriva germanilor, 
pentru a grăbi eliberarea ţării lor şi a-i împiedica să ducă 
grele acţiuni defensive pe teritoriul Poloniei şi în special în 
Varşovia. Comandantul polonez, generalul Bor Komorowski, 
şi consilierul lui civil erau autorizaţi de guvernul de la 
Londra să proclame o insurecție generală când vor 
considera potrivit. Momentul părea într-adevăr oportun. La 
20 iulie, a venit vestea despre complotul împotriva lui 
Hitler, urmată repede de înaintarea Aliată de pe capul de 
pod din Normandia. Pe la 22 iulie, polonezii au interceptat 
mesaje radio de la Armata a patra germană de Panzer, care 

ordona o retragere generală la vest de Vistula. În aceeaşi zi, 
ruşii au traversat râul şi patrulele lor au înaintat în direcţia 
Varşoviei. Nu încăpea îndoială că se apropia o prăbuşire 
generală. 

Atunci, generalul Bor a decis să organizeze o răscoală 
majoră şi să elibereze oraşul. El avea circa patruzeci de mii 
de oameni şi rezerve de alimente şi muniţie pentru o luptă 
ce ar dura între şapte şi zece zile. Se puteau auzi deja 
zgomotele tunurilor ruseşti, dincolo de Vistula. Forţa 
aeriană sovietică a început să-i bombardeze pe germanii 
din Varşovia, de pe aerodromurile recent capturate din 
apropierea capitalei, dintre care cel mai apropiat era la 
doar douăzeci de minute de zbor. În acelaşi timp, în estul 
Poloniei s-a format un Comitet Comunist de Eliberare 
Naţională, iar ruşii au anunţat că teritoriul eliberat va fi pus 
sub controlul lor. Staţii de radio sovictice îi chemau deja, de 
mai mult timp, pe polonezi să abandoneze orice precauţie 
şi să pornească o revoltă generală împotriva germanilor. La 
29 iulie, cu trei zile înainte de a începe răscoala, postul de 
radio al Moscovei a trarismis un apel al comuniştilot 
polonezi către populaţia din Varşovia, care spunea că acum 
se aud deja tunurile eliberării şi îi chema la luptă contra 
germanilor, de data asta la o acţiune decisivă. „Pentru 
Varşovia, care nu a cedat şi a continuat să lupte, ora 
acţiunii a sosit.” După ce a arătat că planul german de a 
ridica puncte de apărare va avea ca rezultat distrugerea 
treptată a oraşului, emisiunea de radio s-a încheiat 
amintindu-le locuitorilor că „totul este pierdut, dacă nu e 
salvat prin efort activ” şi că „prin lupta activă directă, în 
stradă, în case etc., momentul eliberării finale a Varşoviei 
va fi grăbit şi vieţile fraţilor noştri vor fi salvate.” 

În scara de 31 iulie, comandamentul de ilegalitate din 
Varşovia a aflat vestea că tancurile sovietice au pătruns, 
prin fortificațiile germane, în estul oraşului. Postul de radio 
militar german a anunţat: „Azi, ruşii au pornit un atac 
general asupra Varşoviei, din sud-est.” Trupele ruseşti erau 

acum în puncte situate nu mai departe de cincisprezece 
kilometri. În capitală, comandamentul din ilegalitate a 
ordonat o insurecție generală la ora 5 p.m. A doua zi. 
Generalul Bor a descris el însuşi ce s-a întâmplat: 

Exact la ora cinci, mii-de ferestre au strălucit, fiind 
deschise. Din ele, o grindină de gloanţe a căzut pe germanii 
care treceau, ciuruind clădirile şi formaţiile lor aflate în 
marş. Cât ai clipi din ochi, civilii rămaşi pe străzi au 
dispărut. Din intrările caselor, oamenii noştri au ieşit la 
atac. În cincisprezece minute, un oraş întreg de un milion 
de locuitori era cufundat în luptă. Orice fel de circulaţie s-a 
oprit. Varşovia a încetat să mai existe ca nod de 
comunicaţie important, unde convergeau drumurile din 
nord, sud, est şi vest în imediata apropiere a spatelui 
frontului german. Incepuse bătălia pentru oraş. 

Vestea a ajuns la Londra a doua zi şi am aşteptat cu 
îngrijorare să aflăm mai multe. Radioul sovietic tăcea şi 
activitatea aeriană sovietică a încetat. La 4 august, 
germanii au început să atace din punctele întărite pe care 
le deţineau în oraş şi în suburbii. Guvernul polonez ne-a 
spus de nevoia agonizantă de a se trimite aprovizionare pe 
calea aerului. Insurgenţii aveau acum împotriva lor cinci 
divizii germane adunate în grabă. Fusese adusă din ltalia 
divizia Hermann Gocring şi încă două divizii SS au sosit mai 
trărziu. 

În consecinţă, i-am telegrafiat lui Stalin: 

La cererea urgentă a Armatei poloneze din ilegalitate, vom 
lansa din avion, în funcţie de vreme, circa şaizeci de tone 
de echipament şi muniții în cartierul de sud-vest al 
Varşoviei, unde se afirmă că o revoltă poloneză împotriva 
germanilor e în plină desfăşurare. Ei spun de asemeni că 
fac apel la ajutorul rusesc, care pare că e foarte aproape. 
Sunt atacați de o divizie şi jumătate germană. Aceasta ar 
putea fi de ajutor pentru operaţiunea voastră. 

Răspunsul a fost prompt şi trist: 

Am primit mesajul dumitale despre Varşovia. Cred că 
informaţia care vi s-a comunicat de către polonezi este mult 
exagerată şi nu inspiră încredere. Se poate ajunge la 
această concluzie din însuşi faptul că emigranții polonezi au 
afirmat deja că ei înşişi au capturat Bilna cu câteva unităţi 
rătăcite ale Armatei interioare şi au anunţat asta chiar şi la 
radio. Dar lucrul acesta nu corespunde nicidecum faptelor. 
Armata interioară a polonezilor e formată din câteva 
detaşamente pe care le numesc incorect divizii. Nu au nici 
artilerie, nici aviaţie şi nici tancuri. Nu ştiu cum asemenea 
detaşamente pot ocupa Varşovia, pentru apărarea căreia 
germanii au adus patru divizii de tancuri, printre care 
divizia Hermann Goering. 

Între timp, lupta continua, stradă cu stradă', împotriva 
tancurilor „Tiger”, iar până la 9 august, germanii realizaseră 
o pătrundere, traversând oraşul până la Vistula, rupând 
districtele deținute de polonezi în sectoare izolate. 
Incercările curajoase ale Forţelor Aeriene Regale, cu ehipaje 
poloneze, britanice şi din dominioane, de a zbura în ajutorul 
Varşoviei de pe baze din ltalia erau atât pierdute cât şi 
neadecvate. Două avioane au apărut la 4 august şi alte trei 
cu patru nopţi mai târziu. 

» * x 

Primul-ministru polonez, Mikolajezyk, fusese la Moscova 
din 30 iulie, încercând să stabilească un soi de termeni cu 
guvernul sovietic care recunoscuse Comitetul Comunist 
Polonez de Eliberare Naţională, Comitetul de la Lublin, cum 
îi spuneam noi, ca pe viitorul administrator al ţării. Aceste 
negocieri au fost duse în timpul primelor zile ale răscoalei 
din Varşovia. Mesaje de la generalul Bor îi parvenea zilnic 
lui Mikolajezyk, rugându-se pentru muniţie şi arme antitanc 
şi pentru ajutor din partea Armatei Roşii. Între timp, ruşii 
făceau presiuni pentru o înţelegere privind frontierele 
posthelice ale Poloniei şi crearea unui guvern comunist. O 
ultimă convorbire nefructuoasă a avut loc cu Stalin la 9 
august. 

În noaptea de 16 august, Vâşinski l-a chemat pe 
ambasadorul Statelor Unite la Moscova şi, explicându-i că 
voia să evite posibilitatea unei neînţelegeri, i-a citit 
următoarea declaraţie uluitoare: 

Guvernul sovietic nu poate, desigur, să obiecteze ca 
avioane britanice sau americane să paraşuteze arme în 
regiunea Varşoviei, întrucât e o treabă americană şi 
britanică. Dar obiectează în mod hotărât ca avioanele 
americane sau britanice, după ce aruncă arme în Varşovia, 
să aterizeze pe teritoriul sovietic, întrucât guvernul sovietic 
nu doreşte să se asocieze direct sau indirect cu aventura de 
la Varşovia. 

În ziua următoare, am primit de la Stalin următorul mesaj 
îmbrăcat în termeni mai blânzi: 

După convorbirea cu domnul Mikolajezyk, am dat ordin 
comandamentului Armatei Roşii să paraşuteze intens arme 
în sectorul Varşoviei. A fost lansat şi un ofiţer de legătură, 
paraşutist, care, conform raportului comandamentului, nu 
şi-a atins obiectivul şi a fost ucis de germani. 

Apoi, familiarizându-mă mai mult cu chestiunea Varşoviei, 
sunt convins că acţiunea din Varşovia reprezintă o aventură 
necugetată şi teribilă, care provoacă mari sacrificii 
populaţiei. Aceasta nu s-ar fi întâmplat dacă ei ar fi 
informat comandamentul sovietic înainte de începerea 
acţiunii în Varşovia şi dacă polonezii ar fi menţinut 
contactul cu acesta. 

In situaţia care a apărut, comandamentul sovietic a ajuns 
la concluzia că trebuie să se dezasocieze de aventura de la 
Varşovia, întrucât nu-şi poate lua răspunderea, direct sau 
indirect, pentru acţiunea de la Varşovia. 

După relatarea lui Mikolajezyk, primul paragraf al 
telegramei este complet neadevărat. Doi ofiţeri au ajuns în 
siguranţă la Varşovia şi au fost primiţi de comandamentul 
polonez. Un colonel sovietic a fost şi el acolo câteva zile şi a 
trimis mesaje la Moscova, via Londra, cerând sprijin pentru 
insurgenți. 

Patru zile mai târziu, Roosevelt şi cu mine i-am trimis lui 
Stalin următorul apel comun, pe care l-a schiţat 
preşedintele: 

Ne gândim ce va spune opinia publică mondială dacă 
antinaziştii din Varşovia sunt într adevăr abandonaţi. Noi 
credem că toţi trei ar trebui să facem tot ce e posibil ca să 
salvăm de acolo cât mai mulţi patrioţi posibil. Sperăm că 
veţi lansa imediat aprovizionare şi muniții patrioţilor 
polonezi din Varşovia, sau veţi fi de acord să ajutaţi 
avioanele noastre să facă repede lucrul acesta. Sperăm că 
veţi aproba. Elementul timp este de extremă importanţă. 

lată răspunsul pe care l-am primit: 

Am primit mesajul dumitale şi al domnului Roosevelt 
despre Varşovia. Doresc să-mi exprim părerea. 

Mai curând sau mai târziu, adevărul despre grupul de 
criminali care s-au lansat în aventura de la Varşovia pentru 
a pune mâna pe putere va deveni cunoscut tuturor. Aceşti 
oameni au exploatat buna credinţă a locuitorilor Varşoviei, 
aruncând oameni aproape neînarmaţi împotriva tunurilor, 
tancurilor şi avioanelor germane. A apărut o situaţie în care 
fiecare zi serveşte nu polonezilor, pentru eliberarea 
Varşoviei, ci hitleriştilor care împuşcă în mod inuman 
locuitorii Varşoviei. 

Din punct de vedere militar, situaţia care a apărut prin 
atragerea crescândă a atenţiei germanilor spre Varşovia, 
este la fel de neprofitabilă pentru Armata Roşie ca şi pentru 
polonezi. Între timp, trupele sovietice, care au întâmpinat 
recent noi şi notabile eforturi ale germanilor de a trece la 
contraatac, fac tot posibilul să sfărâme aceste contraatacuri 
ale hitleriştilor şi să treacă la un nou atac pe scară mare în 
regiunea Varşoviei. Nu poate încăpea îndoială că Armata 
Roşie nu-şi precupeţeşte eforturile de a-i înfrânge pe 
germanii din jurul Varşoviei şi de a elibera Varşovia pentru 
polonezi. Acesta va fi cel mai bun şi mai eficient ajutor 
pentru polonezii care sunt antinazişti. 

Între timp, agonia Varşoviei a atins culmea. După cum 
telegrafia un martor ocular, „noaptea trecută, 11 august 
forțele germane de tancuri au făcut eforturi susținute să 
schimbe oamenii de la nişte puncte întărite din oraş. Totuşi, 
asta nu e o treabă uşoară, pentru că, la colţul fiecărei 
străzi, sunt ridicate baricade uriaşe, construite în majoritate 
din pavaje de ciment smulse de pe străzi în acest scop. In 
majoritatea cazurilor, încercările aij eşuat, astfel încât 
echipajele tancurilor şi-au răcorit nemulţumirea dând foc 
mai multor case şi bombardând altele de la distanţă. In 
multe cazuri, au dat foc şi morţilor care zac pe străzi în 
multe locuri... 

Când germanii aduc provizii cu tancurile, ei mână înaintea 
lor 500 de femei şi copii ca să împiedice trupele poloneze 
să-i atace. Mulţi dintre aceştia au fost ucişi sau răniţi. 
Acelaşi gen de acţiuni au fost raportate din multe alte părţi 
ale oraşului. 

Morţii sunt îngropaţi în curţi şi în pieţe. Situaţia alimentelor 
se deteriorează continuu dar până în prezent nu este 
foamete. Azi 15 august nu curge deloc apa în ţevi. Se 
obţine doar din puțuri rare şi din rezerve casnice. Toate 
cartierele oraşului sunt sub tirul artileriei şi sunt multe 
incendii. Paraşutarea de provizii a ridicat moralul. Toată 
lumea vrea să lupte şi va lupta, dar nesiguranța unei 
încheieri rapide este deprimantă...” 

Bătălia se desfăşura literalmente în subteran. Singurul 
mijloc de comunicare între sectoarele deţinute de polonezi 
era prin canale. Germanii aruncau grenade şi bombe cu 
gaze în gurile de canal. Aveau loc lupte în întuneric deplin, 
între oameni scufundaţi până la piept în excremente, 
luptându-se uneori corp la corp, cu cuțite, sau înecându-şi 
oponentul în mizerie. Deasupra solului, artileria germană şi 
luptătorii dădeau foc unor mari suprafeţe ale oraşului. 

Am sperat că americanii ne vor sprijini printr-o acțiune 
drastică, dar domnul Roosevelt a fost împotrivă. La 1 
septembrie, l-am primit pe Mikolajezyk la întoarcerea de la 
Moscova. Nu puteam să-i ofer prea multă reconfortare. Mi-a 
spus că era gata să propună un aranjament politic cu 
Comitetul de la Lublin, oferindu-le paisprezece locuri într-un 
guvern combinat. Aceste propuneri au fost dezbătute sub 
tirul armelor de reprezentanții ilegaliştilor polonezi chiar la 
Varşovia. Sugestia a fost acceptată în unanimitate. 
Majoritatea celor care au luat parte la aceste decizii au fost 
judecați un an mai târziu pentru „trădare”, în faţa unui 
tribunal sovietic, la Moscova. 

Când Cabinetul s-a întrunit, în noaptea de 4 septembrie, 
am considerat chestiunea atât de importantă încât am 
făcut febră şi m-am dus direct din pat în camera noastră 
subterană. Noi ne-am întâlnit pentru multe probleme 
neplăcute. Nu-mi amintesc nicio ocazie în care toţi membrii 
cabinetului nostru să fi arătat atâta furie, fie ei 
conservatori, laburişti sau liberali. Toţi simțeau la fel. Mi-ar 
fi plăcut să spun: „Trimitem avioanele noastre să aterizeze 
pe teritoriile voastre, după ce lasă aprovizionarea la 
Varşovia. Dacă nu-i trataţi cum se cuvine, vom opri toate 
convoaiele, chiar din acest moment.” Dar cititorul acestor 
pagini, după ani de zile, trebuie să-şi dea seama că fiecare 
trebuia să se gândească la situaţia a milioane de oameni 
care luptau în bătălia mondială şi că trebuia uneori să te 
supui într-un mod îngrozitor, ba chiar umilitor, scopului 
general. De aceea, nu am propus acest pas drastic. Putea fi 
eficient, pentru că aveam de-a face cu oameni de la 
Kremlin care erau conduşi de calcule, nu de emoţii. Nu 
voiau să lase ca spiritul Poloniei să se ridice din nou la 
Varşovia. Planurile lor se bazau pe Comitelui de la Lublin. 
Oprirea convoaielor în momentul critic al marii lor înaintării 
ar fi avut poate importanţă în mintea lor, aşa cum contează 

de obicei, la oamenii obişnuiţi, onoarea, umanismul, buna- 
credinţă decentă, normală. Cabinetul de Război a trimis lui 
Stalin în nume colectiv următoarea telegramă. Era lucrul cel 
mai înţelept care consideram că era de făcut: 

Cabinetul de Război doreşte ca Guvernul sovietic să ştie 
că opinia publică din ţara aceasta este adânc mişcată de 
evenimentele din Varşovia şi de teribilele suferinţe ale 
polonezilor de acolo. Indiferent dacă începutul răscoalei din 
Varşovia a fost bun sau rău, populaţia Varşoviei nu trebuie 
considerată răspunzătoare pentru decizia luată. Oamenii 
noştri nu pot înţelege de ce nu s-a trimis niciun fel de ajutor 
din afară polonezilor din Varşovia. Faptul că ajutorul nu a 
putut fi trimis din cauza refuzului guvernului 
dumneavoastră de a permite avioanelor americane să 
aterizeze pe aerodromurile aflate în mâinile ruşilor devine 
acum public. Dacă, peste toate astea, polonezii din 
Varşovia vor fi copleşiţi de germani, după cum ni se spune 
că se va întâmpla în două, trei zile, şocul pentru opinia 
publică de aici va fi incalculabil... 

Din stimă pentru mareşalul Stalin şi pentru popoarele 
sovietice, cu care dorim sincer să lucrăm în anii viitori, 
Cabinetul de Război mi-a cerut să fac acest nou apel către 
guvernul sovietic ca să dea ajutorul care îi stă în putere şi, 
mai presus de toate, să asigure facilităţi pentru avioanele 
Statelor Unite de a ateriza în acest scop pe aerodromurile 
dumneavoastră. 

La 10 septembrie, după şase săptămâni de chin al 
polonezilor, Kremlinul putea să-şi schimbe tactica. În acea 
după-amiază, au început să cadă obuze de artilerie 
sovietice la marginea de est a Varşoviei şi avioanele soviet 
ice au apărut din nou peste oraş. Forţele comuniste 
poloneze, la ordinul Moscovei, şi-au făcut drum spre 
marginea capitalei. Din 14 septembrie, Forţele Aeriene 
sovietice au aruncat din avion aprovizionare, dar puţine 
paraşute s-au deschis şi containerele s-au sfărâmat şi au 
devenit nefolositoare. In ziua următoare, ruşii au ocupat 

suburbia Praga, dar nu au mers mai departe. Doreau ca 
necomuniştii polonezi să fie distruşi complet, dar să ţină de 
asemeni vie ideea că le veneau în ajutor. Intre timp, casă 
de casă, germanii continuau lichidarea centrelor de 
rezistenţă poloneze în tot oraşul. O soartă îngrozitoare a 
avut populaţia. Mulţi oameni au fost deportaţi de germani. 
Apelurile generalului Bor către comandantul sovietic, 
mareşalul Rokosovski, au rămas fără răspuns. Domnea 
foametea. 

Eforturile mele de a trimite ajutor american au dus la o 
singură operaţiune pe scară mare. La 18 septembrie, o sută 
patru bombardiere grele au zburat deasupra capitalei, 
lansând aprovizionare. Era prea târziu. In seara de 2 
octombrie, Mikolajezyk: a venit să-mi spună că forţele 
poloneze din Varşovia erau gata să se predea germanilor. 
Una dintre ultimele emisiuni de radio din eroicul” oraş a 
fost prinsă la Londra: 

Acesta este purul adevăr. Am fost trataţi mai rău decât 
sateliții lui Hitler, mai rău decât Italia, România, Finlanda. 
Fie ca Dumnezeu, care este drept, să judece teribila 
nedreptate pe care o suferă națiunea poloneză şi fie ca El 
să-i pedepsească aşa cum se cuvine pe cei vinovaţi. 

Eroii voştri sunt soldaţii ale căror unice arme împotriva 
tancurilor, avioanelor şi tunurilor erau revolverele şi sticlele 
cu benzină. Eroii voştri sunt femeile care au îngrijit răniții şi 
au dus mesaje sub tirul armelor, care au gătit în pivnițe 
bombardate şi minate ca să-i hrănească pe copii şi adulţi şi 
care i-au liniştit şi mângâiat pe muribunzi. Eroii voştri sunt 
copiii care se jucau în linişte printre ruinele fierbinţi. Aceştia 
sunt oamenii Varşoviei. 

Nemuritoare este națiunea care are asemenea eroi 
universali. 

Pentru că cei care au murit au învins, iar cei care continuă 
să trăiască vor continua să lupte, vor învinge şi vor aduce 
mărturie că Polonia va trăi cât timp trăiesc polonezii. 

Cuvintele acestea sunt de neşters. Lupta în Varşovia a 
durat mai mult de şaizeci de zile. Din cei 40000 de bărbaţi 
şi femei din Armata poloneză din ilegalitate, au căzut circa 
15 000. Dintr-o populaţie de un milion, au fost ucişi 200000 
de oameni. Înfrângerea răscoalei a costat armata gernxană 
10000 de morţi, 7000 de dispăruţi şi 9000 de răniţi. 
Proporția atestă caracterul luptei corp la corp. 

Când ruşii au intrat în oraş, trei luni mai târziu, nu au găsit 
decât străzi sfărâmate şi morţi neîngropaţi. Aceasta a fost 
eliberarea de către ei a Poloniei, unde domnesc acum. Dar 
acesta nu poate fi sfârşitul poveștii. 


Capitolul XVI BIRMANIA 


Acum trebuie să se ridice cortina asupra unei scene mult 
diferită din Asia de sud-est. De mai bine de optsprezece 
luni, japonezii fuseseră stăpâni pe o vastă suprafaţă 
defensivă, care cuprindea cuceririle lor anterioare. Aceasta 
se întindea de la munţii acoperiţi cu junglă din nordul şi 
vestul Birmaniei, unde trupele noastre britanice şi indiene 
erau aproape de ei, şi până peste mare, în insulele 
Andaman şi în marile insule Sumatra şi Java, dependente de 
olandezi, iar de acolo, pe o cotitură spre est, de-a lungul 
insulelor mai mici ale Noii Guinee. 

Americanii instalaseră o forţă de bombardiere în China, 
care făcea treabă bună împotriva comunicaţiilor pe mare 
ale inamicului, între teritoriu şi Filipine. Ei voiau să-şi 
extindă acest efort, făcându-şi în China o bază pentru 
avioane cu rază lungă de acţiune, pentru a ataca Japonia 
însăşi. Drumul Birmaniei era tăiat şi ei cărau toată 
aprovizionarea pentru ei şi pentru armatele chineze pe 
calea aerului, peste pintenul de sud al munţilor Himalaia pe 
care îl numeau „Cocoaşa”. Aceasta era o sarcină teribilă. 
Dorinţa americanilor de a juta China, nu doar printr-un 
transport aerian tot mai mare ci şi pe uscat, a dus la cereri 
grele făcute Britaniei şi Imperiului Indian. Ei au pistonat că 

o chestiune de cea mai mare urgenţă şi importanţă este 
construirea unei şosele care să înceapă de la capul de 
şosea existent la Ledo, să treacă prin şapte sute de 
kilometri de junglă şi munţi şi să ajungă până pe teritoriul 
Chinei. Doar o cale ferată simplă, cu ecartament de un 
metru, mergea prin Assam la Ledo. Aceasta era deja 
permanent folosită pentru alte nevoi, inclusiv 
aprovizionarea trupelor care deţineau poziţiile de la 
frontieră; dar pentru a construi drumul spre China, 
americanii voiau ca noi să recucerim nordul Birmaniei şi 
încă repede. 

Bineînţeles că eram în favoarea menţinerii Chinei în război 
şi a acţionării cu forţele aeriene de pe teritoriul ei, dar era 
nevoie de un simţ al proporţiilor şi de un studiu al 
alternativelor. Îmi era intens de neplăcută perspectiva unei 
largi campanii în nordul Birmaniei. Nu puteai găsi un loc 
mai prost unde să lupţi cu japonezii. Să faci un drum de la 
Ledo până în China era de asemeni o treabă laborioasă, 
imensă, care nu putea fi terminată înainte ca nevoia ei să 
nu fi trecut. Chiar dacă ar fi fost făcută la timp pentru 
aprovizionarea armatelor chineze cât timp mai erau încă 
angajate, asta nu ar determina o mare diferenţă în 
capacitatea lor de luptă. Nevoia de a întări bazele aeriene 
americane din China ar fi slăbit de asemeni, după părerea 
noastră, întrucât. Înaintările Aliaților în Pacific şi din 
Australia ne permiteau accesul la aerodromuri mai 
apropiate de Japonia. Pe ambele aceste considerente, am 
argumentat că enorma cheltuială de forţă de muncă şi 
materiale nu se va valorifica. Dar nu am reuşit niciodată să- 
i abatem pe americani de la țelul lor. Psihologia lor 
naţională e de aşa natură încât, cu cât e mai mare ideea, cu 
atât se aruncă din toată inima şi cu încăpățânare ca să o 
transforme într-un succes. Este o caracteristică admirabilă, 
dacă ideea este bună. 

Desigur că noi voiam să recucerim Birmania, dar nu voiam 
s-o facem prin înaintări pe uscat, cu slabe comunicaţii şi 

prin cel mai îngrozitor teren de luptă imaginabil. Sudul 
Birmaniei, cu portul Rangoon, era mult mai valoros decât 
nordul. Dar toate acestea erau departe de Japonia. Eu 
voiam, dimpotrivă, să-i rețin pe japonezi în Birmania şi să 
intru în sau prin marele arc de insule care formează 
marginea exterioară a Indiilor olandeze orientale. Astfel, 
întregul nostru front imperial britano-indian ar înainta peste 
golful Bengal în contact apropiat cu inamicul, folosind 
puterea amfibie în fiecare etapă. Această divergență de 
păreri, deşi susţinută cu onestitate şi dezbătută sincer şi 
executând loial deciziile luate, a continuat. Povestea 
acestei campanii trebuia citită pe acest fundal permanent 
al geografiei, al resurselor limitate şi al ciocnirilor de 
politică. 

Aceasta a început în decembrie 1943, când generalul 
Stilwell, cu două divizii de chinezi pe care îi organizase şi îi 
instruise în India, a trecut de la Ledo în jungla de sub 
principalul şir de munţi. | se opunea renumita Divizie a 18-a 
japoneză, dar el a înaintat continuu şi, până la începutul lui 
ianuarie, pătrunsese şaizeci de kilometri, iar între timp, 
muncitorii de la drumuri lucrau în urma lui. In sud, un corp 
britanic a început să înainteze în jos pe coasta Arakan a 
Golfului Bengal şi, în acelaşi timp, cu ajutorul nou sositelor 
Spitfire, am căpătat o oarecare superioritate aeriană care 
curând avea să se dovedească de nepreţuit. 

În februarie, înaintarea noastră a fost brusc oprită. 
Japonezii aveau şi ei un plan. Din noiembrie, ei îşi sporiseră 
forţele în Birmania de la cinci divizii la opt şi îşi propuneau 
acum să invadeze India de est şi să ridice flamura revoltei 
împotriva britanicilor. Prima lor lovitură a fost o 
contraofensivă în Arakan, spre portul Chittagong, care 
trebuia să atragă rezervele şi atenţia noastră. Ţinând 
frontal pe coastă Divizia noastră a 5-a, au trecut prin junglă 

cea mai mare parte a unei divizii, în jurul flancului Diviziei a 
7-a care era mai departe, în interior. In câteva zile, aceasta 
era înconjurată, iar inamicul ameninţa să taie drumul de 
coastă în spatele Diviziei a 5-a. Japonezii se aşteptau ca 
diviziile noastre să se retragă, dar nu au ţinut seama de un 
factor, aprovizionarea pe calea aerului. Divizia a 7-a s-a 
grupat în perimetre şi a rămas pe loc, luptându-se. Timp de 
două săptămâni, hrana, apa şi muniţiile le-au venit ca 
mana, de sus. Inamicul nu avea asemenea mijloace; soldaţii 
luaseră cu ei provizii doar pentru zece zile, iar 
încăpăţânarea Diviziei a 7-a nu permitea ca să le ajungă 
alte provizii. Neputând să copleşească trupele noastre 
înaintate, presaţi din nord de o divizie adusă din rezervă, 
inamicii s-au împărţit în mici grupuri, ca să treacă luptând 
din nou prin junglă, lăsând în urmă cinci mii de morţi. 
Aceasta a pus capăt legendei despre invincibilitatea 
japonezilor în jungă. j 

Totuşi, aveau să se mai întâmple şi altele. In acciaşi 
februarie 1944, erau semne că frontul nostru central de la 
Imphal va fi şi el atacat. Noi înşine ne pregăteam să 
înaintăm până la răul Chindwin şi acum faimogşii Chindiţisa 
erau pregătiţi pentru o lovitură îndrăzneață împotriva 
liniilor de aprovizionare şi de comunicaţie inamice, şi 
anume cele ale diviziilor japoneze cu care Sitwell era în 
luptă. Deşi era clar că japonezii vor da primii lovitura, s-a 
decis ca brigăzile lui Wingate să-şi ducă la îndeplinire 
misiunea. Una dintre brigăzile lui pornise încă din 5 
februarie. Au înaintat mai bine de şase sute de kilometri de 
munţi şi jungle, fiind aprovizionaţi doar pe calea aerului. La 
5 martie, cu ajutorul unui „comando aerian” american de 
250 aparate, a început aducerea pe calea aerului a încă 
două brigăzi de trupe britanice şi gurkha. După ce s-au 
adunat la punctul de întâlnire, au pornit şi au tăiat calea 

ferată de la nord de Indawss. Wingate nu a trăit destul ca să 
se bucure de primul său succes sau să-i culeagă roadele. La 
24 martie, spre marea mea întristare, a fost ucis în văzduh. 
Cu el s-a şters o flacără luminoasă. La 8 martie, au atacat 
trei divizii japoneze. Generalul Scoones şi-a retras Corpul IV, 
format tot din trei divizii, spre platoul Imphal, pentru ca 
lupta să se concentreze pe un teren ales de el. Japonezii au 
repetat tactica folosită fără succes la Arakan. Ei contau să 
captureze depozitele noastre de la Imphal, *ca să se 
hrănească. Intenţionau să taie atât şoseaua spre Dimapur 
cât şi calea ferată de acolo şi astfel să taie calea 
aprovizionării care întreținea forţa lui Stilwell şi transportul 
aerian american spre China. Erau în joc chestiuni 
importante. 

Cheia o reprezenta din nou transportul aerian. Resursele 
lui Mountbatten, deşi considerabile, nu erau suficiente. El 
se gândea să reţină douăzeci de avioane ale Statelor Unite, 
deja împrumutate de la „cocoaşă” şi a mai cerut încă 
şaptezeci. Aceasta era o cerere greu de făcut şi de 
îndeplinit. În săptămânile îngrijorătoare care au urmat, eu i- 
am dat cel mai puternic sprijin. Am oprit operaţiunile 
noastre pe coasta Arakan, am retras diviziile indiene 
victorioase şi le-am trimis în ajutorul lui pe calea aerului. 
Divizia a 5-a s-a dus la Imphal, unde inamicul presa acum 
marginile câmpieildin trei părţi, Divizia a 7-a s-a dus la 
Dimapur. Acolo a venit, pe calea ferată, cartierul general al 
Corpului XXXII al generalului Stopford, împreună cu o divizie 
britanică şi încă două brigăzi. Drumul prin munţi era acum 
tăiat, iar aceste noi forţe au început să urce luptând, ntre ei 
şi Imphal era, comuna Kohima, pe drumul care ducea la 
trecătoarea spre valea Assam, iar aici, la 4 aprilie, japonezii 
au lansat un nou atac furios. Au folosit o divizie întreagă. 
Garnizoana noastră era formată dintr-un batalion din Royal 
Est Kent, un batalion nepalez şi un batalion din puşcaşi 

Assam, incluzând orice bărbat sau convalescent din spital 
care putea ţine o armă. Au fost împinşi încet spre o arie tot 
mai redusă şi, în cele din urmă, pe un singur deal. Nu aveau 
aprovizionare decât ce li se lansa cu paraşuta. Atacau din 
toate părţile, s-au ţinut bine, ajutaţi de bombardamente din 
aer şi tir de artilerie, până când generalul Stopford i-a 
ajutat, în 20. Au fost ucişi patru mii de japonezi. Apărarea 
vitejească de la Kohima, în ciuda sorții potrivnice, a 
reprezentat un episod minunat. 

» * x 

Apogeul a venit în mai 1944. Şaizeci de mii de soldaţi 
britanici şi indieni, cu tot echipamentul lor modern, erau 
izolaţi într-un cerc pe câmpia Imphal. Simţeau stresul 
acesta printre toate celelalte treburi. Totul depindea de 
avioanele de transport. Pe principiul „Nimic nu contează în 
afara bătăliei”, mi-am folosit autoritatea. În ziua de 4, i-am 
telegrafiat amiralului Mountbatten: 

„Nu precupeţi nimic din ce ai nevoie în bătălie pentru a 
obţine victoria. Nu voi accepta niciun refuz de nicăieri şi o 
să te sprijin total.” În cele din urmă, nevoile lui au fost 
acoperite cu prisosinţă dar, timp de peste o lună, situaţia a 
fost încordată. Forţa noastră aeriană era dominantă, dar 
musonul împiedica aprovizionarea aeriană de care 
depindea succesul nostru. Toate cele patru divizii ale 
Corpului IV forţau încet ieşirea din încercuire. Pe şoseaua de 
la Kohima, forţa de ajutorare şi cei asediați se luptau să 
ajungă unii la ceilalţi. Era o cursă contra cronometru. Noi 
marcam înaintarea lor cu încordare. La 22 iunie, i-am 
telegrafiat lui Mountbattem: 

Şefii de Stat Major şi-au exprimat îngrijorarea faţă de 
situaţia de la Imphal, în special în legătură cu rezervele de 
alimente şi muniţie. Ai dreptul să ceri oricâte avioane ai 
nevoie ca să mentii situaţia, fie că vin de la „cocoaşă” sau 
din orice altă sursă. „Cocoaşa” trebuie considerată rezerva 
curentă şi trebuie să iei de acolo, când ai nevoie... Dacă nu 
faci cererile la timp, apelând la mine să te ajut de aici dacă 


506 


e necesar, n-o să aibă rost să te plângi după aceea în cazul 
când nu obţii succes. Stai aproape de treaba asta care mie 
mi se pare atât serioasă cât şi critică. Cele mai bune urări. 

Finalul a venit când mesajul meu era pe drum. Citez 
raportul lui: 

In a treia săptămână din iunie, situaţia era critică şi părea 
posibil ca, în ciuda tuturor eforturilor făcute în cele două 
luni anterioare, Corpul al IV-lea să rămână fără rezerve la 
începutul lui iulie. Dar, la 22 iunie, având o săptămână şi 
jumătate la dispoziţie, diviziile a 


507 


g 
KUU Hth MA 
Z, 


PY Wimm 


T 


N 


E 
2 


E 
Ih R: ATT 
urna „pni Imni gw 
rran dd Y 24 i 
IAJ 4 


` 


S n. a, 


rup i du gt S 
1 i EX 


mang 


720 MILES 


Allied advances 


- ianuarie 1945 


Birmania, iulie 1944 


508 


2-a britanică şi a 5-a indiană s-au întâlnit într-un punct 
aflat la patruzeci şi cinci de kilometri nord de Imphal şi 
drumul spre câmpii a fost deschis. În aceeaşi zi, convoaiele 
au început să sosească. 

Aşa s-a încheiat invazia japoneză în India. Pierderile lor au 
fost ruinătoare. S-au numărat peste treisprezece mii de 
morţi pe câmpul de luptă, la care, adăugându-i pe cei care 
au mai murit de răni, boli sau foame, se ajungea la un total 
de 65 000 de oameni. 

Masonul, acum în plină desfăşurare, oprise în anii trecuţi 
orice operaţiuni active, iar inamicul conta, fără îndoială, pe 
o pauză în care să-şi poată scoate şi reface forţele 
sfărâmate. Dar nu i s-a dat un asemenea răgaz. Armata a 
Paisprezecea britano-indiană, sub conducerea capabilă şi 
puternică a generalului Slim, a început ofensiva. Pe toate 
drumurile de munte, au găsit urmele dezastrului - cantităţi 
de puşti abandonate, mijloace de transport şi echipament, 
mii de morţi sau muribunzi. Înaintarea, măsurată în 
kilometri pe zi, era foarte lentă. Dar oamenii noştri luptau 
pe o ploaie tropicală, uzi până la piele, zi şi noapte. Aşa- 
numitele drumuri erau de fapt cărări de pământ pentru 
vreme frumoasă, prin care tunurile şi vehicolelc trebuiau 
adesea împinse de oameni. Nu trebuia să surprindă 
înaintarea lentă ci însuşi faptul că se înainta. 

Între timp, chindiţii au fost întăriţi, iar cinci dintre brigăzile 
lor acționau acum spre nord, spre calea ferată de la Indaw, 
împiedicând trecerea întăririlor şi distrugând în drum 
depozite de provizii. În ciuda zăpăcelii provocate, japonezii 
nu au retras nimic de pe frontul de la Imphal, ci doar un 
batalion de pe frontul lui Stilwell. Ei au adus din Siam 
Divizia a 53-a şi aujncercat să înlăture necazul cu preţul a 
peste 5400 de morţi, dar fără succes. Stilwell şi-a continuat 
înaintarea şi, la 3 august, a capturat Mytkyina, asigurând 
astfel un punct de sprijin pentru transportul aerian 
american spre China. „Cocoaşa” nu mai trebuia să facă 
zborul direct şi adesea periculos de la Assam, din nord, 

peste munţii înalţi, la Kunming. A început activitatea pe 
lungul drum de la Assam, din nord, care urma apoi să se 
uncască cu fostul drum din Birmania spre China, iar 
încordarea pe căile de comunicaţii din spatele frontului s-a 
uşurat datorită unei noi conducte petroliere de o mie de 
kilometri, ce pornea de la Calcutta, pe o lungime mai mare 
decât faimoasa conductă din deşert de la Irak la Haifa. 

În această perioadă, eram în conferință cu preşedintele la 
Quebec şi, în ciuda acestor succese, eu continuam să susţin 
că nu era de dorit ca lupta în jungă să continue la nesfârşit. 
Eu doream o lovitură cu amfibii peste golful Bengal, la 
Rangoon, la baza teritoriului birmanez. Dacă Armata a 
Paisprezecea cobora apoi din Birmania centrală, puteam 
curăța drumul pentru un asalt împotriva Sumatrei. Dar 
toate aceste proiecte cereau oameni şi materiale iar 
acestea nu erau suficiente în Asia de sud-est. Singurul loc 
de unde puteau veni, era Europa. Vasele de debarcare 
trebuiau luate din Mediterana sau de la „Overlord”, iar 
trupele din Italia sau din altă parte şi era necesar să plece 
curând. Acum era septembrie. Rangoon este aşezat la 
şaizeci de kilometri în susul unui estuar complicat, cu braţe 
moarte şi bancuri de noroi. Musonul se porneşte la 
începutul lui mai, aşa că ar trebui să atacăm cel mai târziu 
în aprilie 1945. Dar eram oare în siguranţă dacă ne slăbeam 
efortul în Europa? l-am luat pe americani alături de noi în 
planul pentru Rangoon, dar speranţele încrezătoare, pe 
care nu le-am împărtăşit, că Germania se va prăbuşi înainte 
de sfârşitul anului, se spulberaseră. Devenise clar că 
rezistenţa germană va continua în iarnă şi dincolo de ea, iar 
Mountbatten a fost instruit în consecinţă, nu pentru prima 
dată, că trebuie să facă tot ce poate cu ceea ce are. 

Şi aşa am continuat să mergem încet înainte, în cea mai 
mare angajare pe uscat cu Japonia de până acum. 

Disciplina strictă a igienei practicate acum în toate unităţile, 
folosirea noului medicament mepacronc şi continua stropire 
cu insecticidul D. D. T. Menţineau procentul de îmbolnăviri 
la un nivel admirabil de scăzut. Japonezii nu erau versaţi în 
asemenea  precauţii şi mureau cu sutele. Armata a 
Paisprezecea a făcut joncţiunea cu forţele chino-americane 
din nord, care acum includeau o divizie britanică, şi, la 
începutul lui decembrie, cu două capete de pod peste 
Chindwin, se pregăteau pentru principala înaintare în 
câmpia centrală a Birmaniei. 

Sfidând cronologia, trebuie să continuăm aici povestea, 
până la încheierea ei victorioasă. Acum au intervenit 
formidabilele probleme administrative. Departe, în sud- 
estul Chinei, japonezii începuseră o înaintare spre Ciuntin, 
capitala generalisimului, şi spre Kun-Ming, punctul de 
livrare al transporturilor aeriene americane de 
aprovizionare. Americanii priveau cu seriozitate această 
situaţie. Bazele avansate ale forţelor lor aeriene erau 
ocupate. Trupele lui Cian Kai-Şi ofereau puţine promisiuni şi 
acum cereau două dintre diviziile chineze din Birmania*de 
nord, precum şi mai multe escadrile aeriene americane, în 
speciâl trei escadrile de transport. Erau cereri dure dar nu 
aveam de ales decât să acceptăm. Pierderea a două divizii 
bune chineze nu era o problemă atât de gravă ca 
despărţirea de escadroanele de transport. Armata a 
Paisprezecea se afla la şase sute de kilometri dincolo de 
capul căii ei ferate, iar generalul Slim se baza pe 
aprovizionarea aeriană ca să susţină legătura pe şosea. 
Escadrilele trebuiau să plece şi, cu toate că au fost mai 
târziu înlocuite în majoritate din surse britanice, absenţa lor 
a provocat severe întârzieri ale campaniei. În ciuda tuturor 
acestor lucruri, Armata a Paisprezecea a năvălit de pe 
dealuri în câmpie, la nord-vest de Mandalay şi, la sfârşitul 
lui ianuarie 1945, generalul Sultan, care i-a urmat lui 
Stilwell, a redeschis drumul pe uscat spre China. 

Amiralul Mountbatten a fost confruntat cu grele decizii 
strategice când a început bătălia decisivă peste Irrawaddy, 
în luna următoare. Instrucţiunile lui erau să elibereze 
Birmania, pentru care nu trebuia să se aştepte la resurse 
mai mari decât cele pe care le avea deja, şi apoi să ocupe 
Malaya şi să deschidă strâmtorile Malacca. Vremea era 
elementul esenţial. Prima sarcină era să ocupe câmpia 
Birmaniei şi să captureze Rangoonul înaintea musonului, iar 
musonul urma să vină la începutul lui mai. 1:1 putea fie să 
concentreze toată Armata a Paisprezecea într-o bătălie 
decisivă în câmpia Mandalay şi să înainteze rapid spre sud, 
fie să folosească o parte din trupe pentru o operaţiune cu 
amfibii împotriva Rangoonului. În fiecare caz, multe 
depindeau de aprovizionarea aeriană, în care avioanele 
americane jucau un rol important. Ajutorarea Chinei mai 
domina încă politica americană, iar asta putea determina 
retragerea a şi mai multe avioane şi astfel planurile lui să 
fie ruinate. În faţa acestor pericole, care în curând aveau să 
devină acute, Mountbatten s-a decis la o singură 
operaţiune, deplin sprijinită, împotriva principalelor trupe 
ale inamicului la vest de Mandalay şi o înaintare ulterioară 
spre Rangoon, unde fusese sfătuit că se putea ajunge până 
la 15 aprilie. 

Evenimentele se succedau acum cu repeziciune. Una 
dintre divizii cucerise deja capete de pod peste Irrawaddy, 
la circa şaizeci de kilometri nord de Mandalay şi, în cursul 
lunii februarie, au respins o serie de contraatacuri, Divizia a 
20-a a traversat râul mai jos şi spre vest de Mandalay. Două 
săptămâni au dus lupte grele, ca să-şi menţină ce 
cuceriseră, dar apoi li s-a alăturat Divizia a 2-a britanică. 
Acest lucru a convins înaltul Comandament japonez că o 
bătălie decisivă era iminentă, aşa că au trimis întăriri 
importante. Ei nu credeau că era posibil un atac serios din 
flanc, aşa că au trimis o divizie în Siam ceea ce nu-şi 
puteau permite. Dar tocmai aceasta era lovitura pe care o 
pregătise generalul Slim. La 13 februarie, Divizia a 7-a a 

traversat râul lrrawaddy, la sud de Pakokku şi a format un 
cap de pod. Inamicul a crezut că aceasta era o simplă 
diversiune, dar curând avea să fie mai bine informat. In 21, 
două brigăzi motorizate ale Diviziei a 17-a şi o brigadă de 
tancuri au ieşit din capul de pod şi au ajuns, în 28, la 
Meiktila. Aici era principalul centru administrativ al 
principalului front japonez, un punct nodal al comunicaţiilor 
lor şi centrul mai multor aerodromuri. Era puternic fortificat 
şi inamicul a trimis două divizii în grabă, ca să ajute 
garnizoana, dar acestea au fost ţinute la distanţă, până la 
sosirea întăririlor noastre. După o săptămână de lupte 
grele, oraşul era în mâinile noastre şi toate încercările de a- 
| recuceri au fost respinse. Japonezii recunosc că au pierdut 
cinci mii de oameni şi tot atâţia răniţi, într-o bătălie pe care 
comandantul lor şef a descris-o ca pe o „lovitură de 
maestru a strategiei Aliaților.” 

Departe, în nord-est, generalul Sultan era şi el în mişcare 
şi, la mijlocul lui martie, ajunsese la drumul de la Lashio la 
Mandalay. Dar Cian Kai-Şi a impus acum o oprire. Nu voia 
să lase diviziile lui chineze să continue înaintarea. El a 
insistat să le retragă şi a sugerat ca generalul Slim să-şi 
oprească înaintarea când Mandalay va fi cucerit. Aceasta 
era exact lucrul de care se temuse Mountbatten când îşi 
făcuse planul cu o lună înainte, iar în această situaţie, 
japonezii au putut lua două din cele trei divizii de pe acest 
front şi să le trimită împotriva Armatei noastre a 
Paisprezecea. 

Luptele conjugate de la Mandalay şi Meiktila au continuat 
în martie, în Mandalay s-a intrat în 9, iar dealul Mandalay, 
înălţat la 260 de metri deasupra terenului înconjurător, a 
fost luat în două zile, dar japonezii au rezistat puternic, iar 
zidurile masive ale Fortului Dufferin erau impenetrabile în 
faţa armatelor obişnuite. În sfârşit, s-a făcut o spărtură cu 
bombe de o mie de kilograme şi, în 20, inamicul a fugit. 
Restul Corpului XXXIII continua între timp lupta spre 
Meiktila. Au întâmpinat o mare rezistenţă, deoarece 

comandantul şef japonez, în ciuda intervenţiei Diviziei a 17- 
a în spatele frontului lui, nu dădea deocamdată semne de 
retragere, iar armatele erau echilibrate. Dar, la sfârşitul 
lunii, inamicul a abandonat lupta şi a început să se retragă 
pe drumul principal spre Toongoo şi Rangoon şi prin munţi, 
spre est. 

Totuşi, luptele au durat mult mai mult decât ne-am 
aşteptat. Generalul Sultan a fost oprit pe drumul Lashio şi 
acum nu mai erau perspective ca Armata a Paisprezecea să 
ajungă la Rangoon până la mijlocul lui aprilie. Într-adevăr, 
era foarte îndoielnic că vor putea ajunge acolo înainte de 
muson. În consecinţă, Mountbatten a decis totuşi să facă un 
asalt cu amfibii împotriva oraşului. Acesta trebuia să fie 
mult mai mic decât speram şi, chiar şi aşa, nu putea fi 
lansat înainte de prima săptămână din mai. Dar atunci 
putea fi prea târzu. 

Generalul Slim era totuşi hotărât nu numai să ajungă la 
Rangoon dar şi să pună la cale o cursă, în jos, în sudul 
Birmanici, şi să prindă inamicul în ea. Corpul XXXIII de la 
Meikctila a pornit-o în josul lui Irrawaddy, în salturi, şi a ajuns 
la Prome în 2 mai. Corpul IV, învingătorul de la Imphal şi 
Mandalay, a înaintat şi mai repede de-a lungul şoselei şi căii 
ferate, spre est. O coloană de blindate şi brigăzile 
mecanizate din diviziile a 5-a şi a 17-a, sărind una peste 
cealaltă, au ajuns la Toongoo la 22 aprilie. Saltul următor a 
fost la Pegu, a cărui cucerire închidca calea cea mai sudică 
de scăpare a inamiculur din Birmania de jos. Trupele 
noastre de înaintare au ajuns acolo în 29 aprilie... în după- 
amiaza aceea, a căzut o ploaie torențială, vestind un muson 
timpuriu. Pistele aeriene avansate au fast scoase din uz; 
tancurile şi vehicolele nu se puteau depărta de şosele. 
Japonezii au folosit fiecare bărbat ca să păstreze oraşul şi 
podurile de peste râu. La 2 mai, Divizia a 17-a a pătruns, în 
cele din urmă, şi sperând să ajungă prima la Rangoon, s-a 
pregătit să înainteze ultimii câţiva kilometri. 

Dar 2 mai era şi ziua D a asaltului cu amfibii. Cu două zile 
înainte, bombardiere grele ale Aliaților au atacat 
fortificațiile care barau intrarea în râul Rangoon. La 1 mai, 
un batalion de paraşutişti a căzut deasupra apărătorilor şi a 
fost deschis canalul pentru curăţitoarele de mine. In ziua 
următoare, vasele Diviziei a 25-a, susţinute de grupul de 
aviaţie 224, au ajuns la gurile râului. Un avion Mosquito a 
zburat deasupra Rangoonului şi nu a văzut nici urmă de 
inamic. Echipajul a aterizat pe ui» aerodrom din apropiere, 
aviatorii au intrat în oraş şi au fost salutaţi de un grup de 
prizonieri de război de-ai noştri. Cu credinţa că un atac cu 
amfibii nu mai era posibil, garnizoana japoneză plecase cu 
câteva zile înainte, ca să apere Pego. În după-amiaza 
aceea, musonul a început violent şi Rangoonul a căzut 
înainte cu câteva ore. 

Forţa amfibie a ajuns curând la Pegu şi la Prome. Multe mii 
de japonezi au fost prinşi în cursă şi, în următoarele trei 
luni, mulţi au pierit încercând să scape spre est. Astfel s-a 
terminat o luptă îndelungată, în care Armata a 
Paisprezecea a luptat cu vitejie, a depăşit toate obstacolele 
şi a realizat ceea ce părea imposibil. 

Staţie de metrou londoneză transformată în adăpost 
antiaerian 


Capitolul XVII BĂTĂLIA DIN GOLFUL LEYTE 


Războiul pe ocean împotriva Japoniei a atins şi el apogeul 
lui. Din Golful Bengal până în Pacificul central, puterea 
maritimă a Aliaților era în ascendență. Organizarea şi 
producţia Statelor Unite era în plină desfăşurare şi atinsese 
proporţii uimitoare. Un singur exemplu poate fi suficient 
pentru a ilustra amploarea şi succesul efortului american. In 
toamna anului 1942, erau pe apă doar trei portavioane 
americane; un an mai târziu, erau cincizeci; la sfârşitul 
războiului erau peste o sută. Această realizare a fost 
însoţită de o mărire a producţiei de avioane, care nu era 
mai puţin remarcabilă. Inaintarea acestor mari forţe era 
animată de o strategie agresivă şi de o tactică elaborată, 
nouă şi eficientă. Sarcina cu care se confruntau era 
formidabilă. * 

Un lanţ de grupuri de insule, cu o lungime de aproape trei 
mii de kilometri, se întinde peste Pacific spre sud, din 
Japonia până la Mariane şi Caroline. Multe dintre aceste 
insule fuseseră fortificate de inamic şi echipate cu 
aerodromuri bune, iar în partea cea mai de sud a lanţului 
era baza navală jaoneză de la Truk. În spatele acestui scut 
de arhipelaguri, se întindeau Formosa, Filipinele şi China, 
iar la adăpostul lui, treceau rutele pentru poziţiile cele mai 
avansate ale inamicului. Era deci imposibil să invadezi sau 
să bombardezi Japonia însăşi. Mai întâi, trebuia sfărâmat 
lanţul. Ar fi durat prea mult să se cucerească şi să se 
supună fiecare insulă fortificată şi, în consecinţă, americanii 
au înaintat în salturi, ca broasca. Ei au cucerit doar 
insulelemai importante şi au trecut pe lângă celelalte; dar 
forţa lor maritimă era acum atât de mare şi creştea atât de 
repede, încât au putut să-şi stabilească propria lor linie de 
comunicaţii şi s-o sfărâme pe a inamicului, lăsându-i pe 
apărătorii insulelor depăşite imobili şi fără putere. Metoda 
lor de asalt era la fel de eficientă. Mai întâi, veneau atacuri 
de slăbire, cu aparate de pe portavioane, apoi 
bombardament greu, uneori prelungit de pe mare şi, în cele 
din urmă, debarcare cu amfibii şi lupta pe mal. Când o 
insulă era cucerită, se înstala o garnizoană, soseau 
avioanele cu bază la sol şi respingeau contraatacurile, în 
acelaşi timp, ajutau la înaintarea următoare. Flotele 
acționau în eşaloane, în timp ce un grup dădea lupta, altul 
se pregătea pentru un nou salt. 

Aceasta avea nevoie de resurse foarte mari, nu doar 
pentru luptă ci şi pentru dezvoltarea bazelor pe linia 
înaintării. Americanii şi-au asumat totul. 


x kx * 
În iunie 1944, lovitura americană cu două brațe peste 


Pacific era avansată. În sud-vest, generalul Macarthur 
aproape încheiase cucerirea Noii Guinee, iar în centru, 

amiralul Nimitz presa adânc în şirul de insule fortificate. 
Ambii convergeau spre Filipine, iar lupta pentru această 
regiune avea să aducă în curând distrugerea flotei 
japoneze. Aceasta fusese deja slăbită şi nu prea avea 
portavioane, dar singura speranţă de supravieţuire a 
Japoniei era în victoria pe mare. Pentru a-şi păstra forţele în 
vederea acestei periculoase dar vitale încercări, principalele 
vase s-au retras de la Truk şi erau acum împărţite între 
Indiile de est şi apele teritoriale japoneze; dar evenimentele 
au adus curând flota în luptă. La începutul lui iunie, amiralul 
Spruance a atacat cu portavioanele insulele Mariane şi, în 
15, a debarcat pe insula fortificată Saipan. Dacă, după 
capturarea Saipanului, mai ocupa insulele adiacente Tinian 
şi Guam, perimetrul de fortificaţii al inamicului ar fi fost 
rupt. Amenințarea era formidabilă şi flota japoneză a 
hotărât să intervină. În ziua aceea, cinci dintre vasele ei de 
război şi nouă portavioane au fost zărite lângă Filipine, 
îndreptându-se spre est. Spruance avea timp suficient să-şi 
stabilească poziţia. Principalul lui scop era să protejeze 
debarcarca la Saipan. Asta a şi făcut. Apoi, şi-a adunat 
vasele, dintre care cincisprezece erau portavioane, şi a 
aşteptat inamicul la vest de insulă. lja 19 iunie, aparate 
japoneze de pe portavion au atacat din toate direcţiile flota 
de portavioane americane şi lupta aeriană a continuat toată 
ziua. Americanii au suferit puţine avarii şi au distrus în aşa 
măsură escadrilele japoneze, încât portavioanele lor au 
trebuit să se retragă. 

In noaptea aceea, Spruance a căutat în zadar inamicul 
care dispăruse. Târziu, în după-amiaza zilei de 20, l-a găsit 
la aproape 350 de kilometri depărtare. Atacând chiar 
înainte de apusul soarelui, aviatorii americani au scufundat 
un portavion şi au avariat alte patru, în afară de un vas de 
război şi un crucişător greu. În ziua anterioară, submarine 
americane scufundaseră alte două portavioane mari. Nu 
mai era posibil alt atac şi rămăşiţele flotei inamice au reuşit 
să scape, dar plecarea ei a pecetluit soarta insulei Saipan. 

Deşi garnizoana lupta din greu, debarcarea continua, s-a 
instalat, iar în 9 iulie orice rezistenţă organizată a încetat. 
Insulele învecinate, Guam şi Tinian, au fost copleşite şi, în 
prima zi a lui august, strânsoarca americană asupra 
insulelor Mariane era încheiată. 

Căderea insulei Saipan a fost un mare şoc pentru înaltul 
Comandament japonez şi a dus indirect la înlăturarea 
guvernului generalului Tojo. Preocuparea inamicului era 
întemeiată. Fortăreaţa era la mai puţin de 1900 de kilometri 
depărtare de Tokio. Crezuseră că insula nu poate fi 
asaltată, iar acum nu o mai aveau. Regiunile lor sudice 
fortificate erau departe, iar bombardierele grele americane 
câştigaseră o bază de primă categorie pentru atacarea 
Japoniei însăşi. De mult timp, submarinele americanc 
scufundau vase comerciale de-a lungul coastei chineze, iar 
acum calea era deschisă pentru alte vase de război care să 
se alăture masacrului. Aprovizionarea Japoniei cu petrol şi 
materii prime avea să fie tăiată, dacă americanii avansau 
mai departe. Flota japoneză era încă puternică, dar 
neechilibrată şi atât de slabă în distrugătoare, portavioane 
şi echipaje de aviaţie, încât nu mai putea lupta eficient fără 
avioane cu baza la sol. Combustibilul era puţin şi asta nu 
numai că împiedica instruirea, ci făcea imposibilă 
menţinerea vaselor concentrate într-un singur loc, astfel 
încât, la sfârşitul verii, majoritatea vaselor grele şi a 
crucişătoarelor se aflau lângă Singapore, unde se 
aprovizionau cu petrol din Indiile olandeze de est, în timp 
ce puţinele portavioane supraviețuitoare au rămas în apele 
teritoriale, unde noile grupuri aeriene îşi completau 
instruirea. 

Situaţia armatei japoneze nu era mai bună. Deşi încă 
puternică numeric, se întindea în China şi în sud-estul Asiei, 
sau lâncezea în insule îndepărtate, departe de orice sprijin. 
Unii dintre conducătorii inamici, cu mintea mai limpede, au 
căutat într-un fel să pună capăt războiului, dar maşina 
militară era prea puternică pentru ei. Înaltul Comandament 

a adus întăriri din Manciuria şi a ordonat o luptă atât în 
Formosa cât şi în Filipinc, până la capăt. Aici, şi pe teritoriul 
propriu, trupele trebuiau să moară pe locul unde se aflau. 
Amiralitatea japoneză nu era mai puţin hotărâtă. Dacă 
pierdeau bătălia pentru insulele respective, aprovizionarea 
cu petrol din Indiile de est ar fi fost tăiată. Aceasta 
argumenta că nu avea rost să păstrezi vase fără să ai 
combustibil. Hotărâtă să se sacrifice dar sperând victoria, 
amiralitatea a decis în august să trimită la luptă întreaga 
flotă. 

La 15 septembrie, americanii au făcut o nouă înaintare. 
Generalul Macarthur a ocupat insula Morotai, la mijlocul 
distanţei dintre vârful de vest al Noii Guinee şi Filipine, iar 
amiralul Halscy, care avea acum comanda forţelor navale 
ale Statelor Unite, a capturat o bază avansată pentru flota 
lui, în grupul Palau. Aceste mişcări simultane erau de mare 
importanţă. In acelaşi timp, Halsey tatona continuu 
fortificațiile inamicului, cu toată forţa lui. Astfel, el spera să 
provoace o acţiune generală pe mare, care i-ar permite să 
distrugă flota japoneză, mai cu seamă portavioanele 
supraviețuitoare. Următorul salt avea să fie chiar asupra 
Filipinelor, unde apăruse acum o schimbare dramatică în 
planul american. Până atunci, aliaţii noştri îşi propuseseră 
să invadeze partea cea mai sudică a Filipinelor, insula 
Mindanao, iar avioanele de pe portavioanele lui Halsey 
atacaseră deja aerodromurile japoneze de acolo şi din 
marea insulă dinspre nord, Luzon. Au distrus un mare 
număr de avioane inamice şi, în ciocnire, au descoperit că 
garniziana de la Leyte era neaşteptat de slabă. Această 
insulă mică, dar acum faimoasă, aşezată între două mase 
mai mari de teren, dar strategic mai puţin importante, şi 
anume Mindanao şi Luzon, a devenit punctul potrivit pentru 
abordarea americană. La 13 septembrie, când Aliaţii mai 
erau încă în conferinţă la Quebec, amiralul Nimitz, la 
sugestia lui Halsey, a cerut invadarea imediată. Macarthur 

a fost de acord şi, în decurs de două zile, şefii Statului Major 
american au decis să atace la 

20 octombrie, cu două luni mai devreme decât fusese 
plănuit. Aceasta a fost geneza bătăliei din Golful Leyte. 

x k kx x 

Americanii au început campania în 10 octombrie, cu 
raiduri asupra aerodromurilor dintre Japonia şi Filipine. 
Atacuri devastatoare şi repetate asupra insulei Formosa au 
provocat cea mai violentă rezistență şi, între 12 şi 16, a 
urmat o luptă aeriană grea şi susţină între avioanele de pe 
portavioane şi cu baze pe uscat. Americanii au provocat 
pierderi dureroase, atât în văzduh cât şi pe uscat, dar au 
suferit puţin şi ei înşişi, iar flota lor de portavioane a rezistat 
unor puternice atacuri aeriene cu baze la sol. Rezultatul a 
fost decisiv. Forţa aeriană a inamicului a fost distrusă 
înainte de bătălia pentru Leyte. Multe avioane ale marinei 
japoneze, destinate portavioanclor, au fost trimise fără 
prevedere la Formosa, ca întăriri, şi au fost distruse acolo. 
Astfel, în bătălia navală supremă care urma acum, 
portavioanele japoneze aveau ca echipaje ceva mai mult de 
o sută de piloţi, abia pe jumătate instruiți. Pentru a înţelege 
ciocnirile aire au urmat, este necesară studierea hărților 
însoţitoare. Cele două insule mari ale Filipinclor, Luzon la 
nord şi Mindanao la sud, sunt despărțite de un grup de 
insule mai mici, dintre care Leyte este cheia şi centrul. 
Acest grup central este străpuns de două strâmtori 
navigabile, ambele destinate să domine această faimoasă 
bătălie. Strâmtoarea de nord este San Bernardino şi, la 
circa 300 de kilometri la sud de aceasta, ducând direct la 
Leyte, este strâmtoarea Sungao. Amercanii, după cum am 
văzut, voiau să pună mâna pe Leyte, iar japonezii erau 
hotărâți să-i oprească şi să le distrugă flota. Planul 
japonezilor era simplu şi disperat. Ei ştiau sau bănuiau că 
patru divizii, conduse de generalul Macarthur, urmau să 
debarce pe Leyte, sub protecţia tunurilor şi avioanelor flotei 
americane. Primul lor pas era să scoată de acolo această 

flotă, să o atragă departe spre nord şi să o angajeze într-o 
luptă secundară. Dar aceasta va fi doar ceva preliminar. De 
îndată ce flota principală avea să fie atrasă mai departe, 
două coloanc puternice de vase de război urmau să vină 
prin strâmtori, una prin San Bernardino şi alta prin Sungao, 
şi să se întâlnească la debarcări. Toate privirile vor fi 
îndreptate spre țărmurile insulei Leyte, toate tunurile spre 
plăji, iar vasele grele şi portavioanele, singurele care 
puteau face faţă atacului, aveau să urmărească forţa de 
inducere în eroare din nordul îndepărtat. Planul era gata să 
reuşească. 

La 17 octombrie, comandantul şef japonez a ordonat ca 
flota să pornească. Forţa de inducere în eroare, condusă de 
amiralul Ozawa, comandantul suprem, navigând direct din 
Japonia, se îndrepta spre Luzon. Era o forţă amestecată, 
incluzând portavioane, vase de război, crucişătoare şi 
distrugătoare. Sarcina lui Ozawa era să apară lângă coasta 
de est a insulei Luzon, să angajeze flota americană şi să o 
atragă departe de  debarcările din Golful Leyte. 
Portavioanclor le lipseau atât avioane cât şi piloţi dar n- 
avea importanţă. Erau doar o momeală şi momeala trebuia 
să fie măreaţă. Între timp, principalele forţe de luptă 
japoneze se îndreptau spre strâmtori. Forja mai mare, sau 
ceea ce se poate numi forţa centrală, venea de la 
Singapore şi consta din cinci vase de război, douăspreze 
crucişătoare şi cincisprezece distrugătoare, sub comanda 
amiralului Kurita şi se îndrepta spre San Bernardino ca să 
înconjoare insula Samar, spre Leyte; forţa cea mai mică, 
sau forţa sudică, în două grupuri independente, cuprinzând 
în total două vase de război, patru crucişătoare şi opt 
distrugătoare, a navigat prin Sungao. 

La 20 octombric, americanii au debarcat pe Leyte. La 
început, totul a mers bine. Rezistenţa pe mai era mică, s-a 
format repede un cap de pod şi trupele generalului 
Macarthur şi-au început înaintarea. Erau susţinute de Flota 
a Şaptea a Statelor Unite a amiralului Kinkaid, care era sub 

comanda lui Macarthur, şi ale cărui vase de război mai 
vechi şi portavioane mici erau potrivite pentru operaţiuni 
amfibii. Mai departe spre nord, era flota principală a 
amiralului Halsey, care îi apăra împotriva unui contraatac 
de pe mare. 

Totuşi, criza abia avea să vină. La 23 octombric, 
submarinele americane au observat forţa de centru 
japoneză (amiralul Kuritg) dincolo de coasta Borneo, au 
scufundat două dintre crucişătoarele grele, unul dintre ele 
fiind vasul amiral al lui Kurita, şi au avariat un al treilea. A 
doua zi, 24 octombric, avioanele de pe portavioanele 
amiralului Halsey s-au alăturat atacului. Uriaşul vas de 
război Musashi, cu nouă tunuri de patruzeci şi opt de 
centimetri, a fost scufundat, alte vase au fost avariate, iar 
Kurita s-a întors. Rapoartele aviatorilor amercani erau 
optimiste şi poate dezinformau, iar Halsey a tras concluzia, 
nu fără motiv, că bătălia era câştigată, sau oricum, acea 
parte a ei. El ştia că a doua forţă inamică, cea de sud, se 
apropia de Sungao, dar a judecat şi, pe bună dreptate, că 
putea fi respinsă de Flota a Şaptea a lui Kinkaid. 

Dar un lucru îl tulbura. În timpul zilei, fusese atacat de 
avioane japoneze ale marinei. Multe dintre ele au fost 
doborâte, dar portavionul Princeton era avariat şi a trebuit 
abandonat mai târziu. Avioanele, a raţionat el, proveneau 
de la portavioane. Era imposibil ca inamicul să navigheze 
fără ele, totuşi nu fusese observat niciunul. Principala flotă 
japoneză, sub comanda lui Kurita, fusese localizată şi se 
părea că era în retragere, dar Kurita nu avea portavioane şi 
nici forţa sudică japoneză nu avea vreunul. Cu siguranţă că 
exista o forţă cu portavioane şi era imperativ să fie găsită. 
În consecinţă, a ordonat o căutare spre nord şi târziu, în 
după-amiaza de 24 octombrie, zburătorii lui au dat de flota 
de inducere în eroare a amiralului Ozawa, departe spre 
nord-est de Luzon, şi îndreptându-se spre sud. Patru 
portavioane, două vase de război cu punți pentru avioane, 
trei crucişătoare şi zece distrugătoare! Aceasta, a tras el 

concluzia, era sursa necazurilor şi adevărata ţintă. Dacă 
putea distruge acum aceste portavioane, el şi şeful lui de 
Stat Major, amiralul Carmey, au considerat, pe bună 
dreptate, că puterea flotei japoneze de a mai interveni în 
operaţiuni viitoare va fi frântă în mod definitiv. 

Acesta era un factor dominant în mintea lui şi va fi un 
avantaj deosebit atunci când Macarthur va veni mai târziu 
să atace Luzon. Halsey nu putea şti cât de slabă era 
puterea inamicului şi nici că majoritatea atacurilor pe care 
le-a suferit nu au venit de pe portavioane ci chiar de pe 
aeroporturile din Luzon. Forţa centrală a lui Kurita era în 
retragere. Kinkaid putea face faţă forţei de sud şi să 
protejeze debarcarea la Leyte, calea era liberă pentru o 
lovitură finală şi Halscy a ordonat întregii sale flote să 
pornească spre nord şi să distrugă a doua zi flota amiralului 
Ozawa. Astfel, el a căzut în capcană. În aceeaşi după- 
amiază, 24 octombrie, Kurita s-a întors din nou spre est şi s- 
a îndreptat iar spre strâmtoarea San Bernardino. De data 
asta, nu mai era nimic care să-l oprească. 

x x 

Între timp, forţa japoneză de sud se apropia de 
strâmtoarea Sungao şi, în noaptea aecea, au intrat în ea în 
două grupuri. A urmat o luptă îndârjită, în care au fost 
angajate îndeaproape tot soiul de vase, de la vase de 
război, la ambarcaţiuni uşoare de coastă*. Primul grup a 
fost anihilat de flota lui Kinkaid, care era concentrată la 
ieşirea nordică; al doilea, a încercat să treacă, folosind 
întunericul şi confuzia, dar a fost mânat înapoi. Totul părea 
să meargă bine, dar americanii mai trebuiau să ţină cont de 
amiralul Kurita. În timp ce Kinkaid se lupta în strâmtoarea 
Sungao şi Halscy se grăbea în urmărirea forţei de inducere 
în eroare, departe spre nord, Kurita a trecut neobservat, în 
întuneric, prin strâmtoarea San Bernardino şi dimineaţa 
devreme, în 25 octombrie, a căzut asupra unor portavioane 
de escortă care spijineau debarcările generalului Macarthur. 
Luate prin surprindere şi prea lente ca să scape, acestea nu 

au putut reînarma atât de repede avioanele ca acestea să 
respingă atacul de pe mare. 

Timp de două ore şi jumătate, micile vase americane s-au 
luptat vitejeşte, iar apoi s-au retras sub o perdea de fum. 
Au fost pierdute două portavioane, trei distrugătoare şi 
peste o sută de avioane, unul dintre portavioane fiind 
distrus ca urmare a atacului bombardierelor sinucigaşe; dar 
au reuşit să scufunde trei crucişătoare inamice şi să 
avarieze altele.4o Ajutorul era departe. Vasele grele ale lui 
Kinkaid erau la sud şi nu prea mai aveau muniţie şi 
combustibil. Halsey, cu zece portavioane şi cu vasele lui de 
război rapide, era şi mai departe şi, deşi unul dintre 
portavioane plecase să-şi facă plinul şi fusese rechemat, 
acesta nu putea ajunge decât peste câteva ore. Victoria 
părea să fie în mâinile lui Kurita. Nu mai era nimic care să-l 
oprească să se îndrepte spre golful Leyte şi să distrugă flota 
de amfibii a lui Macarthur. 

Dar încă o dată Kurita s-a întors. Motivele lui sunt obscure. 
Multe dintre vasele lui fuseseră bombardate şi răspândite 
de portavioanele uşoare de escortă ale lui Kinkaid şi el ştia 
acum că flota de sud a suportat un dezastru. Nu avea 
informaţii despre soarta flotei de inducere în eroare din 
nord şi nu cunoştea mişcarea flotei americane. Semnalele 
interceptate l-au făcut să creadă că Kinkaid şi Halsey 
convergeau spre el cu o forţă copleşitoare şi că mijloacele 
de transport ale lui Macarthur au reuşit deja să scape. 
Singur şi fără sprijin, el a abandonat aventura disperată 
pentru care fusese sacrificat atât de mult şi care fusese cât 
pe-aci să-şi obţină prada şi, fără să mai încerce să intre în 
golful Leyte, s-a întors şi s-a îndreptat din nou spre 
strâmtoarea San Bernardino. El a sperat să dea 


40 Bombardierele sinucigaşe şi-au făcut apariţia pentru prima oară în 
operaţiunile de la Leyte. Crucişătorul australian Australia, acţionând 
cu flota lui Kinkaid, fusese lovit de un asemenea bombardier cu 
câteva zile înainte şi a suferit pierderi în oameni dar nu avarii grave. 

Bătălia pentru Golful Leyte, Filipine: apropiere 41 contact, 
22-24 octombrie 1944 


O ultimă bătălie pe drum cu flota lui Halsey, dar chiar şi 
lucrul acesta i-a fost refuzat. Ca răspuns la apelurile 
repetate ale lui Kinkaid de a fi sprijinit, Halsey s-a întors 
într-adevăr cu vasele lui de război, lăsând două grupuri de 
portavioane să continue urmărirea spre nord. În cursul zilei, 
acestea au distrus toate cele patru portavioane ale lui 
Ozawa. Dar Halsey a ajuns prea târziu la San Bernardino. 
Flotele nu s-au întâlnit. Kurita a scăpat. În ziua următoare, 
avioanele lui Halsey şi Macarthur l-au urmărit 

“Batălia pentru Golful Leyte, Filipine: faza decisivă, 25 
octombrie 1944 

pe amiralul japonez şi au mai scufundat un crucişătoar şi 
două distrugătoare. Acesta a fost sfârşitul bătăliei. S-ar 
putea întâmpla ca mintea lui Kurita să fi devenit confuză 
din cauza presiunii evenimentelor. Fusese sub un atac 
continuu timp de trei zile, suferise pierderi grele şi vasul lui 
amiral fusese scufundat la scurt timp după ce plecase din 
Borneo. Cei care au îndurat o asemenea nenorocire îl pot 
judeca. 


x k x 


Bătălia din Golful Leyte a fost decisivă. Americanii 
învinseseră flota japoneză, pierzând şi ei trei portavioane, 
trei distrugătoare şi un submarin. Lupta a durat din 22 
octombrie până în 27 octombrie. Au fost scufundate trei 
vase de război, patru portavioane şi douăzeci de alte vase 
de război inamice, iar bombardierele sinucigaşe au fost de 
atunci încolo singura 


Bătălia pentru Golful Leyte, Filipine: urmărirea, 26-27 
octombrie 1944 


armă navală efectivă rămasă duşmanului. Instrument al 
disperării, ea era totuşi mortală, dar nu purta în ea speranţa 
victoriei. 

Această victorie trebuie bine apreciată în istoria 
americană. In afară de vitejie, îndemânare şi îndrăzneală, 

aceasta a aruncat o lumină mai vie şi mai amplă asupra 
viitorului decât oricare alta pe care am văzut-o. A arătat că 
o bătălie se câştigă nu atât cu tunurile cât cu supremaţia în 
văzduh. Am relatat povestea pe larg, pentru că, la vremea 
aceea, ea a fost aproape necunoscută în lumea europeană 
frământată. Poate că cea mai importantă concluzie unică ce 
se poate extrage din studierea acestor evenimente este 
nevoia vitală de unitate de comandă în operaţiunile 
conjugate de acest gen, în locul conceptului de control prin 
cooperare, aşa cum a existat între Macarthur şi Halsey în 
acea vreme. Americanii au învăţat această lecţie şi, în 
operaţiunile plănuite împotriva teritoriului Japoniei, au 
hotărât ca comanda supremă să fie exercitată fie de 
amiralul Nimiiz, fie de generalul Macarthur, după cum era 
mai folositor în funcţie de moment. 

În săptămânile următoare, lupta pentru Filipine s-a întins 
şi a luat amploare. La sfârşitul lui noiembrie, aproape un 
sfert de milion de americani debarcaseră ia Leyte, iar la 
mijlocul lui decembrie, rezistenţa japoneză a fost 
sfărâmată. Macarthur a continuat cu înaintarea principală 
şi, curând, a debarcat, fără să întâmpine rezistenţă, pe 
insula Mindoro, la ceva mai mult de o sută cincizeci de 
kilometri de Manila. La 9 ianuarie 1945, a început o fază ne. 
Uă, prin debarcara a patru divizii în golful Lingayen, la nord 
de Manila, care fusese scena invaziei majore a japonezilor 
cu trei ani în urmă. Măsuri complicate de inducere în eroare 
nu au permis duşmanului să ghicească unde va cădea 
lovitura. A venit ca o surpriză şi a întâmpinat o slabă 
rezistenţă. Când americanii au înaintat spre Manila, 
rezistenţa s-a întărit, dar ei au mai făcut două debarcări pe 
coasta de vest şi au înconjurat oraşul. O apărare disperată 
a rezistat până în martie, când ultimii supraviețuitori au fost 
ucişi. Şaisprezece mii de japonezi au fost numărați printre 
ruine. Atacurile cu avioane sinucigaşe provocau acum 
pierderi considerabile, şaisprezece vase fiind lovite într-o 
singură zi. Crucişătorul Australia a fost din nou ghinionist, 

fiind lovit de cinci ori în patru zile, dar a rămas în acţiune. 
Acest expedient disperat nu a oprit totuşi flota. In mijlocul 
lui ianuarie, portavioanele amiralului Halsey au pătruns 
neatinse în Marea Chinei de Sud, mergând alături de coastă 
şi atacând aerodromuri şi vase de transport spre vest, până 
la Saigon. În 16 ianuarie, la Hong Kong au fost provocate 
daune ample, iar la Canton s-a provocat mari incendii de 
petrol. 

Deşi lupta în insule a continuat mai multe luni, supremaţia 
în Marea Chinei de Sud era deja a învingătorilor şi, cu 
aceasta, controlul asupra aprovizionării cu petrol şi alte 
bunuri de care depindeau japonezii era în mâna lor. 


Capitolul XVIII ELIBERAREA EUROPEI OCCIDENTALE 


În concordanţă cu aranjamentele anterioare acceptate, 
generalul Eisenhower a preluat comanda directă a forţelor 
terestre din nordul Franţei de la 1 septembrie. Acestea 
cuprindeau Grupul de armată Douăzeci şi unu britanic, 
comandat de feldmareşalul Montgomery şi Grupul de 
armată Doisprezece american, comandat de generalul 
Omar Bradley, ale cărui operaţiuni fuseseră controlate până 
atunci de Montgomery. El avea mai mult de treizeci şi şapte 
de divizii, sau peste o jumătate de milion de oameni în 
luptă, iar această mulţime gonea din faţa ei rămăşiţele 
armatelor germane din vest, care erau zi şi noapte atacate 
de forţa noastră aeriană dominantă. Inamicul avea încă 
şaptesprezece divizii, dar până s-au putut reface şi întări, 
nu prea mai aveau putere de luptă. Generalul Speidel, 
fostul şef de Stat Major al lui Rommel, a descris nefericirea 
lor: 

O retragere ordonată a devenit imposibilă. Armatele Aliate 
motorizate au înconjurat diviziile germane lente şi epuizate, 
pedestre, în grupuri separate, şi le-au distrusaa... Nu existau 


41 We Defended Normandy, Speidel, pag. 152-153. 

forţe terestre de oarecare importanţă pe care să le putem 
arunca în luptă şi nu aveam aproape nimic în văzduh*. 

Eisenhower a plănuit să lovească spre nord-est cu cea mai 
mare putere posibilă şi până la ultima limită a 
aprovizionării. Cel mai mare efort trebuia să fie făcut de 
Grupul de armată Douăzeci şi unu britanic, a cărui înaintare 
de-a lungul coastei Canalului trebuia nu numai să 
desființeze rampele de lansare ale bombelor zburătoare ci 
şi să ocupe Antwerpen. Fără vastul port al acestui oraş, nu 
era posibilă înaintarea peste Rinul inferior şi în câmpia 
Germaniei de nord. Grupul Doisprezece de armată 
american trebuia şi el să urmărească inamicul, Armata 
întâia ţinându-se în rând cu britanicii, în timp ce ceilalţi 
mergând spre est, spre Verdun şi Meusa superioară pentru 
a pregăti lovitura spre Saar. 

Montgomery a făcut două contrapropuneri, una la sfârşitul 
lui august, ca grupul lui de armată şi Grupul Doisprezece să 
lovească la nord împreună, cu o masă solidă de aproape 
patruzeci de divizii, iar a doua în 4 septembrie, ca să se dea 
o singură lovitură, fie spre Ruhr fie spre Saar. Oricare 
direcţie ar fi fost aleasă, trupele trebuiau să beneficieze de 
toat resursele şi întreţinerea de care aveau nevoie. El a 
îndemnat ca restul frontului să fie restrâns în vederea 
loviturii majore, care să fie pusă sub o singură comandă, a 
lui sau a lui Bradley, după caz. El considera că se va ajunge 
probabil la Berlin şi considera că atacul spre Ruhr era 
preferabil celui spre Saar. 

Dar Eisenhower a ţinut la planul lui. Germania mai avea 
încă rezerve pe teritoriul ei şi el credea că, dacă o forţă 
relativ mică ar fi aruncată departe peste Rin, asta ar fi în 
avantajul inamicului. El considera că era mai bine ca Grupul 
Douăzeci şi unu de armată să facă toate eforturile ca să 
realizeze un cap de pod peste Rin, în timp ce ai 
Doisprezecelea să înainteze cât poate împotriva liniei 
Siegfried. 

Strategii pot dezbate mult aceste chestiuni. 

Discuţia nu a împiedicat însă acţiunea. Numărul de divizii 
care putea fi susţinut, precum şi viteza şi raza înaintării 
depindeau totuşi în întregime de porturi, de transport şi de 
aprovizionare. Se folosea relativ puţină muniţie, dar 
alimentele, şi mai cu seamă benzina, guvernau fiecare 
mişcare. Cherbourg şi porturile artificiale „Duda” de la 
Arromanches erau singurele porturi pe care le aveam şi 
zilnic ele rămâneau mai în urmă. Linia frontului era încă 
susţinută din Normandia şi în fiecare zi trebuiau cărate 
20000 de tone de aprovizionare pe distanţe tot mai mari, 
împreună cu materiale pentru repararea de drumuri şi 
poduri şi pentru construirea de aerodromuri. Porturile din 
Bretania, când aveau să fie capturate, erau şi mai 
depărtate, dar porturile dinspre Canal, ca Havre la nord şi în 
special Antwerpen, dacă puteau fi cucerite înainte de a fi 
prea serios avariate, erau capturi cu consecinţe vitale. 

Antwerpen era deci scopul imediat al Grupului de armată 
al lui Montgomery, care acum avea prima şansă de a-şi 
arăta calităţile. Divizia a 11-a blindată l-a capturat pe 
comandantul armatei a Şaptea germană la micul dejun, la 
Amiens, în 31 august. Oraşele de frontieră, atât de bine 
cunoscute de Forţa Expediţionară britanică din 1940, şi cel 
puţin după nume de predecesorii lor cu un sfert de secol 
înainte - Arras, Dovai, Lilies şi multe altele - au fost atinse 
curând. În Bruxelles, evacuat în grabă de germani, a intrat, 
la 3 septembrie, Divizia blindată a Gărzii şi, ca pretutindeni 
în Belgia, trupele noastre s-au bucurat de o primire 
splendidă şi au fost mult ajutate de rezistenţa bine 
organizată. De aici, Gărzile au luat-o spre est, spre Louvain, 
iar a 11-a blindate a intrat în Antwerpen la 4 septembrie 
unde, spre surprinderea şi bucuria noastră, au găsit portul 
aproape intact. Inaintarea a fost atât de rapidă - peste 300 
de kilometri în aproape patru zile - încât inamicul a trebuit 
să o ia la sănătoasa şi nu a avut timp pentru demolările lui 
obişnuite şi aprofundate. 

Dar vasele noastre puteau ajunge la Antwerpen doar prin 
estuarul dificil, ondulat, al râului Scheldt, iar germanii 
păzeau ambele maluri. Era nevoie de operaţiuni grele şi 
costisitoare ca să-i scoţi de acolo, iar sarcina a căzut în 
principal pe Prima Armată Canadianăa2 a generalului Crerar. 
Multe depindeau de succesul lor. Până în 9, ei curăţiscră tot 
Pas de Calais cu rampele de lansare ale bombelor 
zburătoare. Porturile de la Canal, Dieppe, Boulogne, Calais, 
Dunkcrque, au fost fie capturate, fie încercuite. Havre, cu o 
garnizoană de 11 000 de oameni, a rezistat cu îndârjire şi, 
în ciuda bombardamentului de pe mare cu tunuri de 39 
centimetri şi a peste 10000 de tone de bombe aruncate din 
văzduh, nu s-a predat până în 12 septembrie. Divizia 
blindată poloneză a capturat Ghent, doar la şaizeci de 
kilometri de Antwerpen. Desigur că acest ritm nu putea 
ţine. Saltul înainte se terminase şi oprirea era evidentă. Dar 
încă mai era o şansă de traversare a Rinului inferior. 
Eisenhower a socotit această pradă atât de importantă, 
încât i-a dat prioritate faţă de curățirea malurilor estuarului 
râului Schieldt şi deschiderea portului Antwerpen. Pentru a 
reînnoi efortul lui Montgomery, Eisenhower i-a dat mijloace 
de transport americane şi aprovizionare aeriană. Armata 
întâia aeropurtată, sub comanda generalului american 
Brcreton, era pregătită să lovească din Anglia iar 
Montgomery a decis să captureze un cap de pod la Amhem. 
Divizia 82-a americană urma să captureze capul de pod la 
Nijmegen şi Grave, în timp ce Divizia 101l-a americană 
asigura şoseaua de la Grave la Eindhoven. Corpul XXX, în 
frunte cu Divizia de blindate a Gărzilor, aveau să-şi facă 
drum în susul şoselei spre Eindhoven şi de acolo la Amheim 
de-a lungul „covorului” de trupe aeropurtate, sperând să 
găsească podurile peste cele trei obstacole majore de apă 
în mâinile acestora. 


42 Aceasta era formată din Primul Corp britanic şi al Doilea Corp 
canadian. Acesta din urmă includea Divizia Blindate poloneză. 

Pregătirile pentru lovitura îndrăzneață, de departe cea mai 
mare operaţiune de acest fel încercată până acum, erau 
complicate şi urgente, pentru că inamicul se întărea zi de 
zi. Este remarcabil că acestea au fost gata la data stabilită 
de 17 septembrie. Nu erau suficiente avioane ca să 
transporte simultan toată forţa aeropurtată, aşa că 
mişcarea trebuia întinsă pe trei zile. Totuşi, în 17, 
elementele din frunte au fost duse în siguranţă la locul de 
destinaţie, prin efortul forţelor aeriene Aliate. Divizia 101-a 
americană şi-a îndeplinit în mare măsură sarcina, dar un 
pod de canal fusese aruncat în aer, pe drumul spre 
Eindhoven, şi ca nu a capturat oraşul până în 18. Divizia 82- 
a americană s-a descurcat şi ea bine, dar nu a putut 
captura principalul pod de la Nijmegen. 

De la Amhem, nu prea erau veşti dar se părea că unii 
dintre oamenii Regimentului nostru de paraşutişti se 
stabiliseră în capătul de nord al podului. Divizia Blindată a 
Gărzilor a început după-amiază să înainteze pe drumul de 
la Eindhoven, precedată de un baraj de artilerie şi avioane 
cu rachete şi protejată de câte un Corp pe fiecare flanc. 
Drumul era apărat cu încăpățânare, iar Gărzile nu s-au 
întâlnit cu americanii decât în după-amiaza de 18. Atacurile 
germane împotriva acelei ieşituri înguste a început a doua 
zi şi a crescut în intensitate. Divizia 101l-a avea mari 
dificultăţi să ţină drumul deschis. Uneori, traficul trebuia 
oprit până când inamicul era aruncat înapoi. Paraşutiştii 
noştri încă mai ţineau capătul de nord al podului, dar 
inamicul rămânea în oraş, iar restul Diviziei l-a Acroportată 
britanică, ce aterizase la vest, nu a reuşit să pătrundă şi să- 
i întărească. 

Canalul a fost trecut în 18 şi, devreme a doua zi 
dimineaţă, Gărzile au avut drumul deschis spre Graves, 
unde au găsit Divizia 82-a americană. La lăsarea nopţii, 
erau lângă puternic apăratul pod Nijmegen, iar în 20 s-a dat 
o bătălie teribilă pentru aceasta. Americanii au traversat 
râul la vest de oraş, s-au întors spre dreapta şi au capturat 

capătul îndepărtat al podului de cale ferată. Gărzile s-au 
repezit la podul şoselei. Apărătorii au fost copleşiţi şi 
ambele poduri au fost cucerite intacte. 

Mai rămânea ultimul salt spre Amhem, unde vremea rea a 
împiedicat aducerea cu avioanele a întăririlor, alimentelor şi 
muniției, iar cei de la aeropurtate erau într-o situaţie grea. 
Neputând să ajungă la pod, restul diviziei era închisă într-un 
perimetru restrâns pe malul de nord şi era supus unor 
asalturi violente. S-au făcut toate eforturile posibile de pe 
malul de sud ca să fie salvaţi, dar inamicul era prea 
puternic. Gărzile, Divizia 43-a, Brigada de paraşutişti 
poloneză, lansați lângă şosea, au eşuat în încercări vitejeşti 
de ajutorare. Lupta a continuat încă patru zile în zadar. In 
25, Montgomery a ordonat supravieţuitorilor vitezei Brigăzi 
l-a aeropurtată să se retragă. Ei trebuiau să traverseze râul, 
care curgea repede, în timpul nopţii, cu vase mici şi sub un 
tir de aproape. In zori, circa 2400 de oameni din cei 10 000 
iniţiali se aflau în siguranţă pe malul nostru. 

S-au asumat grele riscuri în bătălia de la Amhem, dar erau 
justificate prin marea pradă aflată atât de aproape, la 
îndemâna noastră. Dacă am fi avut mai mult noroc cu 
vremea, care s-a întors împotriva noastră în momente 
critice şi ne-a restrâns supremaţia în văzduh, probabil că 
am fi reuşit. Niciun risc nu i-a oprit pe curajoşii bărbaţi, 
inclusiv pe cei din rezistenţa daneză, care au luptat pentru 
Amhem. Abia când m-am întors din Canada şi au început să 
vină rapoartele glorioase, am putut să înţeleg ce se 
întâmplase. Generalul Smuts era necăjit de ceea ce părea a 
fi un eşec şi eu am telegrafiat: „Cât priveşte Amhem, cred 
că ai o poziţie niţeluş deformată. Bătălia a fost în mod 
hotărât o victorie, dar divizia din frunte, dorind, pe bună 
dreptate, mai mult, a fost retezată. Nu am fost cuprins de 
niciun sentiment de dezamăgire în legătură cu aceasta şi 
sunt bucuros că comandanții noştri sunt capabili de un 
asemenea risc”. 

Curăţirea estuarului râului Schieldt şi deschiderea portului 
Antwerpen a căpătat acum prioritate. În ultimele două 
săptămâni ale lui septembrie, un număr de acţiuni 
preliminare au pregătit scena. „Insula” Breskens, apărată 
de o divizie germană experimentată, s-a dovedit tare şi s- 
au dus lupte grele pentru traversarea canalului Leopold. 
Sarcina grea de a captura Bevelandul de sud a fost 
asumată de Divizia a 2-a canadiană, care şi-a făcut drum 
spre vest, prin vaste regiuni inundate, oamenii intrând 
uneori în apă până la piept. Erau ajutaţi de cea mai mare 
parte a Diviziei a 52-a, transportată cu feribotul peste 
Scheldt şi debarcată pe malul de nord. Până la sfârşitul 
lunii, cu mari eforturi, întregul istm era capturat. In patru 
săptămâni de luptă, în care Forţa a 2-a aeriană tactică, sub 
conducerea mareşalului aerului Cuningham, i-a sprijinit 
vizibil, au fost capturați nu mai puţin de 12 000 de 
prizonieri germani care nu erau deloc dispuşi să se predea. 
Toate acestea au constituit pregătiri pentru atacul de la 
Walcheren. 

Insula Walcheren are o formă de farfurie şi e înconjurată 
de dune de nisip care împiedică marea să inunde câmpia 
centrală. În capătul de vest, lângă Westkapelle, este o 
spărtură în dune şi acolo marea este reţinută de un stăvilar 
mare, înalt de zece metri şi lat la bază de peste o sută de 
metri. Garnizoana de aproape 10000 de oameni era 
instalată în puternice fortificaţii artificiale şi era sprijinită de 
circa treizeci de baterii de artilerie. Obstacolele antitanc, 
minele, sârma ghimpată abundau, pentru că inamicul 
avusese timp patru ani să fortifice poarta spre Antwerpen. 

La începutul lui octombrie, Forţa Aeriană Regală a dat 
prima lovitură, într-o serie de atacuri strălucite, a făcut o 
mare spărtură în stăvilarul de la Westkapelle. Prin ea a 
intrat apa mării şi a inundat tot centrul farfuriei şi a înecat 
toate fortificațiile şi bateriile care erau în centru. Dar cele 

mai formidabile amplasamente şi obstacole erau pe 
marginea farfuriei. Atacul a fost concentric. Principala 
lovitură a fost lansată de trei comandouri ale marinei. Când 
s-au apropiat, escadra navală de bombardament a deschis 
focul. Aici era vasul de război britanic Warspite şi două 
monitoare cu tunuri de 39 centimetri, Erebus şi Roberts, cu 
o escadră de vase de debarcare. Acestea din urmă s-au 
apropiat de mai şi, în ciuda unor pierderi grele, şi-au 
menţinut tirul. Cele două comandouri au ajuns în siguranţă 
pe mal. Întreaga artilerie a Corpului al ll-lea Canadian, 
trăgând peste apă de pe malul Breakens, a fost îndreptată 
împotriva puternicelor tunuri ale inamicului, înfipte în 
beton, iar avioanele cu rachete atacau ambrazurile. În 
noaptea care se lăsa, Comandoul numărul 48 îi ucidea sau 
îi captura pe apărători. A doua zi dimineaţă, au continuat 
presiunile şi, la amiază, numărul 47 a reluat atacul şi, 
întrucât apărarea slăbea, au ajuns lângă Flushing. La 3 
noiembrie, au făcut joncţiunea cu Comandoul numărul 4, 
după ce acesta luptase casă cu casă în oraş. In câteva zile, 
toată insula era în mâinile noastre, cu 8000 de prizonieri. 
Multe alte fapte notabile au fost realizate de comandouri 
în timpul războiului şi deşi alte trupe şi alte arme şi-au jucat 
pe deplin rolul în această remarcabilă operaţiune, vitejia 
extremă a Marinei Regale iese în evidenţă. Ideea 
comandourilor a triumfat din nou. Curăţirea minelor a 
început de îndată ce oraşul Flushing s-a aflat în siguranţă, 
iar în următoarele trei săptămâni au fost folosite o sută de 
vase care să curețe canalul, lung de aproape o sută de 
kilometri. La 28 noiembrie, a intrat primul convoi şi 
Antwerpen a fost deschis pentru armatele britanice şi 
americane. Bombe zburătoare şi rachete au chinuit câtva 
timp oraşul şi au provocat multe victime, dar, în 
desfăşurarea războiului, nu au fost mai multe decât la 
Londra. 


x k x 


536 


Pe flancul nostru drept, înaintarea dincolo de Paris a 
Grupului al doisprezecelea de Armată american a fost 
condusă cu tot impulsul avântat al lui Bradley şi al ofiţerilor 
săi înflăcăraţi. Charleroi, Mons şi Liege au căzut în 
strânsoarea lor. In două săptămâni, ei au eliberat întregul 
Luxemburg şi sudul Belgiei, iar în 12 septembrie s-au 
apropiat de frontiera germană pe un front de nouăzeci de 
kilometri şi au străpuns linia Siegfried în apropiere de 
Aachen. 

Până în 16, au fost cucerite capete de pod peste Moselle, 
la Nancy şi la sud de Metz. Grupul de Armată al Şaselea, 
sub comanda generalului Devers, venind în sus după 
debarcarea în sudul Franţei, a întâlnit patrule ale armatei 
lui Patton la vest de Dijon, cu cinci zile mai devreme şi, 
întorcându-se spre est, au ajuns la acelaşi nivel cu 
înaintarea generală. Dar aici s-a oprit marea urmărire. 
Pretutindeni se întărea rezistența inamicului, iar 
aprovizionarea noastră fusese întinsă până la limită. 
Aachen a fost atacat din trei părți şi s-a predat în 21 
octombrie. In flanc, Armata a Treia era la douăzeci şi cinci 
de kilometri est de Moselle. Armata a Şaptea şi Prima 
Armată franceză ajunseseră la acelaşi nivel şi tatonau spre 
munţii Vosges şi deschiderea de la Belfort. Americanii îşi 
consumaseră aprovizionarea în înaintarea lor fulgerătoare 
şi era esenţială o pauză pentru refacerea stocului şi pentru 
pregătirea operaţiunilor pe scară mare, din noiembrie. 

Forţa Aeriană Strategică a jucat un rol important în 
înaintarea Aliaților la frontierele Franţei şi Belgiei. În 
toamnă, s-a întors la rolul ei principal, bombardarea 
Germaniei, având ca ţintă toate instalaţiile şi sistemele de 
transport. Ecranele de radar ale inamicului şi sistemele de 
avertizare timpurie au fost retrase în spatele frontierei, iar 
propriile noastre sisteme de ajutorare a navigaţiei şi 
bombardării au avansat corespunzător. Rata pierderilor 
noastre a scăzut, greutatea şi precizia atacurilor noastre a 

crescut. Măcelul a continuat îndelung şi i-a obligat pe 
germani să-şi disperseze fabricile foarte mult. Pentru asta, 
plăteau acum un tribut foarte greu, pentru că depindeau cu 
atât mai mult de comunicaţii bune. Cărbunii, de care aveau 
nevoie urgentă, se îngrămădeau la capătul galeriilor, din 
lipsă de vagoane care să-l transporte. In fiecare zi, câte o 
mie de trenuri de marfă erau oprite din lipsă de 
combustibil. Industria, energia electrică şi uzinele de gaze 
începeau să se închidă. Producţia de petrol şi rezervele au 
scăzut dramatic, afectând nu doar mobilitatea trupelor ci şi 
activităţile şi chiar instruirea forţei lor aeriene. 

În august, Speer l-a avertizat pe Hitler că întreaga 
industrie chimică era afectată de lipsa produselor colaterale 
ale uzinelor de petrol sintetic, iar situaţia se înrăutăţea cu 
trecerea timpului. In noiembrie, el a raportat că, dacă 
declinul în traficul pe calea ferată continua, va rezulta „o 
catastrofă a producţiei de o importanţă decisivă”, iar în 
decembrie ne-a lăudat pentru „planificare cu bătaie lungă şi 
inteligentă”. * în sfârşit, ofensiva noastră mare de 
bombardament îşi căpăta răsplata. 


Tedder, Air-Powerîn War, pag. 118-119. 

Capitolul XIX OCTOMBRIE LA MOSCOVA 


Înţelegerile pe care le făcusem cu preşedintele în vară ca 
să ne împărţim răspunsurile şi să ne îngrijim de anumite 
tări afectate de mişcarea războiului, ne-a scos din perioada 
dificilă timp de trei luni, cât a ţinut acordul. Dar, când a 
venit toamna şi în Europa de est totul devenise mai acut, 
am simţit nevoia unei noi întâlniri personale cu Stalin, pe 
care nu-l mai văzusem de la Teheran şi cu care, în ciuda 
tragediei din Varşovia, simţeam că avem noi relaţii după 
deschiderea cu succes a operaţiunii „Overlord”. Armatele 
ruseşti presau acum asupra scenei Balcanilor, iar România 
şi Bulgaria erau în mâinile lor. Belgradul urma să cadă în 
curând, iar Hitler lupta cu o încăpățânare disperată să-şi 
menţină strânsoarea asupra Ungariei. Cum victoria Marii 
Alianțe devenise doar o chestiune de timp, era natural ca 
ambițiile ruseşti să crească. Comunismul îşi înălța capul în 
spatele frontului victorios rusesc. Rusia era eliberatoarea, 
iar comunismul era credinţa pe care o aducea. 

Nu am simţit niciodată că relaţiile noastre cu România sau 
Bulgaria cereau sacrificii speciale din partea noastră. Dar 
soarta Poloniei şi Greciei ne lovea dureros. Pentru Polonia, 
intraserăm în război; pentru Grecia făcuserăm eforturi 
dureroaseambele guverne ale lor se refugiaseră la Londra şi 
ne consideram răspunzători pentru restaurarea lor în ţările 
respective, dacă asta era ceea ce voiau cu adevărat 
popoarele lor. În ansamblu, aceste sentimente erau 
împărtăşite de Statele Unite, dar americanii erau foarte 
lenți în a înţelege creşterea influenţei comunismului, care o 
lua înainte şi venea în urma marşului puternicelor armate 
conduse de la Kremlin. Am sperat să obţin avantaje de pe 
urma unor relaţii mai bune cu sovieticii, pentru a ajunge la 
soluţii satisfăcătoare pentru aceste noi probleme care se 
deschideau între est şi vest. 

În afara acestor probleme grave, care afectau întreg 
centrul Europei, problemele unei Organizaţii Mondiale ne 

frământau şi ele minţile. Se ţinuse o conferinţă destul de 
lungă la Dumbarton Oaks, lângă Washington, între august 
şi octombrie, la care Statele Unite, Marea Britanie, U.R.S.S. 
Şi China au creat o schemă, acum familiară, pentru 
menţinerea păcii în lume. Discuţiile au dezvăluit multe 
deosebiri între cei trei mari Aliați, care vor apare pe măsura 
desfăşurării relatării. Kremlinul nu avea intenţia să se 
alăture unui organism internaţional în care să fie 
confruntaţi la vot cu o mulţime de puteri mici care, deşi nu 
puteau influenţa cursul războiului, vor pretinde cu siguranţă 
statut egal la victorie. Eu simţeam că puteam ajunge la 
decizii bune cu Rusia atâta timp cât aveam ca legătură 
comună camaraderia împotriva unui inamic comun. Hitler şi 
hitlerismul erau sortiţi pieirii, dar după Hitler ce va fi? 

Am aterizat la Moscova în după-amiaza de 9 octombrie şi 
am fost primiţi foart călduros şi cu deplină ceremonie, de 
Molotov şi multe înalte personaje ruse. De data asta, am 
fost cazaţi chiar în Moscova, cu multă grijă şi confort. Eu 
aveam o casă mică, perfect utilată, iar Anthony avea una 
alături. Am fost bucuroşi să cinăm împreună numai noi şi să 
ne odihnim. La ora zece în seara aceea, am ţinut prima 
noastră întâlnire importantă la Kremlin. Eram doar Stalin, 
Molotov, Eden şi cu mine, cu maiorul Birse şi Pavlov ca 
interpreţi. S-a căzut de acord să fie invitaţi la Moscova 
primul-ministru polonez, domnul Romer, ministrul de 
Externe şi domnul Grabski, un academician cu barbă 
cenuşie, în vârstă, de mare farmec şi calitate. In consecinţă, 
i-am telegrafiat domnului Mikolajezyk că îl aşteptăm pe el şi 
pe prietenii lui pentru discuţii cu guvernul sovietic şi cu noi, 
precum şi cu Comitetul polonez de la Lublin. l-am arătat 
clar că refuzul de a veni să ia parte la convorbiri ar fi egal 
cu o respingere a sfatului nostru şi ne va elibera de orice 
viitoare răspundere faţă de guvernul polonez de la Londra. 


XXX 

Momentul era propice pentru treburi, aşa că am spus: „Hai 
să rezolvăm problemele noastre în legătură cu Balcanii. 
Avem acolo interese, misiuni, agenţi. Să nu ajungem la 
scopuri contrarii în chestiuni minore. Cât priveşte Rusia şi 
Britania, v-ar conveni să aveţi o predominare de nouăzeci la 
sută în România, noi să avem nouăzeci la sută de spus în 
Grecia şi să mergem cincizeci şi cincizeci în Iugoslavia?” În 
timp ce se traducea asta, eu am scris pe o jumătate de 
coală de hârtie: 

România 

Rusia 90 

Ceilalţi 10 

Grecia 

Marea Britanie 90 

(de acord cu S.UA) 

Rusia 10 

lugoslavia 50-50 

Ungaria 50-50 

Bulgaria 

Rusia 75 

Ceilalţi 25 

Am împins hârtia asta spre Stalin, care între timp auzise 
traducerea. A urmat o. Mică pauză. Apoi a luat creionul lui 
albastru şi a făcut un mare semn aprobator şi ne-a dat-o 
înapoi. S-a stabilit totul într-un timp nu mai lung decât a 
durat ca să punem pe hârtie. 

Bineînţeles că noi analizasem îndelung şi cu îngrijorare 
punctul nostru de vedere şi aveam de-a face doar cu 
aranjamente imediate, din timp de război. Problemele mai 
largi urmau să fie rezervate de ambele părţi la ceea ce noi 
speram atunci că va fi o masă a păcii, după terminarea 
războiului. 

După aceasta, a urmat o tăcere mai lungă. Foaia de hârtie 
cu semnul pe ea era în mijlocul mesei. În cele din urmă, am 
spus: „Nu s-ar părea cam cinic că am dispus de aceste 
chestiuni, care înseamnă soarta a milioane de oameni, într- 


541 


o manieră atât de degajată? Hai să ardem foaia.” „Nu, 
păstreaz-o”, a spus Stalin. 

„Este absolut necesar, i-am comunicat în particular 
preşedintelui, să încercăm să avem o părere comună 
despre Balcani, ca să putem împiedica izbucnirea unui 
război civil în mai multe ţări, în cazul când dumneata şi cu 
mine vom simpatiza cu o parte şi Stalin cu cealaltă. Am să 
te ţin informat în legătură cu toate astea şi nimic nu va fi 
stabilit, ci doar înţelegeri preliminare între Britania şi Rusia, 
supuse continuării discuţiei şi definitivării cu dumneata. Pe 
această bază, cred că nu te va deranja dacă încercăm să 
avem o cunoaştere deplină a părerilor între noi şi ruşi.” 

După această întâlnire, am reflectat la relaţiile noastre cu 
Rusia în toată Europa răsăriteană şi, pentru a-mi clarifica 
ideile, am schiţat o scrisoare către Stalin pe această temă, 
incluzând un memorandum în care exprimam interpretarea 
noastră în legătură cu procentajul pe care l-am acceptai 
trecându-l peste masă. În cele din urmă, n-am trimis 
această scrisoare, considerând mai înţelept să las lucrurile 
aşa cum sunt. O tipăresc doar ca să dau o autentică 
relatare a gândurilor mele. 

Moscova 11 octombrie 1944 

Considerăm că este de o importanţă profundă ca Britania 
şi Rusia să aibă o politică comună în Balcani, care să fie 
acceptabilă şi pentru Statele Unite. Faptul că Britania şi 
Rusia au o alianţă pe douăzeci de ani, face să fie deosebit 
de important pentru noi să fim de acord în general şi să 
conlucrăm uşor şi cu sinceritate mult timp. Îmi dau seama 
că tot ce facem aici nu poate fi decât preliminar faţă de 
deciziile finale pe care va trebui să le luam când toţi trei ne 
vom aduna la masa victoriei. Totuşi, sper că putem ajunge 
la înţelegeri şi, în unele cazuri, la acorduri care să ne 
folosească la urgenţele imediate şi să asigure un 
fundament solid pentru o pace îndelungată în lume. 

Aceste procente pe care le-am pus pe hârtie nu sunt mai 
mult decât o metodă prin care putem vedea cât de 

apropiaţi suntem în gândire, pentru ca apoi să decidem 
asupra paşilor necesari care să ne aducă la o înţelegere 
deplină. După cum am spus, ele ar fi considerate crude, ba 
chiar dure, dacă ar fi expuse analizei Ministerelor de 

Externe şi diplomaților din întreagă lume. De aceea, ele nu 
ar putea fi baza nici unui document public, oricum nu în 
momentul actual. Ele ar putea fi totuşi un îndrumar bun 
pentru conducerea treburilor noastre. Dacă ne administrăm 
bine aceste probleme, putem eventual împiedica mai multe 
războaie civile şi multă vărsare de sânge şi luptă, în ţările 
mici aflate în cauză. Principiul nostru larg ar trebui să fie să 
lăsăm fiecare ţară să aibă forma de guvernământ pe care o 
doreşte poporul ei. Desigur, noi nu dorim să forţăm oricare 
stat din Balcani să aibă instituţii monarhice sau 
republicane. Am stabilit totuşi anumite relaţii de loialitate 
faţă de regii Greciei şi lugoslaviei. Ei şi-au căutat adăpost la 
noi împotriva duşmanului nazist şi considerăm că, atunci 
când se va restabili liniştea normală şi inamicul va fi scos 
afară, popoarele din aceste ţări vor trebui să aibă o şansă 
liberă, corectă, să aleagă. S-ar putea ca să fie necesar ca 
reprezentanţi ai celor trei Mari Puteri să fie instalaţi acolo în 
momentul alegerii, ca să asigure ca popoarele să aibă cu 
adevărat o alegere liberă. Există precedente bune pentru 
aşa ceva. 

Totuşi, în afara acestor considerente instituţionale, în 
toate aceste ţări există probleme ideologice între formele 
de guvernământ totalitare şi cele pe care noi le numim 
liberă iniţiativă controlată de votul universal. Suntem foarte 
bucuroşi că ai declarat că eşti împotriva încercării de a 
schimba cu forţa sau prin propagandă comunistă sistemele 
existente în diversele ţări balcanice. Să le lăsăm să-şi 
făurească propria lor soartă în anii care ne stau în faţă. Un 
singur lucru însă nu putem permite - fascism sau nazism 
sub oricare din formele lor, care nu dau maselor lucrătoare 
nici asigurările oferite de societatea noastră şi nici cele 
oferite de a voastră, ci dimpotrivă, duc la edificarea unor 

tiranii în interior şi a agresiunii în exterior. În principiu, cred 
că Britania şi Rusia ar trebui să fie liniştite în privinţa 
guvernării acestor ţări, să nu se îngrijoreze de ele şi să nu 
se amestece în treburile lor, de îndată ce condiţiile de 
linişte au fost restaurate după această îngrozitoare vărsare 
de sânge prin care au trecut ele, la fel ca şi noi. 

Din acest punct de vedere, am căutat să administrez 
gradele de interese pe care fiecare din noi le avem în 
aceste ţări, cu asentimentul celuilalt şi supuse aprobării 
Statelor Unite, care pot sta departe mult timp, dar pot 
reveni pe neaşteptate cu o forţă gigantică. 

Având în vedere experienţa şi înţelepciunea dumitale, nu e 
nevoie să-ţi aduc în scris o mulţime de argumente. Hitler a 
încercat să exploateze teama de un comunism agresiv, 
care face prozeliţi, aşa cum există în întreaga Europă 
occidentală, şi care este învins decisiv. Dar, după cum ştii 
bine, teama există în fiecare ţară, pentru că, indiferent de 
meritele sistemelor noastre diferite, nicio ţară nu vrea să 
treacă printr-o revoluţie sângeroasă, care cu siguranţă că 
va fi necesară în aproape fiecare caz, înainte ca o 
schimbare atât de drastică să poată fi făcută în viaţa, 
obiceiurile şi în ansamblul societăţii lor. Aici aş vrea să 
subliniez, domnule Stalin, marea dorinţă pornită din inima 
Britaniei de a avea o lungă şi stabilă prietenie şi colaborare 
între cele două ţări ale noastre şi că, împreună cu Statele 
Unite, vom putea menţine trenul lumii pe şine. 

Colegilor mei din ţară le-am trimis următoarele: 

12 octombrie 44 

1. Sistemul procentajului nu este intenţionat să prescrie 
numărul de persoane din comisii pentru diferite ţări din 
Balcani, ci mai curând să exprime interesul şi sentimentul 
cu care tratează guvernele britanic şi sovietic problemele 
acestor ţări, în aşa fel încât să-şi dezvăluie unul altuia 
opinia într-un mod uşor de înţeles. Sistemul nu 
intenţionează să fie decât un ghid şi nu obligă în niciun fel 
Statele Unite şi nici nu încearcă să creeze un sistem rigid al 

sferelor de interese. Acesta poate totuşi ajuta Statele Unite 
să vadă ce simt cei doi principali aliaţi ai lor despre aceste 
regiuni când imaginea este prezentată ca un tot. 

2. Astfel, se poate vedea că Rusia Sovietică are interese 
vitale în ţările care mărginesc Marea Neagră, dintre care 
una, România, a atacat-o foarte puternic cu douăzeci şi 
şase de divizii, iar cu cealaltă, Bulgaria, are vechi legături. 
Marea Britanie simte că e drept să arate deosebit respect 
pentru opiniile ruşilor în legătură cu aceste două ţări şi faţă 
de dorinţa sovietică de a fi prima care să le ghideze în mod 
practic, în numele cauzei comune. 

3. Similar, Marea Britanie are o îndelungată tradiţie de 
prietenie cu Grecia şi un interes direct ca putere 
mediteraneană în viitor... Aici se înţelege că Marea Britanie 
va fi prima, în sens militar, care va ajuta guvernul regal 
existent să se instaleze la Atena pe o bază cât se poate de 
largă. Rusia Sovietică este gata să cedeze Marii Britanii 
această poziţie şi funcţic, în acelaşi fel în care Britania va 
recunoaşte relaţia strânsă între Rusia şi România. Acest 
lucru va evita creşterea în Grecia a unor fracțiuni ostile care 
să declanşeze un război civil între acestea, implicând 
guvernele britanic şi rus în argumente supărătoare şi 
conflicte de politică. 

4. Ajungând la cazul lugoslaviei, simbolul numeric 50-50 
este intenţionat a fi fundamentul unei acţiuni comune şi al 
unei politici acceptate între cele două puteri, implicate 
acum strâns pentru a favoriza crearea unei lugoslavii unite, 
după ce toate elementele de acolo au fost adunate cât mai 
mult pentru alungarea invadatorului nazist. Avem intenţia şi 
împiedicăm, de exemplu, lupta armată între croaţi şi 
sloveni pe de o parte şi puterniccie şi numeroasele 
elemente din Serbia pe de altă parte, şi de asemeni să 
avem o politică unită şi prietenească faţă de mareşalul Tito, 
în timp ce trebuie să ne asigurăm că armele furnizate lui 
sunt folosite împotriva inamicului comun nazist şi nu în 
scopuri interne. O asemenea politică dusă împreună de 

Britania şi Rusia Sovietică, fără vreun gând de avantaje 
speciale pentru ele însele, ar fi un real beneficiu. 

5. Având în vedere faptul că armatele sovietice obţin 
controlul în Ungaria, ar fi natural să li se rezerve o influenţă 
majoră, supusă bineînţeles căderii de acord cu Marea 
Britanie şi probabil cu Statele Unite, care, deşi nu operează 
în fapt în Ungaria, trebuie să o considere ca o ţară Central 
europeană şi nu un stat Balcanic. 

6. Trebuie subliniat că această amplă dezvăluire a 
sentimentelor britanice şi sovietice faţă de ţările 
menţionate mai sus este doar un ghid interimar pentru 
viitorul imediat al războiului, şi va fi analizată de Marile 
Puteri când se vor întâlni la masa armistiţiului sau a păcii, 
pentru a face un aranjament general pentru Europa. 

Polonezii de la Londra sosiseră deja şi, la ora cinci în după- 
amiaza de 23 octombrie, ne-am adunat la Casa de oaspeţi 
a guvernului sovietic, cunoscută ca Spiridonovka, să-i auzim 
pe Mikolajezyk şi colegii săi susţinându-şi cauza. Aceste 
discuţii erau ţinute în pregătirea altei întâlniri, în care 
delegaţii britanici şi americani urmau să-i întâlnească pe 
polonezii de la Lublin. L-am presat pe Mikolajezyk să ţină 
seama de două lucruri şi anume: acceptarea de facto a 
Liniei Curzonaz, cu schimbul de populaţie, şi o discuţie 
prietenească cu Comitetul polonez de la Lublin, ca să se 
poată crea o Polonie unită. Am spus că vor avea loc 
schimbări, dar cel mai bine ar fi dacă s-ar stabili încă de 
acum unitatea, în această perioadă de sfârşit al războiului; 
le-am cerut polonezilor să se gândească cu grijă la această 
problemă, în noaptea aceea. Domnul Eden şi cu mine vom 
fi la dispoziţia lor. Era esenţial ca ei să facă legătura cu acel 
Comitet polonez şi să accepte linia de la Curzon ca un 
aranjament de lucru, supus discuţiei la conferinţa de pace. 

La ora zece, în aceeaşi seară, ne-am întâlnit cu aşa- 
numitul Comitet Naţional Polonez. A fost clar curând că 

polonezii de la Lublin erau simpli pioni ai Rusiei. Ei 
învăţaseră şi repetaseră rolul lor cu atâta grijă, încât şi 
stăpânii lor simțeau evident că ei depăşeau măsura. De 
exemplu, domnul Bierut, şeful lor, a vorbit în aceşti 
termeni: „Am venit aici să cerem, în numele Poloniei, ca 
Lvovul să aparţină Rusiei. Aceasta este voinţa poporului 
polonez.” Când acest lucru s-a tradus din poloneză în 
engleză şi rusă, m-am uitat la Stalin şi am văzut o sclipire 
de înţelegere în ochii săi expresivi, de parcă ar fi zis: „Ce 
părere ai despre învăţământul nostru sovietic?” Contribuţia 
lungită a altui conducător de la Lublin, 

_Os6bkamorawski, a fost la fel de deprimantă. Domnul 
Eden şi-a format cea mai proastă opinie despre cei trei 
polonezi de la Lublin. 

Intreaga conferinţă a durat peste şase ore, dar realizările 
au fost mici şi, pe măsură ce treceau zilele, s-a obţinut doar 
o uşoară îmbunătăţire în rana supurândă a problemelor 
polono-sovietice. 

Polonezii de la Londra s-au arătat doritori să accepte linia 
Curzon „ca o linie de demarcaţie între Rusia şi Polonia”. 
Ruşii au insistat asupra cuvintelor „ca o bază a frontierei 
între Rusia şi Polonia”. Nid o parte nu a vrut să cedeze. 
Mikolajezyk a declarat că va fi repudiat de propriul lui 
popor, iar Stalin, la capătul unei discuţii de două ore şi un 
sfert, pe care o avusesem cu el singur, a remarcat că el şi 
Molotov erau singurii dintre cei cu care lucra, care erau 
dispuşi să se poarte „blând” cu Mikolajezyk. Eram sigur că 
se făceau presiuni puternice to fundal, atât din 
partea'partidului cât şi a militarilor. 

Stalin era împotriva formării unui guvern polonez unit, 
dacă nu se cădea de acord asupra problemei frontierelor. 
Dacă acestea se stabileau, el era de acord ca Mikolajezyk 
să fie în fruntea noului guvern. Eu însumi mă gândisem că 
dificultăţi nu mai puţin încăpăţânate vor apare în cadrul 
unei discuţii pentru o unire a guvernului polonez cu 
polonezii de la Lublin, ai căror reprezentanţi continuau să 

ne facă cea mai proastă impresie posibilă şi care, după cum 
i-am spus lui Stalin, erau „doar o expresie a voinţei 
sovietice”. Ei aveau fără îndoială şi ambiția de a conduce 
Polonia, fiind în felul acesta un fel de Quislingi. În orice caz, 
cel mai bun lucru era ca cele două delegaţii poloneze să se 
întoarcă de unde au venit. Simţeam foarte adânc 
răspunderea care apăsa asupra mea şi a ministrului de 
Externe de a încerca să elaborăm propuneri pentru o 
înţelegere ruso-po*oneză. Chiar şi faptul de a-i forţa pe 
polonezi să accepte Linia Curzon va fi criticat. 

În alte direcții s-au obținut avantaje considerabile. 
Hotărârea guvernului sovietic de a ataca Japonia dùpà 
răsturnarea lui Hitler era clară. Aceasta va avea o valoare 
supremă în scurtarea întregii lupte. Aranjamentele făcute în 
legătură cu Balcanii erau, cu siguranţă, cele mai bune 
posibile. Cuplate cu o acţiune militară de succes, ele ar 
trebui acum să fie eficiente pentru salvarea Greciei şi nu 
aveam îndoieli că înţelegerea noastră de a duce o politică 
comună, jumătate şi jumătate, în lugoslavia era cea mai 
bună soluţie pentru dificultăţile noastre, având în vedere 
comportarea lui Tito - care, to timp ce a trăit trei sau patru 
luni sub protecţia noastră, a venit în secret la Moscova să 
discute, Oră să ne spună unde se duce - şi faptul că forţe 
ruseşti şi bulgare, sub comandă rusească, au venit să-l 
«ajute pe flancul răsăritean. 

Nu încape îndoială că, to cercul nostru îngust, noi 
discutam cu o uşurinţă, cu o libertate şi o cordialitate 
neatinse până atunci între cele două ţări ale noastre. Stalin 
a făcut câteva exprimări de apreciere personală, care simt 
cu siguranţă că erau sincere. Dar am devenit şi mai convins 
că nu era nicidecum singur. După cum le-am spus colegilor 
mei acasă, „în spatele călăreţului, stă mâna neagră”. 

În seara de 17 octombrie, am ţinut ultima noastră 
întâlnire. Tocmai sosise vestea că amiralul Horthy fusese 
arestat de germani, ca o precauţie, acum când întregul 
front german din Ungaria se dezintegra. Am remarcat că 
speram că se va ajunge la trecătoarea de la Ljubijana cât 
de repede posibil şi că nu cred că războiul se va termina 
înainte de primăvară. 


Capitolul XX PARISUL ŞI ARDENII 


Am aranjat în aşa fel ca prima mea vizită la Paris să fie în 
ziua Armistițiului, 11 noiembrie 1944, iar acest lucru a fost 
anunţat public. Erau numeroase rapoarte că unii 
colaboraţionişti vor încerca să atenteze la viaţa mea aşa că 
s-au luat precauţii extreme. În după-amiaza zilei de 10 
noiembrie, am aterizat la Orly, unde de Gaulle m-a primit 
cu o gardă de onoare şi am mers împreună în maşină, prin 
împrejurimile Parisului şi prin oraş, până am ajuns la Ouai 
d'Orsay, unde soţia mea, cu Mary şi cu mine am fost 
găzduiţi cu onoruri. Clădirea fusese mult timp ocupată de 
germani şi am fost asigurat că voi dormi în acelaşi pat şi voi 
folosi acecaşi baie pe care le folosise şi Goering. Totul era 
aranjat şi servit minunat, iar în interiorul palatului îmi era 
greu să cred că ultima mea întâlnire aici, cu guvernul 
Reynaud şi cu generalul Gamelin în mai 1940, n-a fost 
altceva decât un vis urât. La ora unsprezece în dimineaţa 
zilei de 11 noiembrie, de Gaulle m-a condus, cu o maşină 
decapotabilă, peste Sena şi prin Place de la Concorde, cu o 
splendidă escortă de Gardes Républicains în uniformă 
completă şi alămuri. Erau în număr de câteva sute şi 
ofereau un spectacol strălucit, deasupra căruia strălucea 
soarele, întreg faimosul bulevard Champs Elysées era plin 
de parizieni iar pe margini erau soldaţi. Fiecare fereastră 
era plină de spectatori şi era decorată cu steaguri. Am 
înaintat, printre mulţimi care ovaţionau nebunește, spre 
Arcul de triumf, unde amândoi am depus jerbe pe 

mormântul Soldatului necunoscut. După terminarea acestei 
ceremonii, generalul şi cu mine am mers pe jos împreună, 
urmaţi de un grup de figuri de frunte ale vieţii publice 
franceze, pe o distanţă de vreo şapte sute de metri, pe 
şoseaua pe care o cunoşteam atât de bine. Apoi ne-am luat 
locurile pe o tribună şi am urmărit un splendid marş de 
trupe franceze şi britanice care treceau prin faţa noastră. 
Detaşamentul nostru de Gardă era magnific. Când totul s-a 
terminat, am depus o jerbă la statuia lui Clemenceau, a 
cărui figură revenea în gândurile mele cu această ocazie 
emoţionantă. 

De Gaulle mi-a oferit un prânz oficial la Ministerul de 
Război şi a ţinut un discurs foarte flatant despre contribuţia 
mea la război, iar în seara de 12, după dineul la ambasadă, 
am plecat spre Besançon. Generalul era dornic să văd 
atacul pe scară mare care urma să fie dat de armata 
franceză sub conducerea generalului de Lattre de Tassigny. 
Au fost făcute cu mare grijă toate aranjamentele, am 
călătorit într-un tren luxos, special, şi am ajuns astfel încât 
aveam suficient timp să văd bătălia. Trebuia să merg, la un 
punct de observaţie în munţi, dar din cauza frigului şi a 
zăpezii mari, drumurile erau de netrecut şi întreaga 
operaţiune a trebuit amânată. Mi-am petrecut ziua umblând 
cu de Gaulle şi am găsit destule de discutat într-o lungă şi 
grea excursie, inspectând din când în când trupele. 
Programul a continuat până târziu după lăsarea 
întunericului. Soldaţii francezi păreau în cea mai bună stare 
de spirit. Treceau prin faţa noastră în stil mare şi cântau 
cântece faimoase cu un entuziasm mişcător. Grupul meu 
personal - fiica mea Mary şi aghiotantul meu de la marină 
Tommy - se temeau să nu fac din nou o pneumonie, 
întrucât am stat afară cel puţin zece ore pe o vreme 
groaznică. Dar totul a mers bine şi, în tren, cina a fost 
plăcută şi interesantă. M-a izbit sfiala şi chiar teama cu care 
o jumătate de duzină de generali îl tratau pe de Gaulle, în 
ciuda faptului că el avea o singură stea pe uniforma lui iar 

ei aveau o grămadă, în cursul nopţii, trenul nostru s-a 
împărţit; de Gaulle s-a întors la Paris, iar jumătatea noastră 
s-a dus la Rheims, ajungând a doua zi dimineaţă când m- 
am dus la cartierul general al lui Ike. După-amiază, am 
zburat înapoi la Northolt. 

Acum, situația de pe frontul de vest nu era chiar atât de 
plăcută. S-au făcut multe pregătiri pentru înaintarea spre 
Rin, dar ploile din noiembrie au fost cele mai rele de mulți 
ani, tăcând să se reverse râurile şi pâraielc şi producând 
noroaie prin care trebuia să lupte infanteria. În sectorul 
britanic, Armata a Două a lui Dempsey a împins inamicul 
înapoi peste Meuse. Mai spre sud, se făcuse joncţiunea cu 
Armata a Noua a Statelor Unite şi se lupta prin terenul 
saturat de apă, spre râul Roer. Nu ar fi fost bine să-l treacă, 
pentru că nivelul lui era controlat de baraje masive care 
erau încă în mâinile inamiculifi iar acesta, deschizând 
ecluzele, putea să izoleze trupele noastre pe malul 
îndepărtat. Bombardiere grele au încercat să spargă 
barajele şi să elibereze apa dar, în ciuda mai multor lovituri 
directe, nu s-a produs nicio spărtură iar la 13 decembrie, 
Armata întâia a Statelor Unite a trebuit să-şi reia înaintarea 
pentru a le captura. 

La sud de Ardeni, Patton traversase râul Moselle şi avansa 
spre est spre frontiera germană. Aici era confruntat cu 
partea cea mai puternică a fortificaţiei Siegfried. În faţa 
unor fortificații formidabile, apărate cu încăpățânare, 
armata lui s-a oprit. În dreapta frontului, Grupul al Şaselea 
de Armată al generalului Devers forţa drumul prin munţii 
Vosgi şi trecătoarea de la Belfort. Francezii, după o 
săptămână de luptă, al cărei început am dorit să-l văd, au 
capturat Belfort în 23 noiembrie şi au ajuns la Rin la nord 
de Basel. De aici, au mers pe râu în jos, au ocolit flancul 
german în Vosgi şi au obligat inamicul să se retragă. In 23, 

au intrat în Strasbourg iar în următoarele câteva săptămâni, 
Armata a Şaptea americană a curăţat toată Alsacia de nord, 
a ajuns în dreapta Armatei a Treia, a trecut frontiera 
germană pe un front întreg şi a străpuns linia Siegfried 
lângă Wissembourg. 

Dar aceste considerabile succese nu puteau masca faptul 
că Aliaţii occidentali au suferit o pierdere strategică. 
Înaintea lansării marii operaţiuni, noi am pus în proces- 
verbal punctul nostru de vedere, că era o greşeală să se 
atacc pe întregul front şi că ar fi trebuit adunată o masă 
mult mai mare în punctul unde se dorea părtrunderea. 
Comentariile şi previziunile anterioare ale lui Montgomery 
s-au adeverit în toate felurile. „Trebuie să reţii totuşi, i-am 
telegrafiat eu lui Smuts, că armata noastră e doar pe 
jumătate ca mărime decât cea americană şi în curând va fi 
doar ceva mai mult de o treime. În sfera militară, totul 
decurge prietenos şi loial, în ciuda dezamăgirilor suferite... 
Dar nu mai e atât de uşor pentru mine, cum era înainte, ca 
să obţin să se facă ceva...” 

l-am relatat prevestirile mele preşedintelui. l-am scris la 6 
decembrie: „A venit momentul să prezint în faţa dumitale 
situaţia serioasă şi dezamăgitoare a războiului care stă în 
faţa noastră la sfârşitul acestui an. Deşi s-au obţinut multe 
victorii tactice frumoase... rămâne faptul că am eşuat în 
realizarea obiectivului strategic pe care l-am dat armatelor 
noastre în urmă cu cinci săptămâni. Nu am ajuns încă la Rin 
în partea de nord, în cel mai important sector al frontului, şi 
va trebui să continuăm marea bătălie încă multe 
săptămâni, înainte de a putea spera să ajungem la Rin şi să 
ne stabilim capetele de pod. După aceea, mai trebuie să 
înaintăm prin Germania. 

În Italia, germanii ţin în continuare pe frontul nostru 
douăzeci şi şase de divizii, echivalente poate cu şaisprezece 
divizii în plină forţă sau mai multe... Motivul pentru care 
Grupul al Cincisprezecelea de armată nu a putut Să-l 
învingă decisiv pe Kesselring este întârzierea datorată 

slăbirii forţelor noastre în favoarea operaţiunii „Dragon” 
debarcarea pe Riviera în sudul Franţei care a făcut să nu 
trecem prin Apenini, înainte ca valea râului Po să fie 
inundată de apă. Astfel că nici în munte şi nici pe câmpie 
noi nu ne-am putut folosi superioritatea în blindate. 

Din cauza rezistenţei încăpăţânate a germanilor pe toate 
fronturile, noi nu am retras cele cinci divizii britanice şi 
britanico-indiene din Europa pentru a-i permite lui 
Montbatten să atace Rangoonul în martie iar dacă se 
adaugă şi alte motive, această operaţiune a devenit 
impracticabilă. In consecinţă, aşa cum am căzut de acord la 
Quebec, Montbatten a început înaintarea generală prin 
Birmania, în jos, din nord şi vest, şi a făcut progrese 
satisfăcătoare., Acum, datorită înaintării japonezilor în 
China, spre Kunming şi poate Ciuntin, amenințând mortal 
pe generalisim şi regimul său, două sau poate mai multe 
divizii chineze au trebuit să fie retrase pentru apărarea 
Chinei. Nu mă îndoiesc că asta a fost inevitabil şi just. 
Totuşi, consecinţele sunt serioase... Toate ideile mele 
despre o lovitură cu adevărat grea peste Adriatica sau 
peste Golful Bengal au fost lăsate în urmă. 

Când confruntăm aceste realităţi cu aşteptările trandafirii 
ale popoarelor noastre, în ciuda eforturilor noastre de a le 
potoli, apare în mod definit întrebarea: «Ce-o să facem în 
legătură cu problema asta?». Îngrijorarea mea creşte ca 
urmare a pierderii oricărei speranţe în privinţa unei întâlniri 
în curând între noi trei şi amânării indefinite a unei întâlniri 
a dumitale cu mine şi cu Statele noastre Majore. Planurile 
noastre britanice depind de ale voastre şi măcar 
problemele noastre anglo-americane trebuie trecute în 
revistă în ansamblu, iar telegraful şi telefonul nu fac adesea 
decât să întunece ideile. De aceea, am sentimentul că, 
dacă dumneata nu poţi veni personal înainte de februarie, 
mă simt obligat să întreb dacă nu se poate să trimiţi aici 
şefii de Stat Major, cât de curând posibil, unde vor fi 
aproape de principalele armate ale voastre şi de generalul 

Eisenhower şi unde întreaga scenă a bătăliei poate fi 
studiată calm şi cu răbdare, pentru a putea acţiona cu o 
preocupare asemănătoare aceleia din campania noastră din 
1944.” 


FIRT 3. ARY 
XI UA 


dl 


a| EAT bi 


K 
Ae 


Contraofensiva lui Rundstedt 


Deşi simpatiza cu părerile mele, domnul Roosevelt nu 
părea să-mi  împărtăşească îngrijorările. „Am simțit 
totdeauna, a răspuns el, că ocuparea Germanici până la 
malul stâng al Rinului va fi o treabă foarte grea. Dat fiind 
că, pe timpuri, am mers cu bicicicta în aproape toată zona 
Rinului, nu am fost atât de optimist în privinţa uşurinţei 
trecerii peste Rin a armatelor noastre unite, cum au fost 
mulţi dintre ofiţerii comandanţi. 

Totuşi, strategia noastră largă, la care am căzut de acord, 
se desfăşoară conform planului. Dumneata şi cu mine 
suntem acum în poziţia unor comandanţi şefi care şi-au 
pregătit planurile, au emis ordinele şi şi-au oferit resursele 
pentru bătălie, conform acestor planuri şi ordine. 
Deocamdată, deşi suntem niţeluş în urma planificării, mie 
mi se pare că urmărirea rezultatelor bătăliilor revine 
comandanților de front, în care am toată încrederea...” 

Acum ne păştea o lovitură grea. La şase zile după ce am 
trimis această telegramă, o criză a explodat pe capul 
nostru. Decizia Aliată de a lovi puternic de la Aachen spre 
nord şi din Alsacia spre sud a lăsat centrul nostru foarte 
slab. În sectorul Ardeni, un singur Corp, al VIll-lea american, 
format din patru divizii, tinea un front de circa o sută de 
kilometri. Riscul a fost prevăzut şi acceptat în mod 
deliberat, dar consecinţele erau grave şi puteau fi şi mai 
grave. Printr-o realizare remarcabilă, inamicul a adunat 
şaptezeci de divizii pe frontul de vest, dintre care 
cincisprezece erau blindate. Multe erau sub forţa lor 
normală şi aveau nevoie de odihnă şi reechipare, dar o 
formaţie, Armata a Şasea Panzer, era puternică şi în stare 
bună. Acest potential vârf de lance fusese urmărit cu grijă 
cât timp a stat în rezervă, la est de Aachen. Când lupta pe 
front s-a potolit, la începutul lui decembrie, această armată 
a dispărut un timp din informaţiile noastre, iar vremea rea 
oprea eforturile noastre de a o căuta. Eisenhower bănuia că 
se pregătea ceva, deşi forţa şi violenţa atacului a surprins. 
Germanii aveau într-adevăr un plan major. Rundstedt a 
adunat două armate Panzer, a Cincea şi a Şasea, precum şi 
Armata a Şaptea, cu un total de zece divizii Panzer şi 
paisprezece de infanterie. Această mare forţă, în frunte cu 
blindatele, intenţiona să pătrundă prin Ardeni până la râul 
Meuse, să cotească spre nord şi nord-vest, să taie în două 
linia Aliaților, să pună mâna pe portul Antwerpen şi să taie 
linia vitală a armatelor noastre din nord. Lovitura a fost 
plănuită de Hitler, care nu a acceptat să facă schimbările 
propuse de generalii săi, care aveau îndoieli. Rămăşiţele 
forţelor aeriene germane au fost adunate pentru un ultim 
efort, iar trupele de paraşutişti, sabotorii şi agenţii 
îmbrăcaţi în uniforme de-ale Aliaților şi-au primit şi ei rolul 
lor. 

Atacul a început la 16 decembrie, sub un puternic baraj de 
artilerie, în flancul de nord, Armata a Şasea Panzer a 
pătruns în dreapta Armatei întâia americană în încercarca 

de a avansa spre stăvilarele de la Roer. După o luptă 
incertă, inamicul a fost reţinut. Mai la sud, germanii au 
pătruns printr-un front îngust, dar au fost împiedicaţi câteva 
zile critice. Armata a Şasea Panzer a lansat un nou vârf de 
lance care să lovească la vest şi apoi spre nord-vest, la 
Meuse, mai sus de Lioge. Armata a Cincea Panzer a trecut 
prin centrul Corpului american şi a pătruns adânc spre 
Meuse. 

Deşi momentul şi greutatea atacului au surprins Înaltul 
Comandament Aliat, importanta şi scopul acestuia a fost 
repede  desluşit. Comandamentul Aliat a hotărât să 
întărească „umerii” pătrunderii, să apere trecerile peste 
Meuse, atât la nord cât şi la sud de Namur, şi să maseze 
trupe mobile care să strivească înaintarea din nord şi din 
sud. Eisenhower a acţionat cu rapiditate. A oprit toate 
atacurile Aliate aflate în desfăşurare şi a adus patru divizii 
americane din rezervă şi alte şase din sud. Două divizii 
aeropurtate, una dintre ele fiind a 6-a britanică, au sosit din 
Anglia. la nordul înaintării germane, patru divizii din Corpul 
al XXX-lea britanic, care tocmai ieşiseră de pe linia râului 
Roer, au fost concentrate între Li6ge şi Louvain, în spatele 
Armatelor întâia şi a Noua americane. Acestea din urmă şi- 
au introdus toate rezervele, ca să extindă un flanc defensiv 
spre vest de Malmedy. 

Rupând frontul Grupului de Armată al Doisprezecelea al 
generalului Bradley, germanii au făcut ca acestuia să-i fie 
imposibil să mai comande de la cartierul său general din 
Luxemburg, cele două armate despărțite de intrândul 
german. De aceea, în mod înţelept, generalul Eisenhower l- 
a pus temporar pe Montgomery la comanda trupelor Aliate 
din nord, în timp ce Bradley reţinea Armata a Treia 
americană şi avea sarcina de a rezista şi a contraataca 
duşmanul din sud. Aranjamente corespunzătoare au fost 
făcute pentru forţele aeriene tactice. 

Trei dintre diviziile noastre de întărire erau la malurile 
Meusci, la sud de Namur. Bradley a concentrat un corp la 

Arlon şi a trimis Divizia aeropurtată 101 americană să 
asigure importanta încrucişare de drumuri de la Bastogne. 
Blindatele germane au luat-o spre nord şi au căutat să-şi 
facă drum mai departe, lăsându-şi infanteria să captureze 
oraşul. Divizia 101, cu câteva unităţi de blindate, era izolată 
şi timp de o săptămână a respins toate atacurile. 

Armatele a Cincea şi a Şasea Panzer au desfăşurat lupte 
grele în jurul localităţii Marche, care au durat până în 26 
decembrie. La acea dată, germanii erau epuizați, deşi la un 
moment dat se aflau doar la şase kilometri de Meuse şi 
pătrunseseră peste nouăzeci de kilometri. Vremea proastă 
şi ceţurile joase au ţinut forţele noastre aeriene în afara 
luptei, în prima săptămână, dar la 23 decembrie, condiţiile 
de zbor au devenit mai bune şi aviația a intervenit cu un 
efect teribil. Bombardiere grele au atacat căi ferate şi 
centre de mişcare din spatele liniilor inamice, iar forţele 
aeriene tactice au făcut prăpăd în armatele înaintate ale 
inamicului, lipsindu-l de întăriri, combustibil, alimente şi 
muniţie. Raidurile strategice asupra rafinăriilor germane au 
sporit lipsa de benzină şi le-a slăbit înaintarea. 

Lipsiţi de obiectivul lor principal, râul Meuse, Panzerele s- 
au întors cu sălbăticie spre Bastogne. Divizia 101-a, deşi 
întărită, era mult copleşită ca număr. Ei au ţinut oraşul încă 
o săptămână, iar la sfârşitul lui decembrie, înaltul 
Comandament german trebuie să-şi fi dat seama, oricât le 
venea de greu, că bătălia era pierdută. O contraofensivă a 
lui Patton progresa mereu, deşi lent, pe terenul năpădit de 
zăpadă. Inamicul a mai făcut o ultimă încercare, de data 
aceasta în văzduh. La 1 ianuarie 1945, a executat un atac 
surpriză, la mică înălţime, împotriva tuturor aerodromurilor 
înaintate. Pierderile noastre, deşi grele, au fost imediat 
înlocuite, dar Luftwaffe au pierdut mai mult decât îşi puteau 
permite în ultimul lor atac masiv din al doilea război 
mondial. 

Trei zile mai târziu, Montgomery a organizat o 
contralovitură din nord, ca să se alăture înaintării lui Patton 

din sud. Două Corpuri americane, cu britanicii pe flancul de 
vest, au presat asupra inamicului. Luptând în furtuni de 
zăpadă, cele două aripi ale atacului Aliat s-au apropiat încet 
şi s-au întâlnit la Houffalize, în 16. Germanii erau împinşi 
continuu spre est şi erau mereu atacați din aer. La sfârşitul 
lunii, se aflau din nou înapoia frontierelor lor, fără să fi 
obţinut ceva în schimbul efortului lor suprem, în afara unor 
pierderi ruinătoare de materiale şi a o sută douăzeci de mii 
de oameni. 

Aceasta a fost ultima ofensivă germană din timpul 
războiului. Ne-a provocat nouă destulă îngrijorare şi a 
amânat propria noastră înaintare, dar, în cele din urmă, a 
fost benefică. Germanii nu şi-au putut înlocui pierderile iar 
pătăliile noastre următoare pe Rin, deşi grele, au fost fără 
îndoială uşurate. Inaltul lor comandament şi însuşi Hitler 
trebuie să *fi fost deziluzionaţi. Luaţi prin surprindere, 
Eisenhower şi comandanții lui au acţionat repede, dar cred 
că vor fi de acord că principalul merit este în altă parte. 
După cum afirmă Montgomery: „Bătălia din Ardeni a fost 
câştigată în primul rând prin calităţile de luptă ale 
soldatului american”. Trupele Statelor Unite au dus într- 
adevăr aproape toate bătăliile şi au suferit aproape toate 
pierderile. 


Capitolul XXI CRĂCIUN LA ATENA 


Grecii rivalizează cu evreii în a fi națiunea cu cea mai bună 
minte politică din lume. Indiferent cât de pierdute ar fi 
condiţiile şi cât de grav ar fi pericolul pentru ţara lor, ei sunt 
totdeauna împărţiţi în multe partide, cu mulţi conducători, 
care se luptă între ei cu o vigoare disperată. S-a spus bine 
că unde sunt trei evrei, se va vedea că sunt doi prim- 
miniştri şi un şef al opoziţiei. Acelaşi lucru este adevărat şi 
despre cealaltă rasă antică, faimoasă, a cărei luptă 
continuă şi furtunoasă pentru viaţă se întinde înapoi, până 
la izvoarele gândirii umane. Nicio altă rasă nu a lăsat atâtea 

urme asupra lumii. Ambele au arătat capacitatca de a 
supravieţui, în ciuda unor nesfârşite pericole şi suferinţe din 
partea opresiunii externe, comparabile doar cu 
necontenitele lor fronde, certuri şi convulsii interne. 
Trecerea mai multor mii de ani nu a schimbat nimic din 
caracteristicile lor şi nici nu a redus încercările prin care au 
trecut şi vitalitatea lor. Au supravieţuit în ciuda a tot ce a 
putut face lumea împotriva lor şi a tot ce au putut face ei 
înşişi împotriva lor; amândouă, din unghiuri atât de diferite, 
ne-au lăsat moştenirea geniului şi înţelepciunii lor. Wu 
există alte două oraşe care să fi contat mai mult pentru 
omenire ca Atena şi lerusalimul. Mesajele lor în religie, 
filosofie şi artă au fost principalele lumini îndrumătoare ale 
credinţei şi culturii moderne. Secole de guvernare străină şi 
de opresiune de nedescris, interminabilă, nu i-au împiedicat 
să constituie comunităţi şi forţe vii, active, în lumea 
modernă, certându-se între ei cu nesăţioasă vioiciune. 
Personal, am fost de partea amândurora şi am crezut în 
puterea lor invincibilă de a supravieţui luptelor interne şi 
furtunilor lumii care îi ameninţa cu anihilarea. 

Inainte de a părăsi Italia, la sfârşitul lui august, i-am cerut 
şefului Statului Major Imperial să elaboreze amănuntele 
pentru o expediţie britanică în Grecia, în cazul în care 
germanii care se află acolo s-ar prăbuşi.aa l-am dat numele 
de cod „Manna”, iar în septembrie, pregătirile noastre erau 
avansate. Domnul Papandreu şi colegii lui au fost aduşi în 
ltalia şi instalaţi într-o vilă lângă Caserta. Aici s-au pus la 
treabă cu reprezentanţi ai E. A. M. Şi cu rivalii lor 
naţionalişti E. D. E. S.as Şi, cu ajutorul domnului Macmillan 
ca ministru rezident în Mediterana şi al domnului Lecper, 


44 Vezi capitolul XIV. 


45 E.AM.« „Frontul de Eliberare Naţională" grec. E. LA S. = „Armata 
populară de Eliberare Naţionala4* greacă. Atât E. A M. cât şi E. L. A. 
S. craii controlate de comunişti. 
E. D. E. S. * „Armata Naţională Democrată" greacă. 

ambasadorul nostru pe lângă guvernul grec, au semnat în 
26 o înţelegere cuprinzătoare. Se specifica faptul că toate 
forţele de gherilă din ţară trebuie să se supună ordinelor 
guvernului grec care, la rândul lui, le va pune sub comanda 
britanică a generalului Scobie. Conducătorii gherilelor au 
declarat că niciunul dintre oamenii lor nu va lua legea în 
mâinile sale proprii. Orice acţiune în Alena se va face doar 
la ordinele directe ale generalului Scobie. Documentul, 
cunoscut sub numele de înţelegerea de la Caserta, a 
guvernat acţiunea noastră. 

In octombrie, a început eliberarea Greciei. Unităţi de 
Comando au fost trimise în Grecia de sud, iar în primele ore 
ale zilei de 4 octombrie, trupele noastre au ocupat Patras. 
Acesta a fost primul nostru punct de sprijin după tragica 
noastră ieşire din 1941. În 12, generalul Wilson a aflat că 
germanii evacuau Alena şi, în ziua următoare, paraşutiştii 
britanici au aterizat ne aerodromul Megara la vreo 
doisprezece kilometri la vest de capitală. In 14, a sosit 
restul trupelor de paraşutişti şi au ocupat oraşul, în urma 
retragerii germane. Forţele noastre navale au intrat în 
Pireu, aducându-l cu ele pe generalul Scobie şi partea 
principală a forţelor sale, iar două zile mai târziu, a venit şi 
guvernul grec, împreună cu ambasadorul nostru. 

Sosise acum momentul testării înţelegerii noastre. La 
conferinţa de la Moscova, obţinusem cu un preţ greu 
abţinerea Rusiei. Noi ne angajaserăm să sprijinim 
administraţia provizorie a lui Papandreu, în care E. A. M. Era 
pe deplin reprezentat. Toate părţile erau legate prin 
Inţelegerea de la Caserta şi voiam să predăm autoritatea 
unui guvern grec stabil, fără să pierdem timpul. Dar Grecia 
era în ruină. Germanii distruseseră drumuri şi căi ferate pe 
măsură ce s-au retras spre nord şi, deşi erau urmărite de 
forţele noastre aeriene, noi nu puteam face mare lucru ca 
să intervenim pe uscat. Grupuri înarmate ale E. L. A. S. 
Umpleau golul lăsat de invadatorul care se retrăgea, iar 
comandamentul lor central nu făcea nimic ca să pună în 

aplicare promisiunea făcută. Peste tot, erau lipsuri şi 
disensiuni. Finanțele erau în dezordine şi lipseau 
alimentele. Chiar şi resursele noastre militare erau întinse 
la limită. 

La sfârşitul lunii, domnul Eden a vizitat Atena, la 
întoarcerea sa acasă de la Moscova, şi a fost primit cu 
entuziasm, în amintirea eforturilor sale în favoarea Greciei, 
în 1941. Cu el erau lordul Moyne, ministru rezident la Cairo, 
şi domnul Macmillan. S-a discutat toată chestiunea 
ajutorării şi s-a făcut tot ce era omeneşte posibil. Trupele 
noastre au trecut de bunăvoie la jumătăţi de raţie, ca să 
mărească aprovizionarea lor cu alimente, iar genişti 
britanici au început să construiască de urgenţă mijloace de 
comunicaţie. Până la 1 noiembrie, germanii au evacuat 
Salonicul şi Florina. Zece zile mai târziu, ultimele lor forte 
traversaseră frontiera de nord şi, în afara câtorva 
garnizoane din insule, Grecia era liberă. 

Dar guvernul de la Atena nu avea trupe suficiente ca să 
controleze (ara şi să oblige E. L. A S. Să se supună 
aranjamentului de la Caserta. O revoltă a E. A M. Era 
iminentă, iar la 15 noiembrie, generalul Scobie a fost 
îndrumat să facă contrapregătiri. Atena urma să fie 
declarată zonă militară şi i s-a dat autoritate să ordone 
tuturor trupelor E. L. A S. Să o părăsească. Divizia a 4-a 
indiană a fost trimisă acolo din Italia. La fel şi brigada 
greacă, aceasta devenind centrul controversei între 
Papandreu şi colegii săi din E. A. M. Era evident că unica 
şansă de a evita războiul civil era să fie dezarmate gherilele 
şi celelalte forte, prin înţelegere mutuală, şi să se creeze o 
nouă armată naţională şi o forţă de politie, sub controlul 
guvernului de la Atena. 

Un proiect de decret pentru demobilizarea gherilelor, 
elaborat la cererea domnului Papandreu de înşişi miniştrii 
din E. A M., a fost prezentat Cabinetului. Brigada regulată 
de munte greacă şi „Escadrila Sacră” a forţelor aeriene 
urmau să existe în continuare. E. D. E. S. Urma să capete o 

mică forţă. Dar, în ultimul moment, miniştri E. A M. Au 
revenit asupra propriilor lor propuneri, pentru care 
pierduseră o săptămână prețioasă, şi au cerut ca Brigada 
de Munte să fie desfiinţată. Tactica comunistă era acum în 
plină desfăşurare. La 1 decembrie, cei şase miniştri asociaţi 
cu E. A M. Şi-au dat demisia şi a fost proclamată o grevă 
generală în Atena pentru ziua următoare. Restul Cabinetului 
a dat un decret prin care dizolva gherilele, iar Partidul 
Comunist şi-a mutat cartierul general din capitală. 
Generalul Scobie a emis un apel către poporul grec, 
afirmând că el este ferm în spatele acestui guvern 
constituţional „până când va fi stabilit statul grec cu o forţă 
armată legală şi se vor putea ţine alegeri libere.” Eu am dat 
o declaraţie personală similară din Londra. 

Duminică 5 decembrie, suporteri ai comuniştilor, angajaţi 
într-o demonstraţie interzisă, s-au ciocnit cu poliţia şi a 
început războiul civil. In ziua următoare, generalul Scobie a 
ordonat E. L. A S. Să evacueze imediat Atena şi Pireu. Dar 
trupele lor şi civili înarmaţi au încercat să ocupe cu forţa 
capitala. 


x k x 


În acest moment, eu mi-am asumat un control mai direct 
asupra problemei. Aflând că comuniştii au ocupat aproape 
toate secțiile de poliţie din Atena, omorând majoritatea 
ocupanților care nu se alăturaseră deja atacului lor, şi că 
erau la câteva sute de metri de clădirea guvernului, i-am 
ordonat generalului Scobie şi celor 5000 de soldaţi britanici, 
care în urmă cu câteva zile fuseseră primiţi cu entuziasm 
de populaţie ca eliberatori, să intervină şi să tragă asupra 
agresorilor trădători. Lucrurile astea nu se pot face cu 
jumătăţi de măsură. Violenţa mulţimii, prin care comuniştii 
au încercat să cucerească oraşul şi să se prezinte lumii ca 
un guvern cerut de poporul grec, nu putea fi întâmpinată 
decât cu armele de foc. Nu era timp de şedinţă de guvern. 

Anthony şi cu mine am stat împreună până pe la două 
noaptea şi eram total de acord că trebuie să deschidem 
focul. Văzând cât de obosit era, i-am spus: „Dacă vrei să te 
culci, stau eu.” El s-a dus şi, pe la 3 a.m., am schiţat 
următoarea telegramă către generalul Scobie: 

„... Eşti răspunzător pentru menţinerea ordinii în Atena şi 
pentru neutralizarea şi distrugerea tuturor bandelor E. A M. 

— E. L. A S. Care se apropie de oraş. Poţi face orice 
reglementare vrei pentru strictul control asupra străzilor 
sau pentru ridicarea oricăror persoane care fac dezordine. 
Natural că E. L A S. Va încerca să pună femeile şi copiii în 
faţă, acolo unde pot avea loc împuşcături. Trebuie să fii 
deştept în această privinţă şi să eviţi greşelile. Dar nu ezita 
să tragi în orice bărbat înarmat din Atena care asaltează 
autoritatea britanică sau autoritatea greacă, aceea cu care 
colaborăm. Ar fi bine dacă comanda ta ar fi întărită de 
vreun guvern grec, iar Lecper îi va spune lui Papandreu să 
fie acolo şi să ajute. Nu ezita totuși să actionezi ca şi cână 
ai fi într-un oraş cucerit, unde o răscoală locală este în 
desfăşurare.as 
În legătură cu bandele E. L. A S. Care se apropie din afară, 
cu siguranţă că vei putea, cu blindatele tale, să le dai unora 
dintre acestea o lecţie care îi va face pe alţii să nu mai 
încerce. Poţi conta pe sprijinul meu în orice acţiune 
raţională şi de bun-simt, luată pe această bază. Trebuie să 
ținem şi să dominăm Atena. Ar fi un lucru mare pentru tine 
ca să reuşeşti treaba asta fără vărsare de sânge, dacă e 
posibil, dar şi cu vărsare de sânge, dacă este necesar. 

Această telegramă a fost trimisă la 4.50 a.m., în data de 5. 
Trebuie să recunosc că avea un ton cam strident. Am simţit 
atât de necesar să-i dau comandantului militar o îndrumare 
fermă încât intenţionat m-am exprimat în termenii cei mai 
tăioşi. Faptul că avea în posesia lui un asemenea ordin nu 
numai că îl va încuraja la o acţiune decisivă ci îi va da o 

anumită siguranţă că voi fi alături de el în orice acţiune bine 
concepută pe care o va întreprinde. Eram foarte preocupat 
de întreaga problemă, dar eram sigur că nu trebuia să fie 
loc de îndoieli sau dare înapoi. Aveam în minte celebra 
telegramă a lui Arthur Balfour din anii optzeci către 
autorităţile britanice din Irlanda: „Nu ezitaţi să trageţi”. 
Aceasta a fost trimisă prin oficiile telegrafice obişnuite. A 
fost o furtună furioasă în legătură cu ea în Camera 
Comunelor din acea vreme, dar cu siguranţă, s-a evitat 
astfel pierderea de vieţi. A fost unul dintre punctele de 
sprijin cheie pe care a avansat Balfour spre putere şi 
control. Scena se prezenta acum cu totul diferit. Cu toate 
acestea, „Nu ezitaţi să trageţi” atârna în mintea mea ca un 
îndemn din acele zile îndepărtate. 

Acum, când lumea liberă a învăţat cu mult mai mult decât 
se ştia pe atunci despre mişcarea comunistă în Grecia şi în 
alte părţi, mulţi cititori vor fi uimiţi de atacurile vehemente 
la care am fost supuşi guvernul Majestății sale şi eu în 
particular, întrucât eram în fruntea acestuia. Marea 
majoritate a presei americane a condamnat violent 
acţiunea noastră, care, declarau ci, falsifica acea cauză 
pentru care au. Intrat în război. Departamentul de Stat, 
unde se afla domnul Stetinius, a emis o declaraţie marcat 
critică, pe care aveau să o regrete sau cel puţin să o 
întoarcă după ani. În Anglia a fost multă perturbare. The 
Times şi Manchester Guardian şi-au exprimat dezacordul 
asupra a ceea ce considerau a fi politica noastră 
reacționară. Stalin a aderat totuşi, strict şi loial, la 
înţelegerea noastră din octombrie şi, în tot timpul lungilor 
săptămâni de luptă împotriva comuniştilor pe străzile 
Atenei, niciun cuvânt de reproş nu a venit din partea 
Pravdei sau Izvestiei. 

In Camera Comunelor a fost mare emoție. Era un puternic 
curent de opinie şi chiar de pasiune, astfel că orice guvern 
care s-ar fi sprijinit pe o bază mai puţin solidă decât a unei 
coaliţii naţionale, ar fi putut foarte bine să fie sfărâmat în 

bucăţi. Dar Cabinetul de Război a stat ca o stâncă împotriva 
căreia valurile şi vânturile bat în zadar. Când ne amintim ce 
s-a întâmplat în Polonia, în Ungaria şi Cehoslovacia în aceşti 
ani din urmă, putem fi recunoscători Sorţii că ne-a dat în 
acel moment calmul şi forţa unită a conducătorilor hotărâți 
ai tuturor părţilor. Spaţiul nu-mi permite să citez mai mult 
decât câteva extrase dintr-un discurs pe care l-am ţinut la 8 
decembrie. 

Acuzaţia împotriva noastră... este că folosim forţele 
Majestății Sale ca să dezarmăm prietenii democraţiei în 
Grecia şi în alte părţi ale Europei şi să suprimăm acele 
mişcări populare care au ajutat curajos la înfrângerea 
inamicului. 

Se ridică totuşi întrebarea şi ne putem permite să ne 
oprim asupra ei un moment: Cine sunt prietenii democraţiei 
şi, de asemeni, cum trebuie interpretată vorba 
„democraţie”? Ideea mea despre aceasta este că omul 
simplu, umil, obişnuit, omul care întreţine o soţie şi o 
familie, care se duce să lupte pentru ţara lui când aceasta e 
în pericol, care se duce la vot când este timpul şi pune o 
cruce pe buletinul de vot arătând care e candidatul pe care 
ar vrea să-l vadă ales în Parlament, acest om este 
fundamentul democraţiei. Şi este de asemeni esenţial ca 
acest bărbat sau femeie să facă aceste lucruri fără teamă şi 
fără nicio formă de intimidare sau victimizare. El îşi 
înseamnă buletinul de vot în secret absolut, iar apoi, 
reprezentanţii aleşi se adună şi decid împreună ce guvern, 
iar uneori, în vremuri de restrişte, chiar ce formă de guvern 
vor să aibă în ţară. Dacă aceasta este democraţia, o salut. 
O  îmbrăţişez. Aş muri pentru ea... Eu mă aflu pe 
fundamentul alegerilor libere, bazate pe sufragiul universal, 
şi noi considerăm că acesta este fundamentul democraţiei. 
Dar simt cu totul altfel faţă de o democraţie falsă, o 
democraţie doar pentru că este de stânga. Sunt necesare 
tot felul de lucruri ca să poţi vorbi de democraţie, nu doar 
să fii Aripa Stângă sau chiar Comunist. Nu permit ca un 

partid sau un organism să-şi spună democrat doar pentru 
că se întinde departe, tot mai departe, în formele cele mai 
extreme ale revoluţiei. Nu accept că un partid reprezintă 
democraţia doar pentru că devine tot mai violent pe 
măsură ce devine mai puţin numeros. 

Trebuie avut respect faţă de democraţie şi acest cuvânt să 
nu fie folosit prea uşor. Ultimul lucru ce s-ar putea spune 
despre democraţie ar fi acela că ea ar reprezenta legea 
hoardei, cu bande de gangsteri înarmaţi cu arme ucigaşe, 
care îşi fac drum cu forţa în oraşe, ocupă secţiile de poliţie 
şi punctele cheie ale guvernării, urmărind să introducă un 
regim totalitar cu o mână de fier şi să ţipe, cum pot s-o facă 
în ziua de azi, dacă obţin puterea -.... 

Democraţia nu se bazează pe violenţă sau terorism, ci pe 
rațiune, pe fair play, pe libertate, pe respectarea drepturilor 
altor popoare. Democraţia nu e o prostituată care să fie 
agăţată pe stradă de un bărbat cu o puşcă automată. Am 
încredere în popor, în masa populară din aproape orice 
ţară, dar îmi place să mă asigur că e vorba de popor şi nu 
de o gaşcă de bandiți care cred că, prin violenţă, pot 
răsturna autoritatea constituțională, în unele cazuri 
Parlamente vechi, guverne şi state... 

Doar treizeci de membri au fost împotriva noastră. 
Aproape trei sute şi-au dat votul de încredere. A fost din 
nou un moment în care Camera Comunelor şi-a arătat forţa 
şi autoritatea. 

Nu încape îndoială că exprimarea plină de emoție a opiniei 
americane şi modul de a gândi din acea vreme, urmat de 
Departamentul de Stat, l-a afectat pe preşedintele 
Roosevelt şi cercul lui apropiat. Sentimentele pe care le-am 
exprimat în Camera Comunelor au devenit în prezent un 
lucru obişnuit în doctrina şi politica americană şi se află în 
asentimentul Naţiunilor Unite. Dar, în acele zile, aveau un 
aer de noutate, care era uluitor pentru cei care erau 
conduşi de impresii din trecut şi nu simțeau instalarea unui 
nou val advers în treburile omenirii. 

Între timp, trupele britanice luptau din greu în centrul 
Atenei, fiind copleşite ca număr. Eram angajaţi în lupta casă 
cu casă cu un inamic din rândurile căruia cam o cincime era 
în haine civile. Spre deosebire de mulți corespondenți de 
presă Aliați din Atena, trupele noastre nu au avut dificultăți 
să înţeleagă problemele implicate. Papandreu şi miniştrii lui 
rămaşi pierduseră orice autoritate. Propunerea anterioară 
de a se instala o regență sub conducerea arhiepiscopului 
Damaskinos fusese respinsă de rege, dar la 10 decembrie, 
domnul Leeper a reînviat ideea. Regele George era 
împotrivă, iar în acel moment noi nu voiam să-l presăm. 

In toate aceste evenimente tumultoase, feldmareşalul 
Alexander şi domnul Harold Macmillan au sosit la Atena. La 
12 decembrie, Cabinetul de război i-a dat lui Alexander 
mână liberă în măsurile militare. Divizia a 4-a britanică, în 
drum din Italia spre Egipt, a fost deturnată, iar sosirea 
acesteia în a doua jumătate a lunii a înclinat balada, dar 
luptele de stradă se întindeau pe o scară şi mai mare. În 15, 
Alexander m-a avertizat că era foarte important să se 
ajungă repede la o înţelegere şi că cele mai bune şanse ar 
fi ca acest lucru să se facă prin intermediul arhiepiscopului. 
„Altfel, mi-a telegrafiat el, mă tem că, dacă rezistenţa 
rebelilor continuă cu aeceaşi intensitate ca în prezent, va 
trebui să trimit întăriri mai mari de pe frontul italian ca să 
mă asigur că pot curăța zona Atena-Pireu, care înseamnă 
şaptezeci de kilometri pătraţi de case”. 

Căteva zile mai târziu, m-am hotărât să mă duc să văd 
personal cum stau lucrurile. 

Era 24 decembrie şi aveam o petrecere de familie şi a 
copiilor pentru ajunul Crăciunului. Aveam un pom de 
Crăciun - unul trimis de preşedinte - şi ne aşteptam cu toţii 
să petrecem o seară plăcută, cu atât mai luminoasă cu cât 
era înconjurată de umbre negre. Dar, după ce am terminat 

de citit telegramele, am simţit categoric că trebuie să zbor 
la Atena, să văd situaţia la faţa locului şi mai cu seamă să-l 
cunosc pe arhiepiscopul în jurul căruia se învârteau atât de 
multe. Am început să folosesc telefonul şi am aranjat ca un 
avion să fie pregătit la Northolt, în noaptea aceea. l-am 
stricat şi domnului Eden Crăciunul cu această propunere, şi 
a acceptat imediat să vină şi el. După ce familia mi-a făcut 
reproşuri că deranjam petrecerea, am plecat să mă 
întâlnesc cu Eden la Northolt, unde aştepta un Skymaster 
pe care mi-l trimisese recent generalul Arnold. Am dormit 
bine până pe la opt, când am aterizat la Neapole ca să 
facem plinul. Aici erau mai mulţi generali şi am luat micul 
dejun împreună sau la mese alăturate. Micul dejun nu este 
cea mai bună oră a mea din zi şi veştile pe care le aveam, 
atât de pe frontul italian cât şi de la Atena, erau întunecate. 
După o oră, am pornit din nou şi, pe o vreme perfectă, am 
zburat peste Peloponez şi strâmtoarea Corint. Atena şi Pireu 
se întindeau sub noi ca o hartă gigantică şi ne uitam în jos 
la ea întrebându-ne cine ce anume stăpâneşte. 

Pe la amiază, am aterizat la aerodromul Kalamaki, care 
era păzit de vreo două mii de britanici de la aviaţie, toţi 
bine înarmaţi şi activi. Aici erau feldmareşalul Alexander, 
domnul Leeper şi domnul Macmilian. Ei au venit în avion şi 
am petrecut aproape trei ore în discuţii duse despre 
întreaga poziţie, militară şi politică. Cred că la sfârşit eram 
total de acord în legătură cu măsurile imediate ce trebuiau 
luate. 

Eu şi grupul meu urma să dormim la bordul lui Ajax, 
ancorat în afara Pireului, faimosul crucişător uşor din 
bătălia de pe râul Plata, care acum părea foarte 
îndepărtată. Se anunţase că şoseaua era liberă şi, cu o 
escortă de câteva blindate, am traversat cei câţiva 
kilometri, fără incidente. Am urcat la bordul lui Ajax înainte 
de lăsarea întunericului şi, pentru prima oară, mi-am dat 
seama că era Crăciunul. Echipa de pe vas făcuse toate 

pregătirile pentru o seară veselă şi noi i-am tulburat cât mai 
puţin posibil. 

Marinarii au plănuit ca o duzină dintre ei să se costumeze 
şi să se deghizeze în tot felul, chinezi, negri, piei roşii, 
cockney, clovni - totul ca să facă serenade ofiţerilor şi 
subofiţerilor, în general distracţii potrivite ocazici. A sosit 
arhiepiscopul cu însoțitorii săi - o siluetă enorm de înaltă, 
cu odăjdiile şi potcapul înalt al demnitarilor bisericii 
greceşti. Cele două grupuri s-au întâlnit. Marinarii au crezut 
că este parte a spectacolului lor, despre care nu au ştiut, şi 
au dansat cu entuziasm în jurul lui. Arhiepiscopul a crezut 
că banda asta zdrenţăroasă era o insultă premeditată şi ar 
fi putut foarte bine să pfeee pe mal, dacă nu ar fi sosit 
căpitanul la timp, care, după o oarecare jenă, a explicat 
lucrurile în mod satisfăcător. Între timp, eu aşteptam, 
mirându-mă ce s-a întâmplat. Dar totul s-a terminat cu 
bine. Arhiepiscopul a vorbit cu mare amărăciune împotriva 
atrocităților E. L. A Sului şi a mâinii negre, sinistre, din 
spatele E. A. M. Ascultându-l, era imposibil să te îndoieşti că 
se temea foarte tare de amestecul comuniştilor sau 
troţkiştilor, cum îi numea el, în treburile greceşti. El ne-a 
spus că a dat o enciclică în care condamna E. L. A S. Pentru 
că a luat opt mii de ostatici, oameni de clasă mijlocie, mulţi 
dintre ei egipteni, din care împuşcă în fiecare zi câţiva, şi că 
a spus că va comunica lucrul acesta presei din lumea 
întreagă, dacă ei nu vor elibera femeile. În general, m-a 
impresionat, dându-mi multă încredere în el. Era o figură 
magnifică şi a acceptat imediat propunerea ca el să fie 
preşedintele conferinţei care avea să se ţină a doua zi, la 
care E. L. A S. Fusese invitat să-şi trimită reprezentanţi. 


x kx * 
În dimineața de 26, „Ziua darurilor”, am plecat spre 


ambasadă. Îmi amintesc că trei sau patru proiectile goale, 
de la lupta care se ducea la vreun kilometru jumătate în 

stânga noastră, au împroşcat cu apă, destul de aproape de 
Ajax, când eram gata să ne ducem pe țărm. Aci ne aştepta 
o maşină blindată cu o escortă militară. Am hurducăit pe 
drum, până la ambasadă, fără probleme şi, din nou, ne-am 
întâlnit cu arhiepiscopul pe care eram gata să mizăm atât 
de mult. El a fost de acord cu tot ce s-a propus. Am plănuit 
procedura pentru conferinţa care urma să se ţină după- 
amiază. Eu eram deja convins că el era figura proeminentă 
în frământările Greciei. Printre altele, am aflat că fusese 
campion de box înainte de a intra în biserica ortodoxă. 

Pe la ora şase în seara aceea, s-a deschis conferinţa la 
Ministerul de Externe Grec. 

Ne-am luat locurile într-o cameră mare, tristă, după ce s-a 
lăsat întunericul. larna e frig la Atena. Nu era încălzire, iar 
câteva lămpi de vânt aruncau o lumină slabă asupra scenei. 
Eu şedeam în dreapta arhiepiscopului, cu domnul Eden, iar 
feldmareşalul Alexander era în stânga lui. Domnul 
Macveagh, ambasadorul american, domnul Baelen ministrul 
francez, şi reprezentantul militar sovietic, au acceptat cu 
toţii invitaţia noastră. Cei trei şefi comunişti au întârziat. Nu 
era vina lor. Avuseseră discuţii prelungite la posturile 
exterioare. După o jumătate de oră, ne-am început 
lucrările, iar eu vorbeam deja, când ei au intrat în cameră. 
Krau figuri prezentabile, în uniforme de luptă britanice. 

„luste mai bine, le-am spus, să lăsăm să se facă toate 
eforturile ca să refacem Grecia ca factor al victoriei şi s-o 
facem acum. Nu intenţionăm să obstrucţionăm hotărârea 
voastră. Noi, britanicii, şi alţi reprezentanţi ai marilor puteri 
unite, victorioase, vă vom lăsa pe voi, grecii, să discutaţi 
singuri, sub conducerea celui mai eminent şi venerabil 
cetăţean, şi nu vă vom tulbura decât dacă trimiteţi din nou 
după noi... Speranţa mea este că, totuşi, conferinţa care 
începe aici, astăzi după-amiază, la Atena, va readuce iar 
Grecia la faimă şi putere, în rândul Aliaților şi al popoarelor 
iubitoare de pace din lume, că va asigura frontierele Grecici 
împotriva oricăror pericole din nord şi va permite fiecărui 


570 


grec să facă ce e mai bine pentru el şi pentru ţara lui, în 
faţa privirilor întregii lumi...” 

Alexander a adăugat o notă tăioasă că trupele greceşti ar 
trebui să lupte în Italia şi nu împotriva trupelor britanice, în 
Grecia. 

După ce am spart gheaţa şi i-am făcut pe grecii care şi-au 
adus grave daune unii altora să discute în jurul mesei sub 
preşedinţia arhiepiscopului, şi după ce discursurile oficiale 
au fost ţinute, membrii britanici ai conferinţei s-au retras. 

Discuţii amare şi animate între greci au ocupat toată ziua 
următoare. La ora 5. 30 în acea seară, am avut o discuţie 
finală cu arhiepiscopul. Ca rezultat al discuţiilor lui cu 
delegaţii E. L A S., a rămas ca eu să discut cu regele Greciei 
ca să-l numească pe el regent. El va începe formarea unui 
guvern fără niciun comunist. Noi ne-am angajat să ducem 
în continuare lupta cu vigoare, până când E. L. A S. Va 
accepta un armistițiu, sau regiunea Atenei va fi curățată de 
ei. l-a îţi spus că nu ne putem asuma nicio sarcină militară 
dincolo de Atena şi Attica, dar că vom încerca să menţinem 
trupe britanige în Grecia., până la formarea Armatei 
Naţionale greceşti. 

A doua zi dimineaţa, 28 decembrie, eu şi domnul Eden am 
plecat pe calea aerului. N-am avut timp să-mi iau rămas 
bun de la domnul Papandreu înainte de a pleca. El era gata 
să demisioneze şi era un perdant serios în toată treaba 
asta. l-am cerut ambasadorului nostru să rămână în relaţii 
prietenoase cu el. La 29 decembrie, am revenit la Londra. 
Domnul Eden şi cu mine am stat cu regele Greciei până la 
4.30 dimineaţa, după care Majestatea Să a acceptat să nu 
se întoarcă în Grecia decât dacă va fi chemat după o 
exprimare liberă şi corectă a voinţei naţionale; şi a fost de 
acord să-l numească pe arhiepiscop regent în timpul stării 
de urgenţă. Am trimis imediat anunţul regal domnului 
Leeper, iar arhiepiscopul i-a răspuns regelui, acceptând 
mandatul de regent. Era un guvern grec nou şi viabil. La 3 
ianuarie, generalul Plastiras, un republican vehement, care 

a fost şeful revoltei armatei împotriva regelui Constantin în 
1922, a devenit prim-ministru. 

Luptele continue din decembrie din Atena, i-au scos în cele 
din urmă pe insurgenți afară din capitală, iar pe la mijlocul 
lui ianuarie, trupele britanice controlau toată Atica. 
Comuniştii nu puteau face nimic împotriva oamenilor noştri 
în câmp deschis şi, la 11 ianuarie, s-a semnat un armistițiu. 

Cu acesta s-a încheiat lupta de şase săptămâni pentru 
Atena şi, după cum s-a dovedit, pentru libertatea Greciei de 
subjugarea comunistă. Când trei milioane de oameni luptau 
pe frontul de vest şi vaste trupe americane erau 
desfăşurate împotriva Japoniei în Pacific, spasmele Greciei 
pot pare mărunte; cu toate acestea, ele aveau loc în centrul 
nervos al puterii, legii şi libertăţii din lumea oco ientală. 
Este curios, privind înapoi la aceste evenimente, acum când 
au ecut câţiva ani, să vedem cât de total justificată de 
evenimente a fost politica pentru care, eu şi colegii mei, ne- 
am luptat cu atâta încăpățânare. Eu personal nu am avut 
niciodată îndoieli în legătură cu ea, pentru că vedeam clar 
că comunismul va fi pericolul pe care civilizaţia va trebui 
să-l înfrunte după înfrângerea nazismului şi fascismului. Nu 
ne-a revenit nouă să terminăm sarcina în Grecia. Eu nu m- 
am gândit, la sfârşitul lui 1944, că, în mai puţin de doi ani, 
Departamentul de Stat, sprijinit de o copleşitoare opinie 
publică americană, nu numai că va adopta şi duce mai 
departe linia pe care am început-o noi, dar va face acţiuni 
vehemente şi costisitoare, chiar şi cu caracter militar, ca să 
o aducă la fructificare. Dacă Grecia a scăpat de soarta 
Cehoslovaciei şi supravieţuieşte şi azi ca una dintre 
naţiunile libere, asta se datoreşte nu numai acţiunii 
britanice din 1944 ci şi eforturilor susţinute a ceea ce urma 
să devină forţa unită a lumii de limbă engleză. 


Capitolul XXII MALTA ŞI YALTA: PLANURI PENTRU PACEA 
MONDIALA 

La sfârşitul lui ianuarie 1945, armatele lui Hitler erau 
virtual înghesuite pe propriul lor teritoriu, în afară de o mică 
părticică din Ungaria şi din nordul Italiei, dar situaţia politică 
nu era prea satisfăcătoare mai ales în estul Europei. În 
Grecia se realizase o linişte precară şi se părea că, într-un 
timp rezonabil, acolo se va putea stabili un guvern liber, 
democratic, bazat pe sufragiu universal şi vot secret. Dar 
România şi Bulgaria căzuseră în ghearele ocupaţiei militare 
sovietice. Ungaria şi Iugoslavia erau în zona luptelor, iar 
Polonia, deşi eliberată de germani, schimbase de fapt un 
ocupant cu altul. Aranjamentul neoficial şi temporar pe care 
îl făcusem cu Stalin în vizita mea din octombrie de la 
Moscova nu implica, în ce mă privea, guvernarea sau 
viitorul acestor largi regiuni, după înfrângerea germaniei. 

Intreaga formă şi structură a Europei posthelice trebuia să 
fie revizuită. Când naziştii aveau să fie bătuţi, cum trebuia 
tratată Germania? La ce ajutor ne puteam aştepta din 
partea Uniunii Sovietice în înfrângerea finală a Japoniei? Și 
odată ce ţelurile noastre militare erau realizate, ce măsuri 
puteau lua cei trei mari Aliați şi în cadrul cărei organizaţii, 
pentru a asigura pacea viitoare şi buna conducere a lumii? 
Discuţiile de la Dumbarton Oaks s-au încheiat cu o parţială 
neînțelegere. La fel, într-o sferă mai mică dar nu mai puţin 
vitală, s-au încheiat şi negocierile dintre „polonezii de la 
Lublin” şi compatrioţii lor de la Londra, pe care domnul 
Eden şi cu mine le-am promovat cu mare dificultate în 
timpul vizitei noastre la Kremlin, în octombrie 1944. O 
corespondenţă aridă între preşedinte şi Stalin, despre care 
domnul Roosevelt m-a informat, însoţise ruperea domnului 
Mikolajezyk de colegii lui din Londra şi, în 5 ianuarie, 
contrar dorinţei atât a Statelor Unite cât şi a Marii Britanii, 
sovieticii au recunoscut Comitetul de la Lublin ca guvern 
provizoriu al Poloniei. 

Preşedintele era pe deplin convins de nevoia unei noi 
întâlniri „în trei” şi, după nişte îndemnuri din partea mea, a 
fost de acord că noi ar trebui să avem o conferinţă 

preliminară a noastră, la Malta. Cititorul îşi aminteşte de 
îngrijorările pe care le exprimasem cu privire la operaţiunile 
noastre din nord-vestul Europei, în telegrama din 6 
decembriea către preşedinte. Acestea încă mă mai apăsau. 
Şefii de Stat Major aveau mare nevoie de o discuţic înainte 
de a ne întâlni cu sovieticii şi, la 29 ianuarie 1945, eu am 
plecat din Northolt în avionul Skymaster, pe care mi-l 
dăduse generalul Arnold. Fiica mea Sarah şi grupul oficial, 
împreună cu domnul Martin şi domnul Rowan, secretarii 
mei particulari, şi cu comandantul Thompson, călătorcau cu 
mine. Restul funcţionarilor mei personali şi unele oficialități 
departamentale călătoreau în alte două avioane. Am ajuns 
la Malta înainte de ivirea zorilor, în 30 ianuarie, şi acolo am 
aflat că unul dintre cele două avioane se prăbuşise lângă 

Pantelleria. Doar trei membri ai echipajului şi doi pasageri 
au supravieţuit. 

În dimineaţa de 2 februarie, grupul preşedintelui, la bordul 
vasului american Qijincy, a intrat în portul Valletta. Era o zi 
caldă şi, sub un cer fără nori, am urmărit scena de pe 
puntea vasului Orion. Când vasul american a trecut pe 
lângă noi încct, spre locul de ancorare, de-a lungul zidului 
cheiului, am putut vedea silueta preşedintelui aşezat pe 
punte şi ne-am făcut semne unul altuia. Cu escorta de 
avioane Spitfire deasupra capului, saluturile şi famfara care 
cântau pe chei „Flamura înstelată”, alcătuiau o scenă 
splendidă. Am luat prânzul pe vasul Quincy, iar la ora şase, 
în seara aceea, am avut prima întâlnire oficială în cabina 
preşedintelui. Aici, am trecut în revistă raportul şefilor 
Statului Major Combinat şi discuţiile militare care au avut 
loc la Malta în cele trei zile anterioare. Statele noastre 
Majore făcuseră o treabă bună. Discuţiile s-au centrat în 
special în jurul planului lui Eisenhower de a-şi duce forţele 
spre şi peste Rin. Erau deosebiri de vederi asupra acestui 
subiect, care sunt relatate în alt capitol. S-a folosit ocazia 

pentru, a se revedea toată perioada războiului, inclusiv 
războiul împotriva submarinelor de buzunar-U, viitoarea 
campanie în sud-estul Asiei şi în Pacific şi situaţia din 
Mediterana. Am fost de acord, siliţi de împrejurări, să 
retragem două divizii din Grecia, de îndată ce ne vom putea 
lipsi de ele, dar am arătat clar că nu trebuie să fim obligaţi 
să facem asta până când guvernul grec nu-şi edifică 
propriile lui forţe armate. De asemeni, trei divizii urmau să 
fie scoase din Italia, pentru a întări nord-vestul Europei, dar 
am subliniat că nu ar fi înţelept să facem vreo retragere 
semnificativă de forte amfibii. Era foarte important să 
urmărim o capitulare a germanilor în Italia şi i-am spus 
preşedintelui că ar trebui să ocupăm cât mai mult posibil 
din Austria, întrucât era „de prevăzut că Rusia va ocupa 
mai mult decât era necesar din Europa occidentală”. |n 
toate problemele militare, s-a ajuns în mare măsură la 
înţelegere, iar discuţiile au avut rezultatul folositor că Şefii 
Statului Major Combinat şi-au cunoscut punctcie de vedere 
respective înainte de a angaja discuţii cu omologii lor ruşi. 

În noaptea aceea, a început exodul. Avioane de transport 
plecau la intervale de zece minute, ducând câte şapte sute 
de persoane, care formau  delegaţiile britanică şi 
americană, peste două mii de kilometri, spre aerodromul 
Saki din Crimeea. Eu m-am urcat în avionul meu, după cină, 
şi m-am culcat. După un zbor lung şi rece, am aterizat pe 
aerodromul acoperit cu zăpadă. Avionul meu a sosit 
înaintea celui al domnului Roosevelt şi am stat puţin să-l 
aşteptăm. Când a fost dat jos din „Vaca Sacră”, el arăta 
slăbit şi bolnav. Împreună, am trecut în revistă garda de 
onoare, preşedintele şezând într-o maşină deschisă, în timp 
ce eu mergeam în urma lui. 

Imediat, am pornit într-un drum lung cu maşina, de la Saki 
la Yalta. Lordul Moran şi domnul Martin au venit cu mine în 
maşina mea. Călătoria a durat aproape opt ore, iar pe 
şosea erau adesea înşiraţi soldaţi ruşi, unii fiind femei, 
stând umăr la umăr pe străzile satelor şi pe principalele 

poduri şi trecători ale munţilor, iar în alte puncte formau 
detaşamente separate. După ce am traversat munţii şi am 
coborât spre Marea Neagră, am trecut brusc la un soare 
cald şi strălucitor şi la o climă foarte plăcută. 

x kx * 

Cartierul general sovietic de la Yalta era în palatul 
lusupov, iar din acest centru, Stalin, Molotov şi generalii lor 
guvernau Rusia şi controlau imensul lor front, aflat acum în 
acţiune violentă. Preşedintelui Roosevelt i s-a dat un palat 
şi mai splendid, Livadia, aflat în apropiere, pentru a-l scuti 
de neplăceri fizice; aici s-au ţinut toate şedinţele noastre 
plenare. Asta epuiza clădirile care rămăseseră 
nedeteriorate. Eu şi principalii membri ai delegației 
britanice am primit o vilă foarte mare, la vreo şapte 
kilometri depărtare, care a fost construită la începutul 
secolului al XIX-lea de un arhitect englez pentru un prinţ 
rus, Voronțov, cândva ambasador la Curtea britanică. 
Restul delegaţiei noastre a fost găzduită în două case de 
odihnă, la distanţă de douăzeci de minute, dormind câte 
patru sau cinci persoane într-o cameră, inclusiv ofiţerii de 
grad înalt, dar se pare că nimănui nu-i păsa. Germanii 
evacuaseră împrejurimile? doar în urmă cu zece luni şi 
casele din jur fuseseră avariate rău. Am fost avertizaţi că 
regiunea nu fusese complet curățată de mine, în afara 
terenului vilei, unde, ca de obicei, erau patrule ruseşti. 
Peste o sută de oameni lucraseră acolo înainte de sosirea 
noastră. Uşile şi ferestrele au fost reparate, iar mobilele şi 
proviziile au fost aduse de la Moscova. Aşezarea locuinţei 
noastre era impresionantă. În spatele vilei, pe jumătate în 
stil gotic şi pe jumătate în stil maur, se ridicau munţii 
acoperiţi cu zăpadă, culminând cu cel mai înalt vârf din 
Crimeea. In faţa noastră se vedea întinderea întunecată a 
Mării Negre, severă dar agreabilă şi caldă, chiar şi în acest 
anotimp al anului. Lei albi sculptați păzeau intrarea în casă 
şi, dincolo de curte, era un parc frumos cu plante 
subtropicale şi chiparoşi. In sufragerie, am recunoscut cele 

două picturi atârnate de o parte şi de alta a căminului ca 
fiind copii ale portretelor familiei Herbert la Wilton. Se 
părea că prinţul Voronţov se căsătorise cu o fată a familiei 
şi adusese cu el aceste tablouri din Anglia. Gazdele noastre 
au făcut toate eforturile ca să ne asigure confortul şi fiecare 
remarcă era notată cu atenţie binevoitoare. Cu o ocazie, 
Portal a admirat un vas mare de sticlă cu plante care 
creşteau în el şi a remarcat că nu conţinea niciun peştişor. 
Două zile mai târziu, au sosit peştişori aurii. Altă dată, 
cineva a spus întâmplător că nu era lămâie în cocteiluri. A 
doua zi, în hol, creştea un lămâi plin cu fructe în el. Totul 
trebuie să fi venit cu avionul de undeva de departe. 


x k x 


Prima şedinţă plenară a Conferinţei a început la patru şi un 
sfert în după-amiaza de 5 februarie. Discuţia a început în 
legătură cu viitorul Germanici. Eu, desigur, cântărisem 
problema şi mă adresasem astfel domnului Eden, în urmă 
cu o lună: 

Tratamentul Germaniei după război. Este mult prea 
devreme ca noi să discutăm aceste chestiuni enorme. E clar 
că, după ce rezistenţa germană va înccta, primul stadiu va 
fi acela de sever control militar. Acesta poate dura multe 
luni, sau poate chiar un an sau doi, dacă mişcarea germană 
subversivă acţionează activ... Am fost izbit, oriunde am 
cerut păreri, de amploarea reacţiilor ce s-ar stârni dacă am 
duce o politică de a „pune din nou pe picioare sărmana 
Germanie”. Imi dau bine seama şi de argumentele despre 
necesitatea de „a nu avea o comunitate otrăvită în inima 
Europei”. Eu sugerez că, în pofida problemelor multiple pe 
care le avem pe umeri în momentul actual, n-ar trebui să 
anticipăm aceste dureroase discuţii şi schisme, cum ar 
putea deveni. Trebuie să avem în vedere un nou Parlament 
ale cărui păreri nu le putem prevedea. 

Eu însumi prefer să mă concentrez asupra problemelor 
practice care vor ocupa următorii doi sau trei ani, decât să 
discut relaţia pe termen lung a Germaniei cu Europa... Este 
o greşeală să scrim pe bucăţile de hârtie care vor fi vastele 
emoţii ale unei lumi furioase şi palpitante, fie imediat după 
terminarea luptei, fie când criza de răceală urmează celei 
de fierbinţeală. Aceste valuri de sentimente inspiratoare de 
teamă domină mintea majorităţii oamenilor, iar figurile 
independente tind să devină nu doar singuratice ci şi 
inutile. Orientarea în aceste probleme lumeşti ni se dă doar 
pas cu pas, sau cel mult cu un pas sau doi înainte. Este deci 
înţelept să-ţi reţii deciziile cât de mult este posibil şi până 
ce se dezvăluie toate faptele şi forţele care vor fi puternice 
în momentul respectiv. 

Aşa încât acum, când Stalin a întrebat, cum urmează să fie 
dezmembrată Germania, eu am spus că este mult prea 
complicată chestiunea pentru a fi rezolvată în cinci sau 
şase zile. Ar necesita o examinare foarte atentă a faptelor 
istorice, etno-geografice şi economice şi prelungite treceri 
în revistă de către un comitet special care va analiza 
diversele propuneri şi va aviza asupra lor. Trebuiau luate în 
considerare o sumedenie de lucruri. Ce să facem cu Prusia? 
Ce teritorii trebuia date Poloniei şi U.R.S.S.? Cine să 
controleze valea Rinului şi marile zone industriale din Ruhr 
şi Saar? Ar trebui creat imediat un organism care să 
examineze aceste chestiuni şi ar trebui să primim raportul 
acestuia înainte de a ajunge la o decizie finală. Domnul 
Roosevelt a sugerat să le cerem miniştrilor noştri de 
F.xterne să facă în douăzeci şi patru de ore un plan pentru 
studierea chestiunii, iar într-o lună să facă un plan definitiv 
de dezmembrare a Germanici. Un timp, problema a rămas 
în acest stadiu. 

Apoi, am aranjat să ne întâlnim a doua zi şi să discutăm 
două teme care aveau să domine discuţiile noastre 
următoare şi anume schema de securitate mondială de la 
Dumbarton Oaks şi Polonia. 

După cum s-a consemnat într-un capitol anterior, 
conferința de la Dumbarton Oaks s-a încheiat fără să se 
ajungă la o înțelegere compictă în legătură cu importanta 
chestiune a dreptului de vot în Consiliul de Securitate, iar 
spațiul nu ne permite acum decât o referire la câteva dintre 
punctcic mai proeminente aflate în discuție. Stalin a spus că 
se teme că, deşi cele trei Mari Puteri sunt azi aliate şi 
niciuna dintre ele nu ar comite niciun act de agresiune, în 
zece ani, sau mai puţin, cei trei conducători vor dispare şi o 
nouă generaţie va veni la putere, care nu a trecut prin 
război şi va uita prin ce am trecut noi. „Cu toţii, a spus el, 
vrem să asigurăm pacea pentru cel puţin cincizeci de ani. 
Cel mai mare pericol este conflictul între noi, pentru că, 
dacă rămânem uniţi, ameninţarea germană nu este foarte 
importantă. De aceea, trebuie să ne gândim acum cum să 
ne asigurăm unitatea noastră în viitor şi cum să garantăm 
că cele trei Mari Puteri (şi posibil China şi Franţa) vor 
menţine un front unit. Trebuie elaborat un sistem care să 
evite conflictele între principalele mari puteri”. 

Ruşii erau acuzaţi că vorbesc prea mult despre sistemul 
de votare. Era adevărat că ei considerau că acesta era 
foarte important, pentru că totul avea să se decidă prin vot 
şi ei vorfi foarte interesaţi de rezultate. Presupunând, de 
exemplu, că China, ca membru permanent al Consiliului de 
Securitate, ar cere înapoi Hong Kongul, sau Egiptul ar cere 
înapoi Canalul de Suez, el presupunea că acestea nu vor fi 
singure şi vor avea prieteni şi poate protectori în Adunare 
sau în Consiliu şi se temea că asemenea dispute ar putea 
rupe unitatea celor trei Mari Puteri. 

„Colegii mei de la Moscova nu pot uita ce s-a întâmplat în 
decembrie 1939, în timpul războiului ruso-fmlandez, când 
britanicii şi francezii au folosit Liga Naţiunilor împotriva 
noastră şi au reuşit să izoleze şi să excludă Uniunea 

Sovietică din Ligă, iar mai târziu au mobilizat naţiunile 
împotriva noastră şi au vorbit de o cruciadă împotriva 
Rusiei. Nu putem avea garanţii că aşa ceva nu se va mai 
întâmpla?” 

După multe eforturi şi explicaţii, l-am convins să accepte o 
schemă americană prin care Consiliul de Securitate nu va 
avea virtual nicio putere dacă cei „Patru Mari” nu erau în 
unanimitate. Dacă Statele Unite, U.R.S.S., Marea Britanie 
sau China nu sunt de acord într-o chestiune majoră, atunci 
oricare dintre ele poate refuza acordul şi astfel să oprească 
Consiliul să facă ceva. Acesta era sistemul de veto. 
Posteritatea va judeca rezultatele. Eu personal am fost 
totdeauna de părere că baza unui instrument universal de 
apărare a păcii ar trebui să fie regională. Majoritatea 
principalelor regiuni se sugerează singure: Statele Unite, 
Europa Unită, Commonwealthul şi Imperiul britanic, 
Uniunea Sovietică, America de Sud. Altele sunt mai greu de 
definit în prezent - ca grupul asiatic, sau grupul african - 
dar ar putea fi dezvoltate prin studiu. Dar obiectivul ar fi ca 
multe probleme controversate locale să fie rezolvate în 
Consiliul Regional, care apoi va trimite trei, patru 
reprezentanţi la Organul Suprem, alegând oamenii «cei mai 
eminenţi. Acesta va fi un Grup Suprem de treizeci sau 
patruzeci de oameni de stat din lume, fiecare având sarcina 
nu doar să reprezinte regiunea proprie, ci şi să se ocupe 
de” problemele mondiale şi în principal de evitarea 
războiului. Ceea ce avem acum nu este eficient pentru 
acest scop. Adunarea tuturor naţiunilor, mari sau mici, 
puternice sau lipsite de putere, în termeni egali, într-o 
organizaţie centrală, se poate compara cu organizarea unei 
armate fără nicio diviziune între înaltul comandament şi 
comandanții de divizie sau de brigadă. Toţi sunt invitaţi la 
cartierul general. Un Turn Babei săpat de loblyuri 
îndemânatice este tot ce a rezultat până în prezent. Dar 
trebuie să perseverăm. 

Capitolul XXIII RUSIA ŞI POLONIA: PROMISIUNEA SOVIETICĂ 


Despre Polonia s-a discutat la nu mai puţin de şapte din 
cele opt şedinţe plenare ale Conferinţei de la Yalta, iar 
procesele-verbale britanice despre schimbările pe această 
temă conţin optsprezece mii de cuvinte schimbate între 
Stalin, Roosevelt şi mine. Dacă adăugăm cele spuse de 
miniştrii de Externe şi subordonații lor, care au avut între ei 
dezbateri încordate şi amănunțite în şedinţe separate, am 
dat naştere în cele din urmă unei declaraţiias care 
reprezenta atât o promisiune făcută lumii cât şi o înţelegere 
între noi privind viitoarele acţiuni. Povestea dureroasă este 
încă neterminată, iar faptele adevărate nu sunt încă 
cunoscute perfect, dar ceea ce este pus pe hârtie aici, 
poate contribui eventual la o mai bună apreciere a 
eforturilor noastre la penultima Conferinţă din timpul 
războiului. Dificultăţile şi problemele erau antice, multiple şi 
imperative. Guvernul polonez de la Lublin, sponsorizat de 
sovietici, sau guvernul de la Varşovia, cum preferau să-l 
numească ruşii, privea guvernul de la Londra cu amară 
animozitate. Sentimentele dintre ele se înrăutăţiseră în loc 
să se îmbunătăţească după Conferinţa noastră de la 
Moscova. Trupele sovietice se revărsau prin Polonia, iar 
armata ilegală poloneză era acuzată deschis că omoară 
soldaţi ruşi şi că sabotează şi atacă ariergarda şi liniile lor 
de comunicaţii. Atât accesul cât şi informaţiile erau 
interzise puterilor occidentale. În Italia şi pe frontul de vest, 
luptau peste 150 000 de polonezi pentru distrugerea finală 
a armatelor naziste. Ei şi mulţi alţii din Europa aşteptau 
eliberarea ţării lor şi întoarcerea acasă după un onorabil şi 
voluntar exil. Marea comunitate a polonezilor din Statele 
Unite aştepta cu nerăbdare un aranjament între cele trei 
mari puteri. 


48 Textul complet al declaraţiei şi relatarea discuţiilor de la Yalta pot fi 
studiate în volumul lui Sir Winston intitulat Triumf şi Tragedie, cap. 
XXII. 

Chestiunile pe care le-am discutat noi pot fi rezumate 
după cum urmează: 

Cum să se formeze un singur guvern provizoriu pentru 
Polonia. 

Cum şi când să se ţină alegeri libere. 

Cum să se stabilească frontierele Poloniei, atât în est cât şi 
în vest. 

Cum să se apere spatele frontului şi liniile de comunicaţii 
ale armatelor sovietice care înaintează. 


xxx 


Polonia fusese cu adevărat cea mai urgentă problemă 
pentru Conferinţa de la Yalta şi avea să se dovedcască 
prima cauză care a dus la ruptura Marii Alianțe. Eu însumi 
eram sigur că o Polonie puternică, liberă şi independentă 
era mult mai importantă decât graniţele teritoriale luate 
aparte. Voiam ca polonezii să poată trăi liberi şi să-şi ducă 
viaţa lor proprie în felul lor propriu. Pentru asta am intrat 
noi în război contra Germaniei, în 1939. Hra gata ca asta să 
ne coste viaţa, nu doar ca Imperiu ci şi ca naţiune, iar când 
ne-am întâlnit în 6 februarie 1945, eu am pus problema 
după cum urmează: Nu am putea crea pentru Polonia un 
guvern sau un instrument guvernamental, până la alegerile 
generale şi totale, care să poată fi recunoscut de toţi? Un 
asemenea guvern ar putea pregăti un vot liber al poporului 
polonez în privinţa viitoarei constituţii şi administrații. Dacă 
acest lucru s-ar putea realiza, am face un mare pas înainte 
spre pacea şi prosperitatea Europei centrale. 

In dezbaterea care a urmat, Stalin a pretins că înţelege 
atitudinea noastră. Pentru britanici, a spus el, Polonia era o 
chestiune de onoare, dar pentru ruşi era nu numai o 
chestiune de onoare cât şi de scuritate; de onoare, pentru 
că avuseseră multe conflicte cu polonezii şi doreau să 
elimine cauzele unor asemenea conflicte; de securitate, 
pentru că Polonia era la frontierele Rusiei şi, în decursul 

istoriei, Polonia fusese un coridor prin care au trecut 
inamicii Rusiei ca să o atace. Germanii au făcut asta de 
două ori în ultimii treizeci de ani, şi au putut-o face pentru 
că Polonia era slabă. Rusia dorea ca Polonia să fie tare şi 
puternică, pentru ca să poată închide acest coridor cu 
propriile ei forţe. Rusia nu-l poate ţine închis din afară. 
Poate fi închis doar din interior, de Polonia însăşi. Aceasta 
era o chestiune de viaţă şi de moarte pentru statul sovietic. 

Cât priveşte frontierele ei, a continuat Stalin, preşedintele 
a făcut uncie sugestii de modificare a Liniei Curzon şi că 
Lvov şi poate şi alte districte ar trebui să fie date Poloniei, 
iar eu spusesem că acesta ar fi un gest de mărinimie. Dar el 
a subliniat că Linia Curzon nu a fost inventată de ruşi. A fost 
trasată de Curzon şi Clemenceau şi de reprezentanţi ai 
Statelor Unite, la conferinţa din 1918, la care Rusia nu 
fusese invitată. Linia Curzon a fost acceptată împotriva 
voinţei Rusiei, pe baza datelor etnografice. Lenin nu a fost 
de acord cu aceasta. Ruşii s-au retras deja faţă de poziţia 
lui Lenin, iar acum unii vor ca Rusia să ia mai puţin decât 
au cedat Curzon şi Clemenceau. Asta ar fi ruşinos. Când 
ucrainienii vor veni la Moscova, ei vor spune că Stalin şi 
Molotov au fost mai proşti apărători ai Rusiei decât Curzon 
sau Clemenceau. Era mai bine ca războiul să dureze niţeluş 
mai mult, deşi asta va costa Rusia mult sânge, pentru ca 
Polonia să poată fi compensată pe seama Germaniei. Când 
Mikolajezyk a fost în Rusia în octombrie, a întrebat ce 
frontiere va reunoaşte Rusia pentru Polonia în vest şi fusese 
încântat să audă că ruşii consideră că frontiera de vest a 
Poloniei ar trebui să fie extinsă până la Neisse. Sunt două 
râuri cu numele ăsta, a zis Stalin, unul lângă Breslau şi altul 
mai la vest. HI avea în gând acel Neisse din vest. 

Când ne-am întâlnit din nou, în 7 februarie, le-am amintit 
ascultătorilor mei că eu am acceptat totdeauna mişcarea 
frontierelor Poloniei spre vest, spunând că polonezii ar 
trebui să fie liberi să ia teritorii în vest, dar nu mai mult 
decât doresc şi pot administra cum se cuvine. Ar fi păcat ca 

gâscă poloneză să fie îndopată cu atâta hrană nemţească 
încât să moară de indigestie. O mare parte a opiniei publice 
din Marea Britanie a fost şocată de ideea de a muta cu forţa 
un milion de oameni. Dezangajarea populaţiei grece şi 
turce după războiul trecut a fost un mare succes şi ce le 
două ţări s-au bucurat de relaţii bune de atunci; dar, în 
acest caz, au fost mutaţi mai puţin de o jumătate de milion 
de oameni. Dacă Polonia ar lua Prusia de est şi Silezia până 
la Oder, asta ar însemna mutarea înapoi în Germania a şase 
milioane de germani. Poate s-ar reuşi, condiţionat de' o 
problemă morală pe care va trebui să o discut cu propriul 
meu popor. 

Stalin a spus că în aceste regiuni nu sunt germani, toţi au 
fugit. 

Am replicat că se pune întrebarea dacă era loc pentru ei în 
ce mai rămânea din Germania. Şase sau şapte milioane de 
germani au fost ucişi, iar încă un milion (Stalin a sugerat 
două) vor mai fi probabil ucişi până la sfârşitul războiului. 
Va trebui deci să fie loc pentru oamenii aceia migratori, 
până la un anumit punct. Va fi nevoie de ei ca să umple 
golul. Eu nu mă temeam de problema transferului de 
populaţie, atât timp cât acesta era proporţional cu ceea ce 
puteau polonezii să administreze şi cu ce se putea 
introduce în Germania. Dar era o problemă care cerea 
studiu, nu în privinţa problemei de principiu, ci a numărului 
de oameni cu care se va manevra. 

In aceste discuţii generale, nu au fost folosite hărţi, iar 
distincţia între râul Neisse de est şi de vest nu a reieşit atât 
de clar pe cât ar fi trebuit. 

Acest lucru avea însă să fie clarificat curând.as 


x k x 


49 Vezi harta de la cap. XXVIII, Frontierele Europei centrale. 

În 8, domnul Roosevelt a fost de acord ca frontiera de 
răsărit a Poloniei să fie Linia Curzon, cu modificări în 
favoarea Poloniei în unele regiuni, de cinci până la opt 
kilometri. Dar el era ferm şi precis în legătură cu frontiera 
de vest. Polonia trebuia desigur să capete compensaţii pe 
seama Germaniei, „dar, a continuat el, se pare că nu se 
justifică pe deplin ca frontiera să fie extinsă până la râul 
Neisse de vest” Acesta a fost totdeauna şi punctul meu de 
vedere şi aveam să presez foarte tare când ne-am întâlnit 
din nou la Potsdam, cinci luni mai târziu. 

Deci, la Yalta, am fost cu toţii uniţi în principiu în legătură 
cu frontiera de vest şi singura problemă era unde să fie 
trasată exact linia şi căi de mult trebuie să vorbim despre 
asta. Polonezii trebuiau să obţină o parte din Prusia 
răsăriteană şi să fie liberi să se ducă în sus, până la linia 
Oder dacă voiau, dar noi ne îndoiam foarte mult dacă era 
cazul să meargă mai departe sau dacă trebuia să spunem 
ceva în această problemă încă în stadiul acesta; trei zile 
mai târziu, am spus conferinţei că primisem o telegramă de 
la Cabinetul de Război care dezaproba cu fermitate orice 
referire la o frontieră vestică atât de departe, până la râul 
Neisse de vest, pentru că problema mutării de populaţie e 
prea mare pentru a reuşi, în consecinţă, am decis să 
inserăm în declaraţia noastră următoarele: 

Cei trei şefi de guverne consideră că frontiera de est a 
Poloniei trebuie să urmeze Linia Curzon, cu abateri de la ea, 
în anumite regiuni, de cinci până la opt kilometri, în 
favoarea Poloniei. Ei recunosc că Polonia trebuie să 
primească acces substanţial la teritorii în nord şi vest. Ei au 
sentimentul că, la timpul potrivit, trebuie cerută opinia 
noului guvern polonez provizoriu de unitate naţională cu 
privire la extinderea acestui acces, şi că delimitarea finală a 
frontierei de vest a Poloniei trebuie să aştepte Conferinţa 
de Pace. 


XXX 

Rămânea problema formării guvernului polonez, pe care 
să-l putem recunoaşte cu toţii şi pe care să-l accepte 
poporul polonez. Stalin a început prin a sublinia că noi nu 
putem crea un guvern polonez decât dacă polonezii înşişi 
sunt de acord cu el. Mikolajezyk şi Grabski fuseseră la 
Moscova în timpul vizitei mele acolo. Ei s-au întâlnit cu 
guvernul de la Lublin şi se ajunsese la o oarecare înţelegere 
ca Mikolajezyk să se întoarcă. Dar în schimb, colegii lui l-au 
scos din funcţie, pur şi simplu pentru că era în favoarea 
unei înţelegeri cu guvernul de la Lublin pe care îl descriau 
ca pe un grup de bandiți şi criminali. Guvernul de la Lublin 
le-a plătit cu aceeaşi monedă şi acum era foarte greu să se 
mai facă ceva în legătură cu asta. „Vorbiţi cu guvernul de 
te Lublin, dacă vreţi, a spus Stalin. Am să-i determin să vă 
întâlnească, aici sau la Moscova, dar ei sunt tot atât de 
democrați ca şi de Gaulle şi ei pot menţine pacea în Polonia 
şi pot opri războiul civil şi atacurile împotriva Armatei 
Roşii.” Guvernul de la londra, a continuat Stalin, nu putea 
face asta. Agenţii lor omorâseră soldaţi ruşi şi au făcut 
raiduri la depozitele de aprovizionare, ca să obţină arme. 
Stațiile lor de radio funcționau fără permisrşi fără să fie 
înregistrate. Agenţii guvernului de la Lublin fuseseră de 
ajutor, pe când agenţii guvernului de la Londra făcuseră 
mult rău. Pentru Armata Roşie, era vital să aibă regiuni 
sigure în spatele frontului şi, ca militar, el va sprijini doar 
guvernul care poate garanta că va asigura lucrul acesta. 

Era deja scara târziu şi preşedintele a sugerat să amânăm 
pe a doua zi, dar eu am considerat că e drept să afirm că, 
în conformitate cu informaţia noastră, nu mai mult de o 
treime din populaţie ar sprijini guvernul de la Lublin, dacă 
ar fi liberă să-şi exprime părerea. L-am asigurat pe Stalin că 
ne-am temut foarte tare de o ciocnire între Armata 
poloneză ilegală şi guvernul de la Lublin, care ar putea duce 
la amărăciune, la vărsare de sânge, arestări şi deportări, şi 
de aceea am dorit un arnajament comun. Atacurile asupra 

Armatei Roşii trebuie desigur pedepsite, dar pe baza 
faptelor de care dispun, nu am sentimentul că guvernul de 
la Lublin avea dreptul să spună că reprezintă națiunea 
poloneză. 

Preşedintele era acum dornic să încheie discuţia. „Polonia, 
a remarcat el, a fost o sursă de tulburări timp de peste cinci 
sute de ani.” „Cu atât mai mult, am replicat eu, noi trebuie 
să facem tot ce putem ca să punem capăt acestor 
tulburări.” După aceasta am amânat şedinţa. 

In noaptea aceea, preşedintele i-a scris o scrisoare lui 
Stalin, după o consultare şi amendamente făcute cu noi, 
cerând ca doi membri ai guvernului de la Lublin şi doi de la 
Londra sau din interiorul Poloniei să vină la Conferinţă şi să 
încerce să ajungă la o înţelegere în prezenţa noastră, în 
legătură cu formarea unui guvern provizoriu, pe care l-am 
putea recunoaşte cu toţii, ca să ţină alegeri libere cât mai 
curând posibil. Dar acest lucru se pare că era impracticabil. 
Molotov a susţinut calităţile guvernului Lublin-Varşovia, a 
deplorat eşecul celor de la Londra şi a spus că, dacă vom 
încerca să formăm un nou guvern, polonezii înşişi s-ar 
putea să nu fie de acord, aşa încât ar fi mai bine să 
încercăm să-l „lărgim” pe acesta existent. Va fi doar o 
instituţie temporară, pentru că singurul nostru obiectiv era 
să ţinem alegeri libere în Polonia, cât mai curând posibil. 
Cum să-l lărgim, asta s-ar putea discuta cel mai bine la 
Moscova, între ambasadorii britanic şi american şi el 
personal. El dorea foarte mult o înţelegere şi accepta 
propunerea preşedintelui de a invita doi polonezi „non- 
Lublin”. Exista oricând posibilitatea ca guvernul de la Lublin 
să refuze să discute cu unii dintre ei, cum ç Mikolajezyk, dar 
dacă ei trimit doi reprezentanţi iar alţi doi veneau dintre cei 
sugeraţi de domnul Roosevelt, convorbirile puteau începe 
imediat. 

_ „Acesta, am spus eu, este punctul crucial al Conferinţei. 
Intreaga lume aşteaptă o rezolvare şi, dacă noi ne 
despărţim recunoscând în continuare guverne poloneze 


587 


diferite, întreaga lume va vedea că între noi continuă să 
existe divergențe fundamentale. Consecințele ar fi 
lamentabile şi vor marca întâlnirea noastră cu ştampila 
eşecului. Dacă înlăturăm total guvernul de la Londra şi dăm 
toată greutatea noastră guvernului de la Lublin, vom auzi o 
exclamare mondială de uimire. Polonezii din afara Poloniei 
vor face un protest virtual unit. Avem sub comanda noastră 
o armată poloneză de 150 000 de oameni, care au putut fi 
adunaţi dintre toți cei care s-au strâns laolaltă în afara ţării 
lor. Au luptat şi mai luptă încă foarte curajos şi nu cred că 
se vor împăca cu guvernul de la Lublin, iar dacă Marea 
Britanie retrage recunoaşterea guvernului pe care-l 
recunoscuse la începutul războiului, vor considera asta ca o 
trădare”. Apoi, am continuat: 

„După cum bine ştiu mareşalul Stalin şi domnul Molotov, 
nici eu nu sunt de acord cu acţiunea guvernului de la 
Londra, care a fost prostească în fiecare etapă. Dar actul 
oficial de a transfera recunoaşterea de la cei pe care i-am 
recunoscut până acum către acest nou guvern va provoca 
cele mai grave critici. Se va spune că guvernul Majestății 
Sale a cedat complet în privinţa frontierei de est (după cum 
s-a şi întâmplat) şi au acceptat şi susţinut punctul de 
vedere sovietic. Se va spune de asemeni că am rupt 
complet legăturile cu guvernul de drept al Poloniei, pe care 
l-am recunoscut în aceşti cinci ani de război şi că, de fapt, 
nu ştim ce se întâmplă în Polonia. Nu putem intra în 
această ţară. Nu putem vedea şi auzi care este opinia sa. 
Se acceptă ceea ce proclamă guvernul de la Lublin că ar fi 
opinia poporului polonez, şi vom fi acuzaţi în parlament că 
am abandonat cu totul cauza Poloniei. Dezbaterile care vor 
urma vor fi mai dureroase şi mai jenante pentru unitatea 
Aliaților, chiar presupunând că am putea cădca de acord cu 
propunerea prietenului meu, domnul Molotov.” 

„Eu nu cred, am continuat, că aceste propuneri merg 
destul de departe. Dacă renunţăm la guvernul polonez de la 
Londra, atunci ambele părţi ar trebui să pornească de la un 

nou început în termeni mai mult sau mai puţin egali. Înainte 
ca guvernul Majestății Sale să înceteze să recunoască 
guvernul de la Londra şi să acorde recunoaşterea unui alt 
guvern, el va trebui să fie sigur că noul guvern reprezintă 
cu adevărat națiunea poloneză. Sunt de acord că acesta 
este doar un punct de vedere, întrucât nu cunoaştem pe 
deplin faptele şi toate divergenţele noastre ar fi înlăturate 
dacă în Polonia s-ar ţine alegeri libere, prin vot şi cu 
sufragiu universal şi cu candidaturi libere. Dacă se face 
lucrul acesta, guvernul Majestății Sale va saluta guvernul 
care iese în alegeri, fără să ţină seama de guvernul de la 
Londra. Tocmai intervalul dinaintea alegerilor ne provoacă 
atâta îngrijorare.” 

Molotov a spus că discuţiile de la Moscova ar putea da 
unele rezultate folositoare. Polonezii vor trebui să-şi spună 
cuvântul şi era foarte greu să ne ocupăm de chestiune fără 
ei. Am fost de acord, dar am spus că era atât de important 
ca această Conferinţă trebuie să se termine într-o notă de 
înţelegere, încât trebuie să luptăm cu toţii să realizăm 
lucrul ăsta. 

Stalin a reluat atunci plângerea mea că nu aveam 
informaţii şi nici mijloacele de a le obţine. 

„Am unele” am replicat eu. 

„Nu sunt în concordanţă cu ale mele” a răspuns el şi a 
început un discurs în care ne asigura că guvernul de la 
Lublin era de fapt foarte popular, mai ales Beirut şi alţii. Ei 
nu au părăsit ţara în timpul ocupaţiei germane ci au trăit tot 
timpul în Varşovia şi provin din mişcarea din ilegalitate. El 
nu credea că erau nişte genii. S-ar putea ca guvernul de la 
Londra să aibă oameni mai inteligenţi, dar nu erau 
simpatizaţi în Polonia, pentru că nu au fost văzuţi acolo 
când populaţia suferea sub ocupaţia hitleristă. Populaţia a 
văzut pe străzi pe membrii guvernului provizoriu, dar 
întrebau unde sunt polonezii de la Londra. Acest lucru a 
subminat prestigiul guvernului de la Londra şi acesta era 

motivul pentru care guvernul provizoriu, deşi nu era format 
din oameni de vază, se bucura de o mare popularitate. 

Toate acestea, a spus el, nu puteau fi ignorate dacă voiam 
să înţelegem sentimentele poporului polonez. Mă temusem 
că Conferinţa se va încheia fără să ajungem la o înţelegere. 
Ce era de făcut? Diferitele guverne aveau informaţii diferite 
şi trăgeau din ele concluzii diferite. Poate că primul lucru 
era să-i adunăm pe polonezi din diversele tabere şi să 
auzim ce aveau de spus. Se apropia ziua când se puteau 
ţine alegeri. Până atunci, trebuia să avem de-a face cu 
guvernul provizoriu, aşa cum am avut de-a face cu 
guvernul generalului de Gaulle în Franţa, care de asemeni 
nu era ales. El nu ştia dacă Bierut sau generalul de Gaulle 
se bucura de o autoritate mai mare, dar a fost posibil să se 
încheie un tratat cu generalul de Gaulle, aşa încât, de ce nu 
putem face acelaşi lucru cu un guvern polonez lărgit, care 
nu ar fi mai puţin democratic? Dacă tratăm problema fără 
prejudecată, am putea găsi un teren comun. Situaţia nu era 
chiar atât de tragică precum credeam eu şi chestiunea ar 
putea fi rezolvată dacă nu se dădea prea mare importanţă 
problemelor secundare şi dacă ne concentrăm asupra celor 
esenţiale. 

Preşedintele a întrebat: „Cât de curând ar fi posibil să se 
ţină alegeri?” „într-o lună, a replicat Stalin, dacă nu 
intervine o catastrofă pe front, ceea ce este imposibil...” 

Am fost de acord că lucrul acesta ne-ar linişti minţile şi am 
putea sprijini din toată inima un guvern liber ales, care le-ar 
întrece pe toate celelalte, dar nu trebuie să cerem nimic 
care ar împicdica operaţiunile militare. Acestea erau țelul 
suprem. Dacă totuşi voinţa poporului polonez ar putea fi 
exprimată în timp atât de scurt, sau chiar şi peste două 
luni, situaţia ar fi cu totul diferită şi nimeni au i s-ar putea 
opune. 

x x 

Când ne-am adunat, la ora patru în după-amiaza de 9 
februarie, Molotov a propus o nouă formulă, şi anume ca 

guvernul de la Lublin să fie „reorganizat adică opusul 
„lărgirii” pe o bază mai largă democratică, prin includerea 
unor conducători democrați din interiorul Poloniei, precum 
şi dintre cei care trăiesc în străinătate.” El şi ambasadorii 
britanic şi american se vor consulta la Moscova în legătură 
cu modul de a face lucrul ăsta. Odată „reorganizat”, 
guvernului de la Lublin i se va cere să ţină alegeri libere cât 
mai curând posibil şi atunci vom recunoaşte orice guvern 
care va ieşi. 

Acesta era un considerabil pas înainte, şi am spus-o, dar 
am considerat de datoria mea să trag un semnal de alarmă 
general. Aceasta va fi penultima noastră întâlnire*. Era o 
atmosferă de înţelegere; dar era şi o dorinţă de a pune 
piciorul în. Şa şi a pleca. Am declarat că nu ne puteam 
permite să lăsăm ca aceste probleme importante să fie 
tratate în grabă iar fructele Conferinţei să se piardă pentru 
lipsa a încă douăzeci şi patru de ore. Era în perspectivă un 
mare câştig şi decizia nu trebuia să fie grăbită. Acestea s-ar 
putea număra printre cele mai importante zile din viaţa 
noastră. 

Domnul Roosevelt a declarat că acum diferenţele între noi 
şi ruşi sunt în mare parte o chestiune de exprimare, dar 
atât el cât şi eu doream ca alegerile să fie cu adevărat 
corecte şi libere. l-am spus lui Stalin că noi aveam un mare 
dezavantaj pentru că ştiam atât de puţin despre ce se 
întâmplă în interiorul Poloniei şi că trebuia totuşi să luăm 
decizii de mare răspundere. Ştiam de exemplu că existau 
sentimente amare în rândul polonezilor şi mi s-a relatat că 
guvernul de la Lublin a spus în mod deschis că va judeca pe 
toţi membrii Armatei interne poloneze şi mişcarea din 
ilegalitate ca pe nişte trădători. Desigur că eu pun pe 
primul plan securitatea Armatei Roşii, dar îl rugam pe Stalin 
să se gândească la dificultatea noastră. Guvernul britanic 
nu putea şti ce se întâmplă în Polonia decât lansând cu 
paraşuta oameni curajoşi şi scoțând afară oameni din 
mişcarea din ilegalitate. Nu aveam alte mijloace de a ne 

informa şi nu ne plăcea să obţinem informaţiile în modul 
acesta. Se putea remedia acest lucru fără să fie tulburată 
mişcarea trupelor sovietice? Pot fi acordate unele facilităţi 
britanicilor (şi fără îndoială şi Statelor Unite) ca să vadă 
cum se rezolvă aceste certuri între polonezi? Tito spusese 
că, atunci când vor avea loc alegeri în lugoslavia, el nu va 
obiecta ca să fie prezenţi observatori ruşi, britanici şi 
americani, care să informeze lumea cu imparţialitate că 
acestea s-au ţinut corect. Cât priveşte Grecia, Guvernul 
Majestății Sale va saluta observatori americani, ruşi şi 
britanici, care să se asigure că alegerile erau conduse aşa 
cum vrea poporul. Acelaşi lucru se aplică şi Italiei - 
observatori ruşi, americani şi britanici trebuie să fie 
prezenţi, pentru a asigura lumea că totul a fost făcut în 
mod corect. Este imposibil, am spus, să se exagereze 
importanţa de a ţine alegeri corecte. De exemplu, ar putea 
Mikolajezyk să se întoarcă în Polonia şi să-şi organizeze 
partidul său pentru alegeri? 

„Asta trebuie analizat de ambasadori şi de domnul 
Molotov când se vor întâlni cu polonezii”, a spus Stalin. 

Eu am replicat: „Trebuie să pot spune Camerei Comunelor 
că alegerile vor fi libere şi că vor exista garanţii efective că 
se ţin liber şi corect”. 

Stalin a subliniat că Mikolajezyk aparţine Partidului 
Ţărănesc care, nefiind un partid fascist, putea lua parte la 
alegeri şi sp prezinte candidaţi. Am spus că toate astea ar fi 
şi mai sigure dacă Partidul Ţărănesc ar fi deja reprezentat 
în guvernul polonez, iar Stalin a fost de acord că unul dintre 
reprezentanţii lor ar trebui inclus. Am adăugat că sper că 
nimic din ce am spus nu a ofensat, pentru că nimic nu a 
fost mai departe de inima mea decât asta. 

„Va trebui să ascultăm ce au de zis polonezii”, a răspuns 
el. Am explicat că voiam să trec prin Parlament chestiunea 
frontierelor de est şi credeam că aceasta se poate realiza 
dacă Parlamentul va fi satisfăcut că polonezii au putut să 
decidă ei înşişi ce voiau. 

„Printre ei sunt câţiva oameni foarte buni, a replicat el. 
Sunt buni luptători şi au avut câţiva valoroşi oameni de 
ştiinţă şi muzicieni, dar sunt foarte certăreţi” 

„Tot ce vreau, am zis eu, este ca toate părţile să fie 
ascultate corect.” „Alegerile, a spus preşedintele, trebuie să 
fie necriticabile, ca soţia lui Cezar. Vreau nişte asigurări pe 
care să le dau lumii şi vreau ca nimeni să nu pună sub 
semnul întrebării corectitudinea lor. E mai curând o 
chestiune de bună politică decât de principiu.” 

Domnul Stettinius a sugerat să avem un angajament scris 
ca cei trei ambasadori de la Varşovia să observe şi să 
raporteze că alegerile au fost cu adevărat Ibere şi 
nefalsificate. „Mi-e teamă, a spus Molotov, că, dacă facem 
lucrul ăsta, polonezii vor avea sentimentul că nu avem 
încredere în ei. Mai bine să discutăm asta cu ei.” 

Nu eram mulţumit cu asta şi am hotărât să ridic 
chestiunea mai târziu, cu Stalin. Ocazia s-a ivit a doua zi, 
când domnul Eden şi cu mine am avut o convorbire 
particulară cu el şi cu Molotov la Vila lusupov. Am explicat 
din nou cât de dificil era pentru noi să nu avem un 
reprezentant în Polonia care să ne informeze ce se 
întâmplă. Alternativele erau fie să avem un ambasador cu 
funcţionare de ambasadă, fie corespondenţi de presă. 
Aceştia din urmă erau mai puţin de dorit, dar am subliniat 
că voi fi întrebat în Parlament despre guvernul de la Lublin 
şi despre alegeri şi eu trebuia să pot spune că ştiu ce se 
întâmplă acolo. 

„După ce noul guvern va fi recunoscut, va fi posibil să 
trimiteţi un ambasador la Varşovia” a răspuns Stalin. „Va fi 
liber să umble prin ţară?” 

„Cât priveşte Armata Roşie, aceasta, nu se va amesteca în 
mişcările lui şi promit să dau instrucţiunile necesare, dar cu 
guvernul polonez va trebui să vă faceţi propriile 
aranjamente.” 

Atunci, am căzut de acord să adăugăm următoarele la 
declaraţia noastră: 

Ca o consecinţă a celor de mai sus, recunoaşterea va 
implica un schimb de ambasadori, pe baza rapoartelor 
cărora guvernele respective să fie informate despre situaţia 
din Polonia. 

Asta este tot ce am putut obţine. 

Duminică 11 februarie era ultima zi a vizitei noastre în 
Crimeea. Ca de obicei, la asemenea întâlniri, multe 
chestiuni grave au rămas nerezolvate. Declaraţia poloneză 
exprima în termeni generali o politică ce, dacă era realizată 
cu loialitate şi  bună-credinţă, putea într-adevăr să 
servească scopul legat de tratatul general de pace. 
Prşedintele era dornic să plece acasă şi în drum să facă o 
vizită în Egipt, unde putea discuta problemele Orientului 
Mijlociu cu diverşi potentaţi. Stalin şi cu mine am luat 
prânzul cu el în fosta sală de biliard a ţarului, din palatul 
Livadia. În timpul mesei, am semnat documentele finale şi 
comunicatele oficiale. Totul depindea acum de spiritul în 
care erau duse la îndeplinire. 


x k x 


Aşteptasem cu mare nerăbdare călătoria pe mare, prin 
Dardanele spre Malta, dar am simțit că era de datoria mea 
să fac o călătorie la Atena ca să analizez scena greacă, 
după recentele tuâburări. În consecință, pe 14 februarie 
devreme, am plecat cu maşina spre Saki, unde ne aştepta 
avionul nostru. Am zburat fără incident la Atena, făcând un 
ocol peste insula Skyros, ca să trecem deasupra 
mormântului lui Rupert Brooke, şi am fost primiți la 
aeroport de ambasadorul britanic, domnul Leper, şi de 
generalul Scobie. Doar cu şapte săptămâni înainte, lăsasem 
capitala greacă sfâşiată de lupte de stradă. Acum am 
circulat prin ea într-o maşină deschisă şi un şir subţire de 
soldaţi greci cu fustanelă ţineau la distanţă o mulţime de 
oameni care strigau cu entuziasm, pe aceleaşi străzi unde 
au murit sute de bărbaţi în zilele de Crăciun, când văzusem 

ultima oară oraşul. În seara aceea, o mare mulţime, de 
circa cincizeci de mii de oameni, se adunase în Piaţa 
Constituţiei. Lumina înserării era minunată aşa cum cădea 
pe aceste scene clasice. N-am avut timp să pregătesc un 
discurs. Serviciile noastre de securitate au considerat 
important să sosim fără să anunţăm cu mult înainte. Le-am 
adresat o scurtă alocuţiune. În seara aceea, am luat cina la 
ambasada noastră zgâriată de gloanţe, iar în primele ore 
ale zilei de 15 februarie, am plecat cu avionul meu. Târziu 
în acea diminaţă, vasul american Quincy a intrat în portul 
Alexandria şi, la puţin timp înainte de amiază, m-am urcat 
la bord pentru ce avea să fie ultima mea convorbire cu 
preşedintele. Ne-am adunat după aceea în cabina lui pentru 
un prânz neoficial, în familie. Eu eram însoţit de Sarah şi 

Randolph, iar fiica domnului Roosevelt, doamna Boettiger, 
ni s-a alăturat, împreună cu Harry Hopkins şi cu domnul 
Winant. Preşedintele părea placid şi fragil. Am simţit că 
avea un contact slab cu viaţa. Nu aveam să-l mai văd. Ne- 
am luat rămas bun cu afecţiune. În după-amiaza aceea, 
grupul preşedintelui a plecat spre casă. La 19 februarie, am 
zburat înapoi în Anglia. La Northolt era ceaţă, iar avionul 
nostru a fost îndrumat spre Lyneham. Am mers până la 
Londra cu maşina, oprindu-mă la Reading ca să o iau pe 
soţia mea, care venise să mă întâmpine. 

În 27 februarie la amiază, am cerut Camerei Comunelor să 
aprobe rezultatele conferinței din Crimeea. Reacţia 
generală a fost de sprijin total față de atitudinea pe care o 
luasem. Erau totuşi sentimente morale puternice în 
legătură cu obligaţiile noastre faţă de polonezi, care 
suferiseră atât de mult de pe urma germanilor şi în 
favoarea cărora am intrat în război ca ultim mijloc de a-i 
ajuta. Un grup de circa treizeci de membri au avut 
sentimente atât de puternice în această chestiune, încât au 
vorbit împotriva moţiunii introduse de mine. Exista un 
sentiment de îngrijorare că va trebui să facem faţă 
subjugării unei naţiuni eroice. Domnul Eden m-a sprijinit. A 

doua zi, la vot, am avut o majoritate covârşitoare, dar 
douăzeci şi cinci de membri, majoritatea lor conservatori, 
au votat împotriva guvernului, iar în plus, unsprezece 
membri ai guvernului s-au abținut. 

Nu este permis celor însărcinaţi să se ocupe cu 
evenimentele în timp de război sau de criză să se rezume la 
declararea principiilor largi, generale, cu care sunt de acord 
oamenii cumsecade. Ei trebuie să ia decizii clare de pe o zi 
pe alta. Trebuie să adopte poziţii care trebuie menținute 
solid; altfel cum poate fi menţinută orice combinaţie de 
acţiune? E uşor, după ce germanii au fost bătuţi, să-i 
condamni pe cei care au făcut tot ce-au putut ca să sprijine 
efortul militar rus şi să menţină un contact armonios cu 
marele nostru Aliat care a suferit atât de îngrozitor. Ce s-ar 
fi întâmplat dacă ne-am fi certat cu Rusia, în timp ce 
germanii mai aveau două jsau trei sute de divizii pe frontul 
de luptă? Presupunerile noastre pline de speranţă aveau să 
fie curând înşelate. Totuşi, ele erau singurele posibile la 
vremea aceea. 


Capitolul XXIV TRECEREA RINULUI 


În ciuda înfrângerii lor în Ardeni, germanii au decis să dea 
lupta la vest de Rin, în loc să se retragă peste el ca să 
obţină un spaţiu vital, aşa că, în toată luna februarie şi cea 
mai mare parte din martie, feldmareşalul Montgomery a 
condus o luptă lungă şi susţinută în nord. Fortificațiile erau 
foarte puternice şi apărate cu încăpățânare, terenul era plin 
de apă şi atât Rinul cât şi Meuse ieşiseră din albiile lor. 
Germanii au spart valvele marilor baraje de pe râul Roer şi 
acesta a devenit de netrecut până la sfârşitul lui februarie, 
dar la 10 martie, optsprezece divizii germane erau aruncate 
dincolo de Rin. Mai departe spre sud, generalul Bradley 
curăţase întreaga întindere de peste o sută de kilometri 
între Düsseldorf şi Koblenz, într-o scurtă şi rapidă 
campanie. In data de 7, o şansă a fost acceptată cu 

îndrăzneală. Divizia a 9-a blindată din Armata întâia 
americană a găsit podul de cale ferată de la Remagen 
parţial distrus, dar încă folosibil. Ei şi-au aruncat imediat 
avangarda peste el, alte trupe i-au urmat repede şi, curând, 
patru divizii erau pe malul îndepărtat, creându-se astfel un 
cap de pod adânc de câţiva kilometri. Aceasta nu făcea 
parte din planul lui Eisenhower, dar s-a dovedit un excelent 
adjuvant, iar germanii au trebuit să trimită forţe 
considerabile din nord ca să-i ţină în loc pe americani. 
Palton a respins şi a distrus înaintarea inamicului în jurul 
localităţii Trier. Apărătorii renumitei şi temutei Linii 
Siegfried erau înconjurați şi, în câteva zile, orice rezistenţă 
organizată s-a terminat. Ca un produs colateral al victoriei, 
Divizia a 5-a americană a făcut o trecere nepremeditată a 
Rinului, la douăzeci de kilometri sud de Mainz, care s-a 
extins curând într-un cap de pod adânc, îndreptat spre 
Frankfurt. 

Astfel s-a terminat ultima mare rezistenţă germană în 
vest. Şase săptămâni de lupte succesive de-a lungul unui 
front de aproape patru sute de kilometri, mânase inamicul 
dincolo de Rin, cu pierderi de neînlocuit în oameni şi 
material. 

Forţele Aeriene Aliate au jucat un rol de supremă 
importanţă. Atacuri constante ale Forţelor Aeriene Tactice 
au agravat înfrângerea şi au dezorganizat şi ne-au eliberat 
de Luftwaffe, care şi aşa erau împuţinate. Frecventele 
patrulări asupra aerodromurilor, cu noile avioane de luptă 
cu reacţie ale inamicului, au minimalizat o ameninţare care 
ne-a provocat îngrijorare. Raidurile continui ale 
bombardierelor noastre grele, reduseseră producția de 
petrol a Germaniei la un punct critic, au distrus multe dintre 
aerodromurile lor şi au deteriorat greu fabricile şi sistemul 
de transport, aducându-le aproape de nemişcare. 

x x 

Eu am dorit să fiu cu armatele noastre când trec Rinul, iar 
Montgomery mi-a spus că sunt bine venit. Luându-l cu mine 

doar pe secreatarul meu, Jock Colville, şi pe „Tommy” *, am 
zburat la 23 martie cu Dakota, de la Northolt la cartierul 
general britanic de lângă Venlo. Comandantul şef m-a 
condus la caravana în care locuia şi cu care se mişca. M-am 
aflat în confortabila căsuţă pe roate, pe care o mai 
folosisem şi altă dată. Am cinat la ora şapte şi, o oră mai 
târziu, am plecat cu mare punctualitate la furgonul cu hartă 
a lui Montgomery. Aici erau întinse toate hărţile, menținute 
la curent, oră de oră, de un grup de ofiţeri selectat. Întregul 
plan de desfăşurare şi atac era uşor de înţeles. Urma să 
forţăm o trecere peste râu în zece puncte, pe un front de 
treizeci de kilometri, de la Rheinsberg la Rees. Se foloseau 
toate resursele noastre. Optzeci de mii de oameni, 
avangarda unor armate de un milion, urmau să fie aruncaţi 
înainte. Mase de bărci şi pontoane aşteptau pregătite. Pe 
partea îndepărtată, erau germanii, în tranşee şi organizaţi 
cu toată puterea de foc modernă. 

Tot ceea ce văzusem sau studiasem în război, sau citisem, 
mă făcea să mă îndoiesc că un râu putea fi o barieră bună 
de apărare împotriva unor forţe superioare. În cartea lui 
Hamicy, Operaţiuni de război, la care mă tot gândisem de 
la zilele de la Sandhurst, el argumentează că un râu care 
merge paralel cu linia de înaintare este un lucru mult mai 
periculos decât unul care este direct de-a curmezişul ei şi 
ilustrează teoria cu minunata campanie a lui Napoleon din 
1814. De aecea, aveam speranţe bune cu privire la bătălie, 
chiar înainte* ca feldmareşalul să-mi explice planul. În plus, 
noi aveam acum avantajul superiorității în văzduh. Episodul 
pe care comandantul şef dorea în mod deosebit să-l văd, 
era lansarea a doua zi dimineaţă a două divizii aeropurtate, 
cuprinzând 14 000 de oameni, cu artilerie şi multe alte 
echipamente ofensive, în spatele liniilor inamicului, în 
consecinţă, ne-am dus toţi la culcare înainte de ora zece. 

Onoarea de a conduce atacul a revenit diviziilor noastre, a 
51-a şi a 15-a, şi diviziilor americane a 30- a şi a 79-a. Patru 
batalioane din divizia a 51-a au fost primele care au pornit 

şi, câteva minute mai târziu, au ajuns în partea îndepărtată. 
Toată noaptea, diviziile atacante au trecut dincolo, 
întâmpinând la început o mică rezistenţă, întrucât malul în 
sine era uşor apărat. În zori, capete de pod, mici 
deocamdată, erau ţinute ferm, iar comandourile erau deja 
în luptă la Wesel. 

Dimineaţa, Montgomery aranjase ca eu să fiu martor, de 
pe un vârf de deal, la marea lansare din avion. Era deja 
plină zi, înainte ca zumzetul şi uruitul intens al roiurilor de 
avioane să se rostogolească peste noi. După aceea, în 
decurs de o jumătate de oră, peste 2000 de avioane au 
trecut în formaţii pe deasupra capului. Punctul meu de 
observaţie fusese bine ales. Lumina era destul de limpede 
ca să permită vizibilitatea până acolo unde avea loc 
lansarea peste inamic. Avioanele dispăreau din vedere, 
apoi aproape imediat reveneau spre noi, la un nivel diferit. 
Paraşutiştii erau invizibili, chiar şi cu cel mai bun binoclu de 
câmp. Dar acum era un dublu murmur şi huruit, al întăririlor 
care soseau şi al celor care dăduseră atacul şi se întorccau. 
Curând, am văzut cu un sentiment de tragedie, câte două 
trei avioane care se întorceau avariate sau chiar în flăcări. 
În tot acest timp, mici fărâme pluteau în aer, venind spre 
sol. Imaginaţia bazată pe multă experienţă îmi spunea o 
poveste dură şi dureroasă. Se părea totuşi că nouăsprezece 
din douăzeci de avioane care au plecat se întorceau în bună 
stare, îndeplinindu-şi misiunea. Lucrul a fost confirmat de 
ce am auzit o oră mai târziu, când ne-am întors la cartierul 
general. 

Asaltul era acum în desfăşurare pe întregul front şi am fost 
condus cu maşina un tur lung, de la un punct la altul şi la 
cartierele generale ale diverselor corpuri de armată. 
Lucrurile au mers bine toată ziua aceea. Cele patru divizii 
de asalt trecuseră cu bine şi stabiliseră capete de pod 
adânci de cinci mii de metri. Diviziile de aeropurtate 
înaintau în forţă, iar operaţiunile noastre aeriene avuseseră 
mare succes. Lovitura Forţelor Aeriene Aliate, 

asemănătoare doar cu cea din Ziua debarcării în 
Normandia, a inclus nu doar forţa aeriană strategică din 
Britania ci şi bombardiere grele din ltalia, care făceau 
pătrunderi adânci în Germania. 

la 8 p.m., ne-am întors la hărţi şi acum am avut o ocazie 
excelentă să văd metoda lui Montgomery de a conduce o 
bătălie pe această scară gigantică. Timp de două ore s-a 
prezentat o succesiune de tineri ofiţeri, cam la rang de 
maiori. Fiecare se întorcea din alt sector al frontului. Ei erau 
reprezentanţii personali şi direcţi ai comandantului şef şi 
puteau să se ducă oriunde, să vadă orice şi să pună 
întrebările pe care le doreau oricărui comandant. Cum ci, la 
rândul lor, îşi dădeau raportul şi erau chestionaţi amănunţit 
de şefut lor, întreaga poveste a bătăliei din ziua respectivă 
se desfăşura în faţa mea. Aceasta îi dădea lui Monty o 
relatare completă a celor întâmplate, făcută de oameni 
foarte competenţi pe care îi cunoştea bine şi pe ai căror 
ochi avea încredere. li asigura un control asupra rapoartelor 
diverselor cartiere generale şi ale comandanților, toate fiind 
deja cântărite şi sortate de generalul de Guingand, şeful lui 
de Stat Major, şi cunoscute de Montgomery. Prin acest 
proces, el putea să-şi formeze o imagine mai vie, directă şi 
uneori mai corectă. Ofițerii îşi asumau riscuri mari, iar din 
cei şapte sau opt pe care i-am ascultat în noaptea aceea şi 
în următoarele, doi au fost ucişi în următoarele câteva 
săptămâni. Eu consideram sistemul admirabil şi, într- 
adevăr, unicul mod în care un comandant şef modern putea 
vedea şi în acelaşi timp înţelege ce se întâmpla în fiecare 
parte a frontului. După ce s-a terminat acest proces, 
Montgomery i-a dat o serie de îndrumări lui de Guingand, 
care au fost transformate imediat în acţiune de maşina 
Statului Major. Şi aşa ne-am dus la culcare. 


x k x 


600 


A doua zi, 25 martie, ne-am dus să ne întâlnim cu 
Eisenhower. Pe drum, i-am spus lui Montgomery că sistemul 
lui semăna cu al lui Mariborough şi cu modul de a conduce 
lupta din secolul al optsprezecelea, când comandantul şef 
acţiona prin generalii săi. Pe atunci, comandantul şef şedea 
pe cal şi conducea cu vorba, din gură-n gură, o luptă pe un 
front de opt-zece kilometri şi care se termina într-o zi, 
hotărând soarta unor mari naţiuni, uneori pe timp de ani 
sau pentru generaţii întregi. Pentru a-şi impune voinţa, el 
avea patru sau cinci generali de corp de armată în diferite 
puncte ale frontului, care îi ştiau punctul de vedere şi erau 
preocupaţi de aplicarca planului lui. Aceşti ofiţeri nu 
comandau trupe şi aveau misiunea de purtători de cuvânt 
şi reprezentanţi ai comandantului suprem. În timpurile 
moderne, generalul trebuie să şadă în biroul lui şi să 
conducă o bătălie care se întinde pe un front de zece ori 
mai mare şi care durează adesea o săptămână sau chiar 
zece zile. In aceste condiţii schimbate, metoda lui 
Montgomery, a martorilor oculari personali, care erau 
trataţi cu cea mai mare consideraţie de către comandanții 
de toate gradele de pe linia frontului, era o actualizare 
interesantă, deşi parţială, a vremurilor vechi. 

Ne-am întâlnit cu Eisenhower înainte de amiază. Aici erau 
adunaţi un număr de generali. După diverse discuţii, am 
luat un prânz scurt, în cursul căruia Eisenhower a spus că, 
la vreo cincisprezece kilometri, era o casă pe partea 
noastră a Rinului pe care americanii o înconjuraseră cu saci 
de nisip şi de unde exista o perspectivă bună spre râu şi 
spre malul opus. El a propus să o vizităm şi ne-a condus el 
înşuşi acolo. Rinul - aici lat de vreo patru sute de metri - 
curgea la picioarele noastre. In partea inamicului, era o 
întindere netedă plată, de pajişte. Ofițerii ne-au spus că, din 
câte ştiu, malul opus nu era ocupat şi noi ne-am uitat la el 
şi ne-am minunat un timp. Cu precauţie am fost conduşi în 
clădire. Apoi, Comandantul suprem a trebuit să plece la alte 
treburi şi Montgomery şi cu mine eram gata să-i urmăm 

exemplul, când am văzut o mică ambarcaţiune ce venea 
aproape, ca să acosteze. l-am spus lui Montgomery: „De ce 
nu trecem să aruncăm o privire în partea cealaltă?! 4 Spre 
surprinderea mea, el a răspuns: „De ce nu?” După cea 
făcut nişte cercetări, am pornit să trecem râul cu trei sau 
patru comandanţi americani şi o jumătate de duzină de 
oameni înarmaţi. Am debarcat pe malul german, pe un 
soare strălucitor şi într-o linişte perfectă şi ne-am plimbat 
vreo jumătate de oră sau aşa ceva, nederanjaţi. 

Când ne-am întors, Montgomery i-a spus căpitanului 
şalupei: „Am putea merge în jos pe râu spre Wesel, unde se 
întâmplă ceva?” Căpitanul a răspuns că este un lanţ peste 
râu, la un kilometru mai jos, care are rolul să nu permită 
minelor plutitoare să intervină în operaţiunile noastre şi că 
mai multe dintre acestea ar putea fi prinse în acest lanţ. 
Montgomery a făcut presiuni, dar apoi a fost convins că 
riscul era prea mare. Când am debarcai, el mi-a spus: „Să 
mergem jos la podul de cale ferată de la Wesel, unde 
putem vedea ce se întâmplă la fata locului”. Aşa că ne-am 
urcat în maşină şi, însoţiţi de americani, care erau încântați 
de această perspectivă, ne-am dus la podul mare de cale 
ferată cu laturi de fier, care era rupt la mijloc, dar a cărui 
fierărie întortocheată oferea locuri bune de cocoţat. 
Germanii răspundeau tirului nostru, iar obuzele lor goale 
cădeau în salve de câte patru, cam la un kilometru şi 
jumătate depărtare. Imediat, acestea s-au mai apropiat. 
Apoi, o salvă ne-a trecut pe deasupra capului şi a căzut în 
apă pe partea noastră a podului. Obuzele păreau că 
explodează la impactul cu fundul şi ridicau mari arteziene 
de stropi, aim la o sută de metri mai departe. Apoi, mai 
multe obuze au căzut printre maşinile care erau ascunse nu 
departe în spatele nostru, aşa că s-a decis că trebuie să 
plecăm. M-am dat jos şi m-am alăturat gazdei mele 
aventuroase, în călătoria de două ore cu maşina, înapoi la 
Cartierul general. 

În următoarele câteva zile, am continuat să câştigăm 
teren şi, la sfârşitul lunii, aveam o trambulină la est de Rin, 
de pe care să lansăm operaţiuni majore, adânc în nordul 
Germaniei. În sud, armatele americane, deşi nu întâmpinau 
o opoziţie atât de puternică, făcuseră progrese uimitoare. 
Cele două capete de pod, care erau răsplata îndrăznelii lor, 
erau întărite şi lărgite zilnic şi se realizaseră mai multe 
treceri la sud de Koblenz şi la Worms. La 29 martie, Armata 
a Treia americană era la Frankfurt. Regiunea Ruhr şi cei 
325 000 de apărători ai ei erau în încercuire. Frontul de 
vest al Germanici se prăbuşise. 

Acum se ridica problema: Unde trebuia să mergem după 
asta? Circulau tot felul de zvonuri despre planurile viitoare 
ale lui Hitler. Părea posibil ca, după pierderea Berlinului şi a 
nordului Germaniei, să se retragă în partea muntoasă şi 
împădurită din sudul Germaniei şi să se străduiască să 
prelungească lupta acolo. Strania rezistenţă pe care o 
opunea la Budapesta şi re (increa armatei lui Kesselring în 
Italia atâta timp, părea în armonic cu o asemenea intenţie... 
Deşi nimic nu putea fi sigur, concluzia generală a şefilor 
noştri de Stat Major era că o campanie germană prelungită, 
sau chiar o gherilă în munţi, era improbabilă pe o scară 
mare. Posibilitatea aceasta a fost deci lăsată în umbră de 
noi, ceea ce s-a dovedit a îi corect. Pe această bază, am 
întrebat despre strategia înaintării armatelor anglo- 
americanc prevăzută de Cartierele generale Aliate. 

„Eu propun, a telegrafiat generalul Eisenhower, să 
mergem spre est ca să facem joncţiunea cu ruşii, sau să 
atingem linia generală de la Elba. În funcţie de intenţiile 
ruşilor, axa Kassel-Leipzig este cea mai bună pentru 
înaintare, pentru că va asigura ocuparea acelei regiuni 
industriale importante, în care se pare că se mută 
ministerele germane; asta ar rupe forţele germane 
aproximativ în două şi nu ne va implica în trecerea Elbei. 

Aceasta are drept scop despărţirea şi distrugerea unei părţi 
importante a forţelor inamice rămase în vest. 

Aceasta ar fi principala mea lovitură şi cum este clar că nu 
va fi nevoie de concentrarea întregului nostru efort, sunt 
pregătit să-mi îndrept toate forţele spre asigurarea 
succesului... 

Odată ce va fi asigurat succesul principalei lovituri, propun 
să acţionez pentru curățirea porturilor din nord, ceea ce în 
cazul portului Kiel, va însemna forțarea Elbei. Montgomery 
va răspunde de aceste sarcini şi propun să-i sporim forţele, 
dacă va fi necesar, pentru realizarea scopului”. 

Cam în acciaşi timp am aflat că Eisenhower şi-a anunţat 
politica sa într-o telegramă directă adresată lui Stalin la 28 
martie, în care propunea că, după ce va izola regiunea 
Ruhr, să dea principala lovitură de-a lungul axei Hrfurt- 
Leipzig-Dresda, care, făcând joncţiunea cu ruşii, ar tăia în 
două forţele germane rămase. O a doua înaintare urma să 
fie prin Regensburg spre Linz, unde se aştepta de asemeni 
să-i întâlnească pe ruşi şi asta i-ar împiedica „pe germani 
să-şi consolideze rezistenţa în reduta din sudul Germaniei”. 
Stalin a fost imediat de acord. A spus că propunerea 
„coincide în întregime cu planul înaltului Comandament 
Sovietic”. „Berlinul, a adăugat el, şi-a pierdut importanţa 
strategică anterioară. Înaltul Comandament sovietic 
plănuieşte deci să aloce doar forţe sccundare în direcţia 
Berlinului.” Această declaraţie nu a fost susţinută de 
evenimente. 

Acest lucru mi s-a părut atât de important, încât am trimis 
o telegramă personală preşedintelui: 

„... Este clar, lăsând la o parte orice impediment şi 
îndepărtând orice diversiune, că armatele Aliate din nord şi 
centru ar trebui acum să înainteze cu cea mai mare viteză 
spre Elba. Până acum, axa înaintării a fost orientată spre 
Berlin. Generalul Eisenhower, în aprecierea lui privind 
rezistenţa inamicului, căreia îi acord cea mai mare 
importanţă, vrea acum să schimbe axa înaintării mai spre 

sud şi să lovească «pre Leipzig, poate chiar în sud până la 
Dresda... Eu afirm sincer că Berlinul continuă să aibă o 
deosebită importanţă strategică. Nimic nu va exercita un 
efect psihologic de disperare mai mare în rândul tuturor 
forţelor germane de rezistenţă decât căderea Berlinului. 
Pentru poporul german, ar fi semnalul suprem al înfrângerii. 
Pe de altă parte, dacă este lăsat în pace să reziste printre 
ruine unui asediu al ruşilor şi atât timp cât steagul german 
flutură acolo, va reînvia rezistenţa tuturor germanilor aflaţi 
sub arme. 

Mai este şi un alt aspect pe care trebuie ca dumneata şi cu 
mine să-l luăm în considerare. Armatele ruseşti vor trece 
fără îndoială peste toată Austria şi vor intra în Vicna. Dacă 
vor lua şi Berlinul, nu vor avea oare impresia nedreaptă că 
ei au adus contribuţii copleşitoare la victoria noastră 
comună, iar asta nu-i va duce oare la o stare de spirit care 
să ridice grave şi formidabile dificultăţi în viitor? De aceea, 
consider că, din punct de vedere politic, ar trebui să 
mergem cât de mult posibil spre est în Germania şi, dacă 
Berlinul va fi la îndemâna noastră, va trebui să-l luăm. 
Acest lucru pare corect şi din punct de vedere militar.” 

De fapt, deşi nu-mi dădeam seama, sănătatea 
preşedintelui era atât de şubredă încât generalul Marshall 
era cel care trebuia să se ocupe cu aceste grave chestiuni, 
iar şefii de Stat Major americani au răspuns că planul lui 
Eisenhower apare în concordanţă cu strategia aprobată şi 
cu directiva lui. HI desfăşura peste Rin, în nord, maximum 
de forţe care puteau fi folosite. Efortul secundar, în sud, 
realiza un succes deosebit şi era exploatat cât permitea 
aprovizionarea. Erau încrezători că acţiunea Comandantului 
Suprem va obţine mai repede şi mai decisiv porturile şi 
toate ceiclalte obiective menţionate de britanici, faţă de 
planul fixat de ei. 

Bătălia pentru Germania, spuneau ei, era într-un punct în 
care comandantul de front putea judeca măsurile ce 
trebuiau luate. Să te îndepărtezi în mod deliberat de 

exploatarea slăbiciunii inamicului nu părea corect. Singurul 
obiectiv trebuia să fie victoria rapidă şi completă. In timp ce 
recunoşteau că asemenea factori nu constituiau o 
preocupare directă pentru Comandantul suprem, şefii de 
Stat Major al Statelor Unite considerau bună concepţia 
strategică a acestuia. 

Eisenhower însuşi m-a asigurat că nu a pierdut din vedere 
niciodată marea importanţă a mişcării spre coasta de nord; 
„... deşi telegrama dumitale a introdus o nouă idee privind 
importanţa politică a atingerii din timp a unor obiective 
particulare, văd clar punctul dumitale de vedere în această 
chestiune. Singura deosebire între sugestiile dumitale şi 
planul meu est programarea în timp... Pentru a asigura 
succesul fiecăruia dintre eforturile plănuite, mă concentrez 
mai întâi asupra centrului, ca să cuceresc poziţiile de care 
am nevoie. După cum mi se pare mie acum, următoarea 
mişcare va trebui să fie să-l pun pe Montgomery să treacă 
Elba, întărit, dacă va fi necesar, de trupe americane, şi să 
ajungă la o linie care să includă Lubeck şi coasta. Dacă 
rezistenţa germană se va prăbuşi de acum înainte progresiv 
şi definitiv, îţi dai seama că nu va exista decât o mică 
diferenţă în timp între obţinerea poziţiei centrale şi 
traversarea Elbei. Pe de altă parte, dacă rezistenţa are 
tendinţa să se întărească, îmi dau seama că este vital 
necesar să mă concentrez asupra fiecărui efort şi să nu-mi 
permit să mă dispersez, încercând să realizez toate aceste 
proiecte deodată. Natural că, dacă într-un moment 
oarecare va apare brusc o prăbuşire undeva de-a lungul 
frontului, noi vom alerga înainte, iar Lübeck şi Berlinul vor fi 
incluse în ţintele noastre importante.” 

„Mulţumesc din nou pentru foarte amabila telegramă, i-am 
răspuns eu... Eu sunt totuşi, în continuare, mai preocupat 
de importanţa de a intra în Berlin, acesta putând fi accesibil 
pentru noi ca urmare a răspunsului de la Moscova către 
dumneata, care afirmă... că, «Berlinul şi-a pierdut 
importanţa strategică anterioară». Acest lucru trebuie citit 

în lumina celor menţionate despre aspectele politice. 
Consider că e foarte important să facem joncţiunea cu ruşii 
cât mai departe posibil spre est... Multe se pot întâmpla în 
vest, înaintea principalei ofensive a lui Stalin.” 

Am considerat de datoria mea să închei această 
corespondenţă între prieteni, iar schimbările în planul 
principal, după cum i-am spus lui Roosevelt în acea vreme, 
au fost mai mici decât am presupus la început, dar trebuie 
să înregistrez convingerea mea că la Washington ar fi 
trebuit să prevaleze puncte de vedere mai de perspectivă şi 
mai ample. Când războiul dus de o coaliţie se apropie de 
sfârşit, aspectcic politice capătă o mai mare importanţă. 
Este adevărat că gândirea americană este dezinteresată de 
probleme care par să fie legate de achiziţii teritoriale dar, 
când lupii sunt pe aproape, ciobanul trebuie să-şi păzească 
turma, chiar dacă lui nu-i place carnea de oaie. In acel 
moment, problemele în cauză nu parcau a fi de o 
importanţă capitală pentru şefii de Stat Major ai Statelor 
Unite. Acestea erau desigur probleme neobservate şi 
necunoscute publicului şi au fost toate imediat înecate şi 
şterse de valul victoriei care se revărsa. Cu toate acestea, 
deşi nu vom discuta acum despre asta, ele au jucat un rol 
dominant în destinul Europei şi ar fi putut să ne răpească 
tuturor pacea de durată pentru care am luptat atât de mult 
şi greu. Acum, putem vedea golul mortal care a existat 
între scăderea forţei preşedintelui Roosevelt şi sporirea 
capacităţii de înţelegere de către preşedintele Truman a 
vastei probleme a lumii. În acest vid trist, un preşedinte nu 
putea acţiona, iar celălalt nu ştia s-o facă. Nici şefii militari 
şi nici Departamentul de Stat nu au primit îndrumarea de 
care aveau nevoie. Primii s-au rezumat la sfera lor 
profesională; celălalt nu a înţeles chestiunile ce erau 
implicate. Conducerea politică indispensabilă a lipsit în 
momentul în care era mai necesară ca oricând. Statele 
Unite stăteau pe scena victoriei, stăpâne pe soarta lumii, 
dar fără să aibă un obiectiv real şi coerent. Britania, deşi, 

încă foarte puternică, nu putea acţiona singură în mod 
decisiv. În acest stadiu, eu nu puteam decât să avertizez şi 
să argumentez. Astfel, acest apogeu de aparent succes 
nemăsurat a fost pentru mine o perioadă foarte nefericită. 
Mă mişcăm prin mulţimi care ovaţionau sau stăteam la o 
masă împodobită cu felicitări şi binecuvântări din toate 
părţile Marii Alianțe, având însă inima îndurerată şi mintea 
apăsată de prevestiri rele. 

Distrugerea puterii militare germane a adus cu ea o 
schimbare fundamentală în relaţiile dintre Rusia comenistă 
şi democraţiile occidentale. Pierduseră inamicul comun care 
era aproape unicul lucru care îi lega. De aici încolo, 
imperialismul rus şi crezul comunist nu vedeau şi nu fixau 
graniţe înaintării şi dominaţiei lor finale şi avea să treacă 
mai mult de doi ani până ce aveau să fie confruntate din 
nou cu o putere de voinţă egală. N-ar fi trebuit să relatez 
acum această poveste, când totul este limpede ca lumina 
zilei, dacă nu aş fi ştiut-o şi simţit-o încă de pe când totul 
era confuz, iar triumfiil nu făcea decât să intensifice 
confuzia interioară a problemelor umane. Despre aceasta 
trebuie să judece însuşi cititorul. 


Capitolul XXV CORTINA DE FIER 


Pe măsură ce treceau săptămânile după Yalta, devenea 
clar că guvernul sovietic nu făcea nimic ca să ducă la 
îndeplinire înţelegerea noastră privind lărgirea guvernului 
polonez, în vederea includerii tuturor partidelor poloneze şi 
a ambelor părţi. Molotov refuza cu perseverenţă să-şi dea 
părerea despre polonezii pe care îi menţionam noi şi 
niciunul dintre ei nu a avut permisiunea să vină măcar la o 
discuţie preliminară la masa rotundă. El se oferise să ne 
permită să trimitem observatori în Polonia şi a fost 
deconcertant de cât de gata şi iuți am fost să acceptăm, 
argumentând printre altele că acest lucru ar afecta 
prestigiul guvernului provizoriu de la Lublin. In discuţiile de 

la Moscova nu s-a făcut niciun progres. Timpul era de 
partea ruşilor şi a aderenţilor lor polonezi care îşi întăreau 
strânsoarea asupra ţării prin tot felul de măsuri severe, pe 
care observatorii din afară nu voiau să le vadă. Fiecare zi 
de amânare era un câştig pentru aceste forţe dure. 

Chiar în scara în care vorbeam în Camera Comunelor 
despre rezultatele strădaniilor noastre de la Yalta, prima 
violare de către ruşi a înţelegerii noastre, atât în spiritul cât 
şi în litera ei, a avut loc în România. Mai eram încă legaţi cu 
toţii de declaraţia asupra Europei eliberate, atât de recent 
semnată, ca să avem grijă ca, în ţările ocupate de armatele 
Aliate, să aibă loc alegeri libere şi să fie instalate guverne 
democrate. La 27 februarie, Vâşinski, care a apărut la 
Bucureşti fără să anunţe cu o zi înainte, a cerut audienţă la 
regele Mihai şi a insistat ca el să demită guvernul 
multipartid, care fusese format după acel coup d'état regal 
din august 1944, care a dus la alungarea germanilor din 
România. Tânărul monarh, susţinut de ministrul lui de 
Externe, Vişoianu, a rezistat acestor cereri până a doua zi. 
Vâşinski a venit din nou şi, respingând cererea regelui de a 
i se permite să se consulte cu şefii partidelor politice, a 
bătut cu pumnul în masă şi a tipat în vederea unei 
acceptări imediate, după care a ieşit din cameră trântind 
uşa. În acelaşi timp, tancuri şi trupe sovietice s-au 
desfăşurat pe străzile capitalei, iar la 6 martie a fost instalat 
un guvern numit de sovietici. 

Eu am fost adânc tulburat de această veste, care avea să 
se dovedească un model pentru ce avea să urmeze, dar noi 
am fost împiedicaţi să protestăm, pentru că Eden şi cu 
mine, în vizita noastră din octombrie la Moscova, am 
recunoscut că Rusia trebuie să aibă un rol predominant în 
România şi Bulgaria, în timp ce noi aveam ascendentul în 
Grccia. Stalin s-a ţinut foarte strict de înţelegere în timpul 
celor şase săptămâni de luptă împotriva comuniştilor şi a E. 
L. A. Sului, în oraşul Atena, în ciuda faptului că toate astea 
erau foarte neplăcute pentru el şi cei din jurul lui. Pacea 

fusese acum reinstaurată şi, cu toate că în faţa noastră 
stăteau multe dificultăţi, eu speram că, în câteva luni, vom 
putea ţine alegeri libere, curate, preferabil sub 
supraveghere britanică, americană şi rusă, iar apoi, pe baza 
voinţei indiscutabile a poporului grec, se va stabili o 
constituţie şi un guvern. 

Dar, în cele două ţări balcanice de la Marea Neagră, Stalin 
mergea acum pe un cu totul alt drum, un drum absolut 
contrar oricăror idei democratice. El a subscris pe hârtie la 
Principiile de la Yalta, iar acum ele erau călcate în picioare 
în România. Dar dacă îl presam ptea mult, el putea spune: 
„Eu nu m-am amestecat în acţiunea voastră din Grecia, de 
ce nu-mi daţi acceaşi latitudine în România?” Nicio parte nu 
o putea convinge pe cealaltă şi, având în vedere relaţiile 
mele personale cu Stalin, eram sigur că ar fi o greşeală să 
încep o asemenea argumentare. Am simţit totuşi că ar 
trebui să-i vorbim despre tulburarea noastră pentru faptul 
că a instalat cu forţa un guvern comunist minoritar. Mă 
temeam în special că aceasta va duce la o epurare 
nediscriminată a românilor anticomunişti, care vor fi acuzaţi 
de fascism, cam pe linia celor întâmplate în Bulgaria. 

Între timp continua impasul în privinţa Poloniei. În luna 
martie, am fost angajat într-o corespondenţă cu domnul 
Roosevelt, dar, deşi nu aveam informaţii despre starea 
sănătăţii lui, aveam sentimentul că, în afara unor sclipiri de 
curaj şi înţelegere, telegramele pe care mi le trimitea nu 
erau redactate de el. Politica sovietică devenea tot mai 
clară cu fiecare zi, ca şi controlul lor neînfrânat şi 
neobservat asupra Poloniei. Ei au cerut ca Polonia să fie 
reprezentată la viitoare* Conferinţă a Naţiunilor Unite de la 
San Francisco doar de guvernul de la Lublin. Întrucât 
puterile occidentale nu au fost de acord, sovieticii au 
refuzat să-l lase pe Molotov să participe. Acest lucru 
ameninţa să facă imposibil orice progres sau chiar ţinerea 
Conferinţei de la San Francisco. Molotov insista că la Yalta 
s-a vorbit doar de adăugarea altor câţiva polonezi la 

administraţia existentă de marionete ruseşti şi că aceste 
marionete trebuie consultate ele mai întâi. El şi-a menţinut 
dreptul de veto faţă de Mikolajezyk, sau oricare alt polonez 
sugerat de noi şi pretindea că avea prea puţine informaţii 
despre oamenii pe care îi propusesem de mult. Era clar ca 
bună ziua că tactica lui era să lungească povestea, în timp 
ce Comitetul de la Lublin îşi consolida puterea. Negocierile 
ambasadorilor noştri nu ofereau promisiuni în privinţa unei 
rezolvări corecte în Polonia. Ele nu însemnau decât că 
discuţiile vor rămâne pe o linie moartă şi se vor epuiza în 
găsirea unor formule care nu stabilesc chestiuni vitale. 

Eu eram sigur că singurul mod de a-l opri pe Molotov era 
să-i trimit lui Stalin un mesaj personal şi, în acest scop, am 
apelat la preşedinte, în speranţa că am putea să ne 
adresăm împreună lui Stalin, la cel mai înalt nivel. A urmat 
o corespondenţă destul de lungă între noi, dar în acest 
moment critic, sănătatea şi puterea lui Roosevelt slăbiseră. 
In lunga mea telegramă, credeam că-i vorbesc prietenului 
şi colegului meu de încredere, aşa cum făcusem în toţi anii 
aceştia. Dar el nu mă mai auzea pe deplin. Nu ştiam cât era 
de bolnav, altfel aş fi socotit că e o cruzime să-l presez. 
Ajutoarele devotate ale preşedintelui erau dornice să 
păstreze informaţiile despre starea lui doar în cercul lor 
închis, aşa că diverse mâini redactau în combinare 
răspunsurile care nu erau de fapt ale lui. Roosevelt, a cărui 
viaţă se scurgea, nu le putea da decât îndrumări generale 
şi aprobare, lira un efort eroic. Tendinţa Departamentului 
de Stat era, desigur, să evite definitivarea unor probleme 
atâta timp cât preşedintele era fizic atât de fragil şi să lase 
povara asupra ambasadorilor de la Moscova. Harry Hopkins, 
care ar fi putut da un ajutor personal, era şi el serios bolnav 
şi era deseori absent sau nu era invitat. Acestea au fost 
săptămâni costisitoare pentru toţi. 

În tot acest timp, alte câteva schimburi amare şi 
importante au avut lex: între guvernele britanic, american 
şi sovietic pe o problemă foarte diferită. Inaintarea trupelor 
sovietice, victoriile lui Alexander în Italia, eşecul 
contraofensivei germane din Ardeni şi atacul lui Eisenhower 
la Rin i-au convins pe toţi, în afară de Hitler şi cei mai 
apropiaţi colaboratori ai săi, că o capitulare era iminentă şi 
inevitabilă. Problema era în faţa cui să capituleze. 
Germania nu mai putea duce război pe două fronturi. Pacea 
cu sovicticii era evident imposibilă. Conducătorii Germaniei 
erau prea familiarizați cu oprimarea totalitară, ca să invite 
importul acesteia din răsărit. Rămâneau deci Aliaţii din 
apus. Oare nu era posibil, argumentau ei, să ajungă la o 
înţelegere cu Marea Britanie şi Statele Unite? Dacă s-ar 
putea face un armistițiu în vest, ei şi-ar concentra trupele 
împotriva înaintării sovieticilor. Dar Hitler era încăpățânat. 
Al Treilea Reich era terminat şi el avea să moară odată cu 
acesta. Dar mai mulţi dintre acoliţii lui au încercat în secret 
să ia legătură cu Aliaţii de limbă engleză. Toate aceste 
propuneri au fost desigur respinse. Termenii noştri erau 
capitulare necondiționată pe toate fronturile. In acelaşi 
timp, comandanții noştri de pe front erau autorizaţi deplin 
să accepte capitulări pur militare ale forţelor inamice care li 
se opuneau, iar o încercare de a aranja lucrul acesta în timp 
ce luptau pe Rin a dus la un schimb aspru de cuvinte între 
ruşi şi preşedinte, sprijinindu-l pe acesta. 

În februarie, generalul Karl Wolff, comandantul SS din 
ltalia, a intrat în legătură, prin intermediari italieni, cu 
Serviciul Secret american din Elveţia. S-a decis să se 
verifice persoanele implicate, iar legăturii i s-a dat numele 
de cod „Cuvinte încrucişate”. La 8 martie, însuşi generalul 
Wolff a apărut la Zurich şi s-a întâlnit cu Allen Dulles, şeful 
organizaţiei americanc. Lui Wolff i s-a spus direct că nu 
poat fi vorba de negocicri şi, dacă problema continuă, ar 
putea fi rezolvată doar pe baza capitulării necondiționate. 
Această informaţie a fost rapid transmisă la cartierul 

general Aliat din Italia şi guvernelor britanic, american şi 
sovietic. La 15 martie, şefii de Stat Major britanic şi 
american de la Caserta au sosit în Elveţia în secret şi, patru 
zile mai târziu, la 19 martie, s-a ţinut o nouă întâlnire de 
explorare cu generalul Wolff. 

Mi-am dat seama că guvernul sovietic ar putea fi bănuitor 
în legătură cu o capitulare militară separată în sud, care ar 
permite armatelor noastre ca, înfruntând doar o rezistenţă 
redusă, să înainteze spre Viena şi mai departe, spre Elba 
sau Berlin. În plus, cum toate fronturile noastre din jurul 
Germaniei erau parte a întregului război Aliat, ruşii ar fi, în 
mod natural, afectaţi de orice s-ar face pe vreunul dintre 
ele. Dacă se făcea vreun contact cu inamicul, oficial sau 
neoficial, trebuia să li se spună din timp. Această regulă a 
fost urmată cu stricteţe. La 12 martie, ambasadorul britanic 
la Moscova a informat guvernul sovietic despre această 
legătură cu emisarii germani şi a spus că nu se va face 
nicio contactare până nu se va primi răspunsul ruşilor. In 
nicio etapă nu a fost vorba de a ascunde ceva de ruşi. 
Reprezentanţii Aliaților, aflaţi atunci în Elveţia, au explorat 
chiar moduri de a introduce ilegal un ofiţer rus care să li se 
alăture, dacă guvernul sovietic dorea să trimită pe cineva. 
Acest lucru s-a dovedit totuşi nepracticabil şi ruşii au fost 
informaţi, la 13 martie, că dacă „Cuvinte încrucişate” se 
dovedeşte a fi de importanţă serioasă, am saluta prezenţa 
unui reprezentant al lor la cartierul general al lui Alexander. 
Trei zile mai târziu, Molotov l-a informat pe ambasadorul 
britanic la Moscova că guvernul sovietic considera 
atitudinea guvernului britanic „total inexplicabilă şi de 
neînțeles, de a nu acorda facilităţi ruşilor să trimită un 
reprezentant la Berna”. O comunicare asemănătoare a fost 
făcută ambasadorului american. 

În 21, ambasadorul nostru la Moscova a fost instruit să 
informeze din nou guvernul sovietic că singurul obiectiv al 
întâlnirilor este de a ne asigura că germanii aveau 
autoritatea de a negocia o capitulare militară şi de a invita 

delegaţi ruşi la cartierul general Aliat de la Caserta. El a 
făcut asta. A doua zi, Molotov i-a înmânat un răspuns scris 
care conţinea următoarele exprimări: 

„La Berna, în spatele Uniunii Sovietice, care duce greul 
războiului împotriva Germaniei, s-au desfăşurat negocieri 
între reprezentanţi ai comandamentului militar german, pe 
de o parte, şi reprezentanţi ai comandamentului britanic şi 
american pe de altă parte.” 

Sir Archibald Clark Kerr, în mod natural, a explicat că 
sovieticii au înţeles greşit ce se întâmplase şi că aceste 
„negocieri” nu erau mai mult decât o încercare de a testa 
credibilitatea şi autoritatea generalului Wolff. Comentariul 
lui Molotov a fost dur şi insultător. „În acest caz, a scris el, 
guvernul sovietic nu vede în asta doar o înţelegere greşită, 
ci ceva mai rău”. El i-a atacat la fel de tare pe americani. 

In faţa unei acuzaţii atât de uluitoare, mi se părea că 
tăcerea era mai bună decât o întrecere în a arunca cuvinte 
grele, dar, în acelaşi timp, era necesar să-i avertizăm pe 
comandanții noştri militari din vest. În consecinţă, le-am 
arătat scrisoarea insultătoare a lui Molotov, atât lui 
Montgomery cât şi lui Eisenhower, cu care, în acel moment, 
urmăream trecerea Rinului. 

Generalul Eisenhower a fost foarte supărat şi părea adânc 
mişcat de furie fată de ceea ce considera a fi nişte acuzaţii 
nedrepte şi nefondate la adresa bunei noastre credinţe. El a 
spus că, în calitate de comandant militar, va accepta orice 
capitulare necondiționată a oricărei formaţiuni de trupe 
inamice de pe frontul lui, de la o companie la întreaga 
armată, că privea lucrul acesta ca pe o chestiune pur 
militară şi că avea autoritatea deplină să accepte o 
asemenea capitulare, fără să ceară opinia nimănui. Totuşi, 
dacă apăreau probleme politice, va consulta imediat 
guvernele. El se temea că, dacă ruşii ar fi amestecați într-o 
posibilă capitulare a forţelor lui Kesselring, lucrul ce putea fi 
rezolvat de el într-o oră ar putea fi prelungit trei sau patru 
săptămâni, cu pierderi grele pentru trupele noastre. El a 

arătat clar că va insista ca toate trupele de sub comanda 
ofițerului care capitulează să depună armele şi să rămână 
pe loc, până la noi ordine, în aşa fel încât să nu existe 
posibilitatea ca să fie transferate prin Germaniă pentru a se 
opune ruşilor. In acelaşi timp, el va trece printre trupele 
care se vor preda, înaintând cât mai repede spre est. 

Am considerat şi eu că aceste probleme trebuie lăsate la 
discreţia lui şi că guvernele vor trebui să intervină doar 
dacă ar apare probleme politice. Nu ştiam de ce să ni se 
rupă inima, dacă datorită unei capitulări în masă în vest am 
ajunge la Elba sau chiar mai departe înaintea lui Stalin. Jock 
Colville îmi aminteşte că i-am spus în seara aceea: „Nu-mi 
place să mă gândesc la dezmembrarea Germaniei, până 
când nu sunt clarificate îndoielile mele cu privire la 
intenţiile Rusiei.” 

La 5 aprilie, am primit de la preşedinte textul uluitor al 
schimbului de scrisori cu' Stalin: 

„Ai absolută dreptate, scria Stalin, că în legătură cu 
chestiunea negocierilor comandamentului anglo-americau 
cu comandamentul german undeva la Berna sau în alt loc, 
«s-a creat o atmosferă de teamă şi neîncredere 
regretabile». 

Insişti că încă n-au avut loc negocieri. Se poate presupune 
că dumneata nu ai fost încă informat pe deplin... Colegii 
mei militari nu au nicio îndoială că negocierile au avut loc şi 
că s-au încheiat cu o înţelegere cu germanii, pe baza căreia 
comandantul german de pe frontul de vest, mareşalul 
Kesselring, a fost de acord să deschidă frontul şi să permită 
trupelor anglo-americane să înainteze spre est, dar anglo- 
americanii au promis în schimb să uşureze termenii păcii 
pentru germani. 

Drept rezultat, în acest moment germanii de pe frontul de 
vest au încetat de fapt războiul împotriva Angliei şi a 
Statelor Unite...” 

Acuzaţia l-a înfuriat adânc pe preşedinte. Puterile nu-i 
permiteau să-şi elaboreze răspunsul personal. Generalul 

Marshall a formulat răspunsul, cu aprobarea lui Roosevelt. 
Desigur, acesta nu a fost lipsit de vigoare. 

»... Fiind convins de încrederea dumitale în credibilitatea 
mea personală, a replicat el, şi în hotărârea mea de ajunge 
împreună cu dumneata la o capitulare necondiționată a 
naziştilor, este uluitor să constat că, pe cât se pare, 
guvernul sovietic şi-a format convingerea că am ajuns la o 
înţelegere cu inamicul fără a obţine mai întâi acordul 
dumitale deplin. În cele din urmă, voi spune următoarle: ar 
fi una dintre marile tragedii al istoriei dacă în acest 
moment, când victoria este la îndemâna noastră, o 
asemenea neîncredere, o asemenea lipsă de credinţă, ar 
prejudicia întreaga acţiune, după colosalele pierderi de 
vieţi, materiale şi bani pe care le-am suferit. 

Sincer să fiu, nu pot evita un resentiment amar faţă de 
informatorii dumitale, oricare ar fi ei, pentru o asemenea 
deformare a acţiunilor mele şi ale subordonaţilor mei demni 
de încredere. 

Am fost adânc mişcat de această ultimă frază, pe care o 
tipăresc cu litere cursive. Am simţit că, deşi domnul 
Roosevelt nu a scris tot mesajul, se poate să fi adăugat el 
însuşi această idee finală. Arăta ca o adăugire, sau ca un 
rezumat, şi semăna cu Roosevelt însuşi când era furios. 

Le-am scris imediat, lui şi lui Stalin, şi câteva zile mai 
târziu am primit de la dictatorul rus ceva ce suna a scuze. 
La 12 aprilie preşedintele mi-a telegrafiat: 

„Eu aş minimaliza problema generală sovietică, atât cât 
este posibil, pentru că aceste probleme vor apare în fiecare 
zi, într-o formă sau alta, şi majoritatea se vor lămuri, ca şi 
în cazul întâlnirii de la Berna. Totuşi, trebuie să fim fermi şi 
până acum linia noastră este corectă...” 

x k * 

Preşedintele Roosevelt a murit subit în după-amiaza aceea 
de joi, 12 aprilie 1945, la Warm Springs, Georgia. Avea 
şaizeci şi trei de ani. În timp ce i se făcea portretul, s-a 
prăbuşit brusc şi a murit câteva ore mai târziu, fără să-şi 

recapete cunoştinţa. Când am primit aceste veşti, în 
dimineaţa de vineri 13, am simţit de parcă aş fi primit o 
lovitură fizică. Relaţiile mele cu acestă strălucită 
personalitate au jucat un rol atât de mare în anii lungi, 
teribili, în care am lucrat împreună! Acum se încheiaseră şi 
eram  copleşit de un sentiment adânc de pierdere 
ireparabilă. M-am dus la Camera Comunelor, care se 
întrunea la unsprezece şi, în câteva propoziţiuni, am propus 
ca, din respect pentru memoria marelui nostru prieten, să 
amânăm şedinţa. Acest pas, fără precedent la moartea 
şefului unui stat străin, a fost în concordanţă cu voinţa 
membrilor, care au ieşit încet din sală, după o şedinţă care 
a durat doar opt minute. 

Primul meu gând a fost să zbor pentru a participa la 
funeralii şi comandasem deja un avion. Lordul Halifax mi-a 
telegrafiat că atât Hopkins cât şi Stettinius erau mişcaţi de 
gândul meu de a veni acok şi amândoi erau călduros de 
acord cu aprecierea mea privind efectul imens de benefic 
pe care-l va produce acest lucru. Domnul Truman D rugase 
să-mi spună cât de mult aprecia personal prilejul de a mă 
tatâlni cât mai curând posibil. Ideea lui era că, după 
fiineralii, aş putea avea două sau trei zile de convorbiri cu 
el. 

Totuşi, s-au făcut multe presiuni asupra mea ca să nu 
părăsesc ţara într-un moment atât de critic şi de dificil şi 
am cedat în faţa dorinţei prietenilor mei. Privind înapoi, 
regret că nu am adoptat sugestia noului preşedinte. Nu-l 
întâlnisem niciodată şi am simţit că erau multe puncte în 
care convorbirile personale ar fi fost de cea mai mare 
valoare, mai ales dacă ar fi fost întinse pe mai multe zile şi 
nu ar fi fost grăbite sau formalizate. Mie mi s-a părut 
extraordinar că Roosevelt nu l-a familiarizat în toate 
problemele pe vicrle şi potenţialul lui succesor, măcar în 
aceste ultime luni, şi nu l-a făcu să participe la toate 
deciziile care se luau. Acest lucru s-a dovedit un mare 
dezavantaj pentru treburile noastre. Nu există comparaţie 

între a te ocupa de evenimente după aceea şi a trăi prin 
ele, oră de oră. In domnul Eden aveam un coleg care ştia 
totul şi care, în orice moment, putea prelua întreaga 
conducere, deşi eu eram sănătos şi în plină activitate. Dar 
iată că vicepreşedintele Statelor Unite sare dintr-o dată de 
la o poziţie în care avea puţine informaţii şi încă şi mai 
puţină putere, la autoritatea supremă. Cum putea domnul 
Truman să cunoască şi să cântărească problemele în cauză, 
în acest moment de apogeu al războiului? Tot ce am aflat 
de atunci despre el îl arată ca un om hotărât şi fără teamă, 
capabil să ia cele mai importante decizii. In aceste prime 
luni, situaţia lui a fost extrem de dificilă şi nu i-a permis să- 
şi pună în valoare pe deplin calităţile sale deosebite. 

Primul act politic al domnului Truman, care ne preocupa, 
era să preia problema politică de la punctul unde rămăsese 
la moartea lui Roosevelt, doar în urmă cu patruzeci şi opt 
de ore. El a propus o declaraţie comună a noastră către 
Stalin. Documentul prin care aceasta era formulată trebuie 
să fi fost într-un stadiu avansat de pregătire la 
Departamentul de Stat, în momentul succesiunii noului 
preşedinte. Totuşi, este remarcabil că el a putut, atât de 
prompt, să se angajeze în treaba asta, în totul formalităţilor 
preluării funcţiei şi al funeraliilor predecesorului lui. 

El recunoştea că poziţia lui Stalin nu dădea speranţe, dar 
simţea că trebuia „să mai încercăm o dată” şi, în 
consecinţă, propunea să-i spunem lui Stalin că ambasadorii 
noştri de la Moscova au fost de acord, fără probleme, ca cei 
trei conducători ai guvernului de la Varşovia să fie invitaţi la 
Moscova pentru consultări şi să-l asigurăm că nu am dorit 
niciodată ca ei să joace un rol proeminent în formarea 
noului guvern provizoriu de unitate naţională. Ambasadorii 
noştri nu cereau dreptul de a invita un număr nelimitat de 
polonezi din străinătate şi din interiorul Poloniei. Adevărata 
chestiune era dacă guvernul de la Varşovia se putea opune 
candidaţilor individuali pentru consultaţii, ori, după părerea 
noastră, înţelegerea de la Yalta nu le permitea acest lucru. 

Mesajul nostru comun a fost trimis în 15. Între timp, 
domnul Mikolajezyk a confirmat că accepta decizia din 
Crimeea cu privire la Polonia, inclusiv stabilirea frontierei de 
est a Poloniei la Linia Curzon, iar eu l-am informat pe Stalin. 
Cum nu am primit niciun răspuns, se putea presupune că 
dictatorul era» mulţumit pe moment. Alte puncte rămâneau 
însă deschise. Domnul Eden a telegrafiat de la Washington 
că el şi Stettinius au fost de acord că trebuie să ne reînnoim 
cererile pentru intrarea observatorilor în Polonia şi că 
trebuie să presăm din nou guvernul sovietic să oprească 
negocierile pentru un tratat cu polonezii de la Lublin. Dar, la 
scurt timp după ce am decis noi asta, a sosit vestea că 
tratatul fusese încheiat. 

La 20 aprilie, când devenea evident că nu ajungem 
nicăieri, i-am prezentat lui Stalin toată problema într-o 
lungă telegramă, din care următorul paragraf poate fi 
considerat esenţial. 

Este adevărat că, în legătură cu Polonia, am ajuns cu 
americanii la o linie definită de ac (iune. Aceasta pentru că 
suntem în mod firesc de acord asupra subiectului şi simţim, 
şi unii şi alţii, că am fost cam prost trataţi... după Conferinţa 
din Crimeea. Fără îndoială că aceste lucruri apar diferit 
când sunt privite din punctul de vedere opus. Dar suntem 
absolut de acord că angajamentul pe care ni l-am luat 
pentru o Polonie suverană, liberă, independentă, cu un 
guvern care să reprezinte deplin şi adecvat toate 
elementele democrate din rândul polonezilor, este pentru 
noi o chestiune de onoare şi o datorie. Nu cred că există 
nici cea mai mică şansă a vreunei schimbări în atitudinea 
celor două puteri ale noastre şi, când suntem înţeleşi, 
trebuie s-o şi spunem. În fond, ne-am alăturat dumitale în 
mare măsură ca urmare a iniţiativei mele iniţiale de la 
începutul anului 1944, proclamând frontiera ruso-poloneză 
pe care o doreaţi şi anume Linia Curzon, inclusiv ca Lvovul 
să aparţină Rusiei. Cred că ar trebui să ne veniţi în 
întâmpinare cu cealaltă jumătate a politicii pe care aţi 

proclamat-o de asemeni împreună cu noi şi anume, 
suveranitatea, independenţa şi libertatea Poloniei, cu 
condiţia să fie prietenoasă faţă de Rusia... 

În acest moment apar dificultăţi şi din cauza diverselor 
poveşti care provin din Polonia şi care sunt ascultate de 
membri ai Parlamentului şi care, în orice moment, ar putea 
fi ridicate în Parlament sau în presă, în ciuda faptului că eu 
nu sunt de acord cu o asemenea acţiune şi în legătură cu 
care domnul Molotov nu ne asigură niciun fel de informaţii, 
în ciuda unor repetate cereri. De exemplu, se vorbeşte 
despre cei cincisprezece polonezi care se spune că s-au 
întâlnit cu autoritățile ruse pentru convorbiri, în urmă cu 
peste patru săptămâni., şi mai sunt şi alte afirmaţii în 
legătură cu deportări, etc.so Cum pot eu contrazice 
asemenea plângeri când nu-mi daţi niciun fel de informaţii 
şi când nici noi, nici americanii nu avem permisiunea 
trimitem pe cineva în Polonia să constate adevărata stare 
de lucruri? Nu există nicio parte din teritoriile noastre 
ocupate sau eliberate în care nu sunteţi liberi să trimiteţi 
delegaţii iar oamenii nu înţeleg ce motive aveţi ca să 
refuzaţi vizite similare ale delegaţiilor britanice în ţările 
eliberate de voi. 

Nu e prea mare reconfortare să întrevezi un viitor în care 
voi şi ţările pe care le dominați, plus Partidele Comuniste 
din multe alte state, să fie trase într-o parte, iar cei care se 
raliază țărilor de limbă engleză şi asociaţii sau 
dominioanele lor să fie de cealaltă parte. Este clar că cearta 
lor va rupe lumea în bucăţi şi că noi toţi, oamenii de la 
conducere de ambele părţi, care am avut o oarecare 
legătură cu treaba asta, vom fi ruşinaţi în faţa istoriei. Chiar 
şi începerea unei lungi perioade de suspiciuni, de insulte şi 
contrainsulte şi de politici opuse ar fi un dezastru care ar 
împiedica actualele evoluţii în ce priveşte prosperitatea 
mondială pentru mase, care se poate atinge doar prin 

unitatea noastră. Sper că, în această descărcare a inimii 
mele în faţa dumitale, nu există niciun cuvânt sau frază 
care, fără voie, să aducă vreo ofensă. Dacă da, să mi-o 
spui. Dar te rog, prietenul meu Stalin, să nu subestimezi 
divergenţele care se deschid acum în probleme pe care, în 
ce ne priveşte, le pot considera neînsemnate, dar care sunt 
esenţiale pentru modul în care privesc lumea democraţiile 
de limbă engleză. 


x k x 


Incidentul cu polonezii dispăruți, menționat în paragraful al 
doilea, trebuie înregistrat, deşi asta ne duce cumva înaintea 
naraţiunii! generale. La începutul lui martie 1945, polonezii 
din ilegalitate au fost invitaţi de Poliţia Politică rusă să 
trimită o delegaţie la Moscova ca să discute formarea unui 
guvern polonez unit, pe linia înţelegerii de la Yalta. Această 
invitaţie a fost urmată de o garanţie scrisă pentru siguranţa 
personală şi s-a înţeles că, dacă negocierile vor avea 
succes, i se va permite grupului să călătorească la Londra şi 
să discute cu guvernul polonez din exil. La 27 martie, 
generalul Leopold Okulicki, succesorul generalului Bor 
Komorovski, comandantul Armatei în ilegalitate, alţi doi 
conducători şi un interpret au avut o întâlnire în suburbiile 
Varşoviei cu un reprezentant sovietic. În ziua următoare, li 
s-au alăturat unsprezece conducători, reprezentând 
principalele partide politice din Polonia. Un alt conducător 
polonez era deja în mâinile ruşilor. Nimeni nu s-a întors de 
la întâlnire. La 6 aprilie, guvernul polonez din exil a emis la 
Londra o declaraţie dând o relatare a acestui episod 
sinistru. Cei mai valoroşi reprezentanţi ai ilegalităţi 
poloneze au dispărut fără urmă, în ciuda ofertei oficiale 
ruse de autoconducere. S-au pus întrebări în Parlament şi 
de atunci s-au răspândit poveşti despre împuşcarea liderilor 
locali polonezi în regiunile ocupate de armatele sovietice şi 
în special despre un episod petrecut la Siedice, în estul 

Poloniei. Abia în 4 mai, Molotov a recunoscut la San 
Francisco faptul că acei oameni erau reţinuţi în Rusia şi o 
agenţie de ştiri oficială rusă a afirmat a doua zi că ei 
aşteptau să fie judecaţi pentru acuzaţia de „acţiuni 
diversioniste în spatele Armatei Roşii”. 

La 18 mai, Stalin a dezminţit public că şefii polonezi 
arestaţi ar fi fost vreodată invitaţi la Moscova şi a afirmat că 
erau simpli „diversionişti” care vor fi trataţi conform cu „o 
lege similară cu Actul Britanic de Apărare a ţării”. Guvernul 
sovietic a refuzat să-şi schimbe poziţia. Nu s-a mai auzit 
nimic despre victimele acestei capcane, până când s-a 
deschis procesul împotriva lor, la 18 iunie. Era condus în 
stilul comunist obişnuit. Prizonierii au fost acuzaţi de 
subversiune, terorism şi spionaj şi toţi, în afară de unul, au 
recunoscut total sau în parte acuzaţiile împotriva lor. 
Treisprezece au fost găsiţi vinovaţi şi condamnaţi la 
pedepse cu închisoarea între patru luni şi zece ani, iar trei 
au fost achitaţi. Aceasta a însemnat de fapt lichidarea 
juridică a conducerii organizaţiei ilegale poloneze, care 
luptase atât de curajos împotriva lui Hitler. Membrii de rând 
muriseră deja în ruinele Varşoviei. 

x x 

Între timp, am primit de la Stalin un răspuns foarte 
descurajator la apelul pe care i-l făcusem la 29 aprilie. Era 
datat 5 mai şi suna aşa: 

„Mă simt obligat să spun că nu sunt de acord cu 
argumentele pe care le invoci în sprijinul poziţiei dumitale... 
Nu pot împărtăşi punctul dumitale de vedere... În pasajul în 
care sugerezi că cele trei Puteri ar trebui să supravegheze 
alegerile. O asemenea supraveghere în ce priveşte poporul 
unui stat Aliat nu poate fi considerată altfel decât ca o 
insultă la adresa acelui popor şi ca un amestec flagrant în 
viaţa lui internă. Această supraveghere nu este necesară în 
legătură cu fostele state satelite care au declarat ulterior 
război Germanici şi s-au alăturat Aliaților, după cum s-a 
văzut din experienţa alegerilor care au avut loc de exemplu 

în Finlanda; aici, s-au ţinut alegeri fără nicio intervenţie din 
afară şi au dus la rezultate constructive... Situaţia specială 

a Poloniei, ca stat vecin al Uniunii Sovietice... necesită ca 
viitorul guvern polonez să lupte activ pentru relații 
prieteneşti între Polonia şi Uniunea Sovietică, lucru dâre 
este şi în interesul celorlalte naţiuni iubitoare de pace... 
Naţiunile Unite sunt preocupate ca să existe o prietenie 
fermă şi îndelungată între Uniunea Sovietică şi Polonia. In 
consecinţă, nu putem fi satisfăcuţi cu asocierea la formarea 
viitorului guvern polonez a unor persoane care, după cum 
te-ai exprimat, «nu sunt fundamental antisovietice», şi să 
fie excluse de la participarea la această activitate doar 
persoanele care sunt, după părerea dumitale, «extrem de 
neprietenoase faţă de Rusia.» Niciunul dântre aceste criterii 
nu ne poate satisface pe noi. Noi insistăm şi vom insista să 
fie aduse la consultări pentru formarea viitorului guvern 
polonez doar acele persoane care au arătat activ o 
atitudine prietenoasă față de Uniunea Sovietică şi care sunt 
onest fi sincer pregătite să colaboreze cu statul sovietic. 

Trebuie să comentez în special un alt punct al mesajului 
dumitale, în care menţionezi dificultăţile ce survin ca 
rezultat al zvonurilor cu privire la arestarea a cincisprezece 
polonezi, la deportări şi aşa mai departe. 

În legătură cu aceasta, te pot informa că grupul de 
polonezi la care te referi este format nu din cincisprezece ci 
din şaisprezece persoane şi îl are în frunte pe bine 
cunoscutul polonez, generalul Okulicki. Având în vedere 
caracterul lui deosebit de odios, Serviciul britanic de 
Informaţii are grijă sătacă în legătură cu acest aspect al 
generalului polonez care a «dispărut» împreună cu alţi 
cincisprezece polonezi. Dar noi nu ne propunem să păstrăm 
tăcerea în această problemă. Acest grup de cincisprezece 
indivizi în frunte cu generalul Okulicki, a fost arestat de 
poliţia militară pe frontul sovietic şi este supus cercetărilor 
la Moscova. Grupul generalului Okulicki, şi în special 
generalul însuşi, sunt acuzaţi că au plănuit şi dus la 

îndeplinire acte de diversiune în spatele Armatei Roşii, care 
au avut ca rezultat pierderea a peste 100 de luptători şi 
ofiţeri ai acestei armate şi sunt de asemeni acuzaţi că deţin 
staţii ilegale de radio-emisie în spatele trupelor noastre, 
lucru contrar legii. Toţi, s-au unii dintre ei, vor fi trimişi în 
judecată în urma rezultatelor cercetării. Acesta este modul 
în care este necesar ca Armata Roşie să-şi apere trupele şi 
spatele frontului de diversionişti şi de cei care tulbură 
ordinea. 

Serviciul de Informaţii britanic răspândeşte zvonuri despre 
uciderea sau împuşcarea unor polonezi la Siedice. Aceste 
afirmaţii ale Serviciului de Informaţii britanic sunt complet 
fabricate şi i-au fost evident sugerat de agenţi anti- 
sovietici... 

Apare, din mesajul dumitale, că nu sunteţi pregătiţi să 
consideraţi guvernul provizoriu polonez ca fundamentul 
viitorului guvern de unitate naţională şi că nu sunteţi 
pregătiţi să-i acordati poziţia de drept în acel guvern. 
Trebuie să spun deschis că această poziţie exclude 
posibilitatea unei soluţionări de comun acord a chestiunii 
poloneze.” 

l-am transmis acest mesaj prohibitiv preşedintelui Truman, 
cu următorul comentariu: „Mi se pare că lucrurile nu pot fi 
duse mai departe şi că ar trebui să avem, cât mai curând 
posibil, o întâlnire a celor trei şefi de guvern. Între timp, ar 
trebui să ne ținem ferm pe poziția obținută sau care va-fi 
obținută de armatele noastre în Iugoslavia, în Austria, în 
Cehoslovacia, pe principalul front central al Statelor Unite şi 
pe frontul britanic, ajungând până la Lübeck, inclusiv 
Danemarca. La 4 mai am schiţat scena europeană aşa cum 
o vedeam eu, pentru uzul domnului Eden care era la 
Conferinţa de la San Francisco, în contact zilnic cu 
Stettinius şi cu domnul Molotov şi care, în curând, avea să-l 
reviziteze pe preşedinte la Washington. 

„l. Eu consider că impasul polonez poate fi probabil 
rezolvat doar la o conferinţă între cei trei şefi de guverne, 

într-un oraş nedistrus din Germania, dacă se poate găsi aşa 
ceva. Aceasta ar trebui să aibă lex cel mai târziu la 
începutul lui iulie. Imi propun să telegrafiez preşedintelui 
Truman sugestia despre vizita lui aici şi despre întâlnirea 
următoare, indispensabilă, a celor trei puteri majore. 

2. Problema poloneză ar putea fi eventual mai uşor 
rezolvată, dacă e pusă în legătură cu acum numeroasele şi 
importantele probleme de cea mai mare gravitate, care 
necesită o rezolvare urgentă cu ruşii. Mă tem că s-au 
întâmplat lucruri îngrozitoare în timpul înaintării ruseşti prin 
Germania spre Elba. Propusa retragere a Armatei Statelor 
Unite la liniile de ocupaţie care au fost aranjate cu ruşii şi 
americanii la Quebec şi care au fost marcate cu galben pe 
hărţile pe care le-am studiat acolo, ar însemna că valul 
dominaţiei ruseşti să înainteze aproape două sute de 
kilometri pe un front de 450-500 de kilometri. Acesta ar fi 
un eveniment care, dacă are loc, ar fi unul dintre cele mai 
nefericite din istorie. După ce războiul se va termina şi 
teritoriul va fi ocupat de ruşi, Polonia va fi complet înghițită 
şi îngropată adânc în rândul ţărilor ocupate de ruşi. 
Frontiera Rusiei va fi de fapt de la Capul Nord din Norvegia, 
de-a lungul frontierei fino-suedeze, peste Baltica, până într- 
un punct la est de Lubeck, de-a lungul actualei linii de 
ocupaţie acceptate şi de-a lungul frontierei între Bavaria şi 
Cehoslovacia, până la frontierele Austriei, care urmează să 
fie sub quadruplă ocupaţie, şi până la jumătatea drumului 
peste această ţară, până la râul Isonzo, în spatele căruia 
Tito şi Rusia vor pretinde totul pentru est. Astfel că 
teritoriile sub control rusesc vor include provinciile baltice, 
toată Germania până la linia de ocupaţie, toată 
Cehoslovacia şi o parte din Austria, întreaga lugoslavie, 
Ungaria, România, Bulgaria, până se ajunge la Grecia, în 
condiţia ei nesigură. Va include toate marile capitale din 
centrul Europei, inclusiv Berlin, Viena, Budapesta, Bucureşti 
şi Sofia. Poziţia Turciei şi Constantinopolul vor intra imediat 
în discuţie. 

3. Aceasta constituie un eveniment fără asemănare în 
istoria Europei şi care nu a mai fost întâlnit de Aliați în 
lunga şi periculoasa lor luptă. Cererile de reparaţii ale 
Rusiei din partea Germaniei vor fi de aşa natură încât Rusia 
să-şi poată prelungi ocupaţia aproape nedefinit, oricum, 
timp de mulţi ani, perioadă în care Polonia se va scufunda 
împreună cu multe alte state în vasta zonă a Europei 
controlate de ruşi, nu în mod necesar sovietizată economic 
dar guvernată poliţieneşte. 

4. Este timpul ca aceste formidabile chestiuni să fie 
examinate între principalele puteri, ca un tot. Avem de 
partea noastră mai multe elemente de negociere, folosirea 
cărora ar putea duce la o înţelegere paşnică. Mai întâi, 
Aliaţii nu trebuie să se retragă la linia de ocupaţie, până 
când nu suntem satisfăcuţi în legătură cu Polonia precum fi 
în legătură cu caracterul temporar al ocupaţiei ruseşti în 
Germania şi cu condiţiile ce trebuie stabilite în ţările 
rusificate sau controlate de ruşi din valea Dunării, în special 
Austria, Cehoslovacia şi Balcaniiân al doilea rând, trebuie să 
le facem pe plac în legătură cu ieşirile la Marea Neagră şi la 
Baltica, parte a unui aranjament general. Toate acesta 
probleme pot fi rezolvate doar înainte ca armatele Statelor 
Unite din Europa să fie slăbite. Dacă nu sunt rezolvate 
înainte de retragerea armatelor americane din Europa, iar 
lumea occidentală îşi strânge maşina de război, nu există 
perspective de soluţionare satisfăcătoare şi sunt şanse 
foarte mici de. A evita un al treilea război mondial. Spre 
această înfruntare şi rezolvare rapidă cu ruşii trebuie acum 
să ne îndreptăm speranţele. Între timp, nu sunt de părere 
să ne slăbim pretenţiile împotriva Rusiei în legătură cu 
Polonia, în niciun fel. Cred că problema trebuie să rămână 
aşa cum a fost pusă în telegrama preşedintelui şi a mea.” 

A doua zi, am adăugat: „Nimic nu ne poate salva de la 
marea catastrofă, decât o întâlnire şi o înfruntare cât de 
curând posibil, într-un loc din Germania care este sub 

control american sau britanic şi oferă condiţii de cazare 
rezonabile.” 


Capitolul XXVI CAPITULAREA GERMANIEI 


Succese strălucite au marcat sfârşitul campaniei noastre 
în Mediterana. În decembrie, Alexander i-a urmat lui Wilson 
la comanda supremă, în timp ce Mark Clark a luat comanda 
Grupului cincisprezece de armată. După eforturile 
obositoare din toamnă, armatele noastre din Italia aveau 
nevoie de o pauză ca să se reorganizeze şi să-şi refacă 
puterea ofensivă. 

Rezistenţa germană îndelungată,  încăpăţânată şi 
neaşteptată pe toate fronturile, ne-a făcut pe noi şi pe 
americani să ducem lipsă de muniţie pentru artilerie, iar 
experienţa noastră dură din campania de iarnă din Italia ne- 
a făcut să amânăm până în primăvară o ofensivă generală. 
Dar Forţele Aeriene Aliate, sub comanda generalului Eaker 
şi mai târziu a generalului Cannon, şi-au folosit 
superioritatea de treizeci la unu în atacuri fără milă asupra 
liniilor de aprovizionare care hrăneau armata germană. Cea 
mai importantă, de la Verona la Pasul Brenner, unde 
obişnuiau să se întâlnească Hitler şi Mussolini în zilele lor 
mai fericite, a fost blocată în multe locuri aproape toată 
luna martie. Alte trecători au fost închise adesea săptămâni 
în şir, iar două divizii care au fost transferate pe frontul 
rusesc au fost întârziate aproape o lună. 

Inamicul avea suficiente muniții şi rezerve, dar îi lipsea 
combustibilul. Unităţile erau în general în putere şi moralul 
lor era ridicat, în ciuda eşecurilor lui Hitler pe Rin şi pe 
Oder. Înaltul Comandament nu prea avea de ce să se 
teamă, dacă nu ar fi fost dominaţia forţei noastre aeriene, 
faptul că noi aveam iniţiativa şi puteam lovi unde doream 
poziţia lor defensivă prost aleasă cu largul râu Po în spatele 
lor. Ar fi făcut mai bine să cedeze nordul Italiei şi să se 
retragă în fortificațiile puternice de la Adige, unde ar fi 

putut să ne reţină cu forţe mult mai mici, şi să trimită trupe 
armatelor lor învinse în alte locuri, sau să se fi îndreptat 
spre sud, spre reduta naţională a munţilor Tirol, pe care 
poate Hitler i-a avut în gând ca pe „ultima lui tranşee”. 

Dar înfrângerea la sud de râul Po însemna dezastru. Acest 
lucru trebuie să-i fi fost clar lui Kesselring şi era, fără 
îndoială, unul dintre motivele negocierilor despre care am 
vorbit în capitolul anterior. Hitler îl împiedica desigur, iar 
când Vietinghoff, care i-a urmat lui Kesselring, a propus o 
retragere tactică, a fost respins astfel: „Fuhrerul aşteaptă, 
acum ca şi înainte, cea mai mare hotărâre în îndeplinirea 
misiunii actuale de a apăra fiecare centimetru din regiunea 
nordului Italiei încredinţată comandei dumitale.” 

În seara de 9 aprilie, după o zi de atacuri aeriene în masă 
şi de 

Invadarea Germaniei bombardament de artilerie, Armata a 
Opta a atacat. 

În 14, am primit veşti bune de pe întreg frontul. Armata a 
Cincea, după o săptămână de lupte grele, sprijinită de 
întreaga greutate a Forţelor Aeriene Aliate, a ieşit din 
munţi, a traversat şoseaua principală la vest de Bologna şi 
a lovit spre nord. În 20, Vietinghoff, în ciuda dispoziţiilor lui 
Hitler, à ordonat o retragere. Era prea târziu. Armata a 
Cincea presa înspre râul Po, în timp ce forţa aeriană tactică 

făcea ravagii pe drumurile din faţă. Multe mii de germani 
erau prinşi în spatele acestora, fără posibilitate de 
retragere, umflând taberele de prizonieri sau fiind trimişi în 
spatele frontului. Noi am trecut râul Po pe un front larg, pe 
urmele inamicului. Toate podurile permanente fuseseră 
distruse de forţele noastre aeriene, iar feriboturile şi 
podurile temporare au fost atacate cu asemenea eficienţă 
încât inamicul a intrat în panică. Rămăşiţele care au reuşit 
să treacă, lăsându-şi în urmă echipamentul greu, nu au fost 
capabile să se reorganizeze pe malul îndepărtat. Forţele 
Aliate i-au urmărit pe inamici până la Adige. Partizanii 
italieni îl hărţuiau de mult pe inamic în munţi şi în spatele 
frontului. La 25 aprilie, s-a dat semnalul pentru o acţiune 
generală şi ei au întreprins atacuri ample. În multe oraşe şi 
orăşele, mai ales la Milano şi Veneţia, aceştia au preluat 
controlul. Capitularea în nord-vestul Italiei a devenit 
generală. Garnizoana de la Genova, numărând patru mii de 
oameni, s-a predat unui ofiţer britanic de legătură şi 
partizanilor. 

A urmat o pauză înainte ca forţa faptelor să depăşească 
ezitarea germanilor, dar la 24 aprilie, Wolff a reapărut în 
Elveţia cu puteri depline din partea lui Vietinghoffş Do; 
plenipotenţiari au fost aduşi la cartierul general al lui 
Alexander, iar la 29 aprilie ei au semnat actul de capitulare 
necondiționată, în prezenţa unor înalţi ofiţeri britanici, 
americani şi ruşi. La 2 mai, aproape un milion de germani s- 
au predat ca prizonieri de război şi în Italia s-a terminat 
războiul. 

Aceasta a încheiat campania noastră de douăzeci de luni. 
Pierderile noastre au fost dureroase, dar cele ale 
inamicului, chiar înainte de capitularea finală, au fost mult 
mai grele. Principala sarcină a armatelor noastre fusese să 
atragem şi să menţinem un număr cât mai mare posibil de 
germani. Acest lucru a fost îndeplinit în mod admirabil. În 
afara unei scurte perioade din vara lui 1944, inamicul ne-a 
depăşit tot timpul ca număr. În momentul crizei lor din 

august în acel an, nu mai puţin de cincizeci şi cinci de divizii 
erau desfăşurate de-a lungul fronturilor mediteraneene. ŞI 
asta nu era totul. Forţele noastre şi-au amplificat sarcina, 
devorând cea mai mare armată pe care primiseră ordin să 
o reţină. Puţine campanii au avut un sfârşit mai frumos. 

Venise sfârşitul şi pentru Mussolini. Ca şi Hitler, el se pare 
că şi-a păstrat iluziile până aproape în ultimul moment. La 
sfârşitul lui martie, el a făcut o ultimă vizită partenerului 
său german şi s-a întors la cartierul său general de pe lacul 
Garda însufleţit de gândul la arma secretă care încă mai 
putea duce la victorie. Dar rapida înaintare a Aliaților de la 
Apenini a făcut zadarnică speranţa. Se vorbea despre o 
ultimă rezistenţă în regiunea muntoasă de la graniţa italo- 
elveţiană. Dar, în Republica Socialistă ltaliană, nu mai 
exista voinţă de luptă. 

La 25 aprilie, Mussolini a decis să împrăştie rămăşiţele 
forţei sale armate şi să ceară Cardinalului arhiepiscop de 
Milano să aranjeze o întâlnire cu Comitetul militar al 
Mişcării italiene de Eliberare Naţională. În acea după- 
amiază, au avut loc convorbiri în palatul arhiepiscopului, 
dar, cu un gest rapid, furios, de independenţă, Mussolini a 
plecat. Seara, urmat de un convoi de treizeci de vehicole, 
cuprinzând majoritatea şefilor supraviețuitori ai fascismului 
italian, el s-a îndreptat spre prefectura Como. Nu avea un 
plan coerent şi, întrucât discuţiile deveniseră nefolositoare, 
erau în situaţia de a hotărî fiecare pentru sine. Însoţit de o 
mână de susţinători, s-a ataşat unui mic convoi german 
care se îndrepta spre frontiera elveţiană. Comandantul 
coloanei nu era dornic să aibă probleme cu partizanii 
italieni. Ducele a fost convins să-şi pună o manta germană 
şi cască. Dar micul grup a fost oprit de patrule ale 
partizanilor; Mussolini a fost recunoscut şi luat în custodie. 
Alţi membri, inclusiv amanta lui, signorina Petacci, au /ost şi 

ei arestaţi. La instrucţiunile comuniştilor, duccie şi amanta 
lui au fost luaţi a doua zi într-o maşină şi împuşcaţi. 
Trupurile lor, împreună cu altele, au fost trimise la Milano şi 
spânzurate cu capul în jos de cârlige pentru măcelărie, într- 
o benzinărie din Piazzale Loreno, unde un grup de partizani 
italieni fuseseră împuşcaţi recent în public. 

Aceasta a fost soarta dictatorului italian. O fotografie a 
scenei finale mir-a fost trimisă şi mie şi am fost profund 
şocat. Dar, cel puţin, lumea a fost scutită de un Nuremberg 
italian. 

În Germania, armatele invadatoare mergeau înainte cu 
putere şi spaţiul dintre ele se micşora zilnic. La începutul lui 
aprilie, Eisenhower trecuse Rinul şi înainta adânc în 
Germania şi Europa centrală, împotriva unui inamic care, în 
unele locuri, rezista cu îndârjire dar nu putea să oprească 
înaintarea noastră triumfătoare. Multe trofee militare şi 
politice atârnau încă în cumpănă. Polonia era dincolo de 
sprijinul nostru. La fel şi Viena, unde ocazia noastră de ao 
lua înaintea ruşilor, printr-o înaintare din Italia, fusese 
abandonată cu opt luni mai devreme, când forţele lui 
Alexander au fost slăbite pentru debarcarea în sudul 
Franţei. Ruşii s-au îndreptat spre oraş din est şi sud şi, la 13 
aprilie, îl ocupaseră în întregime. Dar se părea că nimic nu-i 
putea opri pe Aliați să ia Berlinul. Ruşii erau doar la 
cincizeci de kilometri depărtare, dar germanii erau 
fortificaţi pe Oder şi multe lupte grele aveau să fie duse, 
înainte ca ei să poată forţa trecera şi să-şi reia înaintarea. 
Pe de altă parte, Armata a Noua americană s-a mişcat atât 
de repede, încât la 12 aprilie traversase Elba lângă 
Magdeburg şi era la nouăzeci de kilometri de capitală. Dar 
aici s-a oprit. Patru zile mai târziu, ruşii şi-au început atacul 
şi au înconjurat Berlinul în 25. Stalin îi spusese lui 
Eisenhower că principiala lui lovitură împotriva Germaniei 

va fi dată „aproximativ în a doua jumătate a lui mai”, dar a 
putut să înainteze cu o lună întreagă mai devreme. Poate 
că apropierea noastră rapidă de Elba avea vreo legătură cu 
asta. 

În aceeaşi zi de 29 aprilie 1945, vârfurile de lance ale 
Armatei întâia americane de la Leipzig s-au întâlnit cu ruşii 
lângă Torgau, pe Elba. Germania era tăiată în două. Armata 
germană se dezintegra în fala ochilor noştri. Peste un milion 
de prizonieri au fost luaţi în primele trei săptămâni ale lui 
aprilie, dar Eisenhower credea că naziştii fanatici vor căuta 
să se retragă în munţii Bavariei şi din vestul Austriei şi vor 
împinge spre sud Armata a treia a Statelor Unite. Stânga 
acesteia pătrunsese în Cehoslovacia până la Budejovice, 
Pilsen şi Karâsbad. Praga era încă la îndemâna noastră, 
când nu exista nicio înţelegere care să-l împiedice să o 
cucerească, dacă acest lucru era realizabil d.p.d.v. militar. 
În 30 aprilie, i-am sugerat preşedintelui că ar trebui să facă 
asta, dar domnul Truman părea împotrivă. O săptămână 
mai târziu, i-am telegrafiat personal şi lui Eisenhower, dar 
planul lui era să oprească înaintarea în general pe malul de 
vest al Elbei şi de-a lungul graniţei Cehoslovaciei din 1937. 
Dacă situaţia permitea, el avea să treacă la linia generală 
Karâsbad-Pilsen-Budejovice. Ruşii au fost de acord cu asta 
şi mişcările au fost făcute. Dar la 4 mai, ei au reacţionat 
puternic la o nouă propunere de a continua înaintarea 
Armatei a Treia americane spre râul Vltava care curge prin 
Praga. Asta nu le-ar fi convenit deloc. Astfel încât 
americanii au fost „opriţi cât timp ruşii curăţau malurile de 
est şi vest ale râului Molda şi ocupau Praga”.s. Oraşul a 
căzut la 9 

mai, la două zile după ce a fost semnată capitularea 
generală la Rheims. 

În acest punct este necesară o retrospectivă. Ocuparea 
Germaniei de către Aliați a fost studiată de mult. Un 
Comitet al Cabinetului, pe care îl înfiinţasem în 1943, sub 
conducerea domnului Attlee, în înţelegere cu Marele Stat 
Major, recomanda că întreaga ţară trebuia să fie ocupată, şi 
urma ca Germania să fie efectiv dezarmată, iar forţele 
noastre trebuiau să fie dispuse în trei zone principale, cam 
de aceeaşi mărime: britanicii în nord-vest, americanii în sud 
şi sud-vest iar ruşii în zona răsăriteană. Berlinul trebuia să 
fie o zonă separată, comună, ocupată de fiecare dintre cei 
trei principali aliaţi. Aceste recomandări au fost aprobate şi 
înaintate Consiliului Consultativ European, care era format 
atunci din domnul Gusev, ambasadorul american şi Sir 
William Strang, de la Ministerul de Externe. 

În acel moment, subiectul părea pur teoretic, nimeni nu 
putea prevedea când şi cum se va termina războiul. 
Armatele germane deţineau imense regiuni ale Rusiei 
europene. Mai avea să treacă un an înainte ca trupele 
britanice şi americane să pună piciorul în Europa 
occidentală, şi aproape doi ani înainte de a intra în 
Germania. Propunerile Consiliului Consultativ european nu 
au fost considerate destul de presante sau practice pentru 
a fi aduse în faţa Cabinetului de Război. Ca multe eforturi 
meritorii de a face planuri de viitor, ele aşteptau pe rafturi, 
în timp ce războiul continua. In acele zile, o părere generală 
era că Rusia nu va continua războiul odată ce-şi va fi 
recâştigat frontierele şi că, atunci când va veni vremea, 
Aliaţii occidentali vor trebui să încerce să o convingă să nu- 
şi slăbească eforturile. Chestiunea zonei de ocupaţie 
rusească în Germania nu era deci de actualitate în gândirea 
noastră sau în discuţiile anglo-americane şi nici nu a fost 
ridicată de vreunul dintre conducători la Teheran. 

Când ne-am întâlnit la Cairo, în drum spre casă, în 
noiembrie 1943, şefii de Stat Major ai Statelor Unite au 
prezentat-o, dar nu la cererea Rusiei. Zona rusească a 

Germaniei a rămas un concept academic, dacă nu ceva 
prea bun pentru a fi adevărat. Mi s-a spus, totuşi, că 
preşedintele Roosevelt dorea ca zonele britanică şi 
americană să fie inversate. El voia ca liniile de comunicaţie 
ale oricăror forţe americane în Germania să se bazeze 
direct pe mare şi nu să treacă prin Franţa. Această 
chestiune a implicat o grămadă de discuţii tehnice 
amănunțite şi a avut o influenţă în multe privinţe asupra 
operaţiunii „Overlord”. La Cairo, nu s-a ajuns la nicio decizie 
dar, mai târziu, a început o considerabilă corespondenţă 
între mine şi preşedinte. Statul Major britanic considera mai 
bun primul plan şi vedea multe inconveniente şi complicaţii 
în a face schimbările. Aveam impreşia că şi colegii lor 
americani le împărtăşeau oarecum părerile. La Conferinţa 
de la Quebec din 1944 am ajuns la o înţelegere fermă între 
noi. 

Preşedintele, evident convins de punctul de vedere militar, 
avea o hartă mare desfăşurată pe genunchi. Într-o după- 
amiază, când erau de faţă cei mai mulţi dintre şefii Statelor 
Major Combinate, el a fost verbal de acord cu mine că 
aranjamentul existent rămâne valabil cu condiţia ca 
armatele Statelor Unite să aibă o ieşire directă la mare prin 
zona britanică. Bremen şi subsidiarul acestuia Bremerhaien 
păreau să răspundă nevoilor americane şi s-a adoptat 
controlul lor asupra zonei. Această decizie este ilustrată pe 
harta însoţitoare. Simţeam cu toţii că era prea devreme să 
prevedem o zonă franceză în Germania şi nimeni nici măcar 
nu a menţionat Rusia. 

La Yalta, în februarie 1945, planul de la Quebec a fost 
acceptat, fără altă considerare, ca bază de lucru a 
discuţiilor, fără a se trage vreo concluzie cu privire la 
frontierele de est ale Germaniei. Aceasta a fost rezervată 
pentru tratatul de Pace. In acel moment, armata sovietică 
se năpustea peste frontierele dinainte de război şi noi îi 
doream tot succesul. Am propus o înţelegere cu privire la 
zonele de ocupaţie în Austria. Stalin, după ce a fost 

întrucâtva convins, a fost de acord la apelul meu puternic 
ca să i se acorde şi Franţei părţi din zonele americană şi 
britanică şi să i se acorde un loc în Comisia Aliată de 
Control. S-a înţeles de către toţi că zonele de ocupaţie la 
care se căzuse de acord nu trebuiau să împiedice mişcarea 
operaţională a armatelor. Berlinul, Praga şi Viena puteau fi 
ocupate de cine ajungea acolo mai întâi. În Crimeea ne-am 
despărţit nu doar ca aliaţi ci şi ca prieteni care înfruntă un 
duşman încă puternic, cu care luptau toate armatele 
noastre, într-o bătălie dură şi nesfârşită. 

Cele două luni care au trecut de atunci au fost martore 
unor schimbări teribile care mergeau până la rădăcinile 
gândirii. Germania lui Hitler era pe ducă iar el însuşi, gata 
să piară. Ruşii luptau în Berlin. Viena şi cea mai mare parte 
a Austriei erau în mâinile lor. Relaţia Rusiei cu Aliaţii 
occidentali fluctua. Fiecare problernă privind viitorul 
rămânea nerezolvată între noi. Înţelegerile şi acordurile de 
la Yalta, aşa cum erau ele, fuseseră deja încălcate sau 
nesocotite de Kremlinul triumfător. Noi pericole, poate la fel 
de teribile ca şi cele pe care le depăşisem, se iveau şi 
amenințau lumea sfâşiată şi tracasată. 

Preocuparea mea faţă de aceste dezvoltări prevestitoare 
de rele era evidentă, chiar şi înainte de moartea 
preşedintelui. El însuşi, după cum am văzut, era îngrijorat şi 
tulburat. Furia lui faţă de acuzaţiile lui Molotov cu privire la 
problema de la Berna a fost menţionată. În duda înaintării 
victorioase a armatelor lui Eisenhower, preşedintele 
Truman a fost pus, în ultima jumătate a lui aprilie, în faţa 
unei grave crize. De câtva timp eu încercasem să conving 
guvernul american de vastele schimbări care aveau loc, 
atât în sfera militară cât şi în cea politică. Armatele noastre 
occidentale aveau să treacă în curând dincolo de graniţele 
zonelor noastre de ocupaţie, pe măsură ce fronturile Aliate, 
atât cel de vest cât şi cel de est, se apropiau unul de altul, 
strângându-i pe germani între ele. 

Telegramele pe care le-am publicat în altă parte arată că 
nu am sugerat niciodată să ne încălcăm cuvântul asupra 
zonelor la care am căzut de acord, cu condiţia ca şi 
celelalte acorduri să fie respectate. Totuşi, m-am convins 
că, înainte de a ne opri sau chiar de a ne retrage trupele, 
trebuie să căutăm întâlnirea cu Stalin faţ)-n faţă şi să ne 
asigurăm că se ajunge la o înţelegere în legătură cu 
întregul frontt Ar fi cu adevărat un dezastru dacă noi ne-am 
ţine de înţelegeri cu bună-credinţă, în timp ce sovieticii vor 
pune mâna pe tot ce pot, fără cea mai mică atenţie faţă de 
obligaţiile pe care şi le-au asumat. 

Generalul Eisenhower propusese ca, în timp ce armatele 
din est şi vest vor trebui să înainteze fără să ţină seama de 
liniile de demarcaţie, acolo unde armatele se vor întâlni, 
fiecare parte să fie liberă să sugereze celeilalte să se 
retragă în spatele liniilor respective ale zonelor de ocupaţie. 
Latitudinea de a cere şi a ordona asemenea retrageri să 
revină comandanților grupurilor de armate. Supusă 
necesităţilor operaţionale, retragerea urma să aibă loc 
atunci. Eu am considerat că această propunere era 
prematură şi că depăşea necesităţile militare imediate. S-a 
aqionat în consecinţă, iar la 18 aprilie m-am adresat noului 
preşedinte. Domnul Truman abia acum începea să-şi dea 
seama, prin intermediari, de toate complicațiile care ne 
stăteau în faţă şi trebuia să se bazeze mult pe consilierii 
săi. În consecinţă, punctul de vedere pur militar a căpătat 
un accent disproporționat. l-am telegrafiat după cum 
urmează: 

Sunt pregătit să ader la zonele de ocupaţie, dar nu vreau 
ca trupele noastre Aliate sau trupele voastre americane să 
fie împinse înapoi de vreo afirmaţie crudă a unui general 
rus local. Acest lucru trebuie evitat printr-o înţelegere între 
guverne, astfel încât să-i dăm lui Eisenhower o şansă 
corectă de a hotărî pe loc, în modul lui admirabil. 

Zonele de ocupaţie au fost decise cam în grabă la Quebec, 
în septembrie 1944, când nu s-a prevăzut că armatele 

generalului Eisenhower vor intra atât de puternic în 
interiorul Germaniei. Zonele nu pot fi modificate decât 
printr-o înţelegere cu ruşii. Dar a sosit momentul Zilei V. E. 
Ziua Victoriei în Europa şi trebuie să încercăm să instalăm 
Comisia Aliată de Control la Berlin şi să insistăm pentru o 
distribuire a alimentelor produse în Germania către toate 
părţile Germaniei. In situaţia actuală, zona de ocupaţie rusă 
are cea mai mică proporţie de populaţie şi produce pe 
departe cea mai mare parte a alimentelor, americanii nu au 
o proporţie satisfăcătoare de alimente faţă de populaţia 
cucerită, iar noi, sărmanii britanici, trebuie să preluăm toată 
regiunea distrusă Ruhr precum şi mari districte industriale 
care, ca şi noi, sunt mari importatoare de alimente în 
timpuri normale... 

Domnul Eden era la Washington şi era pe deplin de acord 
cu aceste vederi. l-am telegrafiat, dar răspunsul domnului 
Truman nu ne-a dus prea departe. El a propus ca trupele 
Aliate să se retragă în zonele convenite din Germania şi 
Austria, de îndată ce situaţia militară o permite. 

Între timp, Hitler se gândea unde să-şi organizeze ultima 
rezistenţă, încă până în 20 aprilij, se gândea să părăsească 
Berlinul pentru „Reduta din sud”, în Ajpii bavarezi. În ziua 
aceea, ela ţinut o şedinţă cu şefii nazişti. Cum dublul front, 
de est şi vest, era în pericol să fie tăiat în două de vârful de 
lance lansat de Aliați, el a fost de acord să instituie două 
comandamente separate. Amiralul Doenitz urma să preia 
nordul” atât în ce priveşte autorităţile militare cât şi cele 
civile, cu sarcina particulară de a aduce înapoi pe teritoriul 
german cei aproape două milioane de refugiaţi din est. In 
est, generalul Kesselring urma să comande rămăşiţele 
armatei germane. Aceste măsuri urmau să intre în acţiune 
în cazul în care cădea Berlinul. 

Două zile mai târziu, Hitler a luat decizia finală, supremă, 
de a rămâne la Berlin până la capăt. Capitala a fost curând 
încercuită de ruşi iar Fuhrerul pierduse orice putere de a 
controla evenimentele. Rămânea ca el să-şi organizeze 
propria lui moarte în ruinele oraşului. El i-a anunţat pe 
conducătorii nazişti rămaşi cu el că va muri în Berlin. 
Goering şi Himler plecaseră amândoi după conferinţa din 
20, cu gânduri de a negocia pacca. Gocring, care se dusese 
în sud, a presupus că, de fapt, prin hotărârea de a rămâne 
la Berlin, Hitler a abdicat şi de aceea el a cerut confirmare 
dacă ar putea acţiona oficial ca succesor al Fuhrerului. 
Răspunsul a fost demiterea lui imediată din toate funcţiile. 
Într-un sat îndepărtat din munţi Tirol, el şi circa o sută de 
ofiţeri superiori din Luftwaffe au fost luaţi prizonieri de către 
americani. În sfârşit, venise răsplata. 

Ultimele scene de la cartierul general al lui Hitler au fost 
descrise în altă parte în amănunţime. Dintre personalităţile 
regimului său, doar Goebbels şi Bormann au rămas alături 
de el până la sfârşit. Trupele ruseşti luptau acum pe străzile 
Berlinului. În primele ore ale zilei de 29. Aprilie, Hitler şi-a 
făcut testamentul. Ziua a început cu rutina normală de 
lucru, în adăpostul antiaerian de sub Cancelarie. A venit 
vestea sfârşitului lui Mussolini. Momentul era potrivit. In 30, 
Hitler a luat prânzul rapid cu suita sa, iar la sfârşit a strâns 
mâna celor prezenţi şi s-a retras în camera lui particulară. 
La trei şi jumătate, s-a auzit o împuşcătură şi membri ai 
personalului lui particular au intrat în cameră şi l-au găsit 
întins pe canapea, cu un revolver alături. Se împuşcase în 
gură. Eva Braun, cu care se căsătorise în secret în acele 
ultime zile, zăcea moartă alături de el. Ea se otrăvise. 
Trupurile lor au fost arse toi curte, iar rugul funerar al lui 
Hitler, în zgomotul tunurilor ruseşti, care se auzea tot mai 
tare, a întruchipat sfârşitul funebru al celui de al Treilea 
Reich. 

Conducătorii rămaşi au ţinut o ultimă conferinţă. S-au 
făcut încercări de ultim minut de a negocia cu ruşii, dar 

Jukov a cerut capitulare necondiționată. Bormann a încercat 
să treacă de liniile ruseşti şi a dispărut fără urmă. Goebbels 
şi-a otrăvit cei şase copii, apoi a ordonat unui paznic SS să 
o împuşte pe soţia lui şi pe el însuşi. Personalul rămas în 
cartierul general al lui Hitler a căzut în mâinii ruşilor. 

In seara aceea, o telegramă a ajuns la amiralul Doenitz, la 
cartierul lui general din Holstein:» 

În locul fostului mareşal al Reichului Goering, Fuhrerul vă 
numeşte, domnule mare amiral, ca succesor al lui. 
Autorizarea în scris este pe drum. Veţi lua imediat măsurile 
pe care le cere situaţia. Bormann. 

S-a instaurat haosul. Doenitz fusese în legătură cu 
Himmler, despre care presupunea că va fi numit succesorul 
lui Hitler dacă Berlinul cădea, iar acum autoritatea supremă 
cădea brusc asupra lui, fără avertizare, şi el era pus în faţa 
sarcinii de a organiza capitularea. 

Lui Himler i-a fost rezervat un sfârşit mai puţin 
spectaculos. El plecase pe frontul din est şi, timp de câteva 
luni, fusese îndemnat să ia contact personal cu Aliaţii 
occidentali din iniţiativă proprie, în speranţa de a negocia o 
capitulare separată. El a încercat acum să facă acest lucru 
prin contele Bernadotte, şeful Crucii Roşii suedeze, dar noi 
i-am respins oferta. Nimic nu s-a mai auzit despre el până la 
21 martie, când a fost arestat la un post de control britanic 
la Bremervörde. Era deghizat şi nu a fost recunoscut, dar 
documentele lui i-au făcut bănuitori pe cei din patrulă şi a 
fost dus într-un lagăr lângă cartierul general al Armatei a 
Doua. Atunci, i-a spus comandantului cine era. A fost pus 
sub pază armată, dezbrăcat şi controlat de un medic, ca să 
vadă dacă nu avea otravă. In ultima etapă a examinării, a 
muşcat o fiolă de cianură, pe care se pare că o ascunsese 
în gură de câteva ore. A murit aproape instantaneu, exact 
după unsprezece noaptea, vineri 23 mai. 

În nord-vest, drama s-a încheiat mai puţin senzaţional. La 
2 mai, a sosit vestea capitulării în Italia. În aceeaşi zi, 
trupele noastre au ajuns la Lubeck, la Marea Baltică, făcând 
joncţiunea cu ruşii şi tăind legătura tuturor germanilor din 
Danemarca şi Norvegia. In data de 3, am intrat în Hamburg 
fără a întâmpina rezistenţă şi garnizoana s-a predat 
necondiţionat. O delegaţie germană a venit la cartierul 
general al lui Montgomery, la Luneberg. IlI avea în frunte pe 
amiralul Friedeburg, emisarul lui Doenitz, care căuta o 
înţelegere de capitulare care să includă trupele germane 
din nord ce luptau cu ruşii. Acest lucru a fost respins ca 
depăşind autoritatea unui comandant de grup de armată, 
care putea să acţioneze doar pe frontul lui. A doua zi, după 
ce a primit noi instrucţiuni de la superiorii lui, Friedeburg a 
semnat capitularea tuturor forţelor germane din nord-vestul 


Germaniei, Olanda, Islanda,  Schleswig-Holstein şi 
Danemarca. 

Friedburg s-a dus mai departe la cartierul general al lui 
Eisenhower la Rheims unde, la 6 mai, i s-a alăturat 


generalul Jodl. Voiau să câştige timp ca să permită unui 
număr cât mai înare de soldaţi şi refugiaţi din est să se 
desprindă de ruşi şi să treacă la Aliaţii occidentali şi 
încercau să capituleze separat frontul de vest. Eisenhower 
a impus un termen limită şi a invitat asupra capitulării 
generale. Jodl i-a raportat lui  Doenitz: „Generalul 
Eisenhower insistă să semnăm astăzi. Dacă nu, Aliaţii vor 
închide fronturile pentru persoane care vor să se predea 
individual. Nu văd nicio alternativă decât haos sau 
semnare. Te rog să-mi confirmi imediat telegrafic că am 
depline puteri să semnez capitularea.” 

Instrumentul de capitulare totală, necondiționată, a fost 
semnat de locotenent-generalul Bedell Smith şi generalul 
Jodl, având ca martori ofiţeri francezi şi ruşi, la ora 2.41 
a.m. În 7 mai. Pe această bază, ostilitățile au încetat la 
miezul nopţii, pe 8 mai. Ratificarea oficială de către înaltul 
Comandament german a avut loc la Berlin, sub aranjament 

rusesc, la 9 mai, în primele ore ale dimineţii. Mareşalul 
aerului Tedder a semnat în numele lui Eisenhower, 
mareşalul Jukov pentru ruşi, iar feldmareşalul Keitel pentru 
Germania. 


x k x 


Imensa amploare a evenimentelor pe uscat şi în văzduh a 
avut tendința să întunece nu mai puţin impresionanta 
victorie pe mare. Intreaga campanie 

anglo-americană în Europa a depins de mişcarea 
convoaielor peste Atlantic. 

Şi putem continua aici până la sfârşit povestea 
submarinelor de buzunar-U. In ciuda îngrozitoarelor lor 
pierderi, ele continuau să atace dar cu succes tot mai 
redus, însă scurgerea vaselor nu era împiedicată. Chiar şi 
după toamna lui 1944, când au fost obligate să-şi 

abandoneze bazele din golful Biscaya, n-au disperat. 
Submarinele cu Schnorkel, care acționau acum, respirau 
printr-un tub. In timp ce îşi încărcau bateriile sub apă, erau 
doar o introducere la noul tip de război al submarinelor-U 
plănuit de Doenitz. El se baza pe apariţia noului model de 
submarin, din care se construiau acum multe, iar primele 
erau deja în probă. Viteza lor mare sub apă ne ameninţa cu 
noi probleme şi, într-adevăr, ar fi revoluţionat războiul cu 
submarine de buzunar, aşa cum prezisese Doenitz. 
Planurile au eşuat, mai ales din pricină că materialele 
speciale necesare construirii acestora deveniseră foarte 
rare şi schiţa lor trebuia mereu modificată. Dar submarinele 
de buzunar-U obişnuite erau construite în subansamble în 
toată Germania şi asamblate în porturi, în adăposturi 
antiaeriene şi, In ciuda eforturilor continue şi intense ale 
bombardierelor Aliate, germanii au construit în noiembrie 
1944, mai multe submarine decât în oricare lună a 
războiului. Cu eforturi uriaşe şi în ciuda tuturor pierderilor, 
circa şaizeci, şaptezeci de submarine-U au rămas în acţiune 
până aproape de sfârşit. Realizările lor nu erau mari, dar 
întreţineau speranţa unui impas pe mare. Noile submarine 
revoluţionare nu au jucat niciodată un rol în al doilea război 
mondial. Se planificase să fie terminate 350 de bucăţi în 
1945, dar numai câteva au intrat în folosinţă înainte de 
capitulare. Arma aceasta, intrată pe mâinile sovieticilor, 
constituia unul din pericolele viitorului. Atacurile aeriene 
aliate au distrus multe submarine-u în porturile lor. Totuşi, 
când Doenitz le-a ordonat să capituleze, nu mai puţin de 
patruzeci şi nouă mai erau în larg. Peste o sută s-au predat 
în porturi, iar circa două sute douăzeci au fost scufundate 
sau distruse de echipajele lor. Atât de mare era persistenţa 
efortului Germaniei şi forţa armei submarinelor de buzunar! 
In şaizeci şi opt de luni de luptă, au fost pierdute 781 
submarine de buzunar-U germane. Mai mult de jumătate 
din acest timp, inamicul a avut iniţiativa. După 1942, roata 
s-a întors; au sporit pierderile de submarine-uU, iar pierderile 

noastre s-au redus. La ultima numărătoare, forţele britanice 
şi cele controlate de britanici, au distrus 500 din cele 632 
de submarine cunoscute că s-au scufundat în mare de către 
Aliați. 

In primul război mondial, au fost scufundate vase de 
unsprezece milioane de tone, iar în al doilea, paisprezece 
milioane şi jumătate de tone au fost scufundate doar de 
către submarinele de buzunar-U. Dacă adăugăm pierderile 
din alte cauze, totalul devine douăsprezece milioane trei 
sferturi de tone şi respectiv douăzeci şi unu de milioane şi 
jumătate. Din acestea, britanicii au suportat 60 la sută în 
primul război şi peste jumătate în al doilea. 


x k x 


Capitularea necondiționată a inamicilor noştri a fost 
semnalul celei mai mari explozii de bucurie din istoria 
omenirii. Al doilea război mondial a fost dus într-adevăr în 
Europa până la sfârşitul lui amar. Învinşii cât şi învingătorii 
au simţit o uşurare de neexprimat. Dar pentru noi, în 
Britania şi în Imperiul britanic, care am fost singurii ce am 
luptat din prima până în ultima zi şi ne-am mizat existenţa 
pe rezultatele lui, victoria avea un înţeles dincolo de ce 
puteau simţi Aliaţii noştri foarte puternici şi foarte viteji. 
Obosiţi şi sleiţi, sărăciţi dar neînfrânţi, iar acum triumfători, 
am avut un moment sublim. l-am mulţumit lui Dumnezeu 
pentru cea mai nobilă binecuvântare a Lui, sentimentul că 
ne-am făcut datoria. 

In aceste tumultuoase zile de bucurie, mi s-a cerut să mă 
adresez naţiunii pentru care am avut suprema răspundere 
pe insula noastră, timp de aproape patru ani. Totuşi, se 
poate întâmpla să fi fost doar puţini cei ale căror inimi au 
fost atât de greu apăsate de îngrijorare ca a mea. După ce 
am trecut în revistă diversele poveşti ale sorții noastre, am 
atins o notă sumbră pe care o putem aminti aici. 

„AŞ dori, am spus, să vă pot zice în seara asta că toate 
strădaniile şi necazurile noastre s-au terminat. Atunci, aş 
putea să-mi închei fericit cei cinci ani de funcţionare şi, 
dacă credeţi că m-aţi avut deajuns şi că ar trebui să fiu 
trimis la plimbare, aş face-o cu cea mai mare graţie. Dar, 
dimpotrivă, trebuie să vă avertizez, aşa cum am făcut-o 
când mi- am început această sarcină acum cinci ani - şi 
nimeni n-a ştiut atunci că va dura atât de mult - că mai 
sunt multe de făcut şi că trebuie să fiţi pregătiţi pentru noi 
eforturi ale minţii şi trupului şi pentru noi sacrificii pentru 
cauze mari, dacă nu vreţi să cădeţi din nou în putreziciunea 
inerţiei, în confundarea ţelului, şi în teama fricoasă de a fi 
mari. Nu trebuie să slăbiţi nicicum starea de spirit alertă şi 
vigilentă. Deşi bucuria vacanței este necesară spiritului 
uman, aceasta trebuie totuşi să se adauge la forţa şi 
hotărârea cu care fiecare bărbat sau femeie se întoarce din 
nou la munca pe care o are de făcut şi, de asemeni, la 
privirea şi atenţia pe care trebuie să o menţină asupra 
treburilor publice. 

Pe continentul european trebuie încă să ne asigurăm că 
scopurile simple şi onorabile pentru care am intrat în război 
nu sunt îndepărtate sau uitate în lunile ce urmează după 
succesul nostru iar cuvintele «libertate», «democraţie» şi 
«eliberare» să nu fie distorsionate de la adevăratul lor sens, 
aşa cum l-am înţeles noi. N ar fi de niciun folos pedepsirea 
hitleriştilor pentru crimele lor, dacă nu va domina legea şi 
dreptatea şi dacă totalitarismul şi guvernarea poliţienească 
vor lua locul invadatorilor germani. Noi nu vrem nimic 
pentru noi înşine. Dar trebuie să ne asigurăm că aceste 
cauze pentru care am luptat îşi găsesc recunoaştere la 
masa păcii, atât în fapte cât şi în vorbe şi, mai presus de 
toate, trebuie să ne străduim să ne asigurăm că Organizaţia 
Mondială pe care o creează Naţiunile Unite la San Francisco 
nu rămâne doar un nume, şi nu va fi un scut doar pentru cei 
puternici şk batjocură pentru cei slabi. Învingătorii trebuie 

să-şi cerceteze inimile în orele de glorie şi să fie demni, prin 
noblețea lor, de imensele forţe pe care le au. 

Nu trebuie să uităm niciodată că, dincolo de toate, 
pândeşte Japonia, tracasată şi slăbită, dar care are totuşi un 
popor de o sută de milioane, ai cărui luptători nu sunt 
îngroziţi de moarte. Nu pot să vă spun în seara asta câtă 
strădanie sau cât timp va fi necesar ca să-i obligăm pe 
japonezi să-şi ceară scuze pentru odioasa lor trădare şi 
cruzime. Noi, ca şi China, atâta timp neînfrântă, am primit 
răni oribile din partea lor şi suntem legaţi prin obligaţii de 
onoare şi loialitate frăţească faţă de Statele Unite, să 
luptăm în acest mare război de la un capăt la celălalt al 
pământului, alături de ei, fără să slăbim sau să eşuăm. 
Trebuie să ţinem minte că Noua Zeelandă, Australia şi 
Canada au fost şi sunt amenințate de această Putere a 
răului. Aceste dominioane au venit alături de noi în 
timpurile noastre întunecate, iar noi nu trebuie să lăsăm 
neterminată nicio sarcină care priveşte siguranţa noastră şi 
viitorul lor. V-am spus lucruri dure la începutul acestor 
ultimi cinci ani, iar voi înu v-aţi dat înapoi şi ar trebui să fiu 
nevrednic de încrederea şi de generozitatea voastră, dacă 
nu aş striga şi acum: înainte, neclintiţi, siguri, de neînvinşi 
până va fi realizată toată treaba şi întreaga lume va fi în 
siguranţă şi curăţită.” 


Capitolul XXVII SE DESCHIDE PRĂPASTIA 


Îngrijorări pentru viitor şi multe întrebări îmi umpleau 
mintea în timp ce mă mişcăm prin mulţimea de londonezi 
care ovaţionau la ora bine meritatei bucurii după toate prin 
câte au trecut. Celor mai mulţi li se părea că pericolul lui 
Hitler, cu dificultăţile şi privaţiunile lui, a dispărut în 
strălucirea gloriei. Îngrozitorul duşman, împotriva căruia au 
luptat timp de peste cinci ani, se predase necondiţionat. Tot 
ce rămânea pentru cele trei Puteri victorioase era să facă o 
pace dreaptă şi durabilă, apărată de un instrument 

mondial, să aducă soldaţii acasă, la cei dragi, şi să intre 
într-o epocă de aur a prosperității şi progresului. Nimic mai 
mult, dar cu siguranţă că popoarele lor gândeau şi că nimic 
mai puţin. 

Totuşi, tabloul mai avea şi altă faţă. Japonia era încă 
necucerită. Bomba atomică nu se născuse încă. Lumea era 
în confuzie. Principala legătură, pericolul comun, care unise 
marii Aliați, dispăruse peste noapte, în ochii mei, 
ameninţarea sovietică o înlocuise deja pe cea nazistă. Dar 
nu exista nicio alianţă militară împotriva ei. Acasă, 
fundamentul unităţii naţionale, pe care se sprijinise atât de 
ferm guvernul din timpul războiului, dispăruse şi el. Puterea 
noastră, care înfruntase atât de multe furtuni, nu va mai 
continua să existe la lumina soarelui. Cum puteam ajunge, 
în cazul ăsta, la acea înţelegere finală, singura care putea 
răsplăti strădaniile şi suferinţele luptei? Nu-mi puteam 
scoate din minte teama că, în curând, armatele victoroase 
ale democraţiei se vor dispersa şi că adevăratul şi cel mai 
dur test va sta în faţa noastră. Eu mai văzusem toate astea. 
Îmi aminteam celelalte zile de bucurie din urmă cu treizeci 
de ani, când plecasem cu soţia de la Ministerul Muniţiilor, 
prin mulţimi similare, convulsionate de entuziasm, ca să-l 
felicit pe primul-ministru în Downing Street. Atunci, ca şi 
acum, eu înţelegeam situaţia mondială ca un tot. Dar atunci 
măcar nu exista o armată puternică de care să ne temem. 

Primul meu gând a fost o întâlnire a celor trei Mari Puteri şi 
speram ca preşedintele Truman să treacă prin Londra, în 
drumul lui. După cum se va vedea, multe idei diferite, din 
cercuri influente de la Washington, îl presau pe noul 
preşedinte. Atmosfera şi punctul de vedere care s-a 
observat la Yalta, se întărise. Se argumenta că Statele 
Unite nu trebuie să se lase atrase în vreun antagonism cu 
Rusia Sovietică. Se considera că aşa ceva ar stimula 
ambițiile britanice şi ar crea o nouă prăpastie în Europa. Pe 
de altă parte, politica justă ar fi ca Staftle Unite să fie un fel 
de mediator prietenesc între Britania şi Rusia, sau chiar un 

arbitru, căutând să reducă divergenţele dintre ele în 
legătură cu Polonia sau Austria şi să ajute ca lucrurile să se 
stabilizeze într-o pace liniştită şi fericită, permiţând forţelor 
americane să se concentreze împotriva Japoniei. Aceste 
presiuni trebuie să fi fost foarte puternice asupra lui 
Truman. Instinctul lui natural, după cum au dovedit-o 
acţiunile lui istorice, ar fi fost poate diferit. Eu, bineînţeles, 
nu puteam măsura forţele care acționau în centrul vital al 
celui mai apropiat Aliat al nostru, deşi mi-am dat imediat 
seama de existenţa lor. Puteam simţi doar vasta 
manifestare a imperialismului sovietic şi rus care se 
rostogolea înainte peste ţări lipsite de putere. 

Era clar că principalul ţel tebuia să fie o conferinţă cu 
Stalin. În acele zile ale capitulării germane, i-am telegrafiat 
preşedintelui spunându-i că ar trebui să-l invităm la o 
conferinţă. „/ntre timp, sper sincer că forțele americane nu 
se vor retrage de pe liniile tactice la care s-a căzut de acord 
acumel a răspuns imediat că ar prefera ca Stalin să 
propună întâlnirea şi spera ca ambasadorii noştri să-l 
convingă să o sugereze. Domnul Truman a declarat apoi că 
el şi cu mine ar trebui să mergem separat la întâlnire ca să 
evităm orice bănuială de „spirit de grup”. La terminarea 
conferinţei, spera să viziteze Anglia dacă îi vor permite 
îndatoririle lui din America. Nu mi-a scăpat deosebirea de 
vederi pe care o transmitea această telegramă, dar am 
acceptat procedura propusă de el. 

În accieaşi zile am trimis de asemeni preşedintelui Truman 
telegrama care poate fi numită „Cortina de fier”. Dintre 
toate documentele publice pe care le-am scris în această 
chestiune, aş prefera să fiu judecat după aceasta: 

1. Sunt profund preocupat de situaţia europeană. Am aflat 
că jumătate din Forţa Aeriană americană din Europa a 
început deja să se mute în teatrul din Pacific. Ziarele sunt 
pline de marile mişcări ale trupelor americane care pleacă 
din Europa. Şi armatele noastre, conform unor aranjamente 
anterioare, vor suferi o reducere importantă. Armata 

canadiană va pleca cu siguranţă. Francezii sunt slabi şi 
dificili la colaborare. Toată lumea poate vedea că, într-un 
timp foarte scurt, puterea noastră armată pe continent va fi 
dispărut, cu excepţia unor mici forţe de ocupaţie în 
Germania. 

2. Între timp, ce se va întâmpla cu Rusia? Am acţionat 
totdeauna pentru prietenie cu Rusia, dar, ca şi dumneata, 
simt o adâncă îngrijorare faţă de deformarea deciziilor de la 
Yalta, de atitudinea lor faţă de Polonia, de influenţa 
copleşitoare în Balcani, cu excepţia Greciei, de dificultăţile 
pe care le fac în legătură cu Viena, de combinaţia între 
puterea rusă şi teritoriile aflate sub controlul lor sau 
ocupate, cuplate cu tehnici comuniste în atât de multe alte 
ţări şi, mai presus de toate, de puterea lor de a menţine 
armate foarte mari pe teren timp îndelungat. Care va fi 
poziţia peste un an sau doi, când armatele britanică şi 
americană se vor topi, iar cea franceză nu s-a format încă 
pe scară importantă, când s-ar putea ca noi să avem o 
mână de divizii, majoritatea franceze, şi când Rusia poate 
alege să menţină două sau trei sute de divizii în serviciu 
activ? 

3. O cortină de fier este trasă peste frontul lor. Noi nu ştim 
ce se întâmplă în spatele ei. Pare puţin îndoielnic că toate 
regiunile de la est de linia Lubeck-Trieste-Corfu vor fi în 
curând complet în mâinile lor. La aceasta, trebuie să se 
adauge uriaşa arie cucerită de armata americană, între 
Eisenach şi Elba, care, după cum presupun, în câteva 
săptămâni, când se vor retrage americanii, va fi ocupată de 
puterea rusească. Generalul Eisenhower va trebui să facă 
tot felul de aranjamente ca să evite o nouă fugă a 
populaţiei germane spre vest, când această uriaşă înaintare 
moscovită va avea loc în centrul Europei. Apoi, cortina se 
va lăsa din nou, în mare măsură, dacă nu în totalitate. 
Astfel, o mare fâşie de multe sute de kilometri de teritorii 
ocupate de ruşi ne va izola de Polonia. 

4. Între timp, atenţia popoarelor noastre va fi ocupată cu 
impunerea unor sancţiuni Germaniei, care este ruinată şi 
prostrată, şi care va fi curând deschisă ruşilor ca aceştia să 
înainteze, dacă vor, până la apele mării Nordului şi ale 
Atlanticului. 

5. Desigur că este vital să ajungem acum la o înţelegere 
cu Rusia, sau să vedem unde ne aflăm cu eq, înainte de a 
ne slăbi mortal armatele sau a ne retrage în zonele de 
ocupaţie. Acest lucru se poate face doar printr-o întâlnire 
personală. Aş fi recunoscător pentru opinia şi sfatul 
dumitale. Bineînţeles că putem adopta punctul de vedere 
că Rusia se va comporta impecabil şi, fără îndoială, aceasta 
ar oferi soluţia cea mai convenabilă. Ca să pezum, 
problema unei înţelegeri cu Rusia înainte de dispariţia forţei 
noastre mi se pare că le minimalizează pe toate celelalte. 

A trecut o săptămână până am primit din nou veşti de la 
domnul Truman în legătură cu subiectul major. Apoi, la 22 
mai, mi-a telegrafiat spunându-mi că i-a cerut domnului 
Joseph F. Davies să vină să mă vadă înaintea Triplei 
Conferinţe, în legătură cu unele probleme pe care nu voia 
să le transmită telegrafic. 

Domnul Davies fusese ambasadorul american în Rusia 
înainte de război şi era cunoscut ca fiind un simpatizant al 
regimului. El şerisese de fapt şi o carte despre misiunea lui 
la Moscova, care a fost folosită şi pentru un film care părea 
că idealizează în multe feluri sistemul sovietic. Eu, 
bineînţeles, am făcut imediat aranjamente ca să-l primesc 
şi el a petrecut noaptea de 26 la Chequers. Am avut o 
foarte lungă discuţie cu el. Principalul lucru pe care îl avea 
de propus era ca preşedintele să se întâlnească mai întâi cu 
Stalin, undeva în Europa, înainte de a mă vedea pe mine. 
Am fost într-adevăr uimit de această sugestie. Nu-mi 
plăcuse nici folosirea de către preşedinte, în mesajul 
anterior, a expresiei de „spirit de grup” aplicată unei 
întâlniri între el şi mine. Britania şi Statele Unite erau unite 
prin legături de principii şi de înţelegere asupra politicii în 

multe direcţii şi ambii eram într-o divergență profundă cu 
sovieticii în numeroase chestiuni de cea mai mare 
importanţă. Faptul că preşedintele şi premierul britanic ar 
discuta pe această bază comună, cum făcusem atât de des 
pe vremea lui Roosevelt, nu merită acum expresia de „spirit 
de grup”. Pe de altă parte, ideea ca preşedintele să 
ocolească Marea Britanie şi să se întâlnească singur cu 
şeful statului sovietic ar fi fost nu chiar un caz de „spirit de 
grup” - aşa ceva era imposibil - dar o încercare de a ajunge 
de unul singur la o înţelegere cu Rusia asupra problemelor 
principale asupra cărora noi şi americanii eram uniţi. Nu aş 
fi fost de acord în nicio situaţie cu ceea ce mi se părea a fi 
un afront, chiar dacă nu intenţionat, adus ţării noastre după 
serviciile ei pline de credinţă aduse cauzei libertăţii din 
prima zi a războiului. Am obiectat la ideea implicită că noile 
dispute care se deschideau acum cu sovieticii erau dispute 
între Britania şi Rusia. Statele Unite erau la fel de 
preocupate şi angajate deplin ca şi noi. l-am arătat foarte 
clar acest lucru domnului Davies în conversaţia noastră, 
care s-a extins asupra întregului domeniu de probleme al 
Europei de est şi de sud, şi, pentru ca să nu fie neînţelegeri, 
am pus pe hârtie şi i-am dat o minută oficială în acest sens. 
Preşedintele a primit-o într-un spirit blând şi înţelegător şi 
am fost foarte bucuros că totul a fost în regulă şi că 
justeţea punctului nostru de vedere nu a fost respinsă de 
prietenii noştri dragi. 

Cam în acelaşi timp când preşedintele Truman l-a trimis 
pe domnul Davies să mă vadă, i-a cerut lui Harry Hopkins 
să se ducă la Moscova ca trimisul său special, ca să încerce 
încă o dată să ajungă la o înţelegere acceptabilă în 
chestiunea poloneză. Deşi departe de a se simţi bine, 
Hopkins a pornit vitejeşte spre Moscova. Prietenia lui faţă 
de Rusia era bine cunoscută, şi a fost primit foarte călduros. 
Cu siguranţă că, pentru prima oară, s-a făcut un oarecare 
progres. Stalin a fost de acord să-l invite la Moscova pe 
Mikolajezyk şi doi dintre colegii lui din Londra pentru 

consultări, în conformitate cu interpretarea noastră a 
înţelegerii de la Yalta. El a fost de asemeni de acord să 
invite câţiva polonezi importanţi din interiorul Poloniei, care 
nu erau printre cei de la Lublin. 

Intr-o telegramă, preşedintele spunea că aceasta era o 
etapă foarte încurajatoare în negocieri. Şefii polonezi 
arestaţi se părea că au fost acuzaţi doar de folosirea unui 
emiţător ilegal, iar Hopkins îl presa pe Stalin să-i 
amnistieze, astfel încât consultările să se ţină într-o 
atmosferă cât mai favorabilă. El mi-a cerut să-l îndemn pe 
Mikolajezyk să se ducă la Moscova şi imediat a fost 
organizat un nou guvern provizoriu polonez. La cererea lui 
Truman, acesta a fost recunoscut de Britania şi de Statele 
Unite, la 5 iulie. 

E greu de văzut ce puteam face mai mult. Timp de cinci 
luni, sovieticii se luptaseră cu ghearele şi cu dinţii. Şi-au 
realizat obiectivul prin tergiversare. În tot acest timp, 
administraţia de la Lublin, sub conducerea lui Bierut, 
susţinut de forţa armatelor ruseşti, căpătase controlul 
asupra întregii Polonii, întărit prin obişnuitele deportări şi 
lichidări. Ei respinseseră accesul observatorilor pe care ni-l 
promiseseră. Toate partidele politice, în afară de al lor, cel 
comunist, de marionete, erau într-o minoritate fără 
speranţă în noul guvern provizoriu recunoscut. Eram la fel 
de departe ca oricând de o încercare reală şi corectă de a 
obţine voinţa poporului polonez prin alegeri libere. Mai era 
totuşi o speranţă - ca întâlnirea „celor Trei”, acum 
iminentă, să permită realizarea unei rezolvări reale şi 
onorabile. Până acum, adunaserăm doar praf şi cenuşă şi 
asta e tot ce a rămas şi în ziua de azi din libertatea 
polonezilor. T 

La 1 iunie, preşedintele Truman mi-a spus că mareşalul 
Stalin era în favoarea unei întâlniri pe câre el o numea „a 

celor trei” la Berlin, pe la 15 iulie. Am răspuns imediat că 
m-aş duce bucuros la Berlin cu o delegaţie britanică, dar 
cred că 15 iulie, dată sugerată de Truman, era mult prea 
târziu pentru chestiunile urgente care cer atenţie din partea 
noastră şi că nu trebuie să aducem daune speranţelor şi 
unităţii lumii, dacă permitem unor cerinţe personale sau* 
naţionale să stea în calca unei întâlniri mai timpurii. l-am 
telegrafiat: „Deşi mă aflu în mijlocul unor alegeri disputate 
cu ardoare, nu aş considera sarcina mea de aici 
comparabilă cu o întâlnire între noi trei. Dacă 15 iunienue 
posibil, atunci de ce nu 1, 2 sau 3 iulie?! 4 Domnul Truman 
a replicat că, după o deplină analiză, 15 iulie era cea mai 
timpurie dată pentru el şi că se fac aranjamente în 
consecinţă. Stalin nu dorea să grăbească data. Eu nu 
puteam face alte presiuni. 

Principalul motiv pentru care doream să grăbesc data 
întâlnirii era desigur retragerea iminentă a armatei 
americane de la linia la care ajunsese prin luptă în zona 
prescrisă în înţelegerea privind ocuparea. Povestea 
înţelegerii cu privire la zone şi argumentele pro şi contra 
schimbării lor au fost notate în capitolul anterior. Mă 
Temeam că, în orice zi, se putea lua la Washington o 
decizie de a se ceda uriaşele suprafeţe - 600 de kilometri în 
lungime şi 160 de kilometri unde adâncimea era mai mare. 
Zona cuprindea multe milioane de germani şi cehi. 
Abandonarea teritoriului ar fi creat un hău mai mare între 
noi şi Polonia şi, practic, ar fi pus capăt puterii noastre de a- 
i influenţa soarta. Comportarea schimbată a Rusiei faţă de 
noi, încălcarea constantă a înțelegerilor la care s-a ajuns la 
Yalta, înaintarea spre Danemarca, evitată din fericire de 
acţiunea la timp a lui Montgomery, încălcările din Austria, 
presiunea amenințătoare a mareşalului Tito la Triest, toate 
mi se păreau, mie şi consilierilor mei, că dau naştere unei 
situaţii cu totul diferite de cea în care fuseseră prescrise 
zonele de ocupaţie, cu doi ani to urmă. Desigur, toate 
aceste probleme trebuiau analizate ca un tot şi acum era 


652 


momentul. Acum, când armatele britanică şi americană şi 
Forţele Aeriene constituiau încă o forţă şi înainte ca ele să 
se topească în urma demobilizării şi a grelelor cerinţe ale 
războiului japonez - acum, cel mai târziu, era timpul pentru 
o înţelegere generală. 

Cu o lună mai devreme, ar fi fost mai bine. Dar încă nu era 
prea târziu. Pe de altă parte, a părăsi tot centrul şi inima 
Germaniei, ba mai mult chiar, centrul şi piatra-cheie a 
Europei - ca un act izolat, mi se părea o decizie gravă şi 
neprevăzătoare. Dacă se făcea, aceasta putea fi doar ca 
parte a unei înţelegeri generale şi de durată. Dacă mergem 
la Potsdam fără nimic cu ce să negociem, toate 
perspectivele pentru viitoarea pace a Europei se pot duce 
pe copcă. Totuşi, problema nu era în mâna mea. 
Retragerea noastră spre frontierele de ocupaţie era 
neimportantă. Armata americană avea trei milioane de 
oameni, fată de a noastră cu un milion. Tot ce puteam face 
era să pledez mai întâi pentru o dată mai avansată a 
întâlnirii „celor Trei” şi, în al doilea rând, după ce acest 
lucru a eşuat, să amân retragerea până când vom putea să 
ne confruntăm problemele ca un tot, împreună, fată-n fa (a, 
şi pe picior de egalitate. 

Cum arată totul acum, după ce au trecut opt ani? Linia de 
ocupaţie a Rusiei în Europa merge de la Lübeck la Linz. 
Cehoslovacia a fost înghițită. Statele Baltice, Polonia, 
România şi Bulgaria, au fost reduse la state satelite sub 
conducere comunistă totalitară. lugoslavia a reuşit să se 
desprindă. Doar Grecia a fost salvată. Armatele noastre au 
dispărut şi va trece mult timp până când vor putea fi 
adunate măcar şaizeci de divizii care să fie opuse ruşilor, 
care au o forţă copleşitoare în blindate şi oameni. Asta nu 
ţine seamă de cele întâmplate în Orientul îndepărtat. 
Pericolul unui al treilea război mondial, în condiţii, la 
început, de grav dezavantaj, îşi aruncă umbrele înfiorătoare 
peste naţiunile libere ale lumii. Se dovedeşte astfel că 
momentul victoriei a fost cel mai prielnic, dar şi ultima 

şansă pentru o pace mondială, căruia i s-a permis însă să 
dispară în linişte.s2 La 4 iunie, i-am telegrafiat următoarele 
preşedintelui, din care puţinor cuvinte li s-ar putea aduce 
acum obiecţii: 

Sunt sigur că dumneata înţelegi motivul pentru care 
doresc atât de mult o dată mai avansată, să spunem, 3 sau 
4 iulie. Văd cu profundă îngrijorare retragerea armatei 
americane la linia noastră de ocupaţie în sectorul central, 
aducând astfel puterea sovietică în inima Europei 
occidentale şi coborârea unei cortine de fier între noi şi tot 
ce este spre est. Speram ca această retragere, dacă trebuie 
făcută, să fi însoţită de reglementarea multor lucruri grave 
care să constituie adevăratul fundament al păcii în lume. 
Nimic important nu a fost încă stabilit, iar dumneata şi cu 
mine vom avea de purtat o mare răspundere pentru viitor. 
Eu mai sper deci că data va fi avansată. 

Domnul Truman a răspuns la 12 iunie. El a spus că 
înţelegerea tripartită privind ocuparea Germaniei, aprobată 
de preşedintele Roosevelt după „o lungă considerare şi 
discuţii amănunțite” cu mine, face imposibilă amânarea 
retragerii trupelor americane din zonele sovietice în scopul 
de a presa rezolvarea altor probleme. Consiliul de Control 
Aliat nu putea începe să funcţioneze până nu plecam, iar 
guvernarea militară exercitată de Comandantul Suprem 
Aliat trebuia încheiată fără întârziere şi împărţită între 
Eisenhower şi Montgomery. Acesta fusese sfătuit, spunea 
el, că ar deteriora relaţiile noastre cu sovieticii dacă am 
amâna acţiunea până la întâlnirea noastră din iulie şi, în 
consecinţă, el propunea să trimitem un mesaj lui Stalin. 

Acest document sugera că ar trebui să dăm instrucţiuni 
imediat armatelor noastre să-şi ocupe zonele respective. El 
era gata să ordone tuturor armatelor americane să înceapă 
retragerea din Germania la 21 iunie. Comandanții militari 
trebuie să aranjeze ocuparea simultană a Berlinului şi 

accesul liber acolo pe şosea, cale ferată şi prin aer, de la 
Frankfurt şi Bremen, pentru forţele Statelor Unite. În 
Austria, aranjamentele trebuiau încheiate mai repede şi în 
mod satisfăcător, făcând răspunzători comandanții locali 
pentru definirea zonelor, atât în ţară cât şi la Viena, aceştia 
urmând să refere guvernelor respective doar problemele pe 
care nu le pot rezolva ei înşişi. 

Aceasta a sunat ca un dangăt de moarte în pieptul meu. 
Dar nu aveam de ales decât să mă supun. Nu mai puteam 
face nimic altceva. Nu trebuie uitat că domnul Truman nu 
fusese preocupat sau consultat la fixarea iniţială a zonelor. 
Situaţia, aşa cum i s-a prezentat atât de curând după 
venirea la putere, era dacă să se depărteze sau nu şi, într- 
un anumit sens, să repudieze politica guvernelor britanic şi 
american asupra căreia s-a căzut de acord în timpul 
ilustrului său predecesor. Nu mă îndoiesc că el era susţinut 
în acţiunea lui de consilierii militari şi civili. Răspunderea lui 
în acest moment era să decidă dacă s-au schmbat condiţiile 
atât de fundamental încât să se adopte o procedură cu totul 
nouă, cu probabilitatea de a trebui să facă faţă unei acuzaţii 
de încălcare a încrederii. Cei care sunt deştepţi doar după 
eveniment, să tacă. 

Jà 1 iulie, armatele britanice şi ale Statelor Unite au 
început retragerea spre zonele respective, urmate de mase 
jle refugiaţi. Rusia Sovictică era instalată în inima Europei. 
Aceasta a fost o piatră de hotar nefericită pentru omenire. 

În timp ce se petreceau toate acestea, eu eram cufundat 
în vârtejul alegerilor generale, care a început serios în 
prima săptămână a lui iunie. Deci, această lună a însemnat 
o viață grea. Obositoare turnee cu trenul în cele mai mari 
oraşe din Anglia şi Scoţia, cu trei sau patru discursuri în 
fiecae zi în faţa unor mulţimi uriaşe, şi se părea, entuziaste, 
şi, pe deasupra, emisiuni de radio laborios pregătite, îmi 

consumau timpul şi puterile. Tot timpul simţeam că multe 
din cele pentru care am luptat în lunga noastră bătălie în 
Europa ne scapă acum şi că speranţele noastre pentru o 
pace timpurie şi de durată se depărtau. Zilele treceau 
printre aclamaţiile mulțimilor, iar noaptea, mă întorceam 
ostenit la cartierul meu general în tren, unde mă aştepta un 
personal considerabil şi toate  telegramele sosite. 
Neconcordanţa între emoția şi zgomotul din jur cu fundalul 
sumbru 

care îmi umplea mintea, era în sine un afront faţă de 
realitate şi faţă de proporţiile problemelor. Am fost bucuros 
când a venit în sfârşit ziua alegerilor şi documentele de vot 

au fost sigilate în siguranţă timp de trei săptămâni, în 
cutiile lor. 

Eram hotărât să am o săptămână însorită, înainte de 
Conferinţă. La 7 iulie, două zile după votare, am zburat la 
Bordeaux cu doamna Churchill şi cu Mary, şi m-am trezit 
instalat agreabil la vila generalului Brutinel, lângă frontiera 
spaniolă, la Hendaye, cu o plajă şi împrejurimi minunate. 
Petreceam cea mai mare parte a dimineţii în pat, citind o 
foarte bună relatare a unui excelent scriitor francez, despre 
armistițiul de la Bordeaux şi tragica urmare de la Oran. Era 
straniu să-mi reînviu propriile amintiri din urmă cu doi ani şi 
să aflu multe lucruri pe care nu le ştiusem la vremea 
respectivă. După-amiezile, plecam cu complicatele mele 
instrumente de pictură şi găseam subiecte atrăgătoare pe 
râul Nive şi în golful St. Jean de Luz. Am găsit o companie 
plăcută în ale penelului în persoana doamnei Nairn, soţia 
consulului britanic la Bordeaux, cu care mă împrietenisem 
la Marrakech, cu un an în urmă. M-am ocupat doar de 
câteva telegrame în legătură cu apropiata Conferinţă şi m- 
am străduit să-mi scot din cap politica de partid. Totuşi, 
trebuie, să mărturisesc că misterul cutiilor cu voturi şi al 
conţinutului lor aveau un urât obicei de a bate la uşă şia 
privi pe ferestre. Când paleta era întinsă şi aveam o 
pensulă în mână, era uşor să alung aceşti băgăcioşi. 

Populaţia bască mă primea peste tot cu căldură. Ea 
suportase un timp îndelungat ocupaţia germană şi era 
bucuroasă că putea respira din nou liber. Nu aveam nevoie 
să mă pregătesc pentru conferinţă, pentru că o aveam atât 
de mult în cap, încât eram bucuros să scap de ea aceste 
câteva zile care zburau. Preşedintele era pe mare, pe 
crucişătorul american Augusta, acelaşi vas care îl adusese 
pe Roosevelt la întâlnirea noastră în Atlantic, în 1941. În 15, 
am plecat spre aeroportul din Bordeaux şi avionul meu 
Skymaster m-a dus la Berlin. 

Harry S. Truman, preşedintele S. U.A. După Roosevelt 
Capitolul XXVIII BOMBA ATOMICĂ 


Preşedintele Truman a ajuns la Berlin în aceeaşi zi cu 
mine. Eram dornic să cunosc un potentat cu care relaţiile 
mele cordiale, în ciuda divergenţelor, fuseseră deja stabilite 
prin corespondenţă. L-am vizitat în dimineaţa de după 
sosirea noastră şi am fost impresionat de maniera lui 
veselă, precisă, sclipitoare şi de vizibila lui putere de 
decizie. 

In 16 iulie, atât preşedintele cât şi eu am făcut separat 
turul Berlinului. Oraşul nu era nimic altceva decât un haos 
de ruine. Vizita noastră, bineînţeles, nu fusese anunţată, iar 
pe străzi erau doar trecătorii obişnuiţi. In piaţa din faţa 
Cancelariei, era totuşi o mulţime considerabilă. Când am 

coborât din maşină şi am trecut printre ei, cu excepţia unui 
bătrân care a clătinat din cap cu dezamăgire, au început 
toţi să ovaţioneze. Ura” mea murise odată cu capitularea 
lor şi am fost foarte mişcat de demonstrațiile lor şi, de 
asemeni, de privirile lor pierdute şi de hainele jerpelite. 
Apoi am intrat în Cancelarie şi, destul de mult timp, am 
umblat prin galerii şi holuri sfarâmate. Ghizii noştri ruşi ne- 
au dus apoi la adăpostul antiaerian al lui Hitler. Am coborât 
până la fund şi am văzut camera în care el şi soţia lui s-au 
sinucis, iar când am ajuns sus din nou, ne-au arătat locul 
unde a fost ars trupul lui. Ni s-au dat cel mai bune relatări 
de la sursă, existente în momentul acela, despre ce s-a 
întâmplat în aceste scene finale. 

Linia adoptată de Hitler a fost mult mai convenabilă 
pentru noi decât cea de care mă temusem eu. In orice 
moment din ultimele câteva luni ale războiului, el ar fi putut 
să zboare în Anglia şi să se predea, spunând: „Faceţi ce 
vreţi cu mine, dar salvaţi-mi poporul prost îndrumat”. Nu 
mă îndoiesc că ar fi împărţit soarta criminalilor de la 
Nurenberg. Principiile morale ale civilizaţiei moderne par să 
prescrie că şefii unei naţiuni învinse în război să fie 
condamnaţi la moarte de către învingători. Aceasta îi va 
îndemna cu siguranţă să lupte până la sfârşitul amar în 
orice viitor război şi, indiferent cât de multe vieţi sunt 
sacrificate în mod inutil, asta nu-l costă mai mult. Masele de 
oameni sunt acelea care au atât de puţin de spus în 
legătură cu începerea sau terminarea războiului, dar 
plătesc costurile suplimentare. Romanii urmau principiul 
opus şi cuceririle lor se datorau aproape la fel de mult 
clemenţei lor cât şi vitejiei. 

x x 
În 17 iulie, au venit veşti care au zguduit lumea. După- 
amiază, Stimson a sunat la locuinţa mea şi mi-a pus în faţă 
o hârtie pe care era scris: „Copiii s-au născut satisfăcător”. 
După comportarea lui, am înţeles că s-a întâmplat ceva 
extraordinar. „Asta înseamnă, a spus el, că experienţa din 

deşertul mexican a reuşit. Bomba atomică e o realitate.” 
Deşi am urmărit această cercetare cu fiecare fărâmă de 
informaţie care ni se împărtăşea, nu mi se spusese 
dinainte, sau cel puţin eu nu ştiam data încercării decisive. 
Niciun om de ştiinţă responsabil nu prevedea ce se va 
întâmpla când se va încerca prima explozie atomică totală. 
Oare bombele astea erau nefolositoare sau puteau să 
anihileze totul? Acum ştiam. „Copiii s-au  nâscut 
satisfăcător”. Nimeni nu putea însă măsura consecinţele 
militare imediate ale descoperirii şi nimeni nu evaluase încă 
nimic altceva în legătură cu ca. 

A doua zi, a sosit un avion cu o descriere completă a 
acestui teribil eveniment din istoria omenirii. Stimson mi-a 
adus raportul. Redau pe cât îmi amintesc. Bomba, sau 
echivalentul ei, fusese detonată în vârful unui pilon înalt de 
33 de metri, toată lumea fusese îndepărtată pe o rază de 
cincisprezece kilometri, iar oamenii de ştiinţă şi personalul 
lor s-au adăpostit în spatele unor scuturi şi adăposturi 
masive de beton, la aceeaşi distanţă. Suflul fusese teribil. O 
uriaşă coloană de flacără şi fum s-a înălţat spre marginea 
atmosferei sărmanului nostru pământ. In interiorul unui 
cerc de un kilometru şi jumătate, devastarea era absolută. 
Aceasta însemna un sfârşit rapid al celui de al doilea război 
mondial şi poate multe alte lucruri în plus. 

Preşedintele m-a invitat imediat la o conferinţă cu el. Il 
avea alături pe generalul Marshall şi pe amiralul Leahy. 
Până în acel moment, ne formulaserăm ideile despre un 
asalt asupra teritoriului Japoniei printr-un teribil 
bombardament aerian şi o invadafe cu armate foarte 
numeroase. Ne-am gândit la rezistența japonezilor, care vor 
lupta până la moarte, cu devotamentul samurailor, nu 
numai în bătălii ci şi în fiecare pivniţă şi ascunzătoare. 
Aveam în minte spectacolul insulei Okinawa, unde multe 
mii de japonezi, în loc să se predea, s-au aşezat în şir şi s- 
au ucis cu grenade de mână, după ce conducătorii lor au 
îndeplinit solemn ritualul hara-kiri. A înfrânge rezistenţa 

japoneză om cu om şi a cuceri ţara metru cu metru, putea 
însemna pierderea unui milion de vieţi americane şi o 
jumătate de milion de vieţi britanice - sau chiar mai multe, 
dacă îi puteam duce acolo, pentru că eram hotărâți să 
împărtăşim agonia. Acum, tot acest tablou de coşmar 
dispăruse. În locul lui, era viziunea - ce părea înde-adevăr 
frumoasă şi luminoasă - a sfârşitului întregului război cu 
unul sau două şocuri violente. M-am gândit imediat eu 
însumi dacă poporul japonez - al cărui curaj l-am admirat 
întotdeauna - va găsi vreo scuză pentru apariţia, acestei 
aproape supranaturale arme, care să-i salveze onoarea şi 
să-l elibereze de obligaţia de a fi ucis până la ultimul 
luptător. 

În plus, nu vom avea nevoie de ruşi. Sfârşitul războiului 
japonez nu mai depindea de revărsarea armatelor lor 
pentru lupta finală şi, poate, prelungită. Nu aveam nevoie 
să le cerem favoruri. Şirul de probleme europene putea deci 
să fie privit după meritele sale şi conform cu principiile 
Naţiunilor Unite. Se părea brusc că am obţinut o scurtare 
binevenită a războiului în Orient şi o perspectivă mult mai 
fericită în Europa. Nu mă îndoiesc că aceste gânduri erau 
prezente şi în minţile prietenilor mei americani. Oricum, nu 
a fost niciun moment discuţia dacă bomba atomică să fie 
folosită sau nu. A evita un masacru vast, nedefinit, a aduce 
războiul la sfârşit, a da pace lumii, a lune mâini 
vindecătoare pe popoarele torturate de manifestarea unei 
putoi copleşitoare, a pune toate astea pe seama câtorva 
explozii, părea, după toate strădaniile şi pericolele, un 
miracol eliberator. 

Consimţământul britanic de principiu asupra folosirii armei 
fusese dat la 4 iulie, înainte ca experienţa să aibă loc. 
Decizia finală era acum, în principal, în mâinile 
preşedintelui Truman, care avea arma; dar eu nu m-am 
îndoit niciodată care va fi aceasta şi nici nu m-am îndoit de 
atunci că a avut dreptate. Faptul istoric rămâne şi trebuie 
judecat după trecerea timpului, iar decizia dacă să se 

folosească sau nu bomba atomică pentru a obliga Japonia 
să capituleze nici nu a constituit o problemă. In jurul mesei 
noastre, a fost o înţelegere unanimă, automată, nepusă sub 
semnul întrebării, şi nu am auzit nici cea mai mică sugestie 
că ar trebui să facem altceva. 

O chestiune mai complicată era ce să-i spunem lui Stalin. 
Preşedintele şi cu mine simţeam că nu mai aveam nevoie 
de ajutorul lui pentru a cuceri Japonia. El îşi dăduse 
cuvântul, la Teheran şi Yalta, că Rusia Sovictică va ataca 
Japonia imediat ce armata germană va fi înfrântă, iar în 
vederea împlinirii acestui lucru, era în desfăşurare o 
mişcare continuă a trupelor ruseşti spre Orientul Indepărtat, 
pe calea ferată siberiană, încă de la începutul lui mai. După 
părerea noastră, nu avea să fie nevoie de ele şi puterea de 
negociere a lui Stalin, pe care o folosise cu efect asupra 
americanilor la Yalta, dispăruse acum. Totuşi, el fusese un 
aliat magnific în războiul împotriva lui Hitler şi simţeam 
amândoi că trebuia să fie informat de marele şi noul fapt 
care domina scena acum, dar fără niciun fel de amănunte. 
Cum trebuia oare să-i fie împărtăşită vestea? In scris sau 
verbal? Ar trebui să o facem într-o şedinţă oficială şi 
specială, sau în cursul conferinţelor noastre zilnice, sau 
după una dintre ele? Concluzia la care a ajuns preşedintele 
a fost ultima dintre aceste alternative. „Eu cred, a zis el, că 
cel mai bine ar fi să-i spun, după una dintre întâlnirile 
noastre, că avem o formă complet nouă de bombă, ceva cu 
totul neobişnuit, care credem că va avea un efect decisiv 
asupra voinţei japonezilor de a continua războiul.” Am fost 
de acord cu această procedură. 

Între timp, atacul devastator împotriva Japoniei 
continuase, din văzduh şi de pe mare. La sfârşitul lui iulie, 
flota japoneză încetase practic să mai existe. Japonia era în 
haos şi gata să se prăbuşească. Diplomaţii de profesie erau 

convinşi că doar capitularea imediată, cu autoritatea 
împăratului, putea salva Japonia de dezintegrare totală, dar 
puterea continua să fie în mâna unei clici militare, hotărâte 
mai degrabă să supună națiunea unei sinucideri în masă, 
decât să accepte înfrângerea. Distrugerile teribile care îi 
confruntau, nu făceau nicio impresie asupra acestei ierarhii 
fanatice, care continua să spere într-un miracol care să 
întoarcă roata în favoarea lor. 

In câteva convorbiri lungi cu preşedintele singur, sau în 
prezenţa consilierilor lui, am discutat ce e de făcut. M-am 
oprit asupra costului uriaş în vieţi americane şi, în mai mică 
măsură, britanice, dacă obligăm Japonia la „capitulare 
necondiționată.” El trebuia să ia în considerare dacă asta 
nu s-ar putea exprima în alt mod, astfel încât să avem 
elementele esenţiale pentru o pace şi securitate viitoare şi 
totuşi să le lăsăm o portiţă de salvare a onoarei lor militare 
şi o asigurare a existenţei lor naţionale, după ce au 
acceptai toate asigurările necesare  cuceritorului. 
Preşedintele a răspuns tăios că nu crede că japonezii mai 
au onoare militară după Peari Harbour. Eu am continuat 
spunând că, oricum, aveam ceva pentru care erau gata să 
facă faţă unei morţi sigure, în număr mare, şi că acest lucru 
putea să nu fie atât de important pentru noi pe cât era 
pentru ci. El a devenit atunci înţelegător şi a vorbit, ca şi 
domnul Stimson, de teribila răspundere care apasă asupra 
lui pentru nelimitata vărsare de sânge american. 

In cele din urmă, s-a decis să se trimită un ultimatum, în 
care să se ceară capitularea imediată, necondiționată, a 
forţelor armate ale Japoniei. Acest document a fost publicat 
în 26 iulie. Termenii acestuia au fost respinşi de 
conducătorii militari ai Japoniei, şi Forţele Aeriene ale 
Statelor Unite şi-au făcut în consecinţă planurile de 
aruncare a unei bombe atomice asupra Hiroşimei şi alta la 
Nagasaki. Am fost de acord să dăm locuitorilor toate 
şansele. Procedura a fost dezvoltată în amănunţime. Pentru 
a se minimaliza pierderile de vieţi, unsprezece oraşe 

japoneze au fost avertizate prin fluturaşi, în 27 iulie, că vor 
fi supuse unor intense bombardamente aeriene. A doua zi, 
au fost atacate şase dintre acestea. Alte douăsprezece au 
fost avertizate în 31 iulie şi patru din ele au fost 
bombardate la 1 august. Ultimul avertisment a fost dat în 5 
august. Până atunci, superfortăreţele afirmau că au lansat 
un milion şi jumătate de fluturaşi în fiecare zi şi trei 
milioane de exemplare din ultimatum. Prima bombă 
atomică nu a fost lansată decât în 6 august. 

La 9 august, bomba de la Hiroşima a fost urmată de o a 
doua, de data asta asupra oraşului Nagasaki. A doua zi, în 
ciuda unei insurecţii a unor extremişti militari, guvernul 
japonez a fost de acord să accepte ultimatumul, cu condiţia 
ca aceasta să nu prejudicieze prerogativele împăratului de 
conducător suveran. Flota Aliată a intrat în Golful Tokio şi, 
în dimineaţa de 2 septembrie, a fost semnat instrumentul 
oficial, la bordul vasului american de război Missouri Rusia 
declarase război pe 8 august, doar cu o săptămână înainte 
de prăbuşirea inamicului. Cu toate acestea, a pretins 
drepturi depline ca beligerantă. 

Ar fi o greşeală să se presupună că soarta Japoniei a fost 
pecetluită de bomba atomica. Înfrângerea ei era sigură 
înainte de căderea primei bombe şi a fost determinată de o 
putere maritimă copleşitoare. Doar aceasta a făcut posibilă 
ocuparea de baze oceanice de unde să se lanseze atacul 
final, iar armata metropolitană să fie forţată să capituleze 
fără să dea nicio lovitură. Flota ei fusese distrusă. Intrase în 
război cu peste cinci milioane şi jumătate de tone, sporite 
mai târziu prin capturi şi noi construcţii, dar sistemul de 
convoaie şi escorte era neadecvat şi prost organizat. Au 
fost scufundate peste opt milioane şi jumătate de tone de 
vase japoneze, dintre care cinci milioane din cauza 
submarinelor. Noi, o putere insulară, la fel de dependentă 
de mare, putem trage învăţăminte şi să înţelegem propria 
noastră soartă, dacă nu am fi reuşit să stăpânim 
submarinele de buzunar-U. 


664 


x k x 


Frustrarea a fost soarta Conferinței finale a „celor Trei”. 
Nu am să încerc să descriu toate chestiunile care au fost 
ridicate, deşi nu rezolvate, la diversele noastre întâlniri. Mă 
mulţumesc să relatez povestea bombei atomice atât cât îmi 
dădeam seama de ea, şi să schiţez groaznica problemă a 
frontierelor germano-poloneze. Aceste evenimente ne mai 
preocupă şi astăzi. 

Căzusem de acord la Yalta ca Rusia să-şi înainteze 
frontiera de vest în Polonia până la Linia Curzon. Am 
recunoscut în acelaşi timp că Polonia, la rândul ci, trebuie 
să primească teritorii substanţiale din Germania. Problema 
era cât de mult? Cât de departe trebuia ea să pătrundă în 
Germania? Fuseseră multe neînţelegeri. Stalin voise să 
extindă graniţa de vest a Poloniei de-a lungul râului Oder, 
până ce acesta se uneşte cu Neisse de vest; Roosevelt, 
Eden şi cu mine am susţinut să se oprească la Neissc de 
est. Toii trei şefii de guverne s-au legat public la Yalta să 
consulte guvernul polonez şi să lase hotărârea finală în 
seama Conferinţei de pace. Asta fusese tot ce am putut 
face. Dar, în iulie 1945, ne aflam în faţa unei noi situaţii. 
Rusia îşi avansase frontiera la Linia Curzon. Asta însemna, 
după cum ne-am dat seama Roosevelt şi cu mine, că cei 
trei-patru milioane de polonezi care locuiau pe partea de 
dincolo de linie vor trebui să fie mutaţi în vest. Acum, eram 
confruntaţi cu ceva mult mai rău. Guvernul polonez, 
dominat de sovietici, se împinsese şi el înainte, nu până la 
Neisse de est ci până la cea de vest. Mare parte din acest 
teritoriu era locuit de germani şi, cu toate că au fugit 
câteva milioane dintre ci, mul i au rămas pe loc. Ce era de 
făcut cu ei? Să trebuiască să muti trei-patru milioane de 
polonezi era destul de rău. Trebuia oare că mutăm şi peste 
opt milioane de germani? Chiar dacă un asemenea transfer 
putea fi avut în vedere, nu erau suficiente alimente pentru 

ei în ceea ce mai rămăsese din Germania. O mare parte a 
cerealelor din Germania veneau tocmai din partea luată de 
polonezi şi, dacă aceasta ni se lua nouă, Aliaţii occidentali 
aveau să rămână cu zone industriale distruse şi cu o 
populaţie muritoare de foame şi supranumeroasă. Pentru 
viitoarea pace a Europei, acesta era un rău pe lângă care 
Alsacia-Lorena şi 


pe YAN 


SWITZERLAND ŞI EEE, 
ZNEO ara N ucostavia ALE = 


Zonele de ocupaţie din Germania, aşa cum au fost fixate 
în final, iulie 1945 


Coridorul Danzig erau fleacuri. Într-o bună zi, germanii îşi 
vor vrea înapoi teritoriile, iar polonezii nu vor fi în stare să-i 
oprească. 

Rămâne doar să menţionez unele dintre contactele sociale 
şi personale care au uşurat dezbaterile noastre sumbre. 
Fiecare dintre cele trei delegaţii le invita pe celelalte două. 
Prima a fost delegaţia Statelor Unite. Când a venit rândul 
meu, am propus un toast pentru „Liderul opoziţiei”, 
adăugând „oricare ar fi el”. Domnul Attelee, pe care îl 
invitasem la Conferinţă în concordanţă cu convingerea mea 
că fiecare şef de guvern trebuie să aibă, în perioade de 
criză, un vice care ştie totul şi poate astfel păstra 
continuitatea dacă apare un accident, a fost foarte amuzat 
de ce am spus. La fel şi restul adunării. Dineul sovietic a 
fost de asemeni agreabil şi un foarte frumos concert dat de 
artişti ruşi de frunte au prelungit atât de mult programul 
încât eu am şters-o. 

Mic mi-a venit rândul să dau ultimul banchet, în seara de 
22. L-am plănuit pe scară mai mare, invitându-i şi pe 
comandanții şefi şi pe delegaţi. L-am aşezat pe preşedinte 
în dreapta mea şi pe Stalin în stânga. Au fost multe 
discursuri şi Stalin, fără măcar să se asigure că toii chelnerii 
şi soldaţii ieşiseră din cameră, a propus ca următoarea 
noastră întâlnire să fie la Tokio. Nu încăpea îndoială că 
declara (ia de război a Rusiei împotriva Japoniei va veni în 
orice moment şi deja marile ei armate erau masate la 
frontieră, gata. Să rupă frontul japonez mai slab din 
Manciuria. Pentru a uşura procedurile, mai schimbam 
locurile între noi din când în când, iar preştiintele era în faţa 
mea. Am avut din nou o convorbire foarte prietenoasă cu 
Stalin, aire era în cea mai bună dispoziţie şi părea că nu are 
nicio idee de uluitoarea informatic despre noua bombă, pe 
care mi-o dăduse preşedintele. LI vorbea cu entuziasm 
despre intervenţia rusească împotriva Japoniei şi părea că 
se aşteaptă la încă multe luni de război, pe care Rusia îl va 
ducc pe o scară tot mai mare, susţinută doar prin linia 
ferată trans-siberiană. 

Apoi, s-a întâmplat un lucru foarte curios. Formidabilul 
meu oaspete s-a ridicat de la locul lui şi, cu lista de bucate 
în mână, a trecut în jurul mesei, culegând semnături ale 
multora dintre cei care erau prezenţi. N-am crezut că am 
să-l văd vreodată ca vânător de autografe. Când s-a întors 
din nou la mine, mi-am scris numele aşa cum dorea şi 
amândoi ne-am uitat unul la celălalt şi am râs. Ochii lui 
Stalin sclipeau de veselie şi umor. Am mai menţionat că 
toasturile la aceste banchete erau totdeauna băute de 
reprezentanţii sovietici din pahare mici, iar Stalin nu s-a 
îndepărtat niciodată de la această practică. Dar acum, m- 
am gândit să-i fac pe plac. Am umplut un păhărel cu coniac 
pentru el şi unul pentru mine. M-am uitat semnificativ la el. 
Ne-am golit amândoi paharele dintr-o dată şi ne-am privit 
aprobator. Apoi Stalin mi-a spus: „Dacă e imposibil să-mi 
daţi o poziţie fortificată în Marmara, n-am putea avea o 
bază la Dedeagatch?” M-am mulţumit să spun: „Am să 
sprijin mereu Rusia în pretenţia de a avea acces la mare în 
tot cursul anului.” 

A doua zi, 24 iulie, după ce s-a terminat şedinţa noastră 
plenară şi ne-am ridicat cu toţii de la masa rotundă şi am 
stat câte doi, trei, înainte de a ne răspândi, l-am văzut pe 
preşedinte ducânduse la Stalin şi cei doi au conversat 
singuri, doar cu interpreţii lor. Eu eram poate la cinci metri 
depărtare şi am urmărit cu cea mai mare atenţie 
convorbirea importantă. Ştiam ce avea să facă 
preşedintele. Ce era vital de măsurat era efectul asupra lui 
Stalin. Văd totul de parcă ar fi fost ieri. El părea să fie 
încântat. O bombă nouă! De o putere extraordinată! 
Probabil decisivă în întreg războiul japonez! Ce noroc! 
Aceasta era impresia mea în acel moment şi eram sigur că 
habar nu avea de semnificaţia a ceea ce i se spunea. Era 
evident că, în strădaniile şi stresul lui intens, bomba 
atomică nu jucase niciun rol. Dacă ar fi avut cea mai mică 
idee despre revoluţia care începea în problemele mondiale, 

reacţiile lui ar fi fost vizibile. Nimic n-ar fi fost mai uşor 
pentru el decât să spună: „Mulţumesc că 


E ii dn BEN SERTE EA 

Frontierele Europei centrale mi-ai vorbit despre noua 
voastră bombă. Eu nu am cunoştinţele tehnice. Pot să trimit 
specialistul meu în ştiinţe nucleare să-l vadă pe specialistul 
vostru mâine dimineaţă?” Dar faţa lui a rămas veselă şi 
destinsă, iar discuţia dintre aceşti doi potentaţi s-a sfârşit 
curând. Aşteptându-ne maşinile, m-am trezit lângă Truman. 
„Cum a mers?” am întrebat. „N-a pus nicio întrebare” a 
replicat el. 

În dimineaţa de 25, Conferinţa s-a întrunit din nou. Era 
ultima şedinţă la care am participat. Am cerut din nou ca 
frontiera de vest a Poloniei să nu fie stabilită fără să se ţină 
seama de cei un milion şi un sfert de germani care mai erau 
în regiune, iar preşedintele a subliniat că orice tratat de 
Pace putea fi ratifiait doar cu acordul şi consimţământul 
Senatului. Trebuie, a spus el, să găsim o soluţie pe care să 
o poată recomanda onest poporului american. Eu am spus 
că, dacă polonezilor li s-ar permite să fie a cincea Putere de 
ocupaţie fără un aranjament pentru împărţirea în mod egal 
a alimentelor produse în Germania către populaţia 
germană, şi fără o înţelegere în legătură cu reparaţiile sau 
cu prada de război, atunci Conferinţa a eşuat. Această 
țesătură de probleme a stat în centrul activităţii noastre şi, 

până acum, nu am ajuns la nicio înţelegere. Disputa a 
continuat. 

Stalin a spus că a obţine cărbune şi metal din Ruhr este 
mai important decât hrana. Am spus că acestea vor trebui 
să fie folosite ca troc pe alimente din est. Cum ar putea 
altfel minerii să scoată cărbune? „Ei au importai şi înainte 
alimente din străinătate şi pot s-o facă din nou”, a fost 
răspunsul. „Şi cum pot plăti reparaţiile?” „Mai este încă 
multă grăsime rămasă în Germania” a fost răspunsul 
sumbru. Eu am refuzat să accept foametea în Ruhr doar 
pentru că polonezii deţin toate terenurile cerealiere din est, 
iar Anglia nu are suficicnt cărbune. „Atunci, folosiţi 
prizonieri germani în mine; asta fac cu, a spus Stalin. Mai 
sunt patruzeci de mii de soldaţi germani în Norvegia, puteţi 
să-i luaţi de-acolo.” „Noi exportăm propriul nostru cărbune, 
în Franţa, Olanda şi Belgia, am spus eu. De ce trebuie să 
vândă Polonia cărbune Suediei, în timp ce Britania îşi refuză 
ei cărbunele în favoarea ţărilor eliberate?” „Dar ăsta-i 
cărbune rusesc, a răspuns Stalin. Poziţia noastră e mai 
dificilă decât a voastră. Noi am pierdut peste cinci milioane 
de oameni în război şi aveam o lipsă disperată de mână de 
lucru...” Mi-am ridicai din nou punctul de vedere: „Vom 
trimite alrbunc din Ruhr în Polonia sau oriunde în altă parte, 
cu condiţia să obţinem alimente în schimb pentru minerii 
care îl produc.” 

Aceasta părea să-l facă pe Stalin să se gândească. A spus 
că întreaga problemă trebuie luată în considerare. Am fost 
de acord şi am spus că voiam doar să subliniez dificultăţile 
din faţa noastră. Aici a fost sfârşitul chestiunii, în ce mă 
priveşte. 


XXX 
Nu-mi asum nicio răspundere, în afară de cele arătate aici, 


pentru vreuna dintre concluziile la care s-a ajuns la 
Potsdam. In cursul Conferinţei, am permis ca divergenţele 

ce nu puteau fi rezolvate în jurul mesei sau de către 
miniştrii de Externe la întâlnirile lor zilnice, să fie puse de-o 
parte. Un formidabil grup de probleme, asupra cărora erau 
neînţelegeri, se aflau îngrămădite, în consecinţă, pe rafuri. 
Intenţionam, dacă eram reales, după cum se aştepta în 
general, să mă iau la harţă cu guvernul sovietic în legătură 
cu acest inventar de decizii. De exemplu, nici eu, nici 
domnul Eden nu am fi fost niciodată de acord ca râul Neisse 
de vest să fie linia de frontieră. Linia Oder şi Neisse de est 
fusese deja recunoscută drept compensație poloneză 
pentru revenirea la Linia Curzon, dar depăşirea de către 
armatele ruseşti a teritoriului până la şi dincolo de Neisse 
de vest n-a fost şi n-ar fi fost niciodată acceptată de un 
guvern al cărui şef aş fi fost cu. Aici nu era doar o chestiune 
de principiu, ci mai curând o uriaşă problemă care afecta de 
fapt circa trei milioane de oameni în plus, care trebuiau 
deplasaţi. 

Mai erau multe alte probleme în care era drept ca 
guvernul aovictic să fie confruntat, şi de asemeni polonezii, 
care, înghiţând o halcă enormă de teritoriu german, 
deveniseră marionetele înfocate ale sovieticilor. Toate 
aceste negocicri au fost rupte în două şi s-a ajuns la o 
încheicrc timpurie, ca urmare a rezultatului alegerilor 
generale. Spun asta nu ca să acuz miniştrii guvernului 
socialist, care au trebuit să treacă la ele fără o pregătire 
serioasă şi care, în mod firesc, nu erau la curent cu ideile şi 
planurile pe care le aveam în vedere şi anume să amo 
discuţie explicativă la sfârşitul Conferinţei şi, dacă era 
necesar, să ajung la o ruptură publică, decât să permit să 
fie cedat Poloniei ceva dincolo de Oder şi de Neisse de est. 

Lotuşi, momentul real când trebuiau tratate aceste 
probleme a fost, după cum am explicat în capitolele- 
anterioare, atunci când frontul puternicelor armate Aliate se 
aflau faţă în faţă pe câmpul de luptă, şi înainte ca 
americanii, şi în mai mică măsură britanicii, să-şi fi făcut 
marea retragere pe un front de şase sute de kilometri, cu o 


671 


adâncime în unele locuri de 180 de kilometri, dând astfel 
ruşilor inima şi o mare parte a Germanici. In acea vreme, 
doream să lămurim problemele înainte de a face uriaşa 
retragere şi în timp ce armatele Aliate existau încă acolo. 
Punctul de vedere american a fost că eram angajaţi la o 
linie definită de ocupaţie, iar eu am susţinut cu putere că 
acea linie de ocupaţic trebuia să fie adoptată când aveam 
să fim satisfăcuţi că întregul front, de la nord la sud, era 
stabilit în concordanţă cu dorinţele şi în spiritul în care 
fusese luat angajamentul nostru. Totuşi, a fost imposibil să 
atrag sprijinul american pentru aceasta, iar ruşii, 
împingându-i în faţa lor pe polonezi, au continuat să 
înainteze, depopulând mari regiuni din Germania, cărora le- 
au luat rezervele de alimente, împingând în aceteşi timp o 
mulţime de guri în zonele britanică şi americană şi aşa 
supraaglomerate. Chiar şi la Potsdam, problema putea fi 
eventual rezolvată, dar căderea guvernului naţional britanic 
şi înlocuirea mea de pe scenă în momentul în care eu 
aveam încă mare influenţă şi putere, a făcut, imposibil să 
se ajungă la soluţii satisfăcătoare. 

Am zburat acasă, cu fiica mea Mary, în după-amiaza de 25 
iulie. Soţia mea m-a întâmpinat la Northolt şi am cinat 
împreună în linişte. 

Excelente aranjamente au făcut căpitanul Pim şi oamenii 
lui din Camera Hărţii, a doua zi, ca să prezinte o relatare 
continuă a rezultatelor alegerilor, pe măsură ce soseau. 
Ultima părere a Oficiului Central Conservator era că ar 
trebui să obţinem o majoritate substanţială. Eu nu mă 
preocupasem de acest subiect cât timp am fost ocupat cu 
gravele probleme ale Conferinţei. In ansamblu, am acceptat 
punctul de vedere al conducătorilor partidului şi m-am dus 
la culcare, cu credinţa că poporul britanic va dori ca eu să- 
mi continui munca. Speranţa mea era că va fi posibil să 
reconstituim guvernul de Coaliție Națională, după 
proporţiile din noua Cameră a Comunelor. Aşa am moţăit. 
Totuşi, înainte de ivirea zorilor, m-am trezit eu o înţepătură 

de durere aproape fizică. O convingere, pană atunci 
subconşticntă, că eram învinşi, a ieşit la iveală şi mi-a 
dominat mintea. Toată presiunea marilor evenimente pro şi 
contra care mi-au menţinut menial atâta timp „viteza de 
zbor”, avea să înceteze şi voi cădca. Puterea de a modela 
viitorul îmi va fi luată. Cunoaşterea şi experienţa pe aire le 
adunasem, autoritatea şi bunăvoința pe care le câştigasem 
în atâtea tări, vor dispare. Hram nemulţumit de perspectivă 
şi m-am întors din nou la somn. Nu m-am trezit decât la ora 
nouă şi, când m-am dus la Camera Hărţii, începuseră să 
vină primele rezultate. Erau, după cum mă aşteptam acum, 
nefavorabile. La amiază, era clar că socialiştii vor avea 
majoritatea. La masa de prânz, soţia mea mi-a spus: „S-ar 
putea să fie o binecuvântare mascată”. Am răspuns: „|n 
momentul de faţă, pare efectiv mascată.” 

În condiţii obişnuite, m-aş fi simţit liber să-mi iau câteva 
zile ca să descurc treburile guvernului în maniera obişnuită. 
Constituţional, puteam aştepta şedinţa Parlamentului peste 
câteva zile şi să obţin eliberarea de la Camera Comunelor. 
Aceasta mi-ar fi permis să prezint naţiunii, înainte de 
demisie, capitularea necondiționată a Japoniei. Nevoia ca 
Britania să fie reprezentată cu autoritatea necesară la 
Conferinţă, unde toate marile probleme pe care le 
discutasem trebuiau acum să ajungă la capăt, făcea ca 
orice întârziere să fie contrară interesului public. In plus, 
verdictul electorilor fusese exprimat atât de copicşitor, 
încât nu am vrut să mai rămân nicio oră răspunzător pentru 
treburile lor. De aceea, la ora şapte, după ce am cerut o 
audienţă, m-am dus la palat, am întins regelui demisia mea 
şi am sfătuit pe Majestatea Să să trimită după domnul 
Attlee. 

Am transmis naţiunii următorul mesaj cu care se poate 
încheia această relatare: 

25 iulie 1945 

Voința poporului britanic a fost înregistrată în voturile 
numărate azi. În consecinţă, eu am părăsit sarcina care mi- 

a fost dată în vremuri mai întunecate. Îmi pare rău că nu mi 
s-a permis să termin treaba cu Japonia. Pentru aceasta însă, 
au fost făcute toate planurile şi pregătirile, iar rezultatele 
pot veni mult mai repede decât am fost îndreptăţiţi până 
acum să ne aşteptăm. Uriaşe răspunderi, în străinătate şi în 
ţară, revin noului guvern şi trebuie să sperăm cu toţii că le 
va îndeplini cu succes. 

Imi rămâne doar să exprim poporului britanic, pentru care 
am acţionat în aceşti ani periculoși, profunda mea 
recunoştinţă pentru sprijinul neîndoielnic, neclintit, pe care 
mi l-a dat în timpul sarcinii mele şi pentru numeroasele 
expresii de bunătate de care a dat dovadă faţă de servitorul 
lui. 

SFÂRŞIT 

Hărţi şi diagrame 

— Atacul german împotriva Rusiei 

— Cyrenaica şi Egipt 

— Bătălia pentru Atlantic: 

Paradisul submarinelor de buzunar 

Criza războiului submarinelor de buzunar 

— Teatrul de război din Pacific 

— Marea Coralilor 

— Deşertul vestic 

— Frontul de ta Alamein, 23 octombrie 1942 

— Coasta de nord a Africii 

— Frontul din Rusia, aprilie 1942 - martie 1943 

— Bătălia pentru Atlantic: 

Criza bătăliei 

Marea ofensivă în aer şi pe mare 

Al treilea atac al drumurilor convoaielor 

— Sudul Italiei: operaţiuni în septembrie - decembrie 1943 

— Operaţiuni în Rusia, iulie - decembrie 1943 

— ltalia centrală 

— Normandia m. 

— Operațiunile de pe frontul rusesc, iunie 1944 - ianuarie 
1945 

— Birmania, iulie 1944 - ianuarie 1945 

— Bătălia pentru Golful Leyte, Filipine: 

Apropiere şi contact, 22-23 octombric 1944 

Faza decisivă, 25 octombrie 1944 

Urmărirea, 26-27 octombrie 1944 

— Contraofensiva lui Rundstedt 

— Invadarea Germaniei 

— Pierderi de vase comerciale din cauza submarinelor de 
buzunar-U, ianuarie 1940 - aprilie 1945 

— Retragerea Aliaților occidentali, iulie 1945 

— Zonele de ocupaţie din Germania, aşa cum au fost 
fixate în fuv iulie 1945 

— Frontierele Europei centrale 


CUPRINS 


Cartea III MAREA ALIANŢĂ 

Duminică 7 decembrie 1941 şi mai departe 

| Aliatul nostru sovietic 

II întâlnirea mea cu Roosevelt 

III Persia şi deşertul 

IV Peari Harbour! 

V Un voiaj în timpul unui război mondial 

VI Acorduri anglo-americane 

VII Căderea Singaporelul 

VIII Paradisul submarinelor de buzunar-U 

IX Victorii navale americane în Marea Coralilor şi Insula 
Midway 

X „Al doilea front acum”... 

XI A doua mea vizită la Washington. Tobruk 

XII Votul de neîncredere 

XIII Armata a Opta la strâmtoare 

XIV Călătoria mea la Cairo. Schimbare în comandă... 

XV Moscova. Prima întâlnire 

XVI Moscova. O legătură stabilită 

XVII încordare şi suspans 

XVIII Bătălia de la Alamein 

XIX Torța este aprinsă 

XX Conferinţa de la Casablanca 

XXI Turcia, Stalingrad şi Tunis 

XXII Obiectivul Italia 

Cartea IV TRIUMF ŞI TRAGEDIE: 1943-1945 
I Capturarea Siciliel şi căderea lui Mussolini 
II Porturi sintetice 

III Invadarea Italiei 

IV Impas în Mediterana 

V Convoaie arctice. 

VI Teheran - deschiderea 

VII Teheran: dificultate şi concluzii 

VIII Cartagina şi Marrakech 

IX Mareşalul Tito. Frământarea greacă 
X Lovitura de la Anzio 

XI „Overlord” 

XII Roma şi Ziua Debarcării 

XIII Din Normandia la Paris 

XIV Italia şi debarcarea pe Riviera 

XV Victoriile ruseşti 

XVI Birmania 

XVII Bătălia din Golful Leyte 

XVIII Eliberarea Europei occidentale 
XIX Octombrie la Moscova 

XX Parisul şi Ardenii 

XXI Crăciun la Atena 


XXII Malta şi Yalta: planuri pentru pacea mondială... 


XXIII Rusia şi Polonia: promisiunea sovietică 
XXIV Trecerea Rinului 

XXV Cortina de fier 

XXVI Capitularea Germaniei 

XXVII Se deschide prăpastia 

XXVIII Bomba atomică 

Hărți şi diagrame 

Tiraj: 5000 exemplare. 


E „Proiectul Pluto” includea mai întâi instalarea de 
conducte în sectoarele de asalt, cu ajutorul cărora tancurile 
navale să descarce petrol direct pe țărm. Conducte 
submarine care să traverseze Canalul au fost puse mai 
târziu, din insula Wight la Cherbourg şi de la Dungeness la 
Boulogne. 

Dat de mine cu litere cursive - W. S.C 

